
PRATARMĖ 


Individai turi teises, ir yra dalykų, kurių jų atžvilgiu ne- 
gali daryti joks asmuo ar asmenų grupė (nepažeisdama jų teisių). Šios 
teisės yra tokios stiprios ir plačios, kad kyla klausimas, kas leistina, jei- 
gu apskritai kas nors leistina, daryti valstybei ir jos pareigūnams. Kiek 
erdvės valstybei palieka individų teisės? Valstybės prigimtis, jos tei- 
sėtos funkcijos ir jos pagrindimas, jeigu jis apskritai įmanomas, bus 
pagrindinė šios knygos problema; ją svarstydami patenkame į plačią 
tarpusavyje susijusių temų įvairovę. 

Mūsų pagrindinė išvada bus tai, kad minimali valstybė, apsiribo- 
janti siauromis gynimo nuo prievartos, vagystės, apgaulės, sutarčių 
netesėjimo ir t.t. funkcijomis, yra pateisinama; kad bet kokia platesnių 
galių valstybė žeistų individų teisę nebūti prievartaujamiems ir todėl 
būtų neteisėta; ir kad minimali valstybė yra ne tik teisinga, bet ir pa- 
traukli. Iš čia išplaukia, jog valstybei neleistina, jog savo prievartinį 
aparatą naudotų tam, kad vieni piliečiai padėtų kitiems arba draustų 
tą Žmonių veiklą, kuria jie siekia sav0 pačių gerovės arba saugumo. 

Nors į šiuos tikslus užkertame tik prievartinius kelius ir paliekame 
atvirą savanoriškumo kelią, daugelis žmonių iškart atmes mūsų išva- 
das, nes žino, kad jie nenori pripažinti doktrinos, kuri atrodo tokia be- 
jausmė kitų žmonių poreikiams ir kančioms. Šią reakciją gerai žinau, 
nes tai buvo ir mano reakcija, kai ėmiau svarstyti tokias pažiūras. Ne- 
noriai, veikiamas įvairių apmąstymų bei argumentų, galiausiai suvo- 
kiau, kad mane pradeda įtikinti libertarinės (taip dabar jos dažniau- 
siai vadinamos) pažiūros. Šioje knygoje liko nedaug mano ankstesnio 
pasipriešinimo ženklų. Veikiau joje dėstomi šią poziciją ginantys ar- 
gumentai mėginant juos pateikti įtaigiausiu būdu. Todėl rizikuoju su- 
laukti dvejopų kaltinimų: dėl to, kad laikausi šios pozicijos, ir dėl to, 
kad mėginu ją ginti. 

Mano ankstesnio pasipriešinimo pėdsakų čia taip mažai todėl, kad 
išnyko pats pasipriešinimas. Ilgainiui pripratau prie šių pažiūrų ir jų 
išvadų, tad dabar visą politikos sritį matau jų šviesoje. (Ar turėčiau 
pasakyti, kad jos man leidžia permatyti politikos sritį?) Kadangi dau- 
gelis žmonių, kurie laikosi šios pozicijos, laikosi gana siaurų ir ne- 
lanksčių pažiūrų ir, paradoksalu, priešiškai žvelgia į laisvesnes gyve- 
nimo formas, dabar, kai mano natūralios reakcijos atitinka teoriją, at- 
siduriu gana blogoje draugijoje. Nesu patenkintas tuo, kad dauguma 
mano pažįstamų ir gerbiamų Žmonių su manimi nesutinka, nes esu at- 
sikratęs blogo įpročio erzinti ar stulbinti žmones tvirtais argumentais, 
ginančiais pažiūras, kurios jiems nepriimtinos. 

Rašau tokiu stiliumi, kokiu paprastai rašomi šiuolaikiniai filosofi- 
niai epistemologijos ar metafizikos darbai: skaitytojas čia ras sudėtin- 
gų argumentų; tezių, kurias griauna neįtikėtini kontrpavyzdžiai; ne- 
kitą teoriją, suderinamą su ta pačia faktų aibe; stebinančių išvadų ir 
t. t. Nors tai (tikiuosi) žadina intelektą, kai kuriems žmonėms gali at- 
rodyti, jog etikos ir politinės filosofijos tiesos yra per daug rimtos ir 
svarbios, kad jas galima būtų atrasti naudojant tokius įmantrius įran- 
kius. Ir vis dėlto gali būti, kad tiesa etikoje atrandama judant mums 
neįprastais mąstymo takais. 

Vyraujančioms pažiūroms kodifikuoti arba pripažintiems princi- 
pams aiškinti nereikia sudėtingų argumentų. Kartais manoma, jog, ki- 
tų pažiūrų trūkumas atskleidžiamas vien tuo, kad parodomas jų ne- 
suderinamumas su pažiūromis, kurių atkakliai laikosi skaitytojas. Ta- 
čiau požiūris, kitoks negu skaitytojo, negali savęs apginti vien nuoro- 
da į tai, kad vyraujantis požiūris yra nesuderinamas su juo! Veikiau tą 
vyraujantį požiūrį jis turi padaryti didžiausio intelektinio išbandymo 
ir spaudimo objektu — naudoti kontrargumentus, atskleisti giluminės 
jo prielaidas, pateikti galimas situacijas, kur jo vediniai nepriimtini net 
jo šalininkams. 

Net tas skaitytojas, kurio neįtikins mūsų argumentai, turi suvokti, 
jog gindamas savo poziciją jis geriau ją išsiaiškins ir pagilins. Be to, 
norėčiau tikėti, jog intelektinis sąžiningumas reikalauja, kad bent kart- 
kartėmis mėgintume judėti ne išvaikščiotais takais ir svarstyti argu- 
mentus, neigiančius mūsų pažiūras. Kaip kitaip galėtume būti tikri, 
kad einame teisingu keliu? Skaitytojui turbūt reikėtų priminti, jog in- 

telektinis sąžiningumas kelia ir tam tikrų pavojų; argumentai, kurie iš 
pradžių atrodo tik kaip įdomios intelektinės pratybos, galiausiai gali 
tapti įtikinami ar net natūralūs ir intuityviai akivaizdūs. Tik atsisaky- 
mas klausyti gali mus apsaugoti nuo tiesos pagundų. 

Šios knygos turinį sudaro konkretūs argumentai; vis dėlto galiu 
glaustai nurodyti, ko skaitytojas gali tikėtis. Kadangi pradedu nuo 
griežtos individo teisių formuluotės, turiu rimtai traktuoti anarchiz- 
mo tezę, kad valstybė, tam tikroje teritorijoje disponuodama jėgos 
naudojimo monopoliu, neišvengiamai pažeidžia individų teises ir to- 
dėl pačia savo prigimtimi yra amorali. Atremdamas šią tezę argumen- 
tuoju, jog valstybė atsirastų iš anarchijos (kaip ją nusako Locke'o pri- 
gimtinė būklė) niekam nesiekiant jos sukurti, vykstant tam tikram pro- 
cesui, kurio eigoje nėra pažeidžiamos jokios individų teisės. Svarsty- 
dami šį pagrindinį I dalies argumentą nagrinėsime įvairias temas: pa- 
vyzdžiui, kodėl moralės reikalavimai nusako išorinius veiksmo apri- 
bojimus, o ne vien tikslus; kaip turėtume elgtis su gyvūnais; kodėl 
kompleksinių struktūrų kilmės paaiškinimai, apeliuojantys į anonimi- 
nius procesus, mums yra intelektualiai patrauklūs; kodėl tam tikri 
veiksmai yra paprasčiausiai draudžiami, o ne leidžiami su sąlyga, kad 
nukentėjusiesiems būtų atlyginta patirta žala; klausimą, kodėl nėra 
prevencinės bausmės teorijos; taip pat įvairius klausimus, susijusius 
su rizikingų veiksmų draudimu pagal vadinamąjį „sąžiningumo prin- 
cipą“; prevencinio puolimo ir prevencinio sulaikymo temas ir t.t. Šie 
ir panašūs klausimai keliami mėginant išsiaiškinti valstybės ir anar- 
chijos prigimtį bei jų moralinį pagrindžiamumą. 

I dalis pateisina minimalią valstybę; II dalis gina tezę, kad jokia 
platesnių galių valstybė nėra pateisinama. Toliau joje parodau, jog, 
įvairūs argumentai, kuriais mėginama pateisinti daugiau nei minima- 
lią valstybę, iš tikrųjų jos nepateisina. Atremdamas tezę, kad tokia 
valstybė yra pateisinama todėl, jog leidžia įgyvendinti paskirstomąjį 
teisingumą, iškeliu tam tikrą teisingumo teoriją (proprietarinę teori- 
ją*), kuri nereikalauja platesnių galių valstybės, ir, naudodamasis šios 
teorijos aparatu, analizuoju bei kritikuoju kitas paskirstomojo teisingu- 


* Terminu proprietarinė mėginame perteikti R. Nozicko termino entitlement (entitle- 
ment theory) prasmę; lietuvių kalboje šiam terminui nėra deramo atitikmens; proprietari- 
nė - iš lot. k. proprietas - nuosavybė. (Vertėjo pastaba.) 

mo teorijas - daugiausiai dėmesio skiriu įtakingiausiai šiuolaikinei tei- 
singumo teorijai, būtent Johno Rawlso teorijai. Be to, kritikuoju ir įvai- 
rias kitas doktrinas, teisinančias platesnių galių valstybę, tarp jų lygy- 
bės doktriną, pavydo teoriją, darbininkų savivaldos koncepcijas, 
marksistines išnaudojimo teorijas. (Skaitytojai, kuriems I dalis pasiro- 
dys sunki, atras, jog, II dalis yra lengvesnė, o jos 8 skyrius lengvesnis už 
7 skyrių). II dalis baigiama hipotetiniu aprašymu, kaip galėtų atsirasti 
platesnių galių valstybė, aprašymu, kuriame tokia valstybė atrodo ne 
itin patraukliai. Net jeigu minimali valstybė yra vienintelė pateisinama 
valstybės forma, ji gali atrodyti blanki ir neįdomi; vargiai ar ji gali būti 
įkvėpimo šaltinis ar tikslas, dėl kurio būtų verta kovoti. Todėl atsigrę- 
žiu į įkvėptąją socialinės minties tradiciją - būtent utopijos teoriją — ir 
mėginu parodyti, jog tai, kas joje turi išliekamąją vertę, yra ne kas kita, 
kaip minimalios valstybės struktūra. Šio svarstymo eigoje palyginu du 
visuomenės formavimo būdus - struktūrizavimo ir filtravimo meto- 
dus; taip pat pateikiu modelį, kuris leidžia pasinaudoti ekonomikos 
branduolio idėja, kaip ji naudojama matematinėje ekonomikoje. 

Pabrėžtinas mano dėmesys toms išvadoms, kurios prieštarauja 
daugumos skaitytojų įsitikinimams, gali sudaryti klaidingą įspūdį, jog 
ši knyga yra savotiškas politinis traktatas. Tačiau taip nėra; tai yra fi- 
losofinis tyrimas: jame sprendžiame įvairius tarpusavyje susijusius 
klausimus (kai kurie iš jų yra įdomūs patys savaime), iškylančius 
svarstant individo teisių ir valstybės santykį. Čia visiškai tinka žodis 
„tyrimas“. Vienų nuomone, filosofinių knygų autorius privalo detaliai 
pergalvoti savo koncepciją, aiškiai suformuluoti jos problemas, nu- 
glaistyti kampus ir pateikti pasauliui užbaigtą ir elegantišką visumą. 
Tai nėra mano požiūris. Manau, kad mūsų intelektiniame gyvenime 
yra vietos ir mažiau sisteminiams darbams, kur teikiamos neužbaig- 
tos koncepcijos, spėjimai, atviri klausimai bei problemos, pirminės 
įžvalgos, ir ne tik pagrindinės argumento idėjos, bet ir šalutinės sąsa- 
jos. Ne kiekvienas žodis turi būti galutinis. 

Tiesą sakant, mane glumina įprastas filosofinių veikalų pateikimo 
būdas. Filosofijos veikalai rašomi taip, tarsi jų autoriai manytų, jog jų 
žodis absoliučiai galutinis nagrinėjamąja tema. Tačiau, žinoma, joks 
filosofas nemano, kad jis galiausiai su Dievo pagalba atrado tiesą ir 
aplink ją surentė neįveikiamą tvirtovę. Visi esame kur kas kuklesni. 
Ir visiškai pagrįstai. Ilgai mąstęs apie savo teikiamą koncepciją filoso- 

fas gana gerai suvokia jos silpnąsias vietas, tas vietas, kur per didelį 
intelektinį svorį yra užkrovęs ant trapių pamatų, arba kur koncepcija 
lengviausiai užpuolama, bei nepatikrintas prielaidas, kurios jam kelia 
nerimą. 

Viena filosofinės veiklos formų primena daiktų perstumdymą ir 
mėginimą juos sugrūsti*'į ribotą tam tikros formos perimetrą. Visi šie 
daiktai mėtosi aplinkui, ir juos reikia sustumti į šį plotą. Stumiate me- 
džiagą į tą ribotą plotą iš vienos jo pusės, tačiau ji išsikiša kitoje. Per- 
bėgate į kitą pusę, ten išlyginate kyšulį, bet jis vėl išlenda kitur. Ir taip 
stumiate ir traukiate, apvalinate daiktų kampus, kol galiausiai viskas 
daugmaž susidėsto reikiamu pavidalu; o kas neįtelpa, nukišate kur 
nors toli, kad nekristų į akis. (Žinoma, ne viskas yra taip primityvu: yra 
dar įtikinėjimas, įkalbinėjimas ir gestų kalba.) Glaustai: randate požiū- 
rio tašką, iš kurio daiktai atrodo sudėti tvarkingai, ir skubiai fotogra- 
fuojate per kuo trumpesnį išlaikymo laiką, kad kas nors vėl nespėtų 
pernelyg pastebimai išlįsti. Po to skubate į tamsų kambarį, kur retu- 
šuojate vaizdo dėmes, plyšius ir įtrūkimus. Tada lieka tik paskelbti 
nuotrauką kaip tikrąjį daiktų atvaizdą pabrėžiant, jog daiktai negali 
būti sutalpinti į jokią kitą formą. 

Filosofas niekada nesako: „Štai nuo kur pradėjau ir štai kur bai- 
giau; didžiausias mano darbo trūkumas yra tai, kad nuo ten atėjau į 
čia; O štai čia yra mano didžiausi iškraipymai, sudarkymai, užglais- 
tymai, išsisukinėjimai, perlenkimai, kurių teko griebtis einant nuo ten 
iki čia; jau neminint dalykų, kuriuos išmečiau ir nuslėpiau arba ku- 
rių stengiausi nematyti.“ 

Manau, kad filosofų savo pozicijų silpnųjų vietų nutylėjimas nėra 
vien filosofinio sąžiningumo dalykas, nors jis yra arba bent tokiu tam- 
pa, kai suvokiamas. Šis nutylėjimas turi sąsajų su filosofo tikslais jam 
formuluojant savo pažiūras. Kodėl jis nori viską įtraukti į tą vieną ribo- 
tą perimetrą? Kodėl ne kiti perimetrai arba (radikaliau) kodėl daiktai 
nepaliekami kur buvę? Ką gauname sudėję viską į vieną perimetrą? Ko- 
dėl to siekiame? (Nuo ko mus tai apsaugo?) Tikiuosi, būsimuose dar- 
buose man nepavyks tylomis apeiti šių gilių (ir bauginančių) klausimų. 

Tačiau čia į šiuos klausimus dėmesį atkreipiu ne todėl, kad šiam 
darbui jie yra aktualesni nei kitiems filosofiniams darbams. Manau, 
kad tai, ką šioje knygoje sakau, yra tiesa. Tai nereiškia, kad atsiimu tik 
ką pasakytus žodžius. Veikiau noriu jums atiduoti viską, ką turiu: ne 

tik idėjas, įsitikinimus ir argumentus, bet ir abejones, dvejones bei ne- 
tikrumą. 

Tuose savo argumentacijos taškuose, kur jaučiu tokį netikrumą, 
mėginu jį komentuoti ar bent jau atkreipiu skaitytojo dėmesį į tai, kas 
man kelia abejonių. Iš anksto galiu pripažinti kai kuriuos teorinio po- 
būdžio rūpesčius. Ši knyga nepateikia nei griežtos individo teisių 
moralinio pagrindimo teorijos, nei griežtos retribucinės bausmės te- 
orijos formuluotės bei jos pagrindimo, nei griežto trinarės paskirsto- 
mojo teisingumo teorijos principų išdėstymo. Daugelis dalykų, ku- 
riuos teigiu, remiasi prielaidomis apie tai, kokiais bendrais bruožais 
pasižymėtų šios teorijos, jeigu jos būtų deramai išrutuliotos. Šiomis 
temomis norėčiau kai ką parašyti ateityje. Jeigu taip bus, tai būsimo- 
ji teorija neabejotinai skirsis nuo tos, kurią dabar įsivaizduoju, o tai 
pareikalaus čia pateikiamos struktūros modifikacijų. Būtų neprotin- 
ga tikėtis, kad sėkmingai atliksiu visas šias fundamentalias užduotis; 
tačiau lygiai taip pat būtų neprotinga tylėti, kol jos nėra atliktos. Gal- 
būt ši knyga paskatins ir kitus prisidėti prie šių pastangų. 


PADĖKA 


Pirmieji devyni šio darbo skyriai buvo parašyti 1971-1972 m., 
kai dirbau Palo Alto Elgsenos mokslų aukštesniųjų studijų centre - minima- 
liai struktūrizuotoje akademinėje institucijoje, vos ne individualistinės anar- 
chijos buveinėje. Esu nuoširdžiai dėkingas Centrui ir jo personalui už kūry- 
bai palankią aplinką. 10 skyrius pranešimo forma buvo pateiktas simpoziume 
„Utopija ir utopizmas“, kurį 1969 m. surengė Amerikos filosofinės asociaci- 
jos Rytų padalinys; kai kurios to pranešimo idėjos panaudotos ir kituose sky- 
riuose. Visas rankraštis buvo perrašytas 1973-ųjų vasarą. 

Barbaros Nozick kritika padėjo man išgryninti kai kurias čia ginamas idė- 
jas; be to, ji man talkino įvairiais kitais būdais. Kelerius metus turėjau gali- 
mybę gauti daug naudos iš Michaelo Walzerio komentarų, klausimų bei kon- 
trargumentų teikdamas jo kritiniam vertinimui kai kurias savo idėjas šio dar- 
bo temomis. Išsamių ir itin naudingų komentarų visam rankraščiui parašė 
W. V. Ouine'as, Derekas Parfitas ir Gilbertas Harmanas; 7 skyriui - Johnas 
Rawlsas ir Frankas Michelmanas; ankstesniam I dalies variantui - Alanas 
Dershowitzas. Turėjau naudos ir iš pokalbių su Ronaldu Dworkinu apie tai, 
kaip veiktų (neveiktų) konkuruojančios saugos agentūros, ir iš kai kurių Bur- 
tono Drebeno pastabų. Įvairiose šio rankraščio parengimo stadijose kai ku- 
rios jo dalys buvo skaitomos ir aptariamos Etikos ir teisės filosofijos draugi- 
jos susitikimuose; reguliarios diskusijos su jos nariais man buvo intelektinio 
paskatinimo ir malonumo šaltinis. Mano susidomėjimą individualistinio 
anarchizmo teorija prieš šešerius metus sužadino ilgas pokalbis su Murray 
Rothbartu. Dar anksčiau diskusijos su Bruce'u Goldbergu mane privertė ga- 
na rimtai pažiūrėti į libertarines pažiūras, kad man kiltų noras jas paneigti 
ir todėl toliau dometis šia tema. Rezultatą skaitytojas turi savo rankose. 


I DALIS 


PRIGIMTINĖS BŪKLĖS TEORIJA, 
ARBA KAIP ATSIDURTI 
VALSTYBĖJE TO NESIEKIANT 


1 SKYRIUS 


Kodėl prigimtinės būklės teorija? 


Jeigu valstybės nebūtų, ar reikėtų ją išrasti? Ar ji būtų 
reikalinga, ar ji turėtų būti išrasta? Šie klausimai iškyla politinei filoso- 
fijai ir aiškinamajai politinių reiškinių teorijai, ir dažnai sprendžiami 
pasitelkiant „prigimtinės būklės“ idėją, kaip ji suprantama tradicinėje 
politinėje teorijoje. Naudojimąsi šia archaiška idėja turi pateisinti jos 
pagrindu kuriamos teorijos vaisingumas, įdomumas ir implikacijų 
platumas. Skaitytojams (mažiau patikliems), kurie nori turėti kokių 
nors išankstinių garantijų, šiame skyriuje bus pateikta argumentų, 
kad verta pradėti nuo prigimtinės būklės teorijos ir kad ši teorija gali 
būti vaisingai rutuliojama. Šie argumentai neišvengiamai yra šiek tiek 
abstraktūs ir metateoriniai. Žinoma, geriausias argumentas būtų pa- 
čios teorijos išrutuliojimas. 


Politinė filosofija 


Pagrindinis politinės filosofijos klausimas, kurį būtina iš- 
spręsti prieš keliant klausimus apie valstybės organizavimo formas, 
yra tai, ar apskritai reikalinga valstybė. Kodėl nepasitenkinti anarchi- 
ja? Kadangi anarchistinė teorija, jeigu ją galima apginti, panaikina pa- 
tį politinės filosofijos dalyką, geriausia politinės filosofijos pradžia bū- 
tų jos pagrindinės teorinės alternatyvos analizė. Anarchizmą laikan- 
tieji gana patrauklia doktrina mano, jog politinė filosofija tuo ir baigia- 
si. Kiti nekantriai laukia, kas bus vėliau. Tačiau, kaip matysime, ir ar- 
chistai, ir anarchistai, t.y. ir tie, kurie atsargiai juda pirmyn nuo šio at- 
skaitos taško, ir tie, kurie nenoromis nuo jo traukiasi atgal, gali sutar- 
ti, jog politinės filosofijos kildinimas iš prigimtinės būklės teorijos turi 

aiškinamąjį tikslą. (Tokio tikslo nesiekiama tuo atveju, jei epistemolo- 
ginė analizė pradedama nuo pastangų paneigti skeptiką.) 

Kokią anarchistišką situaciją turėtume nagrinėti spręsdami klausi- 
mą, ar galime pasitenkinti anarchija? Galbūt tą situaciją, kuri egzistuo- 
tų, jeigu neegzistuotų dabartinė ir kitos galimos politinės situacijos. 
Tačiau jau nekalbant apie neįtikinamą prielaidą, kad visi ir visur būtų 
tame pačiame nevalstybiniame laive, ir nepaprastai sudėtingos argu- 
mentacijos, kurios prireiktų mėginant iš šio kontrafaktinio teiginio de- 
dukuoti kokią nors apibrėžtą situaciją, teoriškai tokia situacija būtų 
neįdomi. Žinoma, jeigu paaiškėtų, kad tokia valstybės nebuvimo pa- 
dėtis yra gana baisoka, tai dabar turėtume pagrindo susilaikyti nuo 
mėginimo demontuoti ar sugriauti tam tikrą valstybę ir keisti ją vals- 
tybės nebuvimo padėtimi. 

Tad verčiau telkti dėmesį į pamatinį abstraktų aprašymą, aprėpian- 
tį visas mus dominančias situacijas, įskaitant ir tas, kurias „dabar turė- 
tume, jeigu“. Jeigu šis aprašymas būtų išties baisokas, tada valstybė bū- 
tų priimtiniausia alternatyva, ir ji pelnytų tokią pat mūsų meilę, kokios 
nusipelno vizitas pas stomatologą. Tokie baisūs aprašymai retai įtiki- 
na, ir ne tik todėl, kad yra slegiantys ir nepakelia mūsų nuotaikos. Psi- 
chologija ir filosofija disponuoja pernelyg menkomis galiomis, kad ga- 
lėtų pagrįsti tokius pesimistinius visų visuomenių ir individų apiben- 
drinimus, ypač kad argumentas priklauso nuo to, jog nedaroma tokių 
pat pesimistinių prielaidų apie tai, kaip funkcionuoja valstybė. Be abe- 
jo, žmonės kai ką Žino apie funkcionavusias realias valstybes ir jų po- 
žiūriai į jas skiriasi. Atsižvelgiant į didžiulę pasirinkimo tarp valstybės 
ir anarchijos svarbą apdairumas mums gali pakuždėti, kad reikėtų tai- 
kyti „minimakso“ kriterijų: vadovaujantis pesimistiniu valstybės nebu- 
vimo situacijos vertinimu tada valstybė būtų lyginama su pesimistiš- 
kiausiai apibrėžiama Hobbeso prigimtinės būklės situacija. Tačiau tai- 
kant minimakso kriterijų ši Hobbeso situacija turi būti lyginama su pe- 
simistiškiausiai apibrėžiama galima valstybe, įskaitant ateities valsty- 
bes. Šitaip lyginant neabejotinai laimėtų net blogiausia prigimtinė būk- 
lė. Tiems, kurie bjaurisi valstybe, minimakso kriterijus neatrodys labai 
įtaigus pirmiausia todėl, kad atrodo, jog visada valstybę įmanoma su- 
sigrąžinti, jei pasirodytų, kad jos reikia. „Maksimakso“ kriterijus, prie- 
šingai, remtųsi optimistiškiausiomis prielaidomis apie tai, kokia padė- 
tis susiklostytų, kaip ją įsivaizduoja, pavyzdžiui, Godwinas. Tačiau 

neapdairus optimizmas irgi neatrodo įtikinamas. Tiesą sakant, šiomis 
netikrumo sąlygomis joks siūlomas sprendimo priėmimo kriterijus ir 
joks laukiamo naudingumo maksimizavimas neatrodo įtikinamas tokių 
neapibrėžtų tikimybių sąlygomis. 

Sprendžiant konkretesnį klausimą, kokius tikslus turėtume mėginti 
realizuoti, galima įsivaizduoti tokią valstybės nebuvimo situaciją, kai 
žmonės laikosi moralės reikalavimų ir paprastai elgiasi taip, kaip pri- 
valo elgtis. Tokia prielaida nėra aklai optimistinė; netariama, kad visi 
žmonės elgiasi taip, kaip privalu. Vis dėlto ši prigimtinės būklės situa- 
cija yra geriausia anarchistiška situacija, kokios tik galima tikėtis. Tad 
jos prigimties ir jos trūkumų analizė turi lemiamos reikšmės spren- 
džiant klausimą, ar anarchiją turi pakeisti valstybė. Jeigu galima įro- 
dyti, kad valstybė būtų pranašesnė net už šią geriausią kokios tik gali- 
ma realiai tikėtis anarchijos situaciją, arba jeigu ji atsirastų vykstant 
procesui, kurio metu nepadaroma jokių moraliai neleistinų žingsnių, 
arba jeigu ji pagerintų mūsų padėtį kartą atsiradusi, tai toks įrodymas 
atskleistų valstybės egzistavimo prasmę, leistų valstybę pateisinti.* 

Šiame tyrime kelsime klausimą, ar visi veiksmai, kurių individai tu- 
ri imtis, kad sukurtų ir palaikytų valstybę, patys yra moraliai pateisi- 
nami. Kai kurie anarchistai teigė ne tik tai, kad geriau būtų neturėti 
valstybės, bet ir tai, kad bet kuri valstybė neišvengiamai žeidžia žmo- 
nių teises ir todėl pačia savo prigimtimi yra amorali. Tad nors mūsų 
išeities taškas yra nepolitinis, jis toli gražu nėra nemoralinis. Moralės 
filosofija nustato politinės filosofijos pagrindą ir nubrėžia jos ribas. Tai, 
ką Žmonės gali ir ko negali daryti vienas kitam, nubrėžia ribas tam, ką 
jie gali daryti per valstybės aparatą arba tokį aparatą steigdami. Tik tie 
moralės draudimai, kurie įtvirtinami jėga, gali būti valstybės pamati- 
nės prievartinės galios teisėtumo šaltinis. (Pamatinė prievartinė galia 
yra tokia, kuriai nereikia asmens, kuriam ji taikoma, sutikimo.) Tai yra 
pirminė ir galbūt vienintelė teisėta valstybės veiklos arena. Tik jeigu 
pati moralės filosofija neduoda aiškių atsakymų ir veda prie žmonių 
moralinių sprendimų nesutarimo, ji irgi kelia problemų, kurias galbūt 
derėtų spręsti politinėje arenoje. 


* Tai skiriasi nuo teorijos, kuri valstybės atsiradimą iš prigimtinės būklės aiškina 
apeliuodama į natūralų ir neišvengiamą gedimo procesą, panašiai kaip medicinos teori- 
ja aiškina senėjimą arba mirtį. Tokia teorija negalėtų „pateisinti“ valstybės, nors ji gal- 
būt padėtų susitaikyti su jos egzistavimu. 

Aiškinamoji politinė teorija 


Šios prigimtinės būklės analizė svarbi ne tik politinei filo- 
sofijai, ji pasitarnaus ir aiškinimo tikslams. Politinę sritį galima suvokti 
šiais būdais: (1) ją visiškai paaiškinti nepolitiniais terminais; (2) trak- 
tuoti kaip atsirandančią iš nepolitinės srities, tačiau į pastarąją neredu- 
kuojamą - kaip tam tikrą nepolitinių veiksnių organizavimo būdą, ku- 
ris gali būti suprastas tik naujų politinių principų terminais; (3) trak- 
tuoti kaip visiškai autonominę sritį. Kadangi tik pirmoji alternatyva 
duoda visiško politinės srities paaiškinimo pažadą, teoriniu požiūriu ji 
laikytina geriausia alternatyva, kurios atsisakyti reikėtų tik tuo atveju, 
jeigu paaiškėtų, kad ji negalima. Pavadinkime šią labiausiai pageidau- 
tiną tam tikros srities visiško paaiškinimo formą fundamentaliu srities 
paaiškinimu. 

Fundamentaliai aiškinant politinę sritį galima pradėti nuo nepoliti- 
nės situacijos ir parodyti, kodėl ir kaip joje susiklosto politinė situacija; 
arba galima pradėti nuo politinės situacijos, aprašytos nepolitiniais ter- 
minais, ir dedukuoti jos politinius bruožus iš nepolitinio aprašymo. 
Pastaroji dedukcija sutapatintų politinius bruožus su nepolitiškai ap- 
rašomais bruožais arba naudotųsi moksliniais dėsniais, atskirus bruo- 
žus susiejančiais specifiškai. Išskyrus nebent pastarąjį atvejį, paaiškini- 
mo įtaigumas tiesiogiai priklausys nuo nepriklausomai įtaigaus nepo- 
litinio atskaitos taško (situacijos arba jos aprašymo) ir nuo atstumo (re- 
alaus ar tariamo), atskaitos tašką skiriančio nuo politinio rezultato. Kuo 
fundamentalesnis yra atskaitos taškas (kuo labiau jis remiasi esminiais, 
svarbiais ir nepašalinamais žmogiškosios situacijos bruožais) ir kuo la- 
biau nutolęs nuo savo rezultato (kuo mažiau pasižymi politiniais ar 
valstybiniais bruožais), tuo geriau. Mūsų supratimas nepagilėja, jeigu 
valstybę pasiekiame eidami nuo savavališkai pasirinkto ar šiaip be- 
reikšmio atskaitos taško, nuo pat pradžių akivaizdžiai artimo šiam re- 
zultatui. Tačiau atradimas, kad politiniai bruožai ir santykiai gali būti 
redukuoti į visiškai skirtingus nepolitinius bruožus, būtų išties įdomus. 
Jeigu tai būtų fundamentalūs bruožai, tai politinė sritis turėtų tvirtus 
ir gilius pagrindus. Esame dar labai toli nuo tokio fundamentalaus te- 
orinio paaiškinimo, jog jau paprastas apdairumas reikalauja mėginti 
parodyti, kaip politinė situacija galėtų atsirasti iš nepolitinės, t.y. turi- 
me pradėti nuo tokios fundamentalios aiškinamosios koncepcijos, kokią 
politinėje filosofijoje mums teikia prigimtinės būklės teorija. 

Remdamasi pamatinėmis bendromis moraliai leistinų ir neleistinų 
veiksmų charakteristikomis ir pateikdama giluminį paaiškinimą, kodėl 
kai kurie individai bet kurioje visuomenėje pažeidžia šiuos moralinius 
reikalavimus, prigimtinės būklės teorija, siūlanti paaiškinimą, kokiu 
būdu valstybė atsirastų iš tokios prigimtinės būklės, tenkintų mūsų aiš- 
kinamuosius tikslus net jeigu jokia valstybė tokiu būdu niekada nėra atsira- 
dusi. Hempelis iškėlė potencialaus paaiškinimo idėją, kurią intuityviai 
(ir apytikriai) galima nusakyti taip: potencialus paaiškinimas būtų tei- 
singas, jeigu visi jo komponentai būtų teisingi ir operatyvūs.* Sakysi- 
me, kad nomologiškai defektyvus potencialus paaiškinimas yra toks, ku- 
ris remiasi klaidinga dėsnio prielaida, o faktologiškai defektyvus poten- 
cialus paaiškinimas yra toks, kuris remiasi klaidinga pradine fakto są- 
lyga. Potencialus paaiškinimas, kuris tam tikrą reiškinį pateikia kaip 
proceso P rezultatą, bus defektyvus (net jeigu jis nėra nomologiškai ar 
faktologiškai defektyvus), jeigu procesas O, o ne procesas P sukėlė tą 
reiškinį, nors P taip pat galėjo jį sukelti: jeigu jo nebūtų sukėlęs proce- 
sas O, tai jį būtų sukėlęs procesas P.* Pavadinkime potencialų paaiški- 
nimą, kuris pasižymi šio pobūdžio defektu aiškinant reiškinį, procesiš- 
kai defektyviu potencialiu paaiškinimu. 

Fundamentalus potencialus paaiškinimas (paaiškinimas, kuris paaiš- 
kintų visą tam tikrų reiškinių sritį, jeigu jis būtų tikrasis paaiškinimas) 
turi svarbią aiškinamąją galią, net jeigu jis nėra teisingas. Suvokdami, 
kaip iš principo ištisa sritis gali būti fundamentaliai paaiškinta, įgyja- 
me didesnį tos srities supratimą.** Sunku pasakyti ką nors daugiau be 


* Arba galbūt dar kitas procesas R būtų jį sukėlęs, jeigu O nebūtų jo sukėlęs, nors 
jeigu R nebūtų jo sukėlęs, tai jį būtų sukėlęs P ir t.t. Tad tikslesnė sakinio formuluotė 
būtų tokia: reiškinį būtų sukėlęs P, jeigu jo nebūtų sukėlęs nė vienas aibės [Ū, R, ...] ele- 
mentas. Čia nekreipiame dėmesio į komplikaciją, kad koks nors veiksnys, neleidžiantis 
procesui O sukelti to reiškinio, taip pat gali neleisti jo sukelti procesui P. 

** Čia reikalingos išlygos. Mūsų turimas tam tikros srities supratimas nepadidėja, 
jeigu gauname potencialų paaiškinimą, kurį laikome klaidingu: pavyzdžiui, kad atlikda- 
mos tam tikrą šokį dvasios, raganos ar fėjos sukelia tam tikros srities reiškinius. Matyt, 
galima tarti, jog tam tikros srities paaiškinimas turi atskleisti giluminį tos srities reiškinių 
atsiradimo mechanizmą. (Arba kažką analogiško, kas didina mūsų supratimą.) Tačiau 
tai sakydami dar nepasakome nieko konkretaus apie tai, kokias gilumines sąlygas tas 
mechanizmas turėtų tenkinti, kad jis galėtų paaiškinti tam tikrą sritį. Šio teiginio tekste 
išlygų konkretizavimas priklauso nuo tolesnės aiškinimo teorijos plėtros. Tokios plėtros 
reikalauja ir kitos problemos; žr. Jaegwon Kim, „Causation, Nomic Subsumption, and 
the Concept of Event“, The Journal of Philosophy, 70, no. 8 (April 26, 1973), 217-236. 

konkrečių atvejų, tačiau čia to negalime padaryti. Faktologiškai defek- 
tyvūs fundamentalūs potencialūs aiškinimai, jeigu jų klaidingos pradi- 
nės sąlygos „galėtų būti teisingos“, turi didelę aiškinamąją galią; net 
visiškai fantastinės pradinės sąlygos gali pagilinti, kartais net labai 
smarkiai, mūsų supratimą. Nomologiškai defektyvūs fundamentalūs 
potencialūs aiškinimai gali padėti suprasti tam tikros srities prigimtį 
kartais ne blogiau už teisingus aiškinimus, ypač jeigu jų „dėsniai“ su- 
daro įdomią ir integruotą teoriją. O procesiškai defektyvūs pamatiniai 
potencialūs aiškinimai (tie, kurie nėra nei nomologiškai, nei faktologiš- 
kai defektyvūs) mūsų aiškinamuosius tikslus tenkina beveik tobulai. 
Nieko panašaus negalima pasakyti apie nefundamentalius aiškinimus. 

Prigimtinės būklės teorijos teikia fundamentalų potencialų politinės 
srities aiškinimą ir todėl turi didelę aiškinamąją galią net jeigu tos te- 
orijos nėra teisingos. Daug sužinome, kai suprantame, kaip valstybė 
galėjo atsirasti tam tikru būdu, net jeigu ji būtent taip neatsirado. Jeigu 
ji atsirado ne tokiu būdu, mes daug sužinome aiškindamiesi, kodėl taip 
įvyko - mėgindami suprasti, kodėl konkretus realaus pasaulio frag- 
mentas skiriasi nuo prigimtinės būklės modelio. 

Kadangi tiek politinės filosofijos, tiek aiškinamosios politinės teori- 
jos argumentai konverguoja į Locke'o prigimtinės būklės idėją, nuo jos 
ir pradėsime. Tiksliau, pradėsime nuo individų, esančių padėtyje, tik 
ganėtinai panašioje į Locke'o prigimtinę būklę, tad į kai kuriuos kitais 
požiūriais svarbius jų skirtumus čia galime neatsižvelgti. Į juos atkreip- 
sime dėmesį tik tais atvejais, kai mūsų koncepcijos skirtumai nuo Loc- 
ke'o bus svarbūs politinei filosofijai ir mūsų argumentacijai valstybės 
klausimu. Sisteminis mūsų moralinių prielaidų išdėstymas, įskaitant 
tikslią moralės teorijos ir jos pagrindų formuluotę, pareikalautų atski- 
ro traktato, tad šis uždavinys turi būti atidėtas vėlesniam laikui. (Vi- 
sam gyvenimui?) Šis uždavinys yra toks kardinalus, o spraga, liekanti 
jo neišsprendus, yra tokia didžiulė, kad galime pasiguosti nebent tuo, 
jog čia žengiame įkandin Locke'o - jis taip pat nepateikė bent kiek įti- 
kinamesnio paaiškinimo, kokį statusą turi ir kuo remiasi prigimtiniai 
dėsniai jo Antrajame traktate. 


2 SKYRIUS 


Prigimtinė būklė 


Locke'o prigimtinės būklės sąlygomis individai „veikia vi- 
siškai laisvai savo nuožiūra, disponuoja savo nuosavybe ir asmeniu pa- 
gal Prigimties įstatymą, neprašydami niekieno leidimo ir nepriklausy- 
dami nuo kito žmogaus valios“ ($4).! Prigimties įstatymas nustato, kad 
„Niekas negali kėsintis į kito gyvybę, sveikatą, laisvę ar nuosavybę“ 
($6). Kai kurie individai nepaiso šių reikalavimų „pažeisdami kitų 
žmonių teises ... ir darydami jiems žalos“; atsakydami į tai kiti žmonės 
gali gintis patys ir ginti kitus nuo tokių teisės pažeidėjų (3 skyrius). Nu- 
kentėjusioji pusė arba jos agentai turi teisę iš pažeidėjo „reikalauti at- 
lyginimo už patirtą žalą“ ($10); „kiekvienas turi teisę bausti šio įstaty- 
mo pažeidėjus, kad užkirstų kelią pažeidimams“ ($7); kiekvienas indi- 
vidas turi teisę iš nusikaltėlio reikalauti „tiek, kiek diktuoja blaivus 
protas ir sąžinė, kad tai atitiktų jo nusižengimą, tai yra, kad to pakaktų 
atlyginti žalai ir jį sutramdyti“ (58). 

Tačiau esama tam tikrų „prigimtinės būklės nepatogumų“, nuo ku- 
rių, pasak Locke'o, „pilietinė valdžia yra tinkamas vaistas“ ($13). No- 
rėdami suprasti, ką konkrečiai pilietinė valdžia duoda, negalime pasi- 
tenkinti vien Locke'o nuorodomis į prigimtinės būklės nepatogumus. 
Turime apsvarstyti ir tai, kokių priemonių galima būtų imtis prigimti- 
nės būklės sąlygomis mėginant dorotis su šiais nepatogumais - kaip jų 
apskritai išvengti, sumažinti jų tikimybę arba sumažinti jų žalingą po- 
veikį ten, kur jų vis dėlto atsiranda. Tik po to, kai būtų išnaudotos vi- 
sos prigimtinės būklės galimybės, būtent visi tie savanoriški paktai ir 
susitarimai, kuriuos individai gali sudaryti veikdami savo teisių ribo- 
se, ir tik po to, kai būtų įvertinti jų padariniai, galėtume kelti klausimą, 
kokio rimtumo yra išliekantys nepatogumai ir trūkumai, kuriuos galė- 

tų ištaisyti valstybė, ir pamėginti įvertinti, ar siūlomi vaistai nebūtų 
blogiau už ligą.* 

Prigimtinės būklės sąlygomis žmonėms suprantamas Prigimtinis 
įstatymas ne visada leidžia deramai dorotis su visomis aplinkybėmis 
(žr. skirsnius 159 ir 160, kur Locke'as šiuo aspektu komentuoja teisės 
sistemas, tačiau plg. su $124), o žmonės, kurie yra teisėjai savo pačių 
bylose, visada kreips bylą savo naudai įsivaizduodami, kad jie visada 
yra teisūs. Jie bus linkę pervertinti savo patirtą žalą ar nuostolį ir savo 
aistrų vedami kitus mėgins bausti daugiau nei proporcingomis baus- 
mėmis ir reikalaus nepamatuotai didelės kompensacijos ($13, 124, 
125). Taigi privatus ir asmeniškas teisių gynimas (įskaitant tas teises, 
kurios pažeidžiamos, kai individas neproporcingai griežtai baudžia- 
mas) kursto nesantaiką, įsuka nesibaigiančią atsakomųjų veiksmų ir 
kompensacinių reikalavimų eskalavimo grandinę. Ir nėra jokio patiki- 
mo tokio nesutarimo sprendimo būdo, kuris garantuotų, jog jis yra 2a- 
lutinai išspręstas ir kad tai žinotų ir pusės. Net jeigu viena ginčo pusė 
sako, kad nutrauks savo atsakomuosius veiksmus, kita pusė gali jaus- 
tis saugi tik žinodama, kad priešinga pusė nesijaučia turinti teisę rei- 
kalauti papildomos kompensacijos arba atpildo ir kad todėl nesiims, 
progai pasitaikius, atitinkamų veiksmų. Bet kuris metodas, kurį nau- 


* Proudhonas taip apibūdina pačios valstybės „nepatogumus“: „Būti VALDOMAM 
reiškia būti stebimam, inspektuojamam, šnipinėjamam, vadovaujamam, varomam įsta- 
tymo, skaičiuojamam, reguliuojamam, rekrutuojamam, indoktrinuojamam, pamokslau- 
jamam, kontroliuojamam, tikrinamam, įvertinamam, cenzūruojamam, komanduoja- 
mam būtybių, kurios neturi tam nei teisės, nei proto, nei doros sankcijos. Būti VALDO- 
MAM reiškia būti kiekviename žingsnyje, kiekviename sandoryje stebimam, registruo- 
jamam, skaičiuojamam, apmokestinamam, antspauduojamam, matuojamam, numeruo- 
jamam, įvertinamam, licencijuojamam, autorizuojamam, raginamam, tramdomam, kliu- 
domam, reformuojamam, taisomam, baudžiamam. Visuomeninio naudingumo dingsti- 
mi ir bendrojo intereso vardu tai reiškia būti apdedamam lažu, dresiruojamam, plėšia- 
mam, išnaudojamam, monopolizuojamam, išspaudžiamam, apgaudinėjamam, prievar- 
taujamam; ir po to, parodžius menkiausią pasipriešinimą, ištarus vienintelį nusiskundi- 
mo žodį, būti represuojamam, baudžiamam, juodinamam, priekabiaujamam, medžio- 
jamam, koneveikiamam, talžomam, nuginkluojamam, surišamam, smaugiamam, kardo- 
mam, teisiamam, nuteisiamam, nušaunamam, ištremiamam, paaukojamam, parduoda- 
mam, išduodamam; ir galiausiai išjuokiamam, išsityčiojamam, paniekinamam. Tai yra 
valdymas; tai yra jo teisingumas; tai yra jo moralė.“ P. J. Proudhon, General Idea of the 
Revolution in the NineteenHhi Century, trans. John Beverly Robinson (London: Freedom 
Press, 1923), p. 293-294, su kai kuriais pakeitimas Benjamino Tuckerio vertime jo kn. 
Instead of a Book (New York, 1893), p. 26. 

dodamas atskiras individas mėgintų užsitikrinti konflikto pabaigą, bū- 
tų nepakankamai įtikinamas kitai pusei; ir nebylūs susitarimai nu- 
traukti konfliktus būtų nestabilūs.? Tokių abipusiai patirtos skriaudos 
jausmų gali rastis net ten, kur yra aiškiausiai apibrėžtos teisės ir kur 
sutariama dėl kiekvieno asmens elgesio faktų; juo labiau jie gali kilti 
ten, kur faktinės aplinkybės nėra aiškios arba pačios teisės nėra griež- 
tai apibrėžtos. Be to, prigimtinės būklės sąlygomis individui gali ne- 
užtekti galios, kurios jam reikėtų ginant savo teises. Jis gali nepajėgti 
apginti savo teisių; jis gali nepajėgti išsireikalauti deramos bausmės 
arba kompensacijos bylinėdamasis su stipresne puse, kuri pažeidžia 
tas teises ($123, 126). 


Gynybinės asociacijos 


Kaip su šiomis problemomis galima būtų dorotis prigim- 
tinės būklės sąlygomis? Pradėkime nuo paskutinės problemos. Prigim- 
tinės būklės sąlygomis individas pats turi ginti savo teises, gintis nuo 
užpuolikų, reikalauti kompensacijos ir bausti (kiek pajėgia) už nusi- 
kaltimus. Kiti gali atsiliepti į jo prašymą. Jie gali jam padėti atremti 
užpuoliką arba persekioti agresorių dėl to, kad yra visuomeniškai nu- 
siteikę, dėl to, kad yra jo draugai, dėl to, kad jis yra padėjęs jiems pra- 
eityje, dėl to, kad tikisi jo paramos ateityje arba dėl to, kad mainais 
tikisi gauti kokią nors jo paslaugą. Individų grupės gali kurti savitar- 
pio gynybos asociacijas: visi atsilieps į bet kurio nario prašymą padėti 
apsiginti nuo užpuolimo arba atkurti pažeistas teises. Vienybėje - jė- 
ga. Tokios savitarpio gynybos asociacijos turi tam tikrų nepatogumų: 
(1) kiekvienas turi būti pasirengęs bet kuriuo metu atlikti gynybinę 
funkciją (kaip bus sprendžiama, kas turi atlikti šią funkciją tais atve- 
jais, kai nereikia visų narių dalyvavimo?); (2) kiekvienas narys gali rei- 
kalauti sąjungininkų paramos skelbdamasis, kad jo teisės yra arba bu- 
vo pažeistos. Gynybinės asociacijos nenorės būti priklausomos nuo sa- 
vo vaidingų arba paranojiškų narių įgeidžių, jau nekalbant apie tuos 
jos narius, kurie po savigynos priedanga gali mėginti asociaciją nau- 
doti kitų Žmonių teisių pažeidinėjimui. Iškils problemų ir tais atvejais, 
kai nesutaria du asociacijos nariai, ir kiekvienas prašo asociacijos na- 


rių pagalbos. 


28 I DALIS. PRIGIMTINĖS BŪCKLĖS TEORIJA 
Savitarpio gynybos asociacija su savo narių kontliktais galėtų mė- 
ginti dorotis laikydamasi nesikišimo politikos. Tačiau tokia politika su- 
keltų nesantarvę asociacijoje ir galbūt net paskatintų formavimąsi at- 
skirų grupuočių, kurių tarpusavio kontliktai sužlugdytų pačią asocia- 
ciją. Ši politika potencialius agresorius skatintų įsitraukti į kuo daugiau 
savitarpio gynybos asociacijų, kad įgytų imunitetą nuo atlyginamųjų 
arba gynybinių veiksmų ir taip smarkiai sumažintų pirmykštį asocia- 
cijos procedūrų skaidrumą. Todėl gynybinės asociacijos (beveik visos 
tos, kurios išliks) nesivadovaus nesikišimo politika; veikiau jos naudo- 
sis tam tikra procedūra, padedančia nustatyti, kaip joms elgtis tais at- 
vejais, kai vienas jos narių pareiškia, jog kiti nariai pažeidė jo teises. 
Galima prisigalvoti įvairių savavališkų procedūrų (pavyzdžiui, kad 
gynybinė parama turi būti teikiama tam, kuris pirmasis padavė skun- 
dą), tačiau dauguma Žmonių norės jungtis prie tų asociacijų, kurios va- 
dovaujasi procedūra, padedančia nustatyti, kurio ieškovo pretenzijos 
yra išties pagrįstos. Net ir tais atvejais, kai asociacijos narys konfliktuo- 
ja su jai nepriklausančiais individais, asociacija sieks nustatyti, kas yra 
išties teisus vien tam, kad išvengtų nesibaigiančio ir brangiai kainuo- 
jančio įsitraukimo į kiekvieno savo nario konfliktus, nesvarbu, teisėtus 
ar neteisėtus. Tas nepatogumas, kai kiekvienas yra šauktinio padėtyje 
nepriklausomai nuo to, kuo jis tuo momentu užsiima ir nepriklauso- 
mai nuo lyginamosios jo užsiėmimo naudos, gali būti pašalintas pasi- 
naudojant įprastais darbo pasidalijimo ir mainų principais. Vieni žmo- 
nės bus samdomi atlikti gynybinę funkciją, o kiti imsis gynybinių pa- 
slaugų verslo. Klientams bus siūlomi įvairūs gynybinių paslaugų pla- 
nai, kurie skirsis kainomis priklausomai nuo to, kokio saugos lygmens 
pageidauja skirtingi klientai? 

Individas gali sudaryti konkretesnius sandorius arba prisiimti tam 
tikrus papildomus įsipareigojimus tam, kad sprendžiant visas stebėji- 
mo, sulaikymo, teisinio kaltės nustatymo, bausmės vykdymo ir kom- 
pensacijos išsireikalavimo problemas nereikėtų kreiptis į privačią gy- 
nybinę agentūrą. Suvokdamas tai, kokių pavojų kyla teisėjaujant savo 
paties byloje, nuosprendžio priėmimo teisę jis gali perleisti kuriai nors 
neutraliai ar bent jau mažiau angažuotai pusei. Kad toji pusė būtų su- 
vokiama kaip vykdanti teisingumą, ji turėtų būti visuotinai gerbiama 
ir laikoma neutralia ir teisinga. Abi ginčo pusės gali mėginti apsisau- 
goti nuo kaltinimų dėl šališkumo ir net susitarti dėl to, kad tas pats as- 


2 skyrius. Prigimtinė būklė 29 
muo spręstų jų nesutarimus ir kad jo sprendimams būtų paklūstama. 
(Arba gali būti numatytas atskiras procesas, į kurį galėtų apeliuoti toji 
pusė, kurios netenkina priimtas sprendimas.) Vis dėlto dėl anksčiau 
nurodytų akivaizdžių priežasčių egzistuos stipri gynybos agentų ir 
agentūrų konvergencijos tendencija. 

Ir dabar žmonės savo nesutarimus kartais mėgina spręsti kreipda- 
miesi ne į valstybinę teisėtvarką, bet į kitus, jų pačių pasirenkamus tei- 
sėjus ar teismus, pavyzdžiui, į religinius teismus. Jeigu ginčo pusėms 
valstybės ar jos teisinių institucijų veiksmai atrodys tokie atstumiantys, 
kad jos apskritai nenorės turėti su jomis jokių reikalų, tai jos gali susi- 
tarti dėl tam tikrų arbitražo taisyklių, kuriomis vadovautųsi nepriklau- 
somai nuo valstybės. Žmonės paprastai pamiršta tai, jog egzistuoja nuo 
valstybės nepriklausomos veiklos galimybės. (Panašiai žmonės, norin- 
tys būti paternalistiškai reguliuojami, užmiršta, kad kontraktu jie gali 
įsipareigoti riboti tam tikrus savo elgesio aspektus arba paskirti savo 
pačių priežiūros paternalistinę tarybą. Vietoje to, jie nuolankiai praryja 
daugybę apribojimų, kuriuos mums primeta įstatymų leidėjai. (Ar koks 
nors asmuo, ieškodamas protingų ir jautrių žmonių grupės, kurios pa- 
ternalistinį jo paties veiksmų reguliavimą jis pripažintų, pasirinktų tą 
žmonių grupę, kurią sudaro abiejų Kongreso rūmų nariai?) Neabejoti- 
na, kad atsirastų įvairių ginčų teisminio sprendimo formų, besiskirian- 
čių nuo valstybės siūlomų paslaugų asortimento. Ir ne jų kūrimo ar pa- 
sirinkimo kaštai lemia tai, kad žmonės naudojasi valstybine sistema. 
Juk nesunkiai galėtų atsirasti skirtingų kainų paslaugų kompleksai, iš 
kurių klientai galėtų pasirinkti. Veiksnys, lemiantis tai, jog žmonės ren- 
kasi valstybinę teisėsaugos sistemą, veikiausiai yra galutinio įtvirtini- 
mo problema. Tik valstybė gali įtvirtinti sprendimą, prieštaraujantį vie- 
nos pusės valiai, nes tik valstybė neleidžia niekam įtvirtinti kitos siste- 
mos sprendimų. Todėl bet kuriame ginče, kur pusės negali susitarti dėl 
jo sprendimo būdo arba kur viena pusė netiki, jog kita pusė pripažins 
nuosprendį (jeigu kita pusė įsipareigoja atiduoti kažkokią didelę ver- 
tybę tuo atveju, jeigu ji nepaklūsta nuosprendžiui, tai kokia agentūra 
galėtų įtvirtinti šį įsipareigojimą?), ten pusės neturi kitokios teisėtos iš- 
eities valstybės teisinėje sistemoje, kaip tik kreiptis į tą pačią teisinę sis- 
temą. Dėl to individams, kurie priešinasi esamai valstybinei sistemai, 
tenka imtis labai skaudžių pasirinkimų. (Jeigu valstybės teisinė siste- 
ma juridiškai įtvirtina tam tikros arbitražo procedūros rezultatus, žmo- 

nės gali pasiekti susitarimą tarę, kad jie jo laikysis, tiesiogiai nekontak- 
tuodami su valstybės pareigūnais ar valstybinėmis institucijomis. Ta- 
čiau tas pat pasakytina apie jų sudaromą kontraktą, kuris yra juridiš- 
kai įtvirtinamas tik valstybės.) 

Ar gynybinės agentūros iš savo klientų reikalautų išsižadėti priva- 
čios atsakomojo veiksmo teisės, jeigu juos nuskriaustų individai, ne 
agentūros klientai? Toks atsakas gali paskatinti kitos agentūros arba 
individo atsakomąjį atsaką, tačiau gynybinė agentūra nenorėtų šioje 
velyvoje stadijoje įsivelti į painią bylą ir ginti savo klientą nuo atsako- 
mojo atsako. Gynybinės agentūros atsisakytų ginti savo klientus nuo 
atsakomojo atsako, nebent joms nuo pat pradžių būtų suteiktas toks 
leidimas. (Nors galbūt jos paprasčiausiai padidintų įkainius toms gy- 
nybos paslaugoms, kurios apima ir šiuos atvejus.) Gynybinė agentūra 
gali net nereikalauti, kad, sudarydamas su ja kontraktą, klientas išsi- 
žadėtų savo teisės privačiai vykdyti teisingumą jos kitų klientų atžvil- 
giu. Agentūra gali paprasčiausiai atsisakyti teikti klientui C, kuris pri- 
vačiai gina savo teises kitų jos klientų atžvilgiu, gynybą nuo šių jos 
klientų atsakomųjų veiksmų prieš jį. Situacija čia yra panaši į tą, kai C 
imasi veiksmų prieš individą, ne agentūros klientą. Papildomas fak- 
tas, jog C imasi veiksmų prieš agentūros klientą, reiškia tai, kad agen- 
tūra C atžvilgiu elgsis taip, kaip ji elgtųsi su bet kuriuo individu (ne 
jos klientu), kuris privačiai gina savo teises prieš kurį nors jos klientą 
(žr. 5 skyrių). O tai privačią teisėsaugą agentūros viduje redukuoja į 
mikroskopinį lygmenį. 


Dominuojanti gynybinė asociacija 


Nuo pradžių toje pačioje geografinėje teritorijoje savo 
paslaugas teiks keletas skirtingų gynybinių asociacijų, arba bendro- 
vių. Kas bus, kai kils konfliktų tarp skirtingų agentūrų klientų? Pro- 
blema bus palyginti lengvai sprendžiama, jeigu agentūros sutars dėl 
to, kaip turi būti sprendžiama konkreti byla. (Nors kiekviena iš jų 
gali norėti išsiieškoti baudą.) Tačiau kas bus tada, kai jos nesutars 
dėl ginčo sprendimo būdo, ir kai viena agentūra mėgins ginti savo 
klientą, o kita — jį bausti arba iš jo reikalauti kompensacijos? Verta 
aptarti tik tris galimybes: 

1. Šiose situacijose agentūrų pajėgos kaunasi. Viena agentūra laimi visus 

šiuos mūšius. Kadangi pralaiminčios agentūros klientai bus blogai gi- 

nami jų konfliktuose su laiminčios agentūros klientais, jie atsisakys tos 
agentūros paslaugų ir pereis į laiminčiąją agentūrą.“ 

2. Viena agentūra įsigali vienoje geografinėje teritorijoje, kita —- kitoje. 
Kiekviena laimi mūšius, vykstančius netoli nuo jos galios centro taip, 
kad susiklosto tam tikras galios gradientas. Žmonės, kurie sudaro san- 
dorius su viena agentūra, tačiau gyvena kitos agentūros jurisdikcijos 
ribose, persikels arčiau savo agentūros arba pasirinks kitą gynybinių 
paslaugų agentūrą. (Agentūrų nesutarimai dėl šių ribų niekuo nesiski- 


ria nuo valstybių nesutarimų dėl sienų.) 


Kiekvienu iš šių dviejų atvejų galiausiai įvyksta geografinis pasi- 
skirstymas: tik viena gynybinė agentūra veikia tam tikroje geografinė- 
je teritorijoje. 


3. Dviejų agentūrų dažnų kautynių baigmės yra apylygės. Jos lai- 
mi arba pralaimi daugmaž po lygiai, o jų išsisklaidę nariai daž- 
nai konfliktuoja tarpusavyje. Galbūt net nesikaudamos arba jau 
po pirmųjų susidūrimų jos suvokia, kad tokios kautynės vyks 
nuolat, jeigu nebus imtasi prevencinių priemonių. Bet kuriuo at- 
veju, siekdamos išvengti dažnų, brangiai kainuojančių kautynių, 
abi agentūros, galbūt per savo direktorius, sutars dėl to, kaip tos 
bylos, kur jų nuosprendžiai nesutampa, turėtų būti sprendžia- 
mos taikiai. Jos gali sutartinai įsteigti ir įsipareigoti paklusti tre- 
čiosios instancijos teisėjui arba teismui, į kurį galėtų kreiptis jų 
nuosprendžių nesutapimo atvejais. (Arba jos galėtų nustatyti tai- 
sykles, apibrėžiančias, kokiomis sąlygomis tik viena iš jų turi ju- 
risdikcijos teisę.)? Taip klostosi apeliacinių teismų ir bendrų tai- 
syklių, padedančių spręsti jurisdikcijos konfliktus, sistema. Nors 
veikia skirtingos agentūros, jos veikia kaip vieningos federacinės 
juridinės sistemos dalys. 


Kiekvienu iš šių atvejų beveik visi asmenys tam tikroje geografinėje 
teritorijoje priklauso tam tikrai bendrai sistemai, kuria remiantis yra 
sprendžiami jų ginčai ir įtvirtinamos jų teisės. Iš anarchijos situacijos — 
vykstant spontaniškam grupavimuisi, klostantis savitarpio gynybos 
asociacijoms, vykstant darbo pasidalijimui, veikiant rinkos spaudimo, 

masto ekonomijos ir racionalaus savanaudiškumo jėgoms - iškyla kaž- 
kas panašaus į minimalią valstybę arba į grupę geografiškai atskirų 
minimalių valstybių. Kodėl ši rinka skiriasi nuo visų kitų rinkų? Ko- 
dėl šioje rinkoje susiklosto monopolis net be to valdžios įsikišimo, ku- 
ris kitur sukuria ir palaiko monopolį?? Perkamo produkto (apsigyni- 
mo nuo kitų) vertė yra santykinis dalykas: ji priklauso nuo to, kokia 
galia disponuoja kiti. Tačiau kitaip nei kitos gėrybės, kurios taip pat 
vertinamos santykinai, maksimaliai konkuruojančios gynybinės pa- 
slaugos negali koegzistuoti; dėl šios paslaugos pobūdžio skirtingos 
agentūros ne tik konkuruoja dėl vartotojų, bet ir nesutaikomai konftlik- 
tuoja tarpusavyje. Be to, kadangi mažiau nei maksimalaus produkto 
vertė smunka neproporcingai sparčiai mažėjant pirkėjų skaičiui, var- 
totojus vis mažiau tenkins mažesnės vertės produktas, ir todėl konku- 
ruojančios kompanijos bus įsuktos į smukimo spiralę. Iš čia išplaukia 
trys mūsų minėtos galimybės. 

Šiame mūsų pasakojime postuluojama, jog visos agentūros sąžinin- 
gai mėgina veikti Locke'o prigimtinio įstatymo ribose.'? Tačiau kuri 
nors „gynybinė asociacija“ ir pati gali griebtis agresyvių veiksmų. Loc- 
ke'o prigimtinio įstatymo požiūriu, ji atsidurtų už įstatymo ribų. Ko- 
kia atsvara egzistuotų jos galiai? (Kokia atsvara egzistuoja valstybės 
galiai?) Prieš ją galėtų susivienyti kitos agentūros. Žmonės, kad suma- 
žintų tokios agentūros kišimosi į jų reikalus tikimybę, galėtų atsisaky- 
ti palaikyti santykius su jos klientais ir boikotuoti juos. Galbūt dėl to 
agentūrai pasidarytų sunkiau pritraukti klientų; tačiau toks boikotas 
bus efektyvus tik priimant labai optimistines prielaidas apie tai, kas 
negali būti išlaikyta paslaptyje ir apie individo kaštus vykdant dalinį 
boikotą, palyginti su nusikalstamos agentūros siūlomos paslaugos 
nauda. Jeigu nusikalstama agentūra būtų paprasčiausia atvira agreso- 
rė, užsiimanti plėšikavimu ir reketu ir net nemėginanti apeliuoti į ko- 
kį nors teisingumą, jos padėtis būtų sunkesnė nei valstybės. Juk vals- 
tybės pretenzijos į teisėtumą skatina jos piliečius tikėti, kad jie turi tam 
tikrą pareigą paklusti jos įsakams, mokėti jai mokesčius, kariauti jos 
karuose ir t. t.; todėl kai kurie žmonės su ja bendradarbiauja savano- 
riškai. Atvirai agresyvi agentūra negalėtų tikėtis ir negautų tokios sa- 
vanoriškos jų paramos, nes žmonės save laikytų veikiau jos aukomis, 
o nejos piliečiais." 

„Nematomos rankos“ aiškinimai 


Kuo dominuojanti gynybinė agentūra skiriasi, jei apskritai ski- 
riasi, nuo valstybės? Ar Locke'as klydo manydamas, kad pilietinė visuo- 
menė gali būti sukurta tik visuomenine sutartimi? Juk jis klydo many- 
damas (46, 47, 50 skirsniai), kad tik „susitarimo“, arba „tarpusavio su- 
tarimo“, būdu galėjo būti padarytas „pinigų išradimas“. Natūrinių 
mainų, arba barterio, sistemoje labai nepatogu ir sunku rasti būtent tą 
žmogų, kuris turi tai, ko jums reikia, ir kuris nori to, ką turite jūs. Tai 
sunku padaryti net mainų vietoje - turguje - kuris, ir tai reikia pabrėž- 
ti, atsiranda ne dėl to, kad kiekvienas pareiškia savo norą vykdyti san- 
dorius būtent toje vietoje. Žmonės keis savo gėrybes į tas, kurios, kaip 
jie Žino, yra labiau paklausios, tikėdamiesi, kad jas galės lengviau iš- 
keisti į tai, kas jiems reikalingiausia. Tais pačiais sumetimais ir kiti teiks 
pirmenybę gėrybėms, kurių paklausa plačiausia. Tad mainų procese 
žmonės konverguos prie „likvidžiausių“ prekių, nes savo turimas gė- 
rybes sieks keisti į jas; ir kuo atkakliau jie to sieks, tuo labiau kiti bus 
skatinami elgtis panašiai, žodžiu, vyks tarpusavio pastiprinimo proce- 
sas. (Šį procesą stiprins ir spartins įvairūs tarpininkai, siekiantys pasi- 
pelnyti iš mainų palengvinimo, kurie patys dažnai atras, jog mainams 
naudingiausia siūlyti likvidesnes gėrybes.) Akivaizdu, kad tos gėrybės, 
prie kurių jie konverguos, pasižymės tam tikromis savybėmis: jos tu- 
rės nepriklausomą vertę (nes kitaip negalėtų tapti likvidžiausiomis), 
bus fiziškai tvarios, negendančios, lengvai dalijamos, transportuojamos 
ir t.t. Mainų priemonės, arba pinigų, atsiradimui nereikia jokios visuo- 
meninės sutarties.“ 

Šio pobūdžio aiškinimai pasižymi viena žavinga savybe. Jie paro- 
do, kaip tam tikra visuminė struktūra, kuri, kaip atrodo, galėtų atsi- 
rasti tik individų arba grupių sąmoningomis pastangomis, iš tikrųjų at- 
siranda ir išlieka dėka proceso, kuris jokia prasme „nesiekia“ šio rezul- 
tato. Pagerbdami Adamą Smithą, tokius aiškinimus vadinsime „nema- 
tomos rankos“ aiškinimais. („Kiekvienas siekia tik naudos sau, tačiau šiuo 
atveju, kaip ir daugeliu kitų, jis, vedamas nematomos rankos, pasitar- 
nauja tikslui, kurio pats nesiekia.“) „Nematomos rankos“ aiškinimų ža- 
vesys (kuriuo, tikiuosi, pasižymi ir šioje knygoje dėstoma valstybės at- 
siradimo koncepcija) iš dalies paaiškinamas tuo, kad jie turi sąsajų su 
fundamentalaus aiškinimo idėja, kaip ją apibūdinome 1 skyriuje. Fun- 

damentalus tam tikros srities reiškinių paaiškinimas yra tas, kuris ją 
paaiškina visiškai kitos srities terminais. Tik remdamiesi tokiais aiški- 
nimais galime visiškai paaiškinti, tad ir suprasti tą sritį; kuo mažiau 
aiškinimuose remiamės sąvokomis, apibrėžiančiomis aiškinamąjį daly- 
ką, tuo geriau (ceteris paribus) jį galime suprasti. Pagalvokime apie tas 
sudėtingas struktūras, kurios atrodo paaiškinamos tik kaip sąmoningo 
siekio jas realizuoti rezultatas. Galima mėginti tokių struktūrų atsira- 
dimą aiškinti tiesiogiai - apeliuojant į individų, siekiančių jas realizuo- 
ti, norus, ketinimus, įsitikinimus. Tačiau tokiuose aiškinimuose struk- 
tūrų aprašymai, bent jau kabutėse, pasirodo kaip siekių ir įsitikinimų ob- 
jektai. Pats aiškinimas sako, kad tam tikri individai siekia sukurti kaž- 
ką, pasižymintį (kai kuriais) minėtųjų struktūrų bruožais, kad tie indi- 
vidai mano, jog vienintelis (arba geriausias, arba efektyviausias, arba 
...) tokių struktūrų realizavimo būdas yra toks ir ana toks. „Nemato- 
mos rankos“ aiškinimai minimizuoja naudojimąsi sąvokomis, kurios 
konstituoja aiškinamuosius reiškinius; kitaip nei tiesioginiai aiškinimai, 
kompleksines struktūras jie aiškina nesiremdami tais struktūrų apra- 
šymais, kurie nusako Žmonių siekių, arba įsitikinimų, objektus. Todėl 
„nematomos rankos“ aiškinimai teikia aiškesnį tokių struktūrų supra- 
timą nei aiškinimai, kur apeliuojama į žmonių, siekiančių jas realizuo- 
ti, intencijas. Tad nenuostabu, kad jie mus labiau tenkina. 

Struktūrą, kuri atrodo kaip sąmoningos pastangos rezultatas, „ne- 
matomos rankos“ aiškinimas paaiškina kaip reiškinį, atsiradusį be nie- 
kieno sąmoningų pastangų. Tokio paaiškinimo priešybę galėtume pava- 
dinti „paslėptos rankos“ aiškinimu. „Paslėptos rankos“ aiškinimas da- 
lyką, kuris atrodo vien kaip nesusietų faktų kratinys, kuriame sunku 
įžvelgti kokį nors tikslą, aiškina kaip individo arba grupės tikslingo su- 
manymo produktą. Kai kuriuos žmones tenkina tokie aiškinimai, tai 
liudija konspiracijos teorijų populiarumas. 

Kam nors abu šie aiškinimo tipai - „nematomos rankos“ ir „paslėp- 
tos rankos“ — galėtų būti tokie patrauklūs, kad jis galėtų imtis Sizifo 
užduoties: mėginti kiekvieną neva nesukonstruotą arba atsitiktinį izo- 
liuotų faktų kratinį paaiškinti kaip sąmoningo sumanymo rezultatą ir 
kartu kiekvieną neva tikslingą reiškinį paaiškinti kaip atsitiktinių faktų 
kratinį! Šią iteraciją būtų įdomu pratęsti bent per vieną užbaigtą ciklą. 

Kadangi čia negaliu pasiūlyti išsamios „nematomos rankos“ aiški- 
nimų analizės, ir kadangi ši idėja užima gana svarbią vietą tolesnia- 

me tekste, pateiksiu keletą pavyzdžių, kurie skaitytojui turėtų padėti 
suvokti, ką turiu omenyje kalbėdamas apie šio pobūdžio aiškinimus. 
(Pateikiami pavyzdžiai nebūtinai yra teisingų aiškinimų pavyzdžiai.) 


1. 


10. 


Organizmų ir populiacijų bruožų atrankos (vykstančios atsitiktinių 
mutacijų, natūraliosios atrankos, genetinės slinkties ir t.t. būdu) aiški- 
nimai evoliucijos teorijoje. Matematinių formuluočių apžvalgą pateikia 
James Crow and Motoo Kimura, An Introduction to Population Genetics 
Theory (New York: Harper 6 Row, 1970). 

Gyvūnų populiacijos savireguliavimo aiškinimai ekologijos teorijoje. 
(Žr. Lawrence Slobodkin, Growth and Regulation of Animal Populations 
(New York: Holt, Rinehart 6 Winston, 1966.) 

Th. Schellingo aiškinamasis modelis (American Economic Review, May 
1969) parodantis, kaip dėl individų veiksmų atsiranda gyvenamųjų ra- 
jonų segregacija, kurios patys individai nenori, bet, pavyzdžiui, nori 
gyventi rajone, kur 55 proc. gyventojų priklauso jų pačių socialinei gru- 
pei, ir todėl atitinkamai keičia savo gyvenamąją vietą. 

Kai kurie sudėtingų elgsenos struktūrų aiškinimai sąlyginių refleksų 
terminais. 

Richardo Herrnsteino koncepcija apie genetinių veiksnių poveikį kla- 
sinei visuomenės stratifikacijai (I.O. in the Meritocracy, Atlantic Mont- 
hly Press, 1973). 

Rinkoje vykstančio ekonominio išskaičiavimo analizė. (Žr. Ludwig von 
Mises, Socialism, II Dalis, Human Action, 4, 7-9 skyriai.) 

Kišimosi į rinką padarinių ir susiklostančios naujos pusiausvyros ypa- 
tumų mikroekonominiai aiškinimai. 

Jane Jakobs paaiškinimas, kaip kai kurios miesto dalys tampa saugios. 
(Žr. The Death and Life of Great American Cities (New York: Random 
House, 1961). 

Austrų ekonomistų ekonominių ciklų teorija. 

Karlo Deutscho ir Williamo Madowo pastebėjimas apie tai, kad orga- 
nizacijoje, kur daug svarbių sprendimų reikia pasirinkti iš nedaugelio 
alternatyvų (ir kur tų sprendimų teisingumas vėliau gali būti patikrin- 
tas), tai tuo atveju, kai daug žmonių turi galimybę pareikšti savo nuo- 
monę dėl tinkamiausio sprendimo, tam tikri žmonės įgis išmintingų 
patarėjų reputaciją net jeigu siūlys visiškai atsitiktinius patarimus. 
(“Note on the Appearance of Wisdom in Large Bureaucratic Organiza- 
tions“, Behavioral Science, January 1961, p. 72-78.) 

11. Struktūros, atsirandančios veikiant Fredericko Fray modifikuotam Py- 
terio principui: žmonės virš savo nekompetentingumo lygmens būna 
pakilę trimis lygmenimis tada, kai jų nekompetentingumas galiausiai 
išaiškėja. 

12. Robertos Wohlstetter paaiškinimas (Pearl Harbor: Warning and Decision 
[Stanford: Stanford University Press, 1962]), oponuojantis „konspiraci- 
jos“ teoretikams, kodėl Jungtinės Valstijos nekreipė dėmesio į turimus 
liudijimus apie tai, kad Japonija ruošiasi pulti Pearl Harborą. 

13. Tas „žydų intelektinio pranašumo“ paaiškinimas, dėmesį telkiantis į 
tai, jog ištisus amžius daugelis išmintingiausių vyriškosios giminės 
katalikų neturėjo vaikų, o rabinai buvo skatinami tuoktis ir turėti pa- 
likuonių. 

14. Teorija, paaiškinanti, kodėl viešosios gėrybės nėra teikiamos vien atski- 
rų individų pastangomis. 

15. Armeno Alchiano apibūdintoji kita nematoma ranka (arba mūsų ter- 
minologijoje - filtras) nei ta, apie kurią kalba Adamas Smithas ('Un- 
certainty, Evolution, and Economic Theory“, Journal of Political Econo- 
my, 1950, p. 211-221). 

16. F. A. Hayeko paaiškinimas, kokiu būdu socialinėje sąveikoje panaudo- 
jama daugiau žinių nei jų turi bet kuris atskiras individas, žmonėms 
derinant savo veiksmus prie kitų Žmonių veiksmų, darančių įtakos jų 
vietinei situacijai, imituojant sėkmingos veiklos pavyzdžius ir taip ku- 
riant naujas institucijas, bendras elgesio normas ir t.t. (The Constituttion 
of Liberty, 2 skyrius). 


Būtų naudinga patyrinėti, kaip galima suklasifikuoti skirtingus 
„nematomos rankos“ aiškinimo būdus (ir jų derinius) ir parodyti, ku- 
rie iš jų geriausiai paaiškina skirtingus struktūrų tipus. Čia galime nu- 
rodyti du „nematomos rankos“ procesus, kuriems vykstant gali atsi- 
rasti tam tikra struktūra S - tai filtravimo ir pusiausvyros formavimo- 
si procesas. Vykstant filtravimo procesui gali atsirasti tik tai, kas yra 
suderinama su S, nes vykstant šiam procesui pašalinama visa, kas nė- 
ra S; pusiausvyros formavimosi procese kiekviena sudedamoji dalis 
savo reakcijomis prisitaiko prie „Vietos“ sąlygų, ir kiekviena tokia re- 
akcija keičia kitų vietinę aplinką taip, kad vietinio prisitaikymo pa- 
stangų bangos sukuria arba realizuoja S. (Kai kurie šio pobūdžio vie- 
tinio prisitaikymo procesai nesukuria jokios pusiausvyros struktūros, 
net laikinos.) Pusiausvyros formavimosi procesai labai įvairiai gali pa- 

laikyti tam tikrą struktūrą; be to, gali veikti ir tam tikras filtravimo 
mechanizmas, nuo esamos struktūros eliminuojantis tuos nukrypi- 
mus, kurie yra pernelyg dideli, kad juos atsvertų vidinis pusiausvy- 
ros mechanizmas. Bene elegantiškiausia šio pobūdžio aiškinimų for- 
ma yra toji, kur veikia du pusiausvyros mechanizmai - kiekvienas jų 
palaiko esamą struktūrą vykstant nežymiems nukrypimams nuo pu- 
siausvyros ir kartu veikia kaip filtras, šalinantis viename iš jų vyks- 
tančius ryškius nukrypimus. 

Čia prabėgomis galime pastebėti, jog, filtravimo procesų idėja pa- 
deda suprasti, kaip kartais mus gali klaidinti toji socialinių mokslų 
nuostata, kuri žinoma kaip metodologinis individualizmas. Jeigu eg- 
zistuoja tam tikras filtras, eliminuojantis (naikinantis) visus tuos O, 
kurie nėra P, tai paaiškinimas, kodėl visi O yra P (atitinka struktūrą 
P), turės teikti nuorodą į šį filtrą. Juk kiekvienam konkrečiam O gali 
būti konkretus paaiškinimas, kodėl jis yra P, kaip jis tapo P ir kas jį 
išlaiko kaip P. Tačiau paaiškinimas, kodėl visi O yra P, nebus visų šių 
konkrečių paaiškinimų konjunkcija, net jeigu išvardijami visi egzistuo- 
jantys O, nes paaiškinti reikia būtent šią bendrybę. Paaiškinime turės 
būti nuoroda į šį filtrą. Norėdami tai suprasti įsivaizduokime, kad ne- 
turime paaiškinimo, kodėl individualūs O yra P. Paprasčiausiai turi- 
me statistinį dėsningumą (bent jau tokiu jį laikome), kad kai kurie O 
yra P; arba apskritai jų atveju nerandame jokio stabilaus statistinio 
dėsningumo. Tokiu atveju žinotume, kodėl visi O yra P (ir žinotume, 
kad O egzistuoja, ir galbūt net žinotume, kodėl O egzistuoja) nežino- 
dami konkretaus (O atžvilgiu, kodėl jis yra P! Metodologinio individu- 
alizmo pozicija reikalauja, kad nebūtų tokių pamatinių (neredukuoja- 
mų) socialinio filtravimo procesų. 


Ar dominuojanti gynybinė agentūra 
yra valstybė? 


Ar pateikėme valstybės atsiradimo „nematomos rankos“ 
paaiškinimą? Gali pasirodyti, jog bent dviem aspektais privačių gyny- 
binių asociacijų schema skirtųsi nuo minimalios valstybės arba neten- 
kintų minimalių valstybės egzistavimo sąlygų: (1) atrodo, jog ji kai ku- 
riems žmonėms leidžia privačiai ginti savo teises, ir (2) atrodo, jog ji 

gina ne visus individus, esančius jos valdose. Autoriai, priklausantys 
Maxo Weberio tradicijai,'* jėgos naudojimo monopolį (kuris nesuderi- 
namas su privačia teisėsauga) tam tikroje geografinėje teritorijoje laiko 
esminiu valstybės požymiu. Kaip pabrėžia Marshallas Cohenas ne- 
spausdintame rašinyje, valstybė gali egzistuoti faktiškai nemonopoli- 
zuodama jėgos naudojimo: valstybės ribose gali egzistuoti tokios gru- 
pės kaip Mafija, KKK, Baltųjų piliečių tarybos, streikuojančios profsą- 
jungos ar Weathermen tipo organizacijos, kurios taip pat naudoja jėgą. 
Tokio monopolio paskelbimas nėra pakankama valstybės sąlyga (jeigu 
jūs paskelbtumėte turįs tokį monopolį, tai dėl to netaptumėte valsty- 
be). Be to, ir vienintelio pretendento į tokį vaidmenį egzistavimas nėra 
būtina sąlyga. Ir nebūtina, kad kiekvienas pripažintų valstybės preten- 
ziją į tokį monopolį; pacifistai gali apskritai niekam nepripažinti tokios 
teisės; revoliucionieriai gali manyti, kad konkreti valstybė neturi šios 
teisės, dar kiti gali manyti, kad jiems leistina burtis ir ginti vienam ki- 
tą, kad ir ką sakytų valstybė. Tad aiškėja, jog valstybės egzistavimo pa- 
kankamų sąlygų paieška yra sunkus ir painus uždavinys.“ 

Čia galime apsiriboti tik ta būtinąja sąlyga, kurios, kaip atrodo, 
netenkina privačių gynybinių agentūrų sistema. Valstybė disponuoja 
monopoliu ta prasme, kad ji sprendžia, kam ir kada leistina naudoti 
jėgą; ji skelbia, kad tik ji gali spręsti, kam ir kokiomis sąlygomis bus 
leista naudoti jėgą; vien sau ji pasilieka teisę vertinti jėgos panaudo- 
jimo jos teritorijoje teisėtumą; be to, ji prisiima teisę bausti visus tuos, 
kurie pažeidžia šį jos monopolį. Monopolis gali būti pažeidžiamas 
dviem būdais: (1) individas gali panaudoti jėgą neturėdamas atitin- 
kamo valdžios leidimo; (2) individas arba grupė, kad ir patys nenau- 
dodami jėgos, gali pasiskelbti esą alternatyvi (arba net vienintelė tei- 
sėta) valdžia, sprendžianti, kada ir kam leistina teisėtai naudoti jėgą. 
Neaišku, ar valstybė turi turėti teisę bausti antrojo tipo pažeidėjus, 
nors abejotina, ar kuri nors valstybė faktiškai susilaikytų nuo mėgini- 
mo tokius pažeidėjus bausti. Nekalbėsiu apie tai, kokia prasme čia 
kalbama apie „teisėtumą“ ar „leistinumą“. Moralinis leistinumas nė- 
ra savavališko sprendimo dalykas, ir valstybei nebūtina tokia savi- 
mana, kad ji savintųsi išimtinę teisę spręsti moralės klausimus. Jeigu 
kalbėtume apie teisinį leistinumą, tai norint išvengti įrodymo rato 
reikėtų pateikti tokį teisinės sistemos paaiškinimą, kuris pats nesi- 
remtų valstybės sąvoka. 

Mūsų tikslams pakanka tarti, jog būtinoji valstybės egzistavimo są- 
lyga yra tai, kad ji (tam tikras asmuo arba organizacija) paskelbia, jog 
visomis išgalėmis (atsižvelgdama į kaštus, praktiškumo sumetimus, į 
svarbesnius alternatyvius uždavinius, kuriuos ji turi spręsti ir t.t.) baus 
kiekvieną, kurį užklups naudojant jėgą be jos leidimo. (Šis leidimas gali 
būti duodamas atskiru aktu arba suteikiamas pagal kokią nors bendrą 
taisyklę.) Tiesa, tai dar ne viskas: valstybė gali pasilikti sau teisę kaž- 
kam atleisti ex post facto; norėdama asmenį nubausti, ji turi ne tik atras- 
ti „neleistiną“ jėgos panaudojimo faktą, bet ir įrodyti pagal nustatytą 
įrodymo procedūrą, kad jis įvyko ir t.t. Vis dėlto remdamiesi šiomis 
prielaidomis galime žengti toliau. Kaip atrodo, gynybinės agentūros 
neskelbia tokio pareiškimo nei individualiai, nei kolektyviai. Ir neatro- 
do, kad jos turėtų tam moralinę teisę. Tad atrodo, kad jeigu privačios gy- 
nybinės asociacijos nepadaro jokių moraliai neteisėtų veiksmų, tai jų 
sistema stokoja monopolinio prado ir todėl negali būti valstybė. Svars- 
tydami monopolinio prado klausimą turėsime aptarti situaciją, kai in- 
dividas ar individų grupė gyvena privačių gynybinių agentūrų siste- 
moje ir atsisako įsitraukti į kurią nors gynybinę asociaciją; jie nori pa- 
tys spręsti, ar jų teisės pažeidžiamos, ir (jeigu jie taip nusprendžia) as- 
meniškai ginti jas bausdami tuos (arba išsireikalaujant kompensacijos 
iš tų), kurie jas pažeidžia. 

Kitas argumentas, kuriuo remiantis galima neigti, jog aprašytoji 
sistema yra valstybė, yra tai, kad joje ginami tik tie, kurie susimoka 
už šią paslaugą; be to, joje gali būti perkamos skirtingų lygių gynybi- 
nės paslaugos. Jeigu nekreipiame dėmesio į eksternalitetus, tai niekas 
nemoka už kitų gynimą, nebent jis pats taip nusprendžia; niekieno 
nereikalaujama prisidėti perkant gynybines paslaugas kitiems. Žmo- 
nių teisių apsauga traktuojama kaip įprasta rinkos teikiama ekonomi- 
nė gėrybė, kaip ir visos kitos svarbios gėrybės, tokios kaip maistas ar 
apranga. Tačiau pagal įprastąją valstybės sampratą kiekvienas jos ge- 
ografinėje teritorijoje gyvenantis (ar net kartais būnantis užsienyje) in- 
dividas gauna (bent jau turi teisę gauti) jos gynybinių paslaugų. Jeigu 
joks privatus donoras neteiktų pakankamai lėšų tam, kad būtų den- 
giami tokių paslaugų kaštai (detektyvų, policininkų, teismų ir kalėji- 
mų išlaikymo kaštai) arba jeigu valstybė nerastų tokios savo paslau- 
gos, kuri padengtų šiuos kaštus, tai valstybė, taip dosniai teikianti 

šias gynybines paslaugas, turėtų perskirstyti turtą.* Tai būtų tokia 
valstybė, kurioje vieniems individams tektų mokėti daugiau, kad bū- 
tų garantuojamas kitų individų saugumas. Ir išties net toji minima- 
liausia valstybė, kurios galimybę rimtai svarsto vyraujančios politi- 
nės tradicijos teoretikai (liberaliosios tradicijos valstybė —- „naktinis 
sargas“) šiuo požiūriu atrodo kaip perskirstymo valstybė. Tačiau 
kaip gynybinė agentūra, būdama privati verslovė, galėtų apmokes- 
tinti kai kuriuos Žmones taip, kad jie mokėtų už kitiems teikiamas 
paslaugas?!“ (Nekreipiame dėmesio į atvejus, kai vieni klientai iš da- 
lies moka už kitus dėl to, kad agentūrai pernelyg brangu savo klien- 
tų klasifikaciją apibrėžti taip tiksliai, kad klientų mokamos kainos 
tiksliai atspindėtų jiems teikiamos paslaugos kaštus.) 

Taigi atrodo, kad tam tikroje teritorijoje dominuojanti gynybinė 
agentūra ne tik nedisponuoja reikiamu jėgos naudojimo monopoliu, 
bet ir negina visų Žmonių savo teritorijoje, todėl ji ir negali būti laiko- 
ma valstybe. Tačiau šis įspūdis yra klaidingas. 


* Esu girdėjęs apie siūlymus, kad valstybė galėtų save finansuoti organizuodama 
loterijas. Tačiau ji neturėtų teisės drausti privatiems verslininkams įsitraukti į loterijų 
verslą, todėl kažin ar galime tarti, jog valstybė sugebėtų pritraukti daugiau klientų nei 
bet kuri kita su ja konkuruojanti verslovė. 


3 SKYRIUS 


Moraliniai apribojimai ir valstybė 


Minimali ir ultraminimali valstybė 


Klasikinio liberalizmo valstybė kaip naktinis sargas, ku- 
rios funkcijos — visų piliečių apsauga nuo prievartos, plėšikavimo, ap- 
gaulės, kontraktų netesėjimo ir pan., atrodo, vis dėlto yra perskirsty- 
mo valstybė.! Galima įsivaizduoti bent vieną socialinę struktūrą, kuri 
užima tarpinę padėtį tarp privačių gynybinių asociacijų sistemos ir 
valstybės kaip naktinio sargo. Kadangi valstybė kaip naktinis sargas 
dažnai vadinama minimalia valstybe, šią kitą struktūrą vadinsime u!- 
traminimalia valstybe. Tokia valstybė išlaiko jėgos naudojimo monopolį, 
išskyrus atvejus, kai jėgos griebiamasi tik akivaizdžios savigynos tiks- 
lais, ir todėl ji draudžia privatų (arba privataus agento vykdomą) at- 
pildą už asmens teisių pažeidimą ar privatų kompensacijos išieškoji- 
mą; tačiau gynybines paslaugas ji teikia fk tiems, kurie jas perka. Mi- 
nimali valstybė yra lygiavertė ultraminimaliai valstybei, papildytai ko- 
kiu nors (akivaizdžiai perskirstomuoju) kuponų planu d /a Friedman.* 
Pagal tokį planą visi arba kai kurie žmonės (pavyzdžiui, neturtingiau- 
sieji) gauna mokesčių lėšomis finansuojamus kuponus, už kuriuos iš 
ultraminimalios valstybės gali nusipirkti tik gynybinį polisą. 

Kadangi minimali valstybė, atrodo, pripažįsta perskirstymą tiek, 
kiek ji verčia kai kuriuos žmones mokėti už kitiems Žmonėms teikia- 
mas gynybines paslaugas, tai jos šalininkai mums turi paaiškinti, ko- 
dėl ši perskirstomoji valstybės funkcija yra tokia unikali. Jeigu perskirs- 
tymas yra teisėtas visiems teikiant gynybines paslaugas, tai kodėl jis 


* Žr. Milton Friedman, Capitalism and Freedom (Chicago: University of Chicago 
Press, 1962), 6 sk. Friedmano mokykliniai kuponai, žinoma, suteikia klientui paslau- 
gos teikėjo pasirinkimo laisvę ir todėl skiriasi nuo čia įsivaizduojamų gynybinių pa- 


slaugų kuponų. 


42 I DALIS. PRIGIMTINĖS BCKLĖS TEORIJA 
turėtų būti neteisėtas siekiant kitų geidžiamų tikslų? Kodėl būtent gy- 
nybinės paslaugos pasirenkamos kaip vienintelis teisėtas perskirstomo- 
sios veiklos objektas? Galbūt atsakymas į šį klausimą parodytų, jog gy- 
nybinių paslaugų teikimas nėra perskirstomasis. Kalbant tiksliau, ter- 
minas „perskirstomoji“ nusako tam tikros tvarkos pagrindimo tipą, o ne 
pačios tvarkos savybę. Tam tikrą tvarką perkeltine prasme galime va- 
dinti „perskirstomąja“, jeigu pats jos pagrindimas yra perskirstomasis. 
(Panašiai funkcionuoja terminas „paternalistinis“.) Jeigu rastume įtiki- 
namą nepaskirstomąjį jos pagrindimą, turėtume atsisakyti šios etiketės. 
Atsakymas į klausimą, ar institucija, kuri ima pinigus iš vienų žmonių 
ir juos atiduoda kitiems, yra perskirstomoji, priklauso nuo atsakymo į 
klausimą, kokian tikslui, mūsų manymu, ji tai daro. Pavogtų pinigų grą- 
žinimas ar kompensacijos už pažeistas teises sumokėjimas nėra grin- 
džiami perskirstymo tikslais. Sakiau, kad valstybė kaip naktinis sargas 
atrodo tarsi būtų perskirstomoji, ir palieka atvirą galimybę, kad galima 
rasti nepaskirstomojo pobūdžio tikslų, pateisinančių tai, jog kai ku- 
riems žmonėms už gynybines paslaugas moka kiti žmonės (keletą to- 
kių tikslų analizuoju 1 dalies 4 ir 5 skyriuose). 

Gali atrodyti, kad ultraminimalios valstybės šalininkas užima prieš- 
taringą poziciją net išvengęs klausimo, dėl ko gynybinės paslaugos 
tampa tokios unikalios, kad tik jos gali būti teikiamos perskirstymo bū- 
du. Siekdamas teises apginti nuo pažeidimų, šį tikslą jis padaro vienin- 
tele teisėta valstybės funkcija; jis skelbia, kad visos kitos funkcijos yra 
neteisėtos, nes jas vykdant tos teisės yra pažeidžiamos. Kadangi svar- 
biausia jis laiko teisių apsaugą, arba teisių nežeidžiamumą, tai kaip jis 
gali palaikyti ultraminimalią valstybę, kuri kai kurių žmonių teises, at- 
rodo, palieka neginamas arba nepakankamai ginamas? Kaip jis gali ją 
palaikyti apeliuodamas į teisių nežeidžiamumą? 


Moraliniai apribojimai ir moraliniai tikslai 


Šis klausimas remiasi prielaida, kad moralinio rūpesčio 
objektu gali būti tik moralinis tikslas kaip galutinė būklė, kuriai reali- 
zuoti imamasi tam tikros veiklos. Išties gali atrodyti, jog „teisingu- 
mas“, „privalomybė“ ir t.t. turi būti aiškinami pasitelkiant idėją apie 
didžiausią gėrį, kuriam pajungiami visi tikslai? Antai dažnai teigia- 


3 skyrius. Moraliniai apribojimai ir valstybė 43 
ma, jog utilitarizmo trūkumas (o jis yra šios formos teorija) yra tai, kad 
jis remiasi pernelyg, siaura gėrio samprata. Sakoma, kad utilitarizmas 
nepakankamai atsižvelgia į teises ir jų nežeidžiamumo reikalavimą ir 
kad jis joms teikia išvestinį statusą. Daugelis argumentų prieš utilita- 
rizmą išreiškia šio pobūdžio kritiką, pavyzdžiui, kai jam prikišama, 
jog jis leidžia nubausti nekaltą žmogų, kad apsaugotų kaimyniją nuo 
keršto ištroškusios minios siautėjimo. Tačiau teorija teisių nežeidžia- 
mumo principui gali teikti prioritetą, tačiau jį teikti netinkamoje vie- 
toje ir netinkamu būdu. Tarkime, kad į geidžiamos galutinės būklės 
aprašymą įtraukiama sąlyga, reikalaujanti minimizuoti visuminį 
(svertinį) teisių pažeidimų kiekį. Tokiu atveju turėtume tai, ką galima 
vadinti „teisių utilitarizmu“; teisių pažeidimai (kurie turi būti minimi- 
zuojami) tik pakeistų visuminę laimę kaip utilitarinės struktūros galu- 
tinę būklę. (Pastebėkime, jog savo teisių nežeidžiamumo nelaikome sa- 
vo vieninteliu didžiausiu gėriu, ir net neteikiame jam leksikografinės 
pirmenybės atmesdami bet kokio kompromiso su kitomis vertybėmis 
galimybę, jeigu egzistuoja kokia nors mums patraukli visuomenė, ku- 
rioje labiau norėtume gyventi, nors kartais kai kurios mūsų teisės joje 
būtų pažeidžiamos, nei negyvenamoje saloje, kur liktume vieni.) Tokia 
padėtis vis vien reikalautų, kad pažeidinėtume Žmonių teises, jeigu tai 
darydami visuomenėje minimizuotume visuminį (svertinį) teisių pa- 
žeidinėjimą. Pavyzdžiui, tam tikro asmens teisių pažeidimas galėtų pa- 
sitarnauti kaip priemonė, atgrasanti kitus nuo mėginimų dar labiau pa- 
žeidinėti žmonių teises, šalinanti tokių jų mėginimų paskatas arba jų 
dėmesį nukreipianti į kitus dalykus ir t.t. Mieste siautėjanti gauja, Žžu- 
danti žmones ir padeginėjanti viską savo kelyje, žeidžia jame gyvenan- 
čių Žmonių teises. Todėl kas nors bausdamas žmogų, apie kurį jis Ži- 
no, jog tas nėra susijęs su nusikaltimu, sužadinusiu gaujos įtūžį, gali 
mėginti teisintis tuo, kad šio nekalto žmogaus bausmė padės užkirsti 
kelią dar didesniems žmonių teisių pažeidimams ir taip sumažins ben- 
drą teisių pažeidimo lygį visuomenėje. 

Tačiau užuot įkomponavę teises į geidžiamą galutinę būklę, jas ga- 
lime traktuoti kaip išorinius atliekamų veiksmų apribojimus (side const- 
raints): neperženk ribos C. Kitų Žmonių teisės apibrėžia tavo veiksmų 
ribas. (Koncepcija, orientuota į tikslą, tačiau pripažįstanti šiuos apribo- 
jimus, atrodytų taip: veikdamas visais galimais būdais, kurie nepažei- 
džia apribojimo C, mėgink maksimizuoti tikslą G. Čia kitų teisės riboja 

tavo tikslingą veiklą. Tuo nenoriu pasakyti, kad teisingai suprasta mo- 
ralė diktuoja tam tikrus tikslus, kurių privalu siekti net šių apribojimų 
ribose.) Šis požiūris skiriasi nuo to, kuris mėgina pačius apribojimus C 
įtraukti į tikslą G, kaip vieną iš jo komponentų. Apribojimų koncepcija 
asmeniui draudžia peržengti šias moralines ribas jam siekiant savo 
tikslų, o koncepcija, kurios tikslas yra šių teisių pažeidimų minimiza- 
vimas, jam leidžia pažeidinėti teises (peržengti ribas), kad sumažintų 
bendrą teisių pažeidinėjimo lygį visuomenėje.* 

Dabar jau galime suvokti, jog tezė, esą ultraminimalios valstybės 
šalininko pozicija yra nenuosekli arba prieštaringa, remiasi prielaida, 
kad jos šalininkas yra „teisių utilitaristas“. Tariama, kad jis, pavyz- 
džiui, visuomenėje siekia minimizuoti teisių pažeidimo mastą, arba 
kad jis privalo siekti šio tikslo tokiomis priemonėmis, kurios pačios 
žeidžia Žmonių teises. Tačiau teisių nežeidžiamumo reikalavimą jis 
veikiau galėtų laikyti savo veiksmų apribojimu, o ne įtraukti jį į rea- 


* Deja, iki šiol nurodėme pernelyg mažai moralinių įsitikinimų struktūros modelių, 
nors neabejotinai yra ir kitokių įdomių struktūrų. Todėl argumentas, ginantis išorinių 
apribojimų struktūrą pasisakant prieš galutinės būklės maksimizavimo struktūrą, nėra 
lemiamas, nes tai nėra griežtai alternatyvios struktūros. (Toliau aptarsime požiūrį, ku- 
ris netelpa nė į vieną iš šių struktūrų.) Turėtų būti griežtai suformuluotas ir išnagrinė- 
tas ištisas struktūrų spektras; galbūt tada tinkamiausia pasirodytų kokia nors nauja 
struktūra. 

Klausimas, ar išorinių apribojimų koncepcija gali būti performuluota tikslinės kon- 
cepcijos (be jokių išorinių apribojimų) terminais, yra gana sudėtingas. Galima, pavyz- 
džiui, tarti, kad kiekvienas asmuo savo tiksle skiria savo paties teisių pažeidimus nuo 
kitų Žmonių teisių pažeidimų. Pirmiesiems suteikite begalinę (negatyvią) vertę, ir joks 
kitų Žmonių teisių sustabdytų pažeidimų kiekis negalės atsverti jo teisių pažeidimo ver- 
tės. Šalia to, kad tam tikram tikslo komponentui suteikiama begalinė vertė, čia taip pat 
pasirodo indeksinės išraiškos, pavyzdžiui, „mano atliekamas veiksmas“. Griežta „apri- 
bojimo koncepcijų“ formuluotė neleistų šių įmantrių transformacijų būdu apribojimus 
pertvarkyti į galutinės būklės koncepcijas. Matematinius metodus, kuriais naudojantis 
ribojamos maksimizacijos problema transformuojama į tam tikros pagalbinės funkcijos 
neribojamų minimizacijų seką, aprašo Anthony Fiacco and Garth McCormick, Nonline- 
ar Programming: Seguential Unconstrained Minimization Technigues (New York: Wiley, 
1968). Ši knyga įdomi tiek dėl joje aprašomų metodų, tiek dėl jų trūkumų nušviečiant 
mums rūpimą sritį; atkreipkite dėmesį į tai, kaip bausmės funkcijose pasireiškia apribo- 
jimai, į bausmės funkcijų svorio variacijas (skirsnis 7.1) ir t.t. 

Nespręsiu klausimo, ar šie išoriniai apribojimai yra absoliutūs, ar jie gali būti pažei- 
džiami siekiant išvengti moralinių katastrofų, o jeigu taip, tai kaip atrodytų atitinkama 
struktūra. 

lizuotinos galutinės būklės apibūdinimą. Šio ultraminimalios valsty- 
bės šalininko pozicija bus neprieštaringa, jeigu jis laikosi teisių kon- 
cepcijos, pagal kurią versti jus prisidėti prie kito gerovės reiškia pa- 
žeisti jūsų teises, o jeigu kažkas kitas neparūpina jums daiktų, kurių 
jums labai reikia, tarp jų ir tų, kurie yra būtini jūsų saugumui, tai jis 
nepažeidžia jūsų teisių net jeigu dėl to kitiems pasidaro lengviau jas 
pažeidinėti. (Tokia koncepcija bus neprieštaringa, jeigu pats monopo- 
linis ultraminimalios valstybės elementas joje nebus traktuojamas kaip 
teisių pažeidimas.) Tačiau neprieštaringumas, žinoma, dar nereiškia, 
kad tai yra priimtina pozicija. 


Kodėl išoriniai apribojimai? 


Ar nėra iracionalu pripažinti išorinį apribojimą C, o ne po- 
žiūrį, reikalaujantį minimizuoti C pažeidimus? (Pastarasis požiūris C 
traktuoja kaip sąlygą, o ne kaip apribojimą.) Jeigu taip svarbu nepažei- 
dinėti C, tai kodėl to nelaikyti tikslu? Kaip gali noras nepažeisti C vesti 
prie atsisakymo pažeisti C net tuo atveju, jei tai užkirstų kelią dides- 
niems C pažeidimams? Kodėl teisių nepažeidinėjimas turi būti teikia- 
mas kaip veiksmo apribojimas, o ne kaip veiksmo tikslas? 

Išoriniai veiksmo apribojimai atspindi pamatinį kantiškąjį principą, 
kad individai yra tikslai, ne vien priemonės; jų negalima aukoti ar nau- 
doti kitiems tikslams be jų sutikimo. Individai yra neliečiami. Šią kal- 
bėseną apie tikslus ir priemones būtina paaiškinti šiek tiek plačiau. Pa- 
nagrinėkime elementarią priemonę, pavyzdžiui, tam tikrą įrankį. Nėra 
jokių išorinių apribojimų šio įrankio naudojimui, išskyrus moralinius 
apribojimus, kaip jį galime naudoti kitų žmonių atžvilgiu. Yra tam tik- 
rų procedūrų, kurių dera laikytis, kad jis būtų išsaugotas ateičiai („ne- 
palik jo lauke lietui lyjant“), ir yra daugiau ar mažiau efektyvūs nau- 
dojimosi juo būdai. Tačiau nėra jokių apribojimų elgtis su juo siekiant 
savo tikslų. Dabar įsivaizduokime, kad yra sąlyginis apribojimas C 
tam, kaip galime naudoti tam tikrą įrankį. Pavyzdžiui, tas įrankis gali 
būti jums paskolintas su sąlyga, kad C nebus pažeidžiamas, nebent 
nauda dėl tokio pažeidimo viršytų tam tikrą nustatytą dydį arba toks 
pažeidimas būtų neišvengiamas siekiant nustatyto tikslo. Tokiu atveju 
objektas nėra visiškai jūsų įrankis, kuriuo galėtumėte naudotis kaip no- 

rite. Tačiau tai vis vien yra įrankis, net atsižvelgiant į šį apribojimą. Jei- 
gu pridėtume besąlygiškus naudojimosi juo apribojimus, tai objektas 
negalėtų būti naudojamas kaip įrankis šiais būdais. Jis apskritai šiais as- 
pektais nebūtų įrankis. Ar galima nustatyti tiek apribojimų, kad objek- 
tas apskritai negalėtų būti naudojamas kaip įrankis jokiais aspektais? 

Ar elgesys su individu gali būti apribotas taip, kad be jo sutikimo 
jis negalėtų būti naudojamas jokiems tikslams? Tai yra neįmanomai 
griežta sąlyga, jeigu ji reikalauja, kad kiekvienas individas, suteikian- 
tis mums tam tikrą gėrybę, pozityviai vertintų kiekvieną mūsų pasi- 
rinktą jos naudojimo būdą. Net reikalavimas, kad jis tik neprieštarautų 
bet kuriam mūsų planuojamam jos naudojimui, smarkiai apribotų dvi- 
šalius mainus, jau nekalbant apie tokių mainų serijas. Pakanka, kad ki- 
ta pusė iš mainų turėtų tiek naudos, jog sutiktų juos atlikti, net jeigu ir 
nepritartų tiems būdams, kuriais naudosite tą gėrybę. Tokiomis sąly- 
gomis kitas šiuo aspektu nėra naudojamas tik kaip priemonė. Tačiau 
individas, kuris nesutiktų turėti su jumis reikalų, jeigu žinotų, kokiems 
tikslams jūs ketinate panaudoti jo atliekamus veiksmus ar suteikiamas 
gėrybes, yra naudojamas kaip priemonė, net jeigu iš mainų ir gauna pa- 
kankamai naudos, kad sutiktų (savo nežinojime) turėti su jumis reika- 
lų. („Tu manimi paprasčiausiai pasinaudojai“ - taip gali sakyti tas, ku- 
ris sutiko su jumis bendrauti tik todėl, kad nežinojo jūsų tikslų ir to, 
kaip jį panaudosite siekdamas tų tikslų.) Ar moralės požiūriu indivi- 
das privalo atskleisti tai, kaip jis ketina panaudoti mainų aktą, jeigu jis 
turi rimto pagrindo manyti, jog kitas atsisakytų turėti su juo reikalų, 
jeigu tai žinotų? Ar jis pasinaudoja kitu individu, jeigu to neatskleidžia? 
O kaip tais atvejais, kai kitas nesutinka apskritai būti kaip nors panau- 
dojamas? Ar patirdamas malonumą iš praeinančio gražaus Žmogaus 
stebėjimo, jį naudojate tik kaip priemonę?“ Ar tas, kuris jį įsivaizduoja 
savo seksualinėse fantazijose, jį naudoja tik kaip priemonę? Šie ir pa- 
našūs klausimai kelia įdomių problemų moralės filosofijai, bet, mano 
manymu, ne politinei filosofijai. 

Politinę filosofiją domina tik tam tikri būdai, kuriais individams ne- 
leistina kitų Žmonių naudoti vien kaip priemonių, pirmiausia - vyk- 
dant prieš juos fizinę agresiją. Specifinis veiksmo kitų atžvilgiu apri- 
bojimas atspindi faktą, jog kiti negali būti naudojami tais specifiniais 
būdais, kuriuos nustato išoriniai apribojimai. Išoriniai apribojimai tam 

tikrais aspektais išreiškia kitų neliečiamumą. Šiuos neliečiamumo as- 
pektus išreiškia reikalavimas: „Nenaudok žmonių tokiais ir tokiais bū- 
dais.“ Tačiau galutinės būklės koncepcija idėją, kad žmonės yra tikslai, 
o ne vien priemonės, išreikštų (jeigu apskritai išreikštų) kitokiu reika- 
lavimu: „Minimizuok naudojimąsi žmonėmis kaip priemonėmis to- 
kiais ir tokiais būdais.“ Vykdant šį reikalavimą kai kurie žmonės gali 
būti panaudoti vien kaip priemonės. Jeigu Kantas būtų vadovavęsis 
šiuo požiūriu, tai antrąją kategorinio imperatyvo formuluotę jis būtų 
pateikęs taip: „Elkis taip, kad minimizuotum Žmonių vien kaip prie- 
monių naudojimą“, o ne taip, kaip ją iš tikrųjų pateikė: „Elkis taip, kad 
nei savo asmenyje, nei kieno nors kito asmenyje žmogaus niekada ne- 
traktuotum vien kaip priemonės, bet visada ir kaip tikslą.“* 

Išoriniai apribojimai išreiškia kitų Žmonių neliečiamumą. Tačiau 
kodėl negalima žeisti šio neliečiamumo dėl didesnio socialinio gėrio? 
Individualiai kiekvienas kartais ryžtamės patirti tam tikrų nemalonu- 
mų ar kažką paaukoti, kad gautume daugiau naudos arba vengdami 
didesnio skausmo: einame pas stomatologą, kad išvengtume dides- 
nių kančių ateityje; atliekame tam tikrus nemalonius darbus, nes sie- 
kiame jų rezultato; kai kurie žmonės laikosi dietos, kad sustiprintų 
sveikatą arba pagerintų išvaizdą; kai kurie taupo pinigus, kad galė- 
tų save išlaikyti senatvėje. Kiekvienu iš tokių atvejų prisiimami tam 
tikri kaštai savo visuminės gerovės labui. Tad kodėl panašiai negali- 
ma pripažinti, jog didinant bendrą socialinę gerovę kai kurie žmonės 
turi patirti tam tikrų kaštų kitų Žmonių labui? Tačiau nėra jokios 50- 
cialinės būtybės, kuri kažką aukotų savo pačios didesnės gerovės la- 
bui. Yra tik atskiri žmonės, skirtingi individai, kiekvienas su savo at- 
skiru gyvenimu. Vieno iš šių žmonių panaudojimas kito labui reiškia 
tik jo panaudojimą kito labui. Nieko daugiau. Kažkas su juo padaro- 
ma kitų labui. Kalbos apie bendrą socialinę naudą tik maskuoja šį 
faktą. (Sąmoningai?) Asmeniu naudojantis šiuo būdu jam neteikiama 
derama pagarba ir neatsižvelgiama į faktą, kad jis yra atskiras as- 
muo, kad jo gyvenimas yra vienintelis jo turimas gyvenimas. Jis ne- 
gauna jokio kompensuojamojo gėrio už savo auką, ir niekas neturi 
teisės užkrauti jam tos aukos, visų mažiausiai — valstybė arba val- 
džia, kuri iš jo reikalauja lojalumo (ko nereikalauja kiti individai) ir 
kuri dėl to turi būti neutrali savo piliečiams. 

Libertariniai apribojimai 


Moraliniai apribojimai mums leistinų daryti dalykų at- 
spindi faktą, jog esame atskiros būtybės. Jie atspindi faktą, jog nėra jo- 
kių moralinių svarstyklių pasverti ir palyginti kiekvieno mūsų vertei; 
nėra jokio moralinio pagrindo vienam gyvenimui nusverti kito gyve- 
nimą vardan didesnio visuminio socialinio gėrio. Negali būti pateisin- 
tas vienų aukojimas kitų labui. Ši kertinė idėja, būtent, kad egzistuoja 
tik atskiri individai su savo atskirais gyvenimais, ir kad todėl nė vie- 
nas iš jų negali būti aukojamas kitiems, teikia pagrindą moraliniams 
apribojimams; be to, mano įsitikinimu, ji veda prie libertarinio apribo- 
jimo, draudžiančio griebtis agresijos prieš kitą. 

Kuo didesnę galią turi galutinės būklės maksimizavimo koncepcija, 
tuo stipresnė turi būti jai priešinga kertinė idėja, kuria grindžiamas mo- 
ralinių apribojimų egzistavimas, ir tuo rimčiau turi būti traktuojama at- 
skirų individų, nesančių tik ištekliumi kitiems, egzistavimo idėja. Ker- 
tinė idėja turi būti pakankamai stipri, kad moralinių apribojimų idėjai 
leistų atsilaikyti prieš intuityviai įtaigią galutinės būklės maksimizavi- 
mo idėją ir pakankama, kad dedukuotų libertarinį apribojimą, drau- 
džiantį agresiją prieš kitą. Kritikas, atmetantis šį konkretų išorinį apri- 
bojimą, turi tris alternatyvas: (1) jis turi atmesti visus išorinius apribo- 
jimus; (2) jis turi pateikti kitokį paaiškinimą, kodėl egzistuoja morali- 
niai apribojimai, o ne vien galutinės būklės maksimizavimo struktūra, 
tokį paaiškinimą, kuris pats neimplikuoja libertarinio apribojimo; arba 
(3) jis turi pripažinti kertinę individų atskirumo idėją ir vis dėlto teigti, 
kad agresijos inicijavimas prieš kitą yra suderinamas su šia kertine idė- 
ja. Tad čia turime argumento nuo moralės formos prie moralės turinio 
apmatus: moralės formai priklauso F (moraliniai apribojimai); geriau- 
sias paaiškinimas, kodėl moralės formai priklauso F, yra p (individų 
atskirumo tezė); o iš p išplaukia specifinis moralinis turinys, būtent — 
libertarinis apribojimas. Specifinis moralinis turinys, teikiamas šio ar- 
gumento, apeliuojančio į faktą, kad egzistuoja skirtingi individai, iš ku- 
rių kiekvienas turi savo gyvenimą, nusako ne visą libertarinį apriboji- 
mą. Jis nustato, kad vieną individą draudžiama aukoti kito labui. Ta- 
čiau reikėtų papildomų dedukcijos žingsnių, kad gautume paternalis- 
tinės agresijos draudimą - tos agresijos, kai jėga panaudojama (arba 
grasinama ją panaudoti) paties asmens, kuriam ji taikoma, tariamam 

labui. Norėdami nužengti šiuos žingsnius, dėmesį turime sutelkti į fak- 
tą, jog egzistuoja atskiri individai: kiekvienas su savo gyvenimu, ku- 
riam jis pats ir vadovauja. 

Neagresyvumo principas paprastai laikomas tinkamu tarptautinių 
santykių principu. Koks suverenių individų santykių skirtumas nuo 
suverenių tautų santykių leidžia pripažinti agresiją individų santy- 
kiuose? Kodėl individai kolektyviai, per savo valdžią, gali elgtis su in- 
dividais taip, kaip tautoms būtų neleista elgtis vienai su kita? Tiesą sa- 
kant, individams neagresyvumo principas turėtų galioti net labiau; juk 
jie kitaip nei tautos nėra sudaryti iš individų, kuriuos kiti savo įsikiši- 
mu teisėtai galėtų saugoti ar ginti. 

Čia nesigilinsiu į principo, draudžiančio fizinę agresiją, detales; pri- 
dursiu tik tai, jog jis nedraudžia naudoti jėgą ginantis nuo kito kelia- 
mos grėsmės, net jeigu kitas yra nekaltas ir nėra nusipelnęs baudžia- 
mojo atpildo. Nekalta grėsmė yra ta, kuri nekaltai tampa priežastiniu 
veiksniu tokiame procese, kur ji būtų agresorius, jeigu pati būtų nu- 
sprendusi būti tokiu veiksniu. Jeigu kažkas pagriebia žmogų ir meta jį 
į jus, tupintį gilaus šulinio dugne, tai tas krintantis žmogus, net būda- 
mas visiškai nekaltas, kelia jums grėsmę; jeigu jis pats būtų pasirinkęs 
šią savo kritimo trajektoriją, tai jis būtų agresorius. Net jeigu ant jūsų 
krintantis žmogus dar būtų gyvas, ar neturėtumėte teisės panaudoti sa- 
vo lazerinio šautuvo ir sunaikinti krintantį kūną, kol jis dar neužmušė 
jūsų? Libertariniuose draudimuose paprastai pabrėžiama, jog drau- 
džiama prievartą naudoti prieš nekaltus žmones. Tačiau, mano supra- 
timu, nekaltos grėsmės yra visai kitas dalykas, ir jam turi būti taikomi 
kitokie principai./ Tad išsami šios srities teorija irgi turi suformuluoti 
skirtingus apribojimus atsakams į nekaltas grėsmes. Papildomų proble- 
mų kelia nekalti grėsmės skydai, arba tie nekalti žmonės, kurie patys ne- 
kelia grėsmės, tačiau įstumiami į padėtį, kur nukentės ėmusis būtinų 
priemonių prieš kylančią grėsmę. Žmonės, pririšti prie agresorių tan- 
kų taip, kad tie tankai negalės būti sunaikinti nesunaikinus šių žmo- 
nių, yra nekalti grėsmės skydai. (Kartais jėgos naudojimas prieš nekal- 
tus žmones siekiant atremti agresorių nėra nukreiptas prieš nekaltus 
grėsmės skydus; pavyzdžiui, nekaltas agresoriaus vaikas, kankinamas 
tam, kad agresorius nutrauktų savo agresiją, nėra jo tėvo skydas). Ar 
leistina sąmoningai daryti žalą nekaltiems skydams? Jeigu leistina pul- 
ti agresorių ir daryti žalą nekaltam agresoriaus skydui, tai ar nekaltas 

skydas gali atsakyti jėga (tarus, kad jis negali pasipriešinti agresoriui)? 
Ar tada turime du individus, kurie grumiasi savigynos mūšyje? Jeigu 
panaudojate jėgą prieš nekaltą grėsmę, ar jūs netampate jam nekalta 
grėsme ir ar todėl jis gali teisėtai panaudoti papildomą jėgą prieš jus 
(tarus, kad jis gali tai padaryti, tačiau negali pašalinti savo pirminio 
grėsmingumo)? Nedrąsiai apeinu šiuos nepaprastai sudėtingus klausi- 
mus; noriu tik pasakyti, jog doktrina, neagresyvumo principą laikanti 
pagrindiniu principu, kažkuriame savo rutuliojimosi taške turės juos 
spręsti eksplicitiškai. 


Apribojimai ir gyvūnai 


Moralinių apribojimų statusą ir jų implikacijas aiškiau ga- 
lime suvokti svarstydami, kodėl kai kurioms gyvoms būtybėms, būtent 
ne žmogiškiesiems padarams, tokie griežti apribojimai paprastai nėra 
taikomi. Ar yra kokių nors ribų tam, ką galime daryti su gyvūnais? Ar 
gyvūnų moralinis statusas tėra objektų statusas? Ar bet kokie mūsų 
tikslai pateisina didžiulius kaštus, kuriuos primetame gyvūnams? Kas 
apskritai pateisina tai, kad jais naudojamės? 

Gyvūnai nėra visiškai bereikšmiai. Bent jau kai kurių aukštesniųjų 
gyvūnų gerovei, imdamiesi jų atžvilgiu kokių nors veiksmų, turime 
skirti tam tikrą dėmesį. Tai sunku įrodyti. (Taip pat sunku įrodyti, jog 
žmonės nėra visiškai bereikšmiai!) Pirmiausia pateiksime kai kurių pa- 
vyzdžių, o paskui —- keletą argumentų. Jeigu panorėtume spragtelti 
pirštais, galbūt atsiliepdamas į muzikos taktą, ir žinotumėte, kad dėl 
kažkokio keisto priežastinio ryšio tas spragtelėjimas sukels 10 000 ro- 
mių bešeimininkių karvių mirtį po didelių skausmų ir kančių, o gal be 
skausmo ir akimirksniu, tai ar būtų visiškai normalu spragtelėti pirš- 
tais? Ar yra pagrindo manyti, kad tai būtų moraliai nepateisinama? 

Kai kam atrodo, jog žmonėms neleistina taip elgtis, nes tokie veiks- 
mai daro juos žiauresniais ir labiau linkusiais žudyti žmones vien dėl 
malonumo. Jų požiūriu, tokie veiksmai patys savaime nėra moraliai 
nepateisinami, tačiau jie sukelia nepageidaujamų moralinių padarinių. 
(Padėtis būtų kitokia ten, kur tokių padarinių galimybė neegzistuoja, 
pavyzdžiui, individui, kuris save laiko paskutiniu žmogumi Žemėje.) 
Tačiau kodėl turi egzistuoti tokių padarinių? Jeigu tiesa, kad su gyvū- 

nais galime daryti ką norime, tada, tarus, kad individas aiškiai suvo- 
kia skiriamąją liniją tarp gyvūnų ir žmonių, tai kodėl gyvūnų žudymas 
turėtų daryti jį žiauresnį ir labiau linkusį žaloti bei žudyti žmones? Ar 
tarp skerdikų sutinkame daugiau žmogžudžių (negu tarp kitų žmonių, 
ginkluotų peiliais)? Jeigu man patinka beisbolo lazda smūgiuoti į ka- 
muolį, tai ar dėl to padidėja tikimybė, kad ja tvosiu kam nors per gal- 
vą? Ar nesuprantu, jog Žmonių galvos skiriasi nuo beisbolo kamuolių, 
ir argi ne šis supratimas sustabdo minėtą padarinį? Kodėl padėtis turi 
būti kitokia gyvūnų atveju? Žinoma, yra empirinis klausimas, ar toks 
padarinys egzistuoja; tačiau abejotina, ar jis egzistuoja bent jau šios 
knygos skaitytojams, mąstantiems žmonėms, gebantiems skirti daiktus 
ir atitinkamai su jais elgtis. 

Jeigu kai kurie gyvūnai nėra visiškai bereikšmiai, tai kurie iš jų to- 
kią reikšmę turi, kokia didelė toji reikšmė ir kaip ji gali būti nustatyta? 
Tarkime (manau, taip galima tarti), kad maitinimasis gyvūnais nėra bū- 
tinas sveikatai ir kad gyvulinis maistas nėra pigesnis už alternatyvias 
dietas, kurias žmonės gali pasirinkti Jungtinėse Valstijose. Tad maiti- 
nimosi gyvūnais nauda yra dietos paįvairinimas ir gurmaniški malo- 
numai. Nesakau, kad tai nėra tikri ar dėmesio neverti malonumai. Ta- 
čiau kyla klausimas: ar šie papildomi malonumai, kuriuos mums duo- 
da maitinimasis gyvūnais, nusveria tą moralinę reikšmę, kurią derėtų 
teikti gyvūnų gyvenimui ir skausmui? Tarus, kad gyvūnams teikiama 
tam tikra reikšmė ar papildoma nauda, gaunama valgant juos, o ne ve- 
getarinį maistą, yra didesnė už moralinius kaštus, kaip galėtų būti 
sprendžiami šie klausimai? 

Galima pažvelgti į analogiškus atvejus: sprendimus, kuriuos pri- 
imame ten, perkelti į mums rūpimus klausimus. Imkime medžioklės 
atvejį; manau, kad negerai gyvūnus medžioti ir žudyti vien dėl azarto. 
Ar medžioklė yra išimtinis atvejis dėl to, kad jos tikslas ir tai, kas joje 
teikia malonumą, yra gyvūnų persekiojimas, žalojimas ir žudymas? Ta- 
da tarkime, kad man patinka švaistytis beisbolo lazda. Bet štai man už- 
simojus priešais išdygsta karvė. Smogdamas lazda suskaldyčiau kar- 
vei galvą. Tačiau :ai nesuteiktų man malonumo; malonumą gaunu iš 
to, kad mankštinu raumenis, kad pavyksta stiprūs smūgiai ir t.t. Ne- 
laimei, šalutinis mano veiksmo padarinys (ne priemonė) yra tai, kad 
karvės galva suskyla. Žinoma, galėjau susilaikyti nuo smūgiavimo, vie- 
toje to galėjau pasilenkti ir pasiekti rankomis kojų pirštus arba padary- 

ti kitokį pratimą. Tačiau man tai neteiktų tiek malonumo, kiek teikia 
smūgiavimas lazda. Tad klausimas toks: ar teisingai pasielgčiau smog- 
damas lazda, nes siekiu to papildomo malonumo, kurį man duoda smū- 
giavimas, palyginti su geriausiu alternatyviu veiksmu, kuris nedaro ža- 
los gyvūnui? Tarkime, kad klausimas nėra susijęs su nevienkartiniu su- 
silaikymu nuo smūgiavimo teikiamų malonumų; tarkime, kad kiekvie- 
ną dieną situacija kartojasi, kaskart vis su kitu gyvūnu. Ar yra koks 
nors principas, kuris leistų žudyti ir gyvūnus maistui naudoti dėl pa- 
pildomo malonumo, kurį tai teikia, bet draustų švaistytis lazda dėl pa- 
pildomo malonumo? Kaip atrodytų toks principas? (Galbūt geresnė 
paralelė mėsos valgymui būtų tokia. Gyvūnas užmušamas dėl jo kau- 
lo, iš kurio galima pasidaryti geriausią beisbolo lazdą; lazdos, padary- 
tos iš kitų medžiagų, nesuteikia tokio pat malonumo. Ar teisinga už- 
mušti gyvūną dėl papildomo malonumo, kurį teikia naudojimasis laz- 
da, padaryta iš jo kaulo? Ar moralės požiūriu toks veiksmas būtų pri- 
imtinesnis, jeigu galėtumėte pasamdyti kitą žmogų, kuris tai atliktų 
vietoje jūsų?) 

Tokie pavyzdžiai ir klausimai gali padėti individui suvokti, kokio 
pobūdžio ribą jis nori nubrėžti ir kokio pobūdžio poziciją užimti. Ta- 
čiau jie turi įprastus nuoseklumo argumentų trūkumus: jie neparodo, 
iškilus prieštaravimui, kieno pozicija turi būti keičiama. Nepajėgdami 
atrasti principo, kuris leistų nubrėžti skiriamąją ribą tarp švaistymosi 
lazda ir gyvūno užmušimo, jūs galiausiai galite nuspręsti, kad iš tikrų- 
jų leistina švaistytis lazda. Be to, toks apeliavimas į analogiškus atve- 
jus nedaug duoda sprendžiant klausimą, kokį moralinį svorį turime 
teikti skirtingoms gyvūnų rūšims. (Problemas, kurios kyla mėginant 
pavyzdžių pagrindu daryti moralines išvadas, papildomai aptarsime 
9 skyriuje.) 

Pateikdamas šiuos pavyzdžius siekiu išsiaiškinti moralinių apribo- 
jimų sąvoką, o ne išspręsti gyvūnų valgymo problemą. Tiesa, turėčiau 
pasakyti, jog, toji papildoma nauda, kurią amerikiečiai šiandieną gali 
gauti vartodami gyvūnus maistui, mano požiūriu, nepateisina šios prak- 
tikos. Todėl turėtume jos atsisakyti. Verta pakomentuoti vieną popu- 
liarų argumentą, turintį tam tikrų sąsajų su išorinių apribojimų idėja. 
Kadangi Žmonės maitinasi gyvūnais, jie užaugina jų daugiau nei jų bū- 
tų nesant šios praktikos. Egzistuoti trumpą laiką geriau negu apskritai 
neegzistuoti. Taigi (tokia būtų argumento išvada) gyvūnams yra geriau 


3 skyrius. Moraliniai apribojimai ir valstybė 33 
dėl to, kad pas mus egzistuoja maitinimosi jais praktika. Nors mes to 
visai nesiekiame, laimei, paaiškėjo, kad ši mūsų praktika jiems visada 
buvo naudinga! (Jeigu skoniai pasikeistų ir gyvulinis maistas žmonėms 
nebeteiktų malonumo, tai ar tie, kurie rūpinasi gyvūnų gerove, nepri- 
valėtų geležiniais veidais ir toliau vykdyti nemalonią jų valgymo pa- 
reigą?) Tikiuosi, jog nebūsiu neteisingai suprastas, tarsi teigiąs vieno- 
dą gyvūnų ir žmonių moralinę vertę, jeigu pasakysiu, kad paralelinis 
argumentas apie žmones neatrodytų labai įtikinamas. Įsivaizduokime, 
kad gyventojų gausėjimo problemos kiekvieną šeimą ar grupę gali pa- 
skatinti riboti savo palikuonių aibę ir iš anksto nustatyti jų skaičių. Tam 
tikra šeima, pasiekusi šį skaičių, siūlo, kad jai būtų suteikta teisė turėti 
papildomą vaiką su sąlyga, kad sulaukęs trejų (ar dvidešimt trejų) me- 
tų jis būtų paaukotas dievams arba panaudotas tenkinant tam tikrus 
gastronominius poreikius. Pasiteisindama ji argumentuoja, kad tas vai- 
kas apskritai neegzistuotų, jei toks leidimas nebūtų duotas, ir kad jam, 
žinoma, geriau egzistuoti bent kelerius metus. Tačiau jeigu asmuo jau 
egzistuoja, tai ne visa, kas būtų suderinama su grynuoju pačios jo eg- 
zistencijos pliusu, su juo gali būti daroma - net tų, kurie jam suteikė 
gyvybę. Egzistuojantis asmuo turi teisių net prieš tuos, kurių tikslas su- 
teikiant jam gyvybę buvo šių teisių pažeidimas. Būtų verta plačiau pa- 
nagrinėti moralinius priekaištus sistemai, kuri leidžia tėvams daryti vi- 
sa, kas būtina tam, kad jie priimtų sprendimą turėti vaiką, ir kuri kar- 
tu vaiką palieka geresnėje padėtyje nei jis būtų, jei apskritai nebūtų gi- 
męs.* (Kai kam atrodys, jog vieninteliai priekaištai kyla dėl tokios sis- 
temos administravimo sunkumų.) Panašiai ir su gyvūnais: jeigu jie jau 
egzistuoja, gali turėti tam tikrų teisių į tai, kaip su jais turi būti elgia- 
masi. Šios teisės veikiausiai turės daug mažesnį svorį nei Žmonių tei- 
sės. Tačiau tas faktas, jog kai kurie gyvūnai atsirado pasaulyje tik to- 
dėl, kad kažkas norėjo padaryti kažką, kas pažeistų kurią nors iš šių 
teisių, dar neįrodo, kad toji teisė apskritai neegzistuoja. 
Pasvarstykime štai tokią (pernelyg minimalistinę) pažiūrą į tai, kaip 
turime elgtis su gyvūnais. Nuorodos aiškumo dėlei pavadinkime šią 
poziciją taip: „utilitarizmas - gyvūnams, kantizmas - žmonėms“. Ji sa- 
ko: (1) maksimizuok visų gyvųjų būtybių visuminę laimę; (2) nustatyk 
griežtus apribojimus tam, kas leistina daryti su žmogiškosiomis būty- 
bėmis. Žmogiškosios būtybės negali būti naudojamos ar aukojamos ki- 
tų labui; kitokie gyvūnai gali būti naudojami ar aukojami kitų žmonių 

ir gyvūnų labui, tik jeigu gaunama nauda yra didesnė už primetamus 
kaštus. (Tai nėra visiškai tiksli utilitarizmo principo formuluotė, tačiau 
jos pakanka mūsų tikslams ir ji mums bus paranki tolesnėje diskusijo- 
je.) Tam tikrų veiksmų gyvūnų atžvilgiu leistina imtis tik tuo atveju, 
jeigu bendroji utilitarinė tų veiksmų nauda nusveria utilitarinius kaš- 
tus, primetamus gyvūnams. Ši utilitaristinė pažiūra gyvūnus traktuoja 
daugmaž taip, kaip įprastasis utilitarizmas traktuoja žmones. Įkandin 
Orwello, šią pažiūrą galime apibendrinti teiginiu: visi gyvuliai yra ly- 
gūs, tačiau kai kurie - lygesni. (Nė vienas neturi būti aukojamas, nebent 
tai duoda didesnę visuminę naudą; tačiau asmenys apskritai negali bū- 
ti aukojami, arba aukojami tik kur kas griežtesnėmis sąlygomis, ir nie- 
kada ne gyvūnų labui.) Tariu, kad aukščiau nurodytoji sąlyga (1) im- 
plikuoja tik tai, jog neleistinos tokios aukos, kurios netenkina utilitari- 
nio kriterijaus, 0 ne tai, kad turi būti siekiama utilitarinio tikslo. Šią po- 
ziciją vadinsiu negatyviu utilitarizmu. 

Dabar argumentus, kuriuose apeliuojama į gyvūnų moralės reikš- 
mę, galime nukreipti prieš skirtingų pažiūrų šalininkus. „Kantiškajam“ 
moralės filosofui, nustatančiam griežtus apribojimus tam, kas leistina 
daryti su asmeniu, galime pasakyti: 


Utilitarizmą laikai nepriimtinu dėl to, kad jis vieną individą leidžia nau- 
doti, aukoti ir t.t. kito labui, ir todėl pažeidžia griežtus apribojimus tam, 
kaip galima teisėtai elgtis su asmenimis. Tačiau ar negali būti būtybių, mo- 
ralės požiūriu užimančių tarpinę padėtį tarp asmenų ir akmenų - būtybių, 
kurioms negaliotų tokie griežti elgesio su jomis apribojimai, tačiau kurių 
vis dėlto negalima būtų traktuoti vien kaip objektų? Galima įsivaizduoti, 
kad, eliminuodami arba susilpnindami tam tikras asmenų savybes, gautu- 
me tokių tarpinių būtybių. (Tarpinio moralinio statuso būtybių galbūt ga- 
lime gauti eliminuodami kai kurias savo pačių savybes ir pridėdami kitų, 


mums nebūdingų savybių.) 


Atrodo, jog gyvūnai yra tarpinės būtybės, o utilitarizmas - tarpinė pozici- 
ja. Į šį dalyką galime pažvelgti šiek tiek kitokiu aspektu. Utilitarizmas pos- 
tuluoja, kad laimė yra vienintelis moraliai reikšmingas dalykas, ir kad vi- 
sos būtybės yra tarpusavyje pakeičiamos. Ši konjunkcija negalioja asme- 
nims. Tačiau ar (negatyvus) utilitarizmas nėra pagrįstas atžvilgiu būtybių, 


kurioms ši konjunkcija galioja, ir ar jis negalioja gyvūnams? 

Utilitaristui galime pasakyti: 


Jeigu moraliai reikšmingi tėra malonumo, skausmo, laimės ir t.t. pojūčiai 
(ir gebėjimas turėti tokius pojūčius), tai savo moralinįuose svarstymuose į 
gyvūnus turime atsižvelgti tiek, kiek jie šių gebėjimų ir šių pojūčių turi. 
Sudarykime matricą, kur eilutės atspindi alternatyvius elgsenos būdus, o 
stulpeliai - skirtingus individualius organizmus; kiekvienas įrašas atspin- 
di naudingumą (grynąjį malonumą, laimės kiekį), kurį organizmas gaus iš 
vienokios ar kitokios elgsenos su juo. Utilitarinė teorija įvertina kiekvieną 
elgseną - sumuoja įrašus jos eilutėje ir mums rekomenduoja laikytis tokios 
elgsenos, kurios suma yra didžiausia. Kiekvienam stulpeliui teikiamas vie- 
nodas svoris ir jis skaičiuojamas vieną kartą, nesvarbu, apie ką kalbama — 
asmenį ar nežmogiškąjį padarą. Nors teorijos struktūra abu juos traktuoja 
vienodai, gyvūnams dėl tam tikrų juos apibūdinančių faktų gali būti tei- 
kiama mažiau reikšmės. Jeigu gyvūnai pasižymi mažesne malonumo, 
skausmo, laimės pajautos, pojūčio galia nei Žmonės, tai matricos įrašai gy- 
vūnų stulpeliuose paprastai turės mažesnę skaitmeninę vertę nei įrašai 
žmonių stulpeliuose. Tokiu atveju jie bus mažiau svarbūs veiksniai pri- 


imant galutinius sprendimus. 


Utilitaristui būtų sunku atmesti šį reikalavimą, kad asmenys ir gy- 
vūnai turi būti traktuojami vienodai. Kokiu pagrindu jis galėtų neprieš- 
taringai atskirti asmenų ir gyvūnų laimę ir savo skaičiavimuose atsi- 
žvelgti tik į pirmąją? Net pojūčius įtraukus į naudingumų matricą ir 
jeigu jų intensyvumas viršija tam tikrą slenkstinę ribą, neabejotina, jog 
kartais kai kurie gyvūnai patiria intensyvesnių pojūčių nei kai kurie 
žmonės, į kurių pojūčius utilitaristas nori atsižvelgti. (Palyginkime tai, 
ką patiria gyvas deginamas neanestezuotas gyvūnas, su tuo, ką patiria 
šiek tiek susierzinęs asmuo.) Galime pažymėti, jog Benthamas gyvūnų 
laimę traktuoja taip pat, kaip čia aiškiname.? 

Formulė „utilitarizmas —- gyvūnams, kantizmas - žmonėms“ lei- 
džia gyvūnus naudoti kitų gyvūnų ir žmonių labui, bet niekada nelei- 
džia naudoti (žaloti, aukoti) Žmonių, prieš jų pačių valią, gyvūnų la- 
bui. Asmenims negali būti primetama jokia našta gyvūnų labui. (Ir 
baudos už įstatymų, draudžiančių žiaurumą su gyvūnais, pažeidi- 
mą?) Ar tai priimtina išvada? Ar neleistina išvaduoti 10 000 gyvūnų 
nuo nepakeliamų kančių primetant nedidelį nepatogumą asmeniui, 

kuris nėra kaltas dėl šių kančių? Gali atrodyti, kad šis apribojimas nė- 
ra absoliutus, kai kalbame apie žmones, kuriuos galima išvaduoti nuo 
nepakeliamų kančių. Tad galbūt šis apribojimas turėtų būti švelnina- 
mas, nors ir mažiau, kai kalbame apie gyvūnų kančias. Nuoseklus uti- 
litaristas (gyvūnus ir žmones sumetantis į vieną krūvą) žengia toliau 
ir teigia, jog ceteris paribus leistina primesti asmeniui tam tikras kan- 
čias, kad būtų išvengta (šiek tiek) didesnių gyvūno kančių. Šis princi- 
pas man atrodo nepriimtinai stiprus net ten, kur jį naudojant siekia- 
ma sumažinti asmens kančias! 

Utilitarinei teorijai kelia keblumų tai, kad galimi naudingumo 
monstrai, gaunantys nepalyginamai didesnį savo naudingumo prieau- 
gi iš kitų aukojimo nei tie kiti praranda. Juk, kaip atrodo, teorija nepri- 
imtinai reikalauja, kad visi būtume paaukoti - atsidurti tokio monstro 
nasruose, nes taip būtų padidintas visuminis naudingumas. Jeigu žmo- 
nės panašiai būtų tokie rajūs naudingumo maksimizatoriai gyvūnų at- 
žvilgiu, visada gaunantys nepalyginamai daugiau atsveriančios nau- 
dos iš kiekvieno paaukojamo gyvūno, tai mums veikiausiai atrodytų, 
jog principas „utilitarizmas - gyvūnams, kantizmas - žmonėms“, ku- 
ris beveik visada reikalauja (arba leidžia) gyvūnų aukojimą, pernelyg 
griežtai gyvūnus pajungia žmonėms. 

Kadangi utilitarizmas atsižvelgia tik į gyvūnų patiriamą malonumą 
ir skausmą, tai ar utilitaristas pripažintų, kad gyvūnus leistina žudyti 
beskausmiu būdu? Ir ar galima būtų, utilitaristo požiūriu, žudyti žmo- 
nes beskausmiu būdu ir naktį, apie tai nepaskelbus iš anksto? Utilita- 
rizmas dėl savo sprendimų negrabumo liūdnai garsėja ten, kur kalba- 
ma apie didesnį ar mažesnį asmenų skaičių. (Nors reikia pripažinti, kad 
šioje srityje išties nelengva išvengti negrabumo.) Visuminės laimės 
maksimizavimo principas reikalauja didinti asmenų skaičių tol, kol jų 
grynas naudingumas išliks pozityvus ir bus pakankamas atsverti tą 
naudingumo praradimą, kurį dėl jų atsiradimo pasaulyje patiria kiti. 
Vidutinio naudingumo maksmizavimo principas bet kuriam asmeniui 
leidžia nužudyti visus kitus asmenis, jeigu dėl to jis patirs ekstazę, ir 
todėl bus labiau nei vidutiniškai laimingas. (Nesakykite, kad jam ne- 
derėtų taip elgtis, kadangi po jo mirties tas vidurkis nusmuktų žemiau 
to lygio, kurs būtų, jeigu nebūtų nužudęs visų.) Ar galite teisėtai nu- 
žudyti bet kurį asmenį, jeigu nedelsdamas jį pakeistumėte kitu (pagim- 
dydamas vaiką arba mokslinės fantastikos stiliumi sukurdamas suau- 

gusį asmenį), kuris būtų toks pat laimingas, kaip būtų savo likusiame 
gyvenime nužudytasis? Juk tokiu atveju visuminis naudingumas išlik- 
tų to paties lygmens ir jo paskirstymo profilis niekaip nepasikeistų. Ar 
žudymą draudžiame tik todėl, kad siekiame užkirsti kelią nerimo jaus- 
mams, kuriuos patiria potencialios aukos? (Ir kaip utilitaristas gali pa- 
aiškinti tai, kas joms kelia nerimą, ir ar jis išties savo politiką grįstų tuo, 
ką jis turi laikyti iracionalia baime?) Akivaizdu, kad, norėdamas susi- 
doroti su šio pobūdžio problemomis, utilitaristas turi modifikuoti savo 
koncepciją; ir jis gali atrasti, jog modifikuota koncepcija tampa pamati- 
ne į tamsų kampą nustumdama utilitaristinius argumentus. 

Tačiau ar utilitarizmas nėra adekvati teorija bent jau gyvūnų atve- 
ju? Manau, kad ne. Tačiau jeigu reikšmės turi ne vien gyvūnų pojūčiai, 
tai kas dar? Čia kyla ištisa klausimų raizgalynė. Kiek turi būti gerbia- 
ma gyvūno gyvybė, jam kartą atsiradus pasaulyje, ir kaip galima šį 
klausimą išspręsti? Ar turime įsivesti kokią nors nežeminamos egzis- 
tencijos sąvoką? Ar leistina pasinaudojant genetinės inžinerijos priemo- 
nėmis veisti prigimtinius vergus, kurie būtų patenkinti savo likimu? 
Prigimtinius gyvūnus vergus? Ką iš tikrųjų reiškia gyvūnų prijaukini- 
mas? Net gyvūnų atveju utilitarizmas pasako ne visą tiesą, tačiau prieš 
mus iškyla išties bauginanti klausimų raizgalynė. 


Pojūčių mašina 


Rimtų problemų iškyla ir keliant klausimą, kas dar turi 
reikšmės šalia to, kaip žmonių patyrimas atrodo „iš vidaus“. Tarkime, 
kad turime pojūčių generavimo mašiną, mums teikiančią bet kokį gei- 
džiamą pojūtį. Šaunūs neuropsichologai jūsų smegenis geba stimu- 
liuoti taip, jog jūs manote ir jaučiate, kad rašote grandiozinį romaną, 
užmezgate naują draugystę arba skaitote įdomią knygą. Tačiau iš tik- 
rųjų visą tą laiką jūs plūduriuojate cisternoje su elektrodais, prijung- 
tais prie jūsų smegenų. Ar jums vertėtų prisijungti prie šios mašinos 
visam savo gyvenimui, iš anksto užprogramavus viso savo gyvenimo 
pojūčius ir potyrius? Jeigu jums kelia nerimą klausimas, ar tokiu atve- 
ju išnaudojate visas pageidaujamų pojūčių ir potyrių galimybes, tai 
galime tarti, jog tam tikros verslo kompanijos yra ištyrinėjusios dau- 
gybės kitų žmonių gyvenimus. Iš jų didžiulio katalogo jūs galite rink- 

tis tuos pojūčius ir potyrius, kuriuos norėtumėte turėti, pavyzdžiui, 
per dvejus artimiausius savo gyvenimo metus. Praėjus dvejiems me- 
tams jūs būsite dešimčiai minučių arba dešimčiai valandų ištrauktas 
iš cisternos, kad galėtumėte pasirinkti savo pojūčius ir potyrius ki- 
tiems dvejiems metams. Žinoma, būdamas cisternoje jūs nežinosite, 
kad esate joje; manysite, kad viskas vyksta realiai. Kiti taip pat gali 
prisijungti prie mašinos ir gauti geidžiamų pojūčių, tad niekam nėra 
būtinybės likti nepasijungusiam tam, kad būtų aptarnaujami kiti. 
(Nekreipiame dėmesio į tą problemą, kas aptarnautų pačią mašiną, 
jeigu visi prisijungtų.) Ar jūs prisijungtumėte? Ar kas nors gali būti 
mums svarbiau už tai, kaip savo gyvenimą jaučiame iš vidaus? Jums 
neverta susilaikyti vien dėl to, kad turėsite keletą nerimo akimirkų 
tarp apsisprendimo momento iki prisijungimo. Juk kas yra šis neri- 
mo momentas palyginti su visiškos palaimos gyvenimu (jeigu pasi- 
renkate visam gyvenimui), ir apskritai ar turite jausti nerimą, jeigu 
jūsų pasirinkimas yra geriausias? 

Kas dar mums turi reikšmės šalia vidinio potyrio ir vidinių pojū- 
čių? Pirma, mes norime kažką daryti, o ne tik turėti darymo pojūtį. Tam 
tikrais atvejais tik dėl to, kad norime atlikti tam tikrus veiksmus, nori- 
me turėti atitinkamą vidinį jų atlikties patyrimą ar suvokimą. (Tačiau 
kodėl norime realios veiklos nesitenkindami vidiniu patyrimu?) Antra, 
neprisijungimo motyvas gali būti tai, kad pasaulyje norime būti speci- 
finiu būdu, norime būti specifinės rūšies asmuo. Cisternoje plūduriuo- 
janti būtybė yra neapibrėžtas gumulas. Nėra jokio atsakymo į klausi- 
mą, koks asmuo yra tas individas, kuris nuo seno plūduriuoja cister- 
noje. Ar jis drąsus, paslaugus, protingas, sąmojingas, meilus? Proble- 
ma yra ne tai, kad sunku tai nustatyti; tiesiog nėra jokių jo asmens pa- 
sireiškimo būdų. Prisijungimas prie mašinos yra savotiška savižudy- 
bė. Kam nors gali atrodyti, kad visos mūsų savybės gali turėti kokios 
nors reikšmės tik tada, kai jos atsispindi mūsų vidiniame patyrime. Ta- 
čiau ar mus turi stebinti tai, kad klausimas, kas esame, mums labai svar- 
bus? Kodėl mums turi rūpėti tik tai, kaip užpildomas mūsų gyvenimo 
laikas, o ne tai, kas esame? 

Trečia, prisijungdami prie mašinos pasineriame į žmogaus sukurtą 
realybę, į pasaulį, kurio gylį ir svarbą riboja konstrukcinės žmonių ga- 
lios.'* Nėra realaus kontakto su kokia nors gilesne realybe, nors tokio 
kontakto patirtis gali būti imituojama. Daugelis žmonių nori būti atvi- 

ri tokiems kontaktams ir svarbesnio sąlyčio galimybėms.* Tai paaiški- 
na ginčų dėl psichotropinių priemonių intensyvumą: viena ginčo pusė 
jas traktuoja tik kaip lokalines pojūčių generavimo mašinas, o kita - 
kaip gilesnės realybės pagavos būdus; ką vieni laiko sutikimu pasiduo- 
ti pojūčių mašinai, kiti traktuoja kaip pagrindą jai nepasiduoti! 
Sužinome, kad mums rūpi kažkas daugiau nei vidinis patyrimas, 
kai įsivaizduojame pojūčių mašiną ir suvokiame, jog ja nesinaudotu- 
me. Galime įsivaizduoti tam tikrą seką mašinų, iš kurių kiekviena to- 
lydžio užpildo ankstesniosios spragas. Pavyzdžiui, jeigu pojūčių maši- 
na netenkina mūsų noro būti tam tikru būdu, tai galime įsivaizduoti 
transformavimo mašiną, mus paverčiančia bet kokios pageidaujamos 
rūšies asmeniu (išsaugančia mūsų tapatybę). Be abejo, pasinaudoda- 
mas transformavimo mašina ir tapdamas tuo, kuo norėtumėte būti, vė- 
liau nesijungsite prie patyrimo mašinos!** Tad šalia mūsų vidinio pa- 
tyrimo ir to, kokios rūšies asmuo esame, svarbu ir kažkas kita. Ir ne tik 
todėl, kad mūsų vidinis patyrimas neturi sąsajų su tuo, kokios rūšies 
asmuo esame. Juk patyrimo mašina gali būti užprogramuota taip, kad 
ji teiktų tik tokius potyrius, kuriuos gali patirti tik prie jos prisijungęs 
asmuo. Ar norime pasaulyje palikti savo pėdsaką? Tokiu atveju panag- 
rinėkime rezultatų mašiną, kuri sukuria pasaulyje bet kokį jūsų gei- 


* Tradicinės religinės pasaulėžiūros skiriasi priklausomai nuo to, ką jos laiko kon- 
takto su transcendentine būtimi tašku. Kai kurios sako, jog toks kontaktas suteikia am- 
žinąją palaimą arba nirvaną, tačiau jos nepakankamai tai atskiria nuo labai ilgo prisi- 
jungimo prie pojūčių mašinos. Kitos teigia, kad turi būti vykdoma aukštesniosios būty- 
bės, sukūrusios visus mus, valia; nors turbūt niekas taip negalvotų, jeigu paaiškėtų, kad 
buvome sukurti kaip įdomūs žaislai gabių vaikų, priklausančių kitai galaktikai arba ki- 
tam laiko ir erdvės matmeniui. Dar kitos kalba apie galiausiai įvyksiantį susiliejimą su 
aukštesniąja realybe, tačiau nepaaiškina, kodėl tokio susiliejimo mums reikia ir kur lik- 
tume mes, įvykus tokiam susiliejimui. 

** Kai kurie apskritai nesinaudotų transformavimo mašina, nes jiems tai primena 
sų naujam asmeniui iškiltų naujų kliūčių, jis atsirastų ant naujo plokštikalnio, nuo ku- 
rio galima kilti dar aukščiau. Ir ar šis plokštikalnis yra labiau pelnytas už tą, kurį teikia 
genetinis paveldėjimas ar aplinka ankstyvoje vaikystėje? Tačiau jeigu transformavimo 
mašina galėtų būti naudojama neribotai dažnai, taip, kad galėtume atlikti bet ką - pa- 
prasčiausiai paspausdami mygtuką ir pavirsdami tuo, kuris gali nesunkiai tai atlikti, tai 
neliktų ribų, kurioms įveikti reikėtų kokių nors pastangų. Ar tada liktų kas veikti? Ar ne 
todėl kai kurios teologinės koncepcijos Dievą nukelia už laiko ribų; juk visažinė ir visa- 
galė būtybė neturėtų kuo užpildyti savo laiko. 

džiamą rezultatą ir jūsų pastangų vektorių įtraukia į bet kurią jungtinę 
veiklą. Čia nesigilinsime į įdomią problematiką, kurią kelia tokių ma- 
šinų idėja. Labiausiai nerimą kelia tas jų bruožas, kad jos nugyvena už 
mus mūsų gyvenimus. Ar žengiame klaidingu keliu, kai ieškome spe- 
cifinių papildomų funkcijų, pranokstančių mašinų pajėgumą, kurių jos 
negalėtų atlikti už mus? Galbūt tai, ko norime, tai - nugyventi savo gy- 
venimą susiliejus su realybe. (O šito jokia mašina negali padaryti už 
mus.) Nesigilindami į šios tezės implikacijas, kurios, mano manymu, 
stebėtinai siejasi su valios laisvės ir priežastinių pažinimo koncepcijų 
problematika, turime tik pabrėžti klausimo, kas žmonėms svarbu be jų 
vidinio patyrimo, sudėtingumą. Kol nesurandame patenkinamo atsa- 
kymo ir nenustatome, kad tas atsakymas Haip pat negalioja ir gyvū- 
nams, tol negalime pagrįstai teigti, jog tik gyvūnų pojūčiai riboja tai, 
ką su jais galime daryti. 


Nepakankamas moralės 
teorijos apibrėžtumas 


Kokie asmenų bruožai juos taip atskiria nuo gyvūnų, kad 
elgsenai su asmenimis galioja tokie griežti apribojimai, kokie negalioja 
elgsenai su gyvūnais?'' Ar būtybės iš kitos galaktikos gali su mumis 
elgtis taip, kaip mes elgiamės su gyvūnais, jeigu taip, tai ar jos galėtų 
teisėtai mus traktuoti tik kaip priemones utilitarizmo prasme? Ar or- 
ganizmai gali būti surikiuoti tam tikra kylančių pakopų tvarka taip, 
kad kiekvienas galėtų būti aukojamas arba kankinamas tam, kad aukš- 
tesnės pakopos organizmai gautų didesnės visuminės naudos?* Toks 
elitistinis hierarchinis požiūris turėtų skirti tris moralinius statusus (in- 
tervalais dalijančius visą skalę): 


* Apeiname sunkumus, kylančius sprendžiant klausimą, kuri vieta skalėje turi būti 
suteikiama konkrečiam organizmui ir kaip turi būti atliekami gyvūnijos tarprūšiniai pa- 
lyginimai. Kaip turi būti sprendžiamas klausimas, kurią vietą tokioje skalėje užims tam 
tikra gyvūnų rūšis? Ar defektyvus organizmas turi užimti tą vietą, kuri skiriama atitin- 
kamai organizmų rūšiai? Ar turėtume reikalų su anomalija, jeigu būtų neleidžiama vie- 
nodai traktuoti dviejų vienodų organizmų tik todėl, kad vienas iš jų yra normalus vie- 
nos rūšies atstovas, o kitas - nenormalus, kuri skalėje užima aukštesnę vietą, atstovas? 
Intrarūšinio tarpasmeninio palyginimo problemos blanksta prieš problemas, kurias ke- 
lia tarprūšinio palyginimo problemos. 

1 statusas. Būtybė negali būti aukojama, žalojama ir t.t. kurios nors kitos 
būtybės labui. 


2 statusas. Būtybė gali būti aukojama, žalojama ir t.t. tik dėl tų būtybių, 
kurios užima aukštesnę pakopą minėtoje skalėje, bet ne dėl tos pačios pa- 


kopos būtybių. 


3 statusas. Būtybė gali būti aukojama, žalojama ir t.t. dėl bet kurios kitos 


būtybės, užimančios tą pačią arba aukštesnę vietą skalėje. 


Jeigu gyvūnai turi 3 statusą, 0 mes turime 1 statusą, tai kas turi 
2 statusą? Ar moraliai neleistina naudoti žmonių kaip priemonių kitų 
labui, ar tik neleistina jų naudoti kaip priemonių kitų žmonių labui, t.y. 
to paties lygmens būtybių labui?* Ar įprastos pažiūros leidžia pripa- 
žinti daugiau negu vieną reikšmingą moralinę takoskyrą (kaip toji, ku- 
ri asmenis skiria nuo gyvūnų) ir ar galime užimti kitokią nei žmogiškųjų 
būtybių poziciją? Kai kurių teologinių koncepcijų požiūriu, Dievui leis- 
tina aukoti žmogiškąsias būtybes dėl savo tikslų. Bandykime įsivaiz- 
duoti žmones susidūrus su kitos planetos būtybėmis, kurios savo vai- 
kystėje pergyvena visas tas mūsų moralinės raidos „stadijas“, kurias iš- 
skiria raidos psichologijos teoretikai. Šios būtybės mums paskelbia, kad 
vėliau jos visos pereina dar keturiolika raidos stadijų, iš kurių kiekvie- 
na yra būtina pereinant į kitą stadiją. Tačiau jos negali mums (primity- 
vioms būtybėms) paaiškinti šių vėlesnių stadijų mąstymo būdo ar tu- 
rinio. Jos skelbia, kad mes galime būti aukojami dėl jų gerovės ar bent 


* Kas nors gali pasakyti, jog; čia turime reikalų su teleologine koncepcija, kuri kiek- 
vienai žmogiškajai būtybei teikia begalinę vertę kitų žmogiškųjų būtybių atžvilgiu. Ta- 
čiau teleologinė teorija, kuri maksimizuoja visuminę naudą, kai kurių Žmonių nedrau- 
džia aukoti kitų žmonių labui.:Vienų aukojimas kitų labui neduotų grynos naudos, ta- 
čiau nepadarytų ir gryno nuostolio. Kadangi teleologinė teorija, teikianti vienodą svorį 
kiekvieno asmens gyvenimui, atmeta tik visuminės naudos mažinimo alternatyvą (rei- 
kalavimas, kad kiekvienas veiksmas duotų visuminės naudos prieaugį, eliminuotų neut- 
ralius veiksmus), ji leistų vieną asmenį aukoti dėl kito. Nesigmiebiant anksčiau minėtų 
įmantrių priemonių, pavyzdžiui, tų, kai nusakant begalinės vertės tikslus naudojamos 
indeksinės išraiškos, arba kai tam tikriems tikslams (kurie atspindi apribojimus) sutei- 
kiama begalinė vertė aukštesniame lygmenyje (net ši formuluotė nėra tiksli, o detalės, į 
kurias čia derėtų atsižvelgti, yra labai painios), koncepcijos, kurios pripažįsta 2 statuso 
galimybę, kažin ar gali būti apibūdintos kaip teleologinės. Tai iliustruoja mūsų ankstes- 
nę pastabą, kad „teleologinės“ ir „išorinių apribojimų“ koncepcijos nusako ne visas ga- 
limas moralinio požiūrio struktūras. 

jau dėl jų aukštesnių gebėjimų išsaugojimo. Jos skelbia, kad tik dabar - 
savo moralinės brandos stadijoje - suvokė šią tiesą, tačiau nesuvokė sa- 
vo vaikystės metu, toje stadijoje, kuri atitinka aukščiausiąją mūsų mo- 
ralinės brandos stadiją. (Tokia istorija mums gali priminti, jog seka rai- 
dos stadijų, iš kurių kiekviena yra vėlesnės stadijos sąlyga, nuo tam tik- 
ro taško gali reikšti regresą, o ne progresą. Senatvės pranašumo neįro- 
do tai, kad, norint ją pasiekti, reikia pereiti keletą kitų stadijų.) Ar mū- 
sų moraliniai įsitikinimai mums leidžia aukotis dėl šių būtybių aukš- 
tesnių gebėjimų, tarp jų ir moralinių? Atsakymą apsunkina tai, kad jį 
nelengva atskirti nuo epistemologinės problemos, iškylančios svarstant 
tokių nuo mūsų skirtingų moralinių būtybių egzistavimą mums pripa- 
žįstant, jog esame klystančios būtybės ir galime klysti. (Panaši proble- 
ma iškiltų net mums nežinant, kokios pozicijos šiuo klausimu laikosi 
tos kitos būtybės.) 

Būtybės, turinčios tarpinį 2 statusą, galės būti aukojamos, tačiau me 
dėl to paties ar žemesnio lygmens būtybių. Jeigu jos niekada nepažins 
arba nesutiks būtybių, užimančių aukštesnę vietą hierarchijoje, tai bet 
kurioje faktinėje situacijoje jos turės aukščiausiąjį statusą. Atrodys taip, 
tarsi absoliutus išorinis apribojimas bet kokiems tikslams draudžia jų 
aukojimą. Dvi labai skirtingos moralinės teorijos - elitistinė hierarchi- 
nė teorija, teikianti žmonėms 2 statusą, ir absoliučių apribojimų teorija 
teikia beveik vienodus moralinius sprendimus situacijoms, su kuriomis 
žmonės faktiškai susiduria, ir vienodai gerai paaiškina (beveik) visus 
mūsų priimamus moralinius sprendimus. („Beveik visus“, nes kartais 
priimame sprendimus apie hipotetines situacijas, o jose gali pasirodyti 
„aukštesnės“ būtybės iš kitos planetos.) Tai nėra filosofo vizija apie tai, 
kaip dvi alternatyvios teorijos vienodai gerai paaiškina visus galimus 
duomenis. Ir tai nėra tezė, kad, pasinaudojus kokiomis nors įmantrio- 
mis priemonėmis, apribojimų koncepciją galėtume transformuoti į 
maksimizavimo koncepciją. Veikiau sakoma, kad šios dvi alternatyvios 
teorijos paaiškina visus faktinius duomenis, visus atvejus, su kuriais 
esame iki šiol realiai susidūrę, ir vis dėlto jos smarkiai skiriasi nuo tam 
tikrų kitų hipotetinių situacijų. 

Nieko keisto, kad mums sunku apsispręsti, kurią teoriją priimti. Juk 
neprivalėjome mąstyti apie šias situacijas, ir ne šios situacijos formavo 
mūsų įsitikinimus. Tačiau klausimas ne tik apie tai, ar aukštesniosios 
būtybės gali mus aukoti savo labui. Jis ir apie tai, kas mums privalu da- 

ryti. Juk jeigu egzistuoja tokios kitos būtybės, tai elitistinė hierarchinė 
teorija nevirsta „kantiškąja“ apribojimų teorija, kiek ji kalba apie mus. 
Asmuo negali kito asmens aukoti savo paties ar trečiojo asmens labui, 
bet ar jis gali jį paaukoti aukštesniųjų būtybių labui? (Mums taip pat 
rūpi, ar aukštesniosios būtybės gali aukoti mus savo labui.) 


Kuo grindžiami apribojimai? 


Tokie klausimai mums neiškyla (kol kas?) kaip praktinės 
problemos, tačiau jie mus verčia svarstyti fundamentalias mūsų mora- 
linių įsitikinimų pagrindimo problemas: pirma, ar mūsų moraliniai įsi- 
tikinimai remiasi apribojimų, ar veikiau hierarchine koncepcija; antra, 
pagal kokius asmens bruožus apibrėžiami moraliniai jų elgesio vienas 
kito atžvilgiu apribojimai? Be to, norime suprasti, kodėl tie bruožai sie- 
jami su šiais apribojimais? (Ir galbūt norime, kad tie bruožai mus skir- 
tų nuo kitų gyvūnų, ar bent jau kad gyvūnai jų turėtų mažiau.) Reikia 
manyti, kad asmens bruožai, dėl kurių kitiems uždedami elgesio apri- 
bojimai, savaime turi būti vertingi. Kaip kitaip galėtume suprasti, kad 
jų pagrindu susiklosto kažkas vertinga? (Šią moralinę prielaidą vertė- 
tų panagrinėti nuodugniau.) 

Tradiciškai svarbiais specifiniais bruožais, turinčiais sąsajų su mo- 
raliniais apribojimais, laikomi šie bruožai: jutimo galia ir savimonė; ra- 
cionalumas (gebėjimas naudotis abstrakčiomis sąvokomis, neapsiribo- 
jimas reakcijomis į tiesioginius dirgiklius); laisva valia; gebėjimas būti 
moralės subjektu, t.y. gebėjimas vadovautis moralės principais ir abi- 
pusiais elgesio apribojimais; sielos turėjimas. Nekelsime klausimų, kaip 
konkrečiai turi būti interpretuojamos šios idėjos ir ar šie bruožai yra 
unikalūs, būdingi tik žmogui. Veikiau mėginsime išsiaiškinti jų ryšį su 
moraliniais elgesio apribojimais. Neliečiant paskutiniojo bruožo nė vie- 
no iš jų, atrodo, nepakanka reikiamai sąsajai nustatyti. Kodėl tas fak- 
tas, kad būtybė savo sumanumu, įžvalgumu ar I.O. koeficientu viršija 
tam tikrą slenkstinę ribą, turėtų teikti pagrindo mums ją traktuoti ki- 
taip nei kitas būtybes? Ar už mus protingesnės būtybės turi teisę su 
mumis elgtis nevaržomai? Kokią reikšmę turi tokios slenkstinės ribos? 
Jeigu būtybė geba priimti autonominį pasirinkimą iš skirtingų alterna- 
tyvų, tai ar nėra tam tikro pagrindo leisti jai tai daryti? Ar autonominis 

pasirinkimas yra savaiminis gėris? Jeigu būtybė gebėtų priimti tik vie- 
ną autonominį pasirinkimą, pavyzdžiui, tarp dviejų skirtingo skonio 
valgomųjų ledų porcijų, ir iškart jį pamirštų, tai ar būtų pagrindo su- 
teikti jai pasirinkimo laisvę? Tai, kad būtybė geba susitarti su kitais dėl 
abipusio elgesio apribojimo taisyklių, parodo, kad ji yra pajėgi laikytis 
apribojimų. Tačiau tai neparodo, kokių apribojimų reikėtų laikytis jos 
atžvilgiu (ar galima ją nužudyti?) ir ar apskritai būtina paisyti kokių 
nors apribojimų. 

Reikalingas kažkoks tarpinis kintamasis M, kuriam išvardytieji 
bruožai būtų individualiai būtini ir savo visuma galbūt pakankami 
(bent jau turėtų būti aišku, ko trūksta siekiant gauti M) ir kuris turėtų 
aiškų ir įtikinamą ryšį su moraliniais elgesio apribojimais atžvilgiu bū- 
tybės, pasižyminčios savybe M. Be to, šio M šviesoje turėtume supras- 
ti, kodėl kiti pabrėžia racionalumo, valios laisvės ir gebėjimo būti mo- 
ralės subjektu bruožus. Šį tikslą būtų lengviau pasiekti, jeigu šie bruo- 
žai būtų ne tik būtinos M sąlygos, bet ir svarbios sudedamosios M da- 
lys arba svarbios M realizavimo priemonės. 

Tačiau ar pateisinama yra tai, kad racionalumą, valios laisvę,ir ge- 
bėjimą būti moralės subjektu traktuojame individualiai ir atskirai? Ar- 
gi šie bruožai kartu nenusako vienos aiškios idėjos: kad kalbame apie 
būtybę, gebančią formuluoti ilgalaikius savo gyvenimo planus, geban- 
čią mąstyti ir spręsti vadovaujantis savo pačios sukurtais abstrakčiais 
principais, tad kalbame apie būtybę, nesančią vien tiesioginių dirgik- 
lių pastumdėle, apie būtybę, kuri riboja savo elgseną pagal tam tikrus 
principus arba vaizdinius, susidarytus apie deramą savo pačios ir ki- 
tų gyvenimą ir t.t.? Tačiau tai yra kažkas daugiau, ne tik trys išvardy- 
tieji bruožai. Ilgalaikį gyvenimo planavimą ir visuminę gyvenimo 
sampratą, kuria vadovaujamasi priimant konkrečius sprendimus, te- 
oriškai galima atskirti nuo tų trijų bruožų, kuriais jie remiasi. Juk bū- 
tybė gali pasižymėti šiais trimis bruožais, bet kartu turėti specifinį vi- 
dinį barjerą, neleidžiantį jai veikti pagal savo visuminę gyvenimo 
sampratą ir visa tai, ką ji apima. Tad pridėkime, kaip papildomą bruo- 
žą, gebėjimą tvarkyti ir reguliuoti savo gyvenimą pagal tam tikrą pri- 
siimtą visuminę sampratą. Tokia visuminė samprata ir žinojimas, kaip 
mums sekasi ją realizuoti, labai svarbu tam, kokio pobūdžio tikslus 
sau keliame ir kokios rūšies būtybės esame. Pagalvokime apie tai, ko- 
kia skirtinga būtų mūsų būtis (ir kaip skirtingai mus galima būtų trak- 

tuoti), jeigu visi būtume amnezijos aukos, kurios užmigdamos vakare 
užmiršta visa, kas vyko dieną prieš tai. Net jeigu (atsitiktinai) kas nors 
iš mūsų kasdien pradėtų nuo ten, kur baigė vakar - gyvendamas pa- 
gal tam tikrą nuoseklią gyvenimo sampratą, kurią galėtų pasirinkti są- 
moningas individas - jis vis dėlto negyventų kitos rūšies gyvenimo. 
Jo gyvenimas būtų paralelinis tokiam gyvenimui, bet nebūtų integruo- 
tas tuo pačiu būdu. 

Kokią moralinę reikšmę turi šis papildomas gebėjimas formuoti vi- 
so savo gyvenimo (ar bent jau didelių jo etapų) planą ir veikti vado- 
vaujantis savo pasirinkta visumine gyvenimo samprata? Kodėl negali- 
me kištis į kito gyvenimo formavimą? (Ir ką galime pasakyti apie tuos, 
kurie aktyviai neformuoja savo gyvenimo, o tik plaukia pasroviui, ne- 
šami įvairių įtakų?) Pabrėžtina, kad bet kas gali atrasti tokią gyvenimo 
sampratą, kurią jūs norėtumėte priimti. Kadangi niekas negali iš anks- 
to pasakyti, jog tokių atradimų nebus, jūs pats esate suinteresuotas tuo, 
kad kitas galėtų realizuoti savąją gyvenimo sampratą; jūs galite iš jo 
pavyzdžio mokytis (juo sekdami, jo vengdami arba jį modifikuodami). 
Tačiau šio pragmatinio argumento, atrodo, nepakanka. 

Spėju, kad atsakymas sietinas su gyvenimo prasme - sunkiai pa- 
gaunama ir sudėtinga idėja. Būdas, kuriuo asmuo tvarko savo gyve- 
nimą pagal tam tikrą bendrą planą, išreiškia tai, kokią prasmę jis tei- 
kia jam; tik tokia būtybė, kuri geba tvarkyti savo gyvenimą, gali gy- 
venti prasmingai arba siekti prasmingo gyvenimo. Vis dėlto net ta- 
rus, kad galime deramai išsiaiškinti ir išrutulioti šią idėją, išlieka 
daugybė painių klausimų. Ar gebėjimas tvarkyti savo gyvenimą pats 
savaime išreiškia gebėjimą gyventi (siekti gyventi) prasmingą gyve- 
nimą, ar čia dar reikia kokios nors papildomos sąlygos? (Ar sielos tu- 
rėjimas, etikos požiūriu, išreiškia tik tai, jog būtybė siekia (geba siek- 
ti) prasmingo gyvenimo?) Kodėl egzistuoja apribojimų tam, kaip ga- 
lime traktuoti būtybes, gebančias tvarkyti savo gyvenimą? Ar tam 
tikri jų traktavimo būdai nėra suderinami su jų prasmingo gyveni- 
mo galimybe? Ir net jeigu taip, kodėl neleistina naikinti būtybių, gy- 
venančių prasmingą gyvenimą? Arba kodėl utilitarizmo „laimę“ ne- 
pakeisti „prasmingumu“ ir maksimizuoti bendrąjį pasaulio žmonių 
gyvenimų „prasmingumą“? O gal gyvenimo prasmingumo sąvoka į 
etiką įtraukiama kitaip? Reikia pabrėžti, jog pati idėja atrodo tinka- 
ma kaip tiltas, galintis padėti įveikti „esamybės - privalomybės“ di- 

chotomiją, nes atrodo, kad ji stovi ant abiejų šios dichotomijos pusių. 
Tarkime, pavyzdžiui, kad galima būtų parodyti, jog asmeniui vei- 
kiant tam tikru būdu jo gyvenimas būtų beprasmiškas. Ar tai būtų 
hipotetinis, ar kategorinis imperatyvas? Ar reikėtų ieškoti atsakymo 
į papildomą klausimą: „Tačiau kodėl mano gyvenimas turi būti ne 
beprasmiškas?“ Arba tarkime, kad tam tikru būdu veikdamas kitų 
atžvilgiu asmuo sulaukia tokio padarinio, kad jo paties gyvenimas (ir 
pati toji veikla) netenka prasmės. Ar tai negalėtų, pragmatinio ne- 
prieštaringumo pagrindu, vesti bent jau prie 2 statuso išvados, jog 
tam tikri elgsenos apribojimai galioja visoms Žmogiškosioms būty- 
bėms? Šias ir gretimas problemas nuodugniau tikiuosi panagrinėti 
kitoje vietoje. 


Individualistinis anarchistas 


Apžvelgėme kai kuriuos svarbesnius argumentus, kuriais 
grindžiamas požiūris, jog moraliniai apribojimai nubrėžia žmonių el- 
gesio vieno su kitu ribas. Dabar galime grįžti prie privačios gynybinės 
sistemos. Atrodo, kad privati gynybinė sistema net tuo atveju, kai tam 
tikroje teritorijoje dominuoja viena gynybinė agentūra, vis dėlto nepri- 
lygsta valstybei. Kaip atrodo, savo teritorijoje ji neteikia gynybinių pa- 
slaugų kiekvienam individui, kaip tai daro valstybė, ir ji neturi (ir ne- 
reikalauja) to prievartos naudojimo monopolio, kuris būtinas valstybei. 
Kalbant mūsų ankstesniais terminais, ši sistema, atrodo, negali būti lai- 
koma minimalia ar net ultraminimalia valstybe. 

Visi šie aspektai, kuriais dominuojanti gynybinė agentūra ar aso- 
ciacija, atrodo, neprilygsta valstybei, yra individualistinio anarchisto 
antivalstybinės kritikos taikiniai. Juk jo teigimu, kai valstybė tam tikro- 
je teritorijoje monopolizuoja prievartos naudojimą ir baudžia tuos, ku- 
rie griauna šią jos monopoliją, be to, teikia gynybines paslaugas vi- 
siems, kai kuriuos žmones versdama mokėti už kitiems teikiamas pa- 
slaugas, ji žeidžia moralinius elgesio su žmonėmis apribojimus. Todėl 
jis daro išvadą, jog valstybė iš prigimties yra amorali. Valstybė pripa- 
žįsta, kad tam tikromis sąlygomis teisėtai galima bausti individus, pa- 
žeidžiančius kitų teises, nes tai daro ir ji pati. Tačiau kaip ji prisiima 
teisę drausti privatų teisingumą, vykdomą tų neagresyvių individų, 

kurių teisės yra pažeidžiamos? Kokią teisę, kurios nepažeidžia valsty- 
bė, vykdydama bausmę, pažeidžia privatus teisingumo vykdytojas? 
Kai grupė individų susivienija į valstybę ir pradeda vykdyti bausmes, 
uždrausdama jas vykdyti kitiems, tai ar yra kokios nors teisės, kurias jie 
pažeidžia, o valstybė - nepažeidžia? Tad kuo remdamasi valstybė ir 
jos pareigūnai savinasi išimtinę teisę (privilegiją) naudoti jėgą ir mo- 
nopolizuoti naudojimąsi jėga? Jeigu privatus teisingumo vykdytojas 
niekieno teisių nepažeidžia, tai jį baudžiant už jo veiksmus (veiksmus, 
kuriuos taip pat atlieka valstybės pareigūnai) pažeidžiamos jo teisės 
ir peržengiami moraliniai apribojimai. Šiuo požiūriu, jėgos naudojimo 
monopolizavimas yra toks pat amoralus dalykas, kaip ir turto per- 
skirstymas, valstybės vykdomas prievartinio apmokestinimo būdu. 
Taikūs individai, užsiimantys savo reikalais, jokio žmogaus teisių ne- 
pažeidžia. Nenupirkdamas asmeniui kokios nors paslaugos (tarus, 
kad nesate prisiėmęs tokio įsipareigojimo), jūs nepažeidžiate jokių jo 
teisių. Todėl (argumentuojama toliau) valstybei grasinant žmogų nu- 
bausti už tai, kad jis neprisideda prie gynybinės paslaugos, teikiamos 
kitam, ji (ir jos pareigūnai) pažeidžia jo teises. Grasindami jam pada- 
ryti tai, kas pažeistų jo teises, jeigu tai būtų daroma privataus piliečio, 
jie peržengia moralinius apribojimus. 

Norėdami gauti sistemą, kuri būtų atpažįstama kaip valstybė, turi- 
me parodyti (1), kaip ultraminimali valstybė atsiranda iš privačių gy- 
nybinių agentūrų sistemos ir (2) kaip ultraminimali valstybė transfor- 
muojasi į minimalią valstybę, t.y. kaip visuotinai teikiant gynybines pa- 
slaugas atsiranda tas „perskirstymas“, kuris ją apibrėžia kaip minima- 
lią valstybę. Norėdami parodyti, kad minimali valstybė yra moraliai 
teisėta, arba kad savaime ji nėra amorali, turime parodyti, kad kiekvie- 
na iš šių dviejų transformacijų yra moraliai teisėta. Pirmiausia argu- 
mentuojame, jog pirmoji transformacija, arba perėjimas nuo privačių 
gynybinių agentūrų sistemos prie ultraminimalios valstybės, įvyksta 
rutuliojantis tam tikram „nematomos rankos“ procesui moraliai priim- 
tinu būdu, nepažeidžiančiu niekieno teisių. Po to argumentuojame, 
kad moraliai privaloma nuo ultraminimalios valstybės pereiti prie mi- 
nimalios. Moraliai nepriimtina tokia padėtis, kuriai esant tam tikri in- 
dividai disponuoja monopoliu ultraminimalioje valstybėje, tačiau ne- 
teikia gynybinių paslaugų visiems, net jeigu tam reikia specifinio „per- 
skirstymo“. Ultraminimalios valstybės pareigūnai turi moralinę parei- 

gą sukurti minimalią valstybę. Tad užbaigdami I dalį mėginsime įtei- 
sinti minimalią valstybę. II dalyje argumentuosime, jog jokia valstybė, 
disponuojanti didesnėmis ar platesnėmis galiomis nei tos, kuriomis 
disponuoja minimali valstybė, nėra teisėta ar pateisinama; kitaip sa- 
kant, I dalyje įteisinama visa, kas gali būti įteisinta. III dalyje argumen- 
tuojame, jog; II dalies išvada nėra liūdna: būdama vienintelė teisėta, mi- 
nimali valstybė, be to, gali būti ir patraukli. 


4 SKYRIUS 


Draudimai, kompensacija 
ir rizika 


Nepriklausomieji ir dominuojanti 
gynybinė agentūra 


Tarkime, kad didelės žmonių grupės, kurią aptarnauja 
viena gynybinė agentūra, kai kurie individai nėra jos klientai. Šie keli 
nepriklausomi individai (gal net tik vienas individas) individualiai ar- 
ba kolektyviai gina savo teises nuo visų aplinkinių, įskaitant šios agen- 
tūros klientus. Tokia situacija galėjo susiklostyti tuo atveju, jeigu čia- 
buviai amerikiečiai nebūtų buvę jėga išstumti iš savo žemių ir kai ku- 
rie iš jų būtų atsisakę įsitraukti į juos supančią atvykėlių naujakurių vi- 
suomenę. Locke'o įsitikinimu, niekas negali būti verčiamas jungtis prie 
pilietinės visuomenės; kai kurie individai gali likti nuošalyje ir išlaiky- 
ti tą savo laisvę, kurią turi prigimtinės būklės sąlygomis, net jeigu dau- 
guma kitų individų nusprendžia į ją įsilieti ($95).! 

Kaip gynybinė asociacija ir jos nariai dorotųsi su tokia situacija? Jie 
galėtų mėginti izoliuotis nuo šių nepriklausomų individų - uždrausti 
savo valdose rodytis visiems tiems, kurie neatsisako savo teisės vyk- 
dyti atsakomuosius ir baudžiamuosius veiksmus. Tokiu atveju geog- 
rafinė teritorija, kurioje veikia gynybinė asociacija, būtų panaši į švei- 
carišką sūrį, kur ribos yra ne tik išorinės, bet ir vidinės.* Tačiau tuomet 


* Individo apsupties galimybė kelia problemų libertarinei teorijai, kuri numato pri- 
vačią kelių ir gatvių nuosavybę, bet nepalieka jokių viešų susisiekimo kanalų. Vienas 
kuris nors gali apsupti kitą nusipirkęs visą aplinkinę žemę ir nepalikęs jam jokios lais- 
vos erdvės judėti iš savo teritorijos nepažeidžiant privačių valdų. Mūsų negali tenkinti 
tas atsakymas, kuris aiškina, jog tam individui nederėjo atsidurti toje vietoje iš artimiau- 
sių savininkų negavus leidimo kirsti jų teritoriją. Net jeigu paliekame nuošalėje klausi- 
mą, ar pageidautina sistema, leidžianti žmogų, nenusipirkusį išėjimo teisės, užspęsti vie- 
noje vietoje, nors jis nėra padaręs jokio baustino nusižengimo (tai galėtų padaryti pik- 
tavalis turtuolis, pavyzdžiui, korporacijos, kuri valdo visus vietinio susisiekimo kelius, 
prezidentas), išlieka klausimas, kur jis gali išeiti? Kad ir kokių atsargumo priemonių jis 

kiltų painių problemų santykiuose su tais nepriklausomaisiais, kurie 
turi priemonių, leidžiančių jiems vykdyti bausmes per šias sienas, ar- 
ba kurie savo sraigtasparniais gali tiesiai pasiekti nusižengėlius nepa- 
žeisdami privačių valdų“ ir t.t. 

Vietoje (arba šalia) mėginimų nepriklausomuosius geografiškai izo- 
liuoti, juos galima būtų bausti už tai, kad nederamai realizuoja savo 
teisę į atsakomuosius, baudžiamuosius ir kompensacijos išieškojimo 
veiksmus. Nepriklausomajam būtų leidžiama ginti savo teises, kaip jis 
jas supranta ir kaip suvokia situacijos faktus; po to gynybinės asociaci- 
jos nariai tikrintų, ar jis pats nepasielgė neteisingai ir ar neviršijo savo 
teisių. Jeigu jis būtų tai padaręs, būtų baudžiamas arba iš jo reikalauja- 
ma kompensacijos.Ž 

Tačiau nepriklausomojo neteisingų atsakomųjų veiksmų auka gali 
ne tik patirti žalos, bet gali būti rimtai sužalota ar net nužudyta. Ar 
veiksmų leistina imtis tik įvykus faktui? Be abejo, kartais bus tam tikra 
tikimybė, jog nepriklausomasis piktnaudžiaus savo teise - tos tikimy- 
bės pakaks (nors ji neprilygs vienetui), kad gynybinė agentūra jį sulai- 
kytų, kol išsiaiškins, ar jos klientas išties pažeidė jo teises. Ar tai būtų 
teisėtas savo klientų gynimo būdas?? Ar žmonės nesirinktų būtent tų 
agentūrų, kurios savo klientams garantuoja saugumą skelbdamos, kad 
baus kiekvieną, kuris baus jos klientą prieš tai neatlikęs tam tikros pro- 
cedūros, padedančios nustatyti, ar jis tokią teisę turi, nepriklausomai 
nuo to, ar paaiškėtų, kad jis galėjo ginti šią savo teisę? Ar individas turi 


būtų ėmęsis, vis vien išlieka galimybė, kad jis bus apsuptas priešų, pakankamai plačiai 
užmetusių savo tinklus. Libertarinės teorijos adekvatumas negali būti priklausomas nuo 
to, ar yra techninių priemonių, tokių kaip malūnsparniai, kurios leistų jį pakelti į oro 
erdvę virš privačių oro valdų ir jį transportuoti jų nepažeidžiant. Šią problemą mėgin- 
sime spręsti 7 skyriuje - išdėstysime išlygą turto perdavimams ir mainams. 

* Neturėdamas kitų atsiteisimo priemonių, individas, siekdamas atgauti, kas jam 
priklauso, gali pažeisti kito žemės valdas arba nubausti tą, kuris to nusipelno, jeigu tas 
atsisako mokėti arba nesileidžia baudžiamas. Individas B nepažeidžia individo A nuo- 
savybės teisių, jeigu paima jo piniginę ir ją atidaro šiais veiksmais siekdamas atgauti pi- 
nigus, kuriuos jam skolingas A, bet jų neatiduoda; A privalo grąžinti skolą; jeigu A atsi- 
sako ją grąžinti B nuosavybėn, tai, gindamas savo teises, B gali imtis veiksmų, kurie 
šiaip jau būtų draudžiami. Antai Portijos samprotavimo kokybė yra tokia pat abejotina 
tuo atveju, kai ji sako, jog Šeilokas turi teisę pasiimti vieną svarą mėsos, tačiau privalo 
nepralieti nė lašelio Antonijaus kraujo, kaip yra abejotina jos gailestingumo kokybė, kai 
ji reikalauja, jog, norėdamas išgelbėti savo gyvybę, Šeilokas turi atsiversti į krikščiony- 
bę ir jam visiškai nepriimtinu būdu atsisakyti nuosavybės. 

teisę viešai pareikšti, jog jis nesileis baudžiamas prieš tai nenustačius, 
kad jis kažkam nusikalto? Ar jis gali tam tikrą gynybinę asociaciją pa- 
kią jo apkaltos procedūrą? (Ar yra žinoma, kad kažkoks individas yra 
toks nepajėgus pakenkti kitam, kad kiti paliktų jį už šio pareiškimo ga- 
liojimo ribų?) Tačiau tarkime, kad nepriklausomasis, vykdydamas sa- 
vo bausmę, reikalauja, jog gynybinė agentūra pasitrauktų jam iš kelio. 
Jis argumentuoja, kad agentūros klientas nusipelno bausmės ir kad jis 
(nepriklausomasis) turįs teisę jį bausti, nes nepažeidžiąs jokio asmens 
teisių, ir kad ne jis kaltas, jeigu gynybinė agentūra viso to nežino. Ar 
tokiu atveju agentūra turi atsisakyti intervencijos? Ar, remdamasis tais 
pačiais argumentais, nepriklausomasis gali reikalauti, kad pats indivi- 
das nemėgintų priešintis bausmės vykdymui? Jeigu gynybinė agentū- 
ra mėgina bausti nepriklausomąjį, nubaudusį jos klientą, nepriklauso- 
mai nuo to, ar jos klientas išties pažeidė nepriklausomojo teises, tai ar 
nepriklausomasis turi teisę gintis nuo šios agentūros? Ieškodami atsa- 
kymo į šiuos klausimus, tad ir spręsdami klausimą, kaip dominuojanti 
gynybinė agentūra gali elgtis su nepriklausomaisiais, turime išnagrinė- 
ti tai, kokį moralinį statusą prigimtinės būklės sąlygomis turi procedū- 
rinės teisės ir rizikingos veiklos draudimai, ir tai, kokias Žinias turi pos- 
tuluoti teisių gynimo principai, be to, turime atkreipti dėmesį ir į tas 
teises, kuriomis remiantis jėga įtvirtinamos kitos teisės. Taigi dabar 
imamės šių, prigimtinių teisių tradicijai labai keblių problemų. 


Draudimas ir kompensavimas 


Aplink individą galima nubrėžti tam tikrą liniją (arba hiperplokštu- 
mą), kuri apibrėžia jo moralinę erdvę. Locke'o įsitikinimu, šią liniją nu- 
sako individo prigimtinės teisės, ribojančios kitų veiksmus. Kiti, ne 
Locke'o tradicijai priklausantys autoriai, pradinei situacijai ir tos linijos 
kontūrams apibrėžti siūlo kitokius kriterijus.* Kiekvienu atveju iškyla 
klausimas: Ar kitiems neleistina imtis veiksmų, kurie peržengtų šią ribą arba 
pažeistų Šią erdvę, ar veikiau jiems leistina imtis tokių veiksmų su sąlyga, kad 
jie kompensuos žalą individui, kurio ribos buvo peržengtos? Šį klausimą 
svarstysime beveik visame šiame skyriuje. Tarkime, kad tam tikra sis- 
tema individui draudžia atlikti tam tikrą veiksmą, ir už jį individui pri- 

meta (yra organizuota taip, kad primeta) tam tikrą bausmę, be to, iš jo 
išieško kompensaciją to veiksmo aukoms.* Tam tikras atlygis visiškai 
kompensuoja asmeniui patirtą nuostolį, jeigu ir tik jeigu jo padėtis ne- 
pablogėjo palyginti su padėtimi, kurioje jis būtų neprimetus jam to 
nuostolio; atlygis kompensuoja asmeniui X už asmens Y veiksmą A, jei- 
gu asmens X padėtis nepablogėja gavus tą atlygį, Y-ui padarius A, pa- 
lyginti su padėtimi, kurioje X būtų to atlygio negavęs, jeigu Y nebūtų 
padaręs A. (Ekonomistų terminologija - atlygis kompensuoja X už Y 
veiksmą, jeigu X išlieka tame pačiame abejingumo kreivės taške, kuria- 
me jis būtų to atlygio negavęs, jeigu Y nebūtų to veiksmo padaręs.)** 
Begėdiškai nekreipiu dėmesio į bendrojo pobūdžio problemas, kurias 
kelia kontrafaktinė sąlyga „būtų tokioje pat geroje padėtyje (tokiame 
pat abejingumo kreivės taške), kuriame X būtų, jeigu Y veiksmas nebū- 
tų buvęs padarytas“. Taip pat nekreipiu dėmesio į specifines proble- 
mas, pavyzdžiui, jeigu X padėtis tuo metu blogėjo (arba gerėjo), tai ar 
kompensavimo atskaitos taškas turi būti toji padėtis, į kurią jis judėjo, 
ar toji, kurioje jis tuo metu buvo? Ar kas nors pasikeistų, jeigu X padė- 
tis bet kuriuo atveju kitą dieną būtų pablogėjusi? Tačiau vieną klausi- 
mą reikia aptarti. Ar kompensacija, skiriama individui X už Y veiks- 
mus, priklauso nuo geriausio X atsako į šiuos veiksmus? Jeigu X savo 
atsakomuoju veiksmu pertvarko kitą savo veiklą ir kitus išteklius taip, 
kad jo nuostolis būtų kuo mažesnis (arba jeigu jis iš anksto pasirūpina 
tuo, kad nuostolis būtų kuo mažesnis), tai ar dėl to turi laimėti Y, mo- 
kėdamas mažesnę kompensaciją? Arba, atvirkščiai, jeigu X nesiima jo- 
kių pastangų, kad pertvarkytų savo veiklą taip, jog individo Y padary- 
ti nuostoliai būtų kuo mažesni, tai ar Y privalo kompensuoti visus X 
nuostolius? Toks X elgesys gali atrodyti iracionalus; tačiau jeigu tokiais 
atvejais iš Y reikalaujama visiškai atlyginti individo X patirtą nuostolį, 
tai X padėtis nepablogėja dėl tokio neapdairaus, neprisitaikėliško elge- 
sio. Jei to būtų reikalaujama, Y galėtų sumažinti savo privalomai moka- 
mos kompensacijos dydį - papildomai mokėti individui X už tai, kad 


* Ši pakankama veiksmo draudimo, arba neleidimo, sąlyga nėra būtina. Tam tikras 
veiksmas gali būti draudžiamas nenumatant jokios kompensacijos tokio draudimo au- 
koms. Mūsų tikslams čia nėra būtina pateikti bendrosios draudimo aktų koncepcijos. 

** Kada asmuo turi būti abejingas dviem situacijoms - tada, kai mokama kompensa- 
cija (tai skatintų ribų peržengimą, nes laikas gydo žaizdas), ar tada, kai padaromas pir- 
minis veiksmas? 

tas elgiasi apdairiau, tad ir patiria mažiau nuostolio. Preliminariai lai- 
kysimės kitos kompensacijos sampratos - tos, kuri suponuoja gana ap- 
dairią ir prisitaikėlišką X elgseną. Ši elgsena (tarus, kad Y padaro to- 
kius veiksmus) individą X nukeltų į tam tikrą abejingumo kreivę I; iš Y 
reikalaujama pakelti individą X nuo jo esamos padėties tokiu atstumu, 
kuris yra lygus skirtumui tarp jo padėties kreivėje I ir pradinės padė- 
ties. Y moka X-ui kompensaciją už tai, kiek Y veiksmai pablogintų ga- 
na apdairiai veikiančio individo X padėtį. (Šioje kompensavimo struk- 
tūroje naudojama intervalinė naudingumo matavimo skalė.) 


Kodėl apskritai drausti? 


Tariu, kad individas su savimi gali atlikti tokius veiksmus, 
kurie atliekami kito, be jo sutikimo, reikštų jo ribų pažeidimą. (Kai ku- 
rių iš šių veiksmų gali būti neįmanoma atlikti su savimi.) Individas taip 
pat gali duoti leidimą kitam imtis tokių veiksmų su juo (įskaitant tuos, 
kurių neįmanoma imtis su savimi). Savanoriškas sutikimas atveria sie- 
nas, leidžia jas peržengti. Locke'as, žinoma, sakytų, kad yra dalykų, ku- 
rių kiti negali jums daryti net gavę jūsų sutikimą; tai yra tokie veiks- 
mai, kurių neturite teisės atlikti su savimi? Locke'as pasakytų, jog jū- 
sų sutikimas nesuteikia kitam moralinės teisės jus nužudyti, nes jūs 
pats neturite teisės įvykdyti savižudybės. Mano nepaternalistinė pozi- 
cija pripažįsta, kad su savimi individas gali daryti (arba leisti kitam da- 
ryti) bet ką — nebent jis yra įsipareigojęs trečiai pusei to nedaryti (neleisti 
kitam daryti). Ši pozicija neturėtų kelti šiame skyriuje kokių nors pro- 
blemų. Tegul tie, kurie su ja nesutinka, įsivaizduoja, jog mūsų svarsty- 
mas apsiriboja tais veiksmais, kuriems (jų pripažinimu) ši pozicija ga- 
lioja; tad galime kartu judėti priekin, palikdami už skliaustų šį ginči- 
jamą, tačiau mūsų tiesioginiams tikslams nesvarbų klausimą. 

Mūsų dabartinę problemą apibrėžia du priešingi klausimai: 


1. Kodėl apskritai kokį nors veiksmą drausti, o ne leisti, jeigu jo nuosto- 


liai yra kompensuojami? 


2. Kodėl neuždrausti visų moralinių ribų peržengimų, kuriems nukentė- 
jusioji pusė nėra davusi savo sutikimo? Kodėl apskritai kam nors leisti 


peržengti kito ribas be jo išankstinio sutikimo?“ 

Pirmasis klausimas yra pernelyg platus. Juk sistema, toleruojanti 
veiksmus A (su sąlyga, kad bus išmokėta kompensacija), turi drausti 
bent jau tuos veiksmus, kai padaromas veiksmas A ir kartu atsisako- 
ma mokėti kompensaciją. Susiaurinkime klausimą - tarkime, kad eg- 
zistuoja lengvai prieinamų kompensacijos išieškojimo priemonių.“ 
Kompensaciją nesunku išieškoti, jeigu yra žinoma, kas privalo ją mo- 
kėti. Tačiau tie, kurie peržengia ginamas kito ribas, kartais dingsta 
neišaiškėjus jų tapatybei. Vien reikalavimo, kad nuostolis būtų kom- 
pensuotas (po to, kai surandami, sulaikomi ir apkaltinami kaltieji), 
gali nepakakti, kad atbaidytų kaltininką nuo mėginimų tęsti savo 
praktiką. Kodėl jis negali mėginti kaskart iš naujo imtis tokių veiks- 
mų tikėdamasis, kad šįkart išvengs kompensacijos mokėjimo naštos? 
Žinoma, jeigu jis bus sugautas ir nuteistas, tai turės padengti visas jo 
suradimo, sulaikymo ir teismo išlaidas; gali būti, kad šios galimos 
papildomos išlaidos jį sulaikys nuo tokių veiksmų. Tačiau gali būti ir 
taip, kad tai jo nesulaikys. Tai gali mus paskatinti užimti nuostatą, 
jog turi būti draudžiama atlikti tam tikrus veiksmus nemokant kom- 
pensacijos ir gali būti uždėtos baudos tiems, kurie atsisako mokėti 
tokią kompensaciją arba kurie neprisiima atsakomybės už tam tikrų 
ribų peržengimą. 


Retribucinės ir prevencinės 
bausmės teorijos 


Asmens apsisprendimą, ar jam verta peržengti tam tikras 
ribas, nusako šansas (1 - p) gauti iš to naudos G, kur p yra tikimybė, 
jog jis bus suimtas ir priverstas padengti įvairius tokio veiksmo kaštus. 
Šie kaštai yra pirmiausia kompensacija aukai, taip pat neteisėtai įsigy- 
tų gėrybių grąžinimas; juos įvardysime kaip C. Kiti kaštai yra psicho- 
loginiai, socialiniai ir emociniai sulaikymo, teismo proceso ir pan. kaš- 
tai (pavadinkime juos D); taip pat finansiniai sulaikymo ir teisminės 
procedūros kaštai (pavadinkime juos E), kuriuos jis turi dengti, nes jie 
atsirado dėl jo mėginimo nemokėti kompensacijos. Prevencijos per- 
spektyvos atrodo gana nykios, jeigu numatomi ribų peržengimo kaštai 
yra mažesni už jo numatomą naudą, t.y. jeigu p x (C + D + E) yra ma- 

žiau už (1 - p) x G. (Vis dėlto individas gali neperžengti ribų dėl to, 
kad turi kokį nors naudingesnį užsiėmimą, t.y. didesnės numatomos 
naudos alternatyvą.) Jeigu sulaikymo procedūros būtų netobulos, ta- 
čiau nebrangios, tai galbūt prireiktų papildomų baudų, atgrasančių 
nuo nusikaltimų. (Tada mėginimas išvengti mokėti kompensaciją būtų 
draudžiamasis aktas.) 

Tai kelia problemų retribucinėms teorijoms, kurios nustato (pagal 
atpildo principą) viršutinę ribą bausmei, kuri gali būti taikoma asme- 
niui. Tarkime (kaip tariama šiose teorijose), jog pelnytas atpildas R yra 
lygus r x H, kur H nusako padarytos žalos rimtumo laipsnį, o r (su 
reikšmėmis intervale 1 - 0) nurodo asmens atsakomybės laipsnį už A. 
(Nekeliame subtilaus klausimo, ar H nusako siektą nuostolį, ar faktinį 
nuostolį, ar tam tikrą jų abiejų funkciją, ir ar ji kinta priklausomai nuo 
aplinkybių.)* Jeigu kiti žinos, kad r = 1, tai jie manys, kad R = H. Tokiu 
atveju asmuo, kuris svarsto, ar verta įvykdyti tam tikrą nusikalstamą 
veiksmą, turi atsižvelgti į naudos G tikimybę (1 - p) ir į kaštų (C + D + 
E + R) dengimo tikimybę p. Paprastai (nors ne visada) ribų peržengi- 
mo nauda daugmaž prilygsta nuostoliui, kuris primetamas kitai pusei; 
R daugmaž prilygsta G. Tačiau, kur p arba R skaitmeninė reikšmė yra 
maža, tenp x (C + D + E + R) gali būti mažiau už (1 - p) x G, ir todėl 
gali neturėti jokio prevencinio, atgrasančio poveikio.** 

Tad atrodo, jog retribucinė teorija nėra patenkinama prevencijos 
tikslų požiūriu. Prevencijos teoretikai galėtų džiūgauti dėl retribucinės 
teorijos kančių, kurias ji patiria mėgindama išspręsti šią problemą, jei- 
gu patys turėtų alternatyvią teoriją. Tačiau jų maksima „bausmė už nu- 
sikaltimą turi būti toji minimali bausmė, kuri individą sulaiko nuo 


* Taip pat nekelsime klausimo, ar atpildas apima komponentą, nusakantį veiksmo, 
į kurį jis atsako, neteisingumo laipsnį. Tos retribucinės teorijos, kurios reikalauja, kad 
bausmė tam tikra prasme atitiktų nusikaltimą, susiduria su dilema: arba bausmė nepri- 
lygsta nusikaltimo neteisingumo laipsniui ir todėl nėra visiškas atpildas už nusikalti- 
mą, arba ji atitinka nusikaltimo neteisingumo laipsnį ir todėl pati yra nepateisinama. 

** Prisiminkime, kad C + D + E + R nusako individo praradimą palyginti su jo pra- 
dine padėtimi, o ne su jo padėtimi po to, kai jis nusineša savo laimikį padarydamas ža- 
los kitai pusei. Čia nekreipiame dėmesio į klausimą, ar primetami kaštai neturėtų būti 
C+D+2E + R, suantrąja E, pelnytą už mėginimą primesti tuščių paieškų kaštus teisė- 
saugos aparatui, ir ar R formulėje C + D + E + R taip pat turėtų apimti šią antrąją E kaip 
sudedamąją dalį. 

nusikaltimo“ ir mums neduoda jokių orientyrų, jeigu nepasakoma, ko- 
kiu mastu nusikaltimai turi būti prevenciškai stabdomi. Jeigu būtų sie- 
kiama, kad nusikaltimų prevencija būtų visiškai efektyvi ir nusikals- 
tamumas visiškai panaikintas, tai bausmės būtų nepriimtinai didelės. 
Jeigu prevenciškai būtų sustabdomas tik vienas nusikaltimo atvejis, ir 
nusikalstamumas sumažėtų tik palyginti su padėtimi, kur bausmių ap- 
skritai nėra, tai bausmė būtų nepriimtinai maža, ir jos prevencinis po- 
veikis būtų beveik nulinis. Kur šiame intervale turi būti bausmės tiks- 
las ir jos dydis? Utilitaristiniai prevencinės teorijos atstovai veikiausiai 
bausmę P už padarytą nusikaltimą siūlytų nustatyti tame minimumo 
taške, nuo kurio pradedant bet kokia bausmė, didesnė už P, reikštų di- 
desnį laimės praradimą dėl vykdomos bausmės už tą laimės kiekį, ku- 
ris būtų sutaupytas (potencialioms) aukoms tų nusikaltimų, nuo kurių 
jas apsaugotų bausmių sugriežtinimas. 

Šis utilitaristinis siūlymas nemalonumą, kurį dėl bausmės patiria 
nusikaltėlis, tapatina su nemalonumu, kurį patiria nusikaltimo auka. 
Abiem šiems nemalonumams jis teikia vienodą svorį socialinio opti- 
mumo apskaitoje. Todėl utilitaristas nesutiktų padidinti bausmę už 
nusikaltimą net jeigu didesnė bausmė (kuri būtų daug žemesnė už bet 
kurią viršutinę retribucinio atpildo ribą) prevenciškai užkirstų kelią 
didesniam nusikaltimų skaičiui - jeigu nubaustųjų nemalonumą ji pa- 
didintų labiau (kad ir kaip menkai) nei sumažintų nemalonumą tų, 
kuriuos ji apsaugotų nuo nusikaltimų ir tų, kuriuos, sulaikydama nuo 
nusikalstamų veikų, apsaugotų nuo bausmės. (Ar utilitaristas bent jau 
visada rinksis — iš dviejų alternatyvių bausmės dydžių, kurie vieno- 
dai maksimizuoja visuminę laimę - tą alternatyvą, kuri minimizuoja 
aukų nemalonumą?) Pavyzdžių, neigiančių šį keistą požiūrį, radimo 
užduotį paliekame skaitytojui. Utilitaristinė prevencijos „teorija“, at- 
rodo, galėtų išvengti šios išvados tik tuo atveju, jeigu mažesnį svorį 
teiktų nubaustosios pusės nemalonumui. Galima būtų tarti, kad „pel- 
nytos“ bausmės argumentai, kuriuos prevencijos teoretikai laikė ne- 
svarbiais ar net prieštaringais, čia turėtų tam tikros reikšmės; tai gali- 
ma būtų tarti, jeigu nekiltų didžiulių problemų dėl to, kaip, net atsi- 
žvelgiant į tokius argumentus, galima būtų nustatyti „deramą“ skir- 
tingų asmenų (ne)malonumo svorį. Oponentas, retribucinės teorijos 
šalininkas, neprivalo teigti, kad nusikaltėlio malonumas mažiau svar- 

bus nei aukos malonumas - nes retributyvistas deramos bausmės nu- 
statymo uždavinio jokiu būdu netapatintų su (ne)malonumo pasvėri- 
mo ir paskirstymo uždaviniu.* 

Retribucinių teorijų struktūrą galime susieti su kai kuriomis savi- 
gynos problemomis. Pagal retribucijos teoriją pelnyta bausmė yra 
r x H, kur H yra žalos (padarytos arba ketintos padaryti) dydis, o r 
yra asmens, padariusio H, atsakomybės laipsnis. Tarsime, kad numa- 
tomos žalos vertė yra lygi H (kuri yra kitokia tik tuo atveju, kai as- 
mens ketinimai neatitinka jo objektyvios situacijos). Tokiu atveju pro- 
porcingumo taisyklė nustato viršutinę ribą gynybinei žalai, kurią sa- 
vigynos tikslu leistina primesti tam, kuris daro H. Viršutinį leistinos 
gynybinės žalos dydį ji nusako kaip funkciją f nuo H, kuri kinta tie- 
siogiai priklausydama nuo H (kuo didesnė H, tuo didesnė f(H), ir 
f(H) > H (ar bent jau f(H) > H)). Pastebėkime, jog šioje proporcingu- 
mo taisyklėje neminimas asmens atsakomybės laipsnis r; ji taikoma 
nepriklausomai nuo to, kiek asmuo yra atsakingas už sukeliamą ža- 
lą. Šiuo požiūriu ji skiriasi nuo tos proporcingumo taisyklės, kuri vir- 
šutinę savigynos ribą apibrėžia kaip funkciją nuo r x H. Pastaroji tai- 
syklė teigia, kad kitoms sąlygoms esant vienodoms, savigynai prieš 
individą, kurio r yra daugiau už nulį, galima panaudoti didesnę jėgą. 
Čia pateikiamoje struktūroje šis rezultatas gaunamas taip: savigynos 
atveju galima orientuotis į bausmę, kurios užsitarnauja užpuolikas (o 
tai yra 7 x H). Tad viršutinė riba tam, kas leistina daryti savigynos 
atveju, yra f(H) + r x H. Jeigu f(H) savigynos atveju viršijamas dy- 
džiu A, tai vėliau paskirtoji bausmė tokiu pat dydžiu turi būti suma- 
žinta ir tampa r x H - A. Jeigu r = 0, tai f(H) + r «x H sumažėja iki 
f(H). Galiausiai turi būti apibrėžta tam tikra būtinosios ginties taisyk- 
lė, savigynoje reikalaujanti nenaudoti daugiau jėgos, nei būtina už- 


* Reikia atkreipti dėmesį į tą įdomią galimybę, kad šiuolaikinė valdžia galėtų mo- 
netarizuoti bausmes ir vėliau gautus pinigus naudoti įvairioms valdžios veiklos sritims 
finansuoti. Galbūt tokių lėšų suteiktų retribucinės (šalia kompensacijos) ir papildomos 
baudos, kurių reikėtų prevencijai atsižvelgiant į faktą, jog ne visi nusikaltėliai tikrai bus 
sulaikyti. Kadangi sulaikytoms nusikaltėlių aukoms yra visiškai kompensuojama, nėra 
aišku, ar likusios lėšos (ypač tos, kurios gaunamos taikant retribucijos teoriją) turi būti 
skiriamos kaip kompensacija nepagautų nusikaltėlių aukoms. Gynybinė asociacija to- 
kias lėšas veikiausiai naudotų savo paslaugų kainai sumažinti. 

puolimui atremti. Jeigu būtina panaudoti daugiau nei f(H) + r x H, 
tai atsiranda atsitraukimo pareiga.“ 


Mainų naudos dalybos 


Grįžkime prie pirmojo iš dviejų mūsų klausimų: kodėl ne- 
leisti peržengti ribų su sąlyga, kad bus sumokėta visiška kompensaci- 
ja? Visiška kompensacija leidžia aukai išlikti tame pačiame abejingu- 
mo kreivės lygmenyje, kuriame ji būtų, jeigu kitas nebūtų peržengęs 
ribų. Todėl sistema, leidžianti peržengti bet kurias ribas su sąlyga, kad 
bus sumokėta visiška kompensacija, yra ekvivalentiška sistemai, kuri 
reikalauja, kad visi išankstiniai susitarimai dėl teisės peržengti ribą bū- 
tų pasiekiami tame kontrakto kreivės taške, kuris yra palankiausias to- 
kios teisės pirkėjui. Jeigu jūs būtumėte pasiryžęs sumokėti 51 už teisę 
kažką man padaryti, o $m yra mažiausia man priimtina suma (priim- 
damas mažiau nei $71, atsidurčiau žemesnėje abejingumo kreivėje), tai 
abipusiai naudingų mainų galimybę turėsime tada, kai 1 2 m. Kur in- 
tervale.tarp $/1 ir $m1 turi būti nustatyta kaina? Į šį klausimą neįmano- 
ma atsakyti neturint priimtinos teisingos arba sąžiningos kainos teori- 
jos (tai liudija įvairūs mėginimai sukonstruoti dviejų asmenų arbitražo 
modelius, nepastovios sumos lošimus). Žinoma, dar niekas nėra patei- 
kęs argumento, rodančio, jog mainai turi įvykti tame kontrakto kreivės 
taške, kuriam didžiausią pirmenybę teikia viena iš pusių - kad jai ati- 
tektų visa mainų nauda. Leidimas ribas peržengti, jeigu sumokama vi- 
siška kompensacija, savanoriškų mainų naudos pasidalijimo problemą 
„išsprendžia“ nesąžiningai ir savavališkai.** 


* Įdomią šių įvairių problemų aptartį teikia George'as P. Fletcheris, “Proportionali- 
ty and the Psychotic Aggressor“, Israel Law Review, Vol. 8, No. 3, July 1973, p. 367-390. 
Nors, pasak Fletcherio, neįmanoma teigti, kad galima panaudoti mirtiną jėgą ginantis 
nuo psichopato agresoriaus (kurio r = 0) ir kartu teigti, kad turime vadovautis tam tikra 
proporcingumo taisykle. Tikiuosi, jog tekste pateiktoji struktūra duoda abu šiuos rezul- 
tatus ir tenkina įvairias kitas sąlygas, kurias būtų galima jai iškelti. 

** Gali pasirodyti, jog sritį, kur leistina visiška kompensacija, iš dalies galima apibrėžti 
nuoroda į skirtumą tarp daikto naudojimo kaip ištekliaus produktyviame procese ir daik- 
to gadinimo kaip tam tikro proceso šalutinio padarinio. Šiuo požiūriu, vien visiškos kom- 
pensacijos mokėjimas būtų leistinas pastaruoju atveju, o pirmuoju atveju taikytinos rin- 
kos kainos, nes čia sprendžiama ekonominių mainų naudos pasidalijimo problema. Toks 
sprendimas netinka, nes šiukšlynai atliekoms taip pat rinkoje įkainojami ištekliai. 

Pasvarstykime, kaip tokioje sistemoje vyksta gėrybių paskirstymas. 
Bet kas gali užgrobti bet kurią gėrybę ir taip tapti jos „savininku“, jei- 
gu tik atsilygina jos savininkui. Jeigu keletas Žmonių geidžia tam tik- 
ros gėrybės, ją gauna tas, kuris pirmas ją užgrobia, kol jos dar nepa- 
grobė kitas ir nesumokėjo jam kompensacijos. (Tiesą sakant, kodėl šio 
tipo tarpininkas apskritai turi ką nors gauti?) Kokia suma kompensuo- 
tų pirminiam savininkui, jeigu keletas Žmonių geistų tam tikros vie- 
nos gėrybės? Savininkas, žinantis šią paklausą, galėtų pradėti savo gė- 
rybę vertinti rinkos kaina, tad gaudamas mažesnę kainą, atsidurtų že- 
mesnėje abejingumo kreivėje. (Jeigu egzistuoja rinka, tai ar rinkos kai- 
na nėra mažiausia, kokią priimtų pardavėjas? Ar čia egzistuotų rin- 
ka?) Galbūt kokios nors sudėtingos hipotetinių sąlyginių ir kontrafak- 
tinių teiginių kombinacijos padėtų išlukštenti paties savininko prefe- 
rencijas ir atskirti jas nuo to, ką jis žino apie kitų preferencijas ir apie 
tai, kokias kainas jie sutiktų mokėti. Tačiau dar niekas nėra nurodęs 
šių kombinacijų.* Sistema negali išvengti kaltinimų dėl nesąžiningu- 


* Panašią problemą kelia įprastas mainų aiškinimas. Senesnieji ekonomistai ma- 
nė, jog gėrybės, kuriomis individai nori pasikeisti, kažkuria prasme turi būti lygios. 
Juk priešingu atveju, kaip jiems atrodė, viena pusė praloštų. Dabartinių ekonomistų 
požiūriu, abipusiai naudingiems mainams pakanka tik priešingų preferencijų. Jeigu 
vienas asmuo pirmenybę teikia kito asmens gėrybėms prieš savas, o kitas panašiai 
teikia pirmenybę pirmojo gėrybėms prieš savas, tai mainai gali būti naudingi abiem. 
Nė vienas nepraloštų, nors jų gėrybės kuria nors prasme nėra lygios. Galima paprieš- 
tarauti, kad priešingos preferencijos nėra būtinos (net nekeliant klausimo dėl to, ar 
negalėtų vykti mainai tarp pusių, kurios yra indiferentiškos mainomoms gėrybėms, 
ir ar jie negalėtų naudingai vykti tarp dviejų individų su vienodomis preferencijomis 
ir vienodomis pradinėmis mišriomis gėrybių atsargomis, kai kiekvienas teikia pirme- 
nybę nemišrioms atsargoms prieš mišrias ir yra abejingas pasirinkimui tarp dviejų 
nemišrių atsargų). Pavyzdžiui, trinariuose beisbolo mainuose viena komanda visada 
gali iškeisti vieną žaidėją į kitą, kurį ji vertina mažiau už atiduodamą, siekdama par- 
duoti jį dar kitai komandai ir mainais gauti trečią žaidėją, kurį ji vertina daugiau nei 
pirmąjį. Galima būtų atsakyti, jog kadangi pirmoji komanda žino, kad antrasis žai- 
dėjas gali būti iškeistas į trečiąjį, ji iš Hkrųjų teikia pirmenybę antrajam (kuris mainais 
yra nesunkiai pakeičiamas trečiuoju) prieš pirmąjį žaidėją. Todėl komandos pirmieji 
mainai nėra nuostolingi ir jie nenustumia komandos į žemesnę abejingumo kreivę. 
Bendrasis principas būtų tai, kad kiekvienas, kuris žino, jog tam tikra gėrybė gali bū- 
ti transformuota į kitą (mainais ar kitokiu būdu), pirmajai teiks bent jau ne mažesnę 
vertę nei antrajai. (Čia neturi reikšmės tai, kad nekreipiame dėmesio į pačios trans- 
formacijos kaštus.) Tačiau šis principas, kuris, atrodo, yra būtinas paprastiems trina- 
riams mainams, konfliktuoja su ankstesniu mainų aiškinimu priešingų preferencijų 
terminais. Juk šis principas implikuoja, kad asmuo neteikia pirmenybės kito gėrybei 

mo, nes ji leidžia kompensacijai, mokamai už ribų peržengimą, prilyg- 
ti kainai, dėl kurios būtų susitarta išankstinėse derybose dėl leidimo 
jas peržengti. (Pavadinkime šią kompensaciją „rinkos kompensacija“. 
Ji paprastai bus didesnė už visišką kompensaciją.) Be abejo, geriausias 
būdas šiai kainai nustatyti - tai leisti įvykti deryboms ir žiūrėti, koks 
bus jų rezultatas. Bet kokia kita procedūra būtų labai netiksli ir neįti- 
kėtinai sudėtinga. 


Baimė ir draudimai 


Tolesni argumentai prieš idėją, jog viskas galėtų būti leidžiama su 
sąlyga, kad bus mokama kompensacija (šalia argumentų dėl mainų 
kainos teisingumo), daugeliu požiūrių yra patys įdomiausi. Jeigu kai 
kurie žalos aktai negali būti kompensuojami, jų atveju negalima laiky- 
tis principo, kad viskas leidžiama su sąlyga, kad bus mokama kompen- 
sacija. (Tiksliau, jie būtų leidžiami su sąlyga, kad bus mokama kompen- 
sacija, tačiau kadangi kompensacijos niekas negalėtų sumokėti, faktiš- 
kai jie būtų neleidžiami.) Atidėjus į šoną šį sudėtingą klausimą reikia 
pasakyti, kad net kai kurie iš tų veiksmų, kurie gali būti kompensuoja- 
mi, kartais gali būti draudžiami. Kai kurie iš šių kompensuojamų 
veiksmų kelia baimę. Mes bijome kai kurių dalykų, kurie galėtų mums 
nutikti, net žinodami, kad mūsų patirta žala bus visiškai kompensuo- 
ta. Pavyzdžiui, X, sužinojęs, kad Y paslydo prie kažkieno namo, susi- 
laužė ranką, padavė ieškinį dėl žalos atlyginimo ir gavo 2000 dolerių 
kompensacijos, galėtų pagalvoti: „Y-ui pasisekė; už 2000 dolerių verta 
susilaužyti ranką; tai visiškai padengia žalą.“ Tačiau jeigu X-ui kas 
nors pasiūlytų: „Galiu sulaužyti tau ranką per artimiausią mėnesį; jei- 
gu tai padarysiu, duosiu tau 2000 dolerių kompensacijos, o jeigu nu- 
spręsiu to nedaryti, tai neduosiu nieko“, tai ar X džiaugtųsi tokia savo 
sėkme? Ar jo neapimtų nerimas, ar jis nepradėtų krūpčioti nuo bet ko- 


prieš savąją gėrybę, nes jo paties gėrybė gali būti transformuota į kitą ir todėl jis ją 
vertina ne mažiau už tą kitą. 

Įvairūs šios problemos sprendimo keliai, kurie pirmiausia ateina į galvą ir kurie at- 
laiko bent jau paviršutinišką analizę (prisiminkime, kad kiekviena iš dviejų pusių savo 
prekę gali siūlyti mainais kam nors trečiam), atrodo, visi reikalauja sudėtingų hipoteti- 
nių ir kontrafaktinių argumentų. 

kio garso už nugaros baimindamasis, kad jį netikėtai persmelks baisus 
„skausmas? Sistema, kuri toleruotų užpuolimus, net jeigu jų aukoms po 
to būtų kompensuojama žala, keltų Žmonėms nuolatinę baimę dėl ga- 
limo užpuolimo, sužalojimo ir t.t. Ar šiuo pagrindu galima drausti už- 
puolimus? Ar užpuolikas negalėtų savo aukai atlyginti ne tik už patį 
užpuolimą ir jo padarinius, bet ir už tą baimę, kurią auka patyrė lauk- 
dama užpuolimo? Tačiau bendroje sistemoje, toleruojančioje tokius 
kompensuojamus užpuolimus, baimę aukai kelia ne jį užpuolęs kon- 
kretus individas. Kodėl šis užpuolikas turėtų mokėti jam kompensaci- 
ją už patirtą baimę? Ir kas kompensuotų už jų baimę tiems žmonėms, kurie 
nebūtų užpulti? | 

Kai kurie veiksmai mums keltų baimę net žinant, kad mums bus vi- 
siškai atlyginta už tai, kad jie mus palies arba bus mums primesti. Kad 
būtų išvengta tokio bendro nerimo ir baimės, šie veiksmai yra drau- 
džiami ir jų vykdytojai baudžiami. (Žinoma, uždrausti veiksmą dar ne- 
reiškia garantuoti, kad jis nebus vykdomas ir todėl žmonės jausis sau- 
gūs. Ten, kur užpuolimai, nors ir draudžiami, bus dažnas reiškinys, 
žmonės vis vien jaus baimę.) Ne kiekvienas ribų peržengimas kelia to- 
kią baimę. Jeigu man pasakys, kad per artimiausią mėnesį iš manęs bus 
paimtas mano automobilis, bet vėliau man bus visiškai atlyginta už vi- 
sus gyvenimo be automobilio nepatogumus, tą mėnesį išgyvensiu be 
jokio nerimo ar baimės. 

Taip iš dalies nusakoma, kuo privatūs nusižengimai skiriasi nuo 
nusižengimų, turinčių viešumo komponentą. Privačių nusižengimų at- 
veju turi būti kompensuojama tik nukentėjusiam asmeniui; asmenys, 
kurie Žino, jog jiems padarytoji žala bus visiškai atlyginta, tokių nusi- 
žengimų nebijo. Viešieji nusižengimai yra tie, kurių Žmonės bijo, net 
jeigu žino, kad jiems bus visiškai atlyginta, jeigu (tada, kai) tie nusi- 
žengimai bus padaryti. Net siūlant didžiausią kompensaciją, kuri au- 
koms atlygina už jų baimę, kai kuriems žmonėms (kurie nėra aukos) 
nebus atlyginta už jų baimę. Taigi egzistuoja teisėtas viešas interesas 
eliminuoti šiuos ribų peržengimo veiksmus, ypač dėl to, kad juos vyk- 
dant didėja kiekvieno baimė, jog tai gali nutikti jam. 

Ar galima šios išvados išvengti? Pavyzdžiui, ši baimė nepasklistų, 
jeigu aukoms būtų iškart kompensuojama ir kartu jos paperkamos tam, 
kad tylėtų. Kiti apie tai nieko nežinotų, ir todėl jų nepradėtų kamuoti 
nerimas dėl padidėjusios tikimybės, kad tai gali nutikti ir jiems. Tačiau 

asmens žinojimas, jog jis gyvena sistemoje, kuri toleruoja tokius daly- 
kus, savaime turi kelti jam nerimą. Kaip jis gali įvertinti statistinę tiki- 
mybę, kad pats taps auka, jeigu visi duomenys apie tokius faktus sle- 
piami? Tad net ir šiuo labai dirbtiniu atveju dėl šių veiksmų nukenčia 
ne tik auka, nes visi žino, kad sistema toleruoja tokius dalykus. Dėl vi- 
suomenėje pasklidusios baimės faktiniai tokių veiksmų vykdymo ir do- 
rojimosi su jais atvejai nustoja būti vien privačiu pažeidėjo ir jo aukos 
reikalu. (Tiesa, kadangi aukos, gavusios kompensaciją ir kyšį už tylėji- 
mą, nesiskųs, tai draudimas tų nusikaltimų, kurių aukos lieka paten- 
kintos, iliustruos tas problemas, kurios kyla draudžiant „nusikaltimus 
be aukų“ .)* 

Sistema, toleruojanti baimę keliančius veiksmus, kurių aukoms yra 
kompensuojama, užkrauna, kaip jau sakėme, neatlyginamos baimės 
kaštus visoms toms potencialioms aukoms, kurios faktiškai netampa 
aukomis. Ar šį sistemos trūkumą galėtų ištaisyti tas, kuris pareikštų, 
jog atlikdamas tam tikrą veiksmą jis ne tik kompensuos visoms to 
veiksmo aukoms, jeigu tokių apskritai bus, bet ir sumokės kompensa- 
ciją kiekvienam, kuris patirs baimę dėl šio jo pareiškimo, net jeigu fak- 
tiškai jų atžvilgiu jis neatliks tokių veiksmų? Tai būtų toks pareiškimas, 
kurio kaštų beveik niekas negalėtų padengti. Tačiau ar jis išslystų iš to 
tinklo, kurį čia rezgame argumentuodami, kad turi būti draudžiami tie 
ribų peržengimai, kurių toleravimas (su kompensacijos sąlyga) keltų 
visuotinę baimę, už kurią Žmonės negautų jokios kompensacijos? Abe- 
jotina dėl dviejų papildomų priežasčių. Pirma, žmonės gali jausti ne- 
apibrėžtą nerimą dėl užpuolimo ne todėl, kad išgirdo konkretų pareiš- 
kimą, bet todėl, kad žino, jog sistema po tokių pareiškimų toleruoja už- 
puolimus, ir todėl jiems kelia nerimą tai, kad jie galbūt negirdėjo kurio 
nors konkretaus pareiškimo. Jiems negali būti kompensuojama už 
veiksmus, apie kuriuos jie negirdėjo, ir jie negali iškelti ieškinio dėl 


* Pastebėkime, jog ne kiekvienas veiksmas, kuris kitiems padaro nuostolių, gali būti 
draudžiamas; jis turi peržengti kitų žmonių teisių ribas, kad uždraudimo klausimas ap- 
skritai galėtų būti keliamas. Taip pat pastebėkime, jog jokie šio pobūdžio baimės argu- 
mentai negalioja sistemai, kuri leidžia bet kokius veiksmus, jeigu duodamas išankstinis 
sutikimas asmens, kurio ribos peržengiamos. Kiekvienas, kuriam nerimą kelia tai, kad 
tokioje sistemoje jis gali kvailai duoti savo sutikimą, gali pasirūpinti (savanoriškai), kad 
to nebūtų (rašytiniai kontraktai ir t.t.); antra, kitų veiksmai negali būti pagrįstai riboja- 
mi vien tam, kad nebūtų asmens baiminimosi dėl savo palies veiksmų. 

kompensacijos už patirtą baimę. Tačiau jie gali tapti aukomis to, kurio 
pareiškimo negirdėjo. Joks konkretus pareiškimas nesukėlė šios bai- 
mės, tad kas turėtų ją kompensuoti? Taigi mūsų argumentas pasikar- 
toja aukštesniu lygmeniu; tačiau reikia pripažinti, jog šiame lygmenyje 
baimė gali būti tokia nekonkreti ir neapčiuopiama, kad jos nepakaks /o- 
kių pareiškimų draudimui pateisinti. Antra, remiantis mūsų ankstes- 
niais samprotavimais apie teisingas mainų kainas, galima būtų kelti 
reikalavimą, kad tas, kuris daro tokį pareiškimą, mokėtų ne tik visiš- 
ką, bet rinkos kompensaciją. Visiška kompensacija yra toks dydis, ku- 
rio vos pakanka tam, kad ją gavęs asmuo pasakytų, jog veikiau džiau- 
giasi, o ne kremtasi dėl to, kas jam atsitiko; rinkos kompensacija yra 
tas dydis, kuris būtų suderėtas išankstinėse derybose dėl jo sutikimo 
kainos. Kadangi retrospektyvoje baimė atrodo visiškai kitaip nei tada, 
kai ji patiriama ar numatoma, šiais atvejais bus beveik neįmanoma tiks- 
liai nustatyti rinkos kompensacijos dydžio kaip nors kitaip, nei faktiš- 
kai atliekant derybų procedūrą. 

Mūsų argumentas, jog tam tikri veiksmai, pavyzdžiui, užpuolimai, 
turi būti draudžiami, remiasi prielaida, kad vien reikalavimo atlygin- 
ti aukai užpuolimo (nors ne numatomos bendros baimės) žalą nepa- 
kanka, kad atgrasintų užpuolimus ir išvaduotų žmones nuo baimės. Į 
baimę apeliuojantis argumentas negalioja, jeigu ši prielaida klaidinga. 
(Liktų argumentas, apeliuojantis į mainų naudos pasidalijimą.) Gali 
kilti klausimas, ar bausmės (pelnyta pagal retribucijos teoriją) už tam 
tikrų veiksmų draudimo pažeidimą panašiai gali neužtekti atgrasant 
tokius veiksmus ir taip pašalinant baimę ir nerimą. A'sakymas bus 
neigiamas, jeigu sugavimo tikimybė bus didelė, o bausmė - bauginanti 
(pati bausmė už bauginančius neteisėtus veiksmus nebūtų neteisėta). 
Net tiems asmenims, kurie iš tokio veiksmo gauna daugiau naudos 
nei auka patiria žalos (ir todėl ji atsveria jiems uždedamą bausmę), dėl 
to neturi kilti problemų. Prisiminkime, jog retribucinė teorija reikalau- 
ja, kad atskirai nuo bausmės proceso asmens neteisėtai įgytas laimikis 
būtų iš jo atimtas, jeigu jo dar lieka po to, kai jis yra atlyginęs žalą sa- 
vo aukoms. 

Žmonių baiminimasis dėl tam tikrų veiksmų net jiems žinant, jog 
bus jiems visiškai atlyginta, jeigu tų veiksmų bus imamasi prieš juos, 
yra tas pagrindas, kuriuo remdamiesi juos draudžiame. Ar mūsų ar- 
gumentas nėra per daug utilitarinis? Jeigu baimę kelia ne konkretus as- 

muo, tai kaip galima jam uždrausti atlikti tokį veiksmą tarus, kad jis 
sumokės kompensaciją? Mūsų argumentas kertasi su įprastąja prielai- 
da, jog sprendžiant klausimą, ar jį galima uždrausti, svarbu tik veiks- 
mo padariniai. Be to, tai atkreipia mūsų dėmesį į neuždraudimo pada- 
rinius. Kartą argumentą suformulavus tampa akivaizdu, kad tai reikia 
padaryti, tačiau mums verta panagrinėti, ar labai svarbios yra šio nu- 
krypimo nuo įprastosios prielaidos implikacijos. 

Išlieka mįslė, kodėl tam tikri veiksmai kelia baimę. Juk jeigu žinote, 
kad jums bus atlyginta už visus faktinius tokio veiksmo padarinius, ir 
todėl jūsų padėtis nepablogės (jūsų paties požiūriu), tai kas jums kelia 
baimę? Jūs nebijote nusmukti į mažiau geidžiamą padėtį ar į žemesnę 
abejingumo kreivę, nes ex hipothesi žinote, kad taip neatsitiks. Baimė bus 
jaučiama net tada, kai numatomas bendras paketas yra pozityvus - kaip 
ir tuo atveju, kai individui pasakoma, jog jo ranka gali būti sulaužyta 
ir kad jam bus sumokėta 500 dolerių daugiau už tą sumą, kurios pa- 
kanka visiškai kompensuoti žalą. Problema yra ne tai, kaip nustatyti 
kompensacijos už baimę dydį, bet veikiau tai, kodėl apskritai kyla bai- 
mė, jeigu tariame, kad numatomas bendras paketas laikomas pagei- 
daujamu. Galima būtų pagalvoti, jog baimė atsiranda dėl to, kad as- 
muo nėra visai tikras, jog jam bus sulaužyta tik ranka; jis nežino, ar 
bus apsiribota tik tuo, ar pažado bus laikomasi. Tačiau iškiltų ta pati 
problema, jeigu būtų garantuota, jog asmeniui bus kompensuojama už 
visa, kas jam atsitiktų, arba jeigu būtų naudojama rankų laužymo ma- 
šina, ir todėl išnyktų pažado nesilaikymo problema. Ko galėtų baimin- 
tis asmuo, gavęs tokias garantijas? Mes norėtume žinoti, kokio pobū- 
džio žala žmonėms faktiškai kelia baimę, net jeigu ji tėra dalis ben- 
drojo paketo, kuris galutinėje sąskaitoje laikomas pageidaujamu. Bai- 
mė nėra globali emocija; ji skirstosi į atskiras paketo dalis nepriklau- 
somai nuo „galutinės sąskaitos“ sprendimų apie jo visumą. Mūsų da- 
bartinis argumentas dėl to, kad būtų draudžiami kompensuojami ri- 
bų peržengimai, remiasi faktu, kad baimė, nuogąstavimas, nerimas ir 
t.t. nėra globalaus pobūdžio emocijos.!* Atsakymas, apibrėžiantis ža- 
los rūšis, gali būti formuluojamas tokiomis įprastomis sąvokomis, kaip 
„fizinis skausmas“ arba kokiomis nors psichologinės teorijos sąvoko- 
mis, tokiomis kaip „nesąlyginiai atstūmimo dirgikliai“. (Tačiau nede- 
rėtų iškart pulti prie išvados, jog tais atvejais, kai žinoma, jog viskas 
bus kompensuojama, tik fizinio sužalojimo arba skausmo tikimybė kels 

baimę ir nerimą. Net žinodami, kad jiems bus už tai kompensuojama, 
žmonės gali baimintis ir dėl to, kad bus pažeminti, išjuokti, sugėdinti 
ir t.t.) Antra, mes norėtume žinoti, ar tokios baimės priklauso nuo kon- 
krečių socialinės aplinkos bruožų. Jeigu žmonės būtų užaugę aplinkoje, 
kur daugybė tam tikros rūšies veiksmų atliekami visiškai atsitiktinai 
ir nenumatomai, tai ar jiems keltų didelę baimę ir nerimą tokių veiks- 
mų rizika, ar jie veikiau juos toleruotų kaip savo aplinkoje įprastą ri- 
ziką? (Būtų sunku nustatyti ar išmatuoti jų nerimą, jeigu jis reikštųsi 
padidėjusios bendros įtampos situacijoje. Kaip galima išmatuoti žmo- 
nių nervingumą?) Jeigu Žmonės, užaugę tokioje labiau stresinėje ap- 
linkoje, galėtų įgyti tolerancijos tam tikros rūšies veiksmams ir nero- 
dyti jokių ypatingų baimės ar nerimo požymių, tai neturėtume jokio 
itin gilaus paaiškinimo, kodėl tam tikri veiksmai draudžiami (o ne lei- 
džiami su sąlyga, kad bus sumokėta kompensacija). Juk šių veiksmų 
baiminimasis, kuriuo grindžiamas mūsų aiškinimas, pats nebūtų la- 
bai gilus reiškinys.!! 


Kodėl nedrausti visada? 


Argumentas, apeliuojantis į bendrą baimę, pateisina ribų 
peržengimo aktų draudimą net tuo atveju, jeigu Žmonės žino, kad 
jiems bus už tai atlyginta. Kiti argumentai taip pat konverguoja į šį re- 
zultatą: sistema, toleruojanti kompensuojamus ribų peržengimus, lei- 
džia asmenis naudoti kaip priemones; žinojimas, kad jie yra taip nau- 
dojami ir kad jų planai bei lūkesčiai gali būti savavališkai žlugdomi, 
žmonėms primeta kaštus; už kai kuriuos pažeidimus gali būti neatly- 
ginama; net tuo atveju, kai jiems už tai gali būti atlyginama, kaip indi- 
vidas gali žinoti, ar faktinei kompensacijai jam nepritruks lėšų? (Ar bū- 
tų galima apsidrausti nuo tokio įvykio?) Ar šie argumentai, kartu su 
argumentais, susijusiais su savanoriškų mainų naudos pasidalijimo 
klausimu, teikia pakankamą pagrindą uždrausti visus ribų peržengi- 
mo aktus, tarp jų ir tuos, kurie nekelia baimės? Aptarę pirmąjį klausi- 
mą, kurį suformulavome šio skyriaus pradžioje: „Kodėl neleisti ribų 
peržengimų, jeigu už juos kompensuojama?“, pereiname prie antrojo 
čia formuluojamo klausimo: „Kodėl nedrausti visų tų ribų peržengimų, 
kuriems auka nėra davusi išankstinio sutikimo?“ 

Uždraudus (ir baudžiant už) visus ribų peržengimus, kuriems nėra 
gauta sutikimo, įskaitant tuos, kurie padaromi atsitiktinai arba netyčia, 
žmonių gyvenimas taptų kur kas rizikingesnis ir nesaugesnis. Žmonės 
negalėtų būti tikri dėl to, kad nepaisant savo geriausių ketinimų jie ga- 
li būti nubausti už atsitiktinius įvykius.'* Be to, daugeliui tokia sistema 
atrodytų dar ir neteisinga. Tačiau šiuos įdomius klausimus atidėkime į 
šalį ir dėmesį sutelkime į tuos veiksmus, apie kuriuos individas žino, 
jog jie pažeis arba gali pažeisti kito individo ribas. Ar tie, kurie nėra 
gavę išankstinio savo aukų sutikimo (paprastai pirkimo būdu), netu- 
rėtų būti baudžiami? Dalyką komplikuoja tai, kad kokia nors aplinky- 
bė (kitokia nei aukos nesutikimas) gali sukliudyti gauti išankstinį suti- 
kimą ar net padaryti jį neįmanomą. Gali būti žinoma, kas bus auka ir 
kas konkrečiai jai nutiks, tačiau gali būti, kad laikinai su tuo nėra jokio 
ryšio. Arba gali būti žinoma, kad vienas ar kitas asmuo taps tam tikro 
veiksmo auka, tačiau gali būti neįmanoma pasakyti, kuris konkretus 
asmuo ja taps. Kiekvienu tokiu atveju negali būti išankstinių derybų 
siekiant gauti aukos sutikimą atlikti tokį veiksmą. Kai kuriais kitais at- 
vejais derybos dėl sutikimo gali būti įmanomos, tačiau labai brangios. 
Pavyzdžiui, su žinoma auka galima susisiekti, tačiau tik pirmiau jam 
atlikus smegenų operaciją arba jį suradus Afrikos džiunglėse, arba įti- 
kinus jį nutraukti šešerių metų viešnagę vienuolyne, kur jis priėmė ty- 
los arba nedalyvavimo prekyboje įžadus ir t.t.; visa tai yra labai bran- 
gu. Arba nežinoma auka gali būti iš anksto identifikuota - bet tik atli- 
kus labai brangią visų galimų aukų apklausą. 

Ribų peržengimas, kuris galėtų būti leistas su sąlyga, kad po to bus 
sumokėta kompensacija, gali būti toks, kad gauti jam išankstinį leidimą 
išvis neįmanoma arba labai brangu jį suderėti (jo kaštus, jau nekalbant 
apie kai kurias komplikacijas, nusako tokie dalykai, kaip atsitiktiniai 
veiksmai, netyčiniai veiksmai, per klaidą padaryti veiksmai ir t.t.) Ta- 
čiau ne vice versa. Kurie iš jų tada gali būti atliekami be išankstinio au- 
kos sutikimo su sąlyga, kad vėliau bus sumokėta kompensacija? Ne tie, 
kurie kelia tą baimę, kurią apibūdinome anksčiau.* Ar galime tai api- 
brėžti tiksliau? Kokie baimės nekeliantys veiksmai, peržengę arba galį 
peržengti ribas, gali būti toleruojami, jeigu už juos mokama kompensa- 
cija? Neįmanoma nubrėžti griežto skirtumo tarp negalimybės rasti au- 


* Veiksmas, kuris turi galimų rizikingų padarinių, gali nekelti baimės net žinant, kad 
jis turės tokių padarinių, jeigu maža jų tikimybė išsklaido baimę. 

ką ar su ja susisiekti ir nepaprasto tokio suradimo ar susisiekimo bran- 
gumo. (Ne tik todėl, kad sunku suvokti, kuris atvejas bus konkrečioje 
situacijoje. Jeigu užduočiai spęsti būtų naudojamas Jungtinių Valstijų 
BNP, tai ar sprendimas būtų „neįmanoma“, ar tik labai brangu?) Ne- 
aišku, kokiu pagrindu nubrėžiama skiriamoji linija. Viena iš priežasčių, 
kodėl kartais norime leisti kompensuojamą ribų peržengimą (kai aukos 
neįmanoma iš anksto surasti arba su ja susisiekti), yra tokio veiksmo 
nauda: atrodo, jog jo verta arba privalu imtis, nes jis padengia savo 
kaštus. Tačiau tokiais sumetimais kartais galima vadovautis ir ten, kur 
išankstinė identifikacija ir komunikacija, nors ir galima, kainuotų dau- 
giau nei duotų naudos veiksmas. Uždrausdami tokius veiksmus tais 
atvejais, kai derybos neįmanomos, prarastume jų naudą. Efektyviausia 
strategija toleruoja grynosios naudos duodančius veiksmus; ji kiekvie- 
nam leidžia atlikti nebauginantį veiksmą be išankstinio sutikimo, jeigu 
tokio sutikimo gavimo kaštai yra didesni už vėlesnės kompensacijos 
kaštus. (Pasyviajai pusei yra kompensuojama ne tik už patį veiksmą, 
bet ir už jos įtraukimą į kompensavimo procedūrą.) Tačiau efektyvumo 
sumetimų nepakanka tam, kad būtų galima pateisinti nebaudžiamus 
ribų peržengimus siekiant ribinės naudos, net jeigu mokama didesnė 
nei visiška kompensacija, ir todėl mainų nauda atitenka ne vien tam, 
kuris peržengia ribas. Prisiminkime anksčiau minėtus papildomus ar- 
gumentus prieš idėją, kad galima leisti ribų peržengimus, jeigu už juos 
yra kompensuojama. Teiginys, kad tokie veiksmai turi būti toleruojami, 
jeigu ir tik jeigu jų nauda yra „pakankamai didelė“, nieko neduoda ne- 
turint socialinio mechanizmo, kuris leistų tai nustatyti. Trys argumen- 
tai - baimės, mainų naudos paskirstymo ir transakcijų kaštų argumen- 
tai - apibrėžia mūsų sritį; kadangi dar nesame atradę griežto principo, 
susijusio su pastaruoju argumentu ir su ankstesniais argumentais, todėl 
jie vis dar neleidžia konkrečiai nurodyti problemos sprendimo. 


Rizika 


Anksčiau sakėme, jog rizikingas veiksmas gali implikuoti 
tokią mažą žalos atskiram asmeniui tikimybę, kad jis nesukels jo neri- 
mo ar baimės. Tačiau baimę jam gali kelti tikimybė, kad tokių veiksmų 
daugės. Nors atskiro asmens veiksmų žalos tikimybė nepasiekia tos 

slenkstinės ribos, kai jau kyla nerimas, jungtinė tokių veiksmų visuma 
smarkiai gali padidinti žalos tikimybę. Jeigu kiekvieną šios visumos 
veiksmą atlieka skirtingi asmenys, tai joks atskiras asmuo nėra atsakin- 
gas už kylančią baimę. Ir jokiam atskiram asmeniui už šią baimę be- 
veik neįmanoma priskirti konkrečios atsakomybės dalies. Remdamiesi 
mūsų ankstesniais samprotavimais apie baimę galime teigti, jog esama 
pagrindo drausti šią veiksmų visumą. Kadangi šios visumos dalys gali 
neturėti blogų padarinių, todėl būtų pernelyg griežta drausti bet kurį 
sudedamąjį šios visumos veiksmą." 

Kaip nuspręsti, kuriuos ikislenkstinius tokios visumos veiksmų po- 
aibius leisti? Kiekvieno veiksmo apmokestinimas pareikalautų centra- 
lizuoto apmokestinimo ir sprendimų priėmimo aparato. Tas pat gali 
būti pasakyta apie socialinį sprendimą, kuris nustatytų, kurie veiksmai 
yra tokie naudingi, kad juos galima būtų leisti, ir kurie turėtų būti 
draudžiami tam, kad jų visuma atsidurtų žemiau slenkstinės ribos. Pa- 
vyzdžiui, galima būtų nuspręsti, jog kasyba arba traukinių transportas 
yra pakankamai vertingos veiklos rūšys, kad jas galima būtų leisti, net 
jeigu kiekviena iš jų praeiviui kelia ne mažesnį pavojų nei privaloma 
rusiška ruletė su vienu šoviniu revolveryje, turinčiame 1 šovinių lizdų 
(atitinkamai apibrėžus 1 vertę); pastaroji yra draudžiama, nes tokia 
veikla nelaikoma pakankamai vertinga. Problemų kyla prigimtinės 
būklės situacijoje, kur nėra centrinio arba vieningo aparato, galinčio ar- 
ba sudarančio sąlygas šio pobūdžio sprendimams priimti. (5 skyriuje 
svarstysime, ar čia mums gali padėti Herberto Harto „sąžiningumo 
principas“) Problemų sumažėtų, jeigu visuminė būklė (visuma žemiau 
slenkstinės ribos ir t.t.) galėtų susiklostyti veikiant kokiam nors „nema- 
tomos rankos“ mechanizmui. Tačiau konkretus mechanizmas, galintis 
tai atlikti, dar turi būti atrastas; be to, turi būti parodyta, kaip toks me- 
chanizmas atsirastų prigimtinės būklės sąlygomis. (Čia, kaip ir kitur, 
turėtume naudos iš teorijos, parodančios, kokios makrobūsenos atsi- 
randa veikiant skirtingiems „nematomos rankos“ mechanizmams.) 

Veiksmai, kuriuos atliekant rizikuojama peržengti kito asmens ri- 
bas, kelia rimtų problemų pozicijai, grindžiamai prigimtinių teisių idė- 
ja. (Probleminių atvejų įvairovė jas dar labiau komplikuoja: gali būti 
žinoma, kurie konkretūs asmenys atsidurs rizikingoje padėtyje, arba 
gali būti žinoma tik tai, kad kas nors atsidurs tokioje padėtyje; žalos 

tikimybės laipsnis gali būti žinomas tiksliai arba tik tam tikrame inter- 
vale ir t.t.) Ar primetant kriterijų, pagal kurį nustatoma, kokia mažiau- 
sia žalos tikimybė pažeidžia kito teises, pažeidžiamos ir jo teisės? Gal- 
būt vietoje vienos slenkstinės tikimybės visoms žalos rūšims slenksti- 
nės tikimybės laipsnis turėtų būti tuo žemesnis, kuo rimtesnė žala. Gal- 
būt galima nustatyti specifinę skaitmeninę vertę, vienodą visiems 
veiksmams, nusakančią teisių pažeidimo ribą: veiksmas pažeidžia as- 
mens teises, jeigu laukiama žala (t.y. žalos tikimybė padauginta iš ža- 
los rimtumo laipsnio) yra didesnė už nustatytą vertę arba jai lygi. Ta- 
čiau koks bus nustatytos vertės dydis? Žala menkiausio veiksmo (tik- 
rai nešančio tik tą žalą), pažeidžiančio asmens prigimtines teises? Ši 
problemos formuluotė negali būti naudinga laikantis tų tradicijų, kai 
laikoma, jog, iš asmens pavagiant skatiką ar adatą pažeidžiamos jo tei- 
sės. Toji tradicija nesirenka slenkstinio žalos mato kaip žemutinės ribos 
tikrai įvyksiančios žalos atvejais. Sunku įsivaizduoti principinį būdą, 
kuriuo prigimtinių teisių teorijoje galima būtų nubrėžti liniją, nustatan- 
čią, kokio laipsnio tikimybės užkrauna nepriimtinai didelę riziką ki- 
tiems. Tai reiškia, jog sunku suvokti, kaip šiais atvejais prigimtinių tei- 
sių tradicija nubrėžia jai rūpimas ribas.* 

Jeigu jokia prigimtinių teisių teorija dar nėra nurodžiusi tos griež- 
tos linijos, kuri apibrėžia žmonių prigimtines teises rizikos situacijose, 


* Galima įtikinamai teigti, jog pradedant nuo tikimybių, kurios gali nuolat kisti, ir 
reikalaujant, kad būtų nubrėžta tam tikra linija, pati problema formuluojama klaidin- 
gai, ir tai beveik garantuoja, kad bet kuri linijos padėtis (išskyrus 0 arba 1) atrodys 
savavališkai pasirinkta. Alternatyvioje procedūroje būtų pradedama nuo svarstymų, 
„statmenų“ svarstymams apie tikimybes, jų pagrindu teoriškai rutuliojant atsakymą į 
klausimus, susijusius su rizikingais veiksmais. Galėtų būti rutuliojamos dviejų tipų te- 
orijos. Teorija galėtų nurodyti, kur turėtų būti nubrėžiama linija, ir ji neatrodys sava- 
vališkai pasirinkta, nes linija pasirodo tokioje vietoje, kuri nėra išskirtinė tikimybių 
matmenyje, ji yra išskirtinė kituose teorijos matmenyse. Arba teorija galėtų teikti rizi- 
kingų veiksmų įvertinimo kriterijų, kurie nereikalauja linijos brėžti pagal tikimybės (ar 
laukiamos naudos ir pan.) matmenį, ir todėl visi veiksmai vienoje linijos pusėje būtų 
traktuojami vienaip, o visi veiksmai kitoje pusėje - kitaip. Tokios teorijos kriterijai ne- 
rikiuoja veiksmų ta pačia tvarka pagal tikimybės matmenį; teorija neskirsto veiksmų 
ir į ekvivalentiškumo klases, koekstensyvias kokiam nors intervaliniam vienetinės li- 
nijos suskirstymui. Teorijos teikiami kriterijai tik kitaip traktuoja patį klausimą, ir to- 
dėl implikuoja, kad tam tikras veiksmas yra draudžiamas, o kitas, su aukštesne laukia- 
mos žalos verte, yra leidžiamas. Deja, kol kas neturime jokių patenkinamų alternaty- 
vių šio pobūdžio teorijų. 

tai kas vyks prigimtinės būklės sąlygomis? Kalbant apie bet kurį kon- 
kretų veiksmą, keliantį kito asmens ribų peržengimo riziką, turime tris 
galimybes: 


1. Veiksmas yra draudžiamas ir baustinas, net jeigu už bet kurį ribų per- 
žengimą sumokama kompensacija arba jeigu paaiškėja, kad jis neper- 
žengė jokių ribų. 

2. Veiksmas leidžiamas su sąlyga, kad kompensacija mokama tiems as- 
menims, kurių ribos faktiškai peržengiamos. 

3. Veiksmas leidžiamas su sąlyga, kad kompensacija mokama visiems 
tiems asmenims, kurie patiria ribų peržengimo pavojų nepriklausomai 


nuo to, ar jų ribos faktiškai peržengtos. 


Trečioje alternatyvoje Žmonės gali pasirinkti antrąją: jie gali suda- 
ryti bendrą rizikos fondą, kad galėtų visiškai kompensuoti tiems, ku- 
rių ribos faktiškai yra peržengtos. Trečioji alternatyva bus pagrįsta tuo 
atveju, jeigu pats rizikos primetimas kitam gali būti pagrįstai traktuo- 
jamas kaip ribų peržengimas, kuris turi būti kompensuojamas galbūt 
dėl to, kad yra suvokiamas ir todėl kitiems kelia baimę.* (Žmonėms, 
savo noru prisiimantiems tokią riziką rinkoje, yra „kompensuojama“ 
tuo, kad jiems mokami didesni atlyginimai už rizikingus darbus nepri- 
klausomai nuo to, ar ta rizika realizuojasi.) 

Charlesas Friedas neseniai iškėlė idėją, kad Žmonės priimtų tokią 
sistemą, kuri jiems leidžia primesti vienas kitam „normalią“ mirties ri- 
ziką, teikdami jai pirmenybę prieš sistemą, kuri draudžia primesti bet 
kokią riziką.'* Niekas nėra diskriminuojamas, ir, siekdamas savo tiks- 
lų, kiekvienas įgyja teisę imtis veiklos, keliančios riziką kitiems mainais 
už kitų teisę panašiai elgtis su juo. Rizika, kurią jam primeta kiti, yra 
toji rizika, kurią jis pats prisiimtų siekdamas savo tikslų; tas pat pasa- 
kytina apie riziką, kurią jis primeta kitiems. Tačiau pasaulis yra taip 
sutvarkytas, kad, siekdami savo tikslų, žmonės dažnai turi kitiems pri- 
mesti tokią riziką, kurios tiesiogiai negali prisiimti patys. Natūraliai iš- 


* Ar vietoje kompensacijos negalima būtų parūpinti raminamųjų vaistų visiems 
tiems, kuriems primetama rizika, kad jie nejaustų didelės baimės? O gal jie patys priva- 
lo pasirūpinti tokiais vaistais? Gal tai jų pačių problema, kad neapsirūpina tokiais vais- 
tais ir jaučia baimę. Įžvalgią paruošiamąją tokių problemų analizę pateikia Ronald Co- 
ase, “The Problem of Social Costs“, Journal of Law and Economics, 1960, p. 1-44. 


4 skvrius. Draudimai, kompensacija ir rizika 1 
kyla mainų idėja. Formuluojant Friedo argumentą mainų terminais, at- 
eina į galvą kita alternatyva, būtent: eksplicitinis kompensavimas vie- 
nas kitam už tą riziką, kurią kelia kiekvienas ribų peržengimas (trečio- 
ji iš nurodytų galimybių). Tokia schema nuo Friedo rizikos fondo skir- 
tųsi tuo, kad ji būtų teisingesnė. Tačiau pats atsiskaitymų, kitiems pri- 
metamos rizikos laipsnio apibrėžimo ir atitinkamos kompensacijos nu- 
statymo procesas užtrauktų didžiulius transakcinius kaštus. Nors gali- 
ma įsivaizduoti kai kurias šių kaštų mažinimo priemones (pavyzdžiui, 
įvesti centralizuotą visų apskaitą, kai kiekvienas kas 1 mėnesių darytų 
grynąsias įmokas), be reikiamų institucijų procesas būtų nepaprastai 
sudėtingas. Kadangi dėl šių didžiulių transakcinių kaštų sąžiningiau- 
sioji alternatyva gali būti neįgyvendinta, tektų ieškoti alternatyvų, to- 
kių kaip Friedo siūlomas rizikos fondas. Šios alternatyvos toleruotų ne 
tik nuolat vykdomus smulkaus neteisingumo veiksmus, bet ir ištisas 
klases veiksmų, rimtai žeidžiančių teisingumą. Pavyzdžiui, vaikai, ku- 
rie numiršta dėl jiems primetamų rizikingų veiksmų, negauna jokios 
naudos, palyginti su nauda, kurią gauna tokios rizikos sukėlėjai. Šios 
situacijos nepataiso tas faktas, kad kiekvienas suaugęs individas paty- 
rė tokią riziką savo vaikystėje ir kad kiekvienas vaikas, kai suaugs, ga- 
lės primesti tokią riziką kitiems vaikams. 

Sistema, kuri kompensuoja tik tiems, kurių atžvilgiu rizika realizuo- 
jama (antroji iš aukščiau nurodytų galimybių), būtų daug patogesnė ir 
implikuotų daug mažesnius transakcinius kaštus nei toji, kuri kompen- 
suoja visiems, kuriems toji rizika primetama (trečioji iš nurodytų gali- 
mybių). Mirties rizika kelia didžiausių problemų. Kaip galima išma- 
tuoti padarytąją žalą? Jeigu mirties žala negali būti kompensuota, tai 
galbūt (paliekant nuošalėje baimės problemą) galėtų būti kompensuo- 
jama bent jau visiems tiems, kuriems buvo primesta jos rizika? Tačiau 
nors pomirtinis atlyginimas giminaičiams, dotacijos labdaros organiza- 
cijoms, kapinių priežiūra ir pan. — visi šie dalykai turi akivaizdžių trū- 
kumų, kiek tai susiję su mirusiuoju, pats individas gali turėti naudos iš 
pomirtinių kompensacijų aukos palikuonims. Būdamas gyvas jis gali 
parduoti teisę į šį atlyginimą verslo bendrovei, superkančiai daugybę 
tokių teisių. Kaina būtų ne didesnė nei numatoma piniginė šios teisės 
vertė (tokio atlyginimo tikimybė padauginta iš jo dydžio); kiek ji būtų 
mažesnė, priklausytų nuo šio verslo konkurencingumo laipsnio, palū- 
kanų normos ir pan. Tokia sistema nesuteiktų visiškos kompensacijos 

realiai aukai už patirtą žalą; o kai kurie kiti, nepatyrę žalos, turėtų iš 
jos naudos pardavę savo kompensacijos atlyginimo teises. Tačiau kiek- 
vienas galėtų ex ante ją traktuoti kaip ganėtinai racionalią sistemą. 
(Anksčiau nurodėme kooperacijos būdą, kaip galima būtų sukuriant 
bendrą fondą trečiąją galimybę transformuoti į antrąją; čia matome, 
kaip antroji galimybė transformuojama į trečiąją.) Ši sistema galėtų in- 
dividui suteikti ir finansinių paskatų savo gyvenimo „piniginei vertei“ 
kelti matuojamą kompensacijos kriterijais, siekiant padidinti kainą, už 
kurią jis galėtų parduoti kompensacijos teisę." 


Kompensacijos principas 


Net jeigu prima facie verta rizikingą veiksmą leisti su 5ą- 
lyga, kad bus mokama kompensacija (antroji arba trečioji iš nurodytų 
galimybių), o ne jį drausti (pirmoji galimybė), jo draudimo ar leidimo 
klausimas dar nėra visiškai išspręstas. Juk kai kurie individai neturė- 
tų pakankamai lėšų kompensacijai sumokėti, jei iškiltų tokia būtiny- 
bė; ir jie nebus išsipirkę draudimo poliso, kuris tokiu atveju leistų 
jiems įvykdyti savo prievolę. Ar šiems individams galima būtų už- 
drausti atlikti rizikingą veiksmą? Draudimas atlikti veiksmą tiems, ku- 
rie nėra pajėgūs sumokėti kompensaciją, skiriasi nuo draudimo jį at- 
likti, jeigu nebus sumokėta kompensacija patyrusiems žalą (antroji iš 
minėtų galimybių), ir skiriasi tuo, kad pirmuoju atveju (bet ne antruo- 
ju) tas, kuris neturi lėšų kompensacijai sumokėti, gali būti už veiksmą 
baudžiamas net tada, kai faktiškai niekam nėra padaręs žalos ir nėra 
peržengęs jokių ribų. 

Ar individas pažeidžia kito teises, jeigu jis atlieka rizikingą veiks- 
mą, tačiau neturi pakankamai lėšų kompensacijai sumokėti? Ar gali- 
ma uždrausti tokius jo veiksmus ir jį bausti neklusnumo atveju? Ka- 
dangi daugybė veiksmų didina riziką kitiems, visuomenė, kuri draus- 
tų tokius nuo rizikos neapsaugotus veiksmus, kažin ar atitiktų laisvos 
visuomenės viziją, t.y. tokios visuomenės, kuri teikia prioritetą laisvei 
ir kur žmonėms leidžiama netrikdomai veikti su sąlyga, kad jie nedaro 
kitiems tam tikro pobūdžio žalos. Tačiau kaip galima leisti primesti ža- 
los riziką kitiems, jeigu prireikus asmuo negalėtų jos kompensuoti? Ko- 
dėl vieni turi prisiimti kitų laisvės kaštus? Uždraudžiant rizikingus 

veiksmus (dėl to, kad jie nėra finansiškai padengti ar dėl to, kad jie yra 
per daug rizikingi) apribojama individų veiksmų laisvė, nors faktiškai 
tokie veiksmai gali niekam neužkrauti jokių kaštų. Pavyzdžiui, epilep- 
tikas gali visą savo gyvenimą vairuoti automobilį ir nepadaryti žalos 
jokiam žmogui. Uždraudus jam vairuoti automobilį, žalos tikimybė ki- 
tiems gali nesumažėti, ir, kiek yra Žinoma, ji nesumažėja. (Tiesa, nega- 
lime iš anksto nurodyti to individo, kuris nekels tokios grėsmės, tačiau 
kodėl būtent jam turi tekti šio mūsų negalėjimo kaštai?) Uždrausti as- 
meniui vairuoti automobilį mūsų techniškoje visuomenėje, kad suma- 
žintume žalos riziką kitiems, reiškia rimtai apsunkinti jo gyvenimą. 
Toks apsunkinimas kainuoja pinigus - jam tenka samdyti vairuotoją 
arba mokėti už taksi. 

Pasvarstykime tezę, kad individui turi būti kompensuojama už ne- 
patogumus, kurie jam primetami uždraudžiant užsiimti tam tikra veik- 
la. Tie, kurie gauna naudos dėl to, kad jiems sumažėja rizika, turi „at- 
silyginti“ tiems, kurių veiklos laisvė apribojama. Taip formuluojama te- 
zė užmeta per daug platų tinklą. Ar išties turiu atsilyginti kitam, jeigu 
savigynos sumetimais neleidžiu jam sužaisti rusiškosios ruletės su »1a- 
nimi? Jeigu individas nori panaudoti itin rizikingą, tačiau efektyvų pro- 
cesą tam tikram produktui gaminti (ir jeigu viskas klostosi taip, kad nie- 
kas nepatiria jokios žalos), tai ar aplinkiniai gyventojai privalo jam kom- 
pensuoti patiriamus ekonominius nuostolius tuo atveju, jeigu jam nelei- 
džiama naudoti šio potencialiai pavojingo proceso? Tikrai neprivalo. 


Galbūt keletą žodžių derėtų pasakyti apie taršą, t.y. apie tai, kaip neigiami 
individo veiklos padariniai paskleidžiami į aplinką ir padaroma žalos kitų 
žmonių nuosavybei: jų namams, drabužiams, plaučiams; taip pat tokiems 
niekam nepriklausantiems ir žmonių vertinamiems dalykams, kaip švarus 
oras ir vaiskus dangus. Aptarsiu tik tuos padarinius, kurie liečia nuosavy- 
bę. Būtų tikrai nepageidautina, jeigu kas nors visus savo teršalus nukeltų 
aukštyn virš kiekvieno privačių valdų ir nuspalvintų dangų drumzlina pil- 
kai žalsva spalva. Nieko nelaimima šio antrojo tipo atvejus mėginant trans- 
formuoti į pirmąjį, pavyzdžiui, teigiant, kad tas, kuris taip pakeičia dan- 
gaus išvaizdą, teršia mano akis. Toliau šioje išnašoje nesvarstau antrojo ti- 


po atvejų, tad šios mano pastabos nėra išsamios. 


Kadangi uždraudžiant bet kokią taršią veiklą būtų uždrausta per daug veik- 


los sričių, kaip visuomenė (socialistinė ar kapitalistinė) spręstų klausimą, 

kokią taršią veiklą drausti ir kokią - leisti? Turbūt ji turėtų leisti tokią tar- 
šią veiklą, kurios nauda viršija jos kaštus, įtraukiant į šiuos kaštus ir jos 
taršos padarinius. Tinkamiausias teorinis šios grynos naudos kriterijus yra 
tai, ar tokia veikla galėtų išsilaikyti, t.y. ar tie, kurie gauna iš jos naudos, 
būtų pasirengę mokėti kompensacijos kainą tiems, kurie nuo jos kenčia? 
(Tie, kurie itin vertina tam tikrą veiklą, netenkinančią šio kriterijaus, gali 
ją finansuoti savo labdaros lėšomis.) Pavyzdžiui, lėktuvų skrydžiai prime- 
ta triukšmo taršą namams aplink oro uostus. Vienokiu ar kitokiu būdu (per 
sumažėjusią pardavimo kainą, per sumažėjusią nuomos kainą ir t.t.) eko- 
nominė šių namų vertė mažėja. Tik tuo atveju, jeigu oro keleivių nauda 
viršija šiuos aplinkinių gyventojų kaštus, triukšmingesni reisai gali tęstis. 
Antra, visuomenė turi nuspręsti, kaip šiuos kaštus paskirstyti. Ji gali leisti, 
kad jie tektų tiems, kuriems faktiškai tenka: mūsų pavyzdyje - aplinkinių 
namų gyventojams. Arba ji gali mėginti juos išskirstyti visai visuomenei. 
Arba ji gali uždėti juos tiems, kurie iš šios veiklos gauna naudos: mūsų pa- 
vyzdyje - oro uostams, oro linijoms ir galiausiai - oro keleiviams. Pastaro- 
ji alternatyva, jeigu ją galima praktiškai realizuoti, atrodo sąžiningiausia. 
Jeigu taršią veiklą leidžiama tęsti tuo pagrindu, kad jos nauda viršija jos 
kaštus (įskaitant taršos kaštus), tai tie, kurie iš jos faktiškai pelnosi, turi 
kompensuoti tiems, kuriems pirmiausia primetami tie kaštai. Kompensa- 
cija galėtų būti tai, kad apmokama taršą mažinančių įrenginių kaina. Mū- 
sų pavyzdyje - oro linijos arba oro uostai galėtų mokėti už namų garso 
izoliacijos įrengimą ir tada sumokėti kompensaciją už namų ekonominės 
vertės sumažėjimą, palyginti su verte, kurią jie turėjo iki naujai atsiradu- 


sio triukšmo. 


Kur kiekviena taršos auka patiria didelius kaštus, ten pakanka įprastos ža- 
los atlyginimo sistemos (su menkomis modifikacijomis), kad būtų galima 
gauti šį rezultatą. Tokiais atvejais nuosavybės teisių įtvirtinimas leis taršą 
išlaikyti deramose ribose. Tačiau situacija yra kitokia ten, kur tam tikrų ter- 
šėjų daroma žala yra pasklidusi plačiai ir individualiai nėra ryški. Jeigu 
teršėjas primeta 25 centų kaštus kiekvienam Jungtinių Valstijų gyventojui, 
tai nė vienam gyventojui neapsimokės kelti jam ieškinio, net jeigu apskri- 
tai jiems ir primetami didžiuliai kaštai. Jeigu daugelis individų panašiai 
primeta nedidelius kaštus kiekvienam individui, tai visuminiai kaštai, pri- 
metami atskiram individui, gali būti labai menki. Kadangi nė vienas atski- 
ras taršos šaltinis nedaro ryškaus poveikio tam tikram vienam individui, 


tai jokiam individui vis vien neapsimoka kelti ieškinio tam tikram vienam 

teršėjui. Keista, kad tarša paprastai laikoma privačios nuosavybės sistemos 
trūkumu, nors tikroji taršos problema yra tai, kad dideli transakciniai kaš- 
tai apsunkina taršos aukų privačios nuosavybės teisių įtvirtinimą. Vienas iš 
galimų sprendimų - leisti kelti grupinius ieškinius teršėjams. Bet kuris ju- 
ristas ar juridinė firma galėtų kelti tokius ieškinius motyvuodami juos vie- 
šojo intereso gynimu su sąlyga, kad dalis išieškomų sumų būtų paskirsto- 
ma kiekvienam visuomenės nariui, pareiškusiam savo pretenzijas. (Kadan- 
gi skirtingus žmones skirtingai veikia tie patys taršos šaltiniai, iš juristų ga- 
li būti reikalaujama, kad sumos būtų paskirstomos skirtingomis proporci- 
jomis šiuo požiūriu skirtingoms grupėms.) Juristų pajamų šaltinis būtų tie, 
kurie nekelia pretenzijų dėl savo teisių pažeidimo, ir naudojimasis pinigais 
tų, kurie vėluoja su savo pretenzijomis. Pamatę, kad kai kurie Žmonės ši- 
taip gauna didžiules pajamas, kiti taip pat įsitrauktų į šį „viešųjų agentų“ 
verslą - rinktų iš klientų metines įmokas ir jiems grąžintų kompensacines 
sumas, kurios šiems ir taip teisėtai priklauso dėl patiriamos taršos. Kadan- 
gi tokia sistema yra ypač palanki tam, kuris veikia greitai, ji garantuoja, 
kad rasis daug Žmonių, budriai ginančių viešąjį interesą. Galima sugalvoti 
alternatyvių schemų, kurios leistų pavieniams žmonėms vienu metu kelti 
ieškinius skirtingoms visuomenės žmonių grupėms. Tiesa, šios schemos 
užkrautų didelę naštą teismų sistemai, tačiau jos nebūtų labiau gremėzdiš- 
kos nei valstybinis taršos kaštų nustatymo ir paskirstymo aparatas.“ 


* Manau, kad šis mano pasiūlymas gali būti apgintas nuo tų argumentų, kuriuos, 
rafinuotai dėstydamas priešingą požiūrį, pateikia Frankas Michelmanas straipsnyje 
„Pollution as a Tort“ (Yale Law Journal, 80 (1971), pt. V, p. 666-683), kuriame recenzuo- 
jamas Guido Calabresi darbas The Costs of Accidents. 

Nesiekiu šios schemos pateikti kaip vienintelio taršos kontrolės sprendimo. Veikiau 
siekiu pagrįsti idėją, kad gali būti rastos institucinės schemos, leidžiančios išspręsti šią 
problemą vienu mostu, suteikiant teisę ją spręsti tiems, kurie šioje srityje yra kompeten- 
tingiausi. (J. H. Dalesas knygoje Pollution, Property, and Prices siūlo sistemą, kuri leidžia 
pardavinėti teises į tam tikrą taršos lygį. Deja, šis elegantiškas sprendimas reikalauja, 
kad leistinas bendras taršos lygis būtų nustatomas centralizuotu sprendimu.) 

Populiariose diskusijose taršos problema dažnai nėra atskiriama nuo gamtos ištek- 
lių apsaugos problemos. Vėlgi akivaizdžiausių neracionalios veiklos atvejų pasitaiko 
ten, kur privačios nuosavybės teisės nebuvo aiškiai apibrėžtos: valstybinėse žemėse, kur 
medienos paruošų kompanijos nusiaubė miškus, arba ten, kur naftos telkiniai buvo po 
skirtingų savininkų žeme. Kiek žmonės bus pasirengę mokėti už galimybę keliauti per 
nesuterštus miškus ir laukus, tiek atsiras tų, kuriems bus ekonomiškai naudinga išlai- 
kyti tokius miškus ir laukus. Žr. Rothbard, Power and Market (Menlo Park, Calif.: Insti- 
tute for Humane Studies, 1970), p. 47-52, ir ten pateikiamas nuorodas. 

Norėdami atrasti priimtiną kompensacijos principą, turime apribo- 
ti veiksmų klasę, kuriai jis galiotų. Kai kurie veiksmai yra nuolat atlie- 
kami, jie yra svarbūs žmonėms ir asmeniui negali būti uždrausti rimtai 
nepabloginant jo padėties. Vienas principas galėtų atrodyti taip: jeigu šio 
tipo veiksmas asmeniui uždraudžiamas todėl, kad jis gali padaryti ža- 
los kitiems ir yra itin pavojingas, kai šis jį atlieka, tai tie, kurie savo sau- 
gumo sumetimais jį draudžia, turi tam asmeniui atsilyginti už patiria- 
mus nepatogumus. Šis principas galiotų epileptiko, kuriam draudžiama 
vairuoti automobilį, atvejui, tačiau negaliotų rusiškos ruletės ir specia- 
laus gamybinio proceso atvejams. Čia dėmesys telkiamas į svarbias 
veiklos rūšis, kurias atlieka beveik visi, nors kai kurios iš jų yra pavo- 
jingesnės už kitas. Beveik kiekvienas vairuoja automobilį, tačiau lošimas 
rusiška rulete nėra įprastas kiekvieno Žmogaus užsiėmimas. 

Deja, tokia principo traktuotė uždeda labai didelę naštą veiksmų 
klasifikavimo schemai. Tas faktas, kad egzistuoja tam tikras asmens 
veiksmo apibūdinimas, atskiriantis jį nuo kitų žmonių veiksmų, dar ne- 
reiškia, kad jis klasifikuojamas kaip neįprastas ir todėl nepriklauso prin- 
cipo galiojimo sričiai. Tačiau kita vertus, negalima sakyti, kad bet koks 
veiksmas, kuris gali būti apibūdintas tam tikrais bruožais, kuriais pa- 
sižymi ir vos ne kiekvieno kito veiksmai, dėl to gali būti laikomas 
įprastu ir todėl priklausyti principo galiojimo sričiai. Juk neįprasta 
veikla gali būti apibūdinama tani tikrais aprašymais, kurie nusako tai, 
ką žmonės paprastai daro. Lošimas rusiška rulete gali būti apibūdina- 
mas tik kaip pavojingesnė „linksminimosi“ atmaina, o „linksminima- 
sis“ nėra draudžiamas; specialus gamybinis procesas gali būti apibū- 
dinamas tik kaip pavojingesnė „uždarbiavimo“ atmaina. Beveik bet 
kurie du veiksmai gali būti interpretuojami kaip panašūs arba kaip 
skirtingi pagal tai, ar jie priklauso toms pačioms, ar skirtingoms veiks- 
mų klasifikacijos poklasėms. Ši veiksmo skirtingų aprašymų galimybė 
labai apsunkina aukščiau suformuluoto principo taikymą. 

Jeigu šie klausimai galėtų būti deramai išspręsti, galėtume plėsti 
principo taikymo sritį ir aprėpti kai kuriuos neįprastus veiksmus. Jei- 
gu tik naudodamas pavojingą procesą tas asmuo gali užsidirbti pra- 
gyvenimui (ir jeigu lošimas rusiška rulete su 100 000 lizdų revolveriu 
yra vienintelis būdas, kuriuo tas asmuo gali patirti kokį nors malonu- 
mą (pripažįstu, kad tai gana ekstravagantiškos prielaidos)), tai galbūt 
tam asmeniui turi būti atlyginama už jo veiklos draudimą? Jeigu jam 

uždraudžiama veikla, kuri yra vienintelis jo pragyvenimo šaltinis, jo 
padėtis smarkiai pablogėja palyginti su normalia situacija; o tas, ku- 
riam uždraudžiama tik jo pelningiausioji alternatyva, nepatiria ryš- 
kaus savo padėties pablogėjimo. Asmens padėties pabloginimas, pa- 
lyginti su normalia situacija, skiriasi nuo asmens padėties pablogini- 
mo, palyginti su situacija, kurioje jis šiaip jau egzistuotų. Galima būtų 
pasinaudoti skriaudos (disadvantage) teorija, jeigu tokia teorija būtų, 
formuluojant tokį „kompensacijos principą“: tiems, kurie nuskriau- 
džiami dėl to, kad jiems uždraudžiama veikla, kuri kitiems gali pada- 
ryti tik žalos, turi būti kompensuojama už jiems primetamus nepato- 
gumus. Jeigu didesnis kitų žmonių saugumas, kurio tikimasi gauti iš 
draudimo, jiems duotų mažiau naudos nei patirtų nuostolių tie, ku- 
riems kažkas uždraudžiama, tai potencialūs uždraudėjai nepajėgtų ar- 
ba nenorėtų mokėti pakankamos kompensacijos; tokiu atveju draudi- 
mas, kaip ir dera, nebūtų įgyvendintas. 

Kompensacijos principas apima atvejus, kuriems galioja mūsų anks- 
tesnė formuluotė, kelianti painias veiksmų klasifikavimo problemas. Jis 
neišvengia visiškai analogiškų klausimų apie tai, kokiomis aplinkybė- 
mis individas yra ypač nuskriaudžiamas. Tačiau čia su jais galima do- 
rotis lengviau. Pavyzdžiui, ar gamintojas, kuriam neleidžiama pasinau- 
doti savo pelningiausia alternatyva (nors jis turi kitų pelningų galimy- 
bių) yra ypač nuskriaudžiamas, jeigu kiekvienas kitas dėl to gali nau- 
dotis savo geriausiomis alternatyvomis, kurios nekelia pavojaus aplin- 
kiniams? Akivaizdu, kad ne. 

Kompensacijos principas reikalauja, kad žmonėms būtų atlyginama 
už tai, jog jiems draudžiama tam tikra rizikinga veikla. Galima būtų 
paprieštarauti, kad jūs arba turite teisę drausti šią rizikingą Žmonių 
veiklą, arba tokios teisės neturite. Jeigu ją turite, tai jums nebūtina žmo- 
nėms kompensuoti už tai, ką jų atžvilgiu jūs turite teisę daryti; o jeigu 
jos neturite, tada, užuot ieškojęs strategijos, kaip žmonėms kompen- 
suoti už jūsų neteisėtai primestą draudimą, jūs paprasčiausiai turite 
liautis draudę. Nei vienu, nei kitu atveju neatrodo, kad tinkamiausia 
strategija būtų drausti ir paskui kompensuoti. Tačiau dilema „Arba tu- 
ri teisę drausti ir tada nebūtina kompensuoti, arba neturi teisės drausti 
ir todėl turi liautis draudęs“ nėra išsami. Gali būti, kad turite teisę 
drausti tam tikrą veiksmą, bet tik su sąlyga, kad atsilyginsite tiems, ku- 
riems tas veiksmas draudžiamas. 

Kaip tai gali būti? Ar ši situacija yra viena iš tų, kurias aptarėme 
anksčiau, kur ribų peržengimas yra toleruojamas su sąlyga, kad bus 
sumokama kompensacija? Jeigu taip, tai egzistuotų tam tikra linija, 
nubrėžianti ribas tam, kas žmonėms gali būti draudžiama daryti ir 
kurią būtų leistina peržengti tik tuo atveju, jeigu nukentėjusioji pusė 
gauna kompensaciją. Net jeigu taip, tai kadangi svarstomaisiais atve- 
jais galime iš anksto identifikuoti asmenis, kuriems kažkas draudžia- 
ma, kodėl nereikalaujama, kad vietoje to su jais būtų sudaromas 
kontraktas, pagal kurį jie sutiktų susilaikyti nuo tam tikrų rizikingų 
veiksmų? Kodėl negalėtume jiems suteikti kokios nors paskatos — 
juos pasamdyti arba papirkti taip, kad jie susilaikytų nuo tokių 
veiksmų? Anksčiau aptardami ribų peržengimą atkreipėme dėmesį į 
tai, kad nėra jokios įtikinamos teisingų kainų teorijos ar įtikinamo ar- 
gumento, paaiškinančio, kodėl visa savanoriškų mainų nauda turi 
atitekti vienai pusei. Sakėme, jog dėl klausimo, kuris iš visų priimti- 
nų taškų kontrakto kreivėje turi būti pasirinktas, geriausia palikti su- 
sitarti mainų pusėms. Todėl teikėme pirmenybę išankstinėms dery- 
boms, o ne po įvykio mokamai visiškai kompensacijai. Tačiau dabar 
svarstomų atvejų poklasės atžvilgiu išties atrodo, kad derėtų pasirink- 
ti vieną iš kraštutinių kontrakto kreivės taškų. Kitaip nei mainuose, 
kurie duoda naudos abiem pusėms, ir kur nėra aišku, kaip šia nau- 
da turi būti pasidalijama, derybose dėl to, kad viena pusė susilaiky- 
tų nuo veiksmų, keliančių arba galinčių kelti pavojų kitam asmeniui, 
visa, ko reikia pirmajai pusei, yra visiška kompensacija. (Užmokestis, 
kurį pirmoji pusė galėtų išsiderėti už susilaikymą nuo leistinų veiks- 
mų, nėra dalis jos nuostolių, atsirandančių dėl draudimo, už kurį jai 
turi būti kompensuojama.) 


Produktyvūs mainai 


Jeigu iš jūsų perku gėrybę ar paslaugą, tai gaunu naudos 
iš jūsų veiklos; dėl to mano padėtis pagerėja; pagerėja palyginti su pa- 
dėtimi, jeigu jūs ta veikla neužsiimtumėte ar net jeigu jūsų apskritai 
nebūtų. (Nekreipkime dėmesio į tokias komplikacijas, kad kas nors 
kartą gali parduodi bona fide prekę kitam asmeniui, kuriam jis papras- 
tai daro žalą.) Tačiau jeigu aš moku jums už tai, kad nedarytumėte 

man žalos, tai negaunu nieko, ko neturėčiau tuo atveju, jeigu jūsų ap- 
skritai nebūtų arba jūs neturėtumėte su manimi jokių reikalų. (Šis pa- 
lyginimas negaliotų, jeigu būčiau nusipelnęs jūsų man daromos žalos.) 
Kalbant negriežtai, produktyvi veikla yra toji, kuri pirkėjų padėtį page- 
rina palyginti su padėtimi, kai pardavėjas su jais neturi jokių santykių. 
Tiksliau - tai nusako būtiną, bet dar ne pakankamą neproduktyvios 
veiklos sąlygą. Jeigu jūsų kaimynas, turėdamas tam teisę, savo žemėje 
planuoja pastatyti tam tikrą statinį, tai jums galbūt būtų geriau, jeigu 
jo apskritai nebūtų. (Niekas kitas nestatytų tokios baidyklės.) Vis dėl- 
to mokėdamas jam už tai, kad nevykdytų savo plano, jūs vykdote pro- 
duktyvius mainus.'* Tačiau tarkime, kad iš tikrųjų kaimynas nenori 
savo žemėje statyti jokio statinio, o jums apie savo tariamą planą pa- 
pasakoja tik siekdamas to, kad sumokėtumėte jam už šio plano nevyk- 
dymą. Tokie mainai nebūtų produktyvūs: nes jūs tik išsiperkate nuo 
grėsmės, kuri iškiltų, jeigu neegzistuotų nuo jos išlaisvinančių mainų 
galimybė. Tai pasakytina ir tuo atveju, jeigu jūsų kaimyno sumanymas 
paliečia ne tik jus. Jis gali paskelbti savo planą ir paskui susilaikymą 
nuo jo realizavimo mėginti parduoti keliems kaimynams. Kiekvienas, 
kuris šią prekę pirktų, būtų „aptarnaujamas“ neproduktyviai. Tai, kad 
tokie mainai nėra produktyvūs ir nėra naudingi abiem pusėms, paro- 
do faktas, kad jeigu jie būtų negalimi arba draudžiami kiekvienam ži- 
nant, jog jie negali būti vykdomi, tai vienos iš potencialių mainų pu- 
sės padėtis nepablogėtų. Tai būtų išties keisti produktyvūs mainai, ku- 
riuos uždraudus vienos pusės padėtis nepablogėja! (Pusė, kuri nieko 
neatiduoda mainais į tokį susilaikymą arba kuri nieko neprivalo ati- 
duoti, nes kaimynas neturi jokio kito motyvo imtis savo veiksmų, at- 
siduria geresnėje padėtyje.) Nors žmonės vertina šantažuotojo tylėji- 
mą ir už jį moka, jo tylėjimas nėra produktyvi veikla. Jo aukų padėtis 
nepablogėtų, jeigu šantažuotojas apskritai neegzistuotų ir todėl nekel- 
tų joms grėsmės.* Ir jų padėtis nepablogėtų, jeigu būtų žinoma, kad 
tokie mainai absoliučiai negalimi. Mūsų požiūriu, tokio tylėjimo par- 
davėjas gali teisėtai reikalauti tik tos naudos, kurios jis netenka tylė- 


* Tačiau jeigu jis neegzistuotų, tai ar negalėtų kas nors kitas, atsitiktinai įgijęs uni- 
kalios informacijos, pareikalauti didesnės kainos už tylėjimą? Jeigu taip įvyktų, tai ar 
aukai ne geriau dėl to, kad faktinis šantažuotojas egzistuoja? Deja, griežtesnis idėjos su- 
formulavimas, kuris leistų susidoroti su tokiomis komplikacijomis, pareikalautų pastan- 
gų, kurių čia neverta eikvoti. 

damas. Tai, ko jis netenka, neapima užmokesčio, kurį galėtų gauti už 
susilaikymą nuo savo informacijos atskleidimo, tačiau apima užmokes- 
tį, kurį kiti jam mokėtų už tos informacijos atskleidimą. Antai jeigu 
kažkas rašo knygą ir įgyja apie kitą asmenį informacijos, kuri padidin- 
tų jos tiražą ją ten paskelbus, tai jis gali reikalauti užmokesčio iš kito 
asmens (taip pat ir tos informacijos objekto), kuris nori šią informaciją 
išlaikyti paslaptyje, už tai, kad ji nebūtų skelbiama knygoje. Jis gali rei- 
kalauti pinigų sumos, lygios numatomam honoraro skirtumui tarp 
knygos su šia informacija ir knygos be šios informacijos; nors jis negali 
reikalauti didžiausios kainos, kurią galėtų gauti iš jo tylėjimo pirkėjo.* 
Gynybinės paslaugos yra produktyvios ir duoda naudos jų gavėjams, 
tačiau „gynybinis reketas“ nėra produktyvus. Jums iš reketininko nu- 
sipirkus vien jo susilaikymą nuo jums žalingų veiksmų, jūsų padėtis 
netampa geresnė nei tuo atveju, jeigu apskritai neturėtumėte su juo jo- 
kių reikalų. 

Taigi mūsų ankstesnė savanoriškų mainų naudos dalybų analizė tu- 
ri būti taikoma tik tokiems mainams, kur abi pusės gauna naudos ta 
prasme, kad abi gauna produktyvios veiklos rezultatus. Kur vienas iš 
mainų dalyvių negauna tokios naudos ir yra „aptarnaujamas“ nepro- 
duktyviai, ten jis elgiasi teisingai tik kompensuodamas kitą, jeigu kitai 
pusei apskritai priklauso kokia nors kompensacija. Ką galima pasakyti 
apie atvejus, kur tenkinama tik pirmoji, bet ne antroji neproduktyvių 
mainų sąlyga: kai dėl mainų X padėtis netampa geresnė nei ji būtų tuo 
atveju, jeigu Y apskritai neegzistuotų, tačiau Y turi tam tikrą motyvą, 
kuris nėra tapatus siekiui parduoti savo susilaikymą. Jeigu iš Y susilai- 


* Rašytojas arba kitas asmuo, kuriam patinka atskleidinėti paslaptis, gali reikalauti 
kitokios kainos. Tačiau ši aplinkybė nepadeda reketininkui, kurį aptarėme anksčiau, net 
jeigu jis yra sadistas ir patiria malonumą iš savo veiklos. Jo grasinančią veiklą draudžia 
moraliniai apribojimai, nepriklausomai nuo to, ar už ją, ar už susilaikymą nuo jos rei- 
kalaujama užmokesčio. Čia naudojamas rašytojo pavyzdys paimtas iš mano straipsnio 
“Coercion" knygoje Philosophy, Science, and Method: Essays in Honor of Ernest Nagel, ed. S. 
Morgenbesser, P. Suppes, and M. White (New York: St. Martin's Press 1969), p. 440- 
472. Mūsų požiūrį į šantažą galima palyginti su koncepcija, kuri jį traktuoja kaip pa- 
prastą ekonominę transakciją: „Šantažas nebūtų nelegalus laisvoje visuomenėje. Juk 
šantažas yra pinigų gavimas už tam tikros informacijos apie kitą asmenį nepaskelbimo 
paslaugą. Jokia prievarta ar grasinimas prievarta čia nėra naudojama prieš asmenį ar 
nuosavybę“. Murray N. Rothbard, Man, Economy, and State, vol. 1, p. 443, n. 49. 

kymo nuo tam tikros veiklos X gauna tik mažesnę tikimybę, kad jo pa- 
ties ribos bus peržengtos (kai tyčinis ribų peržengimas draudžiamas), 
tai Y turi būti kompensuojama tik už nepatogumus, kurie jam prime- 
tami uždraudžiant tokias veiklos rūšis, kurių rizika yra pakankamai 
rimta, kad būtų pateisinamas toks draudimas. 

Atmetėme požiūrį, kad rizikingos veiklos draudimas yra neteisėtas, 
ir kad išankstiniais susitarimais ir atviromis derybomis Žmonės gali bū- 
ti paskatinti savo noru susilaikyti nuo tokios veiklos. Tačiau mūsų po- 
žiūris neturi būti interpretuojamas taip, kad kompensacijos reikalauja- 
ma tik už ribų, ginančių kito rizikingą veiklą, peržengimą, o išanksti- 
nių derybų reikalavimas atmetamas apeliuojant į specifinį atvejo po- 
būdį (šiuo atveju nevyksta produktyvūs mainai). Juk tai nepaaiškina, 
kodėl visi negrąžinami į abejingumo kreivę, kurioje jie būtų, jeigu ne- 
būtų draudimo; kompensuojama turi būti tik tiems, kuriuos draudimas 
nuskriaudžia, ir jiems turi būti kompensuojama tik už šį jų padėties pa- 
blogėjimą. Jeigu rizikingų veiksmų draudimas kam nors daro dvejopą 
poveikį, iš kurių vienas jo padėtį pablogina, tačiau jos nepadaro blo- 
gesnės už kitų padėtį, o kitas ją pablogina būtent šia prasme, tai kom- 
pensacijos principas reikalautų kompensaciją mokėti tik pastaruoju at- 
veju. Kitaip nei įprastais ribų peržengimo atvejais, kompensacija šiais 
atvejais nebūtinai individą grąžina į padėtį, kurioje jis buvo iki įsikiši- 
mo į jo valdas. Mėginant kompensaciją, vykdomą pagal kompensaci- 
jos principą, traktuoti kaip įprastą kompensaciją už ribų peržengimą, 
galima būtų kitaip apibrėžti, arba perdislokuoti, šias ribas, t.y. taip, kad 
jos būtų peržengiamos tik tada, kai kas nors yra nuskriaudžiamas. Ta- 
čiau bus aiškiau, jeigu nemėginsime iškreipti savo požiūrio į šią kom- 
pensavimo situaciją - netapatinsime jo su kitu požiūriu. 

Tai, kad ši situacija neturi būti tapatinama su kompensacijos už ri- 
bų peržengimą situacija, žinoma, nereiškia, kad kompensacijos princi- 
pas negali būti dedukuotas iš gilesnių principų. Šio darbo tikslų po- 
žiūriu, mums nebūtina svarstyti šios galimybės; mums nėra būtina 
griežta šio principo formuluotė. Mums tik reikia priimti kaip teisingus 
tam tikrus principus, kaip, pavyzdžiui, kompensacijos principas, rei- 
kalaujančius, kad primetantieji draudimą rizikingai veiklai mokėtų 
kompensaciją tiems, kurie nuskriaudžiami dėl to, kad jiems uždrau- 
džiama jų rizikinga veikla. Nesijaučiu visiškai ramus teikdamas ir vė- 

liau naudodamas principą, kurio konkrečios detalės dar nėra išaiškin- 
tos, nors neatrodo, kad šie neišsiaiškinti principo aspektai svarbūs 
tiems probleminiams atvejams, kuriems jį taikysime. Manau, kad turiu 
teisę teigti, jog nuo pradžių principą galima palikti šiek tiek miglotą; 
svarbu išsiaiškinti, ar mus tenkintų vienoks ar kitoks jam analogiškas 
principas. Tačiau šis teiginys būtų priešiškai sutiktas daugelio tų, ku- 
rie gina kitą principą, analizuojamą tolesniame skyriuje, jeigu jie žino- 
tų, kad jų principą vertinsiu kur kas kritiškiau nei vertinu čia mano siū- 
lomąjį. Laimei, to jie dar nežino. 


5 SKYRIUS 


Valstybė 


Privačios teisėsaugos draudimas 


Nepriklausomajam gali būti draudžiama privačiai vykdy- 
ti teisingumą dėl to, kad yra žinoma, jog jo procedūra per daug rizi- 
kinga ir pavojinga, t.y. implikuoja didesnę riziką (palyginti su kita pro- 
cedūra), jog bus nubaustas nekaltas asmuo arba per griežtai nubaustas 
kaltas, arba dėl to, kad nėra žinoma, jog ji nėra rizikinga. (Jo procedū- 
ra pasižymėtų kitokio pobūdžio nepatikimumu, jeigu implikuotų di- 
desnę kalto asmens nenubaudimo riziką, tačiau tai nebūtų pagrindas 
drausti privačią teisėsaugą.) 

Šias galimybes panagrinėkime paeiliui. Jeigu nepriklausomojo pro- 
cedūra yra labai nepatikima ir itin rizikinga kitiems (galbūt jis buria iš 
kavos tirščių), tai, ją dažnai naudodamas, jis gali įvaryti baimės vi- 
siems, net tiems, kurie nėra jo aukos. Kiekvienas (savigynos sumeti- 
mais) turi teisę jį sulaikyti nuo šios jo rizikingos veiklos. Tačiau nepri- 
klausomajam, žinoma, gali būti draudžiama naudoti labai nepatikimą 
procedūrą, net jeigu jis nekelia nuolatinės grėsmės. Jeigu yra žinoma, 
kad nepriklausomasis gins savo teises tam naudodamas savo nepatiki- 
mą procedūrą tik kartą per dešimtmetį, tai šis faktas nesukels visuoti- 
nio nerimo ir baimės visuomenėje. Taigi draudimas jam net ir labai re- 
tai naudotis savo procedūra nėra grindžiamas tuo, kad siekiama iš- 
vengti nekompensuojamo nerimo ir baimės. 

Jeigu būtų daug nepriklausomųjų, iš kurių kiekvienas būtų linkęs 
vykdyti neteisingas bausmes, visuminė grėsmės tikimybė padidėtų — su- 
kurtų pavojaus situaciją visiems. Tada kiti turėtų teisę susivienyti ir uŽ- 
drausti visą tokią veiklą. Tačiau kaip šis draudimas būtų įgyvendina- 
mas? Ar jie draustų kiekvieną tokios veiklos veiksmą, jeigu jis ir nekelia 
individualiai grėsmės? Kokia procedūra naudodamiesi prigimtinės 
būklės sąlygomis jie galėtų nuspręsti, kuri visos šios veiklos dalis gali 

būti tęsiama ir kas jiems suteiktų teisę priimti tokį sprendimą? Jokia 
gynybinė asociacija, kad ir kokia dominuojanti būtų, neturėtų šios tei- 
sės. Juk gynybinės asociacijos teisės tėra individų teisių, jai perleistų 
jos narių arba klientų, suma. Neatsiranda jokių naujų teisių ar galių; 
kiekviena asociacijos teisė be likučio gali būti išskaidyta į individua- 
lias teises, kurias turi skirtingi individai, atskirai veikiantys prigimti- 
nės būklės sąlygomis. Individų junginys gali turėti teisę atlikti tam tik- 
rą veiksmą C, kurio neturi teisės atlikti joks pavienis individas, jeigu C 
yra tapatus D ir E, o asmenys, kurie individualiai turi teisę atlikti D ir 
turi teisę atlikti E, susivienija. Jeigu kai kurios individų teisės savo for- 
ma būtų tokios: „Turi teisę daryti A, jeigu su tuo sutinka 51 ar 85 proc. 
kitų narių“, tai tam tikras individų susivienijimas turėtų teisę daryti 
A, net jeigu atskirai nė vienas tokios teisės neturėtų. Tačiau individo 
teisės nėra šios formos. Joks asmuo ar grupė neturi teisės nurodyti, 
kam iš tos visumos bus leidžiama tęsti savo veiklą. Visi nepriklauso- 
mieji susirinkę galėtų išspręsti šį klausimą. Jie galėtų, pavyzdžiui, pa- 
sinaudoti kokia nors atsitiktinius rezultatus generuojančia procedūra 
ir paskirstyti ribotą skaičių (parduodamų?) privačios teisėsaugos tei- 
sių, kad bendras pavojaus mastas nukristų žemiau tam tikros slenks- 
tinės ribos. Problema yra tai, kad jeigu tai daro daug nepriklausomų- 
jų, tai atskiram individui bus naudingiau nedalyvauti tokiame susita- 
rime. Jam bus naudinga laisvai tęsti savo rizikingą veiklą, o kiti ribos 
savo veiklą taip, kad visuma veiksmų, įskaitant ir jo veiksmus, išliktų 
žemiau minėtos pavojaus ribos. Kiti veikiausiai laikysis atokiai nuo 
šios ribos ir taip sudarys jam galimybę įsisprausti į šį tarpą. Net jeigu 
kiti veiktų pakankamai arti pavojaus ribos ir todėl jo veiksmai visumą 
veiksmų pastūmėtų už šios ribos, kokiu pagrindu būtent jo veiksmai 
galėtų būti išskirti kaip tie, kuriuos reikėtų uždrausti? Panašiai esti 
prigimtinės būklės sąlygomis, kai bet kuriam individui verčiau neda- 
lyvauti šiaip jau vienbalsiuose susitarimuose, pavyzdžiui, susitarime 
įsteigti valstybę. Visa, ką individas gali gauti iš tokio vienbalsio susi- 
tarimo, jis gali gauti per atskirus dvišalius susitarimus. Bet koks susi- 
tarimas, kuriam realiai būtinas vos ne vienbalsiškumas, bet koks susi- 
tarimas, kuris iš esmės yra jungtinis, atliks savo funkciją nepriklauso- 
mai nuo to, ar kuris nors atskiras individas prie jo prisijungs; tad jam 
Verčiau prie jo nesijungti. 


5 skyrius. Valstybė 
„sąžiningumo principas“ 


Ar čia mums negalėtų pasitarnauti Herberto Harto pasiū- 
lytas principas, kurį (įkandin Johno Rawlso) vadinsime „sąžiningumo 
principu“? Pagal šį principą, jeigu daugelis žmonių įsitraukia į teisėtą 
ir visiems naudingą jungtinę veiklą, vykstančią pagal tam tikras taisyk- 
les ir todėl vienaip ar kitaip apribojančią kiekvieno laisvę visų labui, 
tai tie, kurie paklūsta šiems apribojimams, turi teisę reikalauti tokio pat 
klusnumo iš tų, kurie iš jų klusnumo gauna naudos.! Faktas, kad jie 
gauna naudos (nors jie ją gauna be pareikšto arba tylaus sutikimo ben- 
dradarbiauti), esą teikia pakankamą pagrindą įpareigoti juos bendra- 
darbiauti. Jeigu prie šio sąžiningumo principo priduriama tezė, kad kiti 
(arba jų agentai), kurių atžvilgiu šie įpareigojimai turi būti vykdomi, 
turi teisę priversti juos vykdyti šiuos įpareigojimus (įskaitant individo 
pareigą riboti savo paties veiksmus), tai žmonių grupės, kurios prigim- 
tinės būklės sąlygomis susitaria dėl procedūros, kaip turi būti atrenka- 
mi tie, kurie užsiims tam tikra veikla, turės teisę drausti „veltėdžių“ 
(free riders) veiklą. Tokia teisė gali būti esminė tokių susitarimų veiks- 
mingumo sąlyga. Turime labai atidžiai išnagrinėti tokią teisę, juo 1a- 
biau todėl, kad ji, atrodo, vienbalsį sutarimą daro nebūtiną steigiant prie- 
vartinę valdžią prigimtinės būklės sąlygomis! Dar vienas motyvas, dėl 
kurio ją verta išnagrinėti, yra tai, kad jos egzistavimas prieštarautų ma- 
individų susivienijimai negali sukurti kokių nors teisių, kurios būtų 
kažkas daugiau nei individų turimų teisių suma. Teisė primesti (enfor- 
ce) kitiems pareigą riboti savo veiksmus gali kilti iš kokio nors specifi- 
nio tos pareigos bruožo arba gali būti tariama, jog ji išplaukia iš kokio 
nors bendro principo, kad visos pareigos kitiems gali būti primetamos 
(enforced). Kadangi nėra argumento, pagrindžiančio tokio primetimo 
teisę (kuri tariamai atsiranda galiojant sąžiningumo principui) nuoro- 
da į specifinę tos pareigos prigimtį, pirmiausia panagrinėsiu visų pa- 
reigų primetamumo principą, 0 paskui mėginsiu išsiaiškinti paties są- 
žiningumo principo adekvatumą. Jeigu bent vienas iš šių principų turi 
būti atmestas, tai teisė šiose situacijose versti kitus bendradarbiauti su- 
svyruoja. Parodysiu, jog, turi būti atmesti abu šie principai. 

Herberto Harto argumentas, ginantis prigimtinių teisių egzistavi- 
mą; remiasi principo, kad visos pareigos gali būti primetamos jėga, 

konkretizavimu: jeigu asmuo jums turi specialią pareigą padaryti A (ši 
pareiga galėjo atsirasti, pavyzdžiui, dėl to, kad jis jums pažadėjo pada- 
ryti A), tai šis faktas jums suteikia ne tik teisę reikalauti, kad jis pada- 
rytų A, bet ir teisę priversti jį tai padaryti. Pasak Harto, tik tokiame fo- 
ne, kur žmonės neturi teisės versti jus daryti A ar kokį nors kitą veiks- 
mą, kurį jūs galite pasižadėti padaryti, galima suprasti specialių parei- 
gų prasmę ir tikslą. Kadangi specialios pareigos turi prasmę ir tikslą, to- 
liau, sako Hartas, egzistuoja prigimtinė Žmogaus teisė nebūti verčia- 
mam ką nors daryti, nebent egzistuoja tam tikros specifinės sąlygos; 
būtent šios prigimtinės teisės fone egzistuoja specialios pareigos. 

Šis gerai žinomas Harto argumentas man atrodo mįslingas. Galiu 
asmenį atleisti nuo pareigos neversti mane daryti A. („Atleidžiu tave 
nuo pareigos neversti mane daryti A. Dabar gali versti mane daryti 
A.“) Tačiau toks mano atleidimas neuždeda man pareigos daryti A. Ka- 
dangi Hartas taria, kad mano pareiga tam tikram asmeniui padaryti A 
suteikia tam asmeniui (implikuoja, kad jis turi) teisę priversti mane pa- 
daryti A, ir kadangi, kaip matome, atvirkščias teiginys negalioja, gali- 
me aptarti tą šios pareigos komponentą, kuris lieka minusuojant jo tei- 
sę priversti mane padaryti A. (Ar galime tarti, kad egzistuoja toks at- 
skiras komponentas ir nesulaukti kaltinimo dėl „loginio atomizmo“?) 
Alternatyviu požiūriu, kuris atmeta Harto idėją, kad mano teisė pri- 
versti kitą išplaukia iš to, jog kitas turi man pareigą, galima teigti, kad 
šis papildomas komponentas išsemia visą mano pareigos kitam kažką 
padaryti turinį. Jeigu to nepadarau, tai (kitoms sąlygoms nepasikeitus) 
pasielgiu neteisingai; tad situacijos kontrolė yra jo rankose; jis turi tei- 
sę atleisti mane nuo pareigos, nebent yra pasižadėjęs kam nors kitam, 
kad to nedarys ir t.t. Galbūt visa tai atrodo per daug efemeriška nesant 
papildomų prievartos teisių (rights of enforcement). Tačiau prievartos 
teisės pačios savaime yra tik teisės, t.y. leidimai kažką daryti ir įparei- 
gojimai kitiems nesikišti. Tiesa, asmuo turi teisę priversti vykdyti šiuos 
papildomus įpareigojimus, tačiau neaišku, ar pridedant prievartos tei- 
ses iš tikrųjų sutvirtinama visa struktūra, jeigu pripažįstama, kad ji ap- 
skritai neturi esminės reikšmės. Galbūt tiesiog reikėtų rimtai traktuoti 
moralės pasaulį ir laikyti, kad vienas komponentas gali turėti tam tik- 
ros reikšmės net be sąsajos su prievarta. (Žinoma, tai nereiškia, kad šis 
komponentas nickada nėra susijęs su prievarta!) Šiuo požiūriu, neįsileis- 
dami prievartos teisių ir todėl nepostuluodami to bendro pareigos su- 

silaikyti nuo prievartos fono, kuriame jos išsiskiria, galime paaiškinti 
pareigų prasmę. (Žinoma, net jeigu Harto argumentas neįrodo parei- 
gos susilaikyti nuo prievartos egzistavimo, ji vis dėlto gali egzistuoti.) 

Be šių bendrų argumentų prieš visų specialių pareigų primetamu- 
mo (enforceability) principą, prieš jį liudija ir paradoksalūs jo vediniai. 
Antai jums pažadėdamas, kad nenužudysiu tam tikro asmens, nesutei- 
kiu jums teisės versti mane jo nežudyti, nes jūs jau turite šią teisę, nors 
tokiu būdu prisiimu specifinę pareigą jums. Arba jeigu aš apdairiai pa- 
reikalauju, kad jūs pirmiausia man pažadėtumėte, jog neversite manęs 
daryti A prieš man jums pažadant padaryti A, ir pirmiausia gaunu iš 
jūsų šį pažadą, tai negalima būtų sakyti, jog, duodamas savo pažadą, 
suteikiu jums teisę priversti mane padaryti A. (Nors pagalvokime apie 
situaciją, kuri susiklostytų, jeigu būčiau tiek kvailas, kad vienašališkai 
atleisčiau jus nuo jūsų pažado man.) 

Jeigu Harto tezė apie tai, kad tik reikalaujamos neprievartos fone 
galime suprasti specialių teisių prasmę, būtų įtikinama, tai tokia pat įti- 
kinama turėtų atrodyti tezė, kad tik leidžiamos prievartos fone galime 
suprasti bendrųjų teisių prasmę. Juk anot Harto, asmuo turi bendrą tei- 
sę daryti A, jeigu ir tik jeigu visiems asmenims P ir O, asmuo O negali 
trukdyti asmeniui P daryti A arba versti jį nedaryti A, nebent P suteikė 
O specialią teisę tai daryti. Tačiau A nusako ne kiekvieną veiksmą: 
žmonės turi bendrą teisę daryti tik tam tikro tipo veiksmus. Taigi gali- 
ma būtų argumentuoti: jeigu tam, kad bendros teisės daryti tam tikro 
tipo veiksmą A turėtų prasmę, kitiems turint pareigą neversti jūsų ne- 
daryti A, tai jos turi egzistuoti kontrastiniame fone, kur Žmonės nepri- 
valo susilaikyti nuo prievartos, versdami jus kažką daryti ar nedaryti, 
t.y. fone, kur Žmonės neturi bendros teisės atlikti jokių veiksmų. Jeigu 
Hartas gali argumentuotai ginti prezumpciją, kad jie neturi būti prie- 
vartaujami, remdamasis specialių teisių prasmingumo postulatu, tai jis, 
kaip atrodo, lygiai taip pat argumentuotai galėtų neigti tokią prezump- 
ciją remdamasis bendrųjų teisių prasmingumo postulatu.? 

Argumentas, ginantis tam tikros pareigos primetamumą jėga, susi- 
deda iš dviejų etapų: pirmiausia įrodinėjama, kad tokia pareiga egzis- 
tuoja; paskui įrodinėjama, kad ji gali būti primetama ir įtvirtinama jė- 
ga. Atsikratę antrojo etapo (bent jau ta prasme, kad parodėme, jog, jis 
neišplaukia iš pirmojo) panagrinėkime, ar išties egzistuoja individo pa- 
reiga bendradarbiauti su kitais ir paklusti jų jungtiniams sprendimams. 

Sąžiningumo principas, kaip jį suformulavome remdamiesi Hartu ir 
Rawlsu, yra nepagrindžiamas ir nepriimtinas. Tarkime, kad kai kurie 
žmonės jūsų kaimynijoje (kur gyvena 364 suaugę asmenys) įkūrė vie- 
šąją transliavimo sistemą, skirtą viešam pramogavimui. Jie paskelbia 
sąrašą pavardžių, kiekvienai dienai priskirdami vis kitą pavardę; sąra- 
še yra ir jūsų pavardė. Jam skirtą dieną asmuo turi vadovauti šiai sis- 
temai: transliuoti muzikinius įrašus, skaityti Žinių santraukas, pasako- 
ti įdomias istorijas ir t.t. Po 138 dienų (iki tol kiekvienam dalyviui atli- 
kus savo vaidmenį) ateina jūsų diena. Ar jūs privalote atlikti savo vaid- 
menį? Jūs turėjote naudos iš šios sistemos: kartais atidarydavote langus, 
kad paklausytumėte jums patinkančios melodijos ar pasijuoktumėte iš 
pasakojamos juokingos istorijos. Kiti žmonės atliko savo vaidmenis. Ta- 
čiau ar jūs privalote jį atlikti, kai ateina jūsų eilė? Šiomis sąlygomis tik- 
rai ne. Nors jūs turite naudos iš šio renginio, jūs galbūt žinote, kad 364 
dienos kitų Žmonių teikiamų pramoginių paslaugų nėra vertos to, kad 
paaukotumėte vieną savo dieną. Jums atrodo geriau, kad tokie rengi- 
niai nevyktų ir kad jums nereikėtų aukoti vienos savo dienos, negu kad 
jie vyktų ir jums tektų aukoti vieną dieną. Esant tokioms jūsų prefe- 
rencijoms, kaip iš jūsų gali būti reikalaujama dalyvauti renginyje atėjus 
jūsų eilei? Būtų malonu, jeigu per radiją būtų transliuojami filosofiniai 
skaitiniai, kuriuos galima būtų klausytis bet kuriuo metu, galbūt pa- 
vargus vėlai naktį. Tačiau tokio malonumo gali nepakakti tam, kad no- 
rėtumėte paaukoti visą savo dieną kaip skaitovas programoje. Ar kiti 
gali sukurti jums tokią pareigą - žengti pirmą žingsnį ir patys pradėti 
programą? Šiuo atveju jūs galite išvengti dalijamos naudos - papras- 
čiausiai neįsijungti radijo; kitais atvejais tai gali būti neįmanoma. Jeigu 
kiekvieną dieną skirtingas asmuo jūsų gatvėje šluoja visą gatvę, tai ar 
jūs privalote ją šluoti atėjus jūsų dienai, net jeigu gatvės švara jums ma- 
žai rūpi? Ar eidamas gatve jūs turite įsivaizduoti purvą - taip, kad ne- 
turėtume veltėdžio gaunamos naudos? Ar turite vengti įsijungti radiją, 
kad neišgirstumėte skaitomų filosofinių tekstų? Ar pievelę priešais sa- 
vo namą turite pjauti taip pat dažnai, kaip jūsų kaimynai? 

Mažų mažiausiai sąžiningumo principas turėtų būti papildytas są- 
lyga, kad nauda, kurią asmuo gauna iš kitų žmonių veiksmų, būtų di- 
desnė už kaštus, kuriuos jis patiria darydamas savo įnašą. Kaip ją ga- 
lėtume suprasti? Ar toji sąlyga bus patenkinta, jeigu jums patinka kas- 
dien klausytis laidų per šią viešąją transliacijos sistemą, tačiau vienos 

dienos iškylą į gamtą jūs vertintumėte labiau nei tų laidų klausymąsi 
vienerius metus? Argi tam, kad būtumėte įpareigotas vieną savo dieną 
paaukoti laidos transliavimui, neturi būti tiesa bent jau tai, kad nėra 
nieko, ką galėtumėte padaryti per tą dieną, kam teiktumėte pirmenybę 
prieš galimybę vienerius metus klausytis transliuojamų laidų? Jeigu 
vienintelis būdas turėti šią galimybę būtų vienos dienos paaukojimas 
laidos transliavimui, tai tam, kad būtų patenkinta kaštus viršijančios 
naudos sąlyga, jūs turėtumėte norėti tą dieną paskirti veikiau laidai nei 
bet kuriam alternatyviam dalykui. 

Jeigu sąžiningumo principas būtų modifikuotas į jį įtraukiant šią la- 
bai stiprią sąlygą, jis vis vien būtų nepriimtinas. Jūsų nauda gali vos 
dengti kaštus, kuriuos patiriate darydamas savo įnašą, tačiau kiti iš šių 
laidų gali turėti nepalyginamai daugiau naudos už jus; galbūt visiems 
jiems viešosios laidos yra tikras malonumas. Ar jūs kaip asmuo, gau- 
nantis mažiausiai naudos iš šios praktikos, privalote nešti lygią jos pa- 
laikymo naštą? Galbūt jūs norite, kad bendradarbiavimo pastangos bū- 
tų skiriamos kitam projektui, kuris uždėtų didesnę naštą jiems. Tiesa, 
tarus, kad jie neremia jūsų projekto (ir taip apriboja jums prieinamas 
alternatyvas), jų projekto nauda jums viršija jūsų dalyvavimo jame kaš- 
tus. Tačiau jūs nenorite jame dalyvauti, nes norite atkreipti jų dėmesį į 
jūsų siūlomą alternatyvų projektą, kurį jie, jūsų nuomone, ignoruoja ar- 
ba neteikia jam deramos reikšmės. (Pavyzdžiui, jūs norite, kad jų radi- 
jo laidose vietoje filosofinių tekstų būtų skaitomas Talmudas.) Savo da- 
lyvavimu remdamas šią praktiką (jų praktiką) jūs tik silpninsite savo 
pajėgumą ją modifikuoti arba pakeisti.“ 

Bent jau iš pirmo žvilgsnio sąžiningumo principo primetimas jėga 
yra nepriimtinas. Jūs negalite nuspręsti man kažką duoti, pavyzdžiui, 
kokią nors knygą, ir paskui priversti mane už ją sumokėti, net jeigu tų 
pinigų negalėčiau panaudoti geriau. Dar mažiau pagrindo turite rei- 
kalauti užmokesčio, jeigu jūsų veikla, kurios dėka gaunu tą knygą, taip 
pat naudinga jums; tarkime, kad geriausia pramoga jums - mėtyti kny- 
gas į žmonių namus, arba esate laimingas, jei dėl kokių nors šalutinių 
jūsų veiklos padarinių knygos atsiduria žmonių namuose. Padėtis ne- 
pasikeičia, jeigu dėl jūsų nesugebėjimo susirinkti pinigus už knygas, 
kurios neišvengiamai atsiduria kitų namuose, jums darosi nenaudinga 
arba per brangu tęsti veiklą, sukeliančią šį šalutinį padarinį. Joks žmo- 
gus, kad ir kokiais tikslais vadovaudamasis, neturi teisės dalyti žmo- 

nėms kokios nors naudos ir paskui reikalauti (arba jėga atsiimti) atly- 
gio. Taip negali elgtis ir jokia žmonių grupė. Jeigu neturite teisės nu- 
statyti kainos ir pasiimti atlygio už gėrybes, kurias teikiate be išanksti- 
nio susitarimo, tai juo labiau neturite teisės reikalauti atlygio už gėry- 
bes, kurias teikdamas nepatiriate jokių kaštų, ir visiškai neabejotina, 
kad žmonės neprivalo jums atlyginti už nieko nekainuojančias gėrybes, 
kurias jiems teikia kiti. Taigi tas faktas, jog iš dalies esame „socialiniai 
produktai“ ta prasme, kad naudojamės formomis, kurias savo veiks- 
mais sukūrė daugybė kartų seniai užmirštų žmonių, t.y. formomis, ku- 
rios apima institucijas, praktikas ir kalbą (kurios socialinę prigimtį gal- 
būt nusako tai, kad kiekvieno mūsų kalbos vartosena priklauso, Wit- 
tgensteino nuomone, nuo jos atitikimo kitų vartoseną), mūsų nepada- 
ro dabartinės visuomenės skolininkais. 

Galbūt sąžiningumo principą ir įmanoma modifikuoti taip, kad jis 
nekeltų šių ir panašių problemų. Tačiau atrodo tikra, jog bet koks šio 
pobūdžio principas, jeigu jis apskritai įmanomas, būtų toks sudėtingas 
ir painus, kad jo negalima būtų jungti su specialiuoju principu, kuris 
įteisina pareigų, atsirandančių prigimtinės būklės sąlygomis, primetimą 
jėga. Tad net jeigu tas principas galėtų būti suformuluotas priimtinu 
būdu, jis nepasitarnautų mėginimams išsiversti be kitų asmenų sutiki- 
mo bendradarbiauti ir riboti savo pačių veiklą. 


Procedūrinės teisės 


Grįžkime prie mūsų nepriklausomojo. Nekalbant apie ki- 
tų nepriklausomųjų baimę (galbūt jie nebus tokie baikštūs), ar asmuo, 
kuriam paskiriama bausmė, neturi teisės gintis? Ar jis privalo susitai- 
kyti su bausme, o vėliau išieškoti sau kompensaciją tuo atveju, jeigu 
įrodytų, kad buvo nubaustas neteisingai? Tačiau įrodyti kam? Jeigu jis 
žino esąs nekaltas, tai ar jis negali iškart pareikalauti kompensacijos ir 
jėga įtvirtinti savo teisę ją gauti? Ir taip toliau. Tokios sąvokos, kaip pro- 
cedūrinės teisės, viešas kaltės įrodymas ir t.t., turi labai neaiškų statu- 
są prigimtinės būklės teorijoje. 

Galima būtų iškelti tezę, jog kiekvienas asmuo turi teisę į tai, kad jo 
kaltė būtų nustatyta naudojant mažiausiai rizikingą iš visų žinomų kal- 
tės nustatymo procedūrų, t.y. tokią, kurią naudojant tikimybė, kad bus 

nuteistas nekaltas asmuo, bus mažiausia. Turime daug gerai žinomų 
štai tokios formos maksimų: geriau, jei 1 skaičius kaltų asmenų liks 
laisvėje, nei 1 skaičius nekaltų bus nuteisti. Kiekvieno 7 atžvilgiu tokia 
maksima nustatys viršutinę proporcijos 11/n ribą. Ji sakys: geriau m, bet 
ne m + 1. (Skirtingos sistemos gali nustatyti skirtingas ribas už skirtin- 
gus nusikaltimus.) Remdamiesi visiškai neįtikinama prielaida, kad ži- 
nome nekalto asmens nuteisimo ir kaltojo išteisinimo kiekvienoje siste- 
moje tikimybės laipsnį? pasirinktume tas procedūras, kur ilgalaikė 
dviejų tipų klaidų proporcija labiausiai priartėja (iš apačios) prie di- 
džiausios mums priimtinos proporcijos. Toli gražu nėra aišku, kokią 
proporciją derėtų nustatyti. Tezė, kad geriau bet kokį nusikaltėlių skai- 
čių palikti laisvėje nei nubausti vieną nekaltą asmenį, veikiausiai im- 
plikuotų, kad negalima jokia baudžiamoji sistema. Juk bet kuri mūsų 
sukonstruota baudžiamoji sistema yra daugiau ar mažiau rizikinga ta 
prasme, kad ji gali nubausti ir nekaltą, ir yra beveik tikra, kad taip ir 
bus, jeigu taikoma daugybei Žmonių. Ir bet kuri sistema S gali būti 
transformuota į sistemą, kurioje nekalto asmens bausmės skyrimo tiki- 
mybė bus mažesnė, pavyzdžiui, ją susiejus su ruletine procedūra, kuri 
teikia tik 0,1 tikimybę, kad asmuo, kurio kaltė įrodoma S sistemoje, bus 
iš tikrųjų nubaustas. (Ši procedūra yra kartotinė.) 

Jeigu kas nors protestuoja, jog nepriklausomojo procedūra impli- 
kuoja pernelyg didelę tikimybę, kad bus nubaustas nekaltas asmuo, tai 
kaip galima nustatyti, kurios tikimybės yra pernelyg didelės? Galime 
įsivaizduoti, kad kiekvienas individas samprotauja maždaug taip: Kuo 
didesnės procedūrinės garantijos, tuo mažesnė tikimybė, kad būsiu ne- 
teisingai nuteistas, ir tuo didesnė tikimybė, kad liks nenuteistas kalta- 
sis; tad kuo prasčiau sistema dorojasi su nusikalstamumu, tuo didesnė 
tikimybė, kad tapsiu nusikaltimo auka, ir tuo didesnė tikimybė, kad 
nusikaltėlis liks laisvas. Efektyviausia yra toji sistema, kuri minimizuo- 
ja tikėtiną man daromos nepelnytos žalos vertę - tada, kai esu netei- 
singai baudžiamas arba tada, kai esu nusikaltimo auka. Jeigu proble- 
mą labai supaprastiname tardami, kad bausmės ir tapimo auka kaštai 
atsveria vienas kitą, vis dėlto norėtume saugiklių tame svarbiausiame 
taške, kur bet koks jų susilpninimas tikimybę, kad būsiu neteisingai 
nubaustas, padidintų labiau nei sumažintų (dėl papildomo prevenci- 
nio poveikio) tikimybę man tapti nusikaltimo auka; ir kur bet koks sau- 
giklių sustiprinimas tikimybę, kad tapsiu nusikaltimo auka (dėl suma- 

žėjusio prevencinio poveikio), padidintų labiau nei sumažintų tikimy- 
bę, kad būsiu neteisingai nubaustas. Kadangi Žmonių naudingumai 
skiriasi, negalima tikėtis, kad individai, darantys tokius tikėtinos ver- 
tės skaičiavimus, konverguos prie tos pačios procedūrų aibės. Be to, kai 
kurie žmonės gali manyti, kad bausmė nusikaltėliams yra savaime ver- 
tinga, tad jie stengsis prisiimti didesnę riziką, kad būtų nubausti. Šių 
žmonių nuomone, procedūra būtų tuo ydingesnė, kuo didesnę tikimy- 
bę ji paliktų kaltiesiems išvengti bausmės, ir savo skaičiavimuose, ša- 
lia prevencinio poveikio, jie atsižvelgtų ir į šią aplinkybę. Mažų ma- 
žiausia labai abejotina, kad remiantis kokia nors prigimtinio dėsnio 
nuostata galima būtų išspręsti klausimą, kokį svorį derėtų teikti to- 
kiems išskaičiavimams, arba suderinti skirtingus Žmonių vertinimus 
apie tai, kokia santykinė svarba turi būti skiriama nekalto asmens nu- 
baudimui, palyginti su nusikaltimo padaryta žala asmeniui (net jeigu 
fiziniu požiūriu jiems nutinka tas pats dalykas). 

Atrodo, jog negalite teisėtai kam nors uždrausti naudotis tam tikra 
procedūra tik todėl, kad ji nežymiai padidina nekalto asmens nubau- 
dimo tikimybę, palyginti su procedūra, kurią jūs pats laikote optima- 
lia. Juk galiausiai procedūra, kuriai jūs teikiate pirmenybę, bus tokiu 
pat santykiu su kieno nors kito procedūra. Padėties nekeičia ir tas fak- 
tas, kad daugelis kitų žmonių naudoja jūsų procedūrą. Atrodo, kad pri- 
gimtinės būklės sąlygomis žmonės turi toleruoti (t.y. nedrausti) nau- 
dojimąsi procedūromis, artimomis jų pačių naudojamai procedūrai; ta- 
čiau atrodo, jog jie turi teisę drausti naudojimąsi rizikingesnėmis pro- 
cedūromis. Rimta problema iškyla tada, kai kiekviena iš dviejų grupių 
mano, jog jos procedūra yra patikima, o kitos - labai pavojingos. Neat- 
rodo, kad kokia nors procedūra leistų išspręsti šį nesutarimą; o teikiant 
neprocedūrinį principą, kad teisioji grupė turi triumfuoti (o kita turi 
nusileisti), vargiai ar bus įmanoma taika, kai kiekviena grupė, tvirtai 
įsitikinusi savo teisumu, vadovausis šiuo principu. 

Sąžiningų geros valios žmonių nesutarimo atveju esame linkę ma- 
nyti, kad jie turi pripažinti vienokią ar kitokią savo nesutarimo spren- 
dimo procedūrą, t.y. procedūrą, kurią jie sutartinai laikytų patikima ir 
nešališka. Tačiau čia matome galimybę, kad šis nesutarimas gali kilti 
aukštyn per visą procedūrų hierarchiją. Be to, kartais asmuo gali atsi- 
sakyti pripažinti tokios procedūros jam nustatytą nepalankų sprendi- 
mą, ypač tada, kai tas blogas sprendimas yra blogesnis net už tuos su- 


5 skvrius. Valstybė 113 


maišties ir kovos kaštus, kuriuos implikuotų atsisakymas jį pripažinti, 
ir kai tas blogas sprendimas yra blogesnis už konfliktą su tais, kurie 
yra priešingoje pusėje. Nerimą kelia situacijos, kur abi nesutariančios 
pusės jaučia, jog konfliktas yra geriau už nepalankų bet kurios proce- 
dūros teikiamą sprendimą. Kiekviena pusė situaciją traktuoja kaip to- 
kią, kurioje tas, kuris yra teisus, privalo imtis veiksmų, o kitas privalo 
pasiduoti. Nieko neduotų neutraliosios pusės pareiškimas: „Paklausy- 
kite, abu rmanote, kad esate teisūs, tad vadovaujantis šiuo principu jums 
teks kautis. Todėl turite susitarti dėl vienokios ar kitokios procedūros, 
kuri leistų išspręsti jūsų nesutarimą.“ Juk kiekvienas mano, kad geriau 
konfliktuoti, nei pralošti bylą.* Ir šiuo požiūriu vienas iš jų gali būti tei- 
sus. Ar jis neturėtų imti konfliktuoti? Ar jis neturėtų imti konfliktuoti? 
(Tiesa, kiekvienas iš jų manys, jog tas asmuo yra būtent jis.) Galima bū- 
tų mėginti, siekiant išvengti šių aštrių problemų, prisirišti prie tam tik- 
ros procedūros, kam ir kokie būtų jos padariniai. (Ar gali būti, kad vie- 


* Ar jų svarstymuose apie tai, kas jiems geriausia, atsižvelgiama į sėkmės šansus? 
Yra šiokia tokia pagunda apibrėžti šią konflikto sritį kaip tokią, kur tam tikrais požiū- 
riais neteisingumo tikimybė suvokiama kaip tokia pat bloga, kaip ir neteisingumo tik- 
rumas. Nėra teorijos, paaiškinančios tikimybės sąveiką su moraliniu neteisingumo 
svoriu. 

Traktuodami problemą kaip klausimą, ar konflikto nauda viršija jo kaštus, ją labai 
supaprastiname. Vietoje paprasto naudos ir kaštų kriterijaus teisingas principas reika- 
lauja, jog tam, kad veiksmas būtų moraliai leistinas, ne tik jo moralinė nauda turi nu- 
sverti jo moralinius kaštus, bet kad nėra jokio kito galimo alternatyvaus veiksmo su ma- 
žesniais moraliniais kaštais, tokio, kad papildomi moraliniai svarstomo veiksmo kaštai 
jo alternatyvos atžvilgiu nusveria jo papildomą moralinę naudą. (Išsamesnis šių klausi- 
mų aptarimas pateikiamas mano „Moral Complications and Moral Structures“, Natural 
Law Forum, 1968, p. 1-50, ypač Principo VII aptarimą). Daugelio problemų svarstymuo- 
se galėtume pasistūmėti į priekį, jeigu tokį principą sujungtume su tikimybiškai apibrėž- 
tų neteisingų veiksmų moralinio svorio teorija taip, kad turėtume tikimybiškai modifi- 
kuotą šio principo versiją. Paminėsiu tik vieną jo taikymo galimybę. Dažnai tariama, 
kad vienintelė pacifistinė pozicija, kuri yra išties moralinė, absoliučiai draudžia prievar- 
tą. Bet kuri kita pacifistinė pozicija, kuri atsižvelgia į pacifistinių priemonių efektyvu- 
mą, laikoma veikiau taktine, o ne moraline. Tačiau jeigu pacifistas mano, jog kadangi 
esama ganėtinai efektyvių metodų (pilietinis nepaklusnumas, neprievartinė gynyba, sat- 
jagraha ir t.t.), karas ir ruošimasis karui yra moraliai nepateisinami, tai jis gina nuoseklią 
moralinę poziciją, kuri reikalauja išsiaiškinti, kiek faktiškai efektyvūs yra pacifistiniai me- 
todai. Atsižvelgiant į tai, kad nesame tikri dėl to, kokių padarinių gali turėti įvairūs 
veiksmai (karai, pacifistiniai metodai), principas, kuriuo turėtume vadovautis svarsty- 
dami klausimą, ar nepacifistiniai veiksmai yra moraliai leistini, būtų tikimybiškai mo- 
difikuota principo (Principo VII) versija, glaustai apibūdinta aukščiau. 

nas iš procedūrų taikymo rezultatų bus tai, kad jos pačios bus atmes- 
tos?) Kai kas mano, jog valstybė yra būtent tas darinys, kuriam indivi- 
dai perleidžia galutinių moralinių sprendimų priėmimo naštą, ir todėl 
tarp individų niekada neįvyksta šio pobūdžio konfliktų. Tačiau kokie 
individai galėtų taip išsižadėti savo teisių? Kas galėtų kiekvienos bylos 
sprendimą perleisti išorinei procedūrai ir pripažinti bet kokį jos rezul- 
tatą? Tokių konfliktų galimybė yra žmogiškosios situacijos dalis. Nors 
ši problema yra neišvengiama prigimtinės būklės sąlygomis, susifor- 
mavus tam tikroms institucijoms ji nebūtinai turi būti sunkiau spren- 
džiama tomis sąlygomis nei valstybėje, kur ji taip pat egzistuoja.“ 
Klausimas, kurie sprendimai gali būti patikėti išorinei privalomai 
procedūrai, siejasi su įdomiu klausimu, kokių moralinių pareigų turi 
asmuo, baudžiamas už nusikaltimą, kurio, kaip jis pats žino, nėra pa- 
daręs. Tam tikra juridinė sistema (kurioje, tarkime, nėra jokių proce- 
dūrinio neteisingumo elementų) jį nuteisia kalėjimui iki gyvos galvos 
arba mirčiai. Ar jam leistina pabėgti? Ar jam leistina mėginant pabėgti 
padaryti žalos kitam? Šie klausimai skiriasi nuo klausimo, ar kas nors 
neteisėtai užpuldamas (dalyvaudamas užpuolant) kitą asmenį gali tei- 
sintis savigyna: esą nužudė kitą dėl to, kad gindamasis tas veikė taip, 
jog kėlė pavojų užpuoliko gyvybei. Atsakymas čia būtų neigiamas. Pir- 
miausia jis neturi teisės pulti, net jeigu jam grasinama mirties bausme 
atsisakius tai daryti. Jam turi rūpėti, kaip ištrūkti iš šios situacijos; jei- 
gu jam tai nepavyksta, jis atsiduria moralinio pralaimėjimo padėtyje. 
Kareiviai, kurie Žino, jog jų šalis vykdo agresyvų karą ir kurie stoja prie 
priešlėktuvinių pabūklų, ginančių ugnies tašką, neturi teisės savigynos 
tikslu šaudyti į užpultos besiginančios šalies lėktuvus, net jeigu tie lėk- 
tuvai skrenda virš jų galvų ir ruošiasi juos bombarduoti. Visa atsako- 
mybė priklauso kareiviui: jis turi spręsti, ar jo šalis teisi; jeigu šis klau- 
simas jam atrodo sudėtingas, neaiškus ir painus, jis neturi teisės šios 
savo atsakomybės perleisti savo vadams, kurie neabejotinai sakys, kad 
ginamas teisingas reikalas. Įsitikinęs karo priešininkas gali būti teisus 
sakydamas, kad turi moralinę pareigą nedalyvauti kautynėse; ir jeigu 
jis yra teisus, tai ar negali kitas, klusnus kareivis, būti baudžiamas už 
tai, kad darė tai, ko jo moralinė pareiga neleidžia daryti? Tad grįžtame 
prie idėjos, kad kiekvienas turi prisiimti galutinę atsakomybę; atmeta- 
me moralinio elitisto požiūrį, kad iš kai kurių kareivių negalima tikėtis 
savarankiško mąstymo. (Žinoma, jų savarankiškas mąstymas nėra ska- 

tinamas tos karo taisyklių praktikos, kai jie atleidžiami nuo bet kokios 
atsakomybės už savo veiksmus.) Nematome pagrindo ir politikos sritį 
laikyti išimtimi. Kodėl asmuo turi būti atleidžiamas nuo atsakomybės 
už savo veiksmus, kai šie veiksmai atliekami kartu su kitais vadovau- 
jantis politiniais motyvais ir politinių lyderių nurodymais?" 

Iki šiol tarėme, jog, žinote, kad kito naudojama teisių gynimo proce- 
dūra yra blogesnė už jūsiškę. Dabar tarkime, kad neturite patikimų ži- 
nių apie kito procedūrą. Ar galite savigynos tikslais jį stabdyti arba 
leisti tai daryti jūsų gynybinei agentūrai remdamasis vien tuo, kad jūs/ 
ji nežino, ar jo procedūra yra patikima? Ar turite teisę į tai, kad jūsų 
kaltė ar nekaltumas ir bausmė būtų nustatomi sistemos, apie kurią yra 
žinoma, jog ji patikima ir nešališka? Kas tai žino? Tie, kurie ją tvarko, 
gali Žinoti, jog ji patikima ir nešališka. Ar turite teisę į tai, kad jūsų kal- 
tė ar nekaltumas būtų nustatomi sistemos, apie kurią jūs žinote, jog ji 
yra patikima ir nešališka? Ar asmens teisės pažeidžiamos, jeigu jis ma- 
no, kad tik būrimas iš kavos tirščių yra patikima procedūra arba jeigu 
jis nesugeba suprasti kitų naudojamos sistemos ir todėl nežino, ar ji pa- 
tikima ir t.t.? Galima manyti, kad abejones dėl šio patikimumo ir neša- 
liškumo autoritetingai išsklaido valstybė. Tačiau, žinoma, nėra jokios 
garantijos, kad ji jas išsklaidys (Jeilio prezidentas nemanė, kad Juodo- 
sios Panteros galėtų sulaukti teisingo teismo), ir nėra jokio pagrindo 
tarti, kad ji tai padarys efektyviau nei kuri nors kita schema. Prigimti- 
nių teisių tradicija mums nedaug duoda sprendžiant klausimą, kokias 
procedūrines teises individas turi prigimtinės būklės sąlygomis, kokiu 
būdu principai, kurie nusako deramą elgesį, atspindi reikiamas Žinias 
ir t.t. Tačiau šioje tradicijoje individai nemano, kad nėra procedūrinių 
teisių, t.y. kad individas neturi teisės gintis nuo jam taikomų nepatiki- 
mų arba šališkų procedūrų. 


Kas leistina dominuojančiai agentūrai? 


Tad kokius individo veiksmus gali drausti dominuojanti 
asociacija? Dominuojanti gynybinė asociacija gali pasilikti teisę vertin- 
ti bet kurią teisingumo procedūrą, taikomą jos klientams. Ji gali pa- 
skelbti, kad baus kiekvieną, kuris jos klientams taikys procedūrą, ku- 
rią ji laiko nepatikima arba šališka, ir baus kiekvieną, kuris jos klien- 

tams taikys aiškiai nepatikimą arba šališką procedūrą, ir ji gins savo 
klientus nuo tokios procedūros taikymo. Ar ji gali paskelbti, kad baus 
kiekvieną, kuris jos klientui taikys procedūrą, kurią bausmės vykdy- 
mo metu ji dar nebus pripažinusi kaip patikimą ir nešališką? Ar ji gali 
paskelbti, jog bet kuri procedūra, kurią ruošiamasi taikyti jos klientui, 
turi būti jos iš anksto patvirtinta, ir todėl kiekvienas, taikantis jos klien- 
tams procedūrą, negavusią gynybinės agentūros palaiminimo, bus 
baudžiamas? Akivaizdu, kad patys individai šios teisės neturi. Teigti, 
kad individas gali bausti kiekvieną, jam taikantį teisingumo procedū- 
rą, bet negavusią jo pritarimo, reikštų teigti, kad nusikaltėlis, atsisakan- 
tis pripažinti bet kokią procedūrą, galėtų teisėtai bausti kiekvieną, ku- 
ris mėgina jį bausti. Gali pasirodyti, jog gynybinei asociacijai leistina 
taip elgtis, nes ji nebūtų tokia šališka savo klientams. Tačiau nėra ga- 
rantijos, kad šio nešališkumo bus laikomasi. Ir nematėme, kaip tokia 
nauja teisė galėtų atsirasti iš individų pradinių teisių kombinacijos. Tu- 
rime daryti išvadą, kad gynybinės asociacijos, tarp jų ir dominuojanti, 
neturi šios teisės. 

Kiekvienas individas turi teisę į viešą arba jam prieinamą informa- 
ciją apie tai, jog teisingumo procedūra, kuri jam bus taikoma, yra pati- 
kima ir nešališka (ar bent jau ne mažiau patikima ir nešališka nei kitos 
naudojamos procedūros). Jis turi teisę reikalauti, kad jam būtų paro- 
dyta, jog jis bus teisiamas patikimos ir nešališkos sistemos. Jeigu ši są- 
lyga nebus patenkinta, jis gali priešintis jam primetamai nežinomai sis- 
temai. Kai informacija yra pateikiama viešai arba padaroma jam priei- 
nama, jis turi galimybę išsiaiškinti procedūros patikimumą ir nešališ- 
kumą." Išnagrinėjęs šią informaciją ir suvokęs, kad sistema daugmaž 
tenkina patikimumo ir nešališkumo reikalavimus, jis privalo jai paklus- 
ti; suvokęs, kad ji nepatikima ir šališka, jis gali priešintis. Tas paklusi- 
mas reiškia, jog jis susilaiko nuo mėginimų bausti kitą už naudojimąsi 
šia sistema. Jis gali priešintis konkrečiam nuosprendžiui, tačiau tik ape- 
liuodamas į savo nekaltumą. Nusprendęs to nedaryti, gali nedalyvauti 
procese, kurio metu sistema nustato jo kaltumą ar nekaltumą. Kadangi 
dar nėra nustatyta, ar jis kaltas, prievarta jis negali būti verčiamas da- 
lyvauti procese. Tačiau apdairumas jam gali pakuždėti, kad nekaltu- 
mo įrodymo šansai padidės, jeigu jis dalyvaus savo gynybos procese. 

Principas yra tai, kad individui leistina savigynos pagrindu priešin- 
tis, jeigu kiti mėgina jam taikyti nepatikimą arba šališką teisingumo 

procedūrą. Vadovaudamasis šiuo principu, individas priešinsis toms 
sistemoms, kurias sąžiningai išnagrinėjęs jis laiko šališkomis arba ne- 
patikimomis. Individas gali įgalioti savo gynybinę agentūrą ginti jo tei- 
sę priešintis bet kuriai jam primetamai procedūrai, kurios patikimumas 
ir nešališkumas nėra žinomas arba atvirkščiai, kurios nepatikimumas 
ir šališkumas yra žinomas. Antrajame skyriuje glaustai aptarėme pro- 
cesus, kuriems vykstant tam tikroje teritorijoje įsivyraus viena gynybi- 
nė asociacija arba dominuojanti gynybinių asociacijų federacija, naudo- 
janti tam tikras tarpusavio ginčų sprendimo taisykles. Ši dominuojanti 
gynybinė asociacija visiems draus jos nariams taikyti bet kokią proce- 
dūrą, apie kurios patikimumą ir nešališkumą nėra pakankamai priei- 
namos informacijos. Ji veikiausiai savo nariams irgi draus taikyti ne- 
patikimą ir šališką procedūrą; kadangi ji vadovaujasi šiuo principu ir 
yra pajėgi jį įgyvendinti, tad kitiems bus draudžiama gynybinės aso- 
ciacijos nariams taikyti kokią nors procedūrą, kurią gynybinė asociaci- 
ja laiko šališka arba nepatikima. Kiekvienas, pažeidęs šį draudimą, bus 
baudžiamas. Gynybinė asociacija paskelbs sąrašą procedūrų, kurias lai- 
ko nešališkomis ir patikimomis (ir galbūt sąrašą tų, kurių tokiomis ne- 
laiko); tad tik drąsuoliai išdrįstų taikyti procedūrą, kurios nėra asocia- 
cijos pripažintų procedūrų sąraše. Kadangi asociacijos klientai tikėsis, 
jog ji daro viską, kad būtų užkirstas kelias nepatikimoms procedūroms, 
gynybinė asociacija skelbs nuolat atnaujinamą sąrašą, į kurį bus įtrauk- 
tos visos viešai žinomos procedūros. 

Galima paprieštarauti, jog mūsų prielaida, kad egzistuoja procedū- 
rinės teisės, pernelyg supaprastina argumentaciją. Ar asmuo, pažeidęs 
kito asmens teises, turi teisę reikalauti, kad šį faktą nustatytų nešališ- 
ka ir patikima procedūra? Žinoma, naudojant nepatikimą procedūrą 
dažnai bus nuteisiami nekalti žmonės. Tačiau ar tokios nepatikimos 
procedūros taikymas kaliam asmeniui pažeidžia kokias nors jo teises? 
Ar gindamasis jis gali teisėtai priešintis tokiai jam primetamai proce- 
dūrai? Tačiau nuo ko jis save gintų? Nuo per daug didelės tikimybės, 
kad bus pelnytai nubaustas? Tai yra svarbūs klausimai mūsų argu- 
mentacijai. Jeigu kaltas asmuo neturi teisės atsisakyti tokių procedūrų 
ir negali bausti tų, kurie jam primeta jas, tai ar jo gynybinė agentūra 
turi teisę ginti jį nuo tokių procedūrų arba bausti tuos, kurie jas pa- 
naudoja jam bausti, nepriklausomai nuo to, ar (ir todėl net jeigu) iš- 
aiškėja, kad jis kaltas. Galima būtų tarti, jog vienintelės ieškininės tei- 

sės, kuriomis disponuoja agentūra, yra tos, kurias jai perleidžia jos 
klientai. Tačiau jeigu kaltasis klientas tokių teisių neturi, tai jų negali 
perleisti ir agentūrai. 

Agentūra, be abejo, nežino, jog jos klientas kaltas, o klientas (tarki- 
me) tai žino. Tačiau ar šis žinių skirtumas nusako reikšmingąjį skirtu- 
mą? Ar agentūrai, neturinčiai šių Žinių, privalu aiškintis savo kliento 
kaltumo klausimą, o ne remtis jo nekaltumo prezumpcija? Agentūros 
ir kliento episteminės situacijos skirtumas gali lemti tokį skirtumą: Tam 
tikromis aplinkybėmis agentūra gali ginti savo klientą ir kartu skubiai 
aiškintis jo kaltumo klausimą. Jeigu agentūra žino, kad baudėjas nau- 
dojo patikimą procedūrą, tai ji pripažįsta jo kaltinamąjį nuosprendį, ir 
negali imtis kokios nors intervencijos laikydamasi prielaidos, kad jos 
klientas yra arba gali būti nekaltas. Jeigu agentūra tą procedūrą laiko 
nepatikima arba nežino, ar ji yra patikima, tai jai nebūtina pripažinti 
savo kliento kaltės, arba ji gali šį klausimą tirti pati. Jeigu tyrimas nu- 
stato, kad klientas kaltas, ji leidžia jį bausti. Ši kliento apsauga nuo jam 
primetamos bausmės nekelia didesnių problemų; kyla nebent klausi- 
mas, ar agentūra privalo baudėjams kompensuoti kaštus, kurių jie ga- 
lėjo patirti laukdami, kada agentūra pati išsiaiškins savo kliento kaltę. 
Atrodo, kad gynybinė agentūra privalo mokėti kompensaciją santyki- 
nai nepatikimų procedūrų naudotojams už nepatogumus, kurių jie pa- 
tiria dėl priverstinės gaišaties; nežinomo patikimumo procedūrų nau- 
dotojams ji turėtų mokėti visą kompensaciją, jei tos procedūros patiki- 
mos, ir kompensaciją už nepatogumus, jei jos nėra patikimos. (Kam 
priklauso įrodymo pareiga sprendžiant procedūrų patikimumo klau- 
simą?) Kadangi agentūra turi teisę šią sumą išieškoti iš savo kliento, 
melagingai teigusio savo nekaltumą, tai kartu turės poveikį kaip melo 
prevencijos priemonė.* 


* Klientai, žinoma, suteiks savo agentūrai įgaliojimą veikti čia aprašomu būdu, jei- 
gu klientas pats negali pasakyti, ar jis kaltas, ar nekaltas (pavyzdžiui, dėl to, kad yra 
netekęs sąmonės), ir sutiks padengti bet kokią kompensavimo sumą, kurią agentūra tu- 
rėtų sumokėti potencialiam baudėjui. 

Ši prevencijos priemonė gali atgrasinti nuo mėginimo ginti savo nekaltumą kai ku- 
riuos nekaltus žmones, jeigu prieš juos esama labai rimtų įkalčių. Tokių atvejų bus ne- 
daug, tačiau galbūt vengiant šio nepageidaujamo rezultato asmuo, kuris neprisipažįsta 
kaltas ir kurio kaltė po to nustatoma nepaliekant pagrįstų abejonių, nėra baudžiamas 
už melagingą liudijimą. 

Agentūros teikiama laikina apsauga ir gynyba nuo gresiančios 
bausmės didesnių problemų nekelia. Keblesnis klausimas yra tai, kaip 
gynybinė agentūra turėtų elgtis po to, kai bausmė įvykdoma. Jeigu 
baudėjo procedūra buvo patikima, tai agentūra dėl jo nesiims jokių 
veiksmų. Tačiau ar agentūra gali bausti tą, kuris jos klientą nubaudė 
naudodamasis nepatikima procedūra? Ar ji gali jį bausti nepriklauso- 
mai nuo to, ar jos klientas yra kaltas? Ar ji privalo, naudodama savo 
pačios patikimą procedūrą, atlikti kliento bylos tyrimą ir bausti jo bau- 
dėjus tik tuo atveju, jeigu nustato savo kliento nekaltumą? (O gal: jeigu 
negali įrodyti jo kaltumo?) Kokia savo teise remdamasi gynybinė agen- 
tūra galėtų paskelbti, kad ji baus kiekvieną, kuris, naudodamasis ne- 
patikima procedūra, baus jos klientus, nepriklausomai nuo to, kalti jie 
ar nekalti? 

Asmuo, kuris naudojasi nepatikima procedūra ir imasi baudžiamų- 
jų veiksmų remdamasis jos gautais rezultatais, kelia riziką kitiems ne- 
priklausomai nuo to, ar konkrečiu atveju jo procedūra teikia priimtiną 
rezultatą. Panašiai elgiasi tas, kuris prieš kitą naudoja rusišką ruletę, 
net jeigu jam paspaudus gaiduką revolveris neiššauna. Gynybinė agen- 
tūra nepatikimą teisingumo vykdytoją gali traktuoti taip, kaip ji trak- 
tuoja bet kurį rizikingų veiksmų atlikėją. Anksčiau (4 skyriuje) aptarė- 
me tai, kokie atsakai į rizikingą veiksmą tinka skirtingose situacijose: 
draudimas; kompensacija tiems, kurių ribos peržengtos; kompensacija 
visiems tiems, kuriems iškyla jų ribų peržengimo grėsmė. Nepatikimas 
teisingumo vykdytojas gali imtis arba nesiimti veiksmų, kurie kitiems 
kelia baimę; ir jų gali būti imamasi siekiant gauti kompensaciją už 
anksčiau padarytą žalą arba siekiant atpildo.? Asmuo, kuris, naudoda- 
masis nepatikima teisingumo įtvirtinimo procedūra, atlieka veiksmą, 
nekeliantį baimės, vėliau nebus baudžiamas. Jeigu paaiškės, kad tas, 
prieš kurį tas veiksmas buvo nukreiptas, yra kaltas ir kad iš jo išieško- 
ta teisėta kompensacija, tai padėtis liks tokia, kokia buvo. Jeigu asmuo, 
prieš kurį tas veiksmas buvo nukreiptas, pasirodys esąs nekaltas, tai 
nepatikimas teisingumo vykdytojas gali būti teisėtai priverstas visiškai 
jam kompensuoti padarytą žalą. 

Kita vertus, nepatikimam teisingumo vykdytojui gali būti draudžia- 
ma primesti kitiems tuos savo veiksmų padarinius, kurių būtų baimi- 
namasi, jeigu jie būtų numatomi. Kodėl? Būdamas pakankamai dažnas 
ir todėl keliantis bendrą baimę, toks nepatikimas teisingumo vykdy- 

mas gali būti draudžiamas, kad užkirstų kelią bendrai nekompensuo- 
jamai baimei. Net tokius savo veiksmus atlikdamas retai, nepatikimas 
teisingumo vykdytojas gali būti baudžiamas už tai, kad šią baimę pri- 
meta nekaltam asmeniui. Tačiau jeigu nepatikimas teisingumo vykdy- 
tojas retai imasi veiksmų ir nesukelia bendros baimės, kodėl jis turėtų 
būti baudžiamas už tai, kad bauginančius padarinius primeta kaltami 
asmeniui? Sistema, baudžianti nepatikimus baudėjus už tai, kad jie bau- 
džia kaltus asmenis, padėtų juos atgrasinti nuo jų nepatikimos proce- 
dūros naudojimo visų žmonių, tad ir nekaltųjų, atžvilgiu. Tačiau leisti- 
na ne visa, kas pasitarnautų šiam tikslui. Kyla klausimas, ar šiuo atve- 
ju būtų leistina post fachum bausti nepatikimą kalto asmens baudėją. 

Niekas neturi teisės naudotis santykinai nepatikima procedūra 
spręsdamas klausimą, ar bausti kitą. Naudodamasis tokia sistema jis 
negali žinoti, ar tas kitas yra nusipelnęs bausmės, ir todėl neturi teisės 
jo bausti. Tačiau kuo remdamiesi galime tai teigti? Jeigu tas kitas įvyk- 
dė nusikaltimą, tai ar ne tiesa, kad prigimtinės būklės sąlygomis kick- 
vienas turi teisę jį bausti? Vadinasi, ir tas, kuris nežino, kad šis kitas as- 
muo įvykdė nusikaltimą? Man atrodo, kad šioje vietoje susiduriame su 
terminologine problema - kaip episteminius klausimus susieti su tei- 
sėmis? Ar reikėtų sakyti, kad individas neturi teisės daryti tam tikrų 
dalykų, jeigu nežino tam tikrų faktų, ar veikiau reikėtų sakyti, kad jis 
turi tokią teisę, tačiau elgiasi neteisingai, jeigu ja naudojasi nežinoda- 
mas tam tikrų faktų? Galbūt patogesnis būtų vieningas kalbėjimo bū- 
das, tačiau tuos pačius dalykus galime išreikšti abiem būdais: abu kal- 
bėjimo būdai nesunkiai paverčiami vienas kitu.'* Mes pasirenkame ant- 
rąjį kalbėjimo būdą, nors dėl to mūsų argumentacija atrodys mažiau įti- 
kinama. Jeigu tariame, kad kiekvienas turi teisę atimti iš vagies tai, ką 
tas yra pavogęs, tai kalbant mūsų pasirinktais terminais, tas, kuris at- 
ima iš vagies jo pavogtą daiktą, nežinodamas, kad jis yra pavogtas, tu- 
rėjo teisę paimti šį daiktą; tačiau kadangi jis nežinojo, kad turi šią tei- 
sę, jo įvykdytas šio daikto pasisavinimas buvo neteisingas ir neleisti- 
nas. Net jeigu nėra pažeidžiamos jokios pirmojo vagies teisės, antrasis 
to nežinojo ir todėl pasielgė neteisingai ir neleistinai. 

Padarę šį terminologinį sprendimą galėtume pasiūlyti episteminį ri- 
bų peržengimo principą: Jeigu veiksmas A pažeistų O teises, nebent 
būtų patenkinta sąlyga C, tai tas, kuris nežino, ar sąlyga C yra paten- 

kinta, neturi teisės atlikti A. Kadangi galime tarti, jog visi žino, kad 
bausmės taikymas asmeniui pažeidžia jo teises, jeigu jis nėra padaręs 
nusikaltimo, tai galime išsiversti su silpnesniu principu: Jeigu asmuo 
žino, kad atlikdamas veiksmą A jis pažeistų O teises, nebent būtų pa- 
tenkinta sąlyga C, tai jis neturi teisės atlikti A, jeigu nežino, ar sąlyga C 
patenkinta. Dar silpnesnis, bet mums pakankamas principas yra šis: 
Jeigu asmuo žino, kad atlikdamas veiksmą A jis pažeistų O teises, ne- 
bent būtų patenkinta sąlyga C, tai jis neturi teisės atlikti A, jeigu nėra 
nustatęs, kad sąlyga C yra patenkinta, pats būdamas padėtyje, kuri lei- 
džia tai nustatyti. (Šis konsekvento susilpninimas irgi padeda išvengti 
įvairių problemų, susijusių su epistemologiniu skepticizmu.) Kiekvie- 
nas gali bausti šio draudimo pažeidėją. Tiksliau, kiekvienas turi teisę 
taip bausti pažeidėją; kiekvienam leistina tai daryti su sąlyga, kad jis 
pats nepažeidžia draudimo, t.y. tik jeigu pats nustatė, kad kitas pažei- 
dė draudimą, pats būdamas padėtyje, kuri leidžia tai nustatyti. 

Šiuo požiūriu, individo veiksmų laisvė nėra ribojama tik kitų indi- 
vidų teisėmis. Nepatikimas baudėjas nepažeidžia jokių kalto asmens 
teisių, tačiau jam vis dėlto neleistina jo bausti. Ši papildoma erdvė at- 
siranda dėl episteminių aplinkybių. (Tai būtų produktyvi tyrimų sri- 
tis, jeigu galėtume išvengti klampynės, į kurią mus stumia klausimai 
dėl „subjektyvios privalomybės“ ir „objektyvios privalomybės“.) Šioje 
interpretacijoje daugelis procedūrinių teisių kyla ne iš individų, į ku- 
riuos veiksmas nukreiptas, teisių, bet veikiau iš moralinių svarstymų, 
susijusiu su asmeniu, atliekančiu tą veiksmą. 

Nesu tikras, ar būtent į tai turi būti telkiamas dėmesys. Galbūt as- 
muo, į kurį veiksmas nukreiptas, turi tokių procedūrinių teisių prieš 
nepatikimos procedūros naudotoją. (Tačiau ką kaltas asmuo gali pasa- 
kyti prieš nepatikimą procedūrą? Kad tikėtina, jog jam bus paskirta ne- 
teisinga bausmė? Ar nepatikimos procedūros naudotojas turėtų mokė- 
ti kompensaciją jo nubaustam kaltam asmeniui už šios jo teisės pažei- 
dimą?) Matėme, kad mūsų argumentas, grindžiantis gynybinės agen- 
tūros teisę bausti nepatikimos procedūros naudotoją už baudžiamąsias 
sankcijas jos klientui, tokiu atveju būtų daug sklandesnis. Klientas pa- 
prasčiausiai įgaliotų savo agentūrą ginti jo procedūrinę teisę. Čia pa- 
rodėme, jog mūsų išvada galioja net be papildomos, įrodymą paleng- 
vinančios procedūrinių teisių prielaidos. (Tuo nenorime pasakyti, jog 

tokių teisių nėra.) Bet kuriuo atveju gynybinė agentūra turi teisę baus- 
ti nepatikimos arba šališkos procedūros naudotoją, kuris (prieš kliento 
valią) nubaudė vieną iš jos klientų, nepriklausomai nuo to, ar jos klien- 
tas iš tikrųjų yra kaltas, tad net jeigu jos klientas yra kaltas. 


De facto monopolis 


Toje teorizavimo apie valstybę tradicijoje, kurią trumpai 
aptarėme 2 skyriuje, valstybė pretenduoja į jėgos naudojimo monopo- 
lį. Ar koks nors monopolio elementas jau yra įtrauktas į mūsų teikia- 
mą dominuojančios gynybinės agentūros koncepciją? Kiekvienas gali 
gintis nuo nežinomų ar nepatikimų procedūrų ir gali bausti tuos, ku- 
rie naudoja arba mėgina naudoti prieš jį tokias procedūras. Kaip savo 
klientų agentė, gynybinė asociacija turi teisę tai atlikti už savo klien- 
tus. Ji pripažįsta, kad kiekvienas individas, tarp jų ir tie, kurie nėra jos 
klientai, turi šią teisę. Tad kol kas ji nepretenduoja į jokį monopolį. Ži- 
noma, tam tikrą universalumo elementą implikuoja pretenzija į teisę 
vertinti kiekvieno procedūrą. Tačiau ji neteigia, kad vienintelė turi šią 
teisę: ją turi kiekvienas. Kadangi ji nepretenduoja į kokią nors teisę, ku- 
rią turi tik ji, jokio monopolio ji neturi. Tačiau savo pačios klientų at- 
žvilgiu ji taiko ir įtvirtina šias teises, kurias, kaip ji pripažįsta, turi kiek- 
vienas. Savo procedūras ji laiko patikimomis ir nešališkomis. Žinoma, 
ji bus linkusi visas kitas procedūras arba net „tas pačias“ procedūras, 
vykdomas kitų, laikyti nepatikimomis arba šališkomis. Tačiau mums 
nebūtina tarti, kad ji atmeta bet kokią kitą procedūrą. Kiekvienas turi 
teisę gintis nuo procedūrų, kurios faktiškai nėra (arba nėra žinoma, 
kad yra) patikimos ir nešališkos. Kadangi dominuojanti gynybinė 
agentūra savo pačios procedūras laiko patikimomis ir nešališkomis, ir 
mano, kad tai yra visuotinai žinoma, ji niekam neleis priešintis šiomis 
procedūroms, t.y. ji baus kiekvieną, kuris mėgins tai daryti. Dominuo- 
janti gynybinė agentūra veiks laisvai, vadovaudamasi tuo, kaip ji pati 
supranta situaciją; bet niekas kitas nebus pajėgus veikti taip pat laisvai 
ir neužsitraukti bausmės. Nors ji nepretenduoja į monopolį, dominuo- 
janti agentūra dėl savo galios užima išskirtinę padėtį. Ji ir tik ji yra pa- 
jėgi veiksmingai uždrausti kitų naudojamas teisingumo procedūras. Ji 
nepretenduoja į teisę savavališkai drausti kitas; ji pretenduoja tik į tei- 

sę drausti faktiškai ydingų procedūrų naudojimą jos klientų atžvilgiu. 
Tačiau jeigu ji pati save suvokia kaip kovojančią su faktiškai ydingo- 
mis procedūromis, tai kiti ją gali suvokti kaip kovojančią su tuo, ką ji 
laiko ydingomis procedūromis. Ji vienintelė laisvai veiks prieš tai, ką 
laiko ydingomis procedūromis, kad ir ką apie jas galvotų kiti. Turėda- 
ma daugiausia galios įtvirtinti principams, kurių teisingo taikymo teisę 
ji pripažįsta kiekvienam, ji įtvirtina savo valią, kuri, žvelgiant iš vidaus, 
jai atrodo teisinga. Dėl šios savo galios ji faktiškai įgyja paskutinės ins- 
tancijos teisių gynėjo ir teisėjo statusą savo klientų atžvilgiu. Preten- 
duodama tik į visuotinę teisę elgtis teisingai, ji elgiasi teisingai savo pa- 
čios teisingumo supratimu. Ir ji vienintelė yra pajėgi veikti pagal vien 
savo pačios teisingumo supratimą. 

Ar ši išskirtinė jos padėtis yra monopolinė? Dominuojanti gynybi- 
nė agentūra nepretenduoja į jokią išskirtinę teisę. Tačiau jos galia pa- 
daro ją išskirtiniu agentu, gebančiu nevaržomai įtvirtinti tam tikrą tei- 
sę. Nėra paprasčiausias atsitiktinumas tai, kad ji vienintelė naudojasi tei- 
se, kurią pripažįsta visiems kitiems; ši teisė pačia savo prigimtimi yra 
tokia, kad, kartą atsiradus dominuojančiai galiai, faktiškai ji vienintelė 
naudojasi šia teise. Juk ši teisė apima teisę stabdyti kitus nuo neteisin- 
go naudojimosi ja, ir tik dominuojanti galia bus pajėgi įtvirtinti šią tei- 
sę visų kitų atžvilgiu. Būtent čia galima pritaikyti de facto monopolio 
sąvoką: kalbama ne apie monopolį de jure, nes jis atsiranda ne todėl, 
kad kažkam suteikiama kokia nors išimtinė teisė, o kitiems tokia pat 
privilegija naudotis neleidžiama. Kitoms gynybinėms agentūroms pa- 
liekama laisvė ateiti į rinką ir mėginti nuvilioti klientus nuo dominuo- 
jančios gynybinės agentūros. Jos pačios gali mėginti tapti dominuojan- 
čiomis. Tačiau jau dominuojanti tam tikros gynybinės agentūros padė- 
tis jai teikia rimto pranašumo rinkoje konkuruojant dėl klientų. Domi- 
nuojanti agentūra savo klientams gali pasiūlyti garantiją, ko negali pa- 
daryti jokia kita agentūra: „Tik tos procedūros, kurias mes laikome de- 
ramomis, bus taikomos mūsų klientams.“ 

Dominuojančios gynybinės agentūros kompetencijai nepriklauso at- 
vejai, kai asmenys, ne jos klientai, bylinėjasi tarpusavyje. Kur vienas ne- 
priklausomasis savo teisingumo procedūrą mėgina panaudoti prieš ki- 
tą nepriklausomąjį, ten gynybinė asociacija neturi teisės įsikišti. Ji turi 
tik tą teisę, kurią turime visi - padėti tam, kurio teisės yra pažeidžia- 
mos. Kadangi ji neturi teisės įsikišti paternalistiniais sumetimais, tai gy- 

nybinei asociacijai nebus jokio reikalo kištis, jeigu abu nepriklausomuo- 
sius tenkina jų teisingumo vykdymo procedūra. Tai neparodo, kad do- 
minuojanti gynybinė asociacija nėra valstybė. Juk valstybė taip pat ga- 
li laikytis nuošaly tų ginčų, kur suinteresuotos pusės nenori kreiptis į 
valstybės aparatą. (Nors žmonėms sunkiau šiuo ribotu būdu išlikti ato- 
kiai nuo valstybės aparato pasirenkant kitokią savo ginčų sprendimo 
procedūrą, kadangi tokios procedūros rezultatai ir jų pačių reakcija į 
juos gali liesti sritis, kur ne visos pusės yra savanoriškai pasitrauku- 
sios nuo valstybės globos.) Ir ar kiekviena valstybė negalėtų (ir nepri- 
valėtų) palikti šios alternatyvos savo piliečiams? 


Kitų gynimas 


Jeigu gynybinė agentūra manys, kad nepriklausomųjų 
naudojamos procedūros ginant savo teises yra nepakankamai patiki- 
mos ir nešališkos, kai jos taikomos jos klientams, tai ji draus nepriklau- 
somiesiems užsiimti tokia teisine savigyna. Šis draudimas bus grin- 
džiamas tuo, kad tokia savigyna kelia pavojų jos klientams. Kadangi 
dėl šio draudimo nepriklausomiesiems darosi neįmanoma įtikinamai 
grasinti bausme agentūros klientams, pažeidžiantiems jų teises, iš jų at- 
imama galimybė gintis nuo jiems daromos žalos ir taip rimtai apsun- 
kinamas jų gyvenimas bei kasdienė veikla. Tačiau visiškai įmanoma, 
kad nepriklausomųjų veikla, įskaitant teisinę savigyną, galėtų vykti to- 
liau ir nepažeidžiant niekieno teisių (jeigu paliekame nuošaly procedū- 
rinių teisių klausimą). Pagal kompensacijos principą, kurį išdėstėme 4 
skyriuje, šiomis aplinkybėmis žmonės, inicijavę draudimą ir turį iš jo 
naudos, privalo atsilyginti tiems, kurie nuo jo nukenčia. Taigi gynybi- 
nės agentūros klientai turi kompensuoti nepriklausomiesiems už jiems 
primetamus kaštus, atsirandančius dėl draudimo patiems ginti savo 
teises nuo agentūros klientų. Neabejotinai pigiausias nepriklausomųjų 
kompensavimo būdas - tai aprūpinti juos gynybinėmis paslaugomis 
tais atvejais, kai jie ima kontliktuoti su gynybinės asociacijos klientais. 
Tai bus pigiau nei palikti juos neapgintus nuo jų teisių pažeidėjų (ne- 
baudžiant savo klientų už tokius nusižengimus) ir paskui mėginti 
dengti jų nuostolius, patirtus dėl jų teisių pažeidimo (ir patiriamus dėl 
jų pačių pažeidžiamumo). Jeigu tai nebūtų pigiau, tai, užuot pirkę gy- 

nybines paslaugas, žmonės taupytų pinigus savo galimiems nuosto- 
liams dengti - galbūt steigtų bendrą draudimo fondą. 

Ar gynybinės agentūros nariai privalo mokėti už tas gynybines pa- 
slaugas, kurios teikiamos nepriklausomiesiems? Ar jie negali reikalau- 
ti, kad nepriklausomieji patys mokėtų už tas paslaugas? Juk naudoda- 
mi teisinės savigynos procedūras nepriklausomieji taip pat patirtų tam 
tikrų kaštų. Kompensacijos principas nereikalauja, kad tie, kurie drau- 
džia epileptikui vairuoti automobilį, jam apmokėtų visas išlaidas, ku- 
rių šis patiria samdydamas vairuotoją, mokėdamas už taksi paslaugas 
ir t.t. Jeigu epileptikui būtų leidžiama vairuoti automobilį, toks leidi- 
mas taip pat implikuotų tam tikrus kaštus: pinigai už automobilį, drau- 
dos polisą, benziną, remontą ir t.t. Kompensuodami už primetamus ne- 
patogumus tie, kurie draudžia tam tikrą veiklą, privalo mokėti tik to- 
kią sumą, kurios pakanka padengti dėl draudimo atsiradusiems nepa- 
togumų kaštams, tačiau atėmus sumą, atspindinčią kaštus, kuriuos už- 
draustos veiklos subjektai vis vien patirtų, net jeigu ji nebūtų draudžia- 
ma. Tie, kurie draudžia epileptikui vairuoti, neprivalo dengti visų jo 
naudojimosi taksi kaštų; jie privalo mokėti tik tą sumą, kurios jam pa- 
kaktų susimokėti už taksi paslaugas, atėmus kaštus, kuriuos jis patirtų 
vairuodamas savo automobilį. Draudėjams gali būti pigiau atsilyginti 
natūra už nepatogumus, kuriuos patiria draudžiamos veiklos subjek- 
tai, nei teikti jiems piniginę kompensaciją; jie gali imtis tam tikrų veiks- 
mų, kurie pašalintų arba sumažintų tuos nepatogumus, t.y. kompen- 
suoti pinigais tik tuos grynuosius kaštus, kurie po to dar lieka. 

Jeigu asmeniui, kurio tam tikrą veiklą jis draudžia, draudėjas moka 
piniginę kompensaciją, lygią sumai, kuri padengia to asmens patiria- 
mus kaštus atėmus kaštus, kuriuos jis patirtų nedraudžiamai užsiim- 
damas ta veikla, tai šios sumos gali nepakakti tam, kad tas asmuo at- 
gautų savo pradinę padėtį. Jeigu tokio asmens kaštai jam užsiimant už- 
drausta veikla būtų buvę piniginiai, tai jis galėtų kompensacijos išmo- 
ką sudėti su šiais sutaupytais pinigais ir už juos nusipirkti ekvivalenti- 
energijos, laiko ir pan. sąnaudas, kaip tai esti tada, kai nepriklausomieji 
patys užsiima savo teisių gynimu, tai vien šio piniginio skirtumo pa- 
dengimo nepakaks tam, kad dėl draudimo nukentėjusio asmens nepa- 
togumai būtų atsverti jam nusipirkus ekvivalentinę vertę to, kas jam 
draudžiama. Jeigu nepriklausomasis turi kitų finansinių išteklių, ku- 

riuos gali pelningai panaudoti, tai šis skirtumo padengimas nepadarys 
jam jokios skriaudos. Tačiau jeigu nepriklausomasis neturi tokių ištek- 
lių, tai gynybinė agentūra privalo jam mokėti ne mažiau nei kainuoja jos 
pigiausias gynybinis polisas ir palikti jam tik dvi alternatyvas: būti ne- 
ginamam nuojos klientų jam daromos žalos arba užsidirbti rinkoje pa- 
kankamai pinigų, kad galėtų sumokėti visą gynybinio poliso kainą. 
Šiam finansiškai suvaržytam individui agentūra privalo sumokėti skir- 
tumą tarp uždraustos veiklos piniginių kaštų ir sumos, kurios reikėtų 
jam primestiems nepatogumams įveikti arba atsverti. Draudėjas priva- 
lo atlyginti - pinigais arba natūra - šių nepatogumų kaštus. Kompen- 
sacijos nebūtina mokėti tiems, kurie nieko neprarastų nusipirkę gyny- 
bines paslaugas patys. Tiems, kurie disponuoja mažesniais ištekliais ir 
kuriems nedraudžiama veikla neturėjo piniginių kaštų, agentūra pri- 
valo padengti skirtumą tarp išteklių, kuriuos jie gali susitaupyti nepa- 
tirdami skriaudos, ir gynybos kaštų. Tiems, kuriems ji turėjo tam tikrų 
piniginių kaštų, draudėjas privalo suteikti papildomą pinigų sumą 
(virš tos sumos, kurią jie galėtų susitaupyti nepatirdami skriaudos), pa- 
kankamą nepatogumų kaštams atsverti. Jeigu draudimas kompensuo- 
jamas natūra, tai agentūra gali už tai apmokestinti finansiškai mažiau 
pajėgų draudžiamos veiklos subjektą tokia suma, kuri prilygtų jo ne- 
draudžiamos veiklos kaštams su sąlyga, kad ši suma neviršija gėrybės 
kainos." Kaip vienintelė efektyvi gynybinių paslaugų teikėja, domi- 
nuojanti gynybinė agentūra kompensuodama turi atlyginti skirtumą 
tarp jai mokamų mokesčių ir tų piniginių kaštų, kuriuos patiria už- 
draustos teisinės savigynos subjektas. Ji beveik visada atgaus šią sumą 
per dalinius mokėjimus perkant gynybinius polisus. Savaime supran- 
tama, kad šie sandoriai ir draudimai liečia tik tuos, kurie naudojasi ne- 
patikimomis arba šališkomis teisių gynimo procedūromis. 

Taigi dominuojanti gynybinė agentūra nepriklausomiesiems, t.y. vi- 
siems tiems, kuriems ji draudžia teisinę savigyną nuo jos klientų, ape- 
liuodama į jų procedūrų nepatikimumą arba šališkumą, turi teikti gy- 
nybines paslaugas jų konflikto su jos klientais atvejais; jai gali tekti kai 
kuriems asmenims teikti šias paslaugas už tokį užmokestį, kuris nepa- 
dengia šių paslaugų kainos. Šie asmenys, žinoma, gali atsisakyti už jas 
mokėti ir taip likti be šių kompensacinių paslaugų. Jeigu dominuojanti 
gynybinė agentūra taip teikia gynybines paslaugas nepriklausomie- 
siems, tai ar ši padėtis kitų žmonių neskatins trauktis iš agentūros, kad 


5 skyrius. Valstybė 127 
gautų jos paslaugas nemokamai? Labai nežymiai, nes kompensacija 
mokama tik tiems, kurie patirtų skriaudą, jeigu patys mokėtų už gy- 
nybines paslaugas, ir tik tokio dydžio, kuris prilygsta paprasto poliso 
kaštams kartu su piniginiais teisinės savigynos kaštais ir dar pridėjus 
sumą, kurią asmuo galėtų mokėti nepatirdamas nepatogumų. Be to, 
agentūra gina kompensuojamus nepriklausomuosius tik nuo savo pa- 
čios klientų, kurių atžvilgiu nepriklausomiesiems draudžiama naudo- 
tis teisine savigyna. Kuo daugiau veltėdžių, tuo labiau verta būti nuo- 
latiniu agentūros ginamu klientu. Šis veiksnys, be kitų, mažina veltė- 
džių skaičių ir stumia padėtį link tos pusiausvyros, kur agentūros 
klientūra tampa beveik visuotinė. 


Valstybė 


Iškėlėme sau uždavinį (3 skyriuje) parodyti, kaip tam tik- 
roje teritorijoje dominuojanti gynybinė agentūra tenkina dvi esmines ir 
būtinas sąlygas, kad galėtų būti laikoma valstybe: ji disponuoja reikia- 
mu jėgos naudojimo monopoliu toje teritorijoje ir gina kiekvieno teises 
toje teritorijoje net jeigu ši visuotinė teisių apsauga gali būti pasiekta 
tik „perskirstymo“ priemonėmis. Būtent šie esminiai valstybės bruožai 
yra individualistinio anarchisto, traktuojančio valstybę kaip amoralią 
instituciją, kritikos taikiniai. Taip pat užsibrėžėme parodyti, kad šie 
monopolizmo ir perskirstymo elementai yra moraliai teisėti, t.y. siekė- 
me parodyti, kad perėjimas nuo prigimtinės būklės prie ultraminima- 
lios valstybės (monopolizmo elementas) yra moraliai teisėtas ir įvyks- 
ta nepažeidžiant niekieno teisių, ir kad perėjimas nuo ultraminimalios 
prie minimalios valstybės (su jos „perskirstymo“ elementu) taip pat yra 
moraliai teisėtas ir nepažeidžia niekieno teisių. 

Gynybinė agentūra, dominuojanti tam tikroje teritorijoje, tenkina 
dvi esmingai būtinas valstybės egzistavimo sąlygas. Ji vienintelė yra 
pajėgi visuotinai įtvirtinti draudimą kitiems naudotis nepatikimomis 
teisių įtvirtinimo procedūromis (pati spręsdama jų patikimumo klau- 
simą) ir vienintelė vykdo šių procedūrų priežiūrą. Ši agentūra savo te- 
ritorijoje gina ir tuos neklientus, kuriems draudžia naudotis teisine sa- 
vigyna santykiuose su jos pačios klientais, net jeigu tokia gynyba yra 
finansuojama (akivaizdžiai perskirstomuoju būdu) jos klientų. Mora- 
liai ji taip privalo elgtis pagal kompensacijos principą, kuris reikalauja, 

kad tie, kurie, veikdami savigynos pagrindu, didina savo pačių saugu- 
mą, atsilygintų už jiems daromą skriaudą tiems, kuriems jie draudžia 
užsiimti rizikinga veikla (kuri faktiškai gali būti visiškai nežalinga"). 

Jau sakėme 3 skyriaus pradžioje, jog atsakymas į klausimą, ar ne- 
mokamas gynybinių paslaugų parūpinimas kai kuriems žmonėms, kai 
už jas moka kiti, yra „perskirstymas“, priklauso nuo to, kokiu pagrin- 
du jis vykdomas. Dabar matome, jog paslaugų teikimas tokiu būdu ne- 
reiškia, kad vykdomas perskirstymas, nes jis gali būti grindžiamas ki- 
tais nei perskirstymo argumentais, būtent tais, kuriuos nurodo kompen- 
sacijos principas. (Prisiminkime, kad būdvardis „perskirstomasis“ tai- 
kytinas tik tam tikros praktikos ar institucijos pagrindimo argumentams, 
ir tik perkeltine bei išvestine prasme taikytinas pačiai institucijai.) Siek- 
dami išryškinti šią idėją įsivaizduokime, kad gynybinės agentūros siū- 
lo dviejų tipų gynybinius polisus: vienas gina klientus nuo rizikingų 
privataus teisingumo vykdymo procedūrų; kitas — tik nuo vagysčių, už- 
puolimų ir t.t. (tariant, kad šie veiksmai nėra vykdomi realizuojant pri- 
vačią teisėsaugą). Kadangi tik pirmojo tipo poliso savininkų atžvilgiu 
kitiems bus draudžiamas privatus teisingumo vykdymas, tai tik iš jų 
bus reikalaujama kompensuoti asmenims, kuriems toji veikla draudžia- 
ma, ir užjiems primetamus nepatogumus. Turintieji tik antrojo tipo po- 
lisą, neprivalės mokėti už kitų apsaugą, nes nėra nieko, už ką jie turė- 
tų šiems kitiems kompensuoti. Kadangi noras būti apsaugotiems nuo 
privačios teisėsaugos yra visiškai pamatuotas, beveik visi, perkantieji 
šią apsaugą, pirks pirmojo tipo polisą nepaisydami papildomų kaštų, 
ir todėl prisidės apmokant gynybines paslaugas nepriklausomiesiems. 

Taigi paaiškinome, kaip valstybė galėtų atsirasti iš prigimtinės būk- 
lės nepažeidžiant jokio asmens teisių. Individualistinio anarchisto mo- 
ralinis priešinimasis valstybei yra įveiktas. Valstybė nėra neteisėtas 
monopolio primetimas: de facto monopolis susiklosto vykstant „nema- 
tomos rankos“ procesui moraliai priimtinais būdais, nepažeidžiant nie- 
kieno teisių ir nesuteikiant niekam ypatingų teisių, kurių neturi kiti. 
Reikalavimas, kad de facto monopolio klientai mokėtų už gynybines pa- 
slaugas tiems, kuriems jie draudžia vykdyti privatų teisingumą, ne tik 
nėra amoralus, bet yra moraliai implikuojamas kompensacijos princi- 
po, išdėstyto 4 skyriuje. 

Anksčiau, 4 skyriuje, aptarėme galimybę, kad žmonėms gali būti 
draudžiama atlikti tam tikrus veiksmus, jeigu jiems nepakanka lėšų at- 

silyginti kitiems už galimus žalingus tokių veiksmų padarinius (arba 
jie nėra apsidraudę nuo tokios galimybės). Jeigu toks draudimas būtų 
teisėtas, tai pagal kompensacijos principą asmenims, kuriems tam tik- 
ra veikla būtų draudžiama, turėtų būti atlyginama už patiriamą skriau- 
dą, ir jie už šias kompensacines išmokas galėtų įsigyti atsakomybės 
draudos polisą! Kompensuojama būtų tik tiems, kurie dėl draudimo 
patiria skriaudą, būtent tiems, kuriems nepakanka kitų išteklių, ku- 
riuos galėtų skirti (nepablogindami savo padėties) draudos polisui įsi- 
gyti. Kai jiems mokamas kompensacines sumas šie Žmonės išleidžia 
draudos polisui įsigyti, tada turime tai, kas prilygsta viešajai specialios 
civilinės atsakomybės draudos sistemai. Šis finansavimas būtų teikia- 
mas tik tiems, kurie negali tokių išlaidų sau leisti, ir jis apimtų tik to- 
kius rizikingus veiksmus, kuriems galioja kompensacijos principas, t.y. 
tuos veiksmus, kurie yra teisėtai draudžiami (su sąlyga, kad atlygina- 
ma už patiriamą skriaudą) ir kuriuos uždraudus rimtai pabloginama 
tokių žmonių padėtis. Viešasis tokios draudos finansavimas neabejoti- 
nai būtų pigiausias būdas kompensuoti žmonėms, kurie kelia tik nor- 
malią grėsmę kitiems. Kadangi tokiu atveju jie būtų apdrausti nuo ga- 
limos jų veiksmų žalos kitiems, šie jų veiksmai nebūtų draudžiami. 
Taigi dabar matome, kad jeigu būtų galima teisėtai uždrausti tam tik- 
rą veiklą tų, kurių neaprėpia civilinės atsakomybės draudimas, ir jeigu 
tai būtų padaryta, tai mums, remiantis tvirtais libertariniais moraliniais 
principais, tektų pripažinti kitą tariamai perskirstomąjį valstybės aspek- 
tą! (Šauktukas išreiškia mano paties nuostabą.) 

Ar gynybinė agentūra, kuri dominuoja tam tikroje geografinėje te- 
ritorijoje, yra tos teritorijos valstybė? Jau 2 skyriuje matėme, kad prie- 
vartos naudojimo monopolio sąvoką sunku apibrėžti taip tiksliai, kad 
ji atsilaikytų prieš jai akivaizdžius prieštaraujančius pavyzdžius. Tad 
bent jau tuo pavidalu, kuriuo ši sąvoka paprastai pateikiama, negali- 
me besąlygiškai remtis ieškodami atsakymo į mūsų klausimą. Atsaky- 
mą, kurį teiktų griežta apibrėžimo formuluotė kuriame nors tekste, tu- 
rėtume pripažinti tik tuo atveju, jeigu tas apibrėžimas būtų suformu- 
luotas mėginant dorotis su tokiais sudėtingais atvejais, kuriuos čia ap- 
tarėme ir kurie būtų atlaikę patikrinimą nagrinėjant daugelį tokių at- 
vejų. Jokia atsitiktinė klasifikacija negali teikti bent kiek naudingo at- 
sakymą į mūsų klausimą. 

Pasvarstykime šį šiek tiek padriką antropologo aprašymą: 

Fizinės galios koncentracija centrinės valdžios rankose yra pirmoji valsty- 
bės funkcija ir jos esminė charakteristika. Siekdami tai išsiaiškinti, pasvars- 
tykime tai, kas leistina ir kas neleistina daryti esant valstybinei valdymo 
formai: visuomenėje, kuri yra valdoma valstybės, niekam neleidžiama at- 
imti kito gyvybės, jį fiziškai žaloti, liesti jo nuosavybę ar kenkti jo reputa- 
cijai, nebent tam duodamas valstybės leidimas. Valstybės pareigūnai turi 
teisę atimti žmogaus gyvybę, skirti fizines bausmes, atimti nuosavybę iš- 
ieškant baudą arba eksproprijuojant ir keisti visuomenės nario statusą vi- 


suomenėje. 


Tai nereiškia, kad visuomenėse be valstybės galima nebaudžiamai atimti 
kito gyvybę. Tačiau tokiose visuomenėse (pavyzdžiu gali būti bušmenų, 
eskimų ir centrinės Australijos gentys) centrinė valdžia, kuri gintų šeimy- 
ną nuo pažeidėjų, arba apskritai neegzistuoja, arba yra silpna ir nestabili; 
indėnų gentyse Vakarų platumose ji susikurdavo tik ypatingais atvejais. 
Šeima ir individas visuomenėse be valstybės yra ginami neekspliciniais bū- 
dais: visa grupė dalyvauja pažeidėjo sutramdymo procese, laikinai ir pa- 
vieniais atvejais naudoja jungtinę jėgą, kurios neprireikia (ir kuri nėra nau- 
dojama) po to, kai jos panaudojimo dingstis išnyksta. Valstybė turi prie- 
monių, kuriomis naudodamasi gali slopinti tai, ką visuomenė laiko pažei- 
dimais arba nusikaltimais: ji turi policiją, teismus, kalėjimus, t.y. tas insti- 
tucijas, kurios eksplicitiškai ir specifiškai funkcionuoja šioje jos veiklos sri- 
tyje. Be to, tai yra stabilios ir nuolatinės visuomenės institucijos. 


Valstybei formuojantis senovės Rusijoje, vyriausiasis kunigaikštis įtvirtino 
savo galią skirti baudas, fiziškai kankinti ir žudyti žmones, bet uždraudė 
kitiems veikti taip pat. Jis naujai įtvirtino monopolistinę valstybės prigimtį 
ir neleido jos galiomis naudotis jokiam kitam asmeniui ar grupei. Jeigu vie- 
nas valdinys padarydavo žalos kitam valdiniui be kunigaikščio leidimo, 
jis įvykdydavo nusikaltimą; o nusikaltėliai buvo baudžiami. Be to, kuni- 
gaikščio galia galėjo būti deleguojama tik eksplicitiškai. Tad ginamų val- 
dinių klasė buvo apibrėžiama gana siaurai: toli gražu ne visi jo valdų gy- 


ventojai buvo ginami. 


Joks asmuo ar grupė negali atstoti valstybės; valstybė veiksmus gali atlikti 
tik tiesiogiai arba eksplicitinio delegavimo būdu. Deleguodama savo ga- 
lias, savo delegatą valstybė padaro valstybės agentu (organu). Policinin- 


--- 


įgyja iš centrinės valdžios; lygiai taip pat ją įgyja mokesčių rinkėjai, kariš- 

kiai, pasienio sargybiniai ir t.t. Valstybės autoritetas remiasi tuo, kad ji 


šiuos veiksnius geba paversti savo agentais." 


Autorius neteigia, kad visi jo išvardyti bruožai yra būtini valstybei; 
vieno ar kito bruožo pasikeitimas dar nereiškia, kad teritorijoje domi- 
nuojanti gynybinė agentūra nėra valstybė. Akivaizdu, kad dominuo- 
janti agentūra pasižymi beveik visais nurodytais bruožais; jos nuolati- 
nės administracinės struktūros su specializuotu personalu ją aiškiai at- 
skiria nuo to, ką antropologai vadina visuomene be valstybės. Remda- 
miesi įvairiais tekstais, panašiais į cituotąjį, ją vadintume valstybe. 

Turbūt galima sakyti, kad gynybinė agentūra, dominuojanti tam 
tikroje teritorijoje, yra jos valstybė tik tuo atveju, jeigu ta teritorija yra 
tam tikro dydžio ir joje esama daugiau nei keletas žmonių. Juk nesa- 
kome, kad kiekvienas asmuo, kuris anarchijos sąlygomis išlaiko jėgos 
naudojimo monopolį savo žemės sklypelyje, yra šios teritorijos valsty- 
bė; valstybe nelaikome ir trejeto gyventojų vieno akro ploto saloje. Bū- 
tų beprasmiška mėginti tiksliai nustatyti, kokio gyventojų skaičiaus ar 
teritorijos dydžio reikia, kad egzistuotų valstybė. Taip pat kalbame 
apie atvejus, kur beveik visi teritorijos gyventojai yra dominuojančios 
agentūros klientai, o nepriklausomieji užima pavaldžią padėtį konflik- 
tuose su agentūra ir jos klientais. (Parodėme, kaip gali susiklostyti to- 
kia padėtis.) Galima būtų svarstyti, koks gyventojų procentas turėtų 
priklausyti jos klientūrai ir kiek pavaldūs turėtų būti nepriklausomieji, 
tačiau šiais klausimais neturiu pasakyti ko nors labai įdomaus. 

Vieną papildomą būtiną valstybės sąlygą 2 skyriuje gavome iš vėbe- 
riškosios tradicijos — valstybė pretenduoja būti vienintele prievartos 
sankcionuotoja. Dominuojanti gynybinė asociacija neturi tokių preten- 
zijų. Apibūdinę dominuojančios gynybinės asociacijos padėtį ir išsiaiš- 
kinę, kiek ji atitinka antropologų idėjas, ar neturėtume susilpninti vėbe- 
riškosios sąlygos taip, kad ji apimtų de facto monopolininką, kuris tam 
tikroje teritorijoje yra vienintelis veiksmingas prievartos naudojimo ar- 
bitras, turintis teisę (kurią, žinoma, turi ir visi kiti) priimti atitinkamus 
sprendimus ir veikti tokių sprendimų pagrindu? Galime pagrįstai tai 
padaryti, ir tai bus visiškai natūralus ir deramas žingsnis. Taigi darome 
išvadą, kad gynybinė asociacija, nurodytu būdu dominuojanti tam tik- 
roje teritorijoje, yra valstybė. Tačiau norėdami skaitytojui priminti, kad 
esame susilpninę vėberiškąją sąlygą, dominuojančią gynybinę agentū- 
rą kartais vadinsime „valstybiniu dariniu“, o ne tiesiog „valstybe“. 

Valstybės atsiradimas: 
„nematomos rankos“ paaiškinimas 


Ar pateikėme „nematomos rankos“ teoriją (žr. 2 skyrių), 
paaiškinančią valstybės atsiradimą prigimtinės būklės sąlygomis; ar jau 
turime valstybės atsiradimo „nematomos rankos“ paaiškinimą? Teises, 
kurias turi valstybė, jau turėjo kiekvienas individas prigimtinės būse- 
nos sąlygomis. Šios teisės, jau implikuotos paaiškinimo dalyse, pačios 
nėra paaiškintos „nematomos rankos“ terminais. Mes nepateikėme ir 
„nematomos rankos“ paaiškinimo, kaip valstybė įsigyja savo unikalias 
teises. Ir tai yra gerai: kadangi valstybė neturi jokių specialių teisių, čia 
nėra ką aiškinti. 

Paaiškinome, kaip, niekam to sąmoningai nesiekiant, savanaudiški 
ir racionalūs individų veiksmai Locke'o prigimtinės būklės sąlygomis 
veda prie to, kad atsiranda gynybinių agentūrų, kurios įsivyrauja at- 
skirose geografinėse teritorijose; kiekviena teritorija turės vieną domi- 
nuojančią agentūrą arba keletą federaciniais ryšiais susijusių agentūrų, 
tad iš esmės jos sudarys vieną agentūrą. Taip pat paaiškinome, kaip, 
nepretenduodama į kokias nors unikalias teises, gynybinė agentūra, 
dominuojanti tam tikroje teritorijoje, užims unikalią padėtį. Nors kiek- 
vienas asmuo turi teisę drausti kitiems pažeidinėti teises (tarp jų ir tei- 
sę nebūti baudžiamam be įrodytos kaltės), tik dominuojanti gynybinė 
agentūra bus pajėgi nekliudomai vykdyti teisingumą taip, kaip jį su- 
pranta. Jos galia ją padaro teisingumo arbitru; ji nustato, kas laikytina 
teisingumo pažeidimu. Mūsų aiškinimas nesiremia prielaida, kad ga- 
lia sukuria teisę. Tačiau galia leidžia įtvirtinti draudimus net jeigu nie- 
kas negalvoja, kad pasaulyje galingieji turi ypatingą teisę realizuoti sa- 
vąjį požiūrį į tai, kurie draudimai gali būti pagrįstai įtvirtinami. 

Čia pateiktas šio de facto monopolio paaiškinimas yra „nematomos 
rankos“ paaiškinimas. Jeigu valstybė yra institucija, kuri 1) turi teisę 
ginti ir įtvirtinti teises, drausti pavojingą privatų teisingumo vykdymą, 
spręsti privačių procedūrų priimtinumo klausimą ir t.t. ir 2) kuri fak- 
tiškai vienintelė naudojasi teise (1) tam tikroje geografinėje teritorijoje, 
tai pateikdami sąlygos (2), bet ne sąlygos (1) „nematomos rankos“ pa- 
aiškinimą mes iš dalies „nematomos rankos“ terminais paaiškinome ul- 
traminimalios valstybės egzistavimą. Kaip paaiškinamas minimalios 
valstybės atsiradimas? Dominuojanti gynybinė asociacija moraliai pri- 

valo kompensuoti skriaudą, primetamą tiems, kuriems ji draudžia tei- 
sinę savigyną prieš jos klientus. Tačiau faktiškai ji gali neteikti šios 
kompensacijos. Tie, kurie tvarko ultraminimalią valstybę, moraliai pri- 
valo ją transformuoti į minimalią valstybę, bet jie gali nuspręsti to ne- 
daryti. Tarėme, kad žmonės paprastai daro tai, ko iš jų reikalauja mo- 
ralė. Paaiškinimas, kaip valstybė galėtų atsirasti iš prigimtinės būklės 
ir nepažeisti jokio asmens teisių, leidžia atmesti principinius anarchis- 
to prieštaravimus. Tačiau mūsų pozicija būtų tvirtesnė, jeigu paaiški- 
nimas, kaip valstybė atsirastų iš prigimtinės būklės, be moralinių prie- 
žasčių, atskleistų ir priežastis, kodėl ultraminimali valstybė būtų trans- 
formuota į minimalią valstybę, t.y. jeigu jis atskleistų kompensacijos 
parūpinimo paskatas arba priežastis, kai šalia žmonių noro elgtis, yra 
ir taip privalu elgtis. Reikia pabrėžti, kad net tuo atveju, jeigu nepa- 
vyksta rasti jokios pakankamos nemoralinės paskatos arba priežasties 
perėjimui nuo ultraminimalios prie minimalios valstybės, ir paaiškini- 
mas remiasi daugiausia žmonių moraline motyvacija, jis nesiremia 
prielaida, kad žmonės siekia įkurti valstybę. Tariama, kad jie tik kon- 
kretiems kitiems asmenims siekia suteikti kompensaciją už jiems pri- 
metamus konkrečius draudimus. Paaiškinimas išlieka „nematomos 
rankos“ paaiškinimu. 


6 SKYRIUS 


Argumentas už valstybę: 
tolesnė aptartis 


Pateikėme argumentą, parodantį, kaip minimali valstybė 
teisėtai atsiranda iš prigimtinės būklės. Dabar mums derėtų aptarti tai, 
kas prieštarauja šiam argumentui ir, susiejus jį su kitomis problemo- 
mis, papildyti kai kuriais komentarais. Skaitytojas, kurį domina pagrin- 
dinė argumentacijos linija, tiesiai gali žengti prie kito skyriaus. 


Proceso sustabdymas? 


Argumentavome, kad teisė gintis nuo nepatikimų arba ša- 
liškų teisingumo procedūrų kiekvienam suteikia teisę prižiūrėti jam 
taikomas procedūras, ir kad kiekvienas gali įgalioti savo gynybinę 
agentūrą ginti šią jo teisę. Kai prie šio argumento priduriame paaiški- 
nimą, kaip atsiranda de facto monopolis, tai ar jis „neįrodo“ per daug? 
De facto monopolio egzistavimas sukuria (lygių teisių situacijoje) galios 
nelygybę. Tai padidina vienų saugumą ir sumažina kitų; daugiau sau- 
gumo įgyja tie dominuojančios agentūros klientai, kurių neleistina 
bausti kitiems be agentūros sutikimo; pavojingesnėje padėtyje atsidu- 
ria tie, kurie yra mažiau pajėgūs apsiginti nuo neteisingumo, vykdo- 
mo prieš juos dominuojančios agentūros klientų arba pačios agentūros. 
Ar savigynos teisė leidžia kiekvienai iš šių pusių drausti kitos gynybi- 
nius veiksmus, kad sumažintų grėsmę sau? Ar dominuojanti gynybinė 
agentūra ir jos klientai gali savigynos tikslais drausti kitiems šlietis prie 
konkuruojančios gynybinės agentūros? Juk konkuruojanti agentūra il- 
gainiui savo galia gali pranokti dominuojančią agentūrą ir taip sukelti 
grėsmę jos klientams ir jų padėtį padaryti mažiau saugią. Toks draudi- 
mas veikiausiai būtų taikomas ir pačios agentūros klientams - riboja- 

ma jų laisvė pasirinkti agentūras. Net jeigu nė vienas atskiras konku- 
rentas nekelia realios grėsmės dominuojančios agentūros galiai, egzis- 
tuoja galimybė, kad individualiai silpnesnės agentūros susivienys prieš 
dominuojančią agentūrą ir tokiu būdu jai kels realią grėsmę arba net 
taps (susibūrusios) už ją galingesnės. Ar dominuojanti agentūra turi 
teisę drausti kitiems įgyti didesnę nei tik tam tikrą galią, kad pašalintų 
galimybę atsirasti už ją galingesnei jungtinei agentūrai? Ar, siekdama 
išlaikyti galių nelygybę, dominuojanti agentūra gali teisėtai drausti ki- 
tiems įgyti didesnę galią? Panašūs klausimai kyla ir kitoje pusėje: jeigu 
prigimtinės būklės sąlygomis individas numato, kad kitiems susivieni- 
jus į gynybinę agentūrą arba asociaciją sumažės jo saugumas ir jam iš- 
kils grėsmė, tai ar jis gali drausti kitiems burtis į tokius susivienijimus? 
Ar jis gali teisėtai drausti kitiems dalyvauti procese, kuriam vykstant 
atsiranda de facto valstybė?! 

Ar savigynos teisė, agentūrai leidžianti spręsti apie kitų savigynos 
procedūrų priimtinumą, ir kiekvienam asmeniui leidžia drausti kitiems 
vienytis į gynybines asociacijas? Jeigu ši teisė būtų tokia stipri ir plati, 
tai ta pati teisė, kuri atvėrė moraliai pagrįstą kelią valstybei atsirasti, 
kartu blokuotų valstybės atsiradimą ir leistų kitiems drausti naudotis 
tuo keliu. 

Bet kurių dviejų individų situaciją vienas kito atžvilgiu prigimtinės 
būklės sąlygomis vaizduoja Matrica I. 

Jeigu tariame, kad individui geriau būti negu nebūti galingos do- 
minuojančios gynybinės agentūros klientu, ir kad būti dominuojančios 
agentūros geriau tada, kai kitas individas nėra jos klientas, tai Matrica 
I konkretizuoja Matricoje II vaizduojamą struktūrą (nebūtina labai rim- 
tai traktuoti specifinių intervalų tarp skaičių). 

Jeigu jie nepaiso jokių moralinių apribojimų, tai draudžiančių, indi- 
vidas I darys B, o individas II darys B'. Tai įrodoma tokiu būdu. Pora 
B(B') silpnai dominuoja porą A(A"), todėl I nedarys A, o II nedarys A'.* 
Cir D(C' ir D') sutampa, tad aptarti turime tik vieną iš jų; mes pasiren- 
kame C(C'). Lieka klausimas, ar kiekvienas individas pasirinks savo B 


* Sprendimų teorijos terminais, tam tikras veiksmas silpnai dominuoja kitą, jeigu jo- 
kios pasaulio padėties atžvilgiu jis nėra blogesnis už kitą ir bent vienos pasaulio padė- 
ties atžvilgiu yra geresnis. Tam tikras veiksmas itin dominuoja kitą, jeigu bet kurios pa- 
saulio padėties atžvilgiu jis yra geresnis. 

6 skyrius. Argumentas už valstybę: tolesnė aptartis 


MATRICA II 
Individas II 
Individas I A' B' C D 
A 5,5 4,6 10,0 10,0 
B 6,4 5,5 10,0 10,0 
C (0,10 0,10 X,X X,X 
D 0,10 0,10 X,X X,X 
MATRICA III 
Individas II 
Individas I B C 
B 5,5 10,0 
C 0,10 X X 


veiksmą, ar savo C veiksmą. Mums reikia aptarti tik sutrumpintą Mat- 
ricą III, kur D(D') sutapatinama su C(C') ir kur praleidžiami A ir A',nes 
nė viena pusė nepralaimi, jeigu kita atlieka savo A veiksmą. Kol x < 10, 
kaip tai veikiausiai ir yra (padėtis, kai su kitu individu sąveikaujama 
neorganizuotos prigimtinės būklės sąlygomis, individo vertinama ma- 
žiau nei padėtis, kai jis pats priklauso dominuojančiai gynybinei aso- 
ciacijai, o kitas jai nepriklauso), tol B smarkiai dominuoja C, o B' smar- 
kiai dominuoja C. Tad nesant moralinių apribojimų, du racionalūs in- 
dividai darytų B ir B". Jeigu x < 10, to pakanka tam, kad gautume (B, 
B'), remdamiesi dominavimo argumentu. Jeigu x > 5 (pavyzdžiui, 7), 
tai turime kalinio dilemos situaciją, kur individualiai racionalus elge- 
sys duoda neefektyvų jungtinį rezultatą (5,5), kurį kiekvienas vertina 
mažiau už jiems prieinamą alternatyvų rezultatą (7,7)? Kartais argu- 
mentuojama, jog derama valstybės funkcija - tai drausti dominuojan- 
čius veiksmus kalinio dilemos situacijose. Kad ir kaip ten būtų, jeigu 
prigimtinės būklės situacijoje kas nors prisiima šią tariamą valstybės 
funkciją (ir mėgina drausti kitiems atlikti A arba B), tada jo veiksmas 
kitų atžvilgiu nėra veiksmas C; juk jis draudžia kitiems atlikti jų domi- 
nuojantį veiksmą, būtent jungtis į gynybinę asociaciją. Ar tokiu atveju 
šis asmuo, pasiskelbęs valstybės surogatu, atlieka veiksmą D? Jis galėtų 

mėginti jį atlikti. Tačiau jau nekalbant apie tai, kad jam individualiai jis 
yra neoptimalus, jam veikiausiai nepavyktų jo atlikti prieš individus, 
susivienijusius į gynybines asociacijas, nes nebūtų galingesnis už juos. 
Norėdamas turėti realų sėkmės šansą, jis turi veikti kartu su kitais (da- 
ryti A arba B). Taigi jam negali pavykti priversti kiekvieną, taip pat ir 
save patį, atgrasinti nuo jų dominuojančių veiksmų A arba B. 

Ši situacija, kai x > 5, yra teoriškai įdomi ne vien kaip kalinio dile- 
mos atvejis. Juk šioje situacijoje anarchinė prigimtinė būklė kolektyviai 
yra geriausia iš visų simetrinių situacijų, bet kiekvienam atskiram in- 
dividui naudingiausia nesilaikyti šio kolektyviai geriausio sprendimo. 
Tačiau mėginimas įtvirtinti jėga šį kolektyviai geriausią sprendimą pats 
savaime yra atsitraukimas (skatinantis ir kitų atsitraukimą) nuo šio 
sprendimo. 

Jeigu x > 5, tai valstybė, kurią kai kurie autoriai vaizduoja kaip ka- 
linio dilemos „sprendimą“, priešingai, būtų jos nelemtasis rezultatas! 

Jeigu kiekvienas individas veikia racionaliai, nepaisydamas jokių 
moralės apribojimų, tai bus gautas rezultatas (B, B'). Kaip situacija pa- 
sikeičia, jeigu ji apskritai pasikeičia, įvedus moralinius apribojimus? 
Galima pagalvoti, jog moralinė nuostata reikalauja leisti kitam elgtis 
taip, kaip elgiatės jūs pats: kadangi situacija yra simetrinė, būtina rasti 
kokį nors simetrinį sprendimą. Į tai gali būti duotas įtartinas atsaky- 
mas, kad (B, B') yra simetrinis sprendimas ir todėl tas, kuris atlieka B 
pobūdžio veiksmą, pripažįsta, jog kitas pasielgs panašiai. Tačiau pri- 
pažinti, kad kitas pasielgs panašiai, dar nereiškia leisti jam elgtis pana- 
šiai. Individas, atliekantis B pobūdžio veiksmą, mėgina primesti spren- 
dimą (B, C'). Kokią moralinę teisę jis turi primesti šią asimetriją ir versti 
kitus nesielgti taip, kaip elgiasi jis pats? Tačiau prieš priimant šį atsa- 
kymą kaip galutinį reikia iškelti klausimą, ar kiekvienas individas yra 
arba susivokia esąs simetrinėje situacijoje? Kiekvienas individas apie 
save žino daugiau nei žino apie kitą; kiekvienas gali būti tikresnis dėl 
savo paties ketinimų nevykdyti agresijos prieš kitą, jeigu suvokia esąs 
pranašesnis galios požiūriu, nei dėl kito analogiškų ketinimų. (Įkandin 
Actono, galėtume iškelti abejonę, ar kas nors iš mūsų tuo gali būti tik- 
ras ar bent jau pagrįstai įsitikinęs). Turint šią asimetriją, kai kiekvienas 
apie savo paties ketinimus žino daugiau nei apie kitos pusės ketini- 
mus,' ar kiekvienam nėra racionalu imtis B pobūdžio veiksmų? Kadan- 
gi toks elgesys yra individualiai racionalus, tai ar ši asimetrija nepade- 

da atremti simetrijos argumento už sprendimą (A, A') ir prieš sprendi- 
mą (B, B')? Dalykas darosi itin painus. 

Užuot telkus dėmesį į visuminę situaciją, būtų naudingiau iškelti 
klausimą, ar kokie nors specifiniai B tipo veiksmų bruožai leidžia juos 
atmesti kaip moraliai nepriimtinus. Ar koks nors moralinis draudimas 
leidžia atmesti B? Jeigu taip, tai B veiksmus turime atskirti nuo kitokių 
draudimų, kurie grindžiami tam tikrų veiksmų rizikingumo sumeti- 
mais ir kurių teisėtumą jau esame pripažinę. Kuo draudimai jungtis 
prie kitos gynybinės agentūros arba prievartos naudojimas, kai nelei- 
džiama kitai agentūrai tapti galingesne už jūsų agentūrą arba už jus, 
skiriasi nuo agentūros draudimo kitiems bausti jos klientus naudojant 
nepatikimas procedūras (ir bausti tuos, kurie nepaiso šio draudimo, net 
jeigu paaiškėtų, jog jos klientai padarė žalos kitiems ir nėra nekalti)? 
Pirmiausia pasvarstykime atvejus, kurie paprastai yra skiriami. 


Prevencinis puolimas 


Įprastoji doktrina skelbia, kad tam tikromis aplinkybėmis 
šalis X turi teisę griebtis prevencinio puolimo arba prevencinio karo 
prieš kitą šalį Y: pavyzdžiui, jeigu Y pati ruošiasi tuoj pat pulti X arba 
jeigu Y paskelbė, kad pradės puolimą, kai tik pasieks tam tikrą karinės 
parengties lygį, tikėdamasi, kad jį pasieks netrukus. Tačiau įprastoji 
doktrina neskelbia, kad valstybė X turi teisę pradėti karą prieš valsty- 
bę Y dėl to, kad Y darosi galingesnė ir (kaip įprasta valstybėms) tapusi 
galingesnė galėtų užpulti X? Savigynos principas galioja pirmajam at- 
vejui, bet negalioja antrajam. Kodėl? 

Galima būtų pagalvoti, jog skirtumą lemia tik didesnė ar mažesnė 
užpuolimo tikimybė. Kai šalis akivaizdžiai ruošiasi pradėti puolimą ar- 
ba yra paskelbusi, kad jį pradės, kai tik pasieks tam tikrą parengties 
lygį, užpuolimo tikimybė yra labai didelė. O tikimybė, kad stiprėjanti 
šalis pradės puolimą, kai tik taps pakankamai galinga, nėra tokia pat 
didelė. Vis dėlto šių dviejų atvejų skirtumą lemia ne tikimybiniai skir- 
tumai. Juk kad ir kokia nedidelė būtų tikimybė, apskaičiuota neutralių 
šalių „ekspertų“, kad Y užpuls X (antruoju atveju) per ateinantį de- 
šimtmetį (0,5, 0,2 ar 0,05), alternatyviai galime įsivaizduoti, kad Y ne- 
trukus disponuos jos mokslinėse laboratorijose sukurtu naujausiu su- 

perginklu, kuris su šia tikimybe leis jai nugalėti X; tuo tarpu su tikimy- 
be vienas minus toji tikimybė ji nedarys nieko. (Galbūt ši tikimybė yra 
ginklo veikimo tikimybė arba galbūt pats ginklas yra tikimybinis?) Pla- 
nuojama, kad ginklas bus parengtas naudoti per savaitę; Y yra pasiry- 
žusi jį panaudoti; darbų grafiko laikomasi ir jau prasidėjo laiko atskai- 
ta. Šiuo atveju X, remdamasi savigynos principu, gali pulti arba pa- 
skelbti ultimatumą, kad jeigu ginklas nebus demontuotas per dvi die- 
nas, ji pradės puolimą ir t.t. (O kas, jeigu, nors grafikas to nereikalauja, 
ginklas gali būti panaudotas jau kitą dieną arba net tuoj pat?) Jeigu Y 
pasuktų ruletės ratą ir karinis smūgis šaliai X būtų smogtas su tikimy- 
be 0,025, X turėtų teisę pulti remdamasi savigynos principu. Tačiau 
antruoju atveju, net jeigu tikimybės būtų lygios, X neturėtų teisės taip 
pasielgti su besiginkluojančia Y. Taigi problema nėra vien tikimybės 
dydžio klausimas. Tad kas, jeigu ne tikimybės dydis, lemia pirmojo ir 
antrojo pobūdžio atvejų skirtumą? 

Skirtumas priklauso nuo to, kaip žala, jeigu ji padaroma, siejasi su 
tuo, ką Y jau yra padariusi. Kai kuriems veiksmams, sukeliantiems įvai- 
rių padarinių su skirtingais tikimybės laipsniais, nereikia jokių papildo- 
mų agento veiksmų (po to, kai veiksmas padarytas) tam, kad atsirastų 
padarinys, apie kurį galima sakyti, jog būtent šis agentas jį padarė, su- 
kėlė, lėmė ir t.t. (Kai kuriais atvejais gali reikėti papildomų kitų veiks- 
mų, pavyzdžiui, kareivių paklusimo vado įsakymams.) Jeigu toks veiks- 
mas kelia gana didelę pavojingo „ribų peržengimo“ tikimybę, kitas tu- 
ri teisę jį drausti. Kita vertus, kai kurie procesai gali sukelti tam tikrų pa- 
darinių, tačiau tik jeigu juose dalyvaujantys žmonės priima papildomų 
sprendimų. Vykstant tam tikriems procesams, kaip tais atvejais, kuriuos 
svarstome, Žmonės gali atsirasti patogesnėje padėtyje tam tikriems veiks- 
mams atlikti, ir todėl darosi labiau tikėtina, kad jie nuspręs juos atlikti. 
Šie procesai reikalauja papildomų svarbių sprendimų, ir klausimas, ar 
bus peržengtos ribos, priklausys nuo šių sprendimų. Leistina drausti pir- 
mojo pobūdžio veiksmus, kur rezultatui pasiekti nereikia jokių papildo- 
mų veiksmų, bet neleistina drausti antrojo pobūdžio procesų.* Kodėl? 


* Pirmajai klasei priklauso veiksmai, įsukantys procesus, kurių galima žala nepri- 
klauso nuo papildomų svarbių sprendimų. Šiais atvejais skirtumas tarp draudimo (vė- 
lesnės bausmės) ir (išankstinės) prevencijos tampa neryškus. Kartais bus neaišku, ar 
veiksmo, kurio buvo imtasi po to, kai procesas prasidėjo, bet prieš tai, kai buvo suvok- 
tas jo pavojus, buvo imtasi siekiant nubausti draudimo pažeidėjus, ar siekiant užkirsti 
kelią grėsmei atsirasti. 

Galbūt čia veikiantį principą galima suformuluoti taip: veiksmas 
nėra nusikalstamas ir todėl negali būti draudžiamas, jeigu jis nėra ža- 
lingas be papildomo sprendimo padaryti nusikaltimą (t.y. nebūtų ža- 
lingas, jeigu agentas būtų tvirtai nusistatęs prieš papildomą nusikals- 
tamą sprendimą); jis gali būti draudžiamas tik jeigu yra planuojamo to- 
lesnio nusikalstamo veiksmo preliudija. Taip suformuluotas principas 
gintų veiksmus, kurie tik palengvina kito nusikalstamus veiksmus, jei- 
gu patys savaime jie nėra žalingi, pavyzdžiui, bankų apsaugos siste- 
mų paskelbimas viešai. Toks veiksmas galėtų būti toleruojamas, jeigu 
būtų Žinoma, kad kiti nesigriebs nusikalstamų veiksmų. Aiškiausi kan- 
didatai į draudžiamus veiksmus yra tie, kurių, kaip atrodo, gali būti 
imamasi ne dėl ko kito, kaip tik siekiant įvykdyti nusikaltimą. (Net ir 
šiuo atveju ar neįmanoma įsivaizduoti ekscentriko, kuris vadovaujasi 
teisėtais, nors ir keistais motyvais?) Galime nekelti šio klausimo, ar leis- 
tina drausti tokius veiksmus, kuriais akivaizdžiai siekiama tik paleng- 
vinti kitų daromą nusikaltimą. Visi čia mums rūpimi veiksmai gali bū- 
ti atliekami vadovaujantis visiškai teisėtais ir priimtinais motyvais (pa- 
vyzdžiui, savigynos sumetimais), tad reikia papildomo paties agento 
sprendimo įvykdyti nusikaltimą, kad nusikaltimas būtų padarytas. 

Griežtasis principas reikalautų drausti tik paskutinį, nusikaltimui 
įvykdyti būtinąjį sprendimą. (Arba paskutinį veiksmą, būtiną tam tik- 
roje aibėje veiksmų, iš kurių kiekvienas yra būtinas.) Dar griežtesnis 
būtų principas, draudžiantis peržengti tik galutinį aiškų tašką, kuria- 
me paskutinio, nusikaltimui būtino sprendimo dar gali būti nepadary- 
ta. Daugiau erdvės draudimui palieka (tad yra silpnesnis) štai šis prin- 
cipas: Drausk tik nusikalstamus sprendimus ir atitinkamus veiksmus 
(arba pavojingus veiksmus, kuriems nereikia jokio papildomo nusikals- 
tamo sprendimo). Negalima drausti veiksmų, kurie nėra pagrįsti nusi- 
kalstamais sprendimais vien dėl to, kad jie palengvina arba padaro la- 
biau tikėtinus vėlesnius agento nusikalstamus sprendimus ir iš jų iš- 
plaukiančius nusikalstamus veiksmus. Kadangi net šio silpnesnio prin- 
cipo pakanka eliminuoti draudimams, neleidžiantiems kitiems stiprinti 
savo gynybinę agentūrą arba keisti savo agentūrą, mums nebūtina 
spręsti, kuris iš šių principų būtų tinkamiausias. (Žinoma, du stipres- 
nieji principai taip pat eliminuotų tokius draudimus.) 

Galima paprieštarauti, kad šie principai neturi būti interpretuojami 
taip, jog draustų grupei A jėga kištis į procesą, kuriam vykstant grupė 

B stiprina savo gynybinę agentūrą. Juk kalbama apie specifinį procesą: 
jeigu jis bus sėkmingai užbaigtas, tai A bus kur kas mažiau pajėgi, jei 
apskritai pajėgi, drausti nusikalstamus veiksmus, kai A galiausiai tu- 
rės tokią teisę. Kaip galima reikalauti, kad A nesikištų ankstyvose pro- 
ceso stadijose, jeigu ji žino, kad vėliau nepajėgs veiksmingai pasiprie- 
šinti nusikalstamiems veiksmams? Tačiau jeigu ankstyvose minėtojo 
proceso stadijose B nėra užsiangažavusi vėlesniems nusikalstamiems 
veiksmams ir jeigu B veiksmai grindžiami svariais (neagresyviais) mo- 
tyvais, tada galima neprieštaringai teigti, jog kiti neturi teisės kištis į 
ankstesnes ir savaime (tarus tam tikrą jų tąsą) nekaltas proceso stadi- 
jas, net jeigu šis susilaikymas vėliau susilpnins jų pačių padėtį? 
Radome, atrodo, teoriškai svarbų bruožą, skiriantį privačios agentū- 
ros draudimą jos klientų atžvilgiu kitiems naudoti nepatikimas arba ša- 
liškas teisines procedūras nuo kitokių draudimų - tokių kaip draudimas 
kitiems steigti kitą gynybinę agentūrą, nors pastarieji gali atrodyti pri- 
imtini, jeigu priimtinas pirmasis. Šio darbo tikslų kontekste mums nė- 
ra būtina pateikti teorijos, kuri pagrįstų šį skirtumą ir paaiškintų jo reikš- 
mę, nors šių klausimų analizė, atrodo, mus labai greitai nuvestų prie pa- 
matinių problemų. Pakanka atremti anksčiau mūsų įsivaizduotą prie- 
kaištą, jog esą mūsų argumentas žlunga dėl to, kad „įrodo“ per daug, 
nes pagrindžia ne tik leistiną dominuojančios gynybinės agentūros at- 
siradimą, bet ir tariamą šios agentūros teisę neleisti savo klientui pakeis- 
ti agentūros arba tariamą individo teisę neleisti kitiems prisijungti prie 
kurios nors asociacijos. Mūsų argumentas nesuteikia jokio pagrindo pas- 
tarojo pobūdžio veiksmams ir negali būti naudojamas juos ginant. 
Iškėlėme principą, neleidžiantį drausti veiksmų, kurie patys savai- 
me nėra nusikalstami, o tik palengvina arba padaro labiau tikėtinus 
nusikalstamus veiksmus, priklausančius nuo papildomų sprendimų, 
kurių agentas nėra (kol kas) priėmęs. (Jis sąmoningai formuluojamas 
dviprasmiškai, kad aprėptų ir stipresnį, ir silpnesnį principą.) Šis prin- 
cipas nesako, kad niekas negali būti kaltinamas arba baudžiamas dėl 
mėginimo paskatinti kitus padaryti nusikaltimą, nes tokio mėginimo 
sėkmė priklauso nuo kitų apsisprendimo padaryti nusikaltimą. Juk šis 
principas telkia mūsų dėmesį į tai, ar postūmis nusikaltimo link jau yra 
padarytas ir dabar jau nėra to asmens valdomas. Kokiu mastu, jei ap- 
skritai kokie nors kitų sprendimai gali panaikinti jo atsakomybę už pir- 
minio mėginimo rezultatus, yra kitas klausimas. Pirmutiniai kandidatai 
į atsakomybės tęstinumą yra tie mėginimai paskatinti kitus padaryti 

nusikalstamą veiką, kuriems pavyksta (ne atsitiktinai, sumanytu būdu 
ir t.t.) priversti juos priimti nusikalstamus sprendimus ir atitinkamai 
nusikalstamai veikti. (Ar šiuo atveju pirminis veiksmas nėra pats savai- 
me nusikalstamas ir todėl gali būti draudžiamas pagal mūsų principą?) 

Alternatyviu požiūriu, tolesni kitų sprendimai panaikina atsakomy- 
bę to, kuriam pavyksta juos paskatinti elgtis tam tikru būdų; nepriklau- 
somai nuo to, ar tam jis naudojo įkalbinėjimo, įtikinėjimo ar botago prie- 
mones, jie galėjo susilaikyti nuo tokio elgesio. Pateiksiu modelį, kuriuo 
galbūt remiasi šis požiūris. Pagal šį modelį, kiekvienam veiksmui yra at- 
seikėtas tam tikras atsakomybės kiekis; jis gali būti matuojamas pagal 
tai, kokio dydžio bausmę gali užtraukti toks veiksmas. Asmuo, kurį ki- 
tas prikalbino kažką padaryti, visiškai gali būti baudžiamas už tuos 
veiksmus, ir baudžiamas lygiai taip pat, kaip ir tas, kuris ėmėsi tokių 
veiksmų savo paties iniciatyva. Kadangi visa bausmė už tą veiksmą yra 
išnaudota, kartu yra išnaudota ir visa atsakomybė už šį veiksmą; nelieka 
jokios atsakomybės ar bausmės, kuri galėtų būti perkelta kitam asme- 
niui. Taigi, pasak šio argumento, asmuo, kuris prikalbina kitą padaryti 
tam tikrą sprendimą, negali būti laikomas atsakingu arba būti baudžia- 
mas už kito veiksmų padarinius. Tačiau šis riboto atsakomybės kiekio 
modelis yra klaidingas. Jeigu du individai bendradarbiauja siekdami 
nužudyti arba užpulti trečią asmenį, tai kiekvienas užpuolikas arba žu- 
dikas gali būti baudžiamas. Kiekvienas gali teisėtai sulaukti tokios pat 
bausmės, kokios sulauktų veikdamas vienas, pavyzdžiui, 1 metų įkali- 
nimo. Nėra jokios būtinybės, kad kiekvienas gautų 1/2. Atsakomybė nė- 
ra krepšys, kuriame atsakomybės lieka vis mažiau ją paskirstant; nėra 
jokio fiksuoto bausmės ar atsakomybės fondo, kuris galėtų būti išnau- 
dotas taip, kad kai kam atsakomybės neliktų. Suvokus šio atsakomybės 
modelio, arba vaizdinio, klaidingumą, pašalinamas vienas iš svarbiau- 
sių ramsčių, kuriais remiasi požiūris, jog niekas negali būti baudžiamas 
už tai, kad jis įtikina kitą atsakingą asmenį kažką padaryti.“ 


Elgesys vykstant procesui 


Argumentavome, kad net tas, kuris numato, jog tam tikra 
gynybinė asociacija taps dominuojanti, neturi teisės drausti kitiems 
prie jos jungtis. Ir nors niekam negali būti draudžiama prie jos jungtis, 
ar negali būti taip, kad kiekvienas pasirinks neprisijungimą, kad išveng- 

tų valstybės, atsirandančios šio proceso pabaigoje? Ar anarchistų po- 
puliacija negalėtų suvokti, jog individualios pastangos apsirūpinti sau- 
gumu veda, veikiant „nematomos rankos“ procesui, prie valstybės at- 
siradimo? Kadangi jie vadovaujasi įsitikinimu, grindžiamu istorine pa- 
tirtimi ir teoriniais argumentais, jog valstybė yra Frankenšteino pabai- 
sa, kuri neišvengiamai ištruks iš jai skirtų minimalių funkcijų ribų, ar 
negalėtų jie apdairiai nuspręsti neiti šiuo keliu?" Ar anarchistams pa- 
siūlytas valstybės atsiradimo „nematomos rankos“ paaiškinimas ne- 
taptų pranašyste, kuri save paneigtų? 

Būtų sunku jungtinėmis pastangomis užblokuoti kelią tokiai vals- 
tybei atsirasti, kadangi kiekvienas atskiras individas suvoks, jog jam 
asmeniškai naudinga prisijungti prie gynybinės asociacijos (juo labiau 
jeigu prie jos jungiasi kiti) ir kad jo prisijungimas ar neprisijungimas 
nenulemia valstybės atsiradimo. (Dominuoja B pobūdžio veiksmai 
anksčiau pateiktose matricose.) Tačiau reikia pripažinti, kad kiti (spe- 
cifiškai motyvuoti individai) nesielgtų taip, kaip čia aiškiname: pavyz- 
džiu gali būti žmonės, kurių religija draudžia pirkti gynybines paslau- 
gas arba burtis su kitais į gynybines asociacijas; mizantropai, kurie at- 
sisako bendradarbiauti su kitais ar ką nors samdyti; pacifistai, kurie at- 
sisako palaikyti ar prisidėti palaikant bet kokią prievartinę instituciją, 
net jeigu ji tarnauja jų savigynai. Mūsų tezė, kad valstybė atsirastų iš 
prigimtinės būklės, turi būti apribota taip, kad būtų pašalinta šio po- 
būdžio specifinė psichologinė motyvacija, kuri neleistų veikti mūsų ap- 
rašytajam „nematomos rankos“ procesui. Kiekvienos specifinės psicho- 
logijos atveju į mūsų tezę turime įtraukti atitinkamą išlygą, pavyzdžiui, 
taip: teritorijoje, kurioje veikia racionalūs individai, pasiryžę naudoti 
jėgą savigynai, pasirengę bendradarbiauti su kitais, samdyti kitus, ... 

Argumentavome (5 skyriaus pabaigoje), kad teritorijoje su domi- 
nuojančia gynybine agentūra egzistuoja valstybė. Ar Locke'as sutiktų, 
kad tokioje teritorijoje egzistuoja valstybė arba pilietinė visuomenė? Jei- 
gu taip, tai ar jis pasakytų, jog ji buvo sukurta visuomeninės sutarties 
būdu? Tos pačios gynybinės agentūros klientai sąveikauja tarpusavyje 
kaip pilietinės visuomenės nariai; klientai ir nepriklausomieji vienas ki- 
to atžvilgiu turi tokias pat teises, kokias turi bet kurie du individai pri- 
gimtinės būklės sąlygomis, tad vienas kito atžvilgiu jie yra prigimtinė- 
je būklėje (Antrasis traktatas apie valdžią, $87). Tačiau ar tas faktas, kad 
nepriklausomieji nusileidžia dominuojančios gynybinės agentūros pra- 

našesnei galiai ir neveikia kaip prigimtinio įstatymo vykdytojai jos 
klientų atžvilgiu (nors jie turi tokią teisę), reiškia, jog jie nėra Locke'o 
prigimtinėje būklėje klientų atžvilgiu? Ar veikiau reikėtų sakyti, kad 
jie yra de jure, bet ne de facto prigimtinėje būklėje? Ar Locke'as priimtų 
tokią politinės arba pilietinės visuomenės sąvoką, kuri leidžia sakyti, 
jog tam tikroje teritorijoje egzistuoja pilietinė visuomenė, net jeigu ne 
kiekvieną žmogų toje teritorijoje sieja pilietinės visuomenės santykiai su 
kitu žmogumi? Be to, mes siekiame, kad ši sąvoka būtų politiškai svar- 
bi: jeigu tam tikroje teritorijoje tik porą individų sietų politinės visuo- 
menės santykiai, to nepakaktų, kad galėtume kalbėti apie politinę vi- 
suomenę toje teritorijoje.š 

Aprašėme procesą, kuriam vykstant tam tikros teritorijos gyvento- 
jai pavieniui sudaro asmeninės apsaugos sutartis su įvairiomis gyny- 
bines paslaugas teikiančiomis bendrovėmis, iš kurių visos, išskyrus 
vieną, galiausiai eliminuojamos arba kurios visos pasiekia tam tikrą 
modus vivendi ir t.t. Kokiu mastu šis procesas atitinka, jeigu apskritai 
atitinka, Locke'o idėjas apie tai, kaip individai „susitaria su kitais susi- 
telkti į bendruomenę“ sutikdami „įkurti vieną bendruomenę ar val- 
džią“ ($95), „susiburti į vieną politinę visuomenę“ ($99). Mūsų proce- 
sas nėra panašus į vienbalsį jungtinį susitarimą sukurti valdžią ar vals- 
tybę. Joks individas, pirkdamas apsaugos paslaugas iš vietos gynybi- 
nės agentūros, nekelia sau tokių milžiniškų tikslų. Bet galbūt jungtinis 
susitarimas, kai kiekvienas tikisi kitų sutikimo ir kiekvienas jo siekia, 
nėra būtinas Locke'o sutarčiai?? Manau, jog netikslinga išplėsti „sutar- 
ties“ sąvoką taip, kad kiekviena struktūra ar padėtis, susiklostanti ne- 
priklausomai veikiančių individų veiksmų pagrindu, būtų traktuojama 
kaip visuomeninė sutartis, net jeigu niekas apie tokią struktūrą negalvo- 
jo ir nedėjo jokių pastangų jai realizuoti. Jeigu šią sąvoką taip išplečia- 
me, turime tai aiškiai pasakyti, kad neklaidintume kitų dėl jos tikro- 
sios prasmės. Turi būti aišku, kad vartojant išplėstinę sąvoką visuome- 
ninės sutarties rezultatu turėtume laikyti tokius dalykus: bendrąją pa- 
dėtį, kurią nusako tai, kas su kuo yra susituokęs arba kartu gyvena; 
žmonių pasiskirstymą tam tikrą vakarą tam tikrame mieste, nusakan- 
tį, kas ir kokiame teatre leidžia laiką, kurioje vietoje sėdi; tam tikrą 
dieną specifinę transporto srautų struktūrą valstybiniuose greitkeliuo- 
se; tam tikros parduotuvės klientus ir specifinę jų pirkinių struktūrą 
tam tikrą dieną ir t.t. Jokiu būdu neteigiu, kad ši išplėstinė sąvoka nė- 

ra įdomi; juk tai, kad valstybė gali atsirasti veikiant procesui, atitin- 
kančiam šią platesnę sąvoką (neatitikdamas siauresniosios), yra išties 
labai įdomus faktas! 

Koncepcija, kurią čia pateikiame, neturi būti painiojama su kitomis 
koncepcijomis. Nuo visuomeninės sutarties teorijų ji skiriasi tuo, kad 
apeliuoja į „nematomos rankos“ mechanizmą. Ji skiriasi nuo požiūrio, 
kad „de facto galia suteikia valstybei teisinę galią“, nes laiko, kad teisė- 
saugos teisės ir teisėsaugos priežiūros teisės egzistuoja nepriklausomai, 
kad jas turi visi, o ne kas nors vienas ar kokia nors maža grupė ir kad 
teisėsaugos galios koncentracijos procesas gali vykti nepažeidžiant nie- 
kieno teisių, kad valstybė gali atsirasti vykstant procesui, kai nepažei- 
džiamos nė vieno asmens teisės. Ar reikėtų sakyti, kad valstybė, kuri 
atsirado iš prigimtinės būklės vykstant nurodytam procesui, pakeitė 
prigimtinę būklę, tad jos jau nebėra, ar veikiau reikėtų sakyti, kad ji eg- 
zistuoja prigimtinės būklės aplinkoje ir todėl yra su ja suderinama? Be 
abejo, pirmasis atsakymas labiau tiktų Locke'o tradicijai; tačiau valsty- 
bė taip laipsniškai ir nepastebimai, be jokių didelių ar esminių tolydu- 
mo trūkių, kyla iš Locke'o prigimtinės būklės, kad kyla pagunda rinktis 
antrąjį atsakymą, nepaisant paties Locke'o skepticizmo: „... nebent kas 
nors pasakys, kad prigimtinė būklė ir pilietinė visuomenė yra vienas ir 
tas pats dalykas, o šito aš dar nesu girdėjęs net iš didžiausių anarchijos 
gynėjų“ (594). 


Teisėtumas 


Kai kas gali neigti, galbūt pagrįstai, kad valstybės atsira- 
dimo paaiškinime turi figūruoti normatyvinės sąvokos, net tokios, kaip 
teisė ginti teises ir teisė drausti pavojingą privatų teisingumo vykdy- 
mą, kai mokama kompensacija tiems, kuriems tas draudimas taikomas. 
Kadangi tai valstybei ar jos agentams nesuteikia jokių teisių, kurių ne- 
turėtų kiekvienas kitas asmuo, todėl naudojimasis tokiomis sąvokomis 
nėra smerktinas. Valstybei čia nėra suteikiamos kokios nors specialios 
teisės ir juo labiau netariama, kad visiems valstybinio valdymo aktams 
galioja teisumo prezumpcija. Taip pat netariama, kad asmenys, vei- 
kiantys kaip valstybės agentai, turi kokį nors imunitetą bausmei, jeigu 
jie pažeidžia kito teises. Visuomenė, kurios agentai jie yra, gali juos 

aprūpinti civilinės atsakomybės draudimo polisais arba suteikti tos at- 
sakomybės padengimo garantijas. Tačiau ji negali jų atsakomybės su- 
mažinti, palyginti su bet kurio kito asmens atsakomybe. Be to, gynybi- 
nės agentūros, kaip ir visos kitos bendrovės, nebus ribotos atsakomy- 
bės. Tie, kurie savanoriškai bendradarbiaus su tam tikra bendrove 
(klientai, kreditoriai, darbininkai ir t.t.), galės jai suteikti tokią teisę 
kontraktuose, kuriuose eksplicitiškai apribojama bendrovės atsakomy- 
bė, jeigu savo verslą ji plėtos šiuo būdu. Tačiau bendrovės atsakomybė 
tiems, kuriems tenka su ja bendrauti ne savo noru, nebus ribojama, ir 
šią savo atsakomybę ji veikiausiai apdraus. 

Ar mūsų aprašytoji valstybė yra teisėta, ar ji teisėtai valdo? Domi- 
nuojanti gynybinė agentūra turi de facto valdžią; ji šią valdžią ir savo 
dominuojančią padėtį įgijo nepažeisdama niekieno teisių; ir naudoja 
šią savo valdžią gana gerai. Ar šių faktų pakanka, kad galėtume ją lai- 
kyti teisėta valdžios turėtoja? Pagal tai, kaip „teisėtumas“ vartojamas 
politinėje teorijoje, tie, kurie teisėtai disponuoja valdžia, turi specialią 
teisę ja disponuoti.* Ar dominuojanti gynybinė agentūra turi kokių 
nors specialių teisių? Dominuojanti agentūra ir kita smulkesnė agentū- 
ra arba dominuojanti agentūra ir pavienis nepriklausomas individas — 
visi jie yra lygūs, jei kalbame apie jų teisę ginti kitas teises. Kaip gali 
atsirasti jų teisių diferenciacija? 

Pasvarstykime, ar dominuojanti gynybinė agentūra turi teisę būti 
dominuojančia. Ar restoranas, į kurį vieną vakarą nueinate, turi teisę 
laikyti jus savo ištikimu klientu? Galbūt maga pasakyti, kad tam tikro- 
mis sąlygomis jo savininkas gali pelnyti jūsų ištikimybę: j.s patiekia ge- 
resnį maistą, už mažesnę kainą, jaukesnėje aplinkoje, jo darbuotojai 
daug ir sunkiai dirba mėgindami pelnyti jūsų palankumą. Vis dėlto jis 
neturi teisės į jūsų, kaip kliento, ištikimybę.!? Jūs, pasirinkdamas kitą 
restoraną, nepažeidžiate jokių jo teisių. Pasirinkdamas kitą restoraną, 
jūs suteikiate jam teisę jus aptarnauti ir pateikti sąskaitą. Tačiau jis ne- 
įgyja teisės būti vieninteliu šios paslaugos teikėju. Panašiai turime skirti 
agentūros teisę būti vienintele tam tikra galios disponuotoja nuo jos tei- 


* Mėginant valdžios teisėtumo sąvoką paaiškinti valdinių nuostatų ir įsitikinimų ter- 
minais, beveik neišvengiamai patenkama į ratą, nes ja tenka remtis, kai reikia konkre- 
čiai paaiškinti valdinių nuostatų ir įsitikinimų turinį; tiesa, šį paaiškinimo ratą galima 
padaryti platesnį už tautologiją: teisėta valdžia yra toji, kurią dauguma valdinių laiko 
teisėta. 

sės disponuoti ta galia." Tad ar dominuojanti gynybinė agentūra turi 
tik teisę disponuoti šia galia? Prie šių klausimų galime prieiti kitu ke- 
liu ir kartu papildomai nušviesti individų padėtį, kurią jie turi prigim- 
tinės būklės sąlygomis. 

Pavienio asmens atžvilgiu gynybinė agentūra gali užimti puolamą- 
ją arba ginamąją poziciją. Ji užima puolamąją poziciją, jeigu prieš jį gi- 
na kitų teises: jį baudžia, reikalauja iš jo kompensacijos ir t.t. Ji užima 
jo atžvilgiu ginamąją poziciją, jeigu jį gina nuo kitų: baudžia kitus už 
jo teisių pažeidimus, verčia kitus mokėti jam kompensaciją ir t.t. Pri- 
gimtinės būklės teoretikų požiūriu, nusikaltimo auka turi tam tikrų tei- 
sių, kurias kiti gali ginti, tik jeigu jie yra aukos įpareigoti; ji taip pat turi 
kitų teisių, kurias kiti gali ginti nepriklausomai nuo to, ar gauna aukos 
įgaliojimą. Teisė reikalauti kompensacijos priklauso pirmajai kategori- 
jai; teisė bausti - antrajai. Jeigu auka atsisako kompensacijos, niekas ki- 
tas neturi teisės tos kompensacijos reikalauti nei aukos, nei savo var- 
du. Tačiau jeigu auka nori gauti kompensaciją, tai kodėl tik tie, kurie 
yra jos atitinkamai įgalioti, turi teisę reikalauti kompensacijos? Aki- 
vaizdu, kad jeigu kiekvienas iš keleto asmenų mėgintų iš pažeidėjo iš- 
ieškoti visą kompensaciją, būtų pažeidžiamos pastarojo teisės. Tad kaip 
nustatyti, kuris iš šių asmenų turi teisę imtis išieškojimo veiksmų? Tas, 
kuris pirmasis išieško pakankamą kompensaciją aukai? Tačiau leidus 
daugeliui konkuruoti dėl išieškojimo teisės, pažeidėjai ir jų aukos įsi- 
veltų į daugybę alinančių teisminių bylų, iš kurių faktiškai tik viena ga- 
li baigtis kompensacijos išmokėjimu. Alternatyviai, galbūt pirmasis, 
kuris imasi kompensacijos išieškojimo veiksmų, įgyja išimtinę išieško- 
tojo teisę; kitiems būtų neleista kištis į procesą. Tačiau tai leistų pažei- 
dėjui susirasti bendrininką, kuris pirmasis imtųsi kompensacijos išieš- 
kojimo bylos (ilgos, painios ir galbūt neišsprendžiamos), kad užkirstų 
kelią kitiems pateikti savo kompensacinius ieškinius. 

Teoriškai, kompensacijos išieškotojui nustatyti galėtų būti taikoma 
visiškai savavališka taisyklė, pavyzdžiui, „kompensacijos išieškotojas 
turi būti tas asmuo, kurio pavardė eina iškart po aukos pavardės abė- 
cėliniame visų teritorijos gyventojų sąraše“. (Ar tai skatintų žmones 
griebtis nusikalstamų veiksmų prieš savo tiesioginius abėcėlinius pirm- 
takus?) Kai pati auka nustato, kas bus kompensacijos išieškotojas, ga- 
rantuojama bent tai, kad išieškotojas tenkinsis procedūros rezultatu ir 
nemėgins išsireikalauti dar vienos kompensacijos. Auka nemanys, kad 

pasirinko sau nepalankią procedūrą; ir net jeigu taip būtų, ji turėtų kal- 
tinti tik save. Būtent pažeidėjo labui į procedūrą yra įtraukiama, ir jos 
laikytis įsipareigoja auka, nes priešingu atveju auka, siekdama atgauti 
tai, kas, jos manymu, jai vis dar priklauso, inicijuotų antrą procedūrą. 
Tikėtis, kad auka susitaikys su draudimu dukart bausti už tą patį nu- 
sikaltimą, galima tik tuo atveju, jeigu ji pasitiki pradine procedūra; to- 
kio pasitikėjimo nebūtų, jeigu pradinį ieškinį iškeltų pažeidėjo bendri- 
ninkas. Tačiau kodėl neleistina dukart bausti už tą patį nusikaltimą, jei- 
gu taip nubaustas asmuo savo ruožtu gali iškelti atsakomąjį ieškinį? Ir 
kodėl auka negali dukart bausti savo teisių pažeidėjo, net jeigu pirmo- 
je procedūroje ieškovas veikė jos įgaliojimu? Ar auka negali pareikšti, 
kad nors kitas buvo jos įgaliotas išieškoti teisingą kompensaciją, jis de- 
ramai neatliko savo užduoties, ir todėl ji turi teisę įgalioti kitą asmenį 
atlikti šią užduotį? Jeigu pirmasis asmuo, kurį ji pasiuntė pažeidėjui su- 
laikyti, jo nepasiekė, tai ji gali pasiųsti kitą; jeigu šis jį pasiekė, tačiau 
buvo papirktas, tai auka gali pasiųsti trečią; tad kodėl jai neleistina pa- 
siųsti kito savo agento, jeigu pirmasis reikiamai neįvykdė savo užduo- 
ties? Be abejo, jeigu ji siunčia kitą agentą tam, kad išsireikalautų dau- 
giau nei reikalavo pirmasis agentas, ji rizikuoja ta prasme, kad kiti ma- 
nys, jog jos papildomas ieškinys nėra pagrįstas, ir todėl priešinsis. Bet 
ar yra kitokių argumentų (grindžiamų ne vien apdairumu) prieš tokią 
aukos elgseną? Pilietinė teisinė sistema, bent tuo pavidalu, kaip ją įsi- 
vaizduojame, nepripažįsta dviejų bausmių už tą patį nusikaltimą. Ka- 
dangi ji pripažįsta tik vienkartinį nuosprendį, joje būtų neteisinga leis- 
ti ieškovo pusei kaskart iš naujo kelti bylą tol, kol bus pasiektas jai pa- 
lankus rezultatas. Tai negaliotų prigimtinės būklės sąlygomis, kur 
klausimas nėra išsprendžiamas absoliučiai ir kur jo sprendimas nėra 
privalomas visiems, kai aukos agentas arba agentūra priima nuospren- 
dį. Pilietinėje sistemoje būtų neteisinga persekiotojui suteikti daug ga- 
limybių priimti galutinius ir privalomus sprendimus, nes jeigu kartą 
jam pasiseks, tai apkaltintasis asmuo neteks beveik visų galimybių gin- 
tis. Tačiau prigimtinės būklės sąlygomis asmuo turi galimybių priešin- 
tis nuosprendžiui, kuris jam atrodo neteisingas,'* net jeigu nėra garan- 
tijos, kad auka pripažins savo agento sprendimus; labiau tikėtina, kad 
ji pripažins būtent juos, o ne kurios nors nežinomos trečios pusės 
sprendimus; tad aukos pasirinkimas nustatant kompensacijos išieško- 
toją yra žingsnis link visos bylos išsprendimo. (Jos antagonistas taip pat 

galėtų pripažinti šį rezultatą.) Tačiau yra dar viena priežastis, galbūt 
net svarbiausia, paaiškinanti, kodėl būtent auka yra veiksmų šaltinis 
išieškant kompensaciją. Auka yra tas individas, kuriam priklauso kom- 
pensacija ne tik ta prasme, kad pinigai atitenka jam, bet ir ta prasme, 
kad kitas privalo juos sumokėti jam. (Tai yra skirtingi dalykai: galiu bū- 
ti įsipareigojęs jums, kad sumokėsiu tam tikrą pinigų sumą kitam as- 
meniui.) Būtent auka, kaip asmuo, kuriam ši pareiga galioja, turi teisę 
spręsti, kaip konkrečiai ji turi būti vykdoma. 


Visų teisė bausti 


Priešingai nei kompensacijos išieškojimas, kurį prigimti- 
nės būklės teoretikai laiko tik aukos arba jos įgalioto agento reikalu, 
bausmės vykdymas paprastai laikomas funkcija, kurią gali atlikti kiek- 
vienas. Locke'as suvokia, jog „kai kuriems Žmonės tai atrodys labai 
keista doktrina“ ($9). Locke'as ją gina argumentuodamas, kad prigim- 
tinis įstatymas būtų bevertis, jeigu prigimtinės būklės sąlygomis nie- 
kas negalėtų jo taikyti; kadangi prigimtinės būklės sąlygomis visi turi 
lygias teises, tai jeigu bet kuris pavienis asmuo turi teisę jį taikyti, to- 
kią teisę turi ir kiekvienas ($7); jis taip pat sako, kad pažeidėjas tampa 
pavojingas žmonijai apskritai, todėl kiekvienas turi teisę jį bausti ($8), 
ir jis meta iššūkį skaitytojui siūlydamas kitaip paaiškinti, kokia teise 
valdovas ar valstybė gali bausti svetimšalį už nusikaltimą, padarytą jų 
šalyje. Ar ši bendra teisė bausti yra intuityviai nepriimtina? Jeigu sun- 
kus nusikaltimas būtų padarytas kitoje šalyje, kuri atsisako piktadarį 
nubausti (galbūt dėl to, kad jos valdžia jam pritaria ar net pati taip nu- 
sikalsta), tai ar jūs neturėtumėte teisės jo nubausti, padaryti jam kokios 
nors žalos už jo nusikalstamus veiksmus? Be to, galima mėginti šią tei- 
sę bausti dedukuoti iš kitų moralinių prielaidų: iš teisės gintis ir ginti 
konjunkcijoje su idėja, kad pažeidėjo moralinio neliečiamumo ribos pa- 
sikeičia. Galima laikytis kontraktarinės moralinių draudimų traktuotės 
ir teigti, kad pažeidę kito neliečiamumo ribas, netenka teisės į tai, kad 
kiti gerbtų jų pačių neliečiamumo ribas. Šiuo požiūriu, moralė niekam 
nedraudžia griebtis tam tikrų veiksmų prieš tuos, kurie jau yra pažei- 
dę tam tikrus moralinius draudimus (ir lieka už tai nenubausti). Kai 
kurie nusižengimai suteikia kitiems laisvę peržengti tam tikras ribas 

(nėra pareigos to nedaryti); retribucinė koncepcija čia gali padėti šią 
laisvę konkretizuoti." Samprotavimai apie teisę bausti gali pasirodyti 
keisti tuo atveju, jeigu ją interpretuojame griežtai, kaip teisę, kurią kam 
nors realizuojant kiti negali kištis arba patys ją realizuoti, o ne kaip tam 
tikrą laisvę, t.y. laisvę, kuria gali naudotis ir kiti. Nebūtina laikytis 
griežtesnės interpretacijos: bausmės vykdymo laisvė suteiktų Locke'ui 
beveik visa, ko jam reikia, jeigu prie jos pridurtume pažeidėjo pareigą 
nesipriešinti paskirtai bausmei. Prie šių argumentų, pagrindžiančių te- 
zę, jog egzistuoja bendra bausmės vykdymo teisė, galime pridurti tą 
aplinkybę, kad kitaip nei kompensacija bausmė nėra tai, kas priklauso 
aukai (nors auka gali būti labiausiai suinteresuota tuo, kad bausmė bū- 
tų įvykdyta), tad šiuo klausimu ji neturi lemiamo balso. 

Kaip veiktų tokia atvira baudžiamoji sistema? Visos tos problemos, 
kurios iškilo įsivaizduojant, kaip veiktų atvira kompensacijos išieškoji- 
mo sistema, iškiltų ir atviroje baudžiamojoje sistemoje. Iškiltų dar ir pa- 
pildomų. Ar tai būtų sistema, kur pirmasis ieškinio pareiškėjas įgyja 
išieškojimo monopolį? Ar sadistai nebūtų tie, kurie mėgintų pirmieji 
nusigauti prie grobio? Dėl to taptų daug sunkiau neleisti baudėjams 
peržengti teisėtos bausmės ribų, nors kai kam dėl to atsirastų naujų 
malonaus ir nesusvetimėjusio darbo galimybių. Ar atviroje baudžiamo- 
joje sistemoje kiekvienas turėtų teisę atleisti nuo bausmės; ir ar kitas 
neturėtų teisės atmesti šio sprendimo bausdamas pažeidėją tol, kol 
įvykdoma visa pelnyta jo bausmė? Ar pažeidėjas gali turėti bendrinin- 
ką, kuris jį baustų tik simboliškai? Kiek tikėtina, jog auka jaustų, kad 
išties vykdomas teisingumas? Ir taip toliau. 

Jeigu sistema, kuri leidžia bausmę vykdyti bet kam, yra ydinga, tai 
kaip turi būti nustatoma, kuris iš visų tų, kurie nori ar net trokšta ją 
vykdyti, gali tai daryti? Galima būtų įsivaizduoti, kad, kaip ir anksčiau, 
tai turi būti auka arba jos įgaliotas agentas. Ir nors auka užima išskir- 
tinę padėtį ta prasme, kad jai priklauso kompensacija, jai nepriklauso 
bausmė. (Ji „priklauso“ asmeniui, kuris nusipelnė bausmės.) Pažeidė- 
jas nėra skolingas aukai savo bausmę; jis nėra pelnęs savo bausmės au- 
kai. Tad kodėl aukai turi priklausyti speciali teisė bausti arba būti bau- 
dėju? Jeigu ji neturi specialios teisės bausti, tai ar ji turi kokią nors spe- 
cialią teisę nuspręsti, kad bausmė apskritai nebūtų vykdoma arba kad 
pažeidėjui būtų suteikta malonė? Ar negali kas nors pažeidėjo bausti 
net prieš nukentėjusiojo norą, kurio moraliniai įsitikinimai neleidžia 

pripažinti tam tikro bausmės būdo? Jeigu užpuolamas Gandžio idėjų 
šalininkas, tai ar kiti gali jį ginti naudodami priemones, kurias jis at- 
meta? Kiti juk taip pat yra paliečiami: jie yra įbaiminami ir jaučiasi ma- 
žiau saugūs, jeigu mato, kad tokie nusikaltimai daromi nebaudžiamai. 
Ar tas faktas, kad auka labiausiai nukenčia nuo nusikaltimo, jai sutei- 
kia ypatingų teisių pažeidėjo bausmės atžvilgiu? (Ar kitus paliečia pats 
nusikaltimas, ar tik jo nebaudžiamumas?) Jeigu auka buvo nužudyta, 
tai ar jos ypatingas statusas pereina jos artimiausiems giminaičiams? 
Jeigu yra dvi žudiko aukos, tai ar kiekvienas iš jų artimųjų turi teisę jį 
bausti mirtimi, o kompensaciją atsiimti tas, kuris pirmasis pateikė ieš- 
kinį? Galbūt sprendimas būtų ne tai, kad kiekvienas gali bausti ar kad 
tik auka gali bausti, bet veikiau tai, kad visi paliestieji (t.y. kiekvienas), 
bausdami nusikaltėlį arba įgaliodami kitą įvykdyti jam bausmę, gali 
veikti kolektyviai. Tačiau tai pareikalautų tam tikro institucinio spren- 
dimų priėmimo aparato prigimtinės būklės sąlygomis. Ir jeigu šią teisę 
apibrėžiame kaip kiekvieno teisę tarti savo žodį nustatant bausmę, tai 
ji būtų vienintelė kolektyvinio pobūdžio teisė, kurią žmonės turėtų pri- 
gimtinės būklės sąlygomis; tai būtų teisė (teisė nustatyti bausmę), ku- 
rią Žmonės turėtų veikiau kolektyviai, o ne individualiai. Atrodo, kad 
nėra jokio paprasto ir elegantiško būdo paaiškinti, kaip kiekvieno teisė 
bausti pažeidėją funkcionuotų prigimtinės būklės sąlygomis. Tačiau šis 
aiškinimasis, kas gali reikalauti kompensacijos ir kas gali bausti, at- 
skleidžia kitą atsakymo paieškos kelią sprendžiant klausimą, kokiomis 
teisėmis disponuoja dominuojanti gynybinė asociacija. 

Dominuojanti gynybinė asociacija veikia kaip įgaliotasis daugelio 
asmenų agentas, išieškantis jiems priklausančią kompensaciją. Ji turi 
teisę veikti jų vardu; mažesnė asociacija veikia mažesnio asmenų skai- 
čiaus vardų; atskiras individas turi teisę veikti tik savo paties vardu. 
Dominuojanti gynybinė agentūra turi didesnę teisinę galią ta prasme, 
kad ji į savo rankas perima daugelio individų teises, nors tokio pat po- 
būdžio teises turi ir visi kiti. Čia galima pasakyti kai ką daugiau pripa- 
žinus, kad neturime aiškaus supratimo apie tai, kaip kiekvieno teisė 
bausti veiktų prigimtinės būklės sąlygomis. Tuo mastu, kuriuo kiekvie- 
nam galima pripažinti balso teisę realizuojant kolektyvinę bausmės 
vykdymo teisę, dominuojančiai agentūrai galima pripažinti didžiausią 
bausmių vykdymo teisę, nes beveik visi yra įgalioję ją veikti jų vardu. 
Vykdydama bausmes ji nustumia į šalį, daro nereikalingus, saujelės li- 

kusių baudžiamuosius veiksmus. Bet kuris privatus individas, kuris 
imsis tokių veiksmų, susidurs su teisėtomis kitų pretenzijomis, nes 
daugeliui žmonių atrodys, kad jų teisės ginamos tik tada, kai baudžia- 
mųjų veiksmų imasi jų agentas, būtent - dominuojanti gynybinė agen- 
tūra. Tai paaiškina vyraujantį įsitikinimą, jog dominuojanti gynybinė 
agentūra, arba valstybė, turi kažkokį ypatingą teisėtumo statusą. Ka- 
dangi savo rankose yra sukaupusi didesnio individų skaičiaus teises, ji 
turi daugiau teisių imtis veiksmų. Tačiau, kaip ir visi kiti, ji neturi tei- 
sės būti dominuojančia agentūra. 

Reikia atkreipti dėmesį į dar vieną galimą jėgos naudojimo teisėtu- 
mo šaltinį. Jeigu savo agentūros pasirinkimą individai traktuoja kaip 
koordinacinį lošimą, kur jiems naudingiausia kuo greičiau prisijungti 
prie vienos ir tos pačios (ne itin svarbu kurios) agentūros, tai jie gali 
manyti, jog toji agentūra, į kurią jie faktiškai susibūrė, dabar yra tinka- 
miausia instancija, į kurią turi būti kreipiamasi dėl gynybinių paslau- 
gų. Pagalvokime apie paauglių būrimosi vietas. Neturi ypatingos reikš- 
mės, kur yra toji vieta, svarbiausia tik tai, kad kiekvienas žino, kur su- 
sirinks kiti. Toji vieta ir tampa susitikimų vieta. Svarbu ne tik tai, kad 
nueidamas kitur patirtumėte nesėkmę, bet tai, kad visi kliaujasi tuo, jog, 
bus renkamasi toje vietoje ir visi turės iš šio sutarimo naudos. Tai nėra 
privaloma susitikimų vieta; jeigu toji vieta yra prekyvietė, tai jos savi- 
ninkas neturi teisės į tai, kad būtent joje rinktųsi žmonės. Žmonės ne- 
privalo joje rinktis, jie paprasčiausiai joje renkasi. Panašiai galima įsi- 
vaizduoti tam tikros gynybinės agentūros tapsmą dominuojančia agen- 
tūra. Kiek Žmonės koordinuoja savo veiksmus konverguodami prie 
vienos gynybinės agentūros ir galiausiai visi tapdami jos klientais, tiek 
šis tapsmas nėra grynas „nematomos rankos“ procesas. Čia taip pat 
bus tarpinių atvejų, nes kai kurie jį traktuos kaip koordinacinį lošimą, 
o kiti, to nesuvokdami, paprasčiausiai reaguos į lokalinius signalus." 

Kai faktiškai tik viena agentūra naudojasi teise drausti kitiems tai- 
kyti savo nepatikimas teisėsaugos procedūras, ji tampa de facto valsty- 
be. Teisindami šį draudimą apeliavome į žmonių neišmanymą, netik- 
rumą ir žinių stoką. Kai kuriose situacijose nėra žinoma, ar tam tikras 
asmuo atliko tam tikrą veiksmą, o procedūros, kurios naudojamos šiam 
klausimui išsiaiškinti, skiriasi savo patikimumo ar nešališkumo laips- 
niu. Galime spėlioti, ar tokiame pasaulyje, kur turėtume tobulas fakti- 
nes žinias, kiekvienas galėtų pagrįstai pretenduoti į (neišimtinę) teisę 

drausti kitam bausti nusikaltusį asmenį. Net jeigu būtų sutariama dėl 
faktų, gali būti nesutariama dėl bausmės dydžio, kurį užtraukia tam 
tikras veiksmas, arba dėl to, kokie veiksmai yra baustini. Šiame darbe 
neginčijau (kiek tai buvo įmanoma) prielaidos, kuria paprastai remiasi 
utopinės ir anarchistinės teorijos, būtent, kad egzistuoja tam tikri prin- 
cipai, pakankamai akivaizdūs, kad dėl jų sutartų visi geros valios žmo- 
nės, pakankamai griežti, kad teiktų apibrėžtas gaires konkrečiose situ- 
acijose, pakankamai aiškūs, kad visi suprastų jų reikalavimus ir pakan- 
kamai išsamūs, kad padėtų išspręsti visas faktiškai iškylančias proble- 
mas. Jeigu aiškindami valstybės atsiradimą atsisakytume tokios prie- 
laidos, tai turėtume tenkintis viltimi, jog tolesnė Žmonijos (ir moralės 
filosofijos) pažanga atvestų prie tokio sutarimo ir taip sugriautų vals- 
tybės egzistavimo pagrindą. Tačiau ne tik toji diena, kai visi geros va- 
lios žmonės pripažins libertarinius principus, atrodo ganėtinai tolima, 
bet ir patys tie principai niekur nėra išsamiai išdėstyti, ir nėra vienin- 
gos tokių principų aibės, kurią pripažintų visi libertarai. Pavyzdžiui, 
pasvarstykime klausimą, ar autorinių teisių institucija yra išties teisė- 
ta. Kai kurie libertarai tai neigia, tačiau mano, kad jos rezultatas gali 
būti pasiektas, jeigu autoriai ir leidėjai savo kontraktuose dėl knygos 
pardavimo nustatytų sąlygą, draudžiančią ją perspausdinti be jų leidi- 
mo, ir tada už kontrakto pažeidimą galėtų teismine tvarka persekioti 
bet kurį piratinį knygų leidėją; matyt, jie užmiršta tai, kad kartais kai 
kurie žmonės pameta knygas, o kiti jas randa. Kiti libertarai su tuo ne- 
sutinka.'? Panašių nesutarimų kyla dėl patentų. Jeigu žmonės, kuriuos 
vienija bendra jų pripažįstama teorija, nesutaria dėl tokių esminių da- 
lykų, tai galbūt dvi libertarinės gynybinės agentūros galėtų susikauti. 
Viena agentūra mėgintų individui drausti perspausdinti tam tikrą kny- 
gą (nes tai pažeidžia autoriaus nuosavybės teises) arba reprodukuoti 
tam tikrą išradimą, kurio jis pats nėra nepriklausomai padaręs; kita 
agentūra kovotų prieš šį draudimą jį traktuodama kaip individo teisių 
pažeidimą. Nepalenkiamo archisto požiūriu, nesutarimai dėl to, kokios 
teisės turi būti įtvirtinamos jėga, ir faktas, jog kartais tenka keisti tokių 
teisių turinį, teikia dar vieną argumentą (šalia argumento, apeliuojan- 
čio į faktinių Žinių stoką) valstybės naudai. Žmonės, kurie teikia pir- 
menybę taikai, o ne jų požiūrio į teisingumą įtvirtinimui, susivienys 
vienoje valstybėje. Žinoma, jeigu žmonės išties vadovaujasi šia prefe- 
rencija, tai jų gynybinės agentūros nesikaus tarpusavyje. 

Prevencinis suvaržymas 


Galiausiai atkreipkime dėmesį į tai, kaip „prevencinio su- 
laikymo“, arba „prevencinio suvaržymo“, klausimas siejasi su kom- 
pensacijos principu (4 skyrius) ir paliečia 5 skyriuje aptartąją būtiny- 
bę, kad ultraminimali valstybė gynybines paslaugas teiktų net tiems, 
kurie už jas nemoka. Šią sąvoką reikėtų išplėsti taip, kad ji galiotų vi- 
siems individų elgesio apribojimams, kuriais siekiama sumažinti rizi- 
ką, kad jie pažeidinės kitų teises; pavadinkime šią platesnę sąvoką 
„prevenciniu suvaržymu“. Ji apimtų tokius dalykus kaip tam tikriems 
individams keliamą reikalavimą kartą per savaitę prisistatyti pareigū- 
nui (tarsi jie būtų lygtinai paleisti į laisvę), draudimą kai kuriems in- 
dividams lankytis tam tikrose vietose tam tikromis valandomis, gin- 
klų kontrolės įstatymus ir t.t. (bet ne įstatymus, draudžiančius skelbti 
bankų apsaugos sistemų planus). Prevencinis sulaikymas apimtų to- 
kius dalykus kaip asmens įkalinimas ne dėl kokio nors jo padaryto nu- 
sikaltimo, bet dėl to, kad tikimybė, jog jis padarys nusikaltimą, laiko- 
ma daug didesne nei įprastoji. (Tam pagrindo teikti gali jo anksčiau 
padaryti nusikaltimai.) 

Jeigu tokie prevenciniai suvaržymai yra neteisėti, tai ne todėl, kad 
jie iš anksto draudžia veiksmus, kurie, nors ir pavojingi, faktiškai galė- 
tų nepadaryti jokios žalos. Juk teisinė sistema, kuri draudžia privačią tei- 
sėsaugą, pati yra grindžiama prevenciniais argumentais.'* Negalima 
teigti, kad tokie argumentai, kuriais grindžiamos visos teisinės siste- 
mos, draudžiančios privačią teisėsaugą, yra nesuderinami su sistemos 
teisingumu; bent jau jeigu pripažįstame teisingos teisinės sistemos ga- 
limybę. Ar galima prevencinius suvaržymus pagrįstai smerkti kaip ne- 
teisingus, bet kartu nepasmerkti privačios teisėsaugos draudimo, ku- 
riuo remiasi bet kurios valstybinės teisinės sistemos egzistavimas? Ne- 
žinau, ar prevenciniai suvaržymai gali būti atskirti, remiantis teisingu- 
mo kriterijais, nuo kitų panašių riziką mažinančių draudimų, kuriais 
remiasi teisinės sistemos. Galbūt čia mums gali pasitarnauti anksčiau 
šiame skyriuje aptarti principai, pagal kuriuos veiksmai arba procesai, 
nereikalaujantys papildomų sprendimų, kad būtų kvalifikuojami kaip 
nusikalstami, atskiriami nuo procesų, kur nusikaltimas padaromas tik 
tada, kai asmuo vėliau nusprendžia padaryti nusikalstamą veiką. Jei- 
gu kai kurie žmonės traktuojami kaip nepajėgūs ateityje priimti spren- 

dimo, t.y. traktuojami kaip įtraukti mechanizmai, kurie atliks (arba ga- 
li atlikti) nusikalstamas veikas (arba atliks tuo mastu, kuriuo jie laiko- 
mi nepajėgiais susilaikyti nuo nusikalstamų veikų?), tada prevenciniai 
suvaržymai galbūt atrodys teisėti. Tarus, kad jiems primesti nepatogu- 
mai bus atlyginti (žr. toliau), prevencinius suvaržymus galima pagrįsti 
tais pačiais argumentais, kokiais grindžiamas bet kurios teisinės siste- 
mos egzistavimas. (Nors jie gali būti atmetami remiantis kitais argu- 
mentais.) Tačiau jeigu žala, kurią (kaip baiminamasi) asmuo gali pa- 
daryti, priklauso nuo jo nusikalstamų sprendimų, kurių jis dar nepa- 
darė, tai minėtieji principai leis atmesti prevencinį sulaikymą arba su- 
varžymą kaip neteisėtą ir neleistiną.* 

Net jeigu prevenciniai suvaržymai, remiantis teisingumo kriterijais, 
negali būti atskirti nuo panašių draudimų, kuriais remiasi teisinės sis- 
temos, ir jeigu žalos rizika yra pakankamai didelė, kad leistų griebtis 
draudimų, vis dėlto tie, kurie jų griebiasi siekdami didesnio savo sau- 
gumo, privalo kompensuoti tiems, kuriems šie draudimai taikomi (ir ku- 
rie faktiškai galbūt niekam nepadarytų žalos), už jiems padaromą 
skriaudą. Tai išplaukia iš kompensacijos principo, kurį aptarėme 4 sky- 
riuje. Smulkių draudimų ir reikalavimų atveju būtų nesunku teikti to- 
kią kompensaciją (ir galbūt šiais atvejais ji turėtų būti teikiama net jei- 
gu nepadaroma jokios skriaudos). Kitos priemonės, tokios kaip draudi- 
mas kai kuriems asmenims būti tam tikrose vietose ar specifinis jų 
veiklos apribojimas, pareikalautų rimtos kompensacijos. Visuomenei 
būtų beveik neįmanoma kompensuoti skriaudos, patiriamos asmens, 
kuris prevencinio suvaržymo sumetimais yra įkalintas. Galbūt tik su- 
kūrus tokiems tariamai pavojingiems asmenims savotišką kurortą, ku- 
ris, kad ir aptvertas bei saugomas, jiems siūlytų ištaigius viešbučius, 
įvairių pramogavimo galimybių ir t.t., ir taip galėtų būti patenkintas 
kompensacijos reikalavimas. (Kaip jau išsiaiškinome anksčiau, šiuos 
asmenis galima būtų apmokestinti tokia kaina, kuri neviršija jų įprastų 
būsto nuomos ir maitinimosi kaštų platesnėje visuomenėje. Tačiau tai 
būtų neleistina, jeigu toks asmuo negalėtų ir toliau užsidirbti tokias pat 
pajamas, kokias turėjo platesnėje visuomenėje, nes tada jam pateikia- 


* Ar tai galiotų ir tuo atveju, jeigu tie, kurie primeta suvaržymus, mokėtų visą kom- 
pensaciją, grąžindami suvaržytąjį į tą patį abejingumo kreivės tašką, kuriame jis šiaip 
jau būtų, užuot mokėdami kompensaciją tik už jam primestą skriaudą? 

mos sąskaitos atimtų iš jo visus finansinius išteklius.) Toks sulaikymo 
centras turėtų būti ganėtinai patraukli gyvenimo vieta; ir jeigu daugy- 
bė Žmonių siekia į ją patekti, galima daryti išvadą, kad ji tapo labiau 
nei pakankamai prabangi tam, kad būtų kompensuojami asmens pati- 
riami nepatogumai dėl draudimo gyventi šalia kitų platesnėje visuo- 
menėje.* Čia nesiaiškinu tokios schemos detalių ir teorinių sunkumų 
(pavyzdžiui, kai kurie asmenys pašalinti iš platesnės visuomenės pa- 
tirtų daugiau nepatogumų nei kiti), ir neatsakau į galimus moralinius 
prieštaravimus (pavyzdžiui, ar asmens teisės būtų pažeistos, jeigu jis 
kartu su visais kitais pavojingais žmonėmis būtų nusiųstas į šią vietą? 
Ar didesnė prabanga gali kompensuoti didesnį pavojų?) Apie poilsi- 
nius sulaikymo centrus kalbu xe todėl, kad siūlyčiau juos steigti, bet 
tik norėdamas parodyti, ką prevencinio sulaikymo šalininkai turi ap- 
mąstyti ir kaip būti pasiruošę už juos moketi. Faktas, kad visuomenė turi 
mokėti kompensaciją asmenims, kuriuos ji prevenciškai suvaržo, tais 
atvejais (jeigu tokių yra), kai ji teisėtai gali taip juos suvaržyti, veikiau- 
siai būtų rimta kliūtis mėginimams tokius suvaržymus įvesti. Iškart ga- 
lime pasmerkti bet kurią prevencinių suvaržymų schemą, jeigu ji ne- 
numato pakankamos šio pobūdžio kompensacijos. Sujungus tai su 
ankstesnės pastraipos išvadomis, lieka išties labai mažai erdvės, jeigu 
jos apskritai lieka, teisėtam prevenciniam suvaržymui. 

Trumpai aptarkime kai kuriuos prieštaravimus šiam požiūriui į 
prevencinį suvaržymą - tai mums leis pasitelkti argumentų, kuriuos 
jau aptarėme kituose kontekstuose. Galime iškelti klausimą, ar apskri- 
tai leistina kai kuriems žmonėms prevenciškai suvaržyti kitus žmones, 
net jeigu jie kompensuoja šiems kitiems žmonėms už daromas skriau- 
das. Ar vietoje prevencinių suvaržymų sistemos neturėtų galioti tokia 
tvarka, kuriai esant tie, kurie nori prevenciškai suvaržyti kitus, mokė- 
tų jiems už sutikimą susitaikyti su šiais suvaržymais? Kadangi šie mai- 


* Kadangi kompensuojama turi būti tik skriauda, galbūt pakaktų ko nors mažiau 
nei vietos, kurią patys tie žmonės pasirinktų? Tačiau tokios drastiškos priemonės, kaip 
sulaikymas, atveju būtų sunku įvertinti visų nepatogumų mastą. Jeigu skriauda reiškia, 
kad asmeniui sukuriamos didesnės kliūtys, palyginti su kitais, užsiimti vienokia ar ki- 
tokia veikla, tai toks griežtas veiklos suvaržymas, kaip asmens sulaikymas, veikiausiai 
reikalautų visiškos kompensacijos už šiuos nepatogumus. Galbūt tik tada, kai sulaiky- 
mo vieta tampa kai kam patraukli, galima pagrįstai tarti, kad ji teikia kompensaciją už 
nepatogumus visiems tiems, kurie joje atsiranda. 

nai tenkintų pirmąją būtiną „neproduktyvių“ mainų sąlygą (žr. 4 sky- 
rių) ir kadangi tai, ką viena pusė gauna (kurios padėtis dėl mainų ne- 
pagerėja, palyginti su padėtimi, kurią ji turėtų neįsitraukdama į jokius 
santykius su kita puse), tėra mažesnė tikimybė patirti tai, kas būtų 
draudžiamas ribų peržengimas, jeigu jis būtų daromas sąmoningai, 
mūsų ankstesnieji argumentai, ginantys rinkos nustatomą abipusių 
mainų naudos paskirstymą, čia negalioja. Vietoje to, čia turime siūly- 
mą drausti mokant kompensaciją; arba, griežtesne forma (kaip ją apta- 
rėme 4 skyriuje), siūlymą drausti mokant kompensaciją tik už prime- 
tamą skriaudą. Antra, daugelyje prevencinio suvaržymo situacijų as- 
mens gaunamas „produktas“ (būtent jo suvaržymas) gali būti teikia- 
mas tik vieno tiekėjo. Nėra ir negali būti kokio nors kito asmens, kon- 
kurento, kuris galėtų jums tai parduoti, jeigu pirmojo „pardavėjo“ pra- 
šoma kaina jums būtų per didelė. Sunku suprasti, kodėl šiais neproduk- 
tyvių mainų atvejais monopolinis kainos nustatymas turėtų būti laiko- 
mas tinkamu naudos paskirstymo modeliu. Tačiau jeigu siūlant pre- 
vencinio suvaržymo programas bendrąją pavojaus visiems tikimybę 
siekiama pastūmėti žemiau tam tikros slenkstinės ribos, o ne suvaržyti 
kiekvieną pavojingą asmenį, kuris daugiau nei fiksuoto minimumo dy- 
džiu prisideda prie šio bendrojo pavojaus sukūrimo, tai šis tikslas gali 
būti pasiektas neprimetus suvaržymų visiems. Jeigu būtų nusamdoma 
pakankamai daug tokių asmenų, tai bendras kitų keliamas pavojus 
kristų žemiau slenksinės ribos. Tokiose situacijose prevencinio suvar- 
žymo kandidatai gautų tam tikrų paskatų konkuruoti savo kainomis, 
nes jie turėtų ne tokią dominuojančią padėtį rinkoje. 

Net jeigu tiems, kurie primeta suvaržymus, nebūtina pasiekti sa- 
vanoriško susitarimo su tais, kuriems jie juos primeta, kodėl iš jų ne- 
reikalauti, kad jie bent jau nesmukdytų tų, kuriems primeta suvaržy- 
mus, į žemesnę abejingumo kreivę? Kodėl reikalaujama, kad kompen- 
sacija būtų mokama tik už padarytą skriaudą? Kompensaciją už 
skriaudą galima traktuoti kaip kompromisą, kuris priimamas dėl to, 
kad neapsisprendžiama, kurią iš dviejų patrauklių, bet tarpusavyje 
nesuderinamų, pozicijų pasirinkti: (1) jokios kompensacijos, nes pavo- 
jingus asmenis leistina suvaržyti, tad kiekvienas turi teisę juos suvar- 
žyti; (2) visą kompensaciją, nes nevaržomas asmuo gali gyventi fak- 
tiškai nedarydamas niekam žalos, tad niekas neturi teisės jo suvaržy- 
ti. Tačiau uždraudimas junginyje su kompensacija už skriaudą nėra 

„skirtumo pasidalijimo“ kompromisas tarp dviejų vienodai patrauk- 
lių alternatyvių pozicijų, tik viena iš kurių yra teisinga, nors ir neži- 
nome, kuri. Veikiau, kaip man atrodo, būtent ji yra teisinga pozicija; ji 
yra priešingų (moralinių) vektorių, į kiekvieną iš kurių privalome at- 
sižvelgti, atstojamoji.* 

Šiame skyriuje aptarėme prieštaravimus mūsų argumentui, atve- 
dusiam mus prie minimalios valstybės, ir jame išrutuliotiems princi- 
pams, taikomiems kitų problemų sprendimui. Nuo anarchijos atėję 
prie minimalios valstybės dabar mėginsime parodyti, kodėl nedera eiti 
toliau. 


* O kas, jeigu visuomenė yra per daug neturtinga, kad galėtų kompensuoti tiems, 
kurie nesant suvaržymų būtų labai pavojingi? Ar natūrinio ūkio žemdirbių visuomenė 
galėtų ką nors prevenciškai suvaržyti? Taip, galėtų, tačiau tik tuo atveju, jeigu tie, kurie 
suvaržymus primeta, skirtų pakankamai lėšų kompensacijai, t.y. taip, kad jų pačių pa- 
blogėjusi padėtis (pablogėjusi dėl prarastų lėšų, atiduotų į bendrą kompensavimo fon- 
dą) susilygintų su padėtimi (pagerėjusia dėl kompensacijos) tų, kuriems suvaržymai pri- 
metami. Pastarieji vis dar būtų šiek tiek skriaudžiami, bet ne daugiau nei visi kiti. Vi- 
suomenė yra neturtinga siūlomų prevencinių suvaržymų atžvilgiu, jeigu tie, kurie su- 
varžymus primeta, negali kompensuoti tiems, kuriems tuos suvaržymus primeta, patys 
nenusmukdami į nuskriaustųjų padėtį, t.y. patys neatsidurdami padėtyje, kuri bylotų 
padarytą skriaudą, jeigu joje atsidurtų tik kai kurie asmenys. Neturtingos visuomenės tu- 
ri mokėti kompensacijas tol, kol padėtis tų, kuriems suvaržymai taikomi, susilygins su 
padėtimi tų, kuriems jie nėra taikomi. Čia naudojama „susilyginimo“ sąvoka gali būti 
interpretuojama įvairiai: jie gali būti lygiai nusmukdyti nuo savo absoliučios padėties 
(nors ši interpretacija gali atrodyti nepagrįstai griežta atsižvelgiant į faktą, kad kai ku- 
rie iš tų, kuriems suvaržymai netaikomi, gali startuoti nuo ganėtinai aukštos padėties); 
jų padėtis gali būti bloginama lygiais intervalais; ji gali būti bloginama vienodu procen- 
tu nuo tam tikro pradinio atskaitos taško. Šių sudėtingų klausimų sprendimas reikalau- 
ja kur kas daugiau pastangų nei galime sau leisti spręsdami pagrindines šios knygos 
problemas. Alanas Dershowiztas mane informuoja, kad spaudai rengiamo jo darbo ant- 
rame tome, skirtame prevencijos sąvokos teisėje analizei, jis juda linkme, analogiška ma- 
no samprotavimams šioje vietoje; tad norėčiau skaitytoją nukreipti į šį jo darbą. 

7 SKYRIUS 


Paskirstomasis teisingumas 


Minimali valstybė yra plačiausių galių valstybė, kuri gali 
būti pateisinta. Bet kuri platesnių galių valstybė pažeidžia žmonių tei- 
ses. Tačiau esama įvairių argumentų, kuriais siekiama įrodyti, jog pla- 
tesnių galių valstybė pateisinama. Šioje knygoje neįmanoma išanali- 
zuoti visų šių argumentų. Todėl sutelksiu dėmesį į laikomus svariau- 
siais bei įtakingiausiais ir mėginsiu parodyti, kodėl jie žlunga. Šiame 
skyriuje išnagrinėsime tezę, jog platesnių galių valstybė yra pateisina- 
ma todėl, kad ji yra būtina (arba yra geriausia priemonė) siekiant pa- 
skirstomojo teisingumo tikslų; kitame skyriuje aptarsime įvairias kitas 
platesnių galių valstybės pateisinimo tezes. 

Terminas „paskirstomasis teisingumas“ nėra neutralus. Išgirdę Žo- 
dį „paskirstymas“, dauguma žmonių įsivaizduoja, kad kažkas arba 
koks nors mechanizmas, dalydamas daiktų atsargas, vadovaujasi tam 
tikru principu arba kriterijumi. Į šį daiktų paskirstymo procesą gali įsi- 
velti klaida. Todėl lieka atviras bent jau klausimas, ar neturėtų būti at- 
liktas perskirstymas: ar neturėtume iš naujo atlikti tai, kas jau buvo at- 
likta, bet atlikta blogai. Tačiau mes nesame vaikų padėtyje - kai jiems 
buvo atriektos pyrago riekės ir kai paskui raikytojas skuba taisyti savo 
raikymo klaidas. Nėra jokio centrinio paskirstymo, nėra jokio asmens 
ar asmenų grupės, turinčios teisę kontroliuoti visus išteklius ir spręsti, 
kaip jie turi būti padalyti. Tai, ką kiekvienas asmuo gauna, jis gauna iš 
kitų mainais už ką nors arba kaip dovaną. Laisvoje visuomenėje įvai- 
rūs asmenys valdo skirtingus išteklius, o nauja nuosavybė atsiranda 
kaip individų savanoriškų mainų ir veiksmų rezultatas. Nevyksta jo- 
kio gėrybių paskirstymo ar dalybų - panašiai kaip nevyksta jokio su- 
tuoktinių paskirstymo visuomenėje, kurioje individai patys pasirenka, 
su kuo jiems tuoktis. Visuminis rezultatas yra daugelio individų, tu- 

rinčių pasirinkimo teisę, priimami sprendimai. Tiesa, kai kurios termi- 
no „paskirstymas“ prasmės neimplikuoja kokio nors ankstesnio pa- 
skirstymo, atlikto pagal tam tikrą kriterijų (pavyzdžiui, „tikimybių pa- 
skirstymas“); kad ir koks būtų šio skyriaus pavadinimas, geriau nau- 
dotis visiškai neutralia terminologija. Mes kalbėsime apie žmonių val- 
das (holdinęs); valdų teisingumo principas nusako (iš dalies) tai, ko tei- 
singumas iš mūsų reikalauja šioje srityje. Pirmiausia išdėstysiu tai, ką 
laikau priimtina valdų teisingumo samprata, vėliau aptarsiu alterna- 
tyvius požiūrius. 


I SKIRSNIS 


Proprietarinė teorija 


Valdų teisingumo klausimas apima tris pagrindines te- 
mas. Pirmoji yra pradinio nuosavybės įgijimo, niekam nepriklausančių 
daiktų pasisavinimo tema. Čia kyla tokie klausimai: kaip gali būti pa- 
sisavinami niekieno daiktai; kokiam procesui ar procesams vykstant 
niekieno daiktai tampa kieno nors nuosavybe; kokie daiktai gali būti 
pasisavinami vykstant šiems procesams; kiek gali būti pasisavinama ir 
t.t. Sudėtingą šios temos tiesą, kurios čia neformuluosime, vadinsime 
teisingo įgijimo principu. Antroji tema - apie vieno asmens nuosavybės 
perdavimą kitam asmeniui. Kaip vienas asmuo nuosavybę gali perduo- 
ti kitam? Kaip asmuo gali įsigyti nuosavybę iš kito asmens, kuris ją tu- 
ri? Svarstant šią temą turi būti apibūdinti savanoriški mainai, dovano- 
jimas ir (kita vertus) apgaulė; be to, turi būti nurodytos konkrečios kon- 
vencijos, susiklostančios konkrečioje visuomenėje. Sudėtingą šios te- 
mos tiesą (paliekančią vietos skirtingoms konvencijoms) vadinsime tei- 
singo perdavimo principu. (Taip pat tarsime, kad ji nusako ir tuos prin- 
cipus, pagal kuriuos asmuo gali atsisakyti nuosavybės ir turimą daiktą 
paversti į niekieno.) 

Visiškai teisingame pasaulyje valdų teisingumo temą nusakytų šis 
indukcinis apibrėžimas: 


1. Asmuo, kuris įgyja nuosavybę pagal teisingo įgijimo principą, turi tei- 
Sę į šią nuosavybę. 

2. Asmuo, kuris įgyja nuosavybę pagal teisingo perdavimo principą iš ki- 
to asmens, turinčio teisę į tą nuosavybę, turi teisę į šią nuosavybę. 

3. Niekas neturi teisės į tam tikrą nuosavybę, išskyrus tuos, kurie ją įgyja 
(kartotinai) taikant 1 ir 2. 


Paskirstomojo teisingumo principas paprasčiausiai konstatuotų, 
kad paskirstymas yra teisingas, jeigu kiekvienas turi teisę į tą nuosa- 
vybę, kurią esant tokiam paskirstymui valdo. 

Tam tikras paskirstymas yra teisingas, jeigu jis teisėtais būdais kyla 
iš kito teisingo paskirstymo. Teisėtus perėjimo nuo vieno paskirstymo 
prie kito būdus apibrėžia teisingo perdavimo principas. Teisėtus pir- 
muosius „žingsnius“ apibrėžia teisingo įgijimo principas.* Visa, kas at- 
siranda iš teisingos situacijos, žengiant teisingus žingsnius yra teisin- 
ga. Kaitos būdai, kuriuos nusako teisingo perdavimo principas, išlaiko 
teisingumą. Kaip dedukcijos taisyklės išlaiko tiesą, ir kiekviena išvada, 
dedukuojama iš teisingų prielaidų kartotinai taikant tokias taisykles 
pati yra teisinga, taip ir perėjimo iš vienos situacijos į kitą būdai, ku- 
riuos nusako teisingo perdavimo principas, išlaiko teisingumą; todėl 
kiekviena situacija, faktiškai atsirandanti iš teisingos situacijos tokiais 
kartotiniais perėjimais, pati yra teisinga. Analogija tarp transformaci- 
jų, išlaikančių teisingumą, ir transformacijų, išlaikančių tiesą, yra pa- 
mokoma ne tik ten, kur ji tinka, bet ir ten, kur netinka. Norint įrodyti, 
kad tam tikra išvada teisinga, pakanka parodyti, jog ji galėjo būti de- 
dukuota iš teisingų prielaidų, tiesą išlaikančių transformacijų būdu. 
Norint įrodyti, kad tam tikra situacija yra teisinga, nepakanka parody- 
ti, kad ji galėjo atsirasti iš teisingos situacijos, teisingumą išlaikančios 
perdavimų būdu. Tas faktas, kad vagies aukos galėjo jam savo noru pa- 
dovanoti tam tikrą daiktą, nesuteikia jam teisės į jo grobį. Nuosavybės 
atveju teisingumas yra istorinis: jis priklauso nuo to, kas faktiškai įvy- 
ko. Prie šios minties grįšime vėliau. 

Ne visos realios situacijos susiklosto pagal du nuosavybės teisėtu- 
mo - teisingo įgijimo ir teisingo perdavimo - principus. Kai kurie žŽmo- 
nės vagia iš kitų, juos apgauna arba pavergia grobdami jų veiklos pro- 
duktą, neleisdami jiems gyventi, kaip jie nori, arba prievarta nušalin- 
dami mainų konkurentus. Visi šie perėjimo nuo vienos situacijos prie 
kitos būdai yra neleistini. Kai kurie asmenys nuosavybę įsigyja būdais, 


* Teisingo įgijimo principas gali būti taikomas ir nuo vieno perskirstymo pereinant 
prie kito. Galiu rasti niekam nepriklausantį daiktą ir jį pasisavinti. Kai paprastumo dė- 
lei kalbu tik apie perdavimo būdus, turiu omenyje ir tokius įgijimus. 


166 II DALIS. TOLYN NUO MINIMALIOS VALSTYBĖS? 
kurių nesankcionuoja teisingo įgijimo principas. Praeities neteisingu- 
mas (praeityje įvykdyti dviejų teisėtos nuosavybės principų pažeidi- 
mai) kelia trečią esminę teisingumo nuosavybės srities problemą - pa- 
žeistų nuosavybės teisių atkūrimą. Jeigu praeities neteisingumas įvai- 
riais būdais - išaiškinamais ir neišaiškinamais - lėmė dabartinį nuosa- 
vybės pasiskirstymą, tai ar reikėtų ką nors daryti siekiant ištaisyti šį ne- 
teisingumą? Kokios yra pažeidėjų pareigos tiems, kurių padėtis yra pa- 
blogėjusi palyginti su padėtimi, kurią jie turėtų, jeigu tas neteisingu- 
mas nebūtų buvęs įvykdytas (arba jeigu už jį būtų iškart sumokėta 
kompensacija)? Ir kaip situacija pasikeičia (jei apskritai pasikeičia) ta- 
da, kai tie, kurie laimi, ir tie, kurie pralaimi, nėra tiesioginiai neteisin- 
gumo akto vykdymo dalyviai, bet, pavyzdžiui, jų palikuonys? Ar ne- 
teisingumas gali būti vykdomas prieš tą, kurio nuosavybė grindžiama 
neatitaisytu teisingumo pažeidimu? Kiek toli reikėtų grįžti į praeitį, 
kad apsivalytume nuo praeityje įvykdyto neteisingumo? Kas leistina 
daryti neteisingumo aukoms, kad atitaisytų joms padarytas skriaudas, 
tarp jų ir tas, kurias joms padarė asmenys, veikiantys valstybės vardu? 
Nežinau, ar šie klausimai buvo kur nors išsamiai ar teoriškai nuodug- 
niai nagrinėti.Ž Smarkiai idealizuodami tarkime, kad teorinė analizė pa- 
dės nustatyti neteisingumo atitaisymo principą. Taikydami šį principą 
naudosimės istorine informacija apie ankstesnes situacijas ir jose pada- 
rytus neteisingus veiksmus (kaip juos apibrėžia pirmieji du teisingu- 
mo principai ir teisė į nesikišimą), taip pat informacija apie visą ligšio- 
linę įvykių eigą, nulemtą šių neteisingų veiksmų, galiausiai gaudami 
nuosavybės pasiskirstymo visuomenėje aprašymą. Taikant neteisingu- 
mo atitaisymo principą teks naudotis hipotetine informacija apie tai, 
kas būtų (arba koks būtų tam tikros įvykių raidos tikimybių pasiskirs- 
tymas laukiamos naudos atžvilgiu), jeigu neteisingumas nebūtų įvyk- 
dytas. Jeigu paaiškės, kad faktinio nuosavybės pasiskirstymo aprašy- 
mas nėra vienas iš tų aprašymų, kuriuos teikia šis principas, tada turės 
būti realizuojamas kuris nors vienas iš jo teikiamų aprašymų.* 


* Jeigu pirmųjų dviejų teisingumo principų pažeidimų atitaisymo principas teikia 
daugiau nei vieną nuosavybės teisių pasiskirstymo aprašymą, tada teks apsispręsti, ku- 
ris iš jų bus realizuojamas. Galbūt šio pasirinkimo situacijoje teisėtą vaidmenį gali atlik- 
ti tie mano atmetami argumentai, kurie apeliuoja į paskirstomąjį teisingumą ir lygybę. 
Panašiai tokiems argumentams gali atsirasti vietos ten, kur sprendžiama, kokias ribas 
turėtų nustatyti įstatymas, jeigu nėra nesavavališkų kriterijų joms nustatyti, bet vis dėl- 
to jos turi būti nustatytos. 

Bendroji nuosavybės teisingumo teorijos tezė skelbia, kad asmuo 
teisėtai valdo nuosavybę, jeigu ją įgijo pagal teisingo įgijimo ir teisingo 
perdavimo principus arba pagal neteisingumo (kaip jį apibrėžia du pir- 
mieji principai) atitaisymo principą. Jeigu kiekvieno asmens nuosavy- 
bė yra įgyta teisingai, tai ir visuminis nuosavybės pasiskirstymas yra 
teisingas. Norėdami šią bendrą nuostatą paversti konkrečia teorija, tu- 
rėtume konkretizuoti kiekvieno iš trijų nuosavybės teisingumo princi- 
pų (nuosavybės įgijimo, nuosavybės perdavimo principų ir šių princi- 
pų pažeidimo atitaisymo principo) detales. Šios užduoties čia nesiim- 
siu. (Locke'o siūlomą teisingo įgijimo principą aptarsime vėliau.) 


Istoriniai ir galutinio 
rezultato principai 


Bendri proprietarinės teorijos bruožai padeda atskleisti ki- 
tų paskirstomojo teisingumo teorijų pobūdį ir jų trūkumus. Mūsų tei- 
kiama teisingo paskirstymo teorija yra istorinė: tam tikro paskirstymo 
teisingumas priklauso nuo to, kaip jis atsirado. Priešingai, einamojo lai- 
ko pjūvio teisingumo principai skelbia, kad tam tikro paskirstymo tei- 
singumas priklauso nuo to, kaip paskirstomi daiktai (kas ką gauna), tą 
paskirstymą vertinant pagal tam tikrus struktūrinius teisingo paskirs- 
tymo principus. Utilitaristas, du paskirstymo būdus vertinantis pagal 
tai, kuris iš jų teikia didesnę naudingumo sumą, o jeigu tos sumos ly- 
gios, tai pasinaudodamas kokiu nors lygybės kriterijumi, renkasi lyges- 
nį paskirstymą ir remiasi einamojo laiko pjūvio teisingumo principu. 
Juo remiasi ir tas, kuris įsivaizduoja turįs metodą, kaip naudingumo 
sumą subalansuoti su lygybe. Jeigu vadovaujamasi einamojo laiko pjū- 
vio teisingumo principu, tai vertinant paskirstymo teisingumą pakan- 
ka išsiaiškinti, kas ką gauna; lyginant du paskirstymus pakanka pa- 
žvelgti į paskirstymų matricą. Nereikia jokios kitos informacijos. Iš to- 
kių principų išplaukia, kad bet kurie du struktūriškai tapatūs paskirs- 
tymai yra vienodai teisingi. (Du paskirstymai yra struktūriškai tapatūs, 
jeigu jų matricų profilis vienodas, nors galbūt atskirus jos langelius už- 
ima skirtingi žmonės. Paskirstymas, kur aš turiu dešimt, o tu turi pen- 
kis, yra struktūriškai tapatus paskirstymui, kur aš turiu penkis, o tu tu- 
ri dešimt.) Gerovės ekonomika (welfare economics) yra einamojo laiko 

pjūvio teisingumo principų teorija. Ji remiasi matricomis, kuriose atsi- 
spindi tik einamoji informacija apie paskirstymą. O tai, kartu su įpras- 
tomis sąlygomis (pavyzdžiui, kad paskirstymo pasirinkimas nepriklau- 
so nuo matricos stulpelių pervardijimo), garantuoja, kad gerovės eko- 
nomika bus einamojo laiko pjūvio teorija su visais jos trūkumais. 

Dauguma Žmonių nepripažįsta, kad einamojo laiko pjūvio princi- 
pai pasako viską apie paskirstymą. Jie mano, kad vertinant situacijos 
teisingumą svarbu atsižvelgti ne tik į joje realizuotą paskirstymą, bet ir 
į tai, kaip tas paskirstymas atsirado. Jeigu kai kurie žmonės sėdi kalė- 
jimuose už žmogžudystes arba karo nusikaltimus, mes nesakome, kad 
vertinant turto paskirstymo visuomenėje teisingumą pakanka išsiaiš- 
kinti, ką šis, tas, anas asmuo ... turi šiuo metu. Manome, kad svarbu 
išsiaiškinti, ar asmuo nepadarė ko nors, dėl ko nusipelnė bausmės, arba 
gavo mažesnę paskirstomų gėrybių dalį. Dauguma žmonių sutiks, kad 
apie asmens bausmes ir nuobaudas svarbu turėti papildomos informa- 
cijos. Pagalvokime ir apie geidžiamus dalykus. Kai kurių tradicinių so- 
cialistų požiūriu, darbininkai turi teisę į visą jų darbo pastangomis pa- 
gamintą produktą; jie jį užsidirbo; tad paskirstymas yra neteisingas, jei- 
gujis neduoda darbininkams to, kas jiems teisėtai priklauso. Tokios tei- 
sės grindžiamos nuoroda į tam tikra istoriją. Joks socialistas, besilaikan- 
tis šio požiūrio, nebus patenkintas, jeigu jam bus atsakyta, jog todėl, 
kad tam tikras paskirstymas A struktūriškai sutampa su paskirstymu 
D, kurio jis geidžia, paskirstymas A nėra mažiau teisingas nei D); jis ski- 
riasi tik tuo, kad A atveju „parazituojantys“ kapitalo savininkai gauna 
tai, ką darbininkai turėtų teisę gauti D atveju, o darbininkai A atveju 
gauna tai, ką savininkai gautų D atveju, t.y. labai mažai. Manau, kad 
šis socialistas pagrįstai apeliuoja į tokias sąvokas, kaip gamyba, uždar- 
bis, nuopelnas, įsigytoji teisė ir t.t.; jis atmeta einamojo laiko pjūvio 
principus, kuriuos taikant atsižvelgiama tik į galutinę nuosavybės pa- 
siskirstymo struktūrą. (Tačiau kaip ši struktūra susiklostė? Kaip gali- 
ma teigti, jog būdas, kuriuo daiktai buvo sukurti ir atsirado pasaulyje, 
neturi jokios reikšmės sprendžiant klausimą, kas kam priklauso?) Ta- 
čiau jis klaidingai aiškina tai, kokios teisės ir iš kokių gamybinių pro- 
cesų kyla. 

Kalbėdami apie einamojo laiko pjūvio principus aptariamąją pozici- 
ją nusakome pernelyg siaurai. Niekas nepasikeičia, jeigu struktūriniai 
principai taikomi tam tikram einamojo laiko pjūvių profiliui, pavyz- 

džiui, kai dabar kažkam skiriama daugiau kaip kompensacija už tai, 
kad anksčiau jis gavo mažiau. Utilitaristas ar egalitaristas arba tas, ku- 
ris derina šias dvi pozicijas, taikydamas jas tokiam laiko profiliui, pa- 
veldės savo trumparegiškesnių draugų problemas. Jam nepagelbės tas 
faktas, kad kai kurias žinias, kurias kiti laiko svarbiomis vertinant pa- 
skirstymą, atspindi neatstatomos praeities matricos. Nuo šiol tokius ne- 
istorinius paskirstomojo teisingumo principus, tarp jų ir einamojo lai- 
ko pjūvio principus, vadinsime galutinio rezultato, arba galutinės būklės, 
principais. 

Priešingai nei galutinio rezultato principai, istoriniai teisingumo 
principai teigia, kad praeities aplinkybės arba ankstesni Žmonių veiks- 
mai gali sukurti diferencijuotas teises arba pelnytas pretenzijas į daik- 
tus. Neteisingumas gali būti įvykdytas nuo vieno paskirstymo perei- 
nant prie kito struktūriškai tapataus paskirstymo, nes antrasis, kad ir 
tokio pat profilio kaip ir pirmasis, gali žeisti žmonių teises arba nepai- 
syti jų nuopelnų; jis gali neatitikti faktinės istorijos. 


Struktūrizavimas 


Mūsų nurodyti proprietariniai valdų teisingumo principai 
yra istoriniai. Kad geriau suprastume jų esmę, juos atskirsime nuo ki- 
tos istorinių principų poklasės. Pasvarstykime, pavyzdžiui, paskirsty- 
mo pagal moralinius nuopelnus principą. Šis principas reikalauja, kad 
žmonėms atseikėjamos dalys tiesiogiai priklausytų nuo jų moralinių 
nuopelnų: joks asmuo negali turėti daugiau nei turi kitas, kurio mora- 
liniai nuopelnai didesni. (Jeigu moralinius nuopelnus galima būtų ne 
tik surikuoti, bet ir išmatuoti intervalų arba proporcijų skalėje, tai ga- 
lėtume suformuluoti griežtesnius principus.) Arba pasvarstykime prin- 
cipą, kuris gaunamas šio principo „moralinį nuopelną“ pakeitus „nau- 
dingumu visuomenei“. Arba vietoje „paskirstymo pagal moralinius 
nuopelnus“ ar „paskirstymo pagal naudingumą visuomenei“ galėtu- 
me pasirinkti „paskirstymą pagal moralinio nuopelno, naudingumo vi- 
suomenei ir poreikių tenkinimo svertinę sumą“ ir teikti vienodą svorį 
šiems matmenims. Vadinsime paskirstymo principą struktūrizuotu (pat- 
terned), jeigu jis nustato, kad paskirstymas turi būti vykdomas pagal 
tam tikrą natūralų matmenį, pagal svertinę natūralių matmenų sumą 

arba pagal leksikografinį natūralių matmenų surikiavimą. Vadinsime 
paskirstymą struktūrizuotu, jeigu jis atitinka tam tikrą struktūrizuotą 
principą. (Kalbu apie natūralius matmenis, bet nepateikiu jų bendro 
kriterijaus, nes bet kuriai nuosavybės pasiskirstymo tvarkai galima su- 
galvoti kokį nors dirbtinį matmenį, kuris ją atitiktų.) Paskirstymo pa- 
gal moralinius nuopelnus principas yra struktūrizuotas istorinis, nusa- 
kantis struktūrizuotą paskirstymą. „Skirstykime pagal I.O.“ yra struk- 
tūrizuotas principas, pagrįstas informacija, kurios neteikia esamo pa- 
skirstymo matricos. Tačiau tai nėra istorinis principas, nes vertinant 
paskirstymą jo pagrindu neatsižvelgiama į jokius praeities veiksmus, 
sukuriančius diferencijuotas teises; remiamasi vien I.O. koeficientų pa- 
siskirstymo matricomis. Vis dėlto paskirstymas tam tikroje visuomenė- 
je gali susidėti iš tokių paprastų struktūrizuotų paskirstymų, o pats ne- 
būti paprastai struktūrizuotas. Skirtingi visuomenės sektoriai gali 
orientuotis į skirtingas struktūras arba tam tikra struktūrų kombinaci- 
ja skirtingomis proporcijomis gali reikštis visoje visuomenėje. Paskirs- 
tymą, kurį sudaro kelios skirtingos struktūrizuoto paskirstymo sche- 
mos, taip pat vadinsime „struktūrizuotu“. Išplėstine „struktūros“ pras- 
me struktūrizuotomis vadinsime visas tas visumines tvarkas, kurias 
sukuria galutinės principų kombinacijos. 

Beveik visi mums siūlomi paskirstomojo teisingumo principai yra 
struktūrizuoti: kiekvienam pagal moralinius nuopelnus; pagal porei- 
kius; pagal ribinį produktą; pagal įdėtas pastangas; pagal svertinę to- 
kių dalykų sumą ir t.t. Mūsų teikiamas proprietarinis principas nėra 
struktūrizuotas.* Nėra jokio natūralaus matmens, jokios svertinės na- 


* Sugalvojus kokį nors įmantrų privalomą „perdavimo principą“, vedantį prie ati- 
tinkamos struktūros, galima būtų mėginti struktūrizuotą paskirstomojo teisingumo 
sampratą įsprausti į proprietarinės koncepcijos rėmus. Pavyzdžiu galėtų būti principas, 
kad jeigu asmuo turi didesnes nei vidutines pajamas, tai jis privalo visą skirtumą per- 
duoti asmenims, kurių pajamos mažesnės už vidutines, ir tokiu būdu pakelti juos iki 
(bet ne virš) vidurkio. Galime suformuluoti „perdavimo principo“ kriterijų, kuris draus- 
tų tokius privalomus perdavimus, arba galime pasakyti, kad tokių perdavimo principų 
negali būti laisvoje visuomenėje. Pirmasis sprendimas veikiausiai būtų geresnis, nors 
antrasis taip pat yra teisingas. 

Alternatyviai, galima mėginti proprietarinę koncepciją transformuoti į struktūrinę 
naudojant matricų duomenis, išreiškiančius asmens teisių į ką nors santykinį stiprumą, 
matuojamą kokia nors realios vertės funkcija. Tačiau net jeigu apsiribojimas natūraliais 
matmenimis nepadėtų eliminuoti šios funkcijos, gautoji konstrukcija neatspindėtų mū- 
sų teisių į konkrečius daiktus sistemos. 

tūralių matmenų sumos ar kombinacijos, kurią taikant galima būtų 
gauti tą paskirstymą, kuris susiklosto pagal proprietarinį principą. Tas 
nuosavybės pasiskirstymas, kuris susiklosto dėl to, kad kai kurie asme- 
nys: gauna savo ribinį produktą, išlošia, gauna dalį sutuoktinio paja- 
mų arba dovanų iš fondų, gauna palūkanų už suteiktus kreditus ar do- 
vanų iš savo gerbėjų, įplaukų iš investicijų, o kiti patys pasigamina 
daugumą reikiamų gėrybių arba daiktus randa ir t.t., nebus struktūri- 
zuotas. Tiesa, jame bus pastebima tam tikrų struktūrinių sandų: nuosa- 
vybės pasiskirstymo įvairovė iš dalies priklausys nuo struktūrinių kin- 
tamųjų. Jeigu dauguma žmonių kai kurias savo nuosavybės teises daž- 
niausiai kitiems sutiks perduoti tik mainais už gaunamas gėrybes, tai 
didžioji dalis turto, kurį žmogus turi, priklausys nuo to, ką jis turėjo iš 
visų tų dalykų, kurių geidė kiti žmonės. Detaliau šią priklausomybę 
paaiškina ribinio produktyvumo teorija. Tačiau, bent jau iš pirmo 
žvilgsnio, būtų sunku lygiai taip pat paaiškinti tokius dalykus, kaip do- 
vanos giminaičiams, labdaringos aukos ar vaikams paliekamas pavel- 
das. Nekreipkime dėmesio į tokius struktūrinius sandus ir tarkime, kad 
visuminis paskirstymas, kuris faktiškai susiklosto veikiant proprietari- 
niam principui, yra atsitiktinis bet kurioje struktūroje. Nors taip susi- 
klostęs nuosavybės pasiskirstymas bus nestruktūrizuotas, jis nebus ne- 
suprantamas, t.y. nesunku suvokti, kaip jis susiklosto veikiant keletui 
principų. Šie principai nusako, kaip gali atsirasti pradinis nuosavybės 
pasiskirstymas —- pradinio nuosavybės įgijimo principas - ir kaip tam 
tikras nuosavybės pasiskirstymas gali būti transformuotas į kitą - nuo- 
savybės perdavimo principą. Procesas, kuriam vykstant jis susiklostys, 
bus suprantamas, nors nuosavybės pasiskirstymas, kaip šio proceso re- 
zultatas, bus nestruktūrizuotas. 

F. A. Hayeko darbuose klausimui, ko reikia struktūrizuotam pa- 
skirstomajam teisingumui, skiriama kur kas mažiau dėmesio nei įpras- 
ta. Pasak Hayeko, negalime turėti pakankamai duomenų apie kiekvie- 
ną asmenį, kad galėtume kiekvienam atseikėti pagal jo moralinius nuo- 
pelnus (bet ar teisingumas to reikalautų, jeigu tokių duomenų turėtu- 
me?); toliau jis sako: „Priešinamės visiems mėginimams primesti visuo- 
menei sąmoningai pasirinktą paskirstymo struktūrą, nesvarbu, ar ji 
įtvirtintų lygybę, ar nelygybę.“? Vis dėlto Hayekas daro išvadą, kad 
laisvoje visuomenėje paskirstymas vyktų pagal asmens vertės, o ne pa- 
gal jo moralinių nuopelnų kriterijų, t.y. pagal asmens veiksmų ir pa- 

slaugų naudingumą kitiems. Nors Hayekas atmeta struktūrizuotą pa- 
skirstomojo teisingumo koncepciją, jis pats siūlo tam tikrą struktūrą, 
kuri jam atrodo pateisinama - paskirstymą pagal kitiems suteiktą nau- 
dą - nors laisva visuomenė nevisiškai tobulai realizuoja šią struktūrą. 
Šiek tiek tiksliau apibrėždami šį struktūrizuotą laisvos kapitalistinės vi- 
suomenės sandą gauname: „Kiekvienam pagal tai, kiek jis duoda nau- 
dos tiems, kurie pakankamai turi išteklių, kad duotų naudos jam.“ 
Toks principas atrodys savavališkas, jeigu nebus pateiktas priimtinas 
pradinio nuosavybės pasiskirstymo apibūdinimas, arba jeigu nebus pa- 
rodyta, jog veikiant tokiai sistemai pradinio pasiskirstymo poveikis il- 
gainiui išblės. Pailiustruokime pastarąjį atvejį: jeigu dauguma būtų nu- 
sipirkę po automobilį iš Henrio Fordo, tai prielaida, jog buvo visiškai 
atsitiktinis dalykas, kas tada turėjo pinigų (ir galėjo jį nusipirkti), ne- 
mestų jokio šešėlio ant Fordo pajamų. Bet kuriuo atveju, jo pajamos ne- 
buvo atsitiktinės. Paskirstymas pagal kitiems suteiktą naudą yra svar- 
bus struktūrinis sandas laisvoje kapitalistinėje visuomenėje, ir tai pa- 
brėždamas Hayekas yra teisus; tačiau tai tėra sandas, kuris tokioje vi- 
suomenėje (būtent paveldėjimo, laisvo dovanojimo, labdaros ir t.t.) ne- 
aprėpia visų nuosavybės įgijimo struktūrų ir kuris negali būti teikia- 
mas kaip standartas, kuriuo visuomenė privalėtų vadovautis. Ar žmo- 
nės ilgai toleruotų sistemą, generuojančią paskirstymą, kuris jiems at- 
rodo nestruktūrizuotas?* Be abejo, žmonės neilgai toleruotų sistemą, 
generuojančią paskirstymą, kuris jiems atrodo neteisingas. Žmonės no- 
ri, kad jų visuomenė būtų teisinga ir atrodytų teisinga. Tačiau ar tei- 
singumo regimybę lemia veikiau paskirstymo struktūra, o ne ją gene- 
ruojantys principai? Neturime pagrindo daryti išvadą, kad visuome- 
nė, grindžiama mūsų teikiamais nuosavybės įgijimo principais, būtų 
nepriimtina jos nariams. Vis dėlto reikia pripažinti, kad jeigu perduo- 
dant nuosavybės teises kitiems žmonės visada būtų vadovaujamasi 
iracionaliais arba savavališkais motyvais, tai tokia padėtis mums kel- 
tų nerimą. (Tarkime, kad, spręsdami klausimą, kam perduoti savo 
nuosavybę, žmonės naudotųsi loterija.) Jaučiamės saugesni, kai pripa- 
žįstame proprietarinę sistemą, jeigu dauguma nuosavybės perdavimo 
aktų joje yra pakankamai motyvuoti. Tai nebūtinai reiškia, kad visi 
pelnytai turi gauti visa, ką gauna. Tai reiškia tik tai, kad turi būti tam 
tikras motyvas, arba pagrindas, kai kurias savo nuosavybės teises per- 
duodant tam tikram, o ne kitam asmeniui; kad paprastai galime su- 

prasti, ko siekia perduodantis kitam dalį savo nuosavybės; kokiems 
visuomeniniams reikalams jis siekia pasitarnauti; prie kokių tikslų re- 
alizavimo jis nori prisidėti ir t.t. Kadangi kapitalistinėje visuomenėje 
žmonės paprastai kai kurias savo nuosavybės teises perduoda tiems, 
kurie, jų manymu, mainais jiems duoda daugiau naudos, bendrasis to- 
kių individualių transakcijų ir perdavimų santykių audinys atrodo ra- 
cionalus ir suprantamas.* (Dovanos mylimiesiems, palikimai vaikams, 
labdara vargšams irgi nėra atsitiktinės šio audinio gijos.) Pabrėždamas 
tai, kokį svarbų vaidmenį šiame audinyje atlieka paskirstymas pagal 
kitiems suteiktą naudą, Hayekas atskleidžia daugelio nuosavybės per- 
davimo aktų prasmę - parodo, jog nuosavybės teisių perdavimo sis- 
tema nėra netikslingas mechanizmas. Nuosavybės teisių perdavimo 
sistema gali būti ginama ginant individualių transakcijų individualius 
tikslus. Tam nereikia kokių nors bendrų tikslų ar kokios nors paskirs- 
tymo struktūros. 

Įsitikinimas, kad paskirstomojo teisingumo teorija turi užpildyti tar- 
pą formulėje „kiekvienam pagal “,implikuoja išankstinį nusiteiki- 
mą ieškoti vienokios ar kitokios struktūros; o tai, kad formulė „iš kiek- 
vieno pagal “ keliama atskirai, implikuoja, jog gamyba ir paskirs- 
tymas traktuojami kaip du skirtingi, vienas nuo kito nepriklausomi da- 
lykai. Proprietarinės koncepcijos požiūriu, tai nėra skirtingi, vienas nuo 
kito nepriklausomi dalykai. Tas, kuris daiktą pagamina nusipirkęs ga- 
mybos procesui reikiamų išteklių (perdavęs kitiems dalį savo nuosa- 
vybės), turi teisę į tą daiktą. Situacija nėra tokia, tarsi kažkas pirmiau- 
sia pagaminama, 0 paskui lieka atviras klausimas, kam tai turi priklau- 
syti. Daiktai atsiranda pasaulyje jau būdami susieti su žmonėmis, tu- 
rinčiais į juos nuosavybės teisę. Istorinės proprietarinės teisingumo 
koncepcijos požiūriu, tie, kurie mėgina kaskart iš naujo užpildyti for- 
“, traktuoja daiktus taip, tarsi jie atsirado 


mulę „kiekvienam pagal 


* Mums neabejotinai naudinga tai, kad stiprios ekonominės paskatos stumia kitus 
skirti daug savo laiko ir energijos mėginant mums pasitarnauti tiekiant daiktus, už ku- 
riuos norime mokėti. Ar kapitalizmas turi būti kritikuojamas dėl to, kad jis labiausiai 
atlygina ir skatina ne tokius individualistus kaip Thoreau, kurie užsisklendžia savo pa- 
čių gyvenime, bet tuos žmones, kurie siekia pasitarnauti kitiems ir išsikovoti juos kaip 
savo klientus. Tačiau ginant kapitalizmą nebūtina verslininkus laikyti puikiais žmonė- 
mis. (Nors čia neketinu prisidėti prie vyraujančio verslininkų juodinimo.) Tie, kurie ma- 
no, jog geriausieji turi gauti daugiausia, gali mėginti įtikinti kitus žmones perduoti jiems 
savo išteklius. 

iš niekur, iš nieko. Sisteminė teisingumo teorija galėtų paaiškinti ir šį 
ribinį atvejį; galbūt čia atsirastų vietos įprastoms paskirstomojo teisin- 
gumo teorijoms? 

Įprastinės maksimos yra taip įsivyravusios, kad mums galbūt ver- 
tėtų pateikti konkuruojančią maksimą. Neliesdami nuosavybės pradi- 
nio įgijimo ir neteisingumo atitaisymo aspektų, galėtume pasakyti: 


Iš kiekvieno pagal tai, ką jis pasirenka daryti; kiekvienam pagal tai, ką jis 
padaro pats (galbūt pagal kontraktą su kitų pagalba), ką kiti sutinka jam 
padaryti arba jam atiduoti iš to, ką patys yra gavę (pagal šią maksimą) ir 
dar nėra išeikvoję ar perdavę kitiems. 


Įžvalgus skaitytojas, žinoma, pastebės, kad, teikiama kaip šūkis, ši 
formulė turi šiokių tokių trūkumų. Todėl ją sutrumpinę ir smarkiai su- 
paprastinę (ir neteikdami jai jokios nepriklausomos prasmės) gauname: 


Iš kiekvieno - pagal jo paties pasirinkimą, kiekvienam - pagal kitų pa- 
sirinkimą. 


Kaip laisvė griauna struktūras 


Neaišku, kaip tie, kurie laikosi alternatyvių paskirstomo- 
jo teisingumo koncepcijų, gali atmesti proprietarinę valdų teisingumo 
sampratą. Tarkime, kad yra realizuota viena iš tų paskirstymo struk- 
tūrų, kuriai pirmenybę teikia kuri nors iš šių alternatyvių paskirstomo- 
jo teisingumo koncepcijų. Pavadinkime tai paskirstymu D, ir tarkime, 
kad jūs taip pat jam teikiate pirmenybę: tai gali būti arba lygiavinis, 
arba nelygiavinis paskirstymas, kur skiriamos dalies dydis priklauso 
nuo asmens vertinimo pagal tam tikrą matmenį, kuriam jūs teikiate di- 
džiausią reikšmę. Dabar tarkime, kad Wiltą Chamberlainą mėgina pri- 
sivilioti įvairios krepšinio komandos, nes jo pasirodymas krepšinio 
aikštėje smarkiai padidina kasos įplaukas. (Taip pat tarkime, kad 
kontraktai sudaromi tik vieneriems metams, nes žaidėjai yra laisvi 
agentai.) Jis pasirašo kontraktą su viena iš šių komandų. Kontrakte nu- 
statoma, kad rungtynėse namuose nuo kiekvieno parduoto bilieto jam 
priklauso dvidešimt penki centai. (Mums nerūpi, ar jis „nenudiria kai- 
lio“ savininkams; tuo pasirūpinti leidžiame jiems patiems.) Prasideda 

krepšinio sezonas ir Žmonės entuziastingai veržiasi į jo komandos 
rungtynes; jie perka bilietus ir iš kiekvieno bilieto kainos išskaičiuoti 
dvidešimt penki centai byra į specialią dėžę, ant kurios užrašytas Wil- 
to Chamberlaino vardas. Žiūrovus žavi jo žaidimas; jie mielai moka bi- 
lieto kainą. Tarkime, kad per sezoną rungtynėse, kuriose jis dalyvauja, 
pabuvoja milijonas žmonių, tad Wiltas Chamberlainas susižeria į savo 
kišenę 250 000 dolerių, t.y. sumą, kuri viršija ne tik vidutines žmonių 
pajamas, bet ir kiekvieno kito individo pajamas. Ar jis turi teisę į šias 
pajamas? Ar šis naujas paskirstymas - D, - yra neteisingas? Jeigu ne- 
teisingas, tai kodėl? Negali kilti kokių nors abejonių dėl to, kokiais iš- 
tekliais teisėtai disponuoja žmonės esant paskirstymui D., nes tai buvo 
tas (jūsų geidžiamas) paskirstymas, kurį (argumento dėlei) postulavo- 
me kaip priimtiną. Kiekvienas iš šių žmonių savanoriškai dvidešimt 
penkis centus nuo savo bilieto kainos nusprendė atiduoti Wiltui Cham- 
berlainui. Jie galėjo už šiuos dvidešimt penkis centus nueiti į kiną, nu- 
sipirkti saldainių, nusipirkti arba žurnalo Dissent, arba Monthly Review 
numerį. Tačiau visi jie, bent jau šis jų milijonas, šiuos pinigus atidavė 
Wiltui Chamberlainui už galimybę pamatyti jį žaidžiantį. Jeigu D, bu- 
vo teisingas paskirstymas, bet žmonės savo noru perėjo prie paskirsty- 
mo D,, perduodami Wiltui Chamberlainui dalį to, kas jiems buvo duo- 
ta esant paskirstymui D, (argi tai, kas duota, nėra tai, kuo galima dis- 
ponuoti?), ar tai nereiškia, kad D, taip pat yra teisingas? Jeigu Žmonės 
turi teisę disponuoti ištekliais, kuriuos jie teisėtai įsigyja (D, sąlygomis), 
tai ar jie neturi teisės dalį šių išteklių (mainais) atiduoti Wiltui Cham- 
berlainui? Ar kas nors gali dėl to skųstis apeliuodamas į teisingumą? 
Juk esant teisėtam paskirstymui D,, kiekvienas jau turi savo dalį. Esant 
paskirstymui D, niekas neturi jokių pretenzijų, kurias galėtų teisėtai 
kam nors pareikšti. Po to, kai kas nors kažką perduoda Wiltui Cham- 
berlainui, tretieji asmenys vis dar turi jiems priklausančias dalis; jų da- 
lys nepakinta. Kaip toks perdavimas galėtų suteikti pagrindą teisėtoms 
trečiųjų asmenų pretenzijoms į dalį to, kas buvo perduota, jeigu iki per- 
davimo jie neturėjo jokių teisėtų pretenzijų?* Siekdami užkirsti kelią vi- 


* Ar toks perdavimas negalėtų padaryti instrumentinio poveikio trečiam asmeniui 
ir pakeisti jo pasirinkimo galimybių aibę? (O kas, jeigu perdavimo pusės būtų nepriklau- 
somai panaudojusios savo nuosavybę šiuo būdu?) Šį klausimą aptarsime vėliau. Taip 
pat gali būti paprieštarauta, kad toks perdavimas gali sužadinti trečios pusės pavydą, 

siems šioje vietoje nereikšmingiems prieštaravimams, galime įsivaiz- 
duoti, kad tokie mainai vyksta socialistinėje visuomenėje, po darbo va- 
landų. Pažaidęs krepšinį, kuris yra jo kasdienis darbas, arba atlikęs ko- 
kį nors kitą savo kasdienį darbą, Wiltas Chamberlainas nusprendžia 
padirbėti viršvalandžius, kad užsidirbtų papildomai pinigų. (Jo darbo 
laikas nustatytas; jis dirba viršvalandžius.) Arba įsivaizduokime popu- 
liarų fokusininką, kuris surengia spektaklį po savo darbo valandų. 
Kodėl žmonės galėtų dirbti viršvalandžius visuomenėje, kur taria- 
ma, jog jų poreikiai yra patenkinti? Galbūt todėl, kad jiems rūpi ne vien 
tenkinti poreikius. Man patinka rašinėti knygose, kurias skaitau, ir no- 
rėčiau po ranka turėti daugybę knygų. Būtų labai malonu ir patogu tu- 
rėti namuose Widenerio bibliotekos fondus. Tariu, kad jokia visuome- 
nė neaprūpins tokiais ištekliais kiekvieno asmens, kuris norėtų juos tu- 
rėti kaip dalį jam skiriamų išteklių (esant paskirstymui D,). Tad žmo- 
nės turi arba išsiversti be kai kurių papildomų dalykų, kurių jie gei- 
džia, arba jiems turi būti leidžiama imtis kokios nors papildomos veik- 
los, kad galėtų juos įsigyti. Kokiu pagrindu galima būtų drausti taip 
atsirandančią nelygybę? Atkreipkime dėmesį ir į tai, kad socialistinėje 
visuomenėje atsirastų nedidelių gamyklų, jeigu jos nebūtų draudžia- 
mos. Iš kai kurių savo asmeninių daiktų (kuriuos turiu esant paskirs- 
tymui D,) pasigaminu mašiną. Pasiūlau jums ir kitiems, kartą per sa- 
vaitę perskaityti filosofijos paskaitą mainais į tai, kad suksite mano ma- 
šinos rankeną, kurios gaminius aš keisiu į kitus daiktus ir t.t. (Reikia- 
mų žaliavų man duoda kiti (kurie jas turi esant paskirstymui D.) mai- 
nais už mano skaitomas paskaitas.) Kiekvienas asmuo taip gali įgyti 
daugiau daiktų nei jam buvo atseikėta esant paskirstymui D,. Kai ku- 
rie net galėtų panorėti atsisakyti savo darbo socialistinėje pramonėje ir 


nes jis pablogina jos padėtį kitų atžvilgiu. Man nesuprantama, kaip galima manyti, jog 
teisingumo reikalavimai gali būti keliami šiuo pagrindu. Apie pavydą žr. 8 skyrių. 

Čia ir kitur šiame skyriuje teorija su grynojo procedūrinio teisingumo elementais ga- 
lėtų pripažinti mano teiginius, jeigu jie traktuojami deramame kontekste, t.y. jeigu eg- 
zistuoja pamatinės institucijos, garantuojančios, kad paskirstymas tenkins tam tikras są- 
lygas. Tačiau jeigu pačios šios institucijos nėra žmonių savanoriškų (neagresyvių) veiks- 
mų suma arba „nematomos rankos“ rezultatas, tai jų primetamos sąlygos turi būti pa- 
teisintos. Mūsų argumentacijoje niekur nepostuluojame jokių kitų pamatinių institucijų, 
išskyrus tas, kuriomis remiasi minimali valstybė kaip „naktinis sargas“, t.y. valstybė, ku- 
rios funkcijos apsiriboja individų apsauga nuo žudymų, užpuolimų, vagysčių, apgau- 
lės ir t.t. 

visą laiką dirbti šiame privačiame sektoriuje. Šiuos dalykus kiek pla- 
čiau aptarsiu kitame skyriuje. Čia tik noriu atkreipti dėmesį į tai, kad 
socialistinėje visuomenėje atsirastų net gamybos priemonių privati 
nuosavybė, jeigu žmonėms nebūtų draudžiama laisvai disponuoti iš- 
tekliais, kuriuos jie gauna esant socialistiniam paskirstymui D,.? Socia- 
listinė visuomenė turėtų uždrausti savanoriškus kapitalistinius suau- 
gusių Žmonių santykius. 

Wilto Chamberlaino ir verslininko socialistinėje visuomenėje pavyz- 
džiai iliustruoja tai, kad joks galutinės būklės principas ar struktūrizuo- 
tas paskirstomojo teisingumo principas negali būti įgyvendintas ne- 
vykdant nuolatinio kišimosi į žmonių gyvenimą. Bet kuri pasirinktoji 
struktūra būtų transformuota į struktūrą, prieštaraujančią tokiam prin- 
cipui, jeigu žmonėms būtų leidžiama laisvai veikti, pavyzdžiui, leista 
mainikauti su kitais daiktais ir paslaugomis, perdavinėti kitiems Žmo- 
nėms daiktus, kuriuos jie teisėtai valdo tam tikroje struktūroje. Kad bū- 
tų išlaikyta struktūra, reikia arba nuolat kištis į žmonių santykius ir ne- 
leisti jiems perdavinėti savo išteklių kam jie nori, arba nuolat (galbūt 
periodiškai) atiminėti iš kai kurių žmonių tuos išteklius, kuriuos jiems 
vienokiais ar kitokiais sumetimais perdavė kiti žmonės. (Tačiau jeigu 
nustatomas tam tikras laiko limitas naudojimuisi ištekliais, kuriuos 
žmonės gauna iš kitų, kodėl jiems leisti jais naudotis bet kokį laiko peri- 
odą? Kodėl iškart jų nekonfiskuoti?) Galėtų būti paprieštarauta, kad vi- 
si Žmonės savo noru susilaikys nuo bet kokių veiksmų, griaunančių 
esamą struktūrą. Toks prieštaravimas remtųsi nerealistinėmis prielai- 
domis: (1) kad visi norės išlaikyti esamą paskirstymo struktūrą (ar tie, 
kurie to nenorės, turės būti „perauklėti“ ir verčiami imtis „savikri- 
tikos“?), (2) kad kiekvienas turės pakankamai informacijos, jog galėtų 
spręsti, kurie jo paties ir kitų veiksmai griauna esamą struktūrą, (3) kad 
labai skirtingi, plačiai išsisklaidę individai gali suderinti savo veiksmus 
taip, jog šie atitiktų tam tikrą struktūrą. Palyginkime tai su rinkos neut- 
ralumu Žmonių norų atžvilgiu ir su tuo, kaip ji atspindi ir perduoda 
plačiai išsklaidytą informaciją per kainų mechanizmą ir kaip ji koordi- 
nuoja individų veiksmus. 

Galbūt šiek tiek sutirštiname spalvas teigdami, kad kiekvienas ga- 
lutinės būklės, arba struktūrinis, principas būtų sugriautas, jeigu indi- 
vidams būtų leista perduoti kitiems tuos išteklius, kuriuos jie gauna 
pagal tokį principą. Galbūt kai kurios labai silpnos struktūros nebūtų 

sugriaunamos.* Bet kokia paskirstymo struktūra, turinti egalitaristinį 
komponentą, galiausiai bus sugriauta, jeigu vyks laisvos individų tran- 
sakcijos; ir lygiai taip pat bus sugriauta bet kokia kita pakankamai tu- 
rininga struktūrinė sąlyga, kurią galima būtų teikti kaip paskirstomojo 
teisingumo pagrindą. Vis dėlto tarus, kad kai kurios susilpnintos sąly- 
gos, arba struktūros, šiuo požiūriu gali būti stabilesnės, geriausia būtų 
suformuluoti eksplicitinį tokių įdomių ir turiningų struktūrų apibūdi- 
nimą, o paskui pateikti teoremą, įrodančią jų nestabilumą. Kadangi 
kuo silpnesnis bus struktūrizavimas, tuo labiau bus tikėtina, kad jis 
pats tenkins proprietarinės sistemos reikalavimus, galima pagrįstai ma- 
nyti, kad bet kuri struktūrinė schema bus arba nestabili, arba ją absor- 
buos proprietarinė sistema. 


Seno argumentas 


Mūsų išvadas sustiprina argumento, kurį neseniai pateikė 
Amartya K. Senas/ analizė. Tarkime, kad individo teisės yra interpre- 
tuojamos kaip teisė pasirinkti, kuriai iš dviejų alternatyvų jis teikia pir- 
menybę socialinėje alternatyvų hierarchijoje. Pridurkime silpnąją sąly- 
gą: jeigu tam tikrai alternatyvai vienbalsiai teikiama pirmenybė prieš 


* Ar struktūrinis principas, kuris reikalauja tik to, kad paskirstymas būtų optima- 
lus Pareto prasme, yra stabilus? Vienas asmuo gali kitam kažką padovanoti arba už- 
rašyti jam palikimą, o šis gautą turtą gali abipusiai naudingais mainais perleisti tre- 
čiam asmeniui. Kol antrasis asmuo nepadaro šių mainų, Pareto optimumas nėra pa- 
siektas. Ar stabilią struktūrą teikia koks nors principas, leidžiantis iš paretiškai opti- 
malių situacijų pasirinkti tą, kuri tenkina kokią nors papildomą sąlygą 5? Gali atro- 
dyti, jog negali būti prieštaraujančių pavyzdžių: argi savanoriškas mainų aktas, kurį 
atlikus nutolstama nuo pradinės situacijos, neparodo, kad toji situacija nebuvo pare- 
tiškai optimali? (Nekreipkime dėmesio į tai, kad pastarasis teiginys neatrodo įtikina- 
mas paveldo perdavimo atveju.) Tačiau principai realizuojami laiko tėkmėje, kur nuo- 
lat atsiranda naujų galimybių. Paskirstymas, kuris tam tikru metu tenkina Pareto op- 
timumo kriterijų, gali jo netenkinti atsiradus naujoms galimybėms (Wiltas Chamber- 
lainas užauga ir pradeda žaisti krepšinį); ir nors žmonių veikla po to turės tendenciją 
judėti link naujos paretiškai optimalios pozicijos, ši pozicija nebūtinai tenkins papil- 
domą sąlygą S. Prireiks nuolatinio kišimosi į žmonių gyvenimą tam, kad būtų garan- 
tuojamas sąlygos S tenkinimas. (Reikėtų panagrinėti teorinę galimybę, kad tam tikrą 
struktūrą palaikytų koks nors „nematomos rankos“ procesas, ją nuolat grąžinantis 
prie tos pusiausvyros, kurią nusako tam tikra struktūra.) 

kitą alternatyvą, tai ji pakyla socialinėje alternatyvų hierarchijoje. Jeigu 
yra du individai su savo individualiomis teisėmis, kaip jas interpreta- 
vome anksčiau, kurie renkasi iš skirtingų (nesusisiekiančių) alternaty- 
vų porų, tai kai kurioms galimoms individų pasirinktoms savo prefe- 
rencijų hierarchijoms nebus jokios linijinės socialinės hierarchijos. Tar- 
kime, kad turime tik du asmenis - A ir B; asmuo A turi teisę rinktis iš 
(X, Y), oasmuo B - teisę rinktis iš (Z, W); taip pat tarkime, kad jų indi- 
vidualios preferencijos yra tokios: asmuo A teikia pirmenybę alternaty- 
vai W prieš X ir Y, ir Z; asmuo B teikia pirmenybę alternatyvai Y prieš 
Z ir W, ir X. Vadovaujantis vienbalsiškumo sąlyga, socialinėje hierar- 
chijoje alternatyvai W teikiama pirmenybė prieš X (nes kiekvienas indi- 
vidas jai teikia pirmenybę prieš X), alternatyvai Y teikiama pirmenybė 
prieš Ž (nes kiekvienas individas jai teikia pirmenybę prieš Z). Be to, 
socialinėje hierarchijoje alternatyvai X teikiama pirmenybė prieš Y (nes 
asmuo A turi teisę rinktis iš šių dviejų alternatyvų). Sujungę šias bina- 
rines hierarchijas, gauname tokią socialinę preferencijų rikiuotę: alter- 
natyvai W teikiama pirmenybė prieš X, šiai prieš Y ir prieš Z. Tačiau at- 
sižvelgiant į asmens B pasirinkimo teisę, socialinėje preferencijų hierar- 
chijoje alternatyvai Z turi būti teikiama pirmenybė prieš W. Nėra jokios 
tranzityvios socialinės hierarchijos, kuri tenkintų visas šias sąlygas; tad 
socialinė hierarchija nėra linijinė. Taip atrodo Seno argumentas. 

Ši problema atsiranda dėl to, kad individo teisė rinktis iš alternaty- 
vų traktuojama kaip teisė nustatyti šių alternatyvų santykinę vietą so- 
cialinėje hierarchijoje. Alternatyva, kai individai rikiuoja alternatyvų 
poras ir tada atskirai rikiuoja atskiras alternatyvas, nėra geresnė. Panau- 
dojus vienokį ar kitokį preferencijų sulydymo metodą, jų surikiuotų 
porų pagrindu mėginama gauti socialinę porų hierarchiją; pasirinkimą 
tarp alternatyvų labiausiai vertinamoje socialinės hierarchijos poroje at- 
lieka individas, turintis teisę rinktis iš šios poros. Dar vienas šios siste- 
mos rezultatas yra tai, kad gali būti atrinkta tam tikra alternatyva, nors 
kiekvienas teikia pirmenybę kitokiai alternatyvai: pavyzdžiui, A teikia 
pirmenybę alternatyvai X prieš alternatyvą Y, kur (X, Y) yra labiausiai 
vertinama pora socialinėje porų hierarchijoje, nors kiekvienas individas, 
įskaitant A, teikia pirmenybę alternatyvai W prieš X. (Tačiau individui 
A buvo leista rinktis tik tarp X ir Y.) 

Tinkamesnis požiūris į individo teises būtų toks. Individų teisės gali 
koegzistuoti (co-possible): kiekvienas asmuo gali naudotis savo teisėmis 
kaip tinkamas. Naudojantis šiomis teisėmis įtvirtinami tam tikri vi- 

suomenės bruožai. Šie įtvirtinti bruožai nusako rėmus, kuriuose gali 
būti daromas socialinis pasirinkimas pasinaudojant vienokiu ar kito- 
kiu socialinio pasirinkimo mechanizmu - jeigu apskritai dar lieka vie- 
tos tokiam pasirinkimui! Teisės nedeterminuoja socialinės hierarchijos, 
o veikiau užbrėžia ribas, kuriose gali būti daromas socialinis pasirin- 
kimas - eliminuoja kai kurias alternatyvas ir įtvirtina kitas ir t.t. (Jeigu 
turiu teisę pasirinkti gyventi Niujorke arba Masačiūsetse, ir pasirenku 
Masačiūsetsą, tai alternatyvų, susijusių su mano apsigyvenimu Niujor- 
ke, nedera įtraukti į socialinę alternatyvų hierarchiją). Net jeigu pir- 
miausia surikiuojamos visos galimos alternatyvos, nepriklausomai nuo 
kieno nors teisių, padėtis nepasikeičia: juk tada priimama toji labiau- 
siai vertinama alternatyva, kai niekam netrukdoma naudotis savo teisėmis. 
Teisės nedeterminuoja tam tikros alternatyvos padėties ar dviejų alter- 
natyvų santykinės padėties socialinėje alternatyvų hierarchijoje; vei- 
kiau jos veikia pačią hierarchiją, apribodamos pasirinkimus, kurie gali 
būti daromi ja remiantis. 

Jeigu nuosavybės teisės yra teisės disponuoti nuosavybe, tai būdas, 
kuriuo Žmonės teikiasi naudotis šiomis teisėmis, apriboja socialinio pa- 
sirinkimo galimybes. Jeigu koks nors struktūrinis paskirstymas yra tei- 
sėtas, tai jis priklauso socialinio pasirinkimo sričiai ir todėl yra riboja- 
mas žmonių teisių. Kaip kitaip galima dorotis su Seno išvada? Toji alter- 
natyva, kai pirmiausia pateikiama socialinė alternatyvų hierarchija, ku- 
ri riboja naudojimąsi teisėmis, apskritai nėra alternatyva. Kodėl nepa- 
sirinkti labiausiai vertinamos alternatyvos ir užmiršti visas teises? Ta- 
čiau jeigu ši alternatyva dar palieka kokios nors erdvės individo pasi- 
rinkimui (tariant, kad būtent čia gali pasireikšti pasirinkimo „teisės“), 
tai turi būti kažkas, kas neleistų šioms pasirinkimo teisėms šios alter- 
natyvos transformuoti į kitą alternatyvą. Taigi Seno argumentas patvir- 
tina mūsų išvadą, kad struktūrinis paskirstymas reikalauja nuolatinio 
kišimosi į individų veiksmus ir pasirinkimus.č 


Perskirstymas ir nuosavybės teisės 
Atrodo, jog struktūriniai principai žmonėms leidžia eik- 


voti sau, bet ne kitiems, tuos išteklius, kurie jiems priklauso (tiksliau, 
kuriuos jie gauna) realizavus geidžiamą paskirstymo struktūrą D,. Juk 

jeigu kai kurie asmenys sumanytų dalį savo turimų išteklių (esant pa- 
skirstymui D.) perduoti kitam asmeniui, tai tas asmuo gautų daugiau 
nei jam priklauso D, paskirstymo sistemoje ir tokiu būdu ardytų gei- 
džiamą paskirstymo struktūrą. Paskirstymo struktūros palaikymas rei- 
kalauja absoliutaus individualizmo! Struktūriniai paskirstymo princi- 
pai žmonėms duoda ne geriau paskirstytą rezultatą to, ką jiems duotų 
proprietariniai principai, nes jie neleidžia individui rinktis, ką daryti 
su tuo, ką jis turi; jie neleidžia rinktis tikslo, kurį realizuojant būtų pa- 
gerinama kito asmens padėtis. Šiuo požiūriu šeimos institucija yra rim- 
tas kliuvinys, nes šeimose gali vykti perskirstymas, kuris ardo geidžia- 
mą paskirstymo struktūrą. Tad arba pačios šeimos turi tapti vieta, kur 
sprendžiamas paskirstymo klausimas, šeimos nariams užimant savo 
pozicijas matricos stulpeliuose (kokiu pagrindu?), arba turi būti už- 
drausti šeimyninės meilės santykiai. Bent prabėgomis reikėtų atkreipti 
dėmesį į ambivalentišką radikalų poziciją šeimos atžvilgiu. Meilės san- 
tykius šeimoje jis teikia kaip modelį, į kurį turėtų būti orientuojami vi- 
sos visuomenės santykiai, tačiau kartu šeimą jis smerkia kaip atgyve- 
nusią instituciją, kuri turi būti išardyta ir pasmerkta kaip siaurų inte- 
resų lizdas, kaip trukdanti įgyvendinti radikalius tikslus. Ar reikia aiš- 
kinti, kad nedera mėginti visai visuomenei primesti tų šeimyninių tar- 
pusavio meilės ir rūpinimosi santykių, kurie joje susiklosto savanoriš- 
kumo pagrindu?* Beje, meilė yra įdomus istorinio santykio pavyzdys 
ta prasme, kad ji (panašiai kaip teisingumas) priklauso nuo to, kas re- 
aliai įvyko. Suaugęs Žmogus kitą asmenį gali pamilti dėl tam tikrų sa- 
vybių; tačiau mylimas yra šis asmuo, o ne jo savybės.? Šios meilės ne- 
įmanoma perkelti kitam asmeniui, turinčiam tokių pat savybių, net 
tam, kurio „rodikliai“ šių savybių požiūriu yra aukštesni. Meilė išlie- 
ka, nors pakinta savybės, ją sužadinusios. Mylimas konkretus, kažka- 


* Vienas iš požymių, liudijančių Rawlso „skirtumo principo“ (jį aptarsime antroje 
šio skyriaus dalyje) rūstumą, yra tai, kad jis netinka kaip vadovavimo principas net šei- 
moje, kur individus sieja meilės ryšiai. Ar šeima turėtų naudoti savo išteklius taip, kad 
būtų gerinama jos netalentingiausio vaiko padėtis slopinant kitų vaikų talentų raidą ar- 
ba skiriant išteklių jų lavinimui ir tolesniam tobulinimui tik su sąlyga, kad visą savo gy- 
venimą jie paskirs savo nevykėlių brolių ir seserų padėčiai gerinti? Žinoma, ne. Tad ko- 
kiu pagrindu jis galėtų būti primetamas platesnei visuomenei? (Vėliau aptarsiu tai, ką, 
mano manymu, į tai atsakytų Rawlsas - kad tam tikri principai gali būti taikomi mak- 
rolygmens, bet ne mikrolygmens situacijoms.) 

da realiai sutiktas žmogus. Kodėl meilė yra istorinis santykis, kodėl 
taip prisirišama prie asmenų, 0 ne prie savybių - tai įdomus ir mįslin- 
gas klausimas. 

Struktūrinių paskirstomojo teisingumo principų šalininkai daugiau- 
siai dėmesio skirta kriterijams, nustatantiems, kas ką turi gauti; jie aiš- 
kinasi, kodėl kažkam kažkas turi būti duodama ir koks turėtų būti ben- 
dras turto pasiskirstymo vaizdas. Nekeldami klausimo, ar geriau duo- 
ti negu gauti, pabrėžkime, jog struktūrinių principų šalininkai visiškai 
ignoruoja davimą. Svarstydami gėrybių, pajamų ir t.t. paskirstymo klau- 
simus, jie kelia vien teisingo gavimo teorijas; jie visiškai ignoruoja tei- 
ses, kurias asmuo gali turėti kažką duodamas kitam. Net mainuose, kur 
kiekviena pusė vienu metu yra ir davėja, ir gavėja, struktūriniai teisin- 
gumo principai liečia tik gavėją ir tariamas jo teises. Tad diskusijos pa- 
prastai sukasi apie tai, ar, pavyzdžiui, žmonės turi (jiems reikia pripa- 
žinti) teisę gauti paveldą, o ne apie tai, ar žmonės turi (jiems reikia pri- 
pažinti) teisę testamentu palikti kitam savo turtą, t.y. ar asmenys, turin- 
tys teisę į tam tikrą turtą, turi teisę pasirinkti ir tuos, kurie užims jų vietą. 
Neturiu gero paaiškinimo, kodėl įprastos paskirstomojo teisingumo te- 
orijos orientuojasi vien į gavėją; ignoruojant davėjų ir perdavėjų teises 
ignoruojami gėrybių kūrėjai ir jų teisės. Bet kodėl visa tai ignoruojama? 

Struktūriniai paskirstomojo teisingumo principai reikalauja per- 
skirstymo veiksmų. Mažai tikėtina, kad kuris nors spontaniškai susi- 
klostęs turto pasiskirstymas atitiks kokią nors tokių principų apibrėžtą 
struktūrą; ir visiškai neįtikėtina, kad tokia struktūra išliks, jeigu žmo- 
nėms bus leidžiama keistis savo gėrybėmis arba jas atiduoti kitiems. 
Proprietarinės teorijos požiūriu, perskirstymas yra išties rimtas daly- 
kas, nes jis gali būti atliekamas tik pažeidžiant žmonių teises. (Išimtis 
yra tas nuosavybės atėmimas, kuris vykdomas atkuriant pažeistą tei- 
singumą.) Perskirstymas yra rimtas dalykas ir kitais požiūriais. 

Darbo pajamų apmokestinimas prilygsta priverčiamajam darbui.* 
Kai kuriems žmonėms šis teiginys atrodo akivaizdžiai teisingas: at- 


* Nesu tikras, ar argumentai, kuriuos toliau pateiksiu, įrodo, kad toks apmokestini- 
mas yra priverčiamasis darbas; todėl „prilygsta“ reiškia „yra tos pačios rūšies dalykas“. 
Arba, alternatyviai, nesu tikras, ar argumentai, pabrėžiantys tokio apmokestinimo pa- 
našumus į priverčiamojo darbo praktiką, leidžia suvokti tokio apmokestinimo pranašu- 
mus priverčiamojo darbo atžvilgiu. Pastarasis požiūris primena Johno Wisdomo požiū- 
rį į metatizikų teiginius. 

imant iš asmens jo 1 darbo valandų pajamas faktiškai iš jo atimamos 
n gyvenimo valandos. Kitiems Žmonėms šis teiginys atrodo absurdiš- 
kas. Tačiau net šie žmonės, jeigu jie atmeta priverčiamojo darbo idė- 
ją, priešintųsi tam, kad nedirbantys hipiai būtų jėga verčiami dirbti 
dėl vargšų poreikių tenkinimo.* Jie taip pat priešintųsi tam, kad 
kiekvienas būtų verčiamas kas savaitę papildomas penkias valandas 
atidirbti vargšų labui. Tačiau sistema, kuri mokesčiais iš individo at- 
ima penkių valandų darbo užmokestį, jiems neatrodo panaši į tą, ku- 
ri individą verčia dirbti penkias valandas, nes prievartaujamam indi- 
vidui ji palieka didesnę veiksmų laisvę nei apmokestinimas natūra, 
kai jam liepiama atlikti specifinės rūšies darbą. (Tačiau galime įsi- 
vaizduoti priverčiamojo darbo sistemų gradaciją, pradedant nuo tos, 
kur reikalaujama atlikti specifinės rūšies darbą, paskui ta, kur lei- 
džiama pasirinkti vieną iš dviejų darbo rūšių ... ir t.t.) Žmonės irgi 
įsivaizduoja sistemą, kur taikoma kažkas panašaus į proporcinį ap- 
mokestinimą bet kokio turto, didesnio už tą, kuriuo galima patenkin- 
ti minimalius poreikius. Kai kurie mano, jog tokia sistema individo 
neverčia dirbti papildomų valandų, kadangi nėra nustatytas apibrėž- 
tas skaičius valandų, kurias jis turi atidirbti ir apskritai jis gali iš- 
vengti tokio apmokestinimo užsidirbdamas tik tiek, kad to pakaktų 
vien jo būtiniausiems poreikiams patenkinti. Tai yra labai keistas po- 
žiūris į prievartą tų, kurie taip pat mano, jog Žmonės prievartaujami 
tada, kai jiems tenka kažką daryti smarkiai susiaurėjus jų veiksmų 
alternatyvoms. Tačiau ne vienas iš šių požiūrių nėra teisingas. Tas 
faktas, kad šiuo atveju kiti sąmoningai vykdo intervenciją, ir, pažeis- 
dami agresijos draudimo principą, grasina panaudoti jėgą tam, kad 
pasirinkimo alternatyvos apsiribotų mokesčių mokėjimo arba (dar 
blogesne) vargano vegetavimo alternatyva, apmokestinimo sistemą 
padaro priverstinio darbo sistema ir ją atskiria nuo visų kitų indivi- 
do pasirinkimo galimybių susiaurėjimo atvejų, kai prieš jį nėra sąmo- 
ningai naudojama prievarta.! 


* Neturi reikšmės tai, kad čia ir kitur neapibrėžtai kalbu apie poreikius, nes bet ku- 
riuo atveju atmetu teisingumo kriterijų, kuris į juos apeliuoja. Žinoma, jeigu nuo šios 
sąvokos čia kas nors priklausytų, derėtų ją kruopščiau išnagrinėti. Skeptišką požiūrį į 
ją dėsto Kenneth Minogue, The Liberal Mind (New York: Random House, 1963), 
p. 103-112. 

Žmogus, kuris nusprendžia dirbti ilgiau, kad gautų daugiau paja- 
mų nei tas, kurios tenkintų tik minimalius jo poreikius, teikia pirme- 
nybę papildomoms gėrybėms ar paslaugoms, kurias gautų atsisakęs 
pramogų nedarbo valandomis; tuo tarpu žmogus, kuris nusprendžia 
nedirbti ilgiau, pramoginei laisvalaikio veiklai teikia pirmenybę prieš 
tas papildomas gėrybes ar paslaugas, kurias gautų dirbdamas ilgiau. 
Tad jeigu apmokestinimo sistema, prievarta atimanti dalį žmogaus 
laisvalaikio (priverčiamasis darbas) vargšų poreikiams tenkinti, yra ne- 
teisėta, tai kaip gali būti teisėta sistema, šiam tikslui atimanti dalį žmo- 
gaus gėrybių? Kodėl žmogų, kurio laimei reikia tam tikrų materialinių 
gėrybių ar paslaugų, turime traktuoti kitaip nei žmogų, kuriam nerei- 
kia tokių gėrybių, kad jis būtų laimingas? Kodėl žmogus, kuris nori pa- 
sižiūrėti kino filmą (ir turi užsidirbti pinigų bilietui), privalo atsiliepti 
į raginimą padėti vargšams, o žmogus, kuriam labiau patinka stebėti 
saulėlydį (tam nereikia atiduoti užsidirbtų pinigų), turi teisę į jį neatsi- 
liepti? Išties ar nėra keista tai, kad perskirstymo šalininkai palieka ra- 
mybėje žmogų, kuris gauna savo malonumus be jokių papildomų pa- 
stangų, bet užkrauna papildomą naštą nelaimėliui, kuriam tenka dirb- 
ti už savo papildomus malonumus? Juk atrodo, kad turėtų būti prie- 
šingai. Kodėl asmuo su nematerialistiniais, nevartotojiškais norais gali 
netrikdomai rinktis savo geidžiamiausią alternatyvą, o žmogaus, ku- 
rio malonumai ar norai yra susiję su materialiais daiktais ir kuris turi 
dirbti dėl pinigų (patarnaudamas kitam, kuriam jo darbas atrodo ver- 
tas tų pinigų), turi būti varžoma veikla? Galbūt šis skirtumas nėra prin- 
cipinis. Ir galbūt kai kam atrodys, kad klausimas susijęs tik su deramo 
administravimo problema. (Šie klausimai ir šios problemos visiškai ne- 
rūpės tiems, kurie mano, jog prievartinis darbas yra pateisinamas, jei- 
gu jis pasitarnauja vargšų padėčiai gerinti ar kokios nors geidžiamos 
galutinės būklės struktūrai realizuoti.) Išsamesnėje šio klausimo anali- 
zėje turėtume (ir norėtume) išplėsti mūsų argumento taikymą tokioms 
sritims kaip palūkanos, verslininko pelnas ir t.t. Abejojantieji dėl jo iš- 
plėstinio taikymo galimybės ir tie, kurie nubrėžia liniją čia - prie dar- 
bo pajamų apmokestinimo, turės pateikti gana sudėtingus struktūri- 
zuotus istorinius paskirstomojo teisingumo principus, nes galutinės 
būklės principai išvis neatsižvelgia į pajamų šaltinius. Kol kas galime 
palikti ramybėje galutinės būklės principus ir pasiaiškinti, kaip įvairūs 
struktūriniai principai priklauso nuo specifinių idėjų ir tai, kas yra pel- 

no, palūkanų ir t.t. šaltiniai bei kodėl šie šaltiniai laikomi neteisėtais ar 
mažiau teisėtais; pačios šios idėjos gali būti klaidingos. 

Kokią teisę asmeniui kitų atžvilgiu suteikia legaliai institucionali- 
zuota galutinė būklė? Esminis nuosavybės teisės į X turinys, kurio at- 
žvilgiu turi būti aiškinami visi kiti šios sąvokos komponentai, yra teisė 
spręsti, kas bus daroma su X; teisė pasirinkti, kuri alternatyva iš ribo- 
tos alternatyvų aibės, susijusios su X, bus realizuojama.!! Šias ribas nu- 
stato kiti visuomenėje veikiantys principai arba įstatymai; mūsų teori- 
joje jas nustato žmonių turimos teisės Locke'o prasme (minimalios vals- 
tybės sąlygomis). Nuosavybės teisės, kurias turiu į savo peilį, man lei- 
džia jį palikti kur tik noriu, tik ne jūsų krūtinėje. Galiu pasirinkti, kurią 
iš leistinų disponavimo peiliu alternatyvų realizuoti. Ši nuosavybės są- 
voka padeda suprasti, kodėl ankstesnieji teoretikai kalbėjo apie tai, jog 
kiekvienas Žmogus yra savo paties ir savo darbo savininkas. Jų požiū- 
riu, kiekvienas asmuo turi teisę pats spręsti, kuo jam tapti ir ką jam-da- 
ryti, ir jis turi teisę į savo veiksmų vaisius. 

Šią teisę rinktis tam tikrą alternatyvą iš ribotos alternatyvų aibės ga- 
li turėti individas arba individų grupė, turinti kolektyvinių sprendimų 
priėmimo procedūrą; šia teise gali būti dalijamasi taip, kad vienerius 
metus aš turiu teisę spręsti, kas bus daroma su X, po to vienerius me- 
tus teisę disponuoti X turite jūs (galbūt draudžiant X sunaikinimo pa- 
sirinkimo alternatyvą). Arba per tą patį laikotarpį aš priimu tam tikros 
rūšies sprendimus dėl X, ojjūs priimate kitos rūšies sprendimus dėl X. 
Ir taip toliau. Neturime adekvataus analitinio aparato, kuris leistų su- 
klasifikuoti tipinius apribojimus tai alternatyvų aibei, iš kurios renka- 
masi, ir tipinius būdus, kuriuos naudojant yra įgyjamos, paskirstomos 
ir kumuliuojamos sprendimų priėmimo galios. Nuosavybės teorija, be 
visa kita, turėtų pateikti tokią apribojimų ir sprendimų priėmimo bū- 
dų klasifikaciją ir nedaugelio principų pagrindu dedukuoti daugybę 
įdomių teiginių apie specifinių apribojimų ir sprendimų priėmimo bū- 
dų derinių padarinius. 

Jeigu paskirstomojo teisingumo galutinės būklės principai įtvirtina- 
mi teisinės visuomenės darinyje, tai jie (kaip dauguma struktūrinių 
principų) kiekvienam piliečiui suteikia įstatyminę teisę pretenduoti į 
tam tikrą visuomenėje sukurto produkto dalį, t.y. į individualiomis ir 
grupinėmis pastangomis sukurtų produktų visumos dalį. Šį visuminį 
produktą sukuria individai, kurie dirba naudodamiesi gamybos prie- 

monėmis, atsiradusiomis dėl kitų individų taupumo, taip pat indivi- 
dai, kurie organizuoja gamybą arba sukuria priemones gaminti nau- 
jiems daiktams arba atranda naujų daiktų gamybos būdų. Struktūriniai 
paskirstymo principai kiekvieno individo pretenzijas nukreipia būtent 
į šios individualios veiklos visuminį produktą. Kiekvienam asmeniui 
suteikiama teisė į dalį kitų asmenų sukurto produkto nepriklausomai 
nuo to, ar tie kiti asmenys savo noru prisiėmė atitinkamas pareigas 
perleisti jam dalį savo produkto labdaros tikslais, ar mainais į kokią 
nors gėrybę. 

Struktūriniai paskirstomojo teisingumo principai implikuoja as- 
mens veiklos ir jos rezultatų nusavinimą, t.y. nusavinimą, kuris gali bū- 
ti vykdomas apmokestinant visus darbo atlyginimus arba apmokesti- 
nant atlyginimus, viršijančius tam tikrą dydį, arba apmokestinant pel- 
ną, arba visuomenėje sukuriant didelį visuomeninį katilą, kai darosi vi- 
siškai neaišku, kas ką duoda ir kas ką gauna. Iš asmens atimant jo dar- 
bo rezultatus, atimamos jo gyvenimo valandos ir panaudojamos ki- 
tiems tikslams. Jeigu kiti žmonės tam tikrą laiko tarpą jus verčia atlikti 
specifinį darbą arba jus verčia dirbti be atlygio, tai jie sprendžia, visiš- 
kai nepriklausomai nuo jūsų sprendimų, ką jūs darysite ir kokiam tiks- 
lui tarnaus jūsų darbas. Tuo mastu, kuriuo jie atima iš jūsų šią spren- 
dimo galią, jie tampa jūsų daliniais savininkais; jie įgyja į jus tam tikrų 
nuosavybės teisių. Panašiai tie, kurie turi dalinės kontrolės ir sprendi- 
mų priėmimo galią gyvūnui ar negyvam daiktui, įgyja į juos nuosavy- 
bės teisę. 

Galutinės būklės principai ir dauguma struktūrinių paskirstomojo 
teisingumo principų institucionalizuoja tai, kad vieni žmonės įgyja (da- 
linę) nuosavybę į kitų žmonių veiklą ir darbo produktus. Šie principai 
stumia mus nuo klasikinių liberalų idėjos, kad kiekvienas žmogus yra 
savo paties savininkas, prie idėjos, kad kiekvienas yra kitų žmonių (da- 
linis) savininkas. 

Šie svarstymai leidžia iškelti esminį klausimą visiems galutinės 
būklės ir kitokių struktūrinių principų šalininkams: „Ar veiksmai, ku- 
rie yra būtini siekiant realizuoti pasirinktą struktūrą, patys nežeidžia 
moralinių apribojimų?“ Bet kuris požiūris, pripažįstantis, kad egzistuo- 
ja moraliniai veiksmų apribojimai, kad ne visi moraliniai apribojimai 
gali būti įtraukti į siekiamą galutinę būklę (žr. 3 skyrių, p. 41), turi pri- 
pažinti faktą, jog kai kurių tikslų neįmanoma pasiekti naudojantis tik 

moraliai priimtinomis priemonėmis. Nuosavybės teisių teoretikas su 
tokiais konfliktais susidurs visuomenėje, kurioje nukrypstama nuo tei- 
singų nuosavybės įgijimo principų, jeigu ir tik jeigu veiksmai, kuriais 
mėginama realizuoti jos principus, patys pažeidžia tam tikrus morali- 
nius apribojimus. Kadangi nukrypimas nuo dviejų pirmųjų teisingumo 
principų (nuosavybės įgijimo ir perdavimo) reiškia, jog kai kurie asme- 
nys vykdo tiesioginę ir agresyvią intervenciją prieš kitus, pažeisdami 
jų teises, ir kadangi tokiais atvejais moraliniai apribojimai nedraudžia 
gynybinių ar atitaisomųjų veiksmų, nuosavybės teisių teoretiko proble- 
ma retai bus spręstina skubos tvarka. O problemos, kurių jam iškils tai- 
kant neteisingumo atitaisymo principą asmenims, kurie patys nėra pa- 
žeidę pirmojo iš dviejų principų, bus susijusios su tuo, kaip subalan- 
suoti konfliktuojančius argumentus, kad būtų galima korektiškai sufor- 
muluoti patį atitaisymo principą; taikydamas šį principą jis nepažeis 
jokių moralinių apribojimų. Tuo tarpu struktūrinių teisingumo koncep- 
cijų šalininkai dažnai kaktomušomis susidurs su konfliktais (ypač 
skausmingais tuo atveju, jeigu jie pripažįsta abiejų pusių reikalavimus) 
tarp moralinių individų elgesio apribojimų ir jų pačių siūlomos struk- 
tūrinės teisingumo koncepcijos, teikiančios tam tikrą galutinę būklę ar- 
ba struktūrą, kuri turi būti realizuota. 

Ar individas gali teisėtai emigruoti iš valstybės, kurios institucijos 
įtvirtina tam tikrą galutinės būklės arba struktūrinį paskirstymo prin- 
cipą? Kai kurių principų (pavyzdžiui, Hayeko) požiūriu, emigracija ne- 
kelia jokių teorinių problemų. Tažiau vadovaujantis kitais principais, 
klausimas tampa labai painus. Pagalvokime apie valstybę, kurioje vei- 
kia privaloma minimalaus socialinio aprūpinimo sistema, skirta var- 
gingiausiųjų daliai palengvinti (arba kuri yra organizuota taip, kad 
maksimizuotų blogiausioje padėtyje esančių Žmonių gerovę); niekam 
neleidžiama pasitraukti iš šios sistemos. (Niekam neleidžiama pareikš- 
ti: „Neverskite manęs dalyvauti šioje prievartinės paramos kitiems sis- 
temoje ir neteikite man jokios paramos, jeigu pats atsidursiu varge.“) 
Kiekvienas, kuris pakyla virš tam tikro lygio, yra verčiamas prisidėti 
prie pagalbos vargšams. Tačiau jeigu būtų leidžiama emigracija, kiek- 
vienas galėtų iš šios valstybės persikelti į kitą valstybę, kurioje nėra pri- 
valomos socialinio aprūpinimo sistemos, bet kuri visais kitais požiū- 
riais jai (daugmaž) prilygsta. Tokiu atveju vienintelis asmens motyvas 
palikti savo šalį būtų nenoras dalyvauti privalomoje socialinio aprūpi- 

nimo schemoje. Jeigu jis išvyktų iš savo šalies, tai šios šalies varguoliai 
negautų jo (prievarta išgaunamos) paramos. Tad kuo remiantis galima 
skelbti emigracijos laisvę ir kartu drausti pasitraukti iš privalomų so- 
cialinio aprūpinimo schemų? Jeigu iš tikrųjų teikiama pirmenybė varg- 
šų aprūpinimui, tai negali būti pripažįstama nei vidinė pasitraukimo 
iš tokios schemos teisė, nei leidžiama emigracija. (Ar remiantis šiais ar- 
gumentais galima būtų pateisinti grobimą žmonių, gyvenančių valsty- 
bėje, kur nėra privalomos socialinio aprūpinimo sistemos; juk juos ga- 
lima būtų priversti prisidėti prie vargšų aprūpinimo sistemos, veikian- 
čios mūsų šalyje?) Galbūt svarbiausias motyvas tos nuostatos, kuri lei- 
džia emigruoti, bet niekam neleidžia pasitraukti iš šios sistemos, t.y. 
neverčia pasilikti šalyje, yra rūpinimasis brolybės jausmais šalies vidu- 
je: „Mums čia nereikia tokių, kurie neprisideda, kurie nepakankamai 
rūpinasi kitais.“ Toks rūpinimasis turėtų būti siejamas su požiūriu, kad 
prievartinė pagalba paprastai žadina brolybės jausmus tarp pagalbos 
davėjų ir gavėjų (arba galbūt tik su požiūriu, kad žinojimas, jog tas ar 
kitas Žmogus savo noru neprisideda prie tokios pagalbos, žadina ne- 
broliškus jausmus). 


Nuosavybės įgijimas: Locke'o teorija 


Prieš pradėdami nuodugniau svarstyti kitas teisingumo 
teorijas, turime šiek tiek papildyti nuosavybės teisių teoriją. Tai bus ge- 
riausia padaryti aptariant Locke'o siūlomą nuosavybės įgijimo princi- 
pą. Locke'o nuomone, individo nuosavybės teisė į niekam nepriklau- 
santį objektą atsiranda dėl to, kad individas į jį įdeda savo darbą. Čia 
iškyla daug klausimų. Kaip nustatomos ribos to, į ką įdedamas darbas? 
Jeigu privatus astronautas išvalo aikštelę Marse, tai ar jis įdeda savo 
darbą į visą planetą (tapdamas jos savininku), į visą neapgyventą pa- 
saulį, ar tik į šį konkretų plotą? Kokio dydžio plotą tokiais savo veiks- 
mais jis teisėtai pasisavina? Tik tą minimalų (galbūt išsklaidytą) plotą, 
kuriame savo veiksmais sumažino entropijos laipsnį? Ar naudojant 
Locke'o procedūrą gali būti pasisavinti neliesti Žemės tyrai (ekologi- 
nio tyrimo tikslais žvalgomi iš aukštai skrendančio lėktuvo)? Ar aptvė- 
ręs tvora tam tikrą žemės plotą Žmogus taptų tik tvoros (ir po ja esan- 
čios Žemės) savininku? 


7 skyrius. Paskirstomasis teisingumas 122 

Kodėl, įdėdamas į objektą savo darbą, žmogus tampa objekto savi- 
ninku? Galbūt todėl, kad jis yra savo paties darbo savininkas ir, savo 
darbą įdėdamas į niekam nepriklausantį objektą, jis tampa ir jo savi- 
ninku? Jo darbas persmelkia visą objektą. Tačiau ar negali būti taip, 
kad įdėdamas savo nuosavybę į tai, kas man nepriklauso, veikiau pra- 
randu savo nuosavybę, negu ją įsigyja? Turiu skardinę pomidorų sul- 
čių ir išpilu ją į jūrą taip, kad jų molekulės (radioaktyviai pažymėtos, 
tad galiu tai patikrinti) tolygiai susimaišo su jūros vandeniu; ar tokiu 
atveju tampu jūros savininku, ar tik kvailai prarandu turėtas pomido- 
rų sultis? Bet galbūt čia keliama idėja, kad į objektą įdėtas darbas jį pa- 
gerina ir pakelia jo vertę, ir kad kiekvienas turi nuosavybės teisę į daik- 
tą, kurio vertę jis sukūrė? (Galbūt šią idėją patvirtina įsitikinimas, kad 
darbas nėra malonus. Jeigu žmonės galėtų kurti daiktus be jokių pa- 
stangų, kaip tai daro Geltonojo povandeninio laivo multiplikacinio filmo 
personažai, paliekantys farvateryje gėlių puokštes, tai ar jie turėtų ma- 
žesnę teisę pretenduoti į savo sukurtus daiktus, kurių sukūrimas jiems 
nieko nekainavo?) Nekreipkime dėmesio į faktą, kad darbo įdėjimai kar- 
tais sumažina daikto vertę (jeigu rausvais emalės dažais nupurškiate į 
krantą išplukdytą medį). Kodėl jūsų nuosavybės teisė aprėpia visą ob- 
jektą, o ne tik tą pridėtinę vertę, kurią sukūrėte savo darbu? (Tokia nuo- 
roda į vertę taip pat leistų susiaurinti nuosavybės įgijimo ribas; pavyz- 
džiui, jeigu anksčiau minėtą „entropijos sumažinimo“ kriterijų pakeis- 
tume „vertės padidinimo“ kriterijumi.) Dar niekas nėra pateikęs nuo- 
seklios nuosavybės įgijimo schemos, grindžiamos pridėtinės vertės idė- 
ja, ir bet kuri tokia schema veikiausiai būtų sugriauta to tipo argumen- 
tais, kurie sugriauna Henry George'o teoriją. 

Idėja, kad daikto pagerinimas leidžia jį pasisavinti, neįtikina, jeigu 
nepasisavintų daiktų, kurie galėtų būti pagerinti, ištekliai yra riboti. 
Juk kai daiktą kas nors pasisavina, tai visų kitų padėtis pasikeičia. Jei- 
gu prieš tai jie turėjo laisvę (Hohfeldo prasme) juo naudotis, tai dabar 
jie jos netenka. Šis kitų žmonių situacijos pasikeitimas (atėmus iš jų 
laisvę naudotis anksčiau niekam nepriklausančiu daiktu) nebūtinai 
reiškia, kad jų situacija pablogėja. Jeigu pasisavinu saujelę pajūrio smė- 
lio, niekas kitas neturi teisės daryti ką nori su šia smiltele. Tačiau lieka 
daugybė kitų smiltelių, su kuriomis kiti gali daryti ką nori. Tas pat pa- 
sakytina apie kitus daiktus. Alternatyviai tai, ką darau su pasisavinta 
smėlio saujele, gali pagerinti kitų padėtį, gali atsverti jų patiriamus 

nuostolius dėl prarastos laisvės naudotis ta smėlio saujele. Esminis 
klausimas yra tai, ar niekam nepriklausančių daiktų pasisavinimas blo- 
gina kitų padėtį. 

Darydamas išlyga, jog „kitiems turi likti pakankamai ir tokios pat 
vertės daiktų“ ($26), Locke'as siekia garantuoti, kad kitų padėtis dėl to 
nepablogėtų. (Jeigu ši išlyga yra patenkinta, tai ar lieka pagrindo jo siū- 
lomai papildomai - nešvaistymo - sąlygai?) Dažnai sakoma, kad ši iš- 
lyga galiojo anksčiau, tačiau negalioja dabar. Tačiau manau, jog gali- 
ma įrodyti, kad jeigu ši išlyga negalioja dabar, tai ji negaliojo niekada 
ir todėl negalėjo tapti stabilių ir paveldimų nuosavybės teisių šaltiniu. 
Pažvelkime į individą Z, kuriam pasisavinti nelieka pakankamai tokios 
pat vertės daiktų. Paskutinis pasisavintojas Y atėmė iš Žjo anksčiau tu- 
rėtą laisvę disponuoti tam tikru objektu, todėl pablogino Z padėtį. To- 
dėl Locke'o išlyga draudžia Y vykdomą pasisavinimą. Bet tada ir prieš- 
paskutinis pasisavintojas X savo pasisavinimo aktu užkirto kelią Y pa- 
sisavinimo aktui, ir taip pablogino Y padėtį. Tad Locke'o išlyga drau- 
džia X vykdomą pasisavinimą. O tada ir ankstesnis pasisavintojas W 
užkirto kelią X pasisavinimo aktui, ir taip pablogino X padėtį. Tad W 
pasisavinimas buvo neleistinas, ir taip toliau iki pirmojo asmens A, sie- 
kiančio įsigyti tam tikrą nuosavybės teisę. 

Tačiau šis argumentas pernelyg skubotai pasiekia savo tikslą. Vie- 
no asmens pasisavinimo aktas gali pabloginti kito individo padėtį 
dviem būdais: pirma, atimdamas iš jo galimybę pagerinti savo padėtį 
pasisavinant tam tikrą daiktą; antra, atimdamas iš jo anksčiau turėtą 
galimybę naudotis daiktu (jo nepasisavinant). Griežtasis reikalavimas, 
kad pasisavinant nebūtų bloginama kitų padėtis, draustų pirmąjį pasi- 
savinimo būdą, jeigu jis nesuteikia ko nors, kas atsvertų prarastą gali- 
mybę, ir taip pat draustų antrąjį būdą. Sušvelnintas reikalavimas draus- 
tų tik antrąjį, bet ne pirmąjį būdą. Vadovaudamiesi sušvelnintu reika- 
lavimu negalėtume taip greitai apsisukti nuo Z ir perbėgti prie A, kaip 
tai darėme aukščiau pateiktame argumente; juk nors individas Z jau 
negali pasisavinti to, kas pasisavinta, jam gali likti kai kas, kuo jis gali 
naudotis ir toliau. Tokiu atveju individo Y pasisavinimo aktas nepažeis- 
tų sušvelnintos Locke'o sąlygos. (Kai vis mažiau lieka to, kuo žmonės 
gali laisvai naudotis, jie gali patirti daugiau nepatogumų, susidurti su 
grūstimi ir t.t.; tad kitų padėtis gali pablogėti, jeigu pasisavinimo pro- 
cesas nėra nutraukiamas dar nepasiekus šio taško.) Galima argumen- 

tuoti, kad niekas negalėtų teisėtai skųstis, jeigu būtų patenkinta ši su- 
švelninta sąlyga. Tačiau kadangi tai yra mažiau akivaizdu, nei griež- 
tesnės išlygos atveju, gali būti, kad Locke'as, kalbėdamas apie tai, kad 
turi likti „pakankamai ir tokios pat vertės daiktų“, turėjo omenyje 
griežtesnį reikalavimą ir gali būti, kad, keldamas nešvaistymo sąlygą, 
jis siekė nustumti tolyn tą tašką, nuo kurio argumentas apsigręžtų. 
Ar sistema, leidžianti pasisavinimą ir stabilios nuosavybės įsigijimą, 
neblogina padėties tų, kuriems nelieka tokių pat pasisavinimo galimy- 
bių (kuriems nelieka prieinamų ir naudingų nepasisavintų objektų)? 
Čia paprastai griebiamasi įvairių gerai žinomų argumentų, ginančių 
privačios nuosavybės socialinį naudingumą: ji didina visuomeninį pro- 
duktą, nes gamybos priemones duoda tiems, kurie geba jomis efekty- 
viausiai (pelningiausiai) naudotis; ji skatina eksperimentuoti, nes jeigu 
išteklius valdo skirtingi individai, tai nėra jokio vieno asmens ar ma- 
žos grupuotės, kuriai asmuo, turintis naujų idėjų, turėtų įsiteikinėti, 
kad jas realizuotų; privati nuosavybė leidžia žmonėms patiems spręs- 
ti, kokio pobūdžio ir kokio dydžio riziką jie yra pasiryžę prisiimti, o 
tai leidžia atsirasti specializuotoms rizikos draudimo rūšims; privati 
nuosavybė gina ateities žmones — skatina kai kuriuos žmones taupiau 
vartoti išteklius dabar, kad daugiau jų liktų ateities rinkoms; ji teikia 
alternatyvių uždarbio galimybių nepopuliariems žmonėms, kuriems 
nebūtina įtikinėti kokį nors atskirą žmogų ar žmonių grupę, kad juos 
verta samdyti ir t.t. Locke'o principais besivadovaujančioje teorijoje šie 
argumentai naudojami grindžiant tezę, kad privačios nuosavybės įgiji- 
mas tenkina intenciją, kurią išreiškia Locke'o išlyga; jie nėra teikiami 
kaip utilitarinis nuosavybės pagrindimas. Jais mėginama atremti tezę, 
jog pasisavinimas pažeidžia šią išlygą, nes jokia prigimtinė teisė į pri- 
vačią nuosavybę negali atsirasti Locke'o nurodytuoju būdu. Sunku įro- 
dyti, kad ši išlyga yra patenkinta, nes sunku nustatyti deramą atskai- 
tos tašką palyginimui. Pasisavinimas pagal Locke'ą nepablogina žmo- 
nių padėties - palyginti su kokia jų padėtimi?!? Šis atskaitos taško api- 
brėžimo klausimas reikalauja daugiau dėmesio nei jam čia galime skir- 
ti. Būtų pageidautina turėti bendrą pirminio pasisavinimo ekonominės 
svarbos įvertinimą, jei norime suprasti, kiek erdvės lieka skirtingoms 
pasisavinimo teorijoms bei atskaitos taško pasirinkimo galimybėms. 
Galbūt šią svarbą leistų išmatuoti procentas tų pajamų, kurios gauna- 
mos iš neperdirbtų žaliavų ir esamų išteklių (o ne iš žmogiškosios veik- 

los) - jas sudaro daugiausia pajamos iš rentos, atspindinčios nemelio- 
ruotos žemės vertę, žaliavų in situ kaina, ir tas procentas nuo esamo 
turto, kuris atspindi tokias pajamas praeityje.* 

Reikia pabrėžti, kad teisėtos pradinio nuosavybės įgijimo teorijos 
reikia ne tik tiems, kurie teikia pirmenybę privačiai nuosavybei. Tie, ku- 
rie teikia pirmenybę kolektyvinei nuosavybei, pavyzdžiui, kurie tiki, 
jog individų grupė, gyvenanti tam tikroje teritorijoje, turi kolektyvinę 
nuosavybės teisę į šią teritoriją arba į jos žaliavų išteklius, taip pat turi 
pateikti tokios teisės atsiradimo teoriją; jie turi parodyti, kodėl joje gy- 
venantys individai turi teisę spręsti, kas bus daroma su jos žeme ir jos 
ištekliais ir kodėl tokios pat teisės (į šią Žemę ir jos išteklius) neturi ki- 
tur gyvenantys individai. 


Išlyga 


Nepriklausomai nuo to, ar Locke'o siūloma pasisavinimo 
teorija gali būti išrutuliota taip, kad susidorotų su visomis jai iškylan- 
čiomis problemomis, darau prielaidą, kad bet kurioje teisingo pasisa- 
vinimo teorijoje bus numatoma vienokia ar kitokia išlyga, panaši į su- 
silpnintą variantą išlygos, kurią priskyrėme Locke'ui. Procesas, kuriam 
vykstant nuosavybės teisės, įgytos pasisavinus niekam nepriklausantį 
daiktą, paveldėjimo būdu yra perduodamos kitiems, bus nepriimtinas, 
jeigu padėtis tų, kurie dėl to nebegali laisvai naudotis tuo daiktu, tam- 
pa blogesnė. Svarbu išskirti šį specifinį kitų žmonių padėties blogini- 
mo būdą, nes išlyga neliečia kitokių jų padėties bloginimo būdų. Ji ne- 
liečia tų jų padėties pablogėjimo atvejų, kai susiaurėja esamos pasisa- 
vinimo galimybės tuo būdu, kurį nurodo anksčiau minėta griežtesnė 
sąlyga, ir jis neliečia tų būdų, kuriais naudodamasis aš „bloginu“ par- 
davėjo padėtį pasisavindamas žaliavas, kurias apdorodamas galiu pa- 
gaminti kai ką iš to, ką jis parduoda, ir taip tapti jo konkurentu. Gali 


* Tikslaus įvertinimo nesu matęs. Davidas Friedmanas (knygoje The Machinery of 
Freedom |N.Y.: HarperėcRow, 1973], p. xiv, xv) svarsto šį klausimą ir hipotetiškai teigia, 
kad 5 proc. JAV nacionalinių pajamų yra viršutinė pajamų iš pirmųjų dviejų veiksnių 
riba. Tačiau jis nemėgina įvertinti to, kokį dabartinio turto procentą sudaro turtas, grin- 
džiamas tokiomis pajamomis, gautomis praeityje. (Miglota žodžio „grindžiamas“ pras- 
mė tik parodo, jog šis klausimas turi būti nagrinėjamas nuodugniau.) 

būti, kad individo pasisavinimo aktai, kurie šiaip jau pažeistų šią išly- 
gą, vis dėlto bus priimtini su sąlyga, kad jis kompensuos kitus taip, kad 
jų padėtis nepablogėtų; jeigu jis nemokės šios kompensacijos kitiems, 
tai jo įvykdytas pasisavinimo aktas pažeis teisėto nuosavybės įgijimo 
principo išlygą ir todėl bus neteisėtas.* Pasisavinimo teorija, priimanti 
Locke'o išlygą, teisingai susitvarko su tais pasisavinimo atvejais (kurie 
yra rakštis teorijoms be šios išlygos), kai vienas individas pasisavina 
visas atsargas to, kas būtina gyvybei palaikyti.** 

Teorija, kuri šia išlyga papildo teisėto pirminio pasisavinimo prin- 
cipą, turi teikti ir sudėtingesnį teisėto perdavimo principą. Apmąstant 
pradinio pasisavinimo išlygą ryškėja tolesnių veiksmų apribojimai. Jei- 
gu pasisavindamas visus tam tikros medžiagos išteklius pažeidžiu Loc- 
ke'o išlygą, tai ją pažeidžiu ir tada, kai pasisavinu vieną jos dalį, o li- 
kusią dalį nusiperku iš tų, kurie ją įsigijo nepažeisdami Locke'o išly- 
gos. Jeigu išlyga draudžia individui pasisavinti visą pasaulio geriamą- 
jį vandenį, tai ji draudžia jam jį ir nusipirkti. (Silpnesne ir painesne 


* Fourier manė, jog civilizacijos raida iš kai kurių visuomenės narių atėmė tam tik- 
ras laisves (užsiimti gamtos gėrybių rinkimu, verstis klajokline gyvulininkyste ar me- 
džiokle), ir todėl jiems turi būti garantuotas tam tikras minimalus aprūpinimas kaip 
kompensacija už patirtą nuostolį (Alexander Gray, The Socialist Tradition (New York: 
HarperčėzRow, 1968), p. 188). Tačiau toks reikalavimas yra per griežtas. Kompensacija 
priklausytų tiems žmonėms (jeigu ji apskritai kam nors priklausytų), kuriems civilizaci- 
jos pažanga atnešė gryną nuostolį, kuriems civilizacijos gėrybės neatsvėrė šių laisvių 
praradimo kaštų. 

** Kaip Rashdallo pateikiamame pavyzdyje, kur žmogus, keliomis myliomis aplen- 
kęs kitus žmones, skubančius, kaip ir jis, prie vienintelio vandens telkinio, jį visą pasi- 
savina. Hastings Rashdall, „The Philosophical Theory of Property“, kn. Property, its Du- 
ties and Rights (London: MacMillan, 1915). 

Reikia taip pat atkreipti dėmesį į Ayno Rando nuosavybės teisių teoriją („Man's 
Rights“, jos kn. The Virtue of Selfishness (New York: New American Library, 1964, p. 94), 
kur šios teisės kildinamos iš teisės į gyvybę, nes norint išlikti gyvam reikia disponuoti 
fiziniais daiktais. Tačiau teisė į gyvybę nėra teisė į bet ką, ko reikia gyvybei palaikyti, 
nes kiti žmonės gali turėti nuosavybės teises į šiuos dalykus (žr. šios knygos 3 skyrių). 
Daugiausia, ką gali reikšti teisė į gyvybę - tai teisę turėti arba siekti to, kas būtina gyvy- 
bei išlaikyti su sąlyga, kad šis turėjimas nepažeis jokio asmens teisių. Kalbant apie ma- 
terialius daiktus turi būti keliamas klausimas, ar jų įsigijimas nepažeidžia kitų žmonių 
teisių. (Ar galima pasisavinti visus niekam nepriklausančius daiktus? Ar galima pasisa- 
vinti vandens telkinį Rashdallo pavyzdyje?) Kadangi materialiai nuosavybei gali būti 
keliami specifiniai reikalavimai (tokie kaip Locke'o išlyga), tai prieš taikant kokią nors 
teisę į gyvybę (kaip čia ją patikslinome) reikia jau Hurėti nuosavybės teisių teoriją. Todėl 
teisė į gyvybę negali būti nuosavybės teisių teorijos pagrindas. 

prasme ji gali jam drausti nustatyti tam tikrą kainą už atskiras jo atsar- 
gų dalis.) Ši išlyga (beveik?) niekada nebus realiai taikoma, nes kuo 
daugiau kažkas įgyja trūkstamo ištekliaus, kurio nori ir kiti, tuo dides- 
nė bus kiekvienos papildomai įgyjamos jo dalies kaina ir tuo sunkiau 
jam bus įsigyti jį visą. Vis dėlto galime bent jau įsivaizduoti, kad įvyks- 
ta kažkas panašaus į šį scenarijų: kas nors slapta sudaro sandorius su 
kai kuriais išteklio savininkais, kurių kiekvienas parduoda savo dalį ti- 
kėdamasis, kad esant reikalui galės nesunkiai ją nusipirkti iš kitų savi- 
ninkų; arba kokia nors stichinė nelaimė sunaikina visas tam tikro iš- 
tekliaus atsargas, išskyrus tas, kurios išliko vieno asmens valdose. Pir- 
miau joks asmuo negalėjo teisėtai pasisavinti visų tam tikro ištekliaus 
atsargų. Jo vėlesnis visų šių atsargų įsigijimas nereiškia, kad pradinis 
pasisavinimas pažeidė Locke'o išlygą (net jeigu naudojamės kokiu nors 
atgalinio poveikio argumentu, panašiu į tą, kuriuo naudodamiesi mė- 
ginome atrišti grandinę nuo Z prie A). Veikiau jo išlygą pažeidžia pir- 
minio pasisavinimo ir visų vėlesnių nuosavybės perdavimų derinys. 
Kiekvieno savininko teisę į savo nuosavybę lydi istorinis Locke'o 
išlygos šešėlis. Jis neleidžia savo nuosavybės perduoti žmonių grupei, 
pažeidinėjančiai Locke'o išlygą, ir neleidžia jam vienam arba drauge 
su kitais naudotis nuosavybe tokiu būdu, kuris pažeidžia šią išlygą ir 
pablogina kitų žmonių situaciją palyginti su pradine padėtimi. Jeigu 
sužinoma, kad kieno nors nuosavybė netenkina Locke'o išlygos, tai at- 
siranda griežtų apribojimų tam, ką jis gali daryti su „savo nuosavy- 
be“ (ją jau sunku nesąlygiškai taip vadinti). Antai asmuo negali pasi- 
savinti vienintelio vandens telkinio dykumoje ir nustatyti už vandenį 
bet kokios geidžiamos kainos. Turėdamas vieną telkinį jis taip pat ne- 
gali nustatyti bet kokios savo vandens kainos, jeigu netikėtai išdžiū- 
vus visiems kitiems vandens telkiniams, jis dykumoje faktiškai tampa 
vienintelio telkinio savininku. Nors ši padėtis susiklostė ne dėl jo kal- 
tės, ji leidžia taikyti Locke'o išlygą ir riboti jo nuosavybės teises.* Pa- 
našiai vienintelės salos jūros platybėse savininkui neleistina išvaryti iš 

savo valdų žmogaus, radusio išsigelbėjimą saloje sudužus jo laivui, 
nes tai pažeistų Locke'o išlygą. 

Pastebėkime, jog teorija nesako, kad savininkai turi šias teises, bet 
jos yra suspenduojamos siekiant išvengti kokios nors katastrofos. (Su- 
spenduojamos teisės neišnyksta; jos palieka savo buvimo žymes, t.y. 
žymes, kurių nelieka mūsų aptariamais atvejais.) Čia nevyksta joks iš- 
orinis (ir ad hoc?) suspendavimas. Priemonių dorotis su tokiais atvejais 
teikia pačios nuosavybės teorijos vidiniai principai. Tiesa, rezultatai ga- 
li būti tokie pat kaip tie, kurie atsirastų taikant išlygas katastrofų atve- 
jais. Juk atskaitos taškas čia yra toks žemas, palyginti su privačią nuo- 
savybę pripažįstančios visuomenės produktyvumu, kad Locke'o išly- 
gos pažeidimo klausimas iškyla tik ištikus katastrofai (arba negyvena- 
mos salos atveju). 

Faktas, kad koks nors Žmogus nuosavybės teise valdo tam tikras 
gėrybes, kurios yra būtinos kitų žmonių išlikimui, pats savaime ne- 
reiškia, kad jo (ar kieno nors kito) pasisavinimo aktas kai kuriuos 
žmones nustumia (iškart ar vėliau) į blogesnę padėtį palyginti su 
pradine padėtimi. Medikas mokslininkas, kuris sintezavo naują vais- 
tą, veiksmingai gydantį tam tikrą ligą, ir kuris atsisako jį parduoti ki- 
taip nei tik už savo nustatytą kainą, nepablogina kitų padėties savo 
pasisavinimo aktu ką nors iš jų atimdamas. Kiti lygiai taip pat lais- 
vai gali įsigyti cheminių medžiagų, kurių įsigijo jis; įsigydamas tų 
medžiagų medikas nesukėlė tokio jų stygiaus, kuris rodytų Locke'o 
sąlygos pažeidimą. Tos sąlygos nepažeistų ir tas, kuris iš jo nupirk- 
tų visas sintezuotų vaistų atsargas. Tas faktas, kad vaistams sinte- 
zuoti medikas naudoja lengvai prieinamas chemines medžiagas, pa- 
žeidžia Locke'o išlygą ne labiau nei faktas, kad vienintelis chirurgas, 
gebantis atlikti tam tikrą operaciją, valgo lengvai prieinamą maistą, 
kad išliktų gyvas ir turėtų jėgų dirbti. Tai rodo, jog Locke'o išlyga 
nėra „galutinės būklės“ principas: ji kalba apie konkretų būdą, kaip 
pasisavinimo veiksmai veikia kitus, o ne apie susiklostančios situa- 
cijos struktūrą.!* 

Viduryje tarp to, kuris pasisavina visas tam tikro ištekliaus atsar- 
gas, ir to, kuris teikia visą tam tikro produkto (sukurto iš lengvai priei- 
namų medžiagų) pasiūlą, yra tas, kuris pasisavina visas tam tikro iš- 
tekliaus atsargas ir nieko neatima iš kitų. Pavyzdžiui, negyvenamoje 

vietovėje kas nors atranda nauja medžiagą. Atradęs, kad ji veiksmin- 
gai gydo tam tikrą ligą, jis pasisavina visas jos atsargas. Jis nepablogi- 
na kitų padėties: jeigu jis nebūtų jos atradęs, kiti jos neturėtų. Tačiau 
ilgainiui didėja tikimybė, kad ją atrastų kiti; remiantis šiuo faktu gali 
būti nustatomos tam tikros ribos jo nuosavybės teisei taip, kad kiti ne- 
atsidurtų blogesnėje padėtyje palyginti su jų pradine padėtimi, pavyz- 
džiui, gali būti ribojama jos perdavimo palikuonims teisė. Klausimą, 
kaip vienas asmuo gali pabloginti kito asmens padėtį atimdamas iš jo 
kažką, ką jis šiaip jau turėtų, iliustruoja patentų problema. Išradėjo pa- 
tentas neatima iš kitų daikto, kuris egzistuotų nesant šio daikto išradė- 
jo. Tačiau patentai kažką atima iš tų, kurie nepriklausomai gali pada- 
ryti tokį pat išradimą. Todėl šiems nepriklausomiems išradėjams, ku- 
riems gali tekti pakelti jų išradimų nepriklausomybės įrodymo naštą, 
neturi būti draudžiama laisvai naudotis savo pačių išradimais (įskai- 
tant teisę parduoti juos kitiems). Be to, žinomas išradėjas smarkiai su- 
mažina nepriklausomo išradimo šansus. Juk žmonės, žinantys apie iš- 
radimą, paprastai nemėgins jo naujai išrasti, o ir pati nepriklausomo 
išradimo sąvoka šiuo atveju tampa labai miglota. Ir vis dėlto galima 
tarti, kad net nesant pirmojo išradimo, vėliau jį būtų padaręs kas nors 
kitas. Vadinasi, patentams gali būti nustatomos tam tikros galiojimo 
laiko ribos, grindžiamos apytikriu spėjimu, per kokį laiką, neturint ži- 
nių apie padarytą išradimą, nepriklausomai būtų padarytas toks pat 
išradimas. 

Manau, kad laisvai funkcionuojanti rinkos sistema nepažeistų Loc- 
ke'o išlygos. (Prisiminkime, kad anksčiau aiškindami, kaip gynybinė 
agentūra tampa dominuojančia, de facto monopoline agentūra, apelia- 
vome į pamatinį faktą, kad ji disponuoja prievartos galia konfliktinėse 
situacijose, o ne vien konkuruoja su kitomis agentūromis. To paties ne- 
galima pasakyti apie kitas verslo įmones.) Jeigu taip yra iš tikrųjų, tai 
ši išlyga nebus itin svarbi gynybinių agentūrų veikloje ir ji neteiks daug 
progų įsikišti valstybei. Tiesą sakant, jeigu nesusidurtume su ankstes- 
nių neteisėtų valstybės veiksmų padariniais, šios išlygos pažeidimo ga- 
limybė Žmonėms nekeltų daugiau rūpesčio nei bet kuri kita loginė ga- 
limybė. (Čia keliu empirinę istorinę hipotezę, kaip ir tas, kuris ją nei- 
gia.) Tuo baigiame komplikacijų, kurias proprietarinei teorijai kelia 
Locke'o išlyga, aptartį. 

II SKIRSNIS 


Rawlso teorija 


Mūsų teikiamos paskirstomojo teisingumo koncepcijos 
bruožus galima išryškinti ją palyginus su neseniai išleistu Johno Raw- 
Iso darbu ta pačia tema. Teisingumo teorija“? yra įtaigus, gilus, subtilus, 
platus, sisteminis veikalas; politinės ir moralinės filosofijos srityje jam 
negali prilygti joks kitas darbas nuo Johno Stuarto Millio laikų. Tai yra 
daugybės įžvalgių idėjų, integruotų į darnią visumą, šaltinis. Politiniai 
filosofai dabar turi dirbti Rawlso teorijos kontekste arba turi teisintis, 
kodėl to nedaro. Mūsų teikiama koncepcija padeda nušviesti - pati dėl 
to tapdama aiškesnė - Rawlso meistriškai pateiktą alternatyvią koncep- 
ciją. Net tie, kurie, gilindamiesi į sisteminę Rawlso viziją, galiausia lie- 
ka ja neįtikėję, daug išmoksta mėgindami ją perprasti. Turiu omenyje 
ne tik tai, ką Millis vadino autoriaus pažiūrų tikslinimu grumiantis su 
priešingomis (tariamai klaidingomis) pažiūromis. Neįmanoma, per- 
skaičius Rawlso knygą, neįtraukti daugybės jo idėjų, galbūt modifikuo- 
tu pavidalu, į savo koncepciją. Perskaitęs jo knygą susiformuoji naują, 
įkvepiančią viziją apie tai, ko gali imtis ir ko gali pasiekti moralės te- 
orija, ir apie tai, kokia graži gali būti tokia teorija. Mano nesutarimams 
su Rawlso teorija dėmesio skiriu, tik todėl, kad esu įsitikinęs, jog mano 
skaitytojai jau yra atradę daugybę jos privalumų. 


Visuomeninis bendradarbiavimas 


Pirmiausia aptarsiu teisingumo principų vaidmenį. Siekdami sugriežtinti 
sąvokas tarkime, kad visuomenė yra daugmaž autonomiška asmenų aso- 
ciacija; tarpusavio santykiuose šie asmenys pripažįsta tam tikras bendras 
elgesio taisykles kaip privalomas ir savo elgesyje paprastai į jas atsižvel- 
gia. Toliau tarkime, kad šios taisyklės apibrėžia tam tikrą bendradarbiavi- 
mo sistemą, sukonstruotą taip, kad ji didintų visų jos dalyvių gerovę. To- 
kiu atveju, nors visuomenė yra visiems naudingo bendradarbiavimo siste- 
ma, joje paprastai bus ir interesų priešiškumas, ir interesų tapatumas. Bus 
tam tikras interesų tapatumas, nes visuomeninis bendradarbiavimas atve- 
ria daugiau geresnio gyvenimo galimybių nei toji padėtis, kai kiekvienas 


gyvena atskirai ir mėgina išsiversti vien savo pastangomis. Tačiau bus 

interesų priešiškumo, nes individai nėra abejingi tam, kaip toji papildoma 
nauda, kuri atsiranda dėl bendradarbiavimo, yra paskirstoma, nes, siek- 
damas savo tikslų, kiekvienas nori gauti didesnę, o ne mažesnę jos dalį. 
Reikia tam tikrų principų renkantis vieną iš daugybės galimų visuomeni- 
nės tvarkos formų, kuri leistų apibrėžti, kaip visuomenėje bus dalijamasi 
bendradarbiavimo nauda, ir kuriais remiantis bus grindžiamas sutarimas 
dėl deramo tos naudos pasidalijimo būdo. Tai yra socialinio teisingumo 
principai: jie kalba apie tai, kaip turi būti paskirstomos teisės ir pareigos 
pamatinėse visuomenės institucijose ir jie apibrėžia tai, kaip socialinio ben- 
dradarbiavimo sistemos dalyviams turi būti paskirstoma tokio bendradar- 
biavimo nauda ir našta.! 


Įsivaizduokime situaciją: veikia 1 skaičius individų, kurių nesieja jo- 
kie tarpusavio ryšiai, ir kiekvienas jų gyvena kliaudamasis tik savo pa- 
ties pastangomis. Kiekvienas individas i gauna tam tikrą išlošį, tam tik- 
ras sangrąžas, pajamas ir t.t., S; sumą to, ką kiekvienas individas gau- 
na veikdamas atskirai nuo kitų, išreiškia formulė 


Bendradarbiaudami jie gali gauti didesnę bendrą naudą T. Tad pa- 
skirstomojo teisingumo problema, pasak Rawlso, yra tai, kaip turi būti 
padalijama, arba paskirstoma, ši bendradarbiavimo nauda. Problema 
gali būti formuluojama dviem būdais. Kaip turi būti paskirstoma ben- 
dra nauda T? Arba kaip turi būti paskirstoma papildoma nauda, T- S, 
kurią individas gauna dalyvaudamas visuomeninio bendradarbiavimo 
sistemoje? Antroji formuluotė grindžiama prielaida, kad kiekvienas in- 
dividas i gauna iš S (T dalies) savo dalį S. Tai nėra tapačios formuluo- 
tės. Derinyje su S paskirstymu nebendradarbiavimo atveju (kai kiekvie- 
nas i gauna S.) „sąžiningas“ T - S paskirstymas antroje versijoje gali ne- 
duoti „sąžiningo“ T paskirstymo (pirmoje versijoje). Alternatyviai, „są- 
žiningas“ T paskirstymas konkrečiam individui i gali duoti mažiau nei 
S. (Sąlyga T.2 S, nustatyta atsakymui į pirmąją problemos formuluo- 
tę, kur T. yra individui i priklausanti T dalis, eliminuotų šią galimybę.) 
Rawlsas, neatskirdamas šių dviejų problemos formuluočių, samprotauja 
taip, tarsi spręstų problemą, nusakomą pirmosios formuluotės, t.y. kaip 
turi būti padalijama T visuma. Teisinant šią jo nuostatą galima būtų sa- 
kyti: kadangi individams tenkanti nauda nebendradarbiavimo sąlygo- 
mis, S, yra tokia maža, palyginti su nauda, gaunama visuomeninio ben- 


7 skyrius. Paskirstomasis teisingumas L 
dradarbiavimo sąlygomis, T., į ją galima neatsižvelgti formuluojant so- 
cialinio teisingumo problemą. Tačiau turime pabrėžti, jog tai nėra tas bū- 
das, kuriuo Žmonės, įsitraukiantys į tarpusavio bendradarbiavimo sis- 
temą, formuluotų bendradarbiavimo naudos pasidalijimo problemą. 
Kodėl visuomeninis bendradarbiavimas sukuria paskirstomojo tei- 
singumo problemą? Ar nekiltų jokių teisingumo problemų ir neatsiras- 
tų teisingumo teorijos poreikio, jeigu visuomeninio bendradarbiavimo 
nebūtų, t.y. jeigu kiekvienas individas savo dalį įsigytų savo paties pa- 
stangomis? Jeigu priimame prielaidą (kurią, atrodo, priima Rawlsas), 
kad šioje situacijoje nekyla paskirstomojo teisingumo klausimų, tai ko- 
kių visuomeninio bendradarbiavimo bruožų pagrindu šie klausimai iš- 
kyla? Kokios visuomeninio bendradarbiavimo ypatybės kelia teisingu- 
mo problemas? Negalima sakyti, kad interesų konfliktai atsiranda tik 
visuomeninio bendradarbiavimo sąlygomis, ir kad autarchiškai gyve- 
nantys individai apeliuodami į teisingumą, nekeltų vienas kitam jokių 
pretenzijų. Jeigu būtų dešimt robinzonų, kiekvienas iš kurių porą me- 
tų būtų plušęs savo atskiroje saloje ir jeigu vieną gražią dieną jie suži- 
notų (iš radijo pranešimų per siųstuvus, paliktus prieš dvidešimt me- 
tų) apie vienas kito egzistavimą ir apie savo skirtingą materialinę pa- 
dėtį, tai ar jie negalėtų pareikšti kokių nors pretenzijų vienas kitam, ta- 
rę, kad gėrybes galima perkelti iš vienos salos į kitą." Ar negalėtų ki- 
tiems pareikšti pretenzijų tas, kuris turi mažiausiai, t.y. apeliuoti į fak- 
tą, kad jo saloje mažiausia gamtos išteklių arba į tai, kad jis mažiausiai 
geba pats savimi pasirūpinti? Ar jis negalėtų sakyti, jog teisingumas 
reikalauja, kad kiti suteiktų jam paramą, ir kad nesąžininga, jog jis turi 
kur kas mažiau, skursta ir galbūt net badauja? Jis taip pat galėtų pri- 
durti, kad individų pradinės (nebendradarbiavimo) padėties nelygybė 
kyla dėl prigimtinių gebėjimų skirtumų, kurie pačių individų nėra pel- 
nyti, ir kad teisingumo užduotis - ištaisyti šią atsitiktinę nelygybę. Ne- 
galima sakyti, kad niekas nekels tokių pretenzijų situacijoje, kur nevyks- 
ta visuomeninis bendradarbiavimas, tačiau turbūt galima sakyti, jog, to- 
kios pretenzijos būtų akivaizdžiai nepagrįstos. Kodėl akivaizdžiai ne- 
pagrįstos? Galima būtų pasakyti, kad nebendradarbiavimo situacijoje 
kiekvienas individas pelnytai gauna tai, ką be išorinės paramos įsigyja 
savo paties pastangomis; arba tiksliau, niekas kitas neturi teisės reikšti 
pretenzijų į jo turtą. Šioje situacijose visiškai aišku, kas ir kam priklau- 
so, tad čia nereikia jokios teisingumo teorijos. Šiuo požiūriu, visuome- 
ninis bendradarbiavimas sudrumsčia vandenis, nes tampa mažiau aiš- 

ku ir apibrėžta, kas ir kam priklauso. Tačiau užuot sakydamas, kad ne- 
bendradarbiavimo atveju netaikytina jokia teisingumo teorija (argi ne- 
būtų pažeidžiamas teisingumas, jeigu nebendradarbiavimo situacijoje 
individo produktą pagrobtų kitas?), aš sakyčiau, kad čia turime aki- 
vaizdų pagrįstos teisingumo teorijos - proprietarinės - taikymo atvejį. 

Ar visuomeninis bendradarbiavimas pakeičia situaciją taip, kad tie 
proprietariniai principai, kurie taikomi nebendradarbiavimo situacijo- 
se, tampa nepritaikomi arba netinkami bendradarbiavimo sąlygomis? 
Gali būti argumentuojama, kad bendradarbiavimo situacijoje neįmano- 
ma tiksliai nustatyti atskirų individų indėlių: viskas yra visų jungtinių 
pastangų produktas. Dėl šio jungtinio produkto ir bet kurios jo dalies 
kiekvienas asmuo gali kelti lygias pretenzijas; visi turi teisę kelti vie- 
nodus reikalavimus, arba bent jau joks atskiras asmuo čia neturi kokių 
nors akivaizdžių pranašumų. Tad būtina apsispręsti (pasak šio argu- 
mento), kaip šis bendras jungtinių pastangų produktas (į kurį indivi- 
dai neturi diferencijuotų teisių) turėtų būti padalytas, būtent tai, šiuo 
požiūriu, yra paskirstomojo teisingumo problema. 

Ar individų nuosavybės teisės išties netaikytinos šio bendro pro- 
dukto dalims? Pirmiausia tarkime, kad visuomeninis bendradarbiavi- 
mas grindžiamas darbo pasidalijimo, specializacijos, santykinio prana- 
šumo ir mainų principais: kiekvienas individas, transformuodamas 
tam tikrą gautą medžiagą, dirba atskirai ir sudaro kontraktus su kitais, 
kurie toliau transformuoja arba transportuoja jo produktą, kol produk- 
tas pasiekia savo galutinį vartotoją. Žmonės bendradarbiauja gaminda- 
mi daiktus, tačiau jie dirba atskirai; kiekvienas asmuo yra tarsi minia- 
tiūrinė firma.'* Kiekvieno asmens produktai lengvai identifikuojami, o 
mainai vyksta atviroje rinkoje, kur kainos nustatomos konkurencijos 
būdu esant tam tikriems informaciniams apribojimams ir t.t. Koks tei- 
singumo teorijos uždavinys tokioje visuomeninio bendradarbiavimo 
sistemoje? Galima būtų pagalvoti, kad susiklostantis turto pasiskirsty- 
mas priklausys nuo mainomųjų proporcijų, arba kainų, kurių pagrin- 
du vyksta mainai, ir kad todėl teisingumo teorijos uždavinys - nusta- 
tyti „sąžiningų kainų“ kriterijų. Čia ne vieta analizuoti visų tų vingiuo- 
tų kelių, kuriais žengė teisingų kainų teorijos. Tiesą sakant, sunku su- 
prasti, kaip apskritai gali kilti šio pobūdžio problemų. Žmonės patys 
renkasi tuos, su kuriais jie atlieka mainus ir perleidžia tam tikras nuo- 
savybės teises; nėra jokių apribojimų jų laisvei prekiauti su kitais bet 

kuriomis abiem pusėms priimtinomis sąlygomis."? Kodėl šie individu- 
alūs bendradarbiavimo atvejai, kuriuos į visumą sieja savanoriški žmo- 
nių mainai, kelia kokių nors ypatingų problemų dėl to, kaip turi būti 
paskirstomi daiktai? Kodėl netinka tas nuosavybės pasiskirstymas, ku- 
ris faktiškai įvyksta šio proceso eigoje, kai abipusiu sutarimu žmonės 
vieni kitiems perduoda tai, ką jie teisėtai gali turėti arba atiduoti? 

Dabar atmeskime prielaidą, kad žmonės dirba nepriklausomai vie- 
nas nuo kito bendradarbiaudami tik savanoriškais dvišaliais mainais; 
vietoje to pasvarstykime dėl situacijos, kur kažką gamindami žmonės 
dirba kartu. Ar tokiu atveju neįmanoma nustatyti konkretaus individo 
indėlio? Čia keliame ne klausimą, ar ribinio produktyvumo teorija yra 
tinkama kaip teisingo, arba sąžiningo, paskirstymo teorija, bet veikiau 
klausimą, ar turime neprieštaringą identifikuojamo ribinio produkto 
sąvoką. Kažin ar Rawlso teorija remiasi stipria prielaida, kad neturime 
tokios daugmaž apibrėžtos sąvokos. Bet kuriuo atveju vėl susiklosto 
daugelio dvišalių mainų situacija: išteklių savininkai su verslininkais 
sudaro atskirus kontraktus dėl jų išteklių panaudojimo; verslininkai su- 
daro kontraktus su individualiais darbininkais arba su grupėmis dar- 
bininkų, kurie prieš tai sudaro kokią nors jungtinę tarpusavio sutartį, 
paskui derasi su verslininku ir t.t. Žmonės parduoda savo gėrybes ar- 
ba savo darbą laisvoje rinkoje, kur mainomosios proporcijos, arba kai- 
nos, susiklosto įprastu būdu. Jeigu ribinio produktyvumo teorija yra 
daugmaž adekvati, tai, vykdydamas šiuos savanoriškus mainus, kiek- 
vienas iš jų gaus savo ribinį produktą.* 


* Reikia pabrėžti, jog ribinis produktas nėra tai, ką asmuo sukuria, arba pagamina. 
Gamybos faktoriaus F, ribinis produktas faktorių F., ..., F. atžvilgiu yra hipotetinė sąvo- 
ka; ji nusako skirtumą tarp bendrojo produkto, sukuriamo faktorių F., ..., F., naudoja- 
mų efektyviausiu būdu (atsižvelgiant į efektyviausio būdo atradimo kaštus) ir bendrojo 
produkto, sukuriamo faktorių F, ..., F., naudojamų efektyviausiu būdu. Tačiau šie du 
efektyviausi F., ..., F. panaudojimo būdai (vienas su F,, kitas be jo) bus skirtingi. Fakto- 
riaus F, ribinis produktas (kitų faktorių atžvilgiu), arba tai, kiek bet kas sumokėtų už 
papildomą F, vienetą, bus ne tai, ką jis sukuria (jis sukuria) derinyje su E, ..., E. ir su 
kitais F, vienetais, bet veikiau tas skirtumas, kuris atsirastų, jeigu šio F, vieneto nebūtų, 
o likusieji faktoriai būtų pertvarkyti efektyviausiu būdu siekiant išsiversti be jo. Tad ri- 
binio produktyvumo teoriją reikėtų laikyti ne teorija apie faktiškai pagamintą produk- 
tą, arba apie daiktus, kurių priežastinės ištakos apima to faktoriaus vienetą, o veikiau 
teorija apie skirtumą (hipotetiškai apibrėžtą), kurį sukuria tam tikro faktoriaus esamy- 
bė. Jeigu ši samprata būtų siejama su teisingumu, tai, atrodo, ji būtų geriausiai suderi- 
nama su proprietarine koncepcija. 

Tačiau jeigu ribinio produkto sąvoka būtų tokia neefektyvi, kad ne- 
leistų faktorių pirkėjams, arba samdytojams, nustatyti ribinių faktorių 
produktų realiose jungtinės gamybos situacijose, tai susiklostantis fak- 
torių pasiskirstymas nebūtų struktūrizuotas pagal ribinį produktą. 
Tas, kuris ribinę produktyvumo teoriją (ten, kur ji gali būti taikoma) 
laikytų struktūrine teisingumo teorija, galėtų manyti, jog tokios jungti- 
nės gamybos ir ribinio produkto neapibrėžtumo situacijos verčia pa- 
sitelkti vienokią ar kitokią teisingumo teoriją, kuri padėtų apibrėžti 
deramas mainų proporcijas. Tačiau proprietarinės koncepcijos šalinin- 
kui būtų priimtinas bet koks pasiskirstymas, susiklostantis savanoriš- 
kų mainų pagrindu.* Ribinio produktyvumo teorijos efektyvaus taiky- 
mo klausimai yra gana painūs.“ Čia tik atkreipkime dėmesį į didelį 
asmeninį išteklių savininkų suinteresuotumą tuo, kad būtų konver- 
guojama prie ribinio produkto, ir į stiprius rinkos veiksnius, turinčius 
tendenciją kurti būtent šį rezultatą. Tie, kurie perka arba samdo ga- 
mybos faktorius, nėra bukapročiai, nesuvokiantys, ką daro, iraciona- 
liai perleisdami savo gėrybes kitiems. Tiesą sakant, Rawlso požiūris į 
nelygybę implikuoja, jog atskirų individų indėlis į jungtinį produktą 
gali būti identifikuotas, bent jau apytiksliai. Juk Rawlsas deda daug 
pastangų įrodinėdamas tezę, kad nelygybė yra pateisinama, jeigu ji 
leidžia pagerinti vargingiausios grupės padėtį ir jeigu be nelygybės jos 
padėtis būtų dar vargingesnė. Tokią nelygybę pateisina, bent jau iš da- 
lies, būtinybė suteikti tam tikriems (labiau gabiems) žmonėms paska- 
tų imtis įvairių rūšių veiklos arba atlikti įvairius vaidmenis. (Rawlsas 
nemano, kad nelygybės reikia tam, kad būtų užimamos viešosios pa- 
reigybės, kurias kiekvienas gali vienodai gerai atlikti, ar kad žmonės, 
atliekantys nereikšmingus vaidmenis, reikalaujančius tik minimalių 
sugebėjimų, turėtų gauti didžiausias pajamas.) Tačiau kam turi būti 
suteikiamos šios paskatos? Kokiai veiklai ir kuriems jos atlikėjams? 
Kai iškyla būtinybė kai kuriems Žmonėms suteikti paskatų imtis pro- 
duktyvios veiklos, liaujasi visos kalbos apie jungtinį socialinį produk- 
tą, kuriame tariamai neįmanoma išskirti atskiro individo indėlio. Jei- 
gu tas produktas išties būtų taip neišskiriamai bendras, tai neįmano- 


* Skaitytojai, kurie mano, jog Marxo pateiktoji kapitalo savininkų ir darbininkų mai- 
nų santykių analizė sugriauna tezę, kad laisvų mainų pagrindu susiklostantis pasiskirs- 
tymas yra teisėtas, arba kurie mano, kad nėra pagrindo tokius mainus vadinti „laisvais“, 
papildomų argumentų šiuo klausimu ras 8 skyriuje. 

ma būtų sužinoti, jog papildomos paskatos suteikiamos reikiamiems 
žmonėms; ir negalima būtų žinoti, kad papildomas produktas, sukur- 
tas šių papildomai skatinamų žmonių, yra didesnis už išlaidas, pada- 
rytas skatinant tam tikrą jų veiklą. Taigi negalima būtų išsiaiškinti, ar 
suteiktos paskatos veikia efektyviai (neefektyviai), ar jos duoda gry- 
nos naudos, ar veikiau padaro gryną nuostolį. Tačiau Rawlso svarsty- 
mai apie nelygybės pateisinamumą suponuoja, jog šie dalykai gali būti 
išsiaiškinti ir pažinti. Taigi matome, kad tezė apie jungtinio produkto 
neskaidomumą ir nedalomumą subliūkšta, tad ir argumentai, kuriais 
grindžiamas požiūris, jog visuomeninis bendradarbiavimas kelia ko- 
kių nors ypatingų paskirstomojo teisingumo problemų, tampa mažų 
mažiausia neaiškūs, jeigu ne mistiniai. 


Bendradarbiavimo sąlygos 
ir skirtumo principas 


Kitas visuomeninio bendradarbiavimo ir paskirstomojo 
teisingumo santykio aspektas tiesiogiai siejasi su Rawlso užimama po- 
zicija. Rawlsas įsivaizduoja racionalių, vienas kituo nesirūpinančių in- 
dividų susirinkimą situacijoje, kurioje abstrahuojamasi nuo tam tikrų 
šių individų bruožų. Šioje hipotetinėje situacijoje, kurią Rawlsas vadi- 
na „pirmine pozicija“, jie renkasi pamatinius teisingumo principus, 
kurie reguliuos visą tolesnę jų institucijų kritikos ir reformos eigą. Ši- 
taip rinkdamasis joks individas nežino savo vietos visuomenėje, neži- 
no savo padėties jos klasinėje ar socialinėje struktūroje, ir nežino savo 
įgimtų gebėjimų - savo fizinės galios, intelektinio pajėgumo ir t.t. 


Teisingumo principai pasirenkami nusileidus nežinojimo uždangai. Tai ga- 
rantuoja, kad pasirenkant principus niekas neturės jokių pranašumų, nu- 
lemtų atsitiktinių prigimtinių ar socialinių aplinkybių. Kadangi visų padė- 
tis yra vienoda ir niekas negali siūlyti principų, teikiančių pirmenybę jo 
konkrečiai padėčiai, šie teisingumo principai bus sąžiningo susitarimo, ar- 


ba sandorio, rezultatas.?! 
Dėl ko susitartų pirminės pozicijos dalyviai? 


Pirminėje pozicijoje asmenys pasirinks ... du principus: pirmasis reikalau- 


ja pamatinių teisių ir pareigų lygybės, antrasis teigia, kad socialinė ir ekono- 

minė nelygybė, pavyzdžiui, turto ir galios nelygybė, yra teisinga tik tuo at- 
veju, kai ją kompensuoja kiekvieno, ypač nepalankiausioje padėtyje esan- 
čių visuomenės narių, didesnė gerovė. Šie principai neleidžia teisinti insti- 
tucijų remiantis tuo, kad vienų nepriteklius kompensuoja didesnė visumi- 
nė gerovė. Gali būti tikslinga, bet negali būti teisinga, kad vieni turėtų ma- 
žiau vien tam, kad kiti galėtų klestėti. Tačiau nėra neteisinga, kai vieni gau- 
na daugiau, jeigu dėl to pagerėja blogesnėje padėtyje esančių Žmonių padė- 
tis. Čia išreiškiama tokia intuityvi idėja: kadangi kiekvieno gerovė priklauso 
nuo bendradarbiavimo sistemos, be kurios niekas negalėtų patenkinamai 
gyventi, gėrybių paskirstymas turi būti toks, kad laiduotų savanorišką vi- 
sų, ir blogiausioje padėtyje esančių Žmonių, dalyvavimą tokioje sistemoje. 
Tačiau to galima tikėtis tik tuo atveju, jeigu žmonėms pasiūlomos priimti- 
nos bendradarbiavimo sąlygos. Atrodo, kad minėtieji du principai nusako 
sąžiningą susitarimą; jo pagrindu tie, kuriems likimas atseikėjo daugiau ar- 
ba suteikė geresnę socialinę aplinką (apie kurią negalima pasakyti, jog ji yra 
jų pelnyta), gali tikėtis savanoriško kitų bendradarbiavimo, jeigu vienokia 
ar kitokia bendradarbiavimo sistema yra būtina visų gerovės sąlyga." 


Šis antrasis principas, kurį Rawlsas vadina skirtumo principu, tei- 
gia, jog institucinė struktūra turi būti konstruojama taip, kad jai esant 
neturtingiausios grupės padėtis būtų bent jau ne blogesnė už neturtin- 
giausios grupės (nebūtinai tos pačios grupės) padėtį bet kurioje alter- 
natyvioje institucinėje struktūroje. Pasak Rawlso, jeigu pirminėje pozi- 
cijoje, rinkdamiesi teisingumo principus, žmonės vadovautųsi mini- 
makso strategija, tai jie pasirinktų skirtumo principą. Mums čia svarbu 
ne tai, ar Rawlso aprašytoje pozicijoje žmonės išties vadovautųsi šia 
strategija ir pasirinktų Rawlso nurodytus principus. Tačiau turime iš- 
kelti klausimą, kodėl individai pirminėje pozicijoje renkasi principą, 
taikomą grupėms, o ne individams. Ar naudojimasis minimakso stra- 
tegija nevestų prie to, kad kiekvienas individas pirminėje pozicijoje pa- 
sirinktų blogiausioje padėtyje esančio individo padėties maksimizavimo 
principą? Žinoma, šis principas socialinių institucijų vertinimo proble- 
mą redukuotų į klausimą apie tai, kaip sekasi nelaimingiausiam dep- 
resijos ištiktam individui. Tačiau šio klausimo vengimas dėmesį nu- 
kreipiant į grupes (arba į reprezentatyvius individus) atrodo ad hoc, ir 
jis nėra deramai motyvuotas į jį žvelgiant iš individų pozicijos.“ Taip 
pat nėra aišku, į kurias grupes reikėtų atsižvelgti: kodėl nekreipiama 
dėmesio į depresuotųjų, alkoholikų arba paralyžiuotųjų grupes? 

Jeigu skirtumo principo netenkina tam tikra institucinė struktūra Į, 
tai J sąlygomis tam tikra grupė G turės blogesnę padėtį už tą, kurią ji 
turėtų institucinėje struktūroje I, kuri tą principą tenkina. Jeigu kita 
grupė F turi geresnę padėtį struktūroje J už padėtį, kurią ji turėtų struk- 
tūroje I, tai ar jau galima sakyti, kad struktūroje J „vieni turi mažiau 
tam, kad kiti galėtų klestėti“? (Čia turima omenyje tai, kad G turi ma- 
žiau tam, kad F galėtų klestėti. Ar to paties negalima pasakyti apie I? 
Ar struktūroje I grupė F turi mažiau tam, kad G galėtų klestėti?) Tarki- 
me, kad visuomenę apibūdina ši situacija: 


1. Grupė G turi turto kiekį A, o grupė F turi kiekį B, kur B yra daugiau 
už A. Be to, padėtis gali būti pakeista taip, kad G turėtų daugiau nei 
A, o F turėtų mažiau nei B. (Ji gali būti pakeista naudojant tam tikrą 
perskirstymo mechanizmą, kuris grupės F turto dalį perduoda gru- 


pei G.) 
Ar to pakanka, kad galėtume pasakyti: 


2. Grupės G padėtis blogesnė dėl to, kad grupės F padėtis geresnė; G turi 
mažiau tam, kad F galėtų klestėti; blogesnę G padėtį paaiškina faktas, jog, 
F padėtis geresnė; G padėtis nėra geresnė del to, kad F padėtis yra to- 


kia, o ne kitokia. 


Jeigu taip, tai ar teiginio 2 teisingumas priklauso nuo to, kad gru- 
pės G padėtis yra blogesnė palyginti su grupės F padėtimi? Yra galima 
kita institucinė struktūra, K, kuri perskirsto G turtą F labui ir padaro G 
padėtį dar blogesnę. Ar galima sakyti, kad esant struktūros K galimy- 
bei grupės F padėtis struktūroje J nėra geresnė dėl to, kad F padėtis yra 
tokia, kokia ji yra? 

Paprastai nemanome, kad tariamosios nuosakos teiginio (tokio kaip 
(1)) teisingumo pakanka tam, kad tiesioginės nuosakos priežastinį tei- 
ginį (tokį kaip (2)) galėtume laikyti teisingu. Mano gyvenimas smar- 
kiai pagerėtų, jeigu jūs nuspręstumėte tapti mano ištikimu vergu, ta- 
rus, kad įveikčiau pradinį diskomforto jausmą. Ar mano dabartinės pa- 
dėties priežastis yra tai, kad netampate mano vergu? Kadangi pada- 
rius jus neturtingesnio asmens vergu jo padėtis pagerėtų, ojūsų pablo- 
gėtų, tai ar galima sakyti, kad neturtingas asmuo yra neturtingas dėl 
to, kad jūsų padėtis yra tokia, kokia ji yra; ar jis turi mažiau tam, kad 
jūs klestėtumėte? Iš teiginio 

3. Jeigu P atliktų veiksmą A, tai O nebūtų situacijoje S, todėl galime pa- 
daryti išvadą. 


4. Tai, kad P neatlieka A, paaiškina, kodėl O yra situacijoje S; P, neatlik- 


damas veiksmo A, atsako už tai, kad O yra situacijoje S 
tik tuo atveju, jeigu taip pat laikomės įsitikinimo, kad 


5. P privalo atlikti veiksmą A; P turi pareigą atlikti veiksmą A; P turi prie- 
volę atlikti veiksmą A ir t.t.“ 


Tad perėjimas nuo (3) prie (4), šiuo atveju, remiasi prielaida (5). Ne- 
galima vienu žingsniu pereiti nuo (3) prie (4) siekiant gauti (5). Teigi- 
nys, kad tam tikroje situacijoje vieni turi mažiau tam, kad kiti klestėtų, 
dažnai grindžiamas tuo situacijos ar institucinės struktūros vertinimu, 
kurio pagrindimui jis pats yra įvedamas. Kadangi šis vertinimas neiš- 
plaukia vien iš hipotetinių tezių (pavyzdžiui, iš (1) arba (3)), jam pa- 
grįsti reikia nepriklausomo argumento.* 

Kaip matėme, Rawlso įsitikinimu, 


kadangi kiekvieno gerovė priklauso nuo bendradarbiavimo sistemos, be 
kurios niekas negalėtų patenkinamai gyventi, gėrybių paskirstymas turi 
būti toks, kad jis laiduotų savanorišką visų, taip pat ir blogiausioje padė- 
tyje esančių Žmonių, dalyvavimą tokioje sistemoje. Tačiau to galima tikėtis 
tik tuo atveju, jeizu žmonėms pasiūlomos priimtinos bendradarbiavimo są- 
lygos. Atrodo, jog minėtieji du principai nusako sąžiningą susitarimą; jo 
pagrindu tie, kuriems likimas atseikėjo daugiau arba suteikė geresnę so- 
cialinę aplinką (apie kurią negalima pasakyti, jog ji yra jų pelnyta), gali ti- 
kėtis savanoriško kitų bendradarbiavimo, jeigu vienokia ar kitokia bendra- 


darbiavimo sistema yra būtina visų gerovės sąlyga.“ 


Be abejo, skirtumo principas apibrėžia tam tikras sąlygas, kuriomis 
remdamiesi tie, kuriems likimas atseikėjo mažiau ar jie yra mažiau ga- 
būs, sutiktų dalyvauti bendradarbiavimo sistemoje. (Kokias geresnės są- 
lygas jie patys sau galėtų pasiūlyti?) Bet ar tai yra sąžiningas susitari- 


* Nors Rawlsas nenubrėžia aiškaus skirtumo tarp (2) dedukcijos iš (1) ir (4) deduk- 
cijos iš (3), nesakau, kad jis neteisėtai nuo hipotetinio teiginio pereina prie kategorinio. 
Vis dėlto į šią klaidą verta atkreipti dėmesį, nes ją lengva padaryti ir ja remiantis ginti 
pozicijas, kurias čia mėginame paneigti. 

mas, kurio pagrindu mažiau gabūs galėtų tikėtis savanoriško kitų ben- 
dradarbiavimo? Juk visuomeninio bendradarbiavimo naudos atžvilgiu 
jų situacija yra simetriška. Gabesnieji turi naudos bendradarbiaudami 
su mažiau gabiais, bet juk ir mažiau gabūs turi naudos bendradarbiau- 
dami su gabesniais. Tačiau skirtumo principas nėra neutralus gabiems 
ir mažiau gabiems. Iš kur ši asimetrija? 

Galbūt simetrija sugriaunama iškėlus klausimą, kiek naudos kiek- 
vienas gauna iš visuomeninio bendradarbiavimo. Šį klausimą galima 
suprasti dvejopai. Kiek naudos žmonės gauna iš visuomeninio ben- 
dradarbiavimo palyginti su tuo, ką individualiai jie turi nebendradar- 
biavimo situacijoje, t.y. kokia yra T. - S. skaitmeninė reikšmė indivi- 
dui +? Arba, alternatyviai, kiek naudos iš visuotinio bendradarbiavi- 
mo gauna kiekvienas individas, palyginti ne su nebendradarbiavimo 
situacija, bet su labiau riboto bendradarbiavimo situacija? Kalbant 
apie visuotinį bendradarbiavimą pastarasis klausimas yra svarbesnis. 
Juk net nesant bendro sutarimo dėl principų, kuriais remiantis galėtų 
būti pasidalijama visuotinio bendradarbiavimo nauda, ne kiekvienas 
bus nebendradarbiavimo situacijoje, jeigu išliks kokios nors kitos nau- 
dingo bendradarbiavimo schemos, aprėpiančios ne visus žmones, bet 
tik tuos, kurie sugeba pasiekti tarpusavio sutarimą. Šie žmonės daly- 
vaus siauresnio bendradarbiavimo schemose. Norėdami išsiaiškinti, 
kokios naudos iš tarpusavio bendradarbiavimo gauna skirtingų gabu- 
mų Žmonės, turime pamėginti įsivaizduoti siauresnes bendradarbia- 
vimo schemas, kur gabieji bendradarbiauja tik tarpusavyje ir negabie- 
ji bendradarbiauja tik tarpusavyje, ir kur šios grupės nesusiliečia. 
Abiejų grupių nariai gali turėti naudos iš tarpusavio bendradarbiavi- 
mo savo grupėje ir tapti turtingesni nei jie būtų tuo atveju, jeigu ne- 
vyktų jokio visuomeninio bendradarbiavimo. Veikiant platesnei vi- 
suomeninio bendradarbiavimo schemai, kur vyksta skirtingų gabumų 
žmonių bendradarbiavimas, individas laimėtų papildomos bendra- 
darbiavimo naudos, t.y. tos naudos, kurią jis gautų veikdamas visuo- 
tinio, o ne riboto grupinio bendradarbiavimo schemoje. Visuotinis ben- 
dradarbiavimas būtų naudingesnis arba mažiau gabiems, arba labiau 
gabiems, jeigu (naudojant paprastą kriterijų) galima parodyti, jog vi- 
dutinis vienos iš šių grupių išlošis, gaunamas dėl visuotinio bendra- 
darbiavimo, būtų didesnis už kitos (palyginti su riboto grupinio ben- 
dradarbiavimo situacija). 

Galima svarstyti, ar vidutiniai grupių išlošiai skirsis, o jeigu taip, 
tai kurios pusės naudai. Jeigu gabesniųjų grupėje esama individų, ku- 
rie gali atlikti kažką, kas duoda didžiulės ekonominės naudos kitiems 
(išradimai, gamybos tobulinimo idėjos, ekonominių problemų spren- 
dimai ir t.t.*), tai sunku išvengti išvados, kad iš visuotinio bendradar- 
biavimo sistemos mažiau gabūs gaus daugiau. Kas išplaukia iš šios iš- 
vados? Neteigiu, jog iš jos išplaukia tai, kad gabesnieji turi gauti net 
daugiau nei jie gauna toje visuotinio bendradarbiavimo sistemoje, ku- 
ri grindžiama proprietariniais principais.** Tai, kas iš jos tikrai išplau- 
kia — tai gilus nepasitikėjimas idėja, jog sąžiningumo vardu savanoriš- 
ko visuomeninio bendradarbiavimo sistemai (ir joje susiklostančiam 


* Tai nebūtinai reiškia, kad jie yra gabesni iš prigimties. Rawlso teorijos kontekste 
„gabesnieji“ (better endowed) yra tie, kurie sukuria arba geba sukurti didesnę ekonominę 
vertę, didesnį ribinį produktą ir pan. (Atsitiktinumo veiksnys neleidžia aprioriškai 
spręsti apie šių grupių sandarą.) Čia laikomės Rawlso vartosenos tik tam, kad galėtume 
kritiškai įvertinti argumentus, kuriais jis grindžia savo teoriją. Proprietarinė teorija ne- 
siremia prielaida, kad toks suskirstymas (ar dar kitoks elitistinis suskirstymas) turi ko- 
kios nors reikšmės ar kad jis apskritai įmanomas. 

Kadangi proprietarinės teorijos šalininkas nepripažįsta struktūrinio principo „kiek- 
vienam - pagal jo įgimtus gebėjimus“, jis gali lengvai sutikti su tuo, kad gabaus indivi- 
do indėlis rinkoje priklausys nuo to, kiek yra gabūs kiti ir kaip jie panaudoja savo gabu- 
mus, nuo to, kiek yra alternatyvių jo paslaugos teikėjų, nuo to, kokius pakaitalus kiti turi 
jo paslaugoms ir nuo daugybės kitų aplinkybių, atspindinčių kitų žmonių pasirinkimų 
ir veiksmų įvairovę. Kaip anksčiau matėme, panašūs argumentai, kuriuos Rawlsas pa- 
sitelkia kalbėdamas apie socialinius veiksnius, lemiančius ribinį darbo produktą (Theo- 
ry Of Justice, p. 308), nedaro įspūdžio proprietarinės teorijos šalininkui, net jeigu jie griauna 
struktūrinio paskirstymo principo „kiekvienam - pagal jo ribinį produktą“ prielaidas. 

** Tarus, kad jie galėtų identifikuoti patys save ir vienas kitą, jie galbūt mėgintų iš- 
sireikalauti didesnę pyrago dalį susivienydami į grupę ir derėdamiesi su kitais kolekty- 
viai. Atsižvelgiant į tai, kad šiame lošime dalyvauja daug žmonių ir į tai, kad kai kurie 
iš gabesniųjų turės paskatų nesijungti į grupę, o veikiau sudarinėti atskirus susitarimus 
su mažiau gabiais, tokia gabesniųjų koalicija sužlugs, jeigu nesugebės panaudoti sank- 
cijų prieš tokius atskalūnus. Koalicijoje liekantys nariai galėtų panaudoti boikoto „sank- 
ciją“ ir atsisakyti bendradarbiauti su atskalūnais. Norėdami šią koaliciją suardyti, ma- 
žiau gabūs turėtų (turėtų galėti) pasiūlyti kai kuriems iš gabesniųjų pakankamų paska- 
tų pasitraukti iš koalicijos ir atlyginti jiems nuostolius, patiriamus dėl boikoto. Galbūt 
kai kuriems apsimokės iš koalicijos pasitraukti tik palyginti dideliame atskalūnų būry- 
je; galbūt šią atskalūnų grupę pirminė koalicija galėtų sumažinti kažką pasiūlydama at- 
skiriems individams tam, kad jie atskiltų nuo atskalūnų grupės ir t.t. Tai yra sudėtinga 
problema, ir ją dar labiau komplikuoja tas akivaizdus faktas (nors ir naudojamės Raw- 
Iso klasifikacine terminija), kad nėra aiškios skiriamosios linijos tarp žmonių gabumų, 
kuri leistų nustatyti, kuriai grupei šie priklauso. 

turto pasiskirstymui) gali būti primetami apribojimai, leidžiantys 
tiems, kurie ir šiaip jau iš jos gauna daugiausia, gauti dar daugiau! 

Rawlsas mus ragina įsivaizduoti situaciją, kur mažiau gabūs indi- 
vidai galėtų maždaug taip pareikšti: „Ponai gabesnieji, jums naudinga 
bendradarbiauti su mumis. Jeigu norite, kad su jumis bendradarbiau- 
tume, turite priimti racionalias mūsų bendradarbiavimo sąlygas. Siū- 
lome tokias sąlygas: bendradarbiausime su jumis tik tuo atveju, jeigu 
gausime daugiausia, kiek galime gauti. Kitaip sakant, bendradarbiavimo 
sąlygos turi būti tokios, kad mes gautume maksimalią bendradarbia- 
vimo naudos dalį, t.y. tokią, kurią mėginant toliau didinti mums ten- 
kanti dalis pradėtų mažėti.“ Šių siūlomų bendradarbiavimo sąlygų 
dosnumo laipsnis gali atsiskleisti tada, kai įsivaizduojame situaciją, kur 
gabesnieji pateikia beveik simetrinį priešingą pasiūlymą: „Ponai nega- 
bieji, jums naudinga bendradarbiauti su mumis. Jeigu norite, kad mes 
su jumis bendradarbiautume, turite priimti racionalias bendradarbia- 
vimo sąlygas. Siūlome tokias sąlygas: bendradarbiausime su jumis tik 
tuo atveju, jeigu 165 gausime daugiausia, kiek galime gauti. Kitaip sa- 
kant, bendradarbiavimo sąlygos turi būti tokios, kad mes gautume 
maksimalią bendradarbiavimo naudos dalį, t.y. tokią, kurią mėginant 
toliau didinti mums tenkanti dalis pradėtų mažėti.“ Jeigu jų siūlomos 
sąlygos sukelia mūsų pasipiktinimą, tai kodėl tokio pat pasipiktinimo 
nesulaukia priešingos pusės siūlomos bendradarbiavimo sąlygos? Ko- 
dėl gabesnieji negali jiems siūlomų sąlygų atmesti kaip nevertų dėme- 
sio, tarę, kad kas nors išdrįs jas viešai suformuluoti? 

Rawlsas skiria dėmesio aiškinimui, kodėl tie, kurių padėtis visuo- 
menėje yra palyginti blogesnė, neturi skųstis dėl to, kad gauna mažiau. 
Kalbant paprastai tas paaiškinimas yra toks: kadangi dėl nelygybės iš- 
lošia tas, kurio padėtis yra blogesnė, jis negali dėl jos skųstis: jis gauna 
daugiau sistemoje, kuri pripažįsta nelygybę, nei sistemoje, kuri išpažįs- 
ta lygybę. (Net jeigu kitoje nelygybės sistemoje, kurioje kas nors kitas 
yra dar blogesnėje padėtyje, jis galėtų gauti dar daugiau.) Tačiau klau- 
simą, ar geresnėje padėtyje esantys laikytų (turėtų laikyti) tokias ben- 
dradarbiavimo sąlygas priimtinomis, Rawlsas svarsto tik vienoje pa- 
straipoje, kur kalba apie du reprezentatyvius individus A ir B, iš kurių 
A padėtis yra geresnė: 


Mūsų problema - parodyti, kad A neturi pagrindo skųstis. Galbūt iš jo rei- 


kalaujama turėti mažiau nei jis galėtų turėti, nes jam turint daugiau B pa- 


210 II DALIS. TOLYN NUO MINIMALIOS VALSTYBĖS? 
tirtų kokių nors nuostolių. Tad ką galima pasakyti geresnę padėtį turin- 
čiam asmeniui? Pirmiausia akivaizdu, kad kiekvieno gerovė priklauso nuo 
socialinio bendradarbiavimo sistemos, be kurios nė vienas neturėtų paten- 
kinamo gyvenimo. Antra, kiekvieno asmens savanoriško dalyvavimo šioje 
sistemoje galime tikėtis tik tuo atveju, jeigu bendradarbiavimo sąlygos jam 
yra priimtinos. Tad skirtumo principas, atrodo, yra sąžiningas principas, 
kuriuo vadovaudamiesi gabesnieji arba turintys pranašesnę socialinę pa- 
dėtį, gali tikėtis kitų bendradarbiavimo, jeigu vienokia ar kitokia bendra- 
darbiavimo schema yra būtina visų gerovės sąlyga.“ 

Tai, kas, Rawlso manymu, gali būti pasakyta geresnėje padėtyje 
esantiems žmonėms, dar nerodo, kad šie žmonės neturi pagrindo skųs- 
tis ar kad jų skundai yra mažiau pagrįsti. Tezė, kad visų gerovė pri- 
klauso nuo visuomeninio bendradarbiavimo, be kurio niekas neturėtų 
patenkinamo gyvenimo, lygiai taip pat gali būti keliama asmens, siū- 
lančio kitokį principą, pavyzdžiui, tokį, kuris maksimizuoja gabiausių- 
jų padėtį. Ir šiuo atveju galima tikėtis kiekvieno asmens savanoriško 
dalyvavimo sistemoje tik tuo atveju, jeigu bendradarbiavimo sąlygos 
jam bus priimtinos. O kokios sąlygos būtų priimtinos? Rawlso įsivaiz- 
duojamas atsakymas kol kas tik kelia problemą: jis neatskiria jo siūlo- 
mo skirtumo principo nuo beveik simetriško priešingo principo, kurį 
galėtų pateikti gabesnieji, ar nuo kokio nors kito principo. Todėl, kai 
Rawlsas toliau sako: „Tad skirtumo principas, atrodo, yra sąžiningas 
principas, kuriuo vadovaudamiesi gabesnieji arba esantys pranašesnės 
socialinės padėties, gali tikėtis kitų bendradarbiavimo, jeigu vienokia 
ar kitokia bendradarbiavimo schema yra būtina visų gerovės sąlyga“, 
žodelis „tad“ jo sakinyje atrodo gana keistai. Kadangi prieš tai buvę sa- 
kiniai yra neutralūs skirtingų pasiūlymų atžvilgiu, jo išvada, kad skir- 
tumo principas yra sąžiningas bendradarbiavimo principas, negali iš- 
plaukti iš to, kas buvo anksčiau pasakyta šioje pastraipoje. Rawlsas tik 
kartoja, kad toks principas atrodo protingas; kažin ar toks atsakymas 
įtikins tuos, kuriems jis neatrodo protingas.* Rawlsas neįrodė, kad ga- 


* Tariu, jog šie Rawlso svarstymai liečia gabesnius ir mažiau gabius individus, ku- 
nie Žino, kuriai iš šių grupių priklauso. Vietoje to galima būtų įsivaizduoti, jog šis klau- 
simas svarstomas pirminėje pozicijoje. („Jeigu paaiškėtų, kad esu vienas iš gabesnių, tai 
...; jeigu paaiškėtų, kad esu vienas iš mažiau gabių, tai ...“). Tačiau ši interpretacija ne- 
tinka. Juk kodėl Rawlsas sako: „Atrodo, jog minėtieji du principai nusako sąžiningą 
susitarimą; jo pagrindu tie, kuriems likimas atseikėjo daugiau arba leido užimti geresnę 

besnis A neturi pagrindo skųstis dėl to, kad jis verčiamas turėti mažiau 
tam, kad kitas, B, galėtų turėti daugiau nei šiaip jau turėtų. Ir jis negali 
to įrodyti, nes A turi pagrindo skųstis. 


socialinę padėtį (apie kurią negalima pasakyti, jog ji yra pelnyta), gali tikėtis savanoriš- 
ko kitų bendradarbiavimo“ (Theory of Justice, p. 15). Kas (ir kada) to tikisi? Kaip šis tei- 
ginys gali būti transformuotas į hipotetines tezes, kurias individas svarstytų pirminėje 
pozicijoje? Panašių klausimų kyla ir dėl šių Rawlso teiginių: „Mūsų problema - paro- 
dyti, kad A neturi pagrindo skųstis. Galbūt iš jo reikalaujama turėti mažiau nei jis galė- 
tų turėti, nes jam turint daugiau B galėtų patirti kokį nors nuostolį. Tad ką galima pasa- 
kyti geresnę padėtį turinčiam žmogui? (...) Tad skirtumo principas, atrodo, yra sąžiningas 
principas, kuriuo vadovaudamiesi gabesnieji arba turintys pranašesnę socialinę padėtį 
gali tikėtis kitų bendradarbiavimo...“ (Theory of Justice, p. 103, išskirta mano). Ar juos 
turėtume interpretuoti taip, kad pirminėje pozicijoje individas kelia klausimą, ką jis pa- 
sakytų sau pačiam suvokdamas tikimybę, jog gali pasirodyti, kad jis pats yra vienas iš 
mažiau gabių? Ir ar tada jis pasakys: „Had, kaip atrodo, skirtumo principas yra sąžinin- 
gas bendradarbiavimo principas“, net jeigu jis atsižvelgia į galimybę, jog pats priklauso 
gabesniųjų grupei? Ar tada jis pasakys, kad net vėliau (kai sužinos, jog priklauso ga- 
besniųjų grupei) skirtumo principas jam atrodys sąžiningas? Ir kada jis galėtų skųstis? 
Ne tada, kai vis dar išlieka pirminėje pozicijoje, nes joje jis sutinka priimti skirtumo prin- 
cipą. Svarstant pasirinkimo klausimą pirminėje pozicijoje jam nerūpi tai, kad vėliau jam 
gali tekti skųstis. Juk jis žino, kad neturės pagrindo vėliau skųstis dėl principo, kurį pats 
racionaliai pasirinko pirminėje pozicijoje, padarinių. Ar galima įsivaizduoti, kad tokį 
skundą jis pateiks pats sau? Ir ar atsakymas į bet kurį vėlesnį skundą nėra toks: „Pats 
priėmei šį principą (arba jį priimtum būdamas pirminėje pozicijoje)“? Kokią „problemą“ 
Rawlsas čia mėgina spręsti? Mėginant ją įterpti į pirminę poziciją, ji tampa visiškai ne- 
suprantama. Ir kokį vaidmenį atlieka tokios frazės, kaip „sąžiningas susitarimas“ (3 
skirsnis) arba „sąžiningas principas“ (p. 103), įterptos į savo naudos siekiančių individų 
racionalaus išskaičiavimo kontekstą; juk pirminėje pozicijoje individa nesinaudoja jo- 
kiomis moralinėmis sąvokomis. 

Nematau, kaip visa tai, ką Rawlsas kalba apie skirtingų gabumų žmonių bendra- 
darbiavimą, galima būtų įtraukti į pirminės pozicijos struktūrą ir perspektyvą. Todėl čia 
tariu, jog Rawlsas kreipiasi į individus, kurie era pirminėje pozicijoje, t.y. į gabesniuo- 
sius arba į savo skaitytojus, mėgindamas juos įtikinti, kad skirtumo principas, kurį jis 
kildina iš pirminės pozicijos, yra sąžiningas. Rawlsas nori pasakyti šiam individui, kad 
nelygybė pasitarnaus jo labui. Būtent tai sakoma individui, žinančiam savo tapatybę: 
„Ši visuomeninė santvarka gali būti pateisinta prieš kiekvieną individą ir konkrečiai 
prieš tuos, kurių padėtis yra blogiausia“ (p. 103). Rawlsas nenori pasakyti: „Pats įsitrau- 
kei į lošimą, ir pralošei“ ar ką nors panašaus; jis net nesako: „Pats tai pasirinkai pirmi- 
nėje pozicijoje“; ir jis nenori kreiptis vien į pirminės pozicijos veikėjus. Jam taip pat rei- 
kia nuo pirminės pozicijos nepriklausančio argumento, kuris įtikintų individą, žinant 
savo pažemintą padėtį nelygybę pripažįstančioje visuomenėje. Teiginys „Tu turėsi ma- 
žiau tam, kad aš klestėčiau“ neįtikintų individo, kuris žino esąs pažemintoje padėtyje, 
ir Rawlsas pagrįstai jį atmeta, nors šio teiginio hipotetinis analogas pirminėje pozicijoje 
(jeigu sugebėtume jį prasmingai suformuluoti) turėtų tam tikrą galią. 

Pirminė pozicija 
ir galutinio rezultato principai 


Kaip galima tarti, jog šie mažiau gabių siūlomi bendradar- 
biavimo principai yra sąžiningi? Įsivaizduokime, kad turime nežinia iš 
kur atsiradusį socialinį pyragą: niekas neturi teisės į kurią nors jo dalį, 
niekas neturi į jį jokių išskirtinių pretenzijų; tačiau turi būti surastas 
vienbalsiai priimtinas jo padalijimo principas. Neabejotina, kad nepri- 
klausomai nuo bauginimų ar delsimo derybose, bus pasiūlytas ir pri- 
imtas lygaus padalijimo principas. (Tai yra „iškilusis“ sprendimas 
Schellingo prasme.) Jeigu pyrago dydis būtų dėl kažkokių priežasčių ne- 
fiksuotas ir jeigu būtų suvokta, kad lygus padalijimas mažintų bendro 
pyrago dydį, tai žmonės veikiausiai susitartų dėl nelygaus padalijimo 
principo, kuris leistų padidinti mažiausios dalies dydį. Tačiau ar rea- 
lioje situacijoje toks suvokimas neatskleistų diferencijuotų teisių į py- 
rago dalis? Kas gebėtų tą pyragą didinti ir jį didintų, jeigu jam būtų 
atriekta didesnė pyrago dalis, bet jo nedidintų, jeigu gautų lygią dalį 
pagal lygaus paskirstymo principą? Kam turėtų būti suteikiama paska- 
ta už šį didesnį indėlį? (Čia nekalbama apie nepadalijamai jungtinį pro- 
duktą; yra žinoma, kam turi būti suteikiama paskata ar bent jau moka- 
ma premija po fakto.) Kodėl šis identifikuojamas indėlio skirtumas ne- 
veda prie žmonėms priklausančių dalių dydžio skirtumo? 

Jeigu gėrybės kristų iš dangaus tarsi mana ir niekas neturėtų jokių 
išskirtinių teisių į kurią nors jų dalį, ir jeigu mana kristų tik esant vien- 
balsiam sutarimui dėl jos paskirstymo principo, o jos kiekis priklausy- 
tų nuo šio paskirstymo, tada galima būtų pagrįstai teigti, kad situacijo- 
je, kur negali kitiems grasinti arba spyriotis reikalaudami didesnės da- 
lies, žmonės priimtų skirtumo principą kaip tinkamą dalybų principą. 
Tačiau ar šis modelis tinka mums mąstant apie tai, kaip turi būti pa- 
skirstomi žmonių sukuriami daiktai? Kodėl tokie pat rezultatai turi bū- 
ti gauti tiek situacijoje su diferencijuotomis teisėmis, tiek situacijoje be 
diferencijuotų teisių? 

Procedūra, kuri paskirstomojo teisingumo principus kildina iš to, 
dėl ko susitartų racionalūs asmenys, nieko nežinantys apie save ir sa- 
vo istoriją, garantuoja, kad fundamentaliais bus laikomi galutinės būklės, ar- 
ba teleologiniai, teisingumo principai. Galbūt įmanoma tam tikrus istori- 
nius teisingumo principus dedukuoti iš galutinės būklės principų, pa- 

našiai kaip utilitaristas mėgina dedukuoti individų teises, draudimą 
bausti nekaltąjį ir t.t. iš savo galutinės būklės principo; galbūt panašius 
argumentus įmanoma sukonstruoti net proprietariniam principui. Ta- 
čiau atrodo, kad joks istorinis principas negalėtų būti nuo pat pradžių 
priimtas Rawlso pirminėje pozicijoje. Juk nusileidus nežinojimo uždan- 
gai žmonės, susirinkę tam, kad susitartų dėl to, kas ir kam priklauso, 
nieko nežinodami apie konkrečių Žmonių teises, bet kurį dalybų objek- 
tą traktuos kaip dangaus maną.* 

Tarkime, kad turime reikalų su grupe studentų, kurie vienerius me- 
tus mokėsi, laikė egzaminus ir gavo įvertinimus (nuo O iki 100), apie 
kuriuos jie dar nieko nežino. Dabar, nė vienam iš jų nežinant, kokį įver- 
tinimą jis yra gavęs, jie surenkami ir jiems pasiūloma pasidalyti įverti- 
nimais taip, kad įvertinimų suma būtų lygi tam tikram skaičiui (kurį 
apibrėžia visų įvertinimų, kuriuos kiekvienas yra gavęs iš savo dėsty- 
tojų, suma). Pirmiausia tarkime, kad jie turi priimti kolektyvinį spren- 
dimą dėl to, kaip bus paskirstomi įvertinimai; kiekvienam šio susirin- 
kimo dalyviui jie turi paskirti konkretų įvertinimą. Šioje situacijoje (ta- 
rus, kad esama veiksmingų priemonių, užkertančių jiems galimybę 
grasinti vienas kitam) jie veikiausiai priimtų principą, pagal kurį kiek- 
vienas gautų po vienodą įvertinimą: kiekvieno įvertinimas gaunamas 
bendrą įvertinimų sumą padalijus iš įvertinamų asmenų skaičiaus. 
Akivaizdu, kad tokiu atveju jiems nepavyktų „pataikyti“ į tuos įverti- 
nimus, kuriuos faktiškai jau yra gavę. Dabar tarkime, kad jų susirinki- 
mo metu skelbimų lentoje iškabinamas sąrašas tokiu pavadinimu TEI- 
SĖS Į ĮVERTINIMĄ; jame figūruoja kiekvieno asmens pavardė kartu 
su įvertinimu, arba pažymiu, kurį jis faktiškai gavo iš dėstytojo. Tačiau 
šis paskirstymas bus nepriimtinas tiems, kurie gavo nepatenkinamus 
pažymius. Net jeigu jie žino, ką reiškia „teisės“ (nors turbūt reikėtų tar- 
ti, kad jie to nežino tam, kad jų situacija atitiktų Rawlso pirminę pozi- 
ciją, kur moraliniai veiksniai neatlieka jokio vaidmens), kodėl jie turė- 
tų sutikti su dėstytojo atliktu paskirstymu? Kokiais asmeninės naudos 
sumetimais jie turėtų juos pripažinti? 


* Ar žmonės pirminėje pozicijoje susimąsto dėl to, ar būtent jie turi teisę spręsti, kaip 
bus paskirstomos visos gėrybės? Galbūt jie mano, kad kadangi būtent jie sprendžia šį 
klausimą, jie turi vadovautis prielaida, kad turi tokią teisę; ir todėl atskiri žmonės nega- 
li turėti specifinių teisių (nes tada jie neturėtų teisės kolektyviai spręsti, kaip turi būti 
paskirstomas visas turtas); todėl visas turtas gali būti teisėtai traktuojamas kaip dangaus 
mana. 

Toliau tarkime, kad jie turi vienbalsiai susitarti ne dėl specifinio 
įvertinimų paskirstymo, bet veikiau dėl bendrojo paskirstymo princi- 
po. Koks principas būtų pasirinktas? Lygybės principas, kuris kiekvie- 
nam suteikia tą patį įvertinimą, turėtų neblogų šansų. O jeigu paaiškė- 
tų, kad bendroji įvertinimų suma kinta priklausomai nuo jos padaliji- 
mo būdo, priklausomai nuo to, kas kokį įvertinimą gauna, ir jeigu bū- 
tų pageidaujama didesnė suma, net jeigu jie nekonkuruoja tarpusavyje 
(pavyzdžiui, kiekvienas iš jų konkuruoja su atskirų kitų grupių nariais 
dėl tam tikro posto), tada galėtų būti priimtinas tas įvertinimų paskirs- 
tymo būdas, kuris maksimizuoja žemiausius pažymius. Ar šie žmonės 
sutiktų priimti neteleologinį istorinį paskirstymo principą, kuris sutei- 
kia žmonėms įvertinimus pagal tai, kaip jų Žinios įvertinamos kompe- 
tentingų ir nešališkų egzaminatorių?* Jeigu visi jie žinotų, kokį konkre- 
tų paskirstymą generuoja šis istorinis principas, tai jie jo nepriimtų. Juk 
situacija tokiu atveju būtų lygiavertė ankstesnei situacijai, kur jie spren- 
dė konkretaus paskirstymo priimtinumo klausimą ir, kaip jau matėme, 
jis būtų jiems nepriimtinas. Tad tarkime, jog žmonės nežino, kokį kon- 
kretų paskirstymą faktiškai generuoja šis istorinis principas. Jie negali 
šio istorinio principo pasirinkti tuo pagrindu, kad jis jiems atrodo tei- 
singas ir sąžiningas, nes pirminėje pozicijoje šioms sąvokoms dar nėra 
vietos. (Priešingu atveju joje, kaip ir čia, žmonės keltų klausimą, ko rei- 
kalauja teisingumas.) Kiekvienas skaičiuoja, ar jam asmeniškai būtų 
naudinga priimti šį istorinį paskirstymo principą. Įvertinimai pagal is- 
torinį principą priklauso nuo įgimtų veiksnių, nuo proto lavinimo, nuo 
stropumo, atsitiktinumo ir t.t. - nuo dalykų, apie kuriuos pirminėje po- 
zicijoje žmonės beveik nieko nežino. (Individui būtų rizikinga vado- 
vautis tokia prielaida: kadangi jis labai gerai protauja mąstydamas apie 
principus, jis priklauso intelektualiai gabesnių individų grupei. Kas ži- 
no, kokiais galingais argumentais vadovaudamiesi kiti individai skina- 


* Čia nesiremiu prielaida, kad visi dėstytojai yra tokie ar kad mokymasis universi- 
tetuose turi būti vertinamas pažymiais. Man paprasčiausiai reikia pavyzdžio, kunuo 
naudodamiesi galėtume analizuoti sprendimų priėmimą pirminėje pozicijoje. Vertini- 
mas pažymiais yra gana paprastas pavyzdys, nors jis nėra tobulas dėl jo įvairių sąsajų 
su platesniais socialiniais tikslais, kuriems ši praktika tarnauja. Į šią komplikaciją gali- 
me nekreipti dėmesio, nes jeigu jie pasirinktų istorinį principą tuo pagrindu, kad jis ge- 
rau pasitarnauja šiems tikslams, tai toks faktas pailiustruotų mūsų toliau dėstomą idė- 
ją būtent, - kad jų pagrindiniai siekiai ir pagrindiniai principai savo pobūdžiu yra galu- 
tinės būklės siekiai ir principai. 

si sau kelią, nors galbūt jų neatskleidžia strateginiais sumetimais.) Pir- 
minėje pozicijoje kiekvienas individas pagal šiuos įvairius matmenis 
mėgins nustatyti tam tikrą tikimybių dispersiją savo padėties atžvilgiu. 
Labai abejotina, ar individo tikimybiniai išskaičiavimai jį pastūmės pri- 
imti istorinį proprietarinį, o ne kokį nors kitą principą. Imkime princi- 
pą, kurį galima būtų pavadinti atvirkštiniu proprietariniu principu. Jis 
rekomenduoja istorinius įgijimus surikiuoti dydžio tvarka ir individui, 
teisėtai turinčiam daugiausiai, perduoti tai, ką jis turi, individui, teisė- 
tai turinčiam mažiausiai; paskui antram turtingiausiam perduoti tai, ką 
jis turi, antram neturtingiausiam ir t.t.? Bet koks tikimybinis savanau- 
džių individų išskaičiavimas Rawlso pirminėje pozicijoje, kaip ir bet 
koks tikimybinis studentų išskaičiavimas mūsų pavyzdyje, juos skatins 
pripažinti, jog proprietarinis ir atvirkštinis proprietarinis principas tu- 
ri vienodą vertę, kiek jie susiję su jų asmeniniais interesais! (Kokiais sa- 
vo naudos sumetimais remdamiesi jie galėtų vieną iš šių principų lai- 
kyti pranašesniu už kitą?) Jokie išskaičiavimai neskatins jų pasirinkti 
proprietarinį principą. 

Toji specifinė pasirinkimo problema, kuri iškyla individams ren- 
kantis principus pirminėje pozicijoje, nusileidus nežinojimo uždangai, 
apriboja jų pasirinkimą teleologiniais galutinės būklės principais. Savo 
nauda besirūpinantis individas bet kurį neteleologinį principą vertina 
pagal tai, ką jis jam duos; jo skaičiavimai vertinant bet kurį principą 
fokusuojami į tai, ką jis pats gaus priėmęs tam tikrą principą. (Šiuose 
individo skaičiavimuose atsižvelgiama į darbą, kurį jam dar teks atlik- 
ti; į jį neatsižvelgiama pažymių paskirstymo pavyzdyje, nebent figū- 
ruoja negrįžtami praeities darbo kaštai.) Tad, rinkdamasis vienokį ar 
kitokį principą, pirminės pozicijos dalyvis daugiausiai dėmesio skirs 
gėrybių paskirstymui D, kurį jis generuoja, arba tikimybinei paskirsty- 
mo dispersijai D,...D , kurią jis gali generuoti, kartu atsižvelgdamas į 
tikimybę užimti kiekvieną padėtį kiekviename D, profilyje, tarus, kad 
jis bus realizuotas. Niekas nepasikeistų, jeigu užuot naudodamasis as- 
meniniu tikimybių skaičiavimu, jis naudotųsi kokiomis nors kitomis 
sprendimų priėmimo procedūromis, kurias nagrinėja sprendimų te- 
orijos teoretikai. Šiuose skaičiavimuose principai atlieka tik tą vaidme- 
nį, kad generuoja tam tikrą gėrybių (bet kokių dalykų, kurie jiems rū- 
pi) paskirstymą arba tikimybinę gėrybių dispersiją. Skirtingi principai 
vertinami tik pagal tai, kokias alternatyvias paskirstymo tvarkas jie 

generuoja. Todėl patys principai nustumiami į šoną, ir kiekvienas sa- 
vo naudos siekiantis individas renkasi kurį nors vieną iš alternatyvių 
galutinės būklės paskirstymų. Pirminėje pozicijoje žmonės arba iškart 
pasirenka tam tikrą galutinės būklės paskirstymą, arba tam tikrą prin- 
cipą renkasi tik todėl, kad jis jiems yra priimtinas dėl galutinio pa- 
skirstymo rezultato. Fundamentalūs principai, dėl kurių jie galėtų su- 
tarti, principai, prie kurių jie konverguoja, neišvengiamai bus galutinės 
būklės principai. 

Rawlso konstrukcija negali duoti jokios istorinės paskirstomojo 
teisingumo koncepcijos. Galutinės būklės principai, kuriuos generuo- 
ja jo procedūra, gali būti panaudoti mėginant išvesti, kartu su tam 
tikra faktine informacija, tam tikrus istorinius principus kaip neisto- 
rinės teisingumo koncepcijos vedinius.** Sunku įsivaizduoti, kaip ga- 
lima būtų išvesti ir suprasti konkrečių istorinių proprietarinių princi- 
pų vingrybes. Bet koks mėginimas iš galutinės būklės principų išves- 
ti nuosavybės įgijimo, perdavimo ir neteisingumo atitaisymo princi- 
pų atitikmenis būtų panašus į beviltiškus utilitarizmo mėginimus iš 
savo principų išvesti įprastas teisingumo maksimas (jų atitikmenis): 
jie negeneruoja konkrečių rezultatų, o generuoja netinkamą pagrindi- 
mą geidžiamiems rezultatams. Jeigu istoriniai proprietariniai princi- 
pai yra fundamentalūs, tai Rawlso konstrukcija geriausiu atveju tei- 
kia tik apytikrius jų atitikmenis; ji generuoja netinkamą jų pagrindi- 
mą ir rezultatus, kurie kartais prieštarauja akivaizdžiai teisingiems 
principams. Pati pasirinkimo procedūra Rawlso pirminės pozicijos 
sąlygomis suponuoja, jog jokia istorinė teisingumo koncepcija negali 
būti teisinga. 

Mums gali būti paprieštarauta, jog Rawlso procedūra turinti nusta- 
tyti visus teisingumą liečiančius faktus: nėra jokios nuo jo teorijos ne- 
priklausomos proprietarinės valdų teisėtumo sąvokos, kuria remiantis 
galima būtų kritikuoti jo teoriją. Tačiau mums nereikia jokios specifi- 
nės istorinės proprietarinės teorijos, kurios pagrindu galėtume kriti- 
kuoti Rawlso konstrukciją. Jeigu kuri nors istorinė proprietarinė teori- 
ja ir yra teisinga, tai Rawlso teorija nėra teisinga. Galime pateikti to ti- 
po teorijos, kurią siūlo Rawlsas, struktūrinę kritiką ir nebūtinai prieš 
tai išdėstyti išsamią istorinę proprietarinę teoriją kaip jos alternatyvą. 
Pasielgtume neprotingai priimdami Rawlso konstrukciją ir jo siūlomą 
problemos formuluotę (kokie principai būtų pasirinkti racionalių, sa- 

vo naudos siekiančių individų nežinojimo uždangos sąlygomis?), ne- 
bent būtume įsitikinę, kad jokia adekvati istorinė proprietarinė teori- 
ja negalima. 

Kadangi Rawlso konstrukcija negeneruoja istorinės, arba proprieta- 
rinės, teisingumo koncepcijos, šis faktas turi būti paaiškintas tam tik- 
rais šios konstrukcijos bruožais. Ar padarėme ką nors daugiau nei tik 
atkreipėme dėmesį į kai kuriuos specifinius Rawlso konstrukcijos bruo- 
žus ir pasakėme, jog būtent dėl jų ji iš principo negali generuoti jokios 
istorinės teisingumo teorijos? Tai būtų visiškai bedantė kritika, nes šia 
prasme turėtume sakyti, jog konstrukcija iš principo negali generuoti 
kokios nors kitos koncepcijos, kaip tik tą, kurią ji faktiškai generuoja. 
Turbūt akivaizdu (tikiuosi, skaitytojui akivaizdu), jog mūsų kritika sie- 
kia giliau, nors sunku suformuluoti reikiamą gilumo kriterijų. Kad dėl 
to nekiltų abejonių, pridurkime, jog tai, kaip Rawlsas formuluoja pa- 
matinę nežinojimo uždangos idėją (o tai yra tas jo konstrukcijos bruo- 
žas, kuris akivaizdžiausiai kliudo priimti bet kokią istorinę koncepci- 
ją), rodo, jog, iš individo siekiama atimti galimybę kurpti principus, ten- 
kinančius vien jo paties interesus, palankius vien jo paties situacijai. Ta- 
čiau nežinojimo uždanga atlieka ne tik šį vaidmenį; ji garantuoja, kad 
jokie proprietariniai argumentai neturės reikšmės nežinioje skendin- 
tiems, nemoraliems individams, priverstiems priimti sprendimą situa- 
cijoje, kurioje atsispindi tam tikri formalūs teisingumo reikalavimai.* 
Galbūt silpnesnės sąlygos nei nežinojimo uždanga kurioje nors kon- 
strukcijoje d Ia Rawlso galėtų atsijoti principus, sukurptus pagal asme- 
ninius interesus, arba galbūt galėtų būti suformuluotas koks nors ki- 
tas, neva „struktūrinis“ pasirinkimo situacijos bruožas, atspindintis is- 
torinių koncepcijų reikalavimus. Tačiau savo dabartiniu pavidalu ji ne- 
atspindi jokių istorinių argumentų, kuriais galėtų remtis individai, pri- 
imantys sprendimą pirminės pozicijos situacijoje; tokie argumentai ne- 
pateikiami net tam, kad būtų svarstomi, atmetami ar atidedami į šalį. 


* Kas nors gali pagalvoti, jog proprietariniai principai kurpiami moraliai nepriimti- 
nu būdu ir todėl atmesti mano tezę, kad nežinojimo uždanga atlieka kažką daugiau nei 
savo eksplicitinę funkciją. Kadangi specialiai kurpti principus reiškia nesąžiningai juos 
taikyti savo interesams, ir kadangi čia sprendžiamas būtent proprietarinio principo są- 
žiningumo klausimas, sunku nuspręsti, kuri pozicija sukasi ydingame rate: mano kriti- 
ka, neigianti nežinojimo uždangos galią, ar gynimasis nuo šios kritikos, kurią įsivaiz- 
duoju šioje išnašoje. 

Kadangi pirminės pozicijos struktūra nepalieka jokios vilties istori- 
niams principams, jie niekada negali būti joje pasirinkti; Rawlso kon- 
strukcija iš principo negali jų generuoti. Tai, žinoma, nereiškia, kad joks 
istorinis proprietarinis principas (arba „prigimtinės laisvės principas“) 
negalėtų būti įtrauktas į pirminėje pozicijoje svarstomų principų sąra- 
šą. Rawlsas net šito nepadaro; veikiausiai todėl, kad būtų akivaizdžiai 
beprasmiška jį svarstyti šioje situacijoje. 


Makro ir mikro 


Anksčiau atkreipėme dėmesį į prieštaravimą, kuris kėlė 
abejonių dėl to, ar egzistuoja nepriklausoma proprietarinė valdų teisė- 
tumo sąvoka. Tai galima susieti su Rawlso pabrėžiama idėja, kad jo 
formuluojami principai taikytini tik pamatinei visuomenės makrost- 
ruktūrai ir kad jokie mikrolygmens kontrargumentai jiems negalioja. 
Skirtumo principas, bent iš pirmo žvilgsnio, yra nesąžiningas (nors tai 
visiškai nerūpi tiems, kurie priima sprendimą pirminėje pozicijoje), ir 
prieš jį, pasinaudojant elementarių ir aiškių situacijų pavyzdžiais, gali- 
ma nukreipti visą aibę kontrargumentų. Tačiau Rawlsas neteigia, kad 
skirtumo principas gali būti taikomas bet kuriai situacijai: jis taikomas 
tik pamatinei visuomenės struktūrai. Kaip galime žinoti, ar jis taikyti- 
nas šiai struktūrai? Kadangi vertinant visuomenės struktūros teisingu- 
mą Mūsų intuicija nėra labai tvirta, galime mėginti savo vertinimus pa- 
remti mikrosituacijų analize, kurioje jaučiamės tvirčiau. Mėgindami pa- 
siekti tai, ką Rawlsas vadina „refleksyviąja pusiausvyra“, dažnai nau- 
dojamės mintiniais eksperimentais, kuriais siekiame pasitikrinti savo 
principus hipotetinėse mikrosituacijose. Jeigu šiose situacijose jie nevei- 
kia mūsų apmąstytu sprendimu, tai jie nėra universalūs. Taip pat gali- 
me manyti, jog kadangi teisingi principai yra universalūs, tai principai, 
neveikiantys mikrosituacijose, negali būti teisingi. Nuo Platono laikų 
vadovaujamės šia praktika: principai gali būti tikrinami mažuose ir di- 
deliuose dalykuose. Platonas manė, kad principus lengviau atrasti 
svarstant didelius dalykus; kiti gali manyti priešingai. 

Tačiau Rawlsas samprotauja taip, tarsi makro ir mikrokontekstuo- 
se - visuomenės pamatinės struktūros lygmenyje ir mums suprantamų 
elementarių situacijų lygmenyje - veikia skirtingi principai. Ar pama- 

tiniai teisingumo principai yra „emerdžentiniai“ ta prasme, kad jie tai- 
kytini tik plačiausiai socialinei struktūrai, bet ne jos dalims? Galbūt 
svarstytina galimybė, kad bendroji visuomenės struktūra yra teisinga, 
net jeigu nė viena iš jos dalių nėra teisinga, nes kiekvienos dalies netei- 
singumas kažkaip atsveria ir atitaiso kitos neteisingumą, tad galutinis 
rezultatas —- dalių neteisingumas panaikinamas. Tačiau ar dalis gali 
tenkinti pamatinį teisingumo principą ir kartu būti akivaizdžiai netei- 
singa, jau nekalbant apie tai, kad ji neatlieka tariamos neteisingumo ki- 
toje dalyje atitaisymo funkcijos? Galbūt taip, jeigu toji dalis susijusi su 
kokia nors specifine sritimi. Tačiau neabejotina, jog įprastoji, pažįsta- 
moji, kasdieniškoji dalis, nepasižyminti jokiais išskirtiniais bruožais, tu- 
rėtų būti teisinga, jeigu tenkina pamatinius teisingumo principus; prie- 
šinga padėtis reikalautų specialaus paaiškinimo. Negalima paprasčiau- 
siai pasakyti, kad kalbama apie principus, taikytinus tik pamatinei 
struktūrai, ir todėl mikrolygmens kontrargumentai neturi jokios galios. 
Kokių pamatinės struktūros bruožų, t.y. bruožų, kuriais nepasižymi 
mikrolygmens situacijos, pagrindu jai taikomi ypatingi moraliniai prin- 
cipai, kurie būtų nepriimtini kitur? 

Be to, telkiant dėmesį tik į kompleksinių visumų teisingumo klausi- 
mą iškyla papildomų specifinių problemų. Juk kompleksines visumas 
sunku aiškiai suvokti; nesame pajėgūs atsižvelgti į visa, kas čia gali bū- 
ti svarbu. Visos visuomenės teisingumas gali priklausyti nuo to, kokiu 
mastu ji tenkina skirtingus principus. Šie principai, net jeigu kiekvienas 
atskirai yra įtikinamas (yra taikomas plačioje mikrolygmens situacijų 
srityje), gali duoti netikėtų rezultacų, jeigu jie yra taikomi kartu. Kitaip 
sakant, gali būti netikėta tai, kad tik tam tikros, o ne kitokios instituci- 
nės formos tenkina visus principus. (Palyginkime tai su nuostaba, ku- 
rią patiriame atrasdami, kad vienas ir tik vienas dalykas tenkina labai 
skirtingas ir individualiai priimtinas adekvatumo sąlygas; pagalvoki- 
me apie tai, kiek daug šviesos įneša tokie atradimai.) Arba galbūt turi 
būti visuotinai taikomas vienas paprastas principas, ir tada padėtis, su- 
siklostanti jį realizavus, mus iš pradžių labai stebina. Neteigiu, kad 
makrolygmenyje atsiranda naujų principų, tačiau būdas, kuriuo seni 
mikroprincipai pasireiškia makrolygmenyje, mums gali būti netikėtas. 
Jeigu išties taip, tai nederėtų manyti, jog visumos vertinimai teikia vie- 
nintelę ar bent jau svarbiausią duomenų bazę, kurios atžvilgiu turime 
tikrinti savo principus. Vienas iš būdų, kuriuo vadovaudamiesi galime 

keisti savo intuityvius įsitikinimus apie tam tikrą kompleksinę visumą, 
yra tai, kad įžvelgiame vis platesnių ir dažnai keistų implikacijų tų 
principų, kurie puikiai veikia mikrolygmenyje. Panašiai atradimas, kad 
tam tikri mūsų vertinimai yra nepateisinami arba klaidingi, dažnai 
reiškia, kad juos atmetame kaip nesuderinamus su griežtai taikomais 
mikrolygmens principais. Būtent todėl nepageidautina principus ginti 
tuo būdu, kuris atmeta jų tikrinimo mikrosituacijose galimybę. 

Man ateina į galvą tik vienas argumentas, kuris leistų nepaisyti pa- 
matinių principų tikrinimo rezultatų mikrolygmens situacijose. Pasak 
šio argumento, tokiose situacijose susiduriame su konkrečiomis teisė- 
mis; ir, žinoma, svarstomi pamatiniai principai susipjaus su šiomis tei- 
sėmis, nes jie turi veikti gilesniame lygmenyje nei tas lygmuo, kuriame 
veikia tokios teisės. Kadangi jie turi veikti lygmenyje, kuris yra visų to- 
kių teisių pagrindas, jokia mikrosituacija su jos teisėmis negali būti lai- 
koma pamatinių principų tikrinimo situacija. Pastebėkime: šis argu- 
mentas pripažįsta, kad Rawlso procedūra remiasi prielaida, jog jokia 
pamatinė proprietarinė koncepcija nėra teisinga ir tam tikro gylio lyg- 
menyje neveikia jokios teisės. 

Ar visos teisės gali būti nustumtos į santykinai paviršinius lygme- 
nis? Pagalvokime apie Žmonių teises į savo kūno dalis. Blogiausioje si- 
tuacijoje esančių Žmonių padėties maksimizavimo principas galėtų pa- 
reikalauti prievartinio kūno dalių perskirstymo („Tiek daug metų mė- 
gavaisi regėjimu; dabar viena arba net abi tavo akys bus transplantuo- 
tos kitiems.“) arba net žmonių žudymo panaudojant jų kūnus tam, kad 
būtų išsaugota gyvybė kitų Žmonių, kurie šiaip jau numirtų labai jau- 
ni.* Nuoroda į tokius pavyzdžius gali pasirodyti šiek tiek isteriška. Ta- 
čiau analizuodami Rawlso draudimą naudotis mikrolygmens kontra- 
pavyzdžiais, esame stumiami prie tokių kraštutinių pavyzdžių. Faktas, 
kad ne visas teises mikrolygmens situacijose galima traktuoti kaip pa- 
viršines ir todėl atmesti kaip siūlomų principų tikrinimo atvejus, ypač 
išryškėja tada, kai atkreipiame dėmesį į tas teises, kurios akivaizdžiai 
nėra socialinės arba institucinės. Kuo remiantis tokie pavyzdžiai, ku- 
rių vampyrišką tąsą palieku skaitytojui, atmetami kaip nesvarbūs? Kuo 
remiantis galima teigti, kad pamatiniai teisingumo principai taikytini 
tik pamatinei institucinei visuomenės struktūrai? (Ir ar negalėtume to- 
kios kūno dalių perskirstymo arba žmonių gyvenimo nutraukimo 
praktikos institucionalizuoti pamatinėje visuomenės struktūroje?) 

Ironiška tai, kad Rawlso teoriją kritikuojame dėl jos esminio nesu- 
derinamumo su istorinėmis proprietarinėmis teisingumo koncepcijo- 
mis. O juk pati Rawlso teorija aprašo tam tikrą (abstrakčiai apibūdina- 
mą) procesą, teikiantį tam tikrą rezultatą. Jis nepateikia tiesioginio de- 
dukcinio argumento, jo du teisingumo principus kildinančio iš kitų tei- 
ginių, kurie juos implikuoja. Bet kuriai dedukcinei Rawlso argumento 
formuluotei priklausytų tam tikri metateiginiai, arba teiginiai apie 
principus, pavyzdžiui, kad teisingi yra principai, dėl kurių, žmonės bū- 
dami tam tikroje situacijoje, sutaria. Pridūrus argumentą, parodantį, 
jog Žmonės toje situacijoje sutartų dėl principų P, galima dedukuoti, 
kad P yra teisingi principai, ir po to dedukuoti, kad P. Kai kuriose ar- 
gumento vietose „P“ pasirodo kabutėse, ir tai šį argumentą atskiria 
nuo tiesioginio dedukcinio argumento. Vietoje tiesioginio dedukcinio 
argumento pateikiama tam tikra situacija bei procedūra; bet kokie prin- 
cipai, kylantys iš šios situacijos bei procedūros, laikomi teisingumo 
principais. (Čia nekreipiu dėmesio į komplikuotą sąveiką tarp teisin- 
gumo principų, kuriuos siekiama gauti, ir to, kaip apibūdinama pirmi- 
nė situacija.) Panašiai kaip proprietarinės teorijos atstovui, kuriam bet 
koks valdų pasiskirstymas, susiklostantis vykstant teisėtam procesui 
(kurį apibrėžia perdavimo principas), yra teisingas, taip ir Rawlsui bet 
kuri principų aibė, kylanti iš pirminės pozicijos naudojant vienbalsio 
sutarimo procedūrą, yra (teisingų) teisingumo principų aibė. Abi šios 
teorijos nustato tam tikrus savo atskaitos taškus bei transformacijos 
procedūras ir abi pripažįsta bet kurį gaunamą rezultatą. Abiejose te- 
orijose gautas rezultatas turi būti pripažįstamas dėl jo kilmės, arba is- 
torijos. Teorija, kuri apeliuoja į procedūrą, turi pradėti nuo kažko, kas 
nėra pateisinama kaip procedūros taikymo rezultatas (kitaip ji turi star- 
tuoti iš toliau), arba nuo bendrų teiginių, pagrindžiančių proceso pri- 
oritetą, arba nuo paties proceso. Proprietarinė, kaip ir Rawlso teorija, 
apeliuoja į procesą. Proprietarinė teorija apibrėžia procesą, generuojan- 
tį valdų pasiskirstymą. Trys teisingumo principai (pirminio įgijimo, 
perdavimo ir neteisingumo atitaisymo principai), kuriais grindžiamas 
šis procesas, patys yra proceso, o ne galutinio rezultato principai. Jie 
nurodo tam tikrą vykstantį procesą, bet nenustato, kaip jis turi baigtis, 
nenustato jokio išorinio struktūrinio kriterijaus, kurį jis turi tenkinti. 
Rawlso teorija konstruoja procesą P, generuojantį teisingumo princi- 
pus. Šis procesas P nukelia žmones į pirminę poziciją, kurioje, nusilei- 
dus nežinojimo uždangai, siekiama susitarti dėl teisingumo principų. 

Pasak Rawlso, bet kurie šio proceso P generuojami principai bus tei- 
singumo principai. Tačiau šis principų generavimo procesas P, kaip jau 
sakėme, savaime negali generuoti proceso principų kaip pamatinių tei- 
singumo principų. P turi generuoti galutinės būklės, arba galutinio re- 
zultato, principus. Nors skirtumo principas Rawlso teorijoje turi būti 
taikomas einamajam ir tebesitęsiančiam instituciniam procesui (kuriam 
priklauso išvestinės teisės, grindžiamos šio principo sukuriamais insti- 
tuciniais lūkesčiais, išvestiniai grynojo procedūrinio teisingumo ele- 
mentai ir t.t.), jis yra galutinio rezultato principas (bet ne einamojo laiko 
pjūvio principas). Skirtumo principas nustato, ką turi duoti vykstantis 
procesas, ir teikia išorinį struktūrinį kriterijų, kurį procesas turi tenkin- 
ti; bet kuris procesas, netenkinantis šio kriterijaus, turi būti atmestas. 
Vien faktas, kad tam tikras principas reguliuoja vykstantį institucinį 
procesą, jo nepadaro proceso principu. Jeigu taip būtų, tai utilitarinis 
principas taip pat būtų proceso, o ne galutinio rezultato principas. 

Tad Rawlso teorijos struktūra mums iškelia dilemą. Jeigu procesai 
yra išties tokie svarbūs, tai Rawlso teorija yra defektyvi, nes ji nėra pa- 
jėgi generuoti procesinių teisingumo principų. Jeigu procesai nėra to- 
kie svarbūs, tai Rawlsas nepakankamai pagrindė principus, kuriuos ge- 
neruoja principų atrankos procesas P. Kontraktarinė argumentacija re- 
miasi prielaida, kad visa, kas kyla iš tam tikro proceso, yra teisinga. 
Nuo šios pamatinės prielaidos įtikinamumo priklauso kontraktarinių 
argumentų įtikinamumas. Tad joks kontraktarinis argumentas neturi 
būti konstruojamas taip, kad būtų užkirstas kelias proceso principams 
kaip pamatiniams paskirstomojo teisingumo principams, kuriais re- 
miantis gali būti vertinamos visuomeninės institucijos; joks kontr- 
aktarinis argumentas neturi būti konstruojamas taip, kad būtų neįma- 
noma jo rezultatų laikyti vienarūšiais su prielaidomis, kuriomis jis re- 
miasi.“? Jeigu procesai yra tinkami tam, kad jais gali remtis teorija, tai 
jie yra tinkami ir tam, kad teorija juos teiktų kaip galimą rezultatą. Ne- 
galima pripažinti vieno ir nepripažinti kito. 

Reikia pabrėžti, jog skirtumo principas yra ypač stiprus struktūri- 
nis galutinės būklės principas. Pavadinkime paskirstymo principą or- 
ganiniu, jeigu neteisingas paskirstymas (šio principo požiūriu) gali bū- 
ti gautas iš teisingo paskirstymo (šio principo požiūriu) eliminuojant 
(vaizduotėje) kai kuriuos žmones kartu su jiems tenkančiomis paskirs- 
tymo dalimis. Organiniai principai siejami su bruožais, priklausančiais 
nuo visuminės struktūros. Tačiau struktūriniai principai, pavyzdžiui, 

„Iš kiekvieno - pagal jo išlošį kuriame nors natūraliame matmenyje 
M“, nėra organiniai. Jeigu tam tikras paskirstymas tenkina šį principą, 
tai jis jį tenkina ir tada, kai eliminuojami kai kurie žmonės kartu su jų 
turtais, nes šis eliminavimas nepaveikia likusių Žmonių turto pasiskirs- 
tymo proporcijų arba jų išlošių matmenyje M proporcijų. Šios propor- 
cijos išliks tokios pat, tad ir toliau tenkins principą. 

Skirtumo principas yra organinis. Jeigu blogiausioje padėtyje esan- 
čių Žmonių grupė kartu su savo turtais eliminuojama iš situacijos, tai 
nėra garantijos, kad naujoji situacija ir naujasis paskirstymas maksimi- 
zuos naujos blogiausioje padėtyje esančios grupės padėtį. Galbūt nau- 
joji apatinė grupė galėtų turėti daugiau, jeigu viršutinė grupė turėtų 
dar mažiau (nors nėra būdo, kuriuo pasinaudojus viršutinės grupės 
turtas galėtų būti perskirstytas ankstesnės apatinės grupės naudai).* 

Nepajėgumas patenkinti minimalią sąlygą (kad paskirstymas išlik- 
tų teisingas eliminuojant tam tikrus žmones su jų turtais) yra būdingo- 
ji organinių principų silpnybė. Pasvarstykime ir sumavimo sąlygą, ku- 
ri sako, kad jeigu du paskirstymai (tarpusavyje nesusijusių individų ai- 
bėse) yra teisingi, tai turi būti teisingas ir tas paskirstymas, kuris atsi- 
randa šiuos du teisingus paskirstymus sudėjus. (Jeigu paskirstymas že- 
mėje yra teisingas, ir paskirstymas kurioje nors kitoje tolimos žvaigž- 
dės planetoje taip pat yra teisingas, tai bus teisinga ir šių dviejų pa- 
skirstymų suma.) Paskirstymo principai, kurių forma yra „iš kiekvie- 
no - pagaljo išlošį kuriame nors natūraliame matmenyje M“, pažeidžia 
šią sąlygą, ir todėl yra (galime juos taip pavadinti) neadityvūs. Juk nors 
kiekvienoje atskiroje grupėje visos turto proporcijos atitinka išlošius M 
matmenyje, toks atitikimas nebūtinai galioja tarp grupių.** Proprietari- 
nis valdų teisingumo principas tenkina tiek eliminavimo, tiek sumavi- 
mo sąlygas; proprietarinis principas yra neorganinis ir adityvus. 


* Tad skirtumo principas sukuria du interesų konfliktus: tarp tų, kurie yra viršuje ir 
tų, kurie yra apačioje, ir tarp tų, kurie yra viduryje ir tų, kurie yra apačioje, nes jeigu tie, 
kurie yra apačioje, yra eliminuojami, tai skirtumo principas gali būti panaudojamas ge- 
rinti padėčiai tų, kurie yra viduryje, ir būtent jie tampa nauja apatine grupe, kurios pa- 
dėtis turi būti maksimizuojama. 

** Tarkime, kad antroje grupėje esama individų, kurių išlošiai M matmenyje yra dvi- 
gubai mažesni ir kurie turi dvigubai daugiau nei atitinkami individai pirmoje grupėje, 
kur bet kurių dviejų turtas ir jų išlošis matmenyje M proporciniu požiūriu yra tas pats. 
Iš čia išplaukia, kad antrosios grupės viduje bet kurių dviejų individų turimo turto pro- 
porcija atitiks jų M išlošio proporciją. Tačiau tarp skirtingų grupių ši proporcija negalios. 

Negalime baigti skirtumo principo aptarties neaptarę įdomios, ta- 
čiau, mano nuomone, klaidingos Scanlono idėjos, kad „negali būti jo- 
kio įtikinamo principo, kuris skirtųsi nuo Skirtumo Principo ir kuris 
užimtų tarpinę padėtį tarp šio principo ir absoliučios lygybės princi- 
po.“*! Kaip gali būti, kad joks kitas įtikinamas egalitarinis principas, iš- 
skyrus absoliučios lygybės principą, neužkirstų kelio didžiulei nelygy- 
bei, jeigu būtų siekiama duoti šiek tiek naudos blogiausioje padėtyje 
esančios grupės reprezentatyviam nariui? Egalitaristui nelygybė yra 
kaštai, minusinis veiksnys. Radikalus egalitaristas, nelygybės kaštus 
traktuodamas kaip begalinius, nepripažįsta jokios nelygybės. Skirtumo 
principas toleruoja bet kokį šių kaštų dydį su sąlyga, kad blogiausioje 
padėtyje esanti grupė gauna bent šiek tiek naudos. Nelygybė čia nėra 
laikoma reikšmingais kaštais. Šiuos savo komentarus formulavau taip, 
kad iškart ateina į galvą principas, kurį galime pavadinti Egalitarizmo 
Bendruoju Principu 1: Nelygybė yra pateisinama, tik tuo atveju, jeigu 
jos nauda nusveria jos kaštus. Įkandin Rawlso tarkime, kad jos nauda 
tenka tik blogiausioje padėtyje esančiai grupei. Kaip išmatuosime jos 
kaštus (kad jie būtų palyginami su jos nauda)? Kaštai turi atspindėti 
bendrą nelygybės lygį visuomenėje, bet šis lygis gali būti labai įvairiai 
traktuojamas. Tad pamėginkime nelygybės (ir jos kaštų) konkrečioje 
sistemoje matu laikyti padėties skirtumą tarp turtingiausios ir netur- 
tingiausios grupės reprezentatyvių atstovų. Tarkime, kad X. yra toji 
dalis, kurią Sistemoje X gauna reprezentatyvus neturtingas asmuo, 0 
X. yra toji dalis, kurią Sistemoje X gauna reprezentatyvus turtingas as- 
muo. Tarkime, kad E yra efektyvi lygybės sistema (ta prasme, kad joje 
kiekvienas gauna ne mažesnę dalį nei bet kurioje kitoje lygiavos siste- 
moje). (E. = E.) - taip gauname Egalitarizmo Bendrojo Principo 1 Pir- 
mąją Specifikaciją. (Kitose specifikacijose būtų naudojami kiti nelygy- 
bės matai.) Nelygybės sistema N yra nepateisinama, jeigu N. - N. > 
N. - E . (O gal turėtų būti 2?) Nelygybė yra pateisinama, tik jeigu jos 
nauda neturtingiausiai grupei (N. - N.) yra didesnė už (arba lygi?) ne- 
lygybės kaštams (N, - N.). (Pastebėkime, kad čia turime reikalų su ma- 
tavimu intervalinėje skalėje ir su tarpasmeniniais naudingumo palygi- 
nimais.) Tai yra tarpinė pozicija, kuri gali būti patraukli egalitaristui, 
ir jos egalitarinis principas yra stipresnis už skirtumo principą. 

Yra net stipresnis egalitarinis principas, dar nepasiekiantis griežtojo 
egalitarizmo, grindžiamas argumentais, panašiais į tuos, kurių pagrin- 

du moralės kontekste atmetamas paprastas kaštų ir naudos palygini- 
mo principas.?? Pavadinkime jį Egalitarizmo Bendruoju Principu 2: Ne- 
lygybės sistema N yra pateisinama tik tuo atveju, jeigu a) jos nauda vir- 
šija jos kaštus /r b) nėra kitos nelygybės sistemos S, su mažesne nelygy- 
be, tokia, kad papildoma S nauda N atžvilgiu nenusveria papildomų U 
kaštų S atžvilgiu. Kaip ir anksčiau, traktuodami X. - X. kaip nelygy- 
bės sistemoje X kaštus, gauname šią Egalitarizmo Bendrojo Principo 2 
Antrąją Specifikaciją: Nelygybės sistema N yra pateisinama tik jeigu: 


a) N. -E >N-N. ir 
b) Nėra sistemos S tokios, kad S, - S. <N. - N.,ir 
N.-S,S(N-NJ-(S,-S,). 


(Pastebėkime, jog, (b) reiškia: Nėra sistemos S su mažesne nelygybe 
nei sistemoje N, tokios, kad papildoma N nauda S atžvilgiu būtų ma- 
žesnė (arba lygi) jos papildomiems kaštams.) 

Didėjančio egalitarizmo tvarka turime: skirtumo principą, bendrojo 
egalitarizmo principo 1 pirmąją specifikaciją, bendrojo egalitarizmo 
principo 2 pirmąją specifikaciją, ir griežtos lygybės principą (pasirink 
E). Egalitaristui, žinoma, bus patrauklesnės dvi viduriniosios alterna- 
tyvos, o ne skirtumo principas. (Toks egalitaristas galėtų svarstyti klau- 
simą, kaip pakeisti Pirminės Pozicijos struktūrą arba joje veikiančių in- 
dividų prigimtį, kad būtų pasirinktas vienas iš šių egalitarinių princi- 
pų.) Aš pats, žinoma, neteigiu, kad šie egalitariniai principai yra tei- 
singi. Tačiau jų analizė padeda suprasti, kiek egalitarinis yra skirtumo 
principas, ir ji parodo, jog jo negalima laikyti labiausiai egalitariniu po 
absoliučios lygybės principo. (Tačiau galbūt Scanlonas turi omenyje tai, 
kad bet kuris griežtesnis egalitarinis principas nelygybei turėtų priskir- 
ti tam tikrus kaštus, bet neturime jokio teorinio paaiškinimo, kuriuo re- 
miantis tiksliai galima būtų nustatyti tuos kaštus.) 

Turime paminėti vieną kelią, kuriuo žengiant iš Rawlso pirminės 
pozicijos galima išvesti dar labiau egalitarinius principus. Rawlsas įsi- 
vaizduoja racionalius, savo naudos siekiančius asmenis, kurie, nežino- 
jimo uždangai nusileidus, renkasi savo institucijų reguliavimo princi- 
pus. Toliau, trečioje savo knygos dalyje, jis įsivaizduoja, jog jeigu žmo- 
nės bus ugdomi sistemoje, įkūnijančioje šiuos principus, jie išsiugdys 
teisingumo jausmą ir specifinę psichologiją (nuostatas kitų atžvilgiu ir 

t.t.). Pavadinkime tai pirmąja argumento pakopa (I Pakopa). Argumen- 
to antroji pakopa (II Pakopa) būtų toji, kai šie žmonės, kurie yra Pako- 
pos I ir visuomenės funkcionavimo pagal Pakopos I principus produk- 
tas, patys patenka į pirminę poziciją. Antros pakopos pirminėje pozici- 
joje turime reikalų su individais, kurių psichologija ir teisingumo jaus- 
mas yra suformuotas I Pakopoje - ne su individais, kurie yra (tik) ra- 
cionalūs savanaudžiai. Šie individai dabar turi pasirinkti visuomenės, 
kurioje jiems teks gyventi, tvarkos principus. Ar principai, kuriuos jie 
pasirinks II Pakopoje bus tie patys, kuriuos kiti pasirinko I Pakopoje? 
Jeigu ne, tai įsivaizduokime Žmones, gyvenančius visuomenėje, įkūni- 
jančioje II Pakopos principus, išsiaiškinkime, kokią psichologiją jie įgy- 
tų, ir nuveskime šiuos individus, kurie yra II Pakopos produktai, į III 
Pakopos pirminę poziciją, ir tai galime tęsti kartodami tą pačią proce- 
dūrą. Sakysime, kad kartotinė pirminė pozicija generuoja specifinius 
principus P, jeigu 1) egzistuoja Pakopos 1 pirminė pozicija, kur pasi- 
renkamas P, ir P taip pat pasirenkamas Pakopos 1 + 1 pirminėje pozi- 
cijoje arba 2) jeigu nauji principai pasirenkami kiekvienoje naujoje pir- 
minės pozicijos pakopoje, šie principai galiausiai konverguoja į P. Prie- 
šingu atveju kartotinė pirminė pozicija negeneruoja jokių specifinių 
principų: pavyzdžiui, dvi gretimos pirminės pozicijos pakopos pakai- 
tomis generuoja dvi skirtingas principų aibes. 

Ar du Rawlso principus išties generuoja kartotinė pirminė pozicija, 
t.y. ar II Pakopoje žmonės su ta savo psichologija, kuri, pasak Rawlso, 
susiformuoja veikiant jo dviem teisingumo principams, patys pasirink- 
tų tuos pačius principus, jeigu atsidurtų pirminėje pozicijoje? Jeigu 
taip, tai Rawlso rezultatas būtų patvirtintas. Jeigu ne, tai kyla klausi- 
mų, ar pirminė pozicija apskritai generuoja kokius nors principus, ku- 
rioje pakopoje (ribiniame taške) ji juos generuoja, ir kokie konkrečiai 
yra šie principai. Tai būtų įdomi tyrimų sritis tiems, kurie, nepaisant 
mano argumentų, nori išlikti Rawlso teoriniuose rėmuose. 


Prigimtiniai gebėjimai ir atsitiktinumas 
Bene labiausiai prie proprietarinės sistemos aptarties 


Rawlsas priartėja analizuodamas tai, ką jis vadina prigimtinės laisvės 
sistema: 

Efektyvaus paskirstymo pasirinkimas prigimtinės laisvės sistemoje atrodo 
maždaug taip. Tarkime, kad žinome iš ekonomikos teorijos, jog esant są- 
lygoms, tenkinančioms įprastąjį konkurencinės rinkos apibrėžimą, paja- 
mos ir turtai pasiskirstys efektyviausiu būdu, ir kad konkretus pasiskirs- 
tymas, susiklostantis per tam tikrą laiko tarpą, priklausys nuo pradinio iš- 
teklių pasiskirstymo, t.y. nuo pradinio pajamų, turto ir prigimtinių talentų 
bei gebėjimų pasiskirstymo. Bet kurio pradinio paskirstymo atveju galiau- 
siai gaunamas tam tikras efektyvus rezultatas. Tačiau tam, kad šį rezultatą 
galėtume pripažinti kaip teisingą, o ne vien kaip efektyvų, turime pripa- 
Žinti tą bazę, kuri galiausiai lemia pradinį išteklių pasiskirstymą. 


Prigimtinės laisvės sistemoje pradinį pasiskirstymą reguliuoja toji tvarka, 
kurią implikuoja „atvirų galimybių talentams“ koncepcija. Šios tvarkos pa- 
grindas - lygi visų laisvė (kaip ją apibrėžia pirmasis principas) ir laisvo- 
sios rinkos ekonomika. Ji reikalauja formalios galimybių lygybės ta pras- 
me, kad visi turi vienodas juridines teises užimti bet kurią iškilią padėtį 
visuomenėje. Tačiau kadangi čia nemėginama išlaikyti individų socialinių 
sąlygų lygybės ar panašumo, nebent tai yra būtina pamatinėms instituci- 
joms išsaugoti, pradinis išteklių pasiskirstymas bus visada smarkiai vei- 
kiamas atsitiktinių prigimtinių bei socialinių aplinkybių. Pavyzdžiui, esa- 
mas pajamų ir turto pasiskirstymas yra ankstesnio prigimtinių išteklių — 
prigimtinių gebėjimų bei talentų - pasiskirstymo kumuliatyvus padarinys, 
kuriam turėjo įtakos tai, ar šie gebėjimai buvo puoselėjami, ar jie liko nere- 
alizuoti, ar socialinės sąlygos buvo palankios naudojimuisi jais ir tokie gry- 
no atsitiktinumo dalykai, kaip nelaimingi įvykiai ar likimo dovanos. Intui- 
tyviai, akivaizdžiausias prigimtinės laisvės sistemos neteisingumo liudiji- 
mas yra tai, kad turto paskirstymą ji palieka nederamai priklausomą nuo 


veiksnių, kurie yra visiškai atsitiktiniai moralės požiūriu. 


Čia turime Rawlso argumentus, paaiškinančius, kodėl turi būti at- 
mesta prigimtinės laisvės sistema: turto paskirstymą ji „palieka“ nede- 
ramai priklausomą nuo veiksnių, kurie yra visiškai atsitiktiniai mora- 
lės požiūriu. Šie veiksniai yra „ankstesnio prigimtinių išteklių - pri- 
gimtinių gebėjimų bei talentų — pasiskirstymo kumuliatyvus padari- 
nys, kuriam turėjo įtakos tai, ar šie gebėjimai buvo puoselėjami, ar jie 
liko nerealizuoti, ar socialinės sąlygos buvo palankios naudojimuisi jais 
ir tokie gryno atsitiktinumo dalykai, kaip nelaimingi įvykiai ar likimo 
dovanos“. Pastebėkime, jog 1eužsimenama apie tai, kaip patys asmenys 

teikėsi pasinaudoti savo įgimtais gebėjimais. Kodėl į tai nekreipiama 
dėmesio? Galbūt todėl, kad tokie pasirinkimai traktuojami kaip veiks- 
nių, kurių asmuo nekontroliuoja, padarinys, tad jie yra „visiškai atsi- 
tiktiniai moralės požiūriu“. „Tezė, kad asmuo yra pelnęs tvirtesnį cha- 
rakterį ir todėl yra pajėgus imtis pastangų ugdyti savo gebėjimus, yra 
tokia pat probleminė; juk jo charakterį daugiausia lėmė laimingai susi- 
klosčiusios šeimyninės bei socialinės aplinkybės, kurios nėra kaip nors 
jo pelnytos“.* (Kaip čia suvokiamas charakteris ir jo santykis su veiks- 
mu?) „Pradinis įgimtų gebėjimų paveldas ir jų ugdymo bei puoselėji- 
mo aplinkybės ankstyvajame gyvenime yra atsitiktiniai dalykai mora- 
lės požiūriu ... pastangos, kurių asmuo imasi, priklauso nuo jo įgimtų 
talentų, gebėjimų ir nuo jam prieinamų jų panaudojimo galimybių. Ti- 
kėtina, jog kitoms sąlygoms esant lygioms gabesnieji dės daugiau pa- 
stangų...“** Šio tipo argumentacija gali leisti neatsižvelgti į individo au- 
tonominius sprendimus ir veiksmus (ir jų padarinius) tik tuo atveju, 
jeigu jai pavyksta visa, kas asmenį vienaip ar kitaip išskiria iš kitų, nu- 
rašyti kokių nors „išorinių veiksnių“ sąskaiton. Tokia asmens autono- 
mijos ir atsakomybės už savo veiksmus niekinimo nuostata yra gana 
rizikinga teorijai, siekiančiai apginti autonominių būtybių orumą bei 
savigarbą, ir ypač teorijai, kuri tiek daug dėmesio skiria (savo gėrio 
koncepcijoje) individo pasirinkimo laisvei. Kyla abejonių dėl to, ar ši 
pažeminta žmogiškųjų būtybių padėtis, kurią suponuoja ir kuria re- 
miasi Rawlso teorija, gali būti suderinta su ta Žmogaus orumo vizija, 
kurią ji skelbiasi įkūnijanti. 

Prieš aptardami Rawlso argumentus, kuriais remdamasis jis atmeta 
prigimtinės laisvės sistemą, turime atkreipti dėmesį į pirminės pozici- 
jos dalyvių situaciją. Prigimtinės laisvės sistema yra viena iš galimų in- 
terpretacijų to principo, kurį (pasak Rawlso) jie pripažįsta: socialinė ir 
ekonominė nelygybė turi būti tvarkoma taip, kad galima būtų pagrįs- 
tai tikėtis, jog ji bus naudinga visiems, ir kad ji būtų siejama su padėti- 
mis bei pareigybėmis, kurios yra atviros visiems. Lieka neaišku, ar pir- 
minės pozicijos dalyviai eksplicitiškai svarsto visas galimas šio princi- 
po interpretacijas, nors tai atrodytų natūraliausia prielaida. (Rawlso 
lentelėje p. 124, kur pateikiamas pirminėje pozicijoje svarstomų teisin- 
gumo koncepcijų sąrašas, nėra nuorodos į prigimtinės laisvės sistemą.) 
Žinoma, jie eksplicitiškai svarsto skirtumo principą, vieną iš šių gali- 
mų interpretacijų. Rawlsas nepasako, kodėl pirminės pozicijos dalyviai 

atmestų prigimtinės laisvės sistemą, jeigu ją svarstytų. Atmetimo pa- 
grindu jiems negalėtų būti tai, kad šioje sistemoje susiklostantis pa- 
skirstymas priklausytų nuo moraliai atsitiktinio įgimtų gebėjimų pasi- 
skirstymo. Kaip jau matėme anksčiau, turime tarti, kad savanaudiški 
pirminės pozicijos dalyvių išskaičiavimai neleidžia jiems priimti pro- 
prietarinio principo. Tačiau mūsų vertinimai grindžiami kitokiomis 
prielaidomis nei Rawlso. 

Pirminę poziciją ir pasirinkimo joje pobūdį Rawlsas eksplicitiškai 
sukonstravo taip, kad joje būtų įkūnytas jo neigiamas požiūris į padėtį, 
kai turto pasiskirstymą veikia įgimtų galių skirtingumas: „Kartą apsi- 
sprendę ieškoti tokios teisingumo koncepcijos, kuri anuliuoja atsitikti- 
nius įgimtų galių ir socialinių aplinkybių skirtingumus...“?* (Daugelyje 
savo knygos vietų Rawlsas grįžta prie šios įgimtų galių ir socialinių ap- 
linkybių atsitiktinumo temos.) Ši nuostata formuoja esminius Rawlso 
teorijos bruožus, ir ja remiasi visa pirminės pozicijos konstrukcija. Da- 
lyko esmė yra ne tai, kad asmenys, kurie būtų nusipelnę savo įgimtų 
gebėjimų, rinktųsi kitaip, jeigu jiems tektų rinktis Rawlso pirminėje po- 
zicijoje; dalyko esmė veikiau yra tai, kad tokių asmenų atveju Rawlsas 
nesakytų, kad jų tarpusavio santykius reguliuojantys principai gali būti 
nustatyti jų pačių pasirinkimu pirminėje pozicijoje. Svarbu neužmiršti, 
kad didžioji Rawlso konstrukcijos dalis tuo ir remiasi. Pavyzdžiui, 
Rawlsas argumentuoja, kad tam tikri egalitariniai reikalavimai kyla ne 
dėl pavydo, bet veikiau (kadangi jie atitinka jo du teisingumo princi- 
pus) dėl pasipiktinimo neteisingumu.?? Šis argumentas gali būti su- 
griautas, kaip tai suvokia pats Rawlsas,* jeigu pirminės pozicijos prie- 
laidos (generuojančios du Rawlso principus) pačios yra motyvuojamos 
arba grindžiamos pavydu. Tad turime ne tik mėginti išsiaiškinti, kodėl 
Rawlsas atmeta alternatyvias koncepcijas ir įvertinti, kiek pagrįsta jo 
proprietarinės koncepcijos kritika; turime taip pat išsiaiškinti, kuo re- 
miantis keliamas reikalavimas, jog teisingumo teorija būtų konstruoja- 
ma taip, kad anuliuotų atsitiktinius įgimtų galių ir socialinių aplinky- 
bių skirtingumus (ir dėl jų susiklostančius visus kitus socialinius skir- 
tingumus). 

Kodėl turto pasiskirstymas bent iš dalies neturi priklausyti nuo 
įgimtų galių skirtingumo? (Jis priklausys ir nuo to, kaip tos galios ug- 
domos bei naudojamos.) Todėl, pasak Rawlso, kad šios galios, kaip ne- 
pelnytos, yra „atsitiktinės moralės požiūriu“. Šį atsakymą galima in- 

terpretuoti dvejopai. Jį galima suprasti kaip dalį argumento, kuriuo sie- 
kiama įrodyti, jog įgimtų skirtumų paskirstomieji padariniai turi būti 
anuliuojami (tai vadinsiu pozityviuoju argumentu); jį taip pat galima 
suprasti kaip dalį argumento, kuriuo siekiama atremti kontrargumen- 
tą, jog įgimtų skirtumų paskirstomieji padariniai neturi būti anuliuoja- 
mi (tai vadinsiu negatyviuoju argumentu). Jeigu pozityvusis argumen- 
tas siekia parodyti, kad paskirstomieji prigimtinių galių skirtingumo 
padariniai turi būti anuliuojami, tai negatyvusis argumentas, kuris pa- 
prasčiausiai atmeta vieną argumentą, jog šie skirtumai neturi būti anu- 
liuojami, palieka atvirą galimybę, kad (dėl kitokių priežasčių) šie skir- 
tumai neturi būti anuliuojami. (Negatyvusis argumentas taip pat pa- 
lieka atvirą galimybę, kad atsakymas į klausimą, ar paskirstomieji pri- 
gimtinių galių skirtingumo padariniai turi būti anuliuojami, gali būti 
moraliai nereikšmingas; pastebėkime skirtumą tarp tezės, jog kažkas pri- 
valo būti, ir tezės, jog netiesa, kad kažkas neprivalo būti.) 


Pozityvusis argumentas 


Pradėsime nuo pozityviojo argumento. Kaip tezė, jog pri- 
gimtinių galių skirtingumai yra atsitiktiniai moralės požiūriu, gali 
funkcionuoti argumente, kuriuo siekiama įrodyti, jog turtinė nelygybė, 
atsirandanti dėl prigimtinių galių skirtingumo, turi būti anuliuojama? 
Pradėję nuo argumento A, pasvarstysime keturis galimus argumentus: 


1. Bet kuris asmuo turi moraliai pelnyti savo turimą turtą; niekam neleis- 
tina turėti turto, kurio jis nėra nusipelnęs. 

2. Žmonių prigimtinės galios nėra jų pelnytos. 

3. Jeigu asmens X iš dalies lemia jo Y, ojo X nėra pelnytas, tai nėra pel- 


nytas ir jo Y. 
Vadinasi, 
4. Žmonių turimo turto neturi (iš dalies) lemti jų prigimtinės galios. 


Šis argumentas mums bus kitų panašių, bet sudėtingesnių argu- 
mentų pakaitalas“? Tačiau Rawlsas eksplicitiškai atmeta paskirstymo 
pagal moralinį nuopelną principą. 

Kasdienėje sąmonėje vyrauja įsitikinimas, kad pajamos, turtas ir apskritai 
visi geri gyvenimo dalykai turi būti paskirstomi pagal moralinį nuopelną. 
Teisingumas - tai dorybės pelnyta laimė. Nors pripažįstama, jog šis idea- 
las niekada negali būti visiškai įgyvendintas, jis laikomas [kasdienės są- 
monės] deramu, bent jau prima facie, paskirstomojo teisingumo principu, 
kurį visuomenė turi mėginti realizuoti, kiek leidžia jos aplinkybės. Teisin- 
gumas kaip sąžiningumas atmeta šią koncepciją. Toks principas nebūtų 


pasirinktas pirminėje pozicijoje.?? 


Vadinasi, Rawlsas negali priimti kokios nors prielaidos, panašios į 
pirmąją argumento A prielaidą; tad atmesdamas turtinę nelygybę, at- 
sirandančią dėl (nepelnyto) prigimtinių galių skirtingumo, jis negali 
remtis šio pobūdžio argumentais. Rawlsas ne tik atmeta prielaidą (1); 
jo teorija nėra net koekstensyvi su šia prielaida. Jis pripažįsta, kad in- 
dividams gali būti suteikiama tam tikrų paskatų, jeigu dėl to labiausiai 
pagerėja neturtingiausiųjų padėtis, ir dažnai būtent dėl savo prigimti- 
nių galių šie individai turės tokių paskatų ir gaus didesnę pyrago dalį. 
Anksčiau jau pabrėžėme, kad proprietarinė valdų teisingumo koncep- 
cija, nebūdama struktūrinė, taip pat atmeta paskirstymo pagal morali- 
nius nuopelnus principą. Asmuo kitam asmeniui turi teisę perduoti bet 
kokį teisėtai įsigytą turtą, nepriklausomai nuo to, ar gavėjas yra mora- 
liai nusipelnęs jį gauti. Principas „Kiekvienam - kas jam teisėtai pri- 
klauso ir kas jam teisėtai perduota“ nėra struktūrinis principas. 

Atmetus argumentą A ir jo pirmąją prielaidą, nebe labai aišku, kaip 
konstruoti pozityvųjį argumentą. Išmėginkime šį argumentą B: 


1. Turtas turi būti paskirstomas pagal tam tikrą struktūrinį principą, ku- 
ris nėra atsitiktinis moralės požiūriu. 
2. Žmonių prigimtinių galių skirtingumas yra atsitiktinis moralės po- 


žiūriu. 
Vadinasi, 
3. Turtas neturi būti paskirstomas pagal prigimtinių galių skirtingumą. 


Tačiau prigimtinių galių skirtingumai gali koreliuoti su kitais skir- 
tingumais, kurie nėra atsitiktiniai moralės požiūriu ir kurie akivaizdžiai 
gali būti moraliai reikšmingi sprendžiant paskirstymo klausimus. Pa- 
vyzdžiui, Hayekas argumentuoja, kad kapitalizmo sistemoje turto 

paskirstymas paprastai vyksta pagal kitiems suteikiamos naudos prin- 
cipą. Kadangi prigimtinių galių skirtumai lemia gebėjimo pasitarnauti 
kitiems skirtumus, paskirstymo nelygybė koreliuos su prigimtinių ga- 
lių nelygybe. Šios sistemos principas nėra paskirstymas pagal prigimti- 
nes galias; tačiau prigimtinių galių nelygybė lemia turtinę nelygybę sis- 
temoje, kurioje paskirstymas vyksta pagal kitiems suteiktos naudos 
principą. Jeigu išvada (3) turi būti interpretuojama taip plačiai, kad to- 
kiai galimybei būtų užkirstas kelias, tai šitai turi būti daroma eksplici- 
tiniu būdu. Tačiau papildydami argumentą prielaida, kad bet kuri pa- 
skirstymo struktūra, turinti moralės požiūriu atsitiktinį koekstensyvų 
atitikmenį, pati yra moralės požiūriu atsitiktinė, nueitume per toli, nes 
tada tektų pripažinti, kad bet kokia struktūra moralės požiūriu yra atsi- 
tiktinė. Galbūt svarbu vengti ne paties koekstensyvumo, bet veikiau to, 
kad kokia nors moraliai atsitiktinė aplinkybė būtų paskirstymo nely- 
gybės šaltiniu. Tad panagrinėkime argumentą C: 


1. Turtas turi būti paskirstomas pagal tam tikrą struktūrinį principą, ku- 
ris nėra atsitiktinis moralės požiūriu. 

2. Žmonių prigimtinių galių skirtingumas yra atsitiktinis moralės po- 
žiūriu. 

3. Jeigu paaiškinimas, kodėl tam tikroje struktūroje esama turtinių skir- 
tumų, yra tai, kad kiti asmenų skirtumai veda prie šių turtinių skirtu- 
mų, ir jeigu šie kiti skirtumai yra atsitiktiniai moralės požiūriu, tai ir 


tokia struktūra yra atsitiktinė moralės požiūriu. 
Vadinasi, 
4. Prigimtinių galių skirtumai neturi vesti prie asmenų turtinių skirtumų. 


Šio argumento (3) prielaida teigia, kad bet koks moralinis atsitikti- 
numas, slypintis tam tikros struktūros ištakose, diskredituoja pačią 
struktūrą ir ją padaro atsitiktine moralės požiūriu. Tačiau bet kuri 
struktūra priklauso nuo tam tikrų moraliai atsitiktinių faktų, į kuriuos 
apeliuojama aiškinant jos atsiradimą; tas pat pasakytina apie Rawlso 
siūlomą struktūrą. Skirtumo principas kai kuriems asmenims suteikia 
daugiau turto nei kitiems; kurie asmenys gaus daugiau, priklausys, 
bent iš dalies, nuo to, kas šiuos asmenis skiria nuo kitų; ir šie skirtumai 
bus atsitiktiniai moralės požiūriu, nes kai kuriems asmenims, pasižy- 
mintiems ypatingomis prigimtinėmis galiomis, bus siūloma daugiau 

turto, kad suteiktų jiems paskatų naudoti šias savo galias specifiniais 
būdais. Galbūt įmanoma suformuluoti prielaidą, panašią į prielaidą (3), 
kuri leistų eliminuoti koncepcijas, kurias Rawlsas nori eliminuoti, kar- 
tu neeliminuojant jo paties koncepcijos. Net ir tokiu atveju argumentas 
remtųsi prielaida, kad turto pasiskirstymas turi realizuoti tam tikrą 
struktūrinį principą. 

Tačiau kodėl turto pasiskirstymas turi realizuoti kokią nors struk- 
tūrą? Struktūrizavimas nėra esminis teisingumo teorijos reikalavimas, 
kaip tai jau matėme pateikdami proprietarinę teoriją, t.y. teoriją, kuri 
savo dėmesį telkia į tam tikrus pamatinius principus, generuojančius 
tam tikrą turto pasiskirstymą, o ne į pačią paskirstymo struktūrą, susi- 
klostančią realizuojant tuos principus. Jeigu nepripažįstama, kad šių 
pamatinių principų teorija yra nepriklausoma paskirstomojo teisingu- 
mo teorija, O ne vien įvairių argumentų, pasitelktų iš kitų sričių, rinki- 
nys, tada kyla klausimas, ar apskritai egzistuoja atskira paskirstomojo 
teisingumo problema, reikalaujanti atskiros teorijos. 

Naudojant anksčiau nurodytą „dangaus manos“ modelį galima bū- 
tų rasti įtikimesnių argumentų, kodėl turime ieškoti tinkamos struktū- 
ros. Tačiau kadangi daiktai atsiranda pasaulyje kaip jau kam nors pri- 
klausantys (arba jau esant susitarimams dėl to, kam jie turi priklausy- 
ti), nėra jokio reikalo ieškoti kokios nors struktūrinės niekam nepri- 
klausančių daiktų paskirstymo schemos; ir kadangi procesas, kuriam 
vykstant faktiškai įgyjama arba transformuojama nuosavybė, pats ne- 
privalo realizuoti kokios nors specifinės struktūros, nėra pagrindo ir ti- 
kėtis, kad bus realizuota kokia nors specifinė struktūra. Šioje situacijo- 
je negali prasmingai kilti klausimas: „Kas bus su visais šiais daiktais; 
ką turime su jais daryti?“ Pasaulyje, kuris nėra dangaus manos pasau- 
lis, kuriame daiktai daromi, kuriami ir transformuojami tam tikrų žmo- 
nių, nėra jokio atskiro paskirstymo proceso, kuris galėtų būti kokios 
nors paskirstymo teorijos objektas. Skaitytojas prisimins mūsų ankstes- 
nį argumentą apie tai, kad bet kuri turto pasiskirstymo tvarka, reali- 
zuojanti tam tikrą struktūrą, gali būti transformuota į kitą struktūrą 
vykstant savanoriškiems mainams, dovanojimo aktams ir t.t. Požiūris, 
jog turto pasiskirstymas turi atitikti tam tikrą struktūrą, galbūt atrodys 
mažiau įtikinamas, jeigu bus suvokti kai kurie jo vediniai, pavyzdžiui, 
tai, kad žmonėms turės būti draudžiama imtis veiksmų, kurie griauna 
tą struktūrą, net disponuojant jiems teisėtai priklausančiais daiktais. 

Galbūt reikėtų paminėti dar vieną kelią, vedantį prie struktūrinės 
teisingumo koncepcijos. Tarkime, kad kiekvienas moraliai pateisina- 
mas faktas turi „unifikuotą“ paaiškinimą, parodantį jo moralinį teisė- 
tumą ir kad konjunkcijos taip pat priklauso faktų sričiai, kuri gali būti 
paaiškinta kaip moraliai teisėta. Jeigu p ir g, kiekvienas atskirai, nusa- 
ko moraliai teisėtus faktus, kurių moralinį teisėtumą atitinkamai pa- 
aiškina P ir O, tai jeigu pLg taip pat turi būti paaiškintas kaip mora- 
liai teisėtas, ir jeigu PAO nėra „unifikuotas“ paaiškinimas (o tėra skir- 
tingų paaiškinimų konjunkcija), tai reikės kažkokio papildomo paaiš- 
kinimo. Taikydami tai turto paskirstymo atvejui tarkime, kad turime 
skirtingus proprietarinius paaiškinimus, parodančius mano ir jūsų 
disponuojamo turto teisėtumą; ir dabar iškeliamas klausimas: „Kodėl 
teisėta tai, kad aš disponuoju savo turtu ir jūs disponuojate savuoju; 
kodėl šis jungtinis faktas, kartu su visais jam priklausančiais santykiais, 
yra teisėtas?“ Jeigu šių dviejų atskirų paaiškinimų konjunkcija neteik- 
tų unifikuoto šio jungtinio fakto teisėtumo paaiškinimo (ir jeigu jo tei- 
sėtumas nebūtų traktuojamas kaip jo sudedamųjų dalių teisėtumas), 
tada galbūt atrodytų, jog siekiant įrodyti jo (kaip ir bet kurio kito su- 
dėtinio paskirstymo) teisėtumą, būtina pasitelkti kokį nors struktūrinį 
paskirstymo principą. 

Mokslinėje konkrečių faktų aiškinimo praktikoje paprastai tariama, 
kad kai kurioms aiškinamųjų faktų konjunkcijoms nereikia atskiro pa- 
aiškinimo ir kad jas paaiškina konjunktų paaiškinimų konjunkcijos. 
(Jeigu E, paaiškina e,, o E, paaiškina e,, tai E AE, paaiškina e, Ae,.) Jeigu 
reikalautume, kad bet kurie du konjunktai ir bet kuri 1-narė konjunk- 
cija turi būti paaiškinta unifikuotai, o ne vien naudojant atskirų paaiš- 
kinimų konjunkciją, tai būtume priversti atmesti daugumą įprastų pa- 
aiškinimų ir ieškoti giluminės struktūros, paaiškinančios tai, kas atro- 
do vien kaip atskiri faktai. (Mokslininkai, žinoma, dažnai pasiūlo uni- 
fikuotų tariamai atskirų faktų paaiškinimų.) Būtų naudinga panagrinė- 
ti tuos įdomius padarinius, su kuriais susidurtume, jeigu atsisakytume 
traktuoti bet kuriuos du faktus kaip teisėtai atskiriamus, kaip turinčius 
atskirus paaiškinimus, kurių konjunkcija teikia visą jų paaiškinimą. 
Kaip atrodytų mūsų teorijos apie pasaulį, jeigu reikalautume visų kon- 
junkcijų unifikuotų paaiškinimų? Galbūt kaip ekstrapoliacijos to jo 
vaizdo, kurį turi paranoikas. Arba, nenaudojant niekinamo palygini- 
mo, kaip jis atrodo asmenims, patiriantiems narkotinį transą? (Pavyz- 

džiui, kaip jis kartais man atrodo po surūkytos marihuanos cigaretės?) 
Toks pasaulio vaizdas iš esmės skiriasi nuo to jo vaizdo, kuriuo papras- 
tai vadovaujamės; iš pradžių atrodo keista, kad elementari konjunkci- 
jų paaiškinimų adekvatumo sąlyga mus veda prie tokio vaizdo, kol ne- 
suvokiame, jog tokia sąlyga neišvengiamai mus verčia žvelgti į pasaulį 
kaip į visiškai struktūrizuotą visumą. 

Panaši paaiškinimų adekvatumo sąlyga, jeigu ją keltume atskirų 
moraliai pateisinamų faktų konjunkcijos moraliniam pateisinamumui, 
mus verstų laikytis požiūrio, pagal kurį bet koks turto pasiskirstymas 
turi realizuoti tam tikrą visuminę struktūrą. Mažai tikėtina, kad rasis 
įtikinamų argumentų, pagrindžiančių tokio adekvatumo principo bū- 
tinybę. Galbūt kai kam tokia unifikuota vizija atrodys priimtina ją tai- 
kant tik kurioje nors vienoje srityje, pavyzdžiui, moralinėje nuosavy- 
bės paskirstymo, bet netaikant nemoralinių faktų aiškinimo srityje, ir 
atvirkščiai. Nemoralinių faktų aiškinimo srityje oponento iššūkis būtų 
reikalavimas pateikti tokią unifikuotą teoriją. Jeigu tokia teorija būtų 
pateikta ir ji siūlytų naujų hipotezių, kurios nepaaiškintų jokių naujų 
faktų (arba paaiškintų tik senų faktų konjunkcijas), tai jų priimtinumo 
klausimas būtų gana sudėtingas ir jo sprendimas priklausytų daugiau- 
sia nuo to, kiek naujoji faktų traktuotė tenkina paaiškinimo siekį. Mo- 
ralinių aiškinimų ir teisinimų atvejais, kai siekiama įrodyti įvairių fak- 
tų moralinį teisėtumą, padėtis yra šiek tiek kitokia. Pirma, čia (mano 
manymu) turime dar mažiau pagrindo manyti, kad yra galimas arba 
būtinas koks nors unifikuotas paaiškinimas. Didesnės vieningos aiški- 
namosios galios poreikis čia yra mažiau aktualus nei tuo atveju, kai tie 
patys pamatiniai principai, generuojantys tam tikrą turto pasiskirsty- 
mą, pasirodo skirtingų aiškinimo schemų kontekste. (Rawlso teorija, 
kurioje esama tam tikrų elementų to, ką jis vadina grynuoju procedū- 
riniu teisingumu, netenkina griežtosios konjunkcijų paaiškinimo adek- 
vatumo sąlygos ir ji implikuoja tai, kad tokia sąlyga negali būti paten- 
kinta.) Antra, čia esama daugiau pavojaus nei mokslinio aiškinimo at- 
veju, kad unifikuoto paaiškinimo reikalavimas vienaip ar kitaip for- 
muos pačius aiškintinus „moralinius faktus“. („Negali būti, kad abu šie 
dalykai yra faktai, nes nėra jokio unifikuoto struktūrinio paaiškinimo, 
kuris leistų juos abu pripažinti faktais.“) Todėl net suradus unifikuotą 
taip apdorotų faktų paaiškinimą liks neišspręstas klausimas, kiek yra 
pagrįsta pati aiškinamoji teorija. 

Dabar žengiu prie paskutinio pozityvaus argumento, kuris savo iš- 
vadą, jog turtinė nelygybė neturi priklausyti nuo prigimtinių galių pa- 
siskirstymo, siekia gauti iš prielaidos, jog prigimtinių galių pasiskirs- 
tymas yra moraliai atsitiktinis dalykas. Šio argumento dėmesys telkia- 
mas į lygybės sąvoką. Kadangi didžioji Rawlso argumentacijos dalis 
skiriama pastangai įrodyti, jog tam tikras nukrypimas nuo lygybės (kai 
kuriems Žmonėms leistina turėti daugiau nei kitiems, jeigu tai gerina 
neturtingiausių padėtį) yra pateisinamas arba priimtinas, ir ją rekonst- 
ruojant verta pasidomėti jo pamatiniu argumentu, kuris koncentruoja- 
si ties lygybės sąvoka. Visi žmonių skirtumai (pasak šio argumento) 
yra moraliai atsitiktiniai, nebent turime moralinio pagrindo tarti, jog jie 
turi egzistuoti. Todėl ne visi tokie skirtumai bus moraliai nepriimtini. 
Atrodo, kad tokio moralinio pagrindo nebuvimas turės reikšmės tik to- 
kiems skirtumams, kurių egzistavimas mums atrodo nepriimtinas, ne- 
bent turime moralinį jų egzistavimo pateisinimą. Kitaip sakant, tam 
tikriems skirtumams galioja jų nepriimtinumo prezumpcija, kurią gali 
atsverti (galbūt tik neutralizuoti?) moralinis jų pagrindimas; nesant pa- 
kankamai svaraus moralinio jų pagrindimo turi būti laikomasi lygybės 
principo. Taigi turime argumentą D: 


1. Turtas turi būti paskirstomas po lygiai, jeigu nėra (svaraus) moralinio 
pagrindo jį paskirstyti ne po lygiai. 

2. Žmonių prigimtinių galių skirtumai nėra jų pelnyti; nėra jokio morali- 
nio pagrindo žmonėms skirtis savo prigimtinėmis galiomis. 

3. Jeigu nėra jokio moralinio pagrindo žmonėms skirtis tam tikrais savo 
bruožais, tai vien faktas, jog realiai jie skiriasi tais bruožais, nėra ir ne- 
gali būti moralinis pagrindas jiems skirtis ir kitais savo bruožais (pa- 
vyzdžiui, savo turtine padėtimi). 

4. Žmonių prigimtinių galių skirtumai nesuteikia pagrindo turtinei nely- 
gybei. 


Vadinasi, 


5. Žmonių turtinė padėtis turi būti lygi, jeigu nėra kokio nors moralinio 
pagrindo (tokio kaip neturtingiausiųjų padėties gerinimas) tam, kad jų 
turtinė padėtis būtų nelygi. 


Teiginiais, panašiais į tą, kuris formuluojamas trečioje prielaidoje, 
užsiimsime netrukus. Dabar sutelkime dėmesį į pirmąją prielaidą - į 

lygybės tezę. Kodėl turtas turi būti paskirstomas po lygiai, jei nėra spe- 
cifinio moralinio pagrindo nukrypti nuo lygybės? (Kodėl apskritai ta- 
riama, kad turto pasiskirstymas privalo turėti kokią nors specifinę struk- 
tūrą?) Kodėl lygybė yra sistemos ramybės (arba tiesiaeigio judėjimo) 
padėtis, nukrypimai nuo kurios gali būti sukeliami tik moralinėmis pa- 
stangomis? Daugelyje „argumentų“ už lygybę paprasčiausiai postu- 
luojama, kad žmonių nelygybė yra moraliai atsitiktinė ir todėl turi būti 
teisinama. Lygybės prielaida dažnai pateikiama tokiomis formuluotė- 
mis: „Nelygus Žmonių traktavimas turi būti pateisinamas.“*! Tačiau 
nuėjęs į vieną kino teatrą, o ne į kitą, greta esantį, ar turėčiau teisintis 
dėl to, kad skirtingai traktuoju dviejų kino teatrų savininkus? Ar ne- 
pakanka to, kad man labiau patinka tas, o ne kitas? Nelygaus traktavi- 
mo pateisinimo reikalavimas yra taikytinas šiuolaikinei valdžiai. Čia tu- 
rime reikalą su visus liečiančiu centralizuotu procesu, kur niekam ne- 
leidžiama savavališkai traktuoti žmonių. Tačiau laisvoje visuomenėje 
didžioji paskirstymo dalis vyksta ne valdžios kanalais; lokalinių indi- 
vidualių mainų rezultatas nėra laikytinas „valstybės veiksmu“. Jeigu 
nėra vieno agento, kuris vienaip ar kitaip „traktuoja“ visus kitus, ir visi 
turi teisę laisvai disponuoti savo ištekliais, tai neaišku, kuo remiantis 
tariama, jog skirtingo traktavimo teisinimo maksima bus plačiai taiko- 
ma. Kodėl žmonių skirtumus būtina pateisinti? Kodėl manoma, kad 
privalu keisti, švelninti arba atlyginti bet kokią nelygybę, jeigu ji gali 
būti keičiama, švelninama arba atlyginama? Gal čia dera pasitelkti vi- 
suomeninio bendradarbiavimo idėją: net jeigu lygybės prielaida (pa- 
vyzdžiui, pirminių gėrybių ar kitų žmonėms rūpimų dalykų atžvilgiu) 
negalioja visiems žmonėms, galbūt ji galioja tarpusavyje bendradar- 
biaujantiems? Tačiau sunku rasti šią tezę pagrindžiantį argumentą; Ži- 
noma, ne visi bendradarbiaujantys žmonės eksplicitiškai priima šią 
prielaidą kaip vieną iš jų bendradarbiavimo sąlygų. Ir jeigu ji būtų pri- 
mesta, tai vienas iš neigiamų padarinių būtų tai, kad turtingesnieji įgy- 
tų paskatų atsisakyti (ir drausti kitiems iš saviškių) bendradarbiauti su 
mažiau pasiturinčiais žmonėmis. Juk įsitraukdama į tokią visuomeni- 
nio bendradarbiavimo sistemą, kuri yra naudinga mažiau pasiturin- 
tiems, labiau pasiturinčių žmonių grupė rimtai pablogintų savo padėtį 
ją sulygindama su mažiausiai pasiturinčiųjų grupės padėtimi. Kitame 
skyriuje aptarsiu neseniai iškeltą svarbų argumentą už lygybę, ir paro- 
dysiu, kad jis nepasiekia savo tikslo. Čia mums pakanka pabrėžti, jog 
tas ryšys, kurį argumentas D mėgina rasti tarp nepelnytų prigimtinių 

galių prielaidos ir kokios nors išvados apie paskirstymo pobūdį, postu- 
luoja lygybę kaip normą (nuo kurios leistina nukrypti tik turint tai pa- 
teisinančių moralinių argumentų); tad pats savaime argumentas D ne- 
gali paremti jokios šio pobūdžio išvados apie lygybę. 


Negatyvusis argumentas 


Neradę įtikinamo pozityvaus argumento, susiejančio tezę, 
kad žmonių prigimtinės galios nėra jų pelnytos, su išvada, kad turtinė 
nelygybė negali būti grindžiama šių galių nelygybe, dabar panagrinė- 
kime tai, ką pavadinome Rawlso negatyviuoju argumentu: kai tezė, jog 
žmonių prigimtinės galios nėra jų pelnytos, yra panaudojama atremti 
galimam argumentui prieš Rawlso poziciją. (Jeigu lygybę ginantis ar- 
gumentas D būtų priimtinas, tai negatyvus galimų prieštaravimų atrė- 
mimo uždavinys būtų dalis pozityviosios užduoties, t.y. parodyti, jog 
lygybės prielaida negali būti atmesta jokiu konkrečiu atveju.) Panagri- 
nėkime šį galimą kontrargumentą E Rawlso pozicijai: 


1. Žmonių prigimtinės galios yra jų pelnytos. 

2. Jeigu Žmonės pelnytai turi X, tai jie pelnytai turi ir Y, jeigu Y išplaukia 
iš X. 

3. Žmonių turtiniai skirtumai išplaukia iš prigimtinių galių skirtumų. 


Vadinasi, 


4. Žmonių turtiniai skirtumai yra jų pelnyti. 
5. Jeigu Žmonės yra pelnę X, tai jis jiems turi priklausyti (šis reikalavimas 


anuliuoja bet kokią lygybės prezumpciją to daikto atžvilgiu). 


Rawlsas, atmesdamas pirmąją prielaidą, atmestų šį kontrargumen- 
tą. Tad čia pastebime tam tikrą ryšį tarp teiginio, jog prigimtinių galių 
pasiskirstymas yra atsitiktinis, ir teiginio, jog paskirstymas neturi pri- 
klausyti nuo prigimtinių galių. Tačiau šiam ryšiui negalima teikti ypa- 
tingos reikšmės, nes yra kitų panašaus pobūdžio argumentų. Pavyz- 
džiu gali būti argumentas F, kuris prasideda taip: 


1. Jeigu žmogus turi X ir jeigu turėdamas X (nesvarbu, pelnytai ar nepel- 


nytai) jis nepažeidžia jokio kito žmogaus teisių (Locke'o prasme) į X, ir 

jeigu Y išplaukia (kyla ir pan.) iš X vykstant procesui, kuris pats savai- 

me nežeidžia jokių teisių,* tai jis turi teisę į Y. 
2. Tai, kad žmogus turi tam tikras prigimtines galias, nežeidžia jokio kito 


žmogaus teisių. 


Toliau argumentuojama, jog žmonės turi nuosavybės teisę į tai, ką jie 
sukuria, t.y. į savo darbo produktą, ir į tai, ką įgyja iš kitų dovanojimu 
arba mainais. Netiesa, kad asmuo nusipelno Y (pavyzdžiui, teisę turėti 
savo paties nupieštą paveikslą, pagyrimo už tai, kad parašė Teisingumo 
teoriją ir t.t.), tik jeigu jis užsidirbo (arba kitaip pelnytai gavo) visa tai, ką 
panaudojo (įskaitant prigimtines galias) Y įsigijimo procese. Kai kuriuos 
iš daiktų, kuriais jis pasinaudoja, jis gali paprasčiausiai turėti, nepažeis- 
damas teisingumo reikalavimų. Visai nebūtina, kad asmens nuopelno 
pagrindai patys būtų asmens pelnyti nuo pradžios iki galo. 

Mažų mažiausiai šias tezes apie nuopelną galime sugretinti su te- 
zėmis apie teises. Ir jeigu tariame, kad Žmonės yra savo prigimtinių ga- 
lių savininkai, tai puikiai suveiks argumentas, lygiagretus aukščiau pa- 
teiktam argumentui E, jeigu „nuopelno“ terminą jame pakeisime „tei- 
sės“ terminu. Tai mums duoda priimtiną argumentą G: 


Žmonės turi teisę į savo prigimtines galias. 
2. Jeigu Žmonės turi teisę į X, tai jie turi teisę ir į visa tai, kas iš X išplau- 
kia (vykstant tam tikriems procesams). 


3. Žmonių turtiniai skirtumai išplaukia iš jų prigimtinių galių skirtumų. 
Vadinasi, 


4. Žmonės turi teisę į savo turtą. 
5. Jeigu Žmonės turi teisę į X, tai jis jiems turi ir priklausyti (šis reikalavi- 


mas anuliuoja bet kokią lygybės prezumpciją to daikto atžvilgiu). 


* Kalbu apie procesą, kuris sukurtų asmens teisę į Y, jeigu asmuo turėtų teisę į X. 
Kalbėdamas apie teises Locke'o prasme, turiu omenyje tas neprievartavimo, neapgau- 
dinėjimo ir panašias teises, kurios turi būti pripažįstamos minimalioje valstybėje (jas ap- 
tarėme I dalyje). Kadangi manau, jog jos yra vienintelės teisės, kurias žmonės turi (be 
tų, kurias jie įgyja specialiais aktais), man čia nebuvo būtina pabrėžti, kad kalbama apie 
teises Locke'o prasme. Tačiau tas, kuris mano, jog kai kurie žmonės turi teisę į kitų žmo- 
nių darbo vaisius, neigtų pirmąją prielaidą pateiktoje jos formuluotėje. Jeigu nebūčiau 
pabrėžęs, kad kalbama apie Locke'o teises, jis galėtų pripažinti prielaidos (1) teisingu- 
mą, bet nepripažinti prielaidos (2) arba tolesnių žingsnių teisingumo. 

Nepriklausomai nuo to, ar žmonių prigimtinės galios yra atsitikti- 
nės moralės požiūriu, jie turi teisę naudotis jomis ir tuo, kas iš jų iš- 
plaukia.* 

Pripažinimo, jog Žmonės turi teisę naudotis savo prigimtinėmis ga- 
liomis (argumento G pirmoji prielaida), gali reikėti tam, kad išvengtu- 
me skirtumo principo griežtojo taikymo, kuris, kaip jau matėme, gene- 
ruotų dar stipresnes nuosavybės teises į kitus asmenis nei paprastai ge- 
neruoja perskirstymo teorijos. Rawlsui atrodo, jog šio padarinio jam 
pavyksta išvengti/ž nes Žmonės jo pirminėje pozicijoje laisvės princi- 
pui teikia leksikografinį prioritetą prieš skirtumo principą, taikomą 
sprendžiant ne tik ekonominės gerovės, bet ir sveikatos, gyvenimo 
trukmės bei kitus klausimus. (Tačiau prisiminkime 29 išnašą aukščiau.) 

Neradome jokio įtikinamo argumento, įrodančio, kad turtinė nely- 
gybė, kylanti iš prigimtinių galių skirtingumo, turi būti eliminuojama 
arba minimizuojama. Ar idėja, kad žmonių prigimtinės galios yra atsi- 
tiktinės moralės požiūriu, gali būti panaudota kitaip, pavyzdžiui, pa- 
grindžiant tam tikrą pirminės pozicijos formą? Žinoma, jeigu tos formos 
paskirtis būtų anuliuoti turtinę nelygybę, atsirandančią dėl prigimtinių 
galių skirtingumo, tai mums reikėtų paties šio tikslo pagrindimo, ir to- 
dėl grįžtume prie mūsų nesėkmingo mėginimo pagrįsti išvadą, jog to- 
kia nelygybė turi būti šalinama. Tačiau pirminės pozicijos formavimas 
gali vykti kitaip - neleidžiant pirminės pozicijos dalyviams turėti jokių 
Žinių apie savo prigimtines galias. Tokiu atveju nuoroda į faktą, jog 
prigimtinės galios yra atsitiktinės moralės požiūriu, padėtų įvesti ir pa- 
grįsti nežinojimo uždangą. Tačiau kaip tai galima padaryti; kodėl ži- 
nios apie prigimtines galias turi būti šalinamos iš pirminės pozicijos? 
Galbūt principas čia būtų tai, kad jeigu kurie nors žmonių bruožai yra 
atsitiktiniai moralės požiūriu, tai pirminės pozicijos dalyviai neturi Ži- 


* Jeigu niekas, kas yra moraliai reikšminga, negalėtų atsirasti iš moraliai atsitiktinių 
dalykų, tai jokio atskiro žmogaus egzistavimas nebūtų moraliai reikšmingas, nes kuris 
iš daugybės spermatozoidų apvaisins kiaušialąstę, yra (kiek mums yra žinoma) atsitik- 
tinis dalykas moralės požiūriu. O tai leidžia iškelti kitą, mažiau apibrėžtą abejonę, nu- 
kreiptą veikiau į Rawlso pozicijos dvasią, o ne į jos raidę. Kiekvienas egzistuojantis as- 
muo yra tam tikro proceso rezultatas, kur vieno spermatozoido sėkmė nėra labiau pel- 
nyta nei milijono kitų nesėkmė. Ar norėtume, kad šis procesas būtų „sąžiningesnis“ 
Rawlso kriterijaus prasme, ar kad būtų atitaisomas jo „neteisingumas“? Mums turi kelti 
įtarimą kiekvienas principas, kuris moraliai pasmerktų tą procesą, kurio dėka atsirado- 
me pasaulyje, taigi, kuris griautų pačios mūsų egzistencijos teisėtumą. 

noti, kad jie tų bruožų turi. Bet tai reikštų, jog jie negali nicko apie save 
žinoti, nes bet kuris jų bruožas (racionalumas, pasirinkimo galia, ilges- 
nė nei trijų dienų gyvenimo trukmė, atminties turėjimas, gebėjimas ko- 
munikuoti su kitais į save panašiais organizmais) priklausys nuo fak- 
to, jog spermatozoidas ir kiaušialąstė, iš kurių jie atsirado, turėjo spe- 
cifinę genetinę medžiagą. Fizinis faktas, kad tose konkrečiose gameto- 
se buvo specifiškai organizuotų cheminių elementų (kad tai buvo žmo- 
nių, o ne žiurkių ar medžių genai), moralės požiūriu yra atsitiktinis da- 
lykas. Tačiau asmenys pirminėje pozicijoje turi žinoti bent kai kuriuos 
savo atributus. 

Galbūt paskubėjome su idėja, jog Žinios apie racionalumą ir kitus 
bruožus turi būti šalinamos vien todėl, kad šie bruožai kyla iš moraliai 
atsitiktinių faktų. Juk šie bruožai taip pat turi moralinės reikšmės, t.y. 
nuo jų priklauso arba iš jų kyla moraliniai faktai. Čia pastebime, jog 
teiginys, kad tam tikras faktas yra atsitiktinis moralės požiūriu, yra 
dviprasmiškas. Jis gali reikšti tai, jog nėra jokio moralinio pagrindo tam 
faktui būti faktų; arba jis gali reikšti tai, jog to fakto pobūdis neturi nei 
moralinės reikšmės, nei moralinių padarinių. Racionalumas, pasirinki- 
mo galia ir t.t. nėra moraliai atsitiktiniai dalykai šia antrąja prasme. Ta- 
čiau jeigu dėl to šie bruožai lieka šiapus nežinojimo uždangos, tai iš- 
kyla problema, jog prigimtinės galios, apie kurias visas Žinias Rawlsas 
nori pašalinti iš pirminės pozicijos, šia prasme taip pat nėra moraliai 
atsitiktinės. Bet kuriuo atveju dabar gali būti svarstoma proprietarinės 
teorijos tezė, kad moralinės teisės gali kilti iš (arba gali būti iš dalies 
grindžiami) tokių faktų. Taigi nesant argumento, įrodančio, jog turtinė 
nelygybė, susiklostanti dėl prigimtinių galių skirtingumo, turi būti ša- 
linama, tampa neaišku, kaip kurios nors pirminės pozicijos ypatybės 
gali būti grindžiamos apeliuojant į (dviprasmišką) tezę, jog prigimti- 
nių galių skirtingumai yra atsitiktiniai moralės požiūriu. 


Kolektyvinis turtas 


Atrodo, jog Rawlsas vadovaujasi požiūriu, kad kiekvienas 
yra prigimtinių galių visumos (kaip savotiško bendro fondo) dalinin- 
kas ir kad čia niekas neturi jokių išimtinių teisių. Skirtingų Žmonių pri- 
gimtinės galios traktuojamos kaip „kolektyvinis turtas“ .* 

Matome, kad skirtumo principas faktiškai išreiškia sutarimą prigimtinių 
talentų paskirstymą traktuoti kaip bendrą turtą ir dalytis šio paskirstymo 
vaisiais, kad ir kokie jie būtų. Tie, kuriems gamta atseikėjo daugiau, kad ir 
kas jie būtų, gali pelnytis iš savo laimės tik tokiomis sąlygomis, kurios lei- 
džia pagerinti situaciją tų, kurie iš gamtos yra gavę mažiau ... Niekas nėra 
nusipelnęs savo didesnių prigimtinių galių ar pranašesnės starto pozicijos 
visuomenėje. Tačiau tai nereiškia, kad šie skirtumai turi būti šalinami. Yra 
kitoks dorojimosi su jais būdas. Pamatinė struktūra gali būti sutvarkyta 
taip, kad šie atsitiktinumo nulemti pranašumai tarnautų blogiausioje pa- 


dėtyje esantiems.* 


Žmonės skirtingai reaguos į požiūrį, kad jų prigimtinės galios yra 
bendras turtas. Kai kurie protestuos, kartodami Rawlso priekaištus uti- 
litarizmui,? kad toks požiūris „nerimtai traktuoja asmenų skirtingu- 
mą“; ir jiems kils abejonių dėl to, ar toji Kanto rekonstrukcija, kuri at- 
skirų Žmonių gebėjimus ir talentus traktuoja kaip išteklius kitiems, ga- 
li būti adekvati. „Šie du teisingumo principai ... atmeta net tendenciją 
žmones laikyti priemonėmis vienas kito gerovei.“** Taip, bet tik tuo at- 
veju, jeigu ypač pabrėžiame skirtumą tarp asmens ir jo talentų, gebėji- 
mų bei ypatingų bruožų. Tačiau kyla klausimas, ar nubrėžiant tokią 
griežtą skiriamąją liniją dar gali išlikti kokia nors nuosekli asmens kon- 
cepcija. Sunku suprasti, kodėl mes, kiekvienas pasižymintis įvairiais 
specifiniais bruožais, turėtume džiaugtis dėl to, kad tik taip išgrynin- 
tas asmuo mumyse nėra laikytinas (tik) priemone. 

Atskirų žmonių talentai ir gebėjimai yra laisvos visuomenės turtas; 
kiti visuomenės nariai gauna iš jų naudos, ir jų pačių padėtis yra ge- 
resnė šiam turtui esant visuomenėje, nei toji padėtis, kurią jie turėtų jį 
nukėlus į kitur arba į niekur. (Kitaip jie nesirinktų dalyvavimo visuo- 
menėje alternatyvos.) Ilgalaikėje perspektyvoje gyvenimas nėra pasto- 
vios sumos lošimas, kuriame gabesnių ar energingesnių Žmonių išlošis 
reiškia kitų žmonių pralošį. Laisvoje visuomenėje žmonių talentai duo- 
da naudos visiems, ne tik jiems patiems. Ar požiūris į žmonių prigim- 
tines galias, kaip į kolektyvinį turtą, grindžiamas noru iš jų išspausti 
dar daugiau naudos? Kuo grindžiamas šis noras? 


Niekas visuomenėje nėra nusipelnęs savo didesnių prigimtinių galių ar sa- 


vo pranašesnės starto pozicijos. Tačiau tai nereiškia, kad šie skirtumai turi 

būti šalinami. Yra kitoks dorojimosi su jais būdas. Pamatinė struktūra gali 
būti sutvarkyta taip, kad šie atsitiktinumo nulemti pranašumai tarnautų 


blogiausioje padėtyje esantiems.*" 


O kas, jeigu nebūtų „kitokio dorojimosi su jais būdo“? Ar iš to iš- 
plauktų, kad šie skirtumai turi būti šalinami? Kaip konkrečiai tai at- 
rodytų prigimtinių galių atveju? Jeigu Žmonių gebėjimai bei talentai 
negalėtų būti pakinkyti tarnavimo kitiems labui, tai ar nereikėtų kažką 
daryti, kad pašalintume šiuos išskirtinius gebėjimus bei talentus, ir ar 
nereikėtų uždrausti asmeniui jais naudotis savo paties ar jo pasirinkto 
kito asmens labui, net jeigu toks draudimas nepagerintų absoliučios 
padėties tų, kuriems nepavyksta savo naudai pasikinkyti kitų žmonių 
gebėjimų ir talentų? Ar tikrai būtų neįtikinamas teiginys, jog šios tei- 
singumo koncepcijos ištakose glūdi pavydas, formuojantis jos pamati- 
nę idėją.* 


* Ar leksikografinis prioritetas, kurį pirminėje pozicijoje Rawlsas teikia laisvei, ne- 
leistų vadovaujantis skirtumo principu gebėjimus ir talentus apmokestinti pagalvės mo- 
kesčiu? Pagalvės mokesčio teisėtumą įtaigoja tai, kad Rawlsas naudoja tokius terminus 
kaip „kolektyvinis turtas“ ir „bendras turtas“. Tie, kurie deramai neišnaudoja visų savo 
gebėjimų, netikusiai naudoja visuomeninį turtą. (Švaisto visuomeninę nuosavybę?) Gal- 
būt pats Rawlsas nedarytų tokių radikalių išvadų iš savo terminologijos, tačiau mums 
reikia paaiškinimo, kodėl pirminės pozicijos dalyviai nepriimtų šios radikalesnės inter- 
pretacijos. Laisvės sąvoka turi būti išaiškinta taip, kad ji neleistų pripažinti pagalvės mo- 
kesčio, bet kartu toleruotų kitas apmokestinimo schemas. Talentai ir gebėjimai gali būti 
„pakinkomi“ be pagalvės mokesčio; „pakiikymas“ čia yra visiškai tinkamas terminas - 
kaip jis yra tinkamas kalbant apie pakinkytą arklį, kuris gali niekada nepajudėti, bet kar- 
tą pajudėjęs, kartu turi traukti ir vežimą. 

Kalbant apie pavydą, tai sprendžiant klausimą, ką pasirinkti - ar tą situaciją, kai A 
turi dešimt, o B turi penkis, ar situaciją, kai A turi aštuonis, o B turi penkis - skirtumo 
principas teiktų pirmenybę pastarajam pasirinkimui. Tad nepaisant Rawlso tikinimų, 
skirtumo principas yra neefektyvus ta prasme, kad kartais jis teiks pirmenybę stalus guo 
padėčiai, o ne paretiškai optimalesniam, bet mažiau lygiam paskirstymui. Šį jo neefek- 
tyvumą galima būtų pašalinti paprastą skirtumo principą pakeitus pakopiniu skirtumo 
principu, kuris reikalauja maksimizuoti neturtingiausios grupės padėtį ir, šią sąlygą pa- 
tenkinus, maksimizuoti kitos, tolesnės neturtingiausios grupės padėtį. Šią idėją taip pat 
kelia A. K. Senas (Collective Choice and Social Welfare, p. 138, išnaša), ir ją pripažįsta Rawl- 
sas (p. 83). Tačiau toks pakopinis principas nesiremia ta lygybės teisėtumo prezumpci- 
ja, kuria vadovaujasi Rawlsas. Kaip tada Rawlsas galėtų pakopinio skirtumo principo 
numatomą specifinę nelygybę pateisinti prieš asmenį, priklausantį neturtingiausiai gru- 
pei? Galbūt dėl šių problemų kyla neaiškumas (p. 83), ar Rawlsas priima pakopinį skir- 
tumo principą. 


244 II DALIS. TOLYN NUO MINIMALIOS VALSTYBĖS? 

Zonduodami Rawlso teoriją, naudojomės savo proprietarine valdų 
teisingumo koncepcija ir kartu siekėme pagilinti proprietarinės koncep- 
cijos supratimą gretindami ją su alternatyvia — nuodugnia ir elegantiš- 
ka Rawlso paskirstomojo teisingumo teorija. Manau, kad užčiuopėme 
giluminius Rawlso teorijos trūkumus. Atsižvelgiu į Rawlso nuolat pa- 
brėžiamą mintį, kad jokia teorija negali būti įvertinta sutelkus kritikos 
dėmesį į kurį nors atskirą jos bruožą ar dalį, kad teorija turi būti verti- 
nama kaip visuma (neperskaitęs visos Rawlso knygos, skaitytojas ne- 
žinos, kokia išsami gali būti tokia visuma), ir kad negalima tikėtis to- 
bulos teorijos. Vis dėlto išnagrinėjome svarbią Rawlso teorijos dalį ir 
jos pamatines prielaidas. Suvokiu ir tai, koks neišsamus buvo proprie- 
tarinės valdų teisingumo teorijos išdėstymas. Tačiau nemanau, kad pri- 
valėjome suformuluoti išsamią teorinę alternatyvą tam, kad galėtume 
atmesti Rawlso teoriją, kuri yra neabejotinas žingsnis pirmyn palyginti 
su utilitarizmu; juk panašiai ir Rawlsui, kad galėtų atmesti utilitariz- 
mą, neprireikė išsamios alternatyvios teorijos. Ko dar reikėtų, kad su- 
kurtume geresnę teoriją, jeigu nepakanka bendrais bruožais suformu- 
luoti įtikinamo alternatyvaus požiūrio, kuris atskleidžia išsamiausios 
esamos teorijos trūkumus? Spręsdami šį klausimą, kaip ir daugelį ki- 
tų, galime mokytis iš Rawlso. 

Šiame skyriuje pradėjome paskirstomojo teisingumo analizę, kad 
įvertintume tezę, jog valstybė, disponuojanti didesnėmis galiomis nei 
minimali valstybė, gali būti pateisinama remiantis tuo, kad ji yra būti- 
nas arba labiausiai tinkamas paskirstomojo teisingumo įgyvendinimo 
įrankis. Mūsų teikiamos proprietarinės valdų teisingumo teorijos po- 
žiūriu, nėra jokio argumento, grindžiamo dviem pirmaisiais paskirsto- 
mojo teisingumo principais - nuosavybės įgijimo ir nuosavybės perda- 
vimo, - kuris leistų pateisinti tokią platesnių galių valstybę. Jeigu tur- 
to pasiskirstymas susiklosto deramai, tai nėra jokio pagrindo kurti pla- 
tesnių galių valstybę, kuri užsiimtų paskirstomuoju teisingumu .** 
(Kaip matėme, Locke'o išlyga taip pat neatveria durų platesnių galių 
valstybei.) Šių principų pažeidimo atveju ima veikti neteisingumo ati- 
taisymo principas. Galbūt kai kuriuos struktūrinius paskirstomojo tei- 
singumo principus geriausia traktuoti kaip praktines taisykles, kurias 
taikant galima daugmaž pasiekti bendrus neteisingumo atitaisymo 
principo taikymo rezultatus. Pavyzdžiui, atsižvelgus į tai, kad turime 
nepakankamai istorinės informacijos ir tarus, kad (1) neteisingumo au- 

kos paprastai atsiduria blogesnėje padėtyje nei buvo ir kad (2) labai ti- 
kėtina, jog tie, kurie priklauso neturtingiausiai grupei, yra didžiausio 
neteisingumo aukos (arba jų palikuonys) ir todėl joms priklauso kom- 
pensacija iš tų, kurie pelnėsi iš tokio neteisingumo (tarus, kad šie pri- 
klauso pasiturinčiųjų grupei, nors kartais nusikaltėliai priklausys ne- 
turtingiausiai grupei), tada apytikrė praeities skriaudų atitaisymo tai- 
syklė galėtų atrodyti maždaug taip: organizuokime visuomenę taip, 
kad būtų maksimizuojama gerovė tos grupės, kurios padėtis visuome- 
nėje - blogiausia. Šis konkretus pavyzdys gali atrodyti neįtikinamas, 
tačiau kiekviena visuomenė turės spręsti vieną svarbų klausimą: atsi- 
žvelgiant į specifinę mūsų istoriją, kokia praktiškai veiksminga taisyklė 
leistų labiausiai priartėti prie rezultato, kurį duotų nuoseklus neteisin- 
gumo atitaisymo principo taikymas mūsų visuomenėje? Čia kyla labai 
sudėtingų klausimų, kuriuos geriausia atidėti į šalį, kol neturime siste- 
minės neteisingumo atitaisymo principo traktuotės. Neturint tokios 
traktuotės, pritaikytos konkrečiai visuomenei, negalima naudojantis čia 
pateikta analize ir teorija smerkti kurią nors konkrečią perskirstymo 
schemą, nebent būtų akivaizdu, kad jos negalima pateisinti jokiais ne- 
teisingumo atitaisymo argumentais. Nors socializmo įvedimas būtų 
per daug didelė bausmė už mūsų nuodėmes, praeityje vykdytas netei- 
singumas gali būti toks didelis, kad norėdami jį atitaisyti trumpam ga- 
lime būti priversti sukurti didesnių galių valstybę. 


8 SKYRIUS 


Lygybė, pavydas, 


išnaudojimas ir t.t. 


Lygybė 


Nors dažnai postuluojama, kad socialinių institucijų kei- 
timas vardan didesnės materialinės lygybės yra teisėtas, tačiau retai 
mėginama šį postulatą pagrįsti. Autoriai atkreipia dėmesį į tai, kad tam 
tikroje visuomenėje 1 procentų turtingiausių gyventojų valdo turto da- 
lį, didesnę už šį procentą, ir kad x procentai neturtingiausių gyvento- 
jų valdo mažiau nei tiek; kad gautume viršutiniojo 1 procento valdo- 
mo turto atitikmenį apačioje, turime žvelgti į apatinį procentą p (kur p 
yra kur kas didesnis už n) ir t.t. Vėliau jie ima svarstyti, kaip tokią pa- 
dėtį pakeisti. Proprietarinės teisingumo koncepcijos požiūriu, negali- 
ma nuspręsti, ar valstybė, vien žvelgdama į turto pasiskirstymo profi- 
lį ir su tuo susijusius faktus, turi kažką daryti tokiai situacijai pakeisti. 
Viskas priklauso nuo to, kaip toks pasiskirstymas atsirado. Kai kurie 
procesai, generuojantys tokį rezultatą, būtų teisėti, ir visi proceso da- 
lyviai atitinkamai teisėtai disponuotų savo turtu. Jeigu šie turto pasi- 
skirstymo faktai kilo teisėto proceso eigoje, tai jie yra teisėti. Tai, žino- 
ma, nereiškia, kad jie negali būti pakeisti, jeigu tai daroma nepažei- 
džiant Žmonių teisių. Asmuo, teikiantis pirmenybę tam tikrai galuti- 
nės būklės struktūrai, gali perduoti visą arba dalį savo turto kitiems 
taip, kad (bent laikinai) būtų priartėta prie jo geidžiamos paskirstymo 
struktūros. 

Proprietarinė teisingumo koncepcija nesiremia lygybės (ar kurios 
nors kitos visuminės galutinės būklės arba struktūros) teisėtumo pre- 
zumpcija. Negalima paprasčiausiai postuluoti, kad bet kuri teisingumo 
teorija turi remtis lygybės prielaida. Stebėtinai mažai esama lygybę gi- 
nančių argumentų, kurie galėtų atlaikyti kritiką, pagrįstą neglobaline 
ir nestruktūrine asmens valdų teisingumo koncepcija.! (Tačiau yra tik- 
ras perteklius koncepcijų, neargumentuotai postuluojančių lygybės 

prezumpciją.) Pasvarstysiu vieną argumentą, pastaraisiais metais su- 
laukusį rimto filosofų dėmesio; jį pateikė Bernardas Williamsas savo 
įtakingame straipsnyje „Lygybės idėja“ .* (Be abejo, daugeliui skaityto- 
jų atrodys, kad viską lemia koks nors kitas argumentas; norėčiau pa- 
matyti :g argumentą, aiškiai ir detaliai išdėstytą.) 


Paliekant nuošaly prevencinės medicinos klausimą, deramas gydymo pa- 
slaugų paskirstymo pagrindas yra sveikatos sutrikimas; teigiu tai kaip bū- 
tiną tiesą. Nors sveikatos sutrikimas daugelyje visuomenių gali funkcio- 
nuoti kaip būtina gydymo paslaugų gavimo sąlyga, tačiau jis nefunkcio- 
nuoja kaip pakankama sąlyga, nes tokios paslaugos kainuoja pinigus, o ne 
visi ligoniai jų turi; tad pinigų turėjimas faktiškai tampa papildoma būtina 
sąlyga gydymo paslaugai gauti. ... Esant situacijai, kurioje, pavyzdžiui, tur- 
tingumas yra papildoma būtina gydymo paslaugų gavimo sąlyga, galime 
dar kartą pritaikyti lygybės ir nelygybės sąvokas: šįkart ne ryšium su svei- 
kų Žmonių ir ligonių nelygybe, bet ryšium su turtingų ir neturtingų ligo- 
nių nelygybe, nes akivaizdžiai esti situacija, kai Žmonės, turintys vienodus 
poreikius, negauna vienodų paslaugų, nors poreikiai yra paslaugų pagrin- 
das. Tokia padėtis yra iracionali ... yra situacija, kurioje proto argumentų 
nepakanka; situacija, nepakankamai kontroliuojama proto argumentų, tai- 


gi paties proto? 


Atrodo, jog Williamsas argumentuoja, kad jeigu iš daugelio skirtin- 
gų tam tikros veiklos aprašymų vienas nusako jos „vidinį tikslą“, tai 
galima teigti (teigti kaip būtiną tiesą), jog vienintelis deramas tokios 
veiklos vykdymo (arba jos paskirstymo, jeigu ji yra trūkstamas ištek- 
lius) pagrindas sietinas su jos vidinio tikslo realizavimo efektyvumu. 
Jeigu tokia veikla susijusi su kitais žmonėmis, tai vienintelis deramas 
jos paskirstymo kriterijus yra tų Žmonių poreikiai, jeigu tokių esama. 
Būtent todėl Williamas teigia (kaip būtiną tiesą), jog vienintelis dera- 
mas gydymo paslaugų paskirstymo kriterijus yra gydymosi poreikis. 
Tokiu atveju vienintelis deramas barzdaskučio paslaugų paskirstymo 
kriterijus būtų barzdos nuskutimo poreikis. Tačiau kodėl vidinis tam 
tikros veiklos tikslas turi pirmenybę, pavyzdžiui, prieš šia veikla užsi- 
imančio asmens specifinį tikslą? (Nekreipiame dėmesio į klausimą, ar 
ta veikla gali būti aprašoma dviem skirtingais būdais, nusakančiais 
skirtingus jos vidinius tikslus.) Jeigu asmuo tampa barzdaskučiu pa- 
prasčiausiai dėl to, kad jam patinka bendrauti su labai skirtingais 

žmonėmis, tai ar jis pažeidžia teisingumą, skirdamas savo paslaugas 
tiems, su kuriais labiausiai nori pabendrauti? Arba jeigu barzdaskučiu 
jis dirba tik tam, kad užsidirbtų pinigų sumokėti už mokslą, tai ar jis 
turi teisę skusti barzdas tik tiems, kurie už tai dosniai atsilygina? Ko- 
dėl barzdaskutys, paskirstydamas savo paslaugas, negali naudotis tais 
pačiais kriterijais, kuriais naudojasi tas, kurio veikla neturi jokio kitus 
liečiančio vidinio tikslo? Ar sodininkas turi teikti savo paslaugas tiems 
sodams, kuriems labiausiai jų reikia? 

Kuo skiriasi gydytojo situacija? Kodėl jo paslaugos turi būti skirsto- 
mos pagal vidinį gydymo veiklos tikslą? (Jeigu nebūtų jo paslaugų 
„stygiaus“, ar tada jam būtų leidžiama naudotis kitais kriterijais pa- 
skirstant savo paslaugas?) Atrodo gana akivaizdu, kad jis neprivalo to 
daryti; kodėl vien dėl to, kad jis turi šiuos įgūdžius, jis privalo pakelti 
geidžiamo paskirstymo kaštus, kodėl šioje specifinėje praktikos srityje 
jo laisvė siekti savo tikslų turi būti siauresnė nei kitų? Sakoma, kad vi- 
suomenė turi imtis kažkokių priemonių tam, kad gydytojas, siekdamas 
savo tikslų, teiktų savo paslaugas pagal poreikius: ji, pavyzdžiui, turė- 
tų jam už tai mokėti. Tačiau kodėl visuomenė turėtų tai daryti? (Ar to- 
kių pat priemonių ji turėtų imtis ir barzdaskučių atveju?) Galbūt todėl, 
kad gydymas yra labai svarbi paslauga, kuri žmonėms itin reikalinga. 
Bet juk tas pat pasakytina apie maitinimą, nors žemdirbystė neturi vi- 
dinio tikslo, susijusio su kitais žmonėmis taip, kaip su jais susijęs gy- 
dymas. Lukštendami Williamso argumentą iki jo branduolio, pasiekia- 
me jo prielaidą, jog visuomenė (t.y. kiekvienas iš mūsų tam tikroje or- 
ganizuotoje tarpusavio sąveikoje) privalo rūpintis tuo, kad būtų tenki- 
nami svarbiausi jos narių poreikiai. Ši tezė, žinoma, keliama nuo seno. 
Williamsas jos visiškai neargumentuoja.* Kaip ir kitiems, Williamsui 
rūpi tik paskirstymo klausimas. Jam nerūpi, iš kur atsiranda paskirsto- 


* Williamso poziciją aptarėme neliesdami esencialistinės koncepcijos, pagal kurią kai 
kurios veiklos rūšys būtinai implikuoja tam tikrus tikslus. Vietoje to tikslus siejome su 
veiksmų aprašymais. Esencializmo problemos tik temdo analizę, ir vis vien palieka atvi- 
rą klausimą, kodėl vienintelis deramas tam tikros veiklos paskirstymo pagrindas yra jos 
esencialistinis tikslas. Keliant tokią esencialistinę tezę siekiama išvengti situacijos, kai 
kažkas pareiškia: tarkime, kad „šmydymas“ yra veikla, visais požiūriais panaši į gydy- 
mą, išskyrus tai, kad ja užsiimantis asmuo siekia užsidirbti pinigų; ar Williamsas patei- 
kė kokį nors argumentą, parodantį, kodėl šmydymo paslaugos turi būti teikiamos pagal 
poreikius? 

mieji daiktai ar paslaugos. Todėl jis nesvarsto klausimo, ar jie nėra su- 
siję su žmonėmis, kurie turi teisę jais disponuoti (tai neabejotinai pasa- 
kytina apie paslaugas, t.y žmonių veiksmus) ir kurie todėl gali patys 
spręsti, kam ir kodėl jie juos perduos ar suteiks. 


Galimybių lygybė 


Galimybių lygybę daugelis autorių laiko minimaliu egali- 
tariniu tikslu; abejonių jiems kelia (jei apskritai kelia) tik tai, kad šis rei- 
kalavimas yra pernelyg silpnas. (Daugelis autorių taip pat suvokia, jog 
šeimos egzistavimas trukdo visiškai realizuoti šį tikslą.) Tokios lygy- 
bės galima siekti dviem būdais: arba tiesiogiai bloginti padėtį tų, kurių 
galimybės didesnės, arba gerinti padėtį tų, kurių galimybės mažesnės. 
Pastarajai alternatyvai realizuoti reikia išteklių, tad ji irgi implikuoja 
padėties pabloginimą kai kuriems žmonėms - tiems, iš kurių bus ati- 
mama siekiant pagerinti kitų padėtį. Tačiau turtas, kurį šie žmonės tei- 
sėtai valdo, negali būti teisėtai nusavinamas net siekiant suteikti ki- 
tiems galimybių lygybę. Neturint burtų lazdelės vienintelė leistina 
priemonė galimybių lygybei realizuoti — tai mėginti šiuos žmones įti- 
kinti skirti šiam tikslui dalį savo turto. 

Svarstant galimybių lygybę dažnai naudojamasi lenktynių dėl pri- 
zo modeliu. Lenktynės, kuriose kai kurie startuotų nuo taško, esančio 
arčiau finišo linijos, būtų nesąžiningos, kaip ir lenktynės, kuriose kai 
kurie būtų verčiami bėgti nešini sunkiais svarčiais arba bėgti avėdami 
žvyro pripiltais batais. Tačiau gyvenimas nėra lenktynės, kuriose visi 
varžomės dėl kieno nors įsteigto prizo; nėra jokių bendrų lenktynių, 
kur kažkoks asmuo įvertina kiekvieno laimėjimą. Veikiau yra skirtingi 
žmonės, kitiems duodantys įvairių daiktų. Duodantieji (kiekvienas iš 
mūsų, kartais) paprastai nesidomi gavėjų nuopelnais ar jų vargais; 
jiems rūpi tik tai, ką jie patys gauna mainais. Nėra jokio centralizuoto 
proceso, kuriam vykstant būtų vertinama, kaip žmonės pasinaudoja sa- 
vo galimybėmis; tai nėra visuomeninio bendradarbiavimo ir mainų 
procesų paskirtis. 

Galima suprasti, kodėl tam tikra galimybių nelygybė gali atrodyti 
kaip neteisingumo apraiška, o ne vien kaip nepalankios lemties dalykas, 

nes ne kiekvienam yra atviros visos galimybės (tai būtų tiesa net jeigu 
niekas kitas neturėtų jokio ypatingo pranašumo). Dažnai asmuo, turin- 
tis teisę kitam perduoti dalį savo turto, neturi jokio ypatingo noro jį 
perduoti konkrečiam asmeniui; kitaip yra su paveldo perdavimu savo 
vaikui arba dovana konkrečiam asmeniui. Jis nusprendžia turtą per- 
duoti tam, kuris tenkina tam tikrą sąlygą (pavyzdžiui, kuris mainais 
jam gali pateikti tam tikrą prekę ar paslaugą, kuris jam gali atlikti tam 
tikrą darbą ar gali mokėti atlyginimą), ir jis lygiai taip pat perduotų jį 
bet kuriam kitam asmeniui, tenkinančiam tokią sąlygą. Ar nėra vyk- 
domas neteisingumo aktas, kai daiktą gauna tam tikras asmuo, o ne 
kuris nors kitas, turintis mažiau galimybių patenkinti davėjo keliamą 
sąlygą? Kadangi davėjui nesvarbu, kam jis duoda, jeigu gavėjas tenki- 
na tam tikrą bendrą sąlygą, tai gavėjų galimybių lygybė tokiomis ap- 
linkybėmis nežeistų jokių davėjo teisių. Ji nežeistų ir jokio asmens, tu- 
rinčio daugiau galimybių, teisių; nors jis turi teisę į tai, ką turi, bet ne- 
turi teisės į tai, kad turėtų daugiau nei turi kitas. Tačiau ar nebūtų g2e- 
riau, jeigu asmuo su mažesnėmis galimybėmis turėtų lygias galimybes? 
Jeigu kas nors galėtų jam jų parūpinti nepažeisdamas jokio kito asmens 
teisių (mostelėjęs burtų lazdele?), tai ar nederėtų taip ir padaryti? Ar 
tai nebūtų teisinga? Jeigu tai būtų teisinga, tai ar toks teisingumas pa- 
teisintų ir kai kurių žmonių nuosavybės nusavinimą siekiant gauti iš- 
teklių, kurių prireiktų mėginant pakelti tuos, kurių galimybės menkes- 
nės, į lygesnę konkurencinę poziciją? 

Čia turime reikalų su specifiniu konkurenciniu procesu. Jeigu ne- 
būtų asmens su didesnėmis galimybėmis, tai davėjas galėtų siekti san- 
dorio su kitu, mažesnėmis galimybėmis disponuojančiu asmeniu, ku- 
ris šiomis aplinkybėmis būtų tinkamiausias partneris. Ši padėtis skiria- 
si nuo situacijos, kai tarpusavyje nebendraujančioms, bet panašioms 
būtybėms, gyvenančioms skirtingose planetose, iškyla skirtingų pro- 
blemų ir jos disponuoja skirtingomis galimybėmis realizuojant savo 
skirtingus tikslus. Tokiomis aplinkybėmis vienos būtybės padėtis ne- 
daro poveikio kitos padėčiai; ir nors būtų geriau, jeigu vargingesnė pla- 
neta būtų turtingesnė (taip pat būtų geriau, jeigu turtingiausia planeta 
būtų dar turtingesnė), tai nebūtų teisingesnė padėtis. Ji skiriasi ir nuo 
tos padėties, kai asmuo nesiima, nors galėtų imtis, veiksmų, kurie geri- 
na kito situaciją. Šiomis specifinėmis sąlygomis mažesnių galimybių tu- 

rintis asmuo išloštų, jeigu didesnių galimybių turintis asmuo išvis ne- 
egzistuotų. Didesnių galimybių turintis asmuo gali būti suvokiamas ne 
tik kaip tas, kurio padėtis yra geresnė, arba kaip tas, kuris neteikia pa- 
ramos kitiems, bet ir kaip tas, kuris užkerta kelią arba trukdo mažesnių 
galimybių asmeniui pagerinti savo padėtį. Negalima sakyti, jog as- 
muo, trukdantis kitam vien tuo, kad jis yra patrauklesnis mainų part- 
neris, tiesiogiai blogina kito asmens padėtį - tarytum jį apvogtų. Ir vis 
dėlto, ar mažesnių galimybių asmuo negali teisėtai skųstis tuo, kad jam 
trukdo kitas asmuo, kurio geresnės galimybės patenkinti tam tikrą są- 
lygą nėra pelnytos? (Nekreipiame dėmesio į panašų skundą, kurį kitas 
galėtų pareikšti jo atžvilgiu.) 

Nors jaučiu šiose dviejose pastraipose keliamų klausimų svarbą 
(nes aš pats juos keliu), nemanau, kad jie griauna proprietarinę kon- 
cepciją. Jeigu moteris, vėliau tapusi mano Žmona, atstūmė kitą gerbė- 
ją (su kuriuo šiaip jau būtų susituokusi) iš dalies dėl mano aštraus 
proto ir gražios išvaizdos (jau nekalbant apie mano gerą būdą) - dėl 
mano savybių, kurių nesu pelnęs - tai ar atstumtasis mažiau protin- 
gas ir mažiau gražus jos gerbėjas gali pagrįstai skųstis dėl to, kad jo 
atžvilgiu buvo įvykdytas neteisingumas? Ar dėl to, kad taip užkerta- 
mas kelias kitam gerbėjui laimėti merginos ranką, galima teisėtai nu- 
savinti kai kurių kitų žmonių lėšas ir skirti jas tam, kad jam būtų at- 
likta kosmetinė operacija, suteiktas intelekto lavinimo kursas arba iš- 
ugdytas koks nors įstabus charakterio bruožas, kurio aš neturiu - visa 
tai būtų padaryta tam, kad mūsu, kaip jaunikių, šansai susilygintų? 
(Čia tariu, kad siekiant tokio sulyginimo neleistina bloginti asmens, 
turinčio geresnius šansus, padėties, pavyzdžiui, bjauroti jo veido, 
įšvirkšti jam slopinančių vaistų arba sukelti triukšmą, kad jis negalėtų 
veiksmingai pasinaudoti savo intelektu?) Ne viena iš šių išvadų neiš- 
plaukia. (Prieš ką atstumtasis gerbėjas galėtų pateikti teisėtą skundą? 
Ko jis galėtų reikalauti?) Padėtis nesikeičia ir tuo atveju, jeigu galimy- 
bių nelygybė atsiranda dėl žmonių veiksmų ir mainų kumuliatyvių 
padarinių. Juo labiau tai pasakytina apie vartojimo gėrybes, kurios 
akivaizdžiai neturi tokių trikdančių padarinių trečiosioms šalims. Ar 
neteisinga, kad vaikas auga namuose su plaukymo baseinu ir juo kas- 
dien naudojasi, nors nėra to pelnęs daugiau nei kitas vaikas, kurio na- 
muose nėra baseino? Ar tokia nelygybė turi būti draudžiama? Kodėl 

turi būti protestuojama dėl to, kad suaugęs asmuo perduoda baseiną 
palikimu kitam asmeniui? 

Pagrindinis prieštaravimas teiginiui, kad kiekvienas turi teisę į to- 
kius dalykus kaip galimybių lygybė, gyvybė ir t.t. ir kad tokios teisės 
turi būti įtvirtinamos jėga, yra tai, kad šių „teisių“ realizavimui reikia 
įvairių daiktų, išteklių bei veiksmų, bet jais jau gali teisėtai disponuoti 
kiti žmonės. Niekas neturi teisės į tai, ką realizuojant būtina naudotis 
tam tikrais daiktais bei veiksmais, nuosavybės teise priklausančiais ki- 
tiems žmonėms. Kitų žmonių teisės į konkrečius daiktus (šį pieštuką, jų 
kūnus ir t.t.) ir tai, kaip jie nusprendžia naudotis šiomis teisėmis, api- 
brėžia bet kurio individo išorinę aplinką ir jam prieinamas priemones. 
Jeigu jo tikslui pasiekti reikia priemonių, kurias teisėtai valdo kiti, jis 
turi gauti jų leidimą šiomis priemonėmis naudotis. Net realizuojant sa- 
vo teisę spręsti, kaip jam naudotis savo paties nuosavybe, žmogui gali 
prireikti kitų priemonių, į kurias jis turi įgyti teisę, pavyzdžiui, teisę į 
maistą, būtiną gyvybei palaikyti; jis turi susikurti, bendradarbiauda- 
mas su kitais, veiksmingą tokių teisių paketą. 

Egzistuoja konkrečių individų konkrečios teisės į konkrečius daik- 
tus ir konkrečios susitarimo su kitais teisės, jeigu jūs kartu su jais galite 
įgyti priemonių tokiam susitarimui pasiekti. (Niekas neprivalo jūsų ap- 
rūpinti telefonu, kaip priemone pasiekti susitarimą su kitu.) Nėra jo- 
kių teisių, konfliktuojančių su šia konkrečių teisių baze. Kadangi jokia 
abstrakti teisė siekti tam tikro tikslo negali išvengti konflikto su šia ba- 
ze, tokių teisių apskritai nėra. Konkrečios teisės į daiktus užpildo visą 
teisių erdvę ir nepalieka vietos kokioms nors abstrakčioms teisėms į 
tam tikrą materialinę padėtį. Atvirkštinė teorija tik tokias visiems su- 
teikiamas abstrakčias „teises“ siekti tam tikrų tikslų ar turėti tam tikrą 
materialinę padėtį įtrauktų į savo bazę, kuri determinuotų visa kita; 
mano žiniomis, nėra buvę rimtų mėginimų suformuluoti šią „atvirkš- 
tinę“ teoriją. 


Savigarba ir pavydas 
Lygybę galima įtikinamai susieti su savigarba./ Pavydus 


asmuo, jeigu jis (taip pat) negali turėti tam tikro daikto (talento ir t.t.), 
kurį turi kitas, nori, kad ir kitas jo neturėtų. Pavydus asmuo teikia pir- 

menybę padėčiai, kai nė vienas iš jų to daikto neturi, prieš padėtį, kai 
jis to daikto neturi, o kitas - turi.* 

Žmonės dažnai sako, jog egalitarizmo ištakose slypi pavydas. Kiti į 
tai atsako, jog kadangi egalitariniai principai yra pateisinami patys sa- 
vaime, nebūtina egalitaristui priskirti prastos reputacijos psichologijos; 


* Kalbant apie jus, apie kitą asmenį ir apie turimą objektą ar atributą egzistuoja ke- 
turios galimybės: 


Jis Jūs 
1. jį turi jį turite 
22 jį turi jo neturite 
2: jo neturi jį turite 
4. jo neturi jo neturite 


Jūs esate geidus (envious) (šio kito asmens ir jo turimo objekto ar atributo atžvilgių; 
toliau šio patikslinimo nekartoju), jeigu (4) jums labiau priimtina už (2), nors (3) labiau 
priimtina už (4). („Nors“ čia išreiškia konjunkcijos „ir“.) Esate pavydus (jealous), jeigu (1) 
jums labiau priimtina už (2), nors esate abejingas pasirinkimui tarp (3) ir (4). Pagrindi- 
nė idėja yra tai, kad esate pavydus, jeigu daikto norite todėl, kad kitas jį turi. Suformu- 
luotoji sąlyga sako, kad jūs to daikto norite tik todėl, kad kitas jį turi. Susilpninta sąlyga 
sakytų, kad esate pavydus, jeigu daikto norite labiau dėl to, kad kitas jį turi; kitaip sa- 
kant, jeigu (1) jums labiau priimtina už (2), nors (3) labiau priimtina už (4). Panašiai ga- 
lime suformuluoti silpnesnę pavydo sąlygą. Labiausiai pavydus asmuo teikia pirmeny- 
bę tai padėčiai, kai kitas neturi to daikto, kurio jis pats neturi. Mažiau pavydus asmuo 
gali sutikti su padėtimi, kai kitas turi daiktą, kurio jis pats negali turėti, tačiau šiai pa- 
dėčiai jis teikia mažesnę vertę nei tai, kuriai esant kiti jį turėtų jam taip pat jį turint; ki- 
taip sakant, pasirinkimui (2) prieš (4) jis teikia didesnę vertę už pasirinkimą (1) prieš 
(3). Esate godus (begrudginę), jeigu (3) jums labiau priimtina už (1), nors (3) labiau pri- 
imtina už (4). Esate pagiežingas (spiteful), jeigu (4) jums labiau priimtina už (1), nors (3) 
labiau priimtina už (4). Esate konkurencingas (competitive), jeigu (3) jums labiau priimti- 
na už (4), nors esate abejingas pasirinkimui tarp (1) ir (4). 

Konkurencingas asmuo yra godus. Pagiežingas asmuo yra godus. Kai kurie geidūs 
žmonės nėra pavydūs (susilpnintos sąlygos prasme). Nors tai nėra teorema, galima kel- 
ti psichologinę hipotezę, jog dauguma pavydžių žmonių yra geidūs. Ir, žinoma, galima 
laikyti psichologijos dėsniu tai, kad visi pagiežingi žmonės yra pavydūs. 

Šią klasifikaciją galima palyginti su šiek tiek kitokia Rawlso klasifikacija (Theory of 
Justice, 80 skirsnis). Rawlsas naudojasi griežtesne pavydo sąvoka nei toji, kuria naudo- 
jamės čia. Galime suformuluoti apytikrį jo sąvokos ekvivalentą tardami, kad i(X) bus :- 
oji eilutė aukščiau pateiktoje matricoje kažkokio X atžvilgiu; o i(Y) - i-oji eilutė kažko- 
kio Y matricoje. Esate pavydus griežtąja Rawlso prasme, jeigu teikiate pirmenybę 4(X) 
ir 4(Y) prieš 2(X) ir 1(X); kitaip sakant, jeigu teikiate pirmenybę tai padėčiai, kai nė vie- 
nas iš jūsų neturi nei X, nei Y, o ne tai padėčiai, kai jis turi ir X, ir Y, o jūs turite tik Y. 
Esate pasiryžęs kažko atsisakyti, kad neliktų tokios nelygybės. Rawlsas terminus „pa- 
vydus“ (jealous) ir „godus“ (begrudginę) vartoja taip, kaip mes vartojame terminą „g0- 
dus“, ir jis neturi atitikmens mūsų „godumui“. Mūsų „pagiežingumo“ sąvoka yra griež- 
tesnė, ir jis neturi termino, atitinkančio mūsų „konkurencingas“. 

jis paprasčiausiai siekia realizuoti teisingus principus. Žinant, kaip iš- 
radingai žmonės susigalvoja principų, racionalizuojančių jų emocijas ir 
suvokiant, kaip sunku surasti argumentų, ginančių lygybę kaip savai- 
minę vertybę, šis atsakymas atrodo mažų mažiausiai neįrodytas. (Jo 
neįrodo ir tas faktas, kad, kartą pripažinę egalitarizmo principus, žmo- 
nės gali sutikti su savo pačių padėties pablogėjimu, atsirandančiu tai- 
kant šiuos bendrus principus.) 

Čia sutelksiu dėmesį į pavydo keistumą. Kodėl kai kurie žmonės 
veikiau nori, kad kitiems kažkas nepasisektų, užuot džiaugęsi jų ge- 
rove ar sėkme; kodėl jie nėra jai bent jau abejingi? Ypač verta panag- 
rinėti vieną šio klausimo aspektą: asmuo, pasiekęs tam tikrą rezultatą 
kuriame nors gebėjimų matmenyje, norės, kad kitas asmuo, turintis di- 
desnį rezultatą R, turėtų mažiau nei R, net jeigu jo paties rezultatas 
dėl to nepadidėtų, tais atvejais, kai didesnis kito asmens rezultatas 
griauna jo savigarbą arba verčia jį jaustis žemesniu už kitą kuriuo nors 
svarbiu aspektu. Kaip kito veikla ar kokios nors savybės gali daryti 
poveikį asmens savigarbai? Argi mano savigarba, savo vertės pojūtis 
ir t.t. priklauso ne tik nuo faktų apie mane? Juk jeigu vertinu pats sa- 
ve, tai kaip 2ali faktai apie kitus asmenis turėti kokios nors reikšmės? 
Atsakymas, žinoma, yra tai, kad, vertindami savo rezultatus, juos ly- 
giname su kitų rezultatais, su tuo, ką gali kiti. Žmogus, gyvenantis už- 
darame kalnų kaimelyje, gali pataikyti į krepšinio krepšį 15 kartų iš 
150 mėginimų. Kiekvienas kitas tame kaime gali pataikyti tik vieną 
kartą iš 150 mėginimų. Jis jaučiasi esąs tikras meistras (ir kiti taip ma- 
no). Bet štai vieną dieną kaime pasirodo Jerry Westas. Arba koks nors 
matematikas dirba labai sunkiai ir kartkartėmis iškelia įdomių hipote- 
zių, įrodo kokią nors teoremą ir t.t. Bet štai jis atranda grupę matema- 
tikos vunderkindų. Jis sugalvoja hipotezę, ir jie ją čia pat patvirtina ar- 
ba paneigia (tai nėra visi galimi atvejai, dėl Churcho teoremos) su- 
konstruodami labai elegantiškus įrodymus; jie patys taip pat iškelia 
įvairių įdomių hipotezių ir t.t. 

Kiekvienu iš šių atvejų asmuo padarys išvadą, kad jis nėra toks jau 
šaunus ar gabus, kaip iš pradžių manė. Nėra veiklos tobulumo stan- 
darto, kuris nepriklausytų nuo palyginimo su tuo, kaip ji atliekama ki- 
tų. Savo knygos Literatūra ir revoliucija pabaigoje aprašydamas, kaip 
(galiausiai) atrodys žmogus komunistinėje visuomenėje, Levas Troc- 
kis rašo: 

Žmogus taps nepalyginamai stipresnis, protingesnis ir subtilesnis; jo kū- 
nas taps harmoningesnis, jo judesiai ritmiškesni, jo balsas muzikalesnis. 
Gyvenimo formos taps dinamiškai dramatiškos. Vidutinis žmogaus tipas 
pasieks Aristotelio, Goethe's arba Marxo lygį. Ir virš šio kalnyno kils nau- 


jos viršukalnės. 


Jeigu taip įvyktų, tai vidutinis asmuo, būdamas tik Aristotelio, Go- 
ethe's arba Marxo lygio, nemanytų esąs labai gabus. Jis turėtų savi- 
garbos problemų! Asmuo, esantis aprašytoje krepšininko ar matema- 
tiko situacijoje, galėtų teikti pirmenybę situacijai, kur kiti asmenys ne- 
turėtų savo talentų arba kad liautųsi demonstravę savo pranašumą, 
bent jau jo akivaizdoje; taip jo savigarba nepatirtų smūgių ir galėtų iš- 
likti nepažeista. 

Tai būtų vienas iš galimų paaiškinimų, kodėl tam tikra pajamų ar 
statuso, autoriteto tam tikroje veiklos srityje nelygybė kai kuriuos žmo- 
nes taip kamuoja ne dėl to, kad jaučiama, jog aukštesnė kitų padėtis yra 
nepelnyta, bet dėl to, kad jaučiama, jog ji yra pelnyta. Žinojimas, kad 
kažkas kitas pasiekė daugiau arba pakilo aukščiau, gali Žeisti asmens 
savigarbą ir skatinti nevisavertiškumo jausmus. Darbininkai, dirbantys 
įmonėje, įsteigtoje to, kuris dar neseniai buvo eilinis darbininkas, bus 
kamuojami minčių: Kodėl ne aš? Kodėl tūnau čia? Asmeniui lengviau 
atsikratyti minties, kad kitas pasiekė daugiau, jeigu jis su tuo kitu ne- 
susiduria kasdien. Čia išryškėja, jog reikalo esmė nepriklauso nuo to, 
ar kitas kuriuo nors požiūriu yra pelnęs savo pranašesnę padėtį. Tai, 
kad egzistuoja kitas asmuo, kuris yra geras šokėjas, darys poveikį tam, 
kaip vertinsite save kaip šokėją, net jeigu manote, kad šokėjo talentas 
daugiausia priklauso nuo nepelnytų prigimtinių gebėjimų. 

Kaip paspirtį šiems klausimams aptarti (ne kaip indėlį į psichologi- 
jos teoriją) pasvarstykime šį paprastą modelį. Žmonės skiriasi tarpusa- 
vyje daugybe skirtingų matmenų, matmeninių atributų, M, ... M., ku- 
riuos jie laiko vertingais. Žmonės gali skirtis pagal tai, kokius matme- 
nis jie laiko vertingais, ir gali skirtis pagal tai, kokį (nenulinį) svorį jie 
teikia tiems matmenims, kuriuos sutartinai laiko vertingais. Kiekvieną 
asmenį charakterizuoja jo faktinis profilis, atspindintis jo objektyvią po- 
ziciją kiekviename matmenyje; pavyzdžiui, mėtymo į krepšį matmeny- 
je galime turėti atributą „paprastai gali pataikyti į krepšį kartų iš 
100 mėginimų 20 pėdų atstumu“, ir tam tikro asmens taškai gali būti 
20, 34 ar 67. 

Paprastumo dėlei tarkime, kad asmens įsitikinimai apie savo fakti- 
nį profilį yra daugmaž teisingi. Kiekvieną asmenį charakterizuoja ir 
vertinamasis profilis, atspindintis tai, kaip jis vertina savo paties rezulta- 
tus faktiniame profilyje. Turime vertinimo skalę (pavyzdžiui, puikiai, 
gerai, patenkinamai, blogai, labai blogai), atspindinčią jo savęs vertini- 
mus kiekviename matmenyje. Šie individualūs vertinimai arba tai, kaip 
jis pereina nuo faktinių rezultatų prie vertinimų, priklausys nuo jo įsi- 
tikinimų apie kitų panašių būtybių („referentinės grupės“) faktinius 
profilius, nuo jo siekiamų tikslų, kurie jam buvo įskiepyti vaikystėje ir 
t.t. Visa tai formuos jo aspiracijų lygį, ir šis aspiracijų lygis ilgainiui kei- 
sis daugmaž nusakomais būdais. Kiekvienas atliks tam tikrą bendrą sa- 
vęs įvertinimą; paprasčiausiu atveju toks įvertinimas priklausys tik nuo 
asmens vertinamojo profilio ir nuo to, kokią vertę jis teikia įvairiems 
matmenims. Konkretus šios priklausomybės turinys gali būti skirtingas 
skirtingiems individams. Kai kuriems gali rūpėti svertinė jų rezultatų 
suma visuose matmenyse; kiti gali save vertinti teigiamai, jeigu pasie- 
kia gerų rezultatų kai kuriuose jiems pakankamai svarbiuose matme- 
nyse; dar kiti gali manyti, kad jeigu jie krinta kuriame nors svarbiame 
matmenyje, tai tampa nevisaverčiais. 

Jeigu visuomenėje dauguma žmonių sutaria dėl to, kad tam tikri 
matmenys yra labai svarbūs, ir jeigu Žmonių padėtys skiriasi šiais 
matmenimis, o kai kurios institucijos viešai klasifikuoja Žmones pa- 
gal jų vietą šiame pasiskirstyme, tai tie, kurių rezultatai bus kukles- 
ni, gali jaustis žemesni, palyginti su tais, kurių rezultatai geresni; jie 
gali jaustis žemesni kaip asmenys. (Pavyzdžiui, neturtingi žmonės ga- 
li jaustis beverčiais.) Galima mėginti vaduotis nuo tokių nevisavertiš- 
kumo jausmų ir keisti visuomenę taip, kad tie matmenys, pagal ku- 
riuos skirtingai vertinami Žmonės, netektų savo svarbos, arba taip, 
kad Žmonės neturėtų galimybės viešai demonstruoti savo gebėjimų 
kuriame nors iš šių matmenų, arba kad negalėtų žinoti, kokius rezul- 
tatus pasiekia kiti.* 


* Jeigu svarbiausias visuomenės matmuo, vyraujančiu įsitikinimu, negali būti at- 
skleistas ta prasme, kad neįmanoma tiesiogiai nustatyti, kokią vietą asmuo jame užima, 
tai Žmonės pradeda vadovautis įsitikinimu, jog šis matmuo koreliuoja su kitu matme- 
niu, kuriame santykinė asmens vieta zali būti nustatyta (aureolės efektas). Pavyzdžiui, 
žmonės, kuriems Dievo malonė yra svarbiausias matmuo, vadovausis įsitikinimu, kad 
kiti svarbūs faktai, pavvzdžiui, sėkmė šiame pasaulyje, liudija jo egzistavimą. 

Gali atrodyti akivaizdu, jog jeigu Žmonės jaučiasi nevisaverčiai dėl 
to, kad tam tikrame matmenyje pasiekia menkų rezultatų, tai jeigu šių 
matmenų svarba būtų sumažinta arba jeigu Žmonių rezultatai šiuose 
matmenyse būtų išlyginami, tokiu atveju Žmonės nesijaustų menkesni. 
(Be abejo!) Juk būtų pašalinta priežastis, dėl kurios jie jaučiasi menkes- 
ni. Tačiau gali būti taip, kad kokie nors nauji matmenys pakeis anks- 
tesniuosius (pašalintus), ir darys tokį pat poveikį (kitiems asmenims). 
Jeigu po to, kai visuomenė atsisako teikti kokią nors reikšmę tam tik- 
ram vertinimo mMatmeniui, pavyzdžiui, turtui, joje susiklosto sutarimas 
teikti pirmenybę kitam matmeniui, pavyzdžiui, estetinio jautrumo ar 
patrauklumo, inteligentiškumo, atletiškumo, fizinio grakštumo, simpa- 
tingumo, komunikabilumo ar orgazmo kokybės matmeniui, tai joje pa- 
sikartos tas pats reiškinys.* 

Žmonės paprastai save vertina pagal tai, kokią vietą jie užima pa- 
gal tuos svarbiausius matmenis, kuriais jie skiriasi nuo kitų. Savigarbą 
jie įgyja ne dėl bendražmogiškųjų savybių, kurios juos atskiria nuo ki- 
tų gyvūnų. („Esu tikras šaunuolis: turiu atsilenkiantį nykštį ir moku 
vieną kalbą.“) Savigarbos jie neįgyja ir dėl to, kad žino turį teisę rinkti 
savo politinius lyderius, nors tada, kai balsavimo teisė nebuvo visuo- 
tinė, padėtis galėjo būti kitokia. Jungtinėse Valstijose šiandien žmonės 
neįgyja savo vertės pojūčio dėl to, kad moka rašyti ir skaityti, nors 
praeityje daugelyje kitų visuomenių to pakako. Kai kiekvienas arba 
beveik kiekvienas turi tam tikrą daiktą arba atributą, jis nefunkcionuo- 
ja kaip savigarbos pagrindas. Savigarba remiasi skiriamaisiais bruožais; 
būtent dėl to ji ir yra savigarba. Ir, kaip pabrėžia referentinių grupių 
sociologai, kas yra kiti, yra kintamas dalykas. Prestižinių koledžų pir- 
mojo kurso studentai gali turėti savo vertės pojūtį dėl to, kad lanko 
šias mokyklas. Šis pojūtis sustiprėja per paskutinius du studijų mėne- 
sius. Tačiau jeigu kiekvienas, su kuriuo jie bendrauja, yra panašioje pa- 
dėtyje, mokymasis šiose mokyklose nustoja būti savigarbos pagrindu, 
nebent tada, kai jie grįžta namo atostogoms (arba mintimis) pas tuos, 
kurie jose nesimoko. 

Pagalvokime, kaip galima būtų pakelti savigarbą individo, kuris yra 
pasiekęs mažiausiai visais svarbiausiais laikomais matmenimis (ir ku- 
ris nepasiekia daugiau jokiame matmenyje, kurį galima būtų laikyti 
svarbiu arba vertingu). Galima būtų jam pasakyti, jog nors absoliutūs 

jo rodikliai yra žemi, jis yra pasiekęs daug (atsižvelgiant į jo ribotas ga- 
lias). Jis realizavo didesnę savo gebėjimų dalį nei kiti ir savo potencia- 
lą išnaudojo geriau nei kiti; atsižvelgiant į tai, nuo kokios starto linijos 
jis pradėjo, jis yra pasiekęs gerų rezultatų. Taip vėl įvedamas lygina- 
masis vertinimas nurodant kitą svarbų (meta)matmenį, kuriame jis pa- 
sirodo gerai palyginti su kitais.* 

Šie apmąstymai mus verčia šiek tiek skeptiškiau traktuoti idėją, kad 
savigarbos sulyginimo ir pavydo sumažinimo tikslą galima pasiekti 
sulyginus Žmonių padėtis kuriame nors konkrečiame vertinimo mat- 
menyje, kuris nusako (tik faktiškai) svarbų asmens savigarbos pagrin- 
dą. Pagalvokime apie daugybę įvairių atributų, kuriuos turėdamas as- 
muo Mums gali kelti pavydą, ir iškart suprasime, kokia didžiulė gali- 
mybių erdvė atsiveria skirtingiems savigarbos realizavimo projek- 
tams. Prisiminkime Trockio tezę apie tai, kad komunizmo sąlygomis 
kiekvienas pasieks Aristotelio, Goethe's ar Marxo lygį ir kad iš to kal- 
nyno kils naujos kalnų viršūnės. Įkopęs į šį kalnyną joks individas ne- 
įgytų daugiau savigarbos, didesnės savo vertės pojūčio nei tą, kurį jis 
turi vien dėl to, kad moka vieną kalbą arba dėl to, kad turi rankas, ku- 
riomis gali paimti daiktus. Remiantis kai kuriomis paprastomis ir na- 
tūraliomis prielaidomis būtų galima kalbėti net apie pavydo tvermės 


* Ar yra koks nors svarbus matmuo, kuris neleidžia savęs vertinti palyginamuoju 
būdu? Pasvarstykime šią Timothy Leary tezę: „Siekiu būti švenčiausias, išmintingiau- 
sias, naudingiausias žmogus iš visų šiandien gyvų žmonių. Gali pasirodyti, jog sergu 
didybės manija, tačiau nesuprantu, kodėl tai laikytina manija. Nesuprantu, kodėl ... 
kiekvienas šiame pasaulyje gyvenantis asmuo negali turėti tokių ambicijų. O ko jis tada 
turėtų siekti? Tapti kokios nors tarybos pirmininku, departamento vadovu, vieno ar ki- 
to daikto savininku?“ (The Politics of Ecstasy (New York: College Notes and Texts, Inc., 
1968, p. 218). Be abejo, nieko negalima prikišti siekiui būti kuo šventesniu, išmintinges- 
niu ir naudingesniu, tačiau noras būti švenčiausiu, išmintingiausiu ir naudingiausiu 
žmogumi iš visų šiandien gyvų Žmonių yra gana keistas. Panašiai galima siekti tapti 
apšviestuoju (Rytų tradicijų prasme), tačiau keistai atrodytų noras tapti labiausiai ap- 
šviestu asmeniu iš visų gyvųjų arba tapti labiau apšviestu nei bet kuris kitas. Tai, kaip 
asmuo vertina savo apšviestumo lygį, priklauso tik nuo paties šio vertinimo, kad ir ko- 
kie būtų kiti. O tai gali reikšti, kad absoliučiai svarbiausi dalykai nesileidžia būti verti- 
nami palyginamuoju būdu; jeigu išties taip, tai palyginamoji teorija, kuria čia vadovau- 
jamės, nėra visuotinai galiojanti teorija. Tačiau atsižvelgiant į išimtinių atvejų pobūdį 
šio fakto sociologinė reikšmė (kitaip nei asmeninė) yra gana ribota. Be to, tiems, kurie 
save vertina ne palyginamuoju būdu, savigarbai pagrįsti nereikės visų sulyginimo pa- 
gal tam tikrą matmenį. 

principą ir nerimauti dėl to, kad jeigu matmenų skaičius bus ribotas ir 
bus nužengta gana toli šalinant skirtumus taip, kad skiriamųjų mat- 
menų skaičius sumažės, tai pavydas taps stipresnis. Juk esant mažes- 
niam skiriamųjų matmenų skaičiui daugelis žmonių suvoks, kad nė 
viename iš tų Matmenų jie nepasiekia patenkinamų rezultatų. Nors ne- 
priklausomai kintančių normalių pasiskirstymų svertinė suma pati 
bus normali, jeigu kiekvienas individas (žinantis savo rezultatus kiek- 
viename matmenyje) tiems matmenims teiks kitokį svorį nei kiti, skir- 
tingų individų skirtingai vertinamų kombinacijų bendra suma pati ne- 
būtinai bus normalus pasiskirstymas, net jeigu kiekvieno matmens re- 
zultatai bus pasiskirstę normaliai. Kiekvienas gali vaizduotis esąs vir- 
šutiniame pasiskirstymo (net normalaus paskirstymo) gale, nes kiek- 
vienas į jį žvelgia iš savo konkretaus vertinimo perspektyvos. Kuo ma- 
žiau matmenų, tuo mažiau individas turi galimybių kaip savigarbos 
pagrindą panaudoti neunifikuotą pasvėrimo strategiją, kai didesnis 
svoris suteikiamas tam matmeniui, kuriame jo rezultatai geresni. (Tai 
sugestijuoja, jog pavydas gali būti sumažintas tik urmu pašalinus vi- 
sus skirtumus.) 

Net jeigu pavydo problema būtų sprendžiama lengviau nei liudija 
šie mūsų samprotavimai, vis vien būtų neleistina bloginti asmens situ- 
acijos, kad sumažėtų pavydas ir nepasitenkinimas, kurį jaučia kiti, Ži- 
nodami jo situaciją. Tokia strategija yra panaši į tą, kai tam tikri veiks- 
mai draudžiami (pavyzdžiui, skirtingų rasių sutuoktinių pasivaikščio- 
jimai susikibus rankomis) remiantis tuo, kad vien to žinojimas kelia ki- 
tų nepasitenkinimą (žr. 10 skyrių). Susiduriame su tos pačios rūšies eks- 
ternalitetu. Siekiant išvengti didelių savigarbos skirtumų visuomenei 
geriausia būtų neturėti jokio bendro matmenų vertinimo kriterijaus; to- 
kiu atveju joje būtų matmenų ir vertinimo kriterijų įvairovė. Dėl to pa- 
didėtų kiekvieno individo šansas rasti matmenis (laikomus svarbiais 
kai kurių kitų Žmonių), kur jo rezultatai yra gana geri, ir taip turėti pa- 
lankų neidiosinkratinį savo paties vertinimą. Tokia bendro visuomeni- 
nio vertinimo fragmentacija negali būti pasiekta centralizuotomis pa- 
stangomis pašalinant tam tikrus matmenis kaip nereikšmingus. Kuo la- 
biau centralizuota ir plačiai palaikoma bus tokia pastanga, tuo labiau 
dalyvavimas joje iškils kaip plačiai pripažįstamas matmuo, kuriuo bus 
grindžiama Žmonių savigarba. 

Prasmingas darbas 


Dažnai sakoma, jog pavaldumas darbo santykių srityje neigiamai 
veikia asmens savigarbą. Remiamasi maždaug tokiu socialinės psicho- 
logijos dėsniu arba apibendrinimu: ilgalaikis klusnus įsakų vykdymas, 
pavaldumas kitiems, kurių asmuo pats nesirenka, mažina jo savigar- 
bą, verčia jaustis pažemintu; to galima išvengti, jeigu jis dalyvautų de- 
mokratiškai renkant savo vadovybę, nuolat jai patarinėtų, balsuotų dėl 
jos sprendimų ir t.t. 

Tačiau simfoninio orkestro nariams nuolat tenka paklusti dirigen- 
tui (dažnai kaprizingam, nesivaldančiam, pykčiu pratrūkstančiam in- 
dividui); su jais nesikonsultuojama dėl atliekamo kūrinio bendros in- 
terpretacijos. Ir vis dėlto jie išlaiko aukštą savigarbos lygį ir nesijaučia 
antrarūšėmis būtybėmis. Karo tarnybos šauktiniams nuolat įsakinėja- 
ma, nurodinėjama, kaip jiems rengtis, ką leista turėti spintelėse ir t.t., 
ir vis dėlto jie nepradeda jaustis antrarūšėmis būtybėmis. Socialistiniai 
organizatoriai gamyklose gauna tuos pačius įsakus ir paklūsta tai pa- 
čiai vadovybei kaip ir kiti, tačiau jie nepraranda savigarbos. Organiza- 
cijų hierarchijose individai daugiausia tik vykdo įsakus, bet dėl to ne- 
sijaučia pažeminti. Atsižvelgdami į daugybę išimčių apibendrinimui, 
kad „įsakų vykdymas smukdo pavaldinio savigarbą“, turime atsi- 
žvelgti į galimybę, kad save nuvertinantys pavaldiniai yra verčiami ap- 
mąstyti savo egzistencijos faktus ir išsiaiškinti, kuo gali būti grindžia- 
mas jų, kaip unikalių individų, savo vertės pojūtis. Atsakymas į šį klau- 
simą toli gražu nėra lengvas, ir ypač reikalingas tuo atveju, jeigu pa- 
valdiniai mano, kad tie, kurių įsakymus jie vykdo, turi teisę įsakinėti 
dėl to, kad yra už juos asmeniškai pranašesni. Proprietarinės teorijos po- 
žiūriu, padėtis, žinoma, nebūtinai bus tokia. Žmonės gali turėti teisę 
spręsti, kas bus daroma su tam tikrais ištekliais, kokiomis sąlygomis 
leisti jais naudotis kitiems ir t.t., nors nepasižymi jokiomis išskirtinė- 
mis asmeninėmis savybėmis; tokias teises jie gali turėti paprasčiausiai 
dėl to, kad jos buvo jiems perduotos. Galbūt skaitytojai, kuriems rūpi 
savigarbos problemos, padės proprietarinę teoriją padaryti geriau ži- 
nomą ir taip pašalins vieną iš savigarbos stokos priežasčių. Žinoma, tai 
nepašalins visų priežasčių. Kartais bus akivaizdu, jog asmens teisės ky- 
la iš jo asmeninių savybių ir ankstesnių veiksmų; tokiais atvejais paly- 
ginimai bus skausmingi. 

Prasmingo ir patenkinamo darbo problema dažnai siejama su savi- 
garbos tema. Sakoma, kad prasmingą ir patenkinamą darbą nusako 
bent jau šios sąlygos: (1) asmeniui jis teikia galimybę panaudoti savo 
talentus ir gebėjimus, pakelti iššūkius dorojantis su situacijomis, kurios 
iš asmens reikalauja iniciatyvumo ir savarankiško sprendimo (tad jis 
nėra nuobodus ir mechaninis); (2) jis suvokiamas kaip veikla, kurios in- 
dividui verta imtis; (3) asmuo suvokia savo veiklos vaidmenį realizuo- 
jant tam tikrą bendrą tikslą; ir (4) bent retsykiais, spręsdamas klausi- 
mą, kokių veiksmų jam imtis, asmuo turi atsižvelgti į platesnį savo 
veiklos kontekstą. Sakoma, kad toks asmuo gali jausti pasitenkinimą 
tuo, ką jis daro ir kad tai daro gerai; jis gali jaustis esąs vertingas as- 
muo, prisidedantis prie tam tikros vertybės kūrimo. Taip pat sakoma, 
jog nesant tokio vidinio kūrybinio darbo patrauklumo bet koks kitas 
darbas individą tik bukina ir smukdo jo potencijos realizavimo galimy- 
bes visose jo gyvenimo srityse. 

Mus visus žavi normatyvinė sociologija, arba paaiškinimas, ką tu- 
rime laikyti problemų priežastimis. Jeigu X yra kokia nors blogybė, o 
kita blogybė Y gali būti susieta su X pasitelkus kokį nors jų ryšio pa- 
aiškinimą, tai sunku susilaikyti nuo išvados, kad Y yra X priežastis. 
Norime, kad vienos blogybės priežastimi būtų kita blogybė. Jeigu 
žmonės turi dirbti prasmingą darbą, jeigu žmones norime matyti dir- 
bančius tokį darbą, ir jeigu kokio nors paaiškinimo būdu galime su- 
sieti tokio darbo nebuvimo (blogybę) su kokia nors kita blogybe (su 
iniciatyvos stoka, su pasyvia laisvalaikio veikla ir t.t.), tai labai leng- 
vai peršokame prie išvados, jog pastarosios blogybės priežastis yra pir- 
moji blogybė. Be abejo, šios kitos blogybės gali būti kitokių priežasčių 
padariniai; ir, tiesą sakant, atsižvelgiant į selektyvinį atrankos tam 
tikros rūšies darbams pobūdį, šią koreliaciją gali lemti faktas, jog tie, 
kurie nėra linkę imtis savarankiškos veiklos, yra būtent tie žmonės, 
kurie labiausiai prisiriša prie darbų, teikiančių mažai galimybių indi- 
vido iniciatyvumui. 

Dažnai sakoma, jog darbo užduočių išskaidymas, rutininė veikla, 
griežtas veiklos reglamentavimas, nepaliekantis beveik jokios erdvės 
nepriklausomai iniciatyvai, nėra specifinė kapitalistinių gamybos bū- 
dų problema, nes, atrodo, ji iškyla bet kuriai pramoninei visuomenei. 
Kaip kapitalizmas tenkina arba gali tenkinti darbininkų norą dirbti 

prasmingą darbą? Jeigu gamyklos darbininkų produktyvumas kyla ta- 
da, kai darbo užduotys paskirstomos taip, kad būtų prasmingesnės, tai 
pelno siekiantys individualūs savininkai atitinkamai pertvarkys gamy- 
bos procesą. Jeigu darbininkų produktyvumas išlieka toks pat esant to- 
kiam prasmingam darbo pasidalijimui, tai konkuruodamos dėl darbi- 
ninkų, firmos keis savo vidinę darbo organizavimo tvarką. 

Taigi vienintelis įdomus atvejis yra tas, kur darbo užduočių padali- 
jimas į prasmingus segmentus, darbų rotacija ir t.t. yra mažiau efekty- 
vus (pagal rinkos kriterijus) už mažiau prasmingą darbo paskirstymą. Su 
šiuo efektyvumo sumažėjimu gali būti dorojamasi trimis būdais (yra 
galimos jų kombinacijos). Pirma, patys gamyklų darbininkai gali norė- 
ti dirbti prasmingesnį darbą. Toks jų noras tenkina visus teoretikų jam 
priskiriamus privalumus; darbininkai tai suvokia ir yra pasiryžę kaž- 
ko išsižadėti (didesnių atlyginimų) mainais į tai, kad galėtų dirbti pra- 
smingai paskirstytus darbus. Jie dirba už mažesnius atlyginimus, ta- 
čiau bendrąjį savo darbo paketą (mažesnis atlyginimas, bet prasmin- 
gesnis darbas) vertina labiau nei mažiau prasmingą, nors geriau apmo- 
kamą darbą. Didesnį atlyginimą jie iškeičia į didesnį savo darbo pras- 
mingumą, į didesnį savo vertės pojūtį ir t.t. Daugelis žmonių elgiasi pa- 
našiai: savo užsiėmimą jie renkasi atsižvelgdami ne vien į diskontuotą 
laukiamų piniginių pajamų vertę. Jie atsižvelgia į socialinius santykius, 
į asmeninio tobulėjimo galimybes, į darbo užtikrintumą, įdomumą, 
sunkumo laipsnį, laisvalaikio kiekį ir t.t. (Daugelis koledžų dėstytojų 
užsidirbtų daugiau dirbdami pramonėje. Didesnius atlyginimus, ku- 
riuos gautų dirbdamos pramonėje, universitetų sekretorės iškeičia į 
mažiau įtemptą ir, jų požiūriu, labiau įdomią veiklą bei aplinką. Gali- 
ma pateikti įvairių kitų pavyzdžių.) Ne kiekvienas nori tų pačių daly- 
kų arba nori jų vienodai stipriai. Savo užsiėmimą jie renkasi pagal tai, 
kokią visuminę naudą jis jiems teikia. Panašiai ir darbininkai, kuriems 
būtų patrauklesnė kitokia darbo organizavimo forma, galėtų ją rinktis 
tenkindamiesi mažesniu atlyginimu; ir neabejotina, jog tie, kuriems ji 
yra patraukliausia, faktiškai taip ir daro rinkdamiesi darbą iš jiems pri- 
einamų darbų. Ūkininko gyvenimo ritmas skiriasi nuo konvejerinės ga- 
mybos darbininkų gyvenimo ritmo (Jungtinėse Valstijose jie sudaro 
mažiau nei 5 proc. fizinio darbo darbininkų); pastarųjų pajamos ir gy- 
venimo būdas skiriasi nuo krautuvininkų gyvenimo būdo ir t.t. 

Tačiau tarkime, kad prasmingesnis darbas darbininko nėra taip ver- 
tinamas; jis nesutiktų jo dirbti už mažesnį atlyginimą. (Kada gyvenime 
jis taip elgtųsi? Jeigu pradžioje, tada jo vertybių skalė pati nėra nepra- 
smingo darbo rezultatas; ir nedarykime klaidos aiškindami jo vėlesnį 
charakterį nuoroda į jo darbo patirtį.) 

Ar negalėtų kas nors kitas pakelti mažesnio efektyvumo piniginių 
kaštų? Galėtų, jeigu laikytų dalyką svarbiu, nors nepakankamai svar- 
biu atskiram darbininkui, kad jis pats prisiimtų piniginius kaštus. Arba, 
antra, galbūt tuos kaštus pakeltų individualūs vartotojai mokėdami dau- 
giau už savo pirkinius. Kai kurie iš mūsų galėtų susiburti į vartotojų 
kooperatyvą ir pirkti tik iš tų gamyklų, kur darbo užduotys paskirsto- 
mos prasmingai; arba galime tai daryti individualiai. Kiek tam skirsi- 
me pastangų, priklausys nuo to, kokią vertę teikiame tokiai veiklai pa- 
lyginti su prarasta galimybe nusipirkti daugiau prekių arba nusipirkti 
jų pigiau iš kitų gamyklų, kur darbo užduotys nėra prasmingai pa- 
skirstytos, ir panaudoti sutaupytus pinigus kitokiems vertiems tiks- 
lams, pavyzdžiui, medicinos tyrimams, menininkams arba karo au- 
koms kitose šalyse paremti. 

O kas, jeigu tokia pastanga neatrodys pakankamai vertinga nei in- 
dividualiems darbininkams, nei individualiems vartotojams (įskaitant 
socialdemokratinių sąjūdžių narius)? Kokia alternatyva lieka? Trečia 
galimybė būtų uždrausti darbininkams dirbti gamyklose, kur darbo 
užduotys nėra paskirstytos prasmingai, arba uždrausti vartotojams 
pirkti tokių gamyklų gaminius. (Kiekvienas iš šių draudimų de facto 
įtvirtintų ir kitą, nesant nelegalios rinkos.) Arba pinigai prasmingai or- 
ganizuotam darbui palaikyti galėtų būti išskaičiuojami iš verslo pelno. 
Bet šis klausimas paliečia per daug plačią temą, kurios čia negaliu 
svarstyti. Vis dėlto atkreipkime dėmesį į tai, kad vis vien išliktų proble- 
ma, kaip organizuoti darbo užduotis, net jeigu nebūtų privačių savi- 
ninkų ir visos įmonės priklausytų jų darbininkams. Organizuodamos 
savo gamybą kai kurios įmonės galėtų nuspręsti dalytis padidėjusiu pi- 
niginiu pelnu. Kitos įmonės turėtų elgtis panašiai arba joms tektų nu- 
statyti mažesnes metines darbininkų pajamas, arba tektų įtikinti kai ku- 
riuos vartotojus mokėti didesnes kainas už jų produkciją. Galbūt tokio- 
je situacijoje socialistinė valdžia uždraustų neprasmingą darbą; tačiau 
nekalbant apie tai, kaip ji formuluotų tokį draudimą, kokiu pagrindu ji 
galėtų primesti savo požiūrį tiems darbininkams, kurie turi kitų tikslų? 

Darbininkų valdomos įmonės 


Kapitalistinėje sistemoje firmos galėtų aprūpinti prasmin- 
gais darbais tuos, kurie jų pakankamai stipriai geidžia. Ar jos galėtų 
įdiegti ir vidines demokratinio valdymo struktūras? Tam tikru mastu, 
žinoma, taip. Tačiau jeigu demokratinio valdymo reikalaujama tokio- 
se srityse kaip nuosavybė, tai toks reikalavimas negali būti patenkin- 
tas. Be abejo, individai gali kurti savo demokratiškai tvarkomas koope- 
racines įmones. Bet kuris pasiturintis radikalas arba darbininkų grupė 
gali nusipirkti egzistuojančią įmonę arba įsteigti naują ir joje realizuo- 
ti savo geidžiamą mikropramoninę schemą, pavyzdžiui, darbininkų 
valdomą ir demokratiškai tvarkomą įmonę. Tokia įmonė savo produk- 
ciją galėtų parduoti tiesiogiai rinkoje. Čia turime galimybių, panašių į 
tas, kurias aptarėme anksčiau. Gali būti, kad tokios įmonės vidinės 
procedūros nesumažintų efektyvumo jį vertinant rinkos kriterijais. Juk 
net jeigu mažiau valandų skiriama darbui (dalis laiko skiriama demo- 
kratiniam sprendimų priėmimo procesui), per šias valandas darbinin- 
kai gali dirbti taip stropiai ir efektyviai, realizuodami projektus, ku- 
riuos sudarant jie patys galėjo pareikšti savo balsą, kad jie bus prana- 
šesni vertinant rinkos kriterijais už savo labiau ortodoksinius konku- 
rentus (kaip manė L. Blancas). Tokiu atveju nekiltų ypatingų proble- 
mų steigiant sėkmingai veikiančias šio pobūdžio įmones. Čia neliečiu 
žinomų problemų apie tai, kaip funkcionuotų tokių įmonių sistema. 
Jeigu sprendimai bus priimami įmonės darbininkų balsavimu, tai bus 
nepakankamai investuojama į projektus, kurių grąža pasirodys daug 
vėliau ateityje, kai daugelis dabar balsuojančių neturės iš to tokios 
naudos, kuri kompensuotų mažesnį vartojimą dabartyje todėl, kad jie 
joje nebedirbs, tad ir nieko negaus, arba todėl, kad tada jiems bus la- 
bai nedaug likę gyventi. Šio investavimo nepakankamumo (ir atitin- 
kamai ateities darbininkų padėties pabloginimo) galima būtų išveng- 
ti, jeigu kiekvienas darbininkas turėtų įmonės akcijų, kurias galėtų 
parduoti arba testamentu palikti kitiems, nes tada ateities pajamų lū- 
kesčiai pakeltų dabartinę jo akcijų vertę. (Bet tokiu atveju ... .) Jeigu 
kiekvienas naujas darbininkas įgyja teisę į lygią metinio grynojo pel- 
no dalį (arba lygią akcijų dalį), ši aplinkybė turės įtakos grupės spren- 
dimams priimant naujus darbininkus. Esami darbininkai, tad ir pati 
įmonė, turės stiprių paskatų maksimizuoti veikiau vidutinį pelną (pel- 


8 skyrius. Lygybė, pavydas, išnaudojimas ir t.t. 263 
ną vienam darbininkui?) negu bendrą pelną, ir todėl įdarbins mažiau 
žmonių nei įmonė, kuri įdarbina kiekvieną, kuris gali būti pelningai 
įdarbintas.* Kaip bus įgyjamas plėtrai reikalingas papildomas kapita- 
las? Ar įmonių pajamos bus skirtingos? (Kaip bus nustatomas šis skir- 
tingumas?) Ir taip toliau. Kadangi sindikalistinių įmonių sistema ve- 
da į didelę skirtingų įmonių darbininkų pajamų nelygybę (taip pat 
skirtųsi vienam darbininkui tenkančios kapitalo dalies dydžiai ir pel- 
ningumo norma), sunku suprasti, kodėl žmonės, norintys pasiekti ega- 
litaristinę galutinės būklės struktūrą, vis dėlto mano, jog tai yra tinka- 
mas jų vizijos realizavimo būdas. 

Jeigu taip organizuota darbininkų valdoma įmonė būtų mažiau 
efektyvi (ją vertinant pagal rinkos kriterijus) ir todėl negalėtų parduo- 
ti savo produkcijos taip pigiai, kaip kitokia įmonė, siekianti mažiau- 
sių gamybos kaštų ir nustumianti visas kitas vertybes į antrą planą ar- 
ba į jas apskritai neatsižvelgianti, tai šią problemą, kaip ir anksčiau, 
nesunkiai galima būtų įveikti vienu iš dviejų būdų (arba juos kombi- 
nuojant). Pirma, darbininkų valdoma įmonė gali mokėti kiekvienam 
darbininkui mažiau; naudodamiesi kuriuo nors kolektyvinių sprendi- 
mų priėmimo mechanizmu, jos darbininkai gali pasiskirti mažesnį at- 
lyginimą nei tą, kurį gauna ortodoksiškesnių įmonių darbininkai, ir 
taip leisti savo įmonei produkciją parduoti konkurencinėmis kaino- 
mis. Jeigu Žmonės atsisako dirbti darbininkų valdomose įmonėse dėl 
to, kad jose gautų mažesnį atlyginimą nei dirbdami kitur, t.y. jeigu ne- 
piniginė tokio įsidarbinimo nauda jiems yra mažesnė už kitur gaunamų pa- 
pildomų pinigų naudą, tai tokia įmonė gali išmėginti kitą alternatyvą — 
mokėti savo darbininkams konkurencinius atlyginimus ir pakelti sa- 
vo parduodamų gaminių kainas. Jai tektų prašyti gaminių pirkėjus 
mokėti daugiau nei jie mokėtų pirkdami juos iš ortodoksiškesnių kon- 
kurentų, ir jiems paaiškinti, jog tai darydami jie paremtų darbininkų 
valdomas įmones ir taip atliktų savo vaidmenį įgyvendinant socialinį 
teisingumą. Čia vėl galima tarti, kad kai kurie vartotojai susitaikys su 
papildomomis išlaidomis, nors kai kurie kiti vietoje labdaringos para- 
mos darbininkų valdomoms įmonėms veikiau teiks pirmenybę piges- 
nėms prekėms, o sutaupytus pinigus panaudos kitiems tikslams, gal- 


* Kadangi darbininkai, siekdami savo individualios naudos, žlugdys efektyvų dar- 
bininkų valdomų įmonių funkcionavimą, tai galbūt plataus masto revoliuciniai sąjū- 
džiai į tokias įmones turėtų deleguoti savo „nesavanaudiškus“ narius. 

būt taip pat paramai kitokioms labdaringoms organizacijoms. Jeigu 
neatsirastų pakankamai Žmonių, norinčių palaikyti tokią įmonę, tokia 
įmonė (nesulaukusi privačių vien vartojimui skirtų subsidijų) žlugtų. 
Ji išliktų tik tuo atveju, jeigu būtų pakankamai daug darbininkų ir/ 
arba vartotojų, kurie bent iš dalies vadovaujasi nepiniginiais kriteri- 
jais ir todėl įmonę palaiko. Čia svarbu pabrėžti tai, kad darbininkų 
valdomų įmonių schema gali būti realizuota savanoriškais žmonių 
veiksmais laisvoje visuomenėje.* 

Gali atrodyti, jog visuomenėje, kur vyrauja privatus verslas, darbi- 
ninkų valdomų įmonių negalėtų atsirasti, net jeigu jos būtų efektyvios. 
Tačiau jeigu būtų manoma, jog jos yra efektyvios, tai jos sulauktų pa- 
ramos rinkos visuomenėje. Juk jeigu tokios įmonės, arba komunos, pa- 
prastai klestėtų, tai į jas sudėtos pradinės investicijos atsipirktų net jei- 
gu joms nepatiktų privataus investavimo principas. Ir nesakykite, kad 
klasiniams investuotojų interesams prieštarautų jų noras palaikyti tą 
darbo organizavimo schemą, kuri sėkmės atveju pašalintų arba apkar- 
pytų privataus investavimo sistemą. Investuotojai nėra altruistai. Jie 
vadovaujasi asmeniniais, o ne klasiniais interesais. Kita vertus, kur kas 
sunkiau išspręsti klausimą, kaip būtų galima pritraukti pakankamai 
lėšų steigiant privačią įmonę valstybinės ekonomikos sistemoje, tarus, 
kad ten atsirastų Žmonių, norinčių būti darbininkais ir vartotojais. 

Net jeigu sunkiau būtų pritraukti išorinių investicijų nei tai vaiz- 
duojama paskutinėje pastraipoje, profesinių sąjungų kasose dabar esa- 
ma pakankamai pinigų, kad galima būtų kapitalizuoti daugelį tokių 
darbininkų valdomų įmonių, kurios galėtų tuos pinigus grąžinti su 
palūkanomis, kaip tai daro daugelis privačių savininkų - ima bankų 
ar net profesinių sąjungų paskolas. Kodėl kai kurioms sąjungoms ar 
darbininkų grupėms nepradėti savo verslo? Juk tai yra toks lengvas bū- 
das gamybos priemones padaryti prieinamas darbininkams: nusipir- 
kite mašinų, išsinuomokite patalpas ir t.t., kaip tai daro privatus ver- 
slininkas. Verta pagalvoti, kodėl profesinės sąjungos nesteigia savo 
verslovių ir kodėl darbininkai tam neskiria savo lėšų. 


* Ir vėl, jeigu šie metodai nėra veiksmingi, egzistuoja kitas metodas: priversti žmo- 
nes (darbininkus ir vartotojus) bendradarbiauti šioje darbininkų savivaldos schemoje 
aukojant papildomas gėrybes arba didesnius atlyginimus, kurie šiaip jau būtų jiems pri- 
einami. 

Marksistinis išnaudojimas 


Šis klausimas yra svarbus marksizmo ekonominės teori- 
jos likučiams. Sugriuvus darbinės vertės teorijai, sugriuvo specifiškai 
marksistinės išnaudojimo teorijos pagrindai. Šios teorijos teikiamas iš- 
naudojimo apibrėžimas praranda visą savo žavesį ir paprastumą tada, 
kai suvokiama, jog pagal tą apibrėžimą išnaudojimas išliks kiekvienoje 
visuomenėje, kurioje investuojama į laukiamą didesnį ateities produk- 
tą (galbūt dėl didėjančio gyventojų skaičiaus), ir kiekvienoje visuome- 
nėje, kurioje neįgalieji arba nesugebantys produktyviai dirbti yra sub- 
sidijuojami kitų darbo. Tačiau pamatine prasme marksistinė teorija iš- 
naudojimo reiškinį aiškina tuo, kad darbininkams nėra prieinamos ga- 
mybos priemonės. Darbininkai turi parduoti savo darbą (darbo jėgą) 
kapitalistams, nes jiems reikia gamybos priemonių, be kurių jie negali 
imtis savarankiškos gamybos. Darbininkas ar darbininkų grupė nega- 
li išsinuomoti gamybos priemonių ir keletą mėnesių laukti, kol pro- 
duktas bus parduotas; jie neturi piniginių išteklių, kurie jiems leistų 
įsigyti mašinas arba laukti įplaukų iš dabar gaminamo, bet tik ateityje 
parduodamo produkto. Juk per tą laiko tarpą darbininkams reikia 
kažką valgyti.* Tad darbininkas esąs priverstas eiti į sandorį su kapi- 
talistu. (O rezervinės bedarbių armijos egzistavimas rodo, kad kapita- 
listams nebūtina konkuruoti tarpusavyje dėl darbininkų ir taip kelti 
darbo kainą.) 

Pastebėkime, jog, atsikračius, kaip ir dera, likusių teorijos kompo- 
nentų ir palikus šį gamybos priemonių neprieinamumo faktą kaip iš- 
naudojimo pagrindą, tenka daryti išvadą, jog visuomenėje, kurioje dar- 
bininkai nėra verčiami eiti į sandorius su kapitalistais, jie nėra išnaudo- 
jami. (Neliečiame klausimo, ar darbininkai yra verčiami eiti į sando- 
rius su kokia nors kita, mažiau decentralizuota grupe.) Tad jeigu eg- 
zistuoja visuomenių arba visuomenės kontroliuojamų gamybos prie- 
monių sektorius, pakankamai talpus, kad visi norintys jame galėtų įsi- 
darbinti, tai vien to pakanka, kad darbininkų išnaudojimas išnyktų. Ir 
jeigu šalia šio viešojo sektoriaus veikia privačios gamybos priemonių 


* Iš kur atsiranda gamybos priemonės? Kas anksčiau taupė savo einamojo vartoji- 
mo sąskaita, kad jų įsigytų arba pasigamintų? Kas dabar taupo savo einamojo vartoji- 
mo sąskaita mokėdamas atlyginimus ir gamybos faktorių kainas, o įplaukas gaudamas 
tik po to, kai pagamintas produktas yra parduotas? Kieno verslumas čia nuolat veikė? 

nuosavybės sektorius, kuriame gali įsidarbinti tie, kurie pasirenka dar- 
bą šiame sektoriuje, tai šie darbininkai nėra išnaudojami. (Galbūt jie 
pasirinko darbą šiame sektoriuje nepaisant pastangų juos nuo to at- 
kalbėti, nes jame jie gauna didesnius atlyginimus arba didesnes paja- 
mas.) Juk jie nėra verčiami eiti į sandorius su privačiais gamybos prie- 
monių savininkais. 

Trumpam sustokime prie šio atvejo. Tarkime, kad privatusis sek- 
torius tolydžio plečiasi, o viešasis — silpnėja. Vis daugiau darbininkų 
renkasi darbą privačiajame sektoriuje. Atlyginimai privačiajame sek- 
toriuje yra didesni nei viešajame, ir nuolat kyla. Įsivaizduokime, kad 
po tam tikro laiko šis silpnas viešasis sektorius tampa visiškai bereikš- 
mis ar net apskritai išnyksta. Ar dėl to įvyks kokių nors pokyčių pri- 
vačiajame sektoriuje? (Kadangi tarėme, jog viešasis sektorius jau bu- 
vo silpnas, nauji darbininkai, ateinantys į privatųjį sektorių, nedarys 
didelio poveikio atlyginimams.) Išnaudojimo teorija, atrodo, turi teig- 
ti, kad dabar atsiras reikšmingų pokyčių; šis jos teiginys yra labai ne- 
įtikinamas. (Jis neturi rimto teorinio pagrindimo.) Jeigu atlyginimų ly- 
gis arba jų kilimo tendencija privačiajame sektoriuje nepasikeičia, tai 
gal tai reiškia, jog privačiojo sektoriaus darbininkai, iki tol neišnaudo- 
jami, dabar jau yra išnaudojami? Nors jeigu jie net nežino, kad vieša- 
sis sektorius išnyko, nes į jį beveik nekreipė dėmesio, tai ar jie dabar 
yra priversti dirbti privačiajame sektoriuje, dėl darbo kreiptis į kapita- 
listą, ir yra ipso facto išnaudojami? Kaip atrodo, būtent šios pozicijos tu- 
ri laikytis išnaudojimo teorija. 

Net jeigu gamybos priemonių neprieinamumo tezė kada nors ir 
buvo teisinga, mūsų visuomenėje didelės darbininkų grupės dabar tu- 
ri piniginių santaupų, ir didelius pinigus valdo profesinių sąjungų 
pensijų fondai. Šie darbininkai gali laukti, ir jie gali investuoti. Tad 
kyla klausimas, kodėl šie pinigai nėra naudojami darbininkų valdo- 
moms įmonėms kurti. Kodėl radikalai ir socialdemokratai nepalaiko 
šios idėjos? 

Galbūt darbininkai neturi verslininkiško gebėjimo rasti perspekty- 
vių pelningo verslo nišų ir organizuoti įmonių šioms galimybėms iš- 
naudoti. Tokiu atveju darbininkai gali samdyti verslininkus ir vadybi- 
ninkus, kurie jų vardu sukurtų įmonę, o po metų perduotų jos valdy- 
mo funkcijas darbininkams (jos savininkams). (Tiesa, kaip pabrėžia 
Kirzneris, verslininkiško sumanumo gali prireikti ir sprendžiant klau- 

simą, ką samdyti.) Skirtingos darbininkų grupės konkuruotų dėl talen- 
tingiausių verslininkų ir keltų jų paslaugų kainą; tačiau kapitalu dis- 
ponuojantys verslininkai mėgintų samdyti darbininkus tradiciniu bū- 
du. Palikime nuošalyje klausimą, kaip atrodytų pusiausvyra šioje rin- 
koje; vietoje to iškelkime klausimą, kodėl darbininkų grupės nesiima 
šios veiklos dabar. 

Naujos įmonės steigimas yra rizikingas dalykas. Nėra lengva atras- 
ti naujų verslo talentų, ir daug kas priklauso nuo to, kaip bus įvertin- 
ta ateities paklausa, įvairių išteklių prieinamumas ateityje, nenumato- 
mos kliūtys, atsitiktinumai ir t.t. Specializuotos investavimo instituci- 
jos ir vadinamojo rizikos kapitalo šaltiniai atsiranda mėginant spręsti 
šią rizikos problemą. Kai kurie individai nenori imtis šios rizikos ir sa- 
vo lėšas investuoti į naujas versloves ar patys jas steigti. Kapitalistinė 
visuomenė leidžia veiklą, prisiimančią šią riziką, atskirti nuo visos ki- 
tos veiklos. Fordo kompanijos Edselio padalinio darbininkai buvo ap- 
saugoti nuo rizikingų jos veiklos padarinių, ir tada, kai kompanija pra- 
dėjo patirti nuostolių, jiems nereikėjo grąžinti dalies savo atlyginimų. 
Socialistinėje visuomenėje kiekvienas privalo pakelti dalį rizikos, su 
kuria susiduria įmonė, kurioje jis dirba, arba kiekvienas pakelia cen- 
tralizuoto investavimo direktorių sprendimų riziką. Kitaip nei kapita- 
listinėje visuomenėje, čia nėra galimybių atsikratyti visų šios rizikos 
kaštų ir prisiimti tik tam tikrus jos kaštus (įgyjant reikiamų žinių tam 
tikrose srityse). 

Dažnai žmonės, kurie nėra linkę prisiimti kokių nors rizikos kaštų, 
jaučiasi turį teisę kažko reikalauti iš tų, kurie ją prisiima ir laimi; ta- 
čiau tie patys Žmonės nesijaučia esą įpareigoti padėti tiems, kurie to- 
kią riziką prisiima ir pralaimi. Pavyzdžiui, kazino krupjė tikisi sulauk- 
ti solidžių arbatpinigių iš tų, kurie išlošia stambias sumas, tačiau ne- 
mano, kad jam derėtų dalytis pralošusiųjų nuostoliais. Ši asimetrinė 
dalybų schema bus dar mažiau pateisinama ten, kur verslo sėkmė nė- 
ra atsitiktinumo dalykas. Kodėl kai kuriems atrodo, jog jie gali likti 
nuošalyje ir tik stebėti, kurių kitų žmonių verslo sumanymai pasitei- 
sins (retrospektyviai nustatydami, kurie iš jų išvengė šios rizikos ir gavo 
lauktą pelną), ir paskui pretenduoti į dalį pelno; nors jie nemano, kad 
turėtų dengti nuostolius verslo sumanymui žlugus ir nemano, jog, no- 
rėdami dalyvauti įmonės valdymo procese ir jos pelno dalybose, patys 
turi į ją investuoti ir prisiimti atitinkamą riziką? 

Mėgindami suprasti, kaip marksistinė teorija traktuoja tokią riziką, 
turime glaustai reziumuoti pačią teoriją. Marxo teorija yra viena iš dau- 
gelio vertės teorijų, vertę siejančių su produktyviais ištekliais. Pagal to- 
kią teoriją, daikto X vertę V nusako daikte X įkūnytų visuomenės pro- 
duktyvių išteklių visuma. Naudojant patogesnę formuluotę, dviejų 
daiktų vertės santykis V(X)/ V(Y) yra lygus juose įkūnytų produktyvių 
išteklių santykiui, M(X ištekliai)/M(Y ištekliai), kur M yra kiekio ma- 
tas. Tokiai teorijai reikia mato M, kurio vertės būtų nustatomos nepri- 
klausomai nuo aiškinamųjų V proporcijų. Šią vertės teoriją sujungę su 
teorija, kuri darbą laiko vieninteliu produktyviu ištekliumi, gauname 
darbinę vertės teoriją. Daugelis argumentų prieš darbinę vertės teoriją 
galioja bet kuriai produktyvių išteklių vertės teorijai. 

Alternatyvi vertės teorija teigia, jog produktyvių išteklių vertę lemia 
jų pagrindu atsiradusių (sukurtų) galutinių produktų vertė, o galuti- 
nių produktų vertę lemia kažkas kita nei sunaudotų išteklių vertė. Jei- 
gu viena mašina gali būti panaudota X gamybai (ir niekam kitam), o 
kita gali būti panaudota Y gamybai, ir kiekviena naudoja vienodą ža- 
liavų kiekį produkcijos vienetui pagaminti, ir jeigu X turi didesnę ver- 
tę nei Y, tai pirmoji mašina turi didesnę vertę nei antroji, net jeigu kiek- 
vienai mašinai pagaminti buvo sunaudotas vienodas žaliavų kiekis ir 
toks pat darbo laikas. Pirmoji mašina, teikianti vertingesnį galutinį pro- 
duktą, kainuos daugiau už antrąją. Tai gali sukelti iliuziją, jog jos pro- 
duktai turi didesnę vertę todėl, kad ji turi didesnę vertę. Tačiau iš tik- 
rųjų yra priešingai: ji turi didesnę vertę todėl, kad jos produktai turi 
didesnę vertę. 

Tačiau į produktyvius išteklius orientuota vertės teorija kalba ne 
apie produktyvių išteklių vertę, o tik apie jų kiekius. Jeigu egzistuotų 
tik vienas gamybos faktorius ir jis būtų homogeniškas, tai ši teorija ga- 
lėtų būti bent jau formuluojama išvengiant ydingo rato. Tačiau kai tu- 
rime reikalų su daugiau nei vienu faktoriumi arba kai turime reikalų 
su vienu nehomogenišku faktoriumi, iškyla problema nustatant matą M 
taip, kad teoriją galima būtų suformuluoti nepatenkant į ydingą ratą. 
Juk turi būti nustatyta, koks tam tikro gamybos faktoriaus kiekis laiky- 
tinas lygiaverčiu kito faktoriaus kiekiui. Viena procedūra būtų ta, kai 
matas, išsprendžiant proporcines lygtis, nustatomas pagal galutinių 
produktų vertes. Tačiau ši procedūra matą apibrėžtų remdamasi infor- 
macija apie galutinę vertę ir todėl negalėtų duoti galutinių verčių pa- 

aiškinimo, pagrįsto informacija apie produktyvių įdėjimų kiekius.* Al- 
ternatyvi procedūra reikalautų rasti kažką viena, kas skirtingais kiekiais 
gali būti pagaminama mašinų X ir Y, ir, pasinaudojant galutinio pro- 
dukto kiekių proporcijomis, nustatyti produktyvių įdėjimų kiekius. Taip 
būtų išvengta aiškinimo rato, atsirandančio tada, kai pirmiausia Žvel- 
giama į galutines vertes; čia žvelgiama pirmiausia į galutinius kiekius, 
ir tada pasinaudojant šia informacija nustatomi produktyvių įdėjimų 
kiekiai (kad būtų galima apibrėžti matą M). Tačiau net jeigu egzistuoja 
toks bendras produktas, jis gali būti ne tas, kurį gaminant geriausiai 
panaudojami šie skirtingi faktoriai; ir todėl, naudodamiesi juo, šių fak- 
torių palyginimui galime gauti klaidinančią proporciją. Skirtingus fak- 
torius turime lyginti jų individualiai geriausiose funkcijose. Be to, jei- 
gu iš kiekvieno ištekliaus skirtingomis kiekių proporcijomis gali būti pa- 
daryti du skirtingi daiktai, iškyla problema, kurią iš šių proporcijų pa- 
sirinkti apibrėžiant išteklių proporcingumo konstantą. 

Šiuos sunkumus iliustruoja Paulo Sweezy dėstoma paprasto, nedi- 
ferencijuoto darbo laiko sąvoka.!* Sweezy svarsto klausimą, kaip gali 
būti palygintas kvalifikuotas ir nekvalifikuotas darbas. Jis pripažįsta, 
kad patektume į aiškinimo ratą, jeigu lygintume remdamiesi galutine 
produkto verte, nes būtent ją reikia paaiškinti. Sweezy vėliau sako, jog 
kvalifikacija priklauso nuo dviejų dalykų: išsilavinimo ir prigimtinių 
savybių. Išsilavinimą Sweezy tapatina su lavinimui paskirtų valandų 
skaičiumi, neatsižvelgdamas į mokytojo išsilavinimą, bent jau apytik- 
riai matuojamą jo lavinimui išeikvotų valandų skaičiumi (ir į tai, kiek 
valandų buvo skirta jo mokytojo lavinimui?). Prigimtines savybes jis 
mėgina identifikuoti taip, kad dviem individams siūloma gaminti tuos 
pačius daiktus, paskui nustatomas pagamintų daiktų kiekių skirtumas 
ir atrandama juos sulyginanti proporcija. Tačiau jeigu kvalifikuotą tam 
tikros rūšies darbą geriau traktuoti ne kaip spartesnį to paties produk- 
to pagaminimo būdą, palyginti su nekvalifikuotu darbu, bet veikiau 
kaip geresnio produkto pagaminimo būdą, tai šis mato M apibrėžimo 
metodas netinka. (Lyginant Rembrandto kvalifikaciją su mano kvalifi- 
kacija lemiamas veiksnys nėra tai, kad paveikslą jis nutapo greičiau už 
mane.) Būtų nuobodu grįžti prie standartinių pavyzdžių, prieštarau- 


* Tiesa, jeigu pasinaudojant proporcinėmis lygtimis kai kurių galutinių produktų 
vertės pagrindu galima būtų apibrėžti matą M ir tada jo pagrindu nustatyti kitų galuti- 
nių produktų vertes, tai teorija turėtų šiokį tokį turinį. 

jančių darbinei vertės teorijai: surasti gamtiniai objektai (vertinami la- 
biau už darbą, išeikvotą jų įsigijimui); retos gėrybės (Napoleono laiš- 
kai), kurios negali būti gaminamos neribotais kiekiais; vienodų objek- 
tų skirtingose vietose vertės skirtumai; kvalifikuoto darbo nulemti skir- 
tumai; pasiūlos ir paklausos svyravimų sukeliami pokyčiai; daiktai, ku- 
rių gamyba reikalauja daug laiko (taurieji vynai), ir t.t." 

Šios problemos liečia tik tai, kaip apibrėžti paprastą nediferencijuo- 
tą darbo laiką, nes tai mums duotų mato vienetą, kuriuo galima būtų 
matuoti visa kita. Dabar turime atkreipti dėmesį į papildomą proble- 
mą. Juk Marxo teorija neteigia, kad objekto vertė yra proporcinga pa- 
prasto nediferencijuoto darbo valandų skaičiui, išeikvotam jo gamybai; 
veikiau ji teigia, kad objekto vertė yra proporcinga paprasto nediferen- 
cijuoto visuomeniškai būtino darbo valandų skaičiui, išeikvotam jo ga- 
mybai.* Iš kur atsiranda šis papildomas visuomeninio būtinumo reika- 
lavimas? Mėginkime tai išsiaiškinti. 

Reikalavimas, kad objektas būtų naudingas, yra būtina darbinės 
vertės teorijos sąlyga; kitaip jai iškiltų akivaizdžių prieštaravimų. Tar- 
kime, kad individas dirba gamindamas absoliučiai nenaudingą, nie- 
kam nereikalingą daiktą. Pavyzdžiui, jis aukoja valandų valandas dar- 
bo efektyviai rišdamas didžiulį mazgą; niekas kitas negali jo surišti 
greičiau. Ar dėl to šis objektas bus vertingesnis (atitinkamų valandų 
skaičiumi)? Tokia išvada teorijai turi būti nepriimtina. Marxsas ją at- 
meta, jis sako: „Daiktas negali turėti kokios nors vertės, jeigu nėra nau- 
dingas. Jeigu daiktas nėra naudingas, tai nėra naudingas ir jame įkū- 
nytas darbas; toks darbas nelaikytinas darbu, jis nesukuria jokios ver- 


* „Visuomeniškai būtinas darbas yra tas darbas, kurio reikia pagaminti tam tikrai 
gėrybei normaliomis gamybos sąlygomis ir atsižvelgiant į vidutinį darbo įgūdžių bei 
darbo intensyvumo laipsnį, tam tikru metu būdingą konkrečiai visuomenei.“ Karl Marx, 
Capital, vol. I (New York: Modem Library, be datos), p. 46. Atkreipkime dėmesį į tai, 
kad mums taip pat svarbu paaiškinti, kodėl normalios gamybos sąlygos yra tokios, ko- 
kios jos yra, ir kodėl specifinis darbo įgūdžių bei darbo intensyvumo laipsnis yra pa- 
naudojamas gaminant šį konkretų produktą. Juk svarbu ne tai, koks vidutinis įgudimo 
laipsnis vyrauja visuomenėje. Dauguma žmonių gali būti labiau įgudę tam tikro pro- 
dukto gamyboje, tačiau gali užsiimti kokia nors jiems svarbesne veikla, palikdami jo ga- 
mybą mažiau nei vidutiniškai įgudusiems žmonėms. Svarbu tai, kokių įgūdžių turi tie, 
kurie faktiškai gamina tą produktą. Mums reikalinga teorija, kuri paaiškintų ir tai, kas 
lemia tai, kokie skirtingų įgūdžių žmonės dirba tam tikro produkto gamyboje. Šiuos 
klausimus keliu, žinoma, tik todėl, kad alternatyvi teorija gali į juos atsakyti. 

tės.“!? Ar tai nėra ad hoc reikalavimas? Kaip jis siejamas su kitomis te- 
orijos dalimis? Kodėl ne bet koks efektyviai atliekamas darbas sukuria 
vertę? Jeigu reikia apeliuoti į faktą, kad daiktas žmonėms naudingas ir 
yra jų faktiškai geidžiamas (tarkime, kad jis galėtų būti naudingas, bet 
niekieno negeidžiamas), tai galbūt vien atsižvelgus į norus, į kuriuos bet 
kuriuo atveju būtina atsižvelgti, galima gauti išsamią vertės teoriją? 

Net priėmus ad hoc sąlygą, kad objektas turi būti naudingas, lieka 
problemų. Tarkime, kad kažkas dirba 563 valandas gamindamas daik- 
tą, kurio nauda labai menka (ir nėra būdo jį gaminti efektyviau). Tai 
tenkina būtiną vertės sąlygą - daiktas turi šiokią tokią naudą. Ar dabar 
jo vertę lemia darbo kiekis, ir ar tai reiškia, kad jis yra nepaprastai ver- 
tingas? Ne. „Juk darbas, kuris joms (prekėms) išeikvojamas, turi reikš- 
mės tik tiek, kiek jis išeikvojamas tokia forma, kuri duoda naudos ki- 
tiems.“!? Toliau Marxas sako: „Ar tas darbas duoda naudos kitiems ir 
ar jo produktas atitinkamai tenkina kitų norus, gali būti įrodyta tik 
mainų aktu.“ Jeigu čia Marxas sako ne tai, kad naudingumas yra būti- 
na sąlyga ir kad (jos patenkinimo atveju) vertę apibrėžia darbo kiekis, 
bet veikiau tai, kad naudingumo laipsnis apibrėžia, kiek (naudingo) 
darbo buvo išeikvota gaminant daiktą, tai turime reikalų su teorija, ku- 
ri labai skiriasi nuo darbinės vertės teorijos. 

Į šią problemą galime pažvelgti iš kitos pusės. Tarkime, kad nau- 
dingi daiktai gaminami efektyviausiu būdu, bet jų pagaminama per 
daug, kad juos galima būtų parduoti už tam tikrą kainą. Kaina, kuriai 
esant paklausa susilygintų su pasiūla, yra mažesnė už objektų darbinę 
vertę; daugiau efektyvaus darbo valandų buvo išeikvota jų gamybai 
nei žmonės nori už juos mokėti (tam tikrą kainą už valandą). Ar tai pa- 
rodo, kad darbo valandų skaičius, skirtas naudingo objekto gamybai, 
neapibrėžia jo vertės? Marxas į tai atsako, jog tokios perprodukcijos eg- 
zistavimas, kai produktas ne visas išperkamas už tam tikrą kainą, ro- 
do, kad darbas buvo panaudotas neefektyviai (produkto turėjo būti pa- 
gaminta mažiau), net jeigu pats darbas buvo efektyvus. Tad ne visos 
šios darbo valandos buvo visuomeniškai būtinas darbo laikas. Objek- 
tas neturi mažesnės vertės už visuomeniškai būtiną darbo valandų 
skaičių, išeikvotą jo gamybai, nes jo gamybai buvo išeikvota mažiau vi- 
suomeniškai būtino darbo valandų negu atrodo. 


Tarkime, kad kiekvienas lino gaminys rinkoje įkūnija ne daugiau darbo 


laiko nei visuomeniškai būtina. Nepaisant to, visiems šiems gaminiams 

kaip visumai galėjo būti išeikvota per daug visuomeniškai būtino darbo 
laiko. Jeigu rinka negali suvirškinti viso jų kiekio už normalią 2 šilingų už 
jardą kainą, tai šis faktas įrodo, jog per didelė bendruomenės visuminio 
darbo dalis buvo išeikvota audimui. Padarinys yra toks pat, tarsi kiekvie- 
nas audėjas išeikvojo daugiau darbo laiko savo konkrečiam gaminiui nei 


visuomeniškai būtina.!: 


Taigi Marxas mano, jog ne visas šis darbas yra visuomeniškai būti- 
nas. Kas yra visuomeniškai būtina ir kiek jo būtina, priklauso nuo to, 
kas vyksta rinkoje!" Nereikia jokios darbinės vertės teorijos: pagrindi- 
nė visuomeniškai būtino darbo laiko sąvoka pati apibrėžiama konkuren- 
cinės rinkos procesų ir mainų proporcijų terminais!!* 

Grįžome prie mūsų ankstesnės investavimo ir gamybos rizikos te- 
mos, kuri, kaip matome, darbinės vertės teoriją transformuoja į teori- 
ją, formuluojamą konkurencinės rinkos rezultatų terminais. Dabar pa- 
svarstykime atlyginimų sistemą, kur atlyginama pagal dirbtas papras- 
to, nediferencijuoto, visuomeniškai būtino darbo valandas. Šioje siste- 
moje gamybos proceso riziką pakelia kiekvienas šiame procese daly- 
vaujantis darbininkas. Kad ir kiek daug valandų jis dirbtų, kad ir kaip 
efektyviai dirbtų, jis nežinos, kiek daug visuomeniškai būtino darbo 
valandų jis dirbo, kol nepaaiškės, kiek žmonių ir už kokią kainą nu- 
pirks jo produktą. Tad sistema, kur atlyginama pagal atidirbtas visuo- 
meniškai būtino darbo valandas, kai kuriems darbštiems darbinin- 
kams nesumokės beveik nieko (tiems, kurie dirbo ratlankių gamyboje 
po to, kai mada praėjo, arba tiems, kurie dirbo Fordo kompanijos Ed- 
selo gamykloje), o kai kuriems kitiems sumokės labai mažai. (Atsižvel- 
giant į didžiulį ir neatsitiktinį investicinių bei gamybinių sprendimų 
nekompetentingumą socialistinėje visuomenėje, būtų labai keista, jei- 
gu tokios visuomenės vadai išdrįstų mokėti darbininkams pagal jų 
dirbtas „visuomeniškai būtinas“ darbo valandas!) Tokioje sistemoje 
kiekvienas būtų verčiamas mėginti nuspėti būsimąją rinką jo gamina- 
mam produktui; ir tai būtų gana neefektyvi sistema, skatinanti tuos, 
kurie netiki būsimąja produkto sėkme rinkoje, atsisakyti darbo, kurį 
gerai išmano, net jeigu kiti ja tiki ir todėl prisiimtų visą riziką. Aki- 
vaizdu, kad pranašesnė bus tokia sistema, leidžianti žmonėms riziką, 
kurios jie nesiryžta prisiimti patys, perduoti kitiems, ir leidžianti jiems 
gauti fiksuotą atlyginimą, kad ir koks būtų šio rizikingo proceso re- 

zultatas.* Sistema, leidžianti tokias rizikos prisiėmimo specializacijos 
galimybes, turi didžiulių privalumų; būtent šių galimybių pagrindu 
susiklosto tipinė kapitalistinių institucijų įvairovė. 

Marxas mėgina spręsti kantiškojo tipo klausimą: kaip galimas pel- 
nas?" Kaip galimas pelnas, jeigu kiekvienas gauna, ko yra vertas ir jei- 
gu nėra jokios apgaulės? Savo atsakyme Marxas apeliuoja į unikalų dar- 
bo jėgos pobūdį: jos vertė yra jos sukūrimo kaštai (jai sunaudotas dar- 
bas), tačiau ji gali sukurti didesnę vertę nei turi pati. (Tas pat pasaky- 
tina apie mašinas.) Įdėjus tam tikrą darbo kiekį D į žmogiškojo orga- 
nizmo sukūrimą sukuriama kažkas, kas gali duoti darbo kiekį, didesnį 
už D. Kadangi individai neturi išteklių, kurie jiems leistų laukti jų dar- 
bo produktų pardavimo įplaukų (žr. aukščiau), jie negali pasiimti šios 
savo darbo naudos ir yra priversti eiti į sandorius su kapitalistais. Rei- 
kėtų tikėtis, jog, išaiškėjus marksistinės ekonominės teorijos proble- 
moms, marksistai atidžiai išnagrinės alternatyvias pelno galimybės te- 
orijas ir tas, kurias kelia „buržuaziniai“ ekonomistai. Nors čia sutelkiau 
dėmesį į rizikos ir netikrumo veiksnius, turiu paminėti ir novacijų 
veiksnį (Schumpeteris), ir ypač verslinę naujų spekuliatyvių (plačiau- 
sia prasme) galimybių, kurių nepastebi kiti, pagavos ir paieškos veiks- 
nį.'ė Patenkinama alternatyvi aiškinamoji teorija veikiausiai sugriautų 
beveik visas marksistinės ekonominės teorijos pretenzijas į mokslišku- 
mą; gali būti, kad marksistinis išnaudojimas tėra žmonių ekonominio 
neišprusimo išnaudojimas. 


Savanoriški mainai 


Kai kurie skaitytojai protestuos dėl to, kad dažnai kalbu 
apie mainų savanoriškumą; jie argumentuos, kad kai kurie veiksmai 
(pavyzdžiui, darbininkų sutikimas dirbti už tam tikrą atlyginimą) iš 


* Ne kiekvieno projekto atveju galima apsidrausti nuo tokios rizikos. Rizikos laips- 
nis bus skirtingai vertinamas; asmeniui apsidraudus nuo tam tikros rizikos, jam bus ma- 
žiau paskatų dėti visas pastangas tam, kad būtų realizuota geidžiama alternatyva. Tad 
draudikas turės prižiūrėti jo veiklą, kad būtų išvengta to, kas vadinama „moraline rizi- 
ka“. Žr. Kenneth Arrrow, Essays in Hhe Theory of Risk-Bearing (Chicago: Markham, 1971). 
Šią priežiūros veiklą aptaria Alchianas ir Demsetzas (American Economic Review (1972, 
p. 777-795); su šiuo klausimu jie susiduria svarstydami problemas, kurios kyla mėgi- 
nant priežiūros būdu nustatyti asmens ribinį indėlį jungtinėje veikloje. 

tikrųjų nėra savanoriški, arba laisvi, nes viena pusė turi labai ribotas 
alternatyvas ta prasme, kad visos kitos alternatyvos jai yra dar bloges- 
nės už pasirenkamą. Klausimas, ar asmens veiksmai yra savanoriški ir 
laisvi, priklauso nuo klausimo, kas riboja jo pasirinkimo alternatyvas. 
Jeigu jas riboja gamtiniai faktai, tai jo veiksmai yra savanoriški ir lais- 
vi. (Galiu savanoriškai nueiti į tam tikrą vietą, į kurią labiau norėčiau 
nuskristi savo sparnais.) Kitų žmonių veiksmai nubrėžia ribas asmens 
galimybėms. Ar dėl to asmens veiksmai tampa nesavanoriški, priklau- 
so nuo to, ar kiti turėjo teisę veikti taip, kaip jie veikė. 

Panagrinėkime pavyzdį. Tarkime, kad nori susituokti dvidešimt še- 
šios moterys ir dvidešimt šeši vyrai. Kiekvienas skirtingos lyties atsto- 
vas vienodai rikiuoja priešingos lyties atstovus pagal patrauklumo ar- 
ba geros santuokinės partnerystės kriterijus: išvardykime juos atitinka- 
mai nuo A iki Z ir nuo A' iki Z", preferencijų mažėjimo tvarka. A ir A“ 
savanoriškai nusprendžia susituokti, nes kiekvienas teikia pirmenybę 
pasirinktajam partneriui prieš bet kurį kitą. B labiausiai norėtų susi- 
tuokti su A“, o B' labiausiai norėtų susituokti su A, tačiau A ir A", pa- 
darę savo pasirinkimą, panaikino šias galimybes. Kai B ir B' susituo- 
kia, kiekvieno jų pasirinkimas tampa savanoriškas vien dėl to, kad 
esant galimybei kiekvienas būtų priėmęs sau geresnį kitokį sprendimą. 
Ši kita geidžiamiausia galimybė priklauso nuo kitų malonės, kurie nu- 
sprendė, veikdami savo teisių ribose, tokios malonės nesuteikti. B ir B' 
renkasi iš siauresnės alternatyvų aibės nei A ir A“. Šios alternatyvos to- 
lydžio siaurėja iki pat Z ir Z' pasirinkimo galimybių, kai kiekvienas su- 
siduria su alternatyva - susituokti arba likti nesusituokusiam. Kiekvie- 
nas labiau norėtų susituokti su kuriuo nors iš tų dvidešimt šešių part- 
nerių, kurie pasirinkę pašalino save iš Z ir Z' pasirinkimo galimybių 
sąrašo. Ž ir Z sprendimas susituokti yra savanoriškas. Faktas, kad jų 
vienintelė kita alternatyva (jų požiūriu) yra daug blogesnė, ir tas fak- 
tas, kad kiti pasinaudojo savo teisėmis tam tikru būdu ir atitinkamai 
suformavo išorinę Z ir Z' pasirinkimo aplinką, nereiškia, kad jų san- 
tuoka nebuvo savanoriška. 

Panašūs argumentai galioja kalbant apie darbininkų ir kapitalo sa- 
vininkų mainus. Z turi galimybę pasirinkti tarp darbo arba badavimo: 
visų kitų individų sprendimai ir veiksmai nepalieka jam kitos alterna- 
tyvos. (Jis gali turėti skirtingų darbų pasirinkimo galimybę.) Ar Z sa- 
vanoriškai pasirenka darbą? (Ar savanoriškai veikia tas, kuris, siekda- 

mas išlikti negyvenamoje saloje, renkasi darbą?) Z pasirenka savano- 
riškai, jeigu kiekvienas kitas individas, nuo A iki Y, veikė savanoriškai 
ir savo teisių ribose. Tada tą patį klausimą turime iškelti kitiems indi- 
vidams. Kylame aukštyn, kol pasiekiame A arba A ir B, kurių sprendi- 
mas veikti tam tikru būdu suformavo išorinę C pasirinkimo aplinką. 
Tada judame žemyn nuo A, B ir C pasirinkimų, kurie daro poveikį D 
pasirinkimo aplinkai; kurie kartu su D pasirinkimu daro poveikį E pa- 
sirinkimo aplinkai ir t.t., kol pasiekiame Z. Asmens rinkimasis iš ne- 
malonių alternatyvų tampa savanoriškas dėl to, kad kiti, veikdami sa- 
vanoriškai ir savo teisių ribose, nepaliko jam malonesnių alternatyvų. 

Turime atkreipti dėmesį į įdomų bruožą, kuriuo pasižymi teisės į 
santykius su kitais, įskaitant savanoriškų mainų santykius.* Teisė įsi- 
traukti į tam tikrą santykį nėra teisė įsitraukti į jį su bet kuriuo asme- 
niu ar net su bet kuriuo asmeniu, norinčiu arba sutinkančiu bendrauti; 
veikiau tai yra teisė bendrauti su bet kuriuo asmeniu, kuris turi teisę 
įsitraukti į tam tikrą santykį (su asmeniu, turinčiu teisę į jį įsitraukti). 
Teisės įsitraukti į santykius turi, taip sakant, kablius, kurie turi kabin- 
tis už atitinkamo kito asmens teisės kablio. Mano žodžio laisvės teisė 
nėra pažeidžiama dėl to, kad kažkoks kalinys laikomas izoliacijoje ir 
negali manęs girdėti, o mano teisė girdėti informaciją nėra pažeidžia- 
ma, jeigu šiam kaliniui neleidžiama bendrauti su manimi. Spaudos at- 
stovų teisės nėra pažeidžiamos, jeigu Edwardo Everetto Hale'o „žmo- 
gui be tėvynės“ neleidžiama skaityti jų rašinių; ir skaitytojų teisės nėra 
pažeidžiamos, jeigu Josefui Goebbelsui įvykdoma mirties bausmė ir to- 
dėl jis nebegali jiems pateikti savo naujų rašinių. Bet kuriuo atveju tei- 
sė yra teisė į santykį su kitu, kuris taip pat turi teisę būti tokio santykio 
puse. Suaugę Žmonės paprastai turi tokią teisę į santykį su bet kuriuo 
kitu sutinkančiu suaugusiuoju, kuris turi šią teisę, tačiau ši teisė gali 
būti prarasta, jei asmuo baudžiamas už neteisėtus veiksmus. Ši teisių 
su kabliais problema nebus svarbi mūsų aptariamiems atvejams. Tačiau 
ji turi tam tikrų implikacijų, pavyzdžiui, ji neleidžia kategoriškai pa- 
smerkti viešose vietose trukdymo oratoriui vien dėl to, kad šis trukdy- 
mas pažeidžia kitų Žmonių teisę išgirsti bet kurią nuomonę, jeigu jie no- 
ri ją išklausyti. Jeigu teisė įsitraukti į santykį priklauso tik vienai pusei, 


* Kadangi dėl šio dalyko nesu visiškai tikras, šią pastraipą teikiu tik kaip prelimina- 
rią įdomios hipotezės formuluotę. 

tai tie kiti turi teisę išgirsti bet kurią nuomonę, tačiau tik iš tų asmenų, 
kurie turi teisę su jais bendrauti. Klausytojų teisės nėra pažeidžiamos, 
jeigu kalbėtojas neturi kablio, kuriuo galėtų užsikabinti už jų teisių. 
(Kalbėtojas gali neturėti tokio teisinio kablio tik dėl to, ką yra padaręs, 
one dėl jo pasisakymo turinio.) Šiais savo samprotavimais nenoriu tei- 
sinti trukdymų, oO tik noriu pabrėžti, kad juos smerkiant nedera grieb- 
tis pernelyg supaprastintų argumentų. 


Filantropija 


Parodžiau, kaip individai gali paremti jų vertinamas veik- 
los formas, institucijas bei situacijas: pavyzdžiui, darbininkų valdomas 
įmones, geresnių galimybių kitiems parūpinimą, skurdo mažinimą, 
prasmingo darbo situacijas. Tačiau ar žmonės, kurie skelbiasi vertiną 
šiuos dalykus, imtųsi tokios labdaringos veiklos, jeigu net būtų suma- 
žinta jų mokesčių našta? Jeigu jie nori, kad būtų pašalintas arba panai- 
kintas skurdas, neprasmingas darbas, tai ar jų indėlis nebus tik lašas jū- 
roje? Ir ar jie nesijaus apgauti, jeigu įneš savo indėlį, o kiti prie to ne- 
prisidės? Ar negali būti, kad jie visi teikia pirmenybę prievartiniam 
perskirstymui, nors nesiimtų jokios privačios labdaros, jeigu tokio per- 
skirstymo nebūtų? 

Įsivaizduokime situaciją, jog žmonės visuotinai palaiko privalomą 
pajamų perskirstymą iš turtingųjų neturtingiesiems. Bet tarkime, kad 
valdžia, galbūt siekdama sumažinti perskirstymo kaštus, įveda priva- 
lomą sistemą, kurioje kiekvienas turtingas individas kas mėnesį pašto 
perlaida siunčia tam tikrą pinigų sumą į gavėjo, kurio jis nepažįsta ir 
kuris jo nepažįsta, abonentinę dėžutę.' Viso perskirstymo suma yra šių 
individualių piniginių perlaidų suma. Kaip tarėme, kiekvienas šių mo- 
kėtojų palaiko privalomojo perskirstymo sistemą. 

Dabar įsivaizduokime, kad sistema paskelbiama neprivaloma. Ar 
individai savo noru toliau darys tas pinigų įmokas? Anksčiau tokia 
įmoka buvo skiriama konkrečiam individui. Ji ir toliau būtų skiriama 
šiam individui, nepriklausomai nuo to, ar kiti toliau darys savo įmo- 
kas. Kodėl kas nors norėtų šią savo praktiką nutraukti? Verta pasvars- 
tyti dviejų tipų sumetimus: pirma, asmens įmoka turi mažesnį povei- 
kį problemos sprendimui nei privalomojoje sistemoje; antra, jo įmoka 

jam uždeda didesnius kaštus nei privalomojoje sistemoje. Tai, ką jo 
paaukoti pinigai duoda privalomojoje schemoje, jis vertina labiau už 
šiuos pinigus. Jis nutraukia savo įmokas savanoriškojoje schemoje ar- 
ba dėl to, kad ta įmoka jam „nuperka“ mažiau, arba dėl to, kad ji jam 
„kainuoja“ daugiau. 

Kodėl jo įmoka gali turėti mažesnį poveikį nutrūkus kai kurių ar net 
visų kitų įmokoms? Kodėl ji gali „nupirkti“ jam mažiau? Pirma, asmuo 
gali siekti skurdo (neprasmingo darbo, žmonių pavaldumo ir t.t.) pa- 
šalinimo ir panaikinimo apskritai, o ne vien atskirų individų skurdo 
pašalinimo.“ Skurdo apskritai pašalinimo idealas jam turi nepriklauso- 
mą vertę.* (Net jeigu šis idealas niekada negalės būti visiškai įgyven- 
dintas.) Tačiau kadangi jis nenutrauks savo įmokų, jeigu to nepadarys 
ir kiti (ir traktuos savo įmoką kaip svarbią tik su sąlyga, kad prisideda 
ir kiti), šitai negali būti asmens motyvas nutraukti savo dalyvavimą 
šioje schemoje. Galbūt čia reikėtų priminti kai kuriuos motyvus, dėl ku- 
rių asmuo gali norėti pašalinti įvairias blogybes; tokie motyvai bus no- 
ras atsikratyti konkrečių blogybių, nepriklausomai nuo to, ar jos dub- 
liuojasi kitur. Blogybės sumažinimas nuo dviejų jos pasireiškimo atve- 
jų iki vieno yra toks pat svarbus, kaip jos sumažinimas nuo vieno iki 
nulio. Atsisakymas tai pripažinti yra vienas iš ideologo požymių. Tie, 
kurie agituoja už privalomas paramos schemas dėl to, kad dirba tokių 
ideologų apsuptyje, galėtų geriau išnaudoti savo laiką ir mėginti savo 
kraštiečių abstrakcijas grąžinti į žemę. Arba mažų mažiausiai jiems de- 
rėtų agituoti už tokią privalomąją sistemą, kuri galiotų tik tokiems ide- 
ologams (kurie teikia pirmenybę privalomai sistemai). 

Antras ir solidesnis paaiškinimas, kodėl jo savanoriška įmoka „nu- 
pirks“ jam mažiau ir todėl jam verta ją nutraukti savanoriškojoje siste- 
moje (pripažįstant privalomąją sistemą), būtų jo įsitikinimas, kad reiš- 
kinyje, kuris turi būti pašalintas, esama negatyvių vidinių sąveikų. Tik 
tuo atveju, jeigu vienu metu dorojamasi su visais reiškinio komponen- 
tais, galima pasiekti tam tikrą rezultatą. Tokia strategija leidžia doro- 
tis su konkrečiu problemos komponentu ir kartu mažinti neigiamą jo 
įtaką kitiems komponentams; tačiau toks neigiamos įtakos sumaži- 


* Kartais išties sutinkame individų, kurie visuotiniam tam tikro reiškinio panaikini- 
mui teikia labai didelę vertę, o jo panaikinimui kuriais nors konkrečiais atvejais netei- 
kia beveik jokios vertės; individų, kurie rūpinasi žmonija abstrakčiai, bet nesirūpina 
konkrečiais žmonėmis. 

nimas kitiems komponentams savaime gali būti labai menkas arba gali 
nepasiekti tam tikros slenkstinės ribos. Tokioje situacijoje jūsų duoti 7 
doleriai vienam individui, kai daugelis kitų duoda n dolerių kiekvie- 
nam arba daugumai tų individų, kurie sąveikauja su jūsų įmokos ga- 
vėju, gali turėti svarių padarinių jūsų įmokos gavėjui, ir šių padarinių 
vertė jums atsvers 7 dolerių netekties kaštus; tačiau jeigu jūs būsite tik 
vienas, jam davęs 1 dolerių, ši dovana nepadarys jam tokio pat povei- 
kio. Kadangi pasiektas rezultatas jums gali būti nevertas atiduotų 1 do- 
lerių, jūs nedalyvausite savanoriškųjų įmokų schemoje. Tačiau vėlgi tai 
nėra tas motyvas, dėl kurio tie, kurie moka savo įmokas, turėtų jas nu- 
traukti; tačiau tai gali paaiškinti, kodėl tie, kurie moka įmokas, nustoja 
tai daryti, jeigu ir kiti jų nebemoka; ir tai galbūt paaiškina, kodėl sun- 
ku organizuoti tokią bendrą labdarą. Tie žmonės, kurie agituoja už pri- 
valomas schemas, savo energiją galėtų skirti pastangoms koordinuoti 
steigiant savanoriškąją sistemą. Šią užduotį palengvina tas faktas, jog 
žmonės nori ne tik to, kad tam tikra blogybė būtų apribota arba paša- 
linta; jie nori dalyvauti ir veiksmuose, kurie padeda problemą spręsti. 
Šis noras padeda spręsti „veltėdžių“ problemą. 

Dabar panagrinėkime, kodėl asmens įmoka (ta pati pinigų suma 
kaip ir privalomojoje schemoje) gali „kainuoti“ jam daugiau. Jam gali 
atrodyti, kad tik „kvailiai“ gali duoti, kai kiti „išsisuka“ nieko neduo- 
dami; arba jį gali slėgti jausmas, kad jo padėtis blogėja palyginti su pa- 
dėtimi tų, kurie neprisideda, arba kad ši santykinai blogėjanti jo padė- 
tis silpnina jo konkurencingumą kitų atžvilgiu. Kiekvienas asmuo gru- 
pėje gali panašiai galvoti apie save ir kitus, ir todėl kiekvienas gali teik- 
ti pirmenybę visiems privalomai, o ne savanoriškumu grindžiamai sis- 
temai.* (Šis motyvas gali papildyti porą anksčiau minėtų motyvų.) 

Tačiau jeigu kiekvienas nori duoti (su sąlyga, kad duos visi kiti), 
tai gali būti sudarytas jungtinis kontraktas duoti (į jį įtraukiant šią są- 
lygą). Nėra pagrindo manyti, kad asmuo nuspręstų neduoti, jeigu 
duoda kiti. Juk sistema, kurioje lėšos tiesiogiai nukreipiamos gavėjams 


* Nors kiekvienas gali teikti pirmenybę privalomajai schemai, tai nebūtinai reiškia, 
kad kiekvienas teiks pirmenybę tai pačiai privalomajai schemai. Lėšos gali būti renka- 
mos proporciniais mokesčiais arba įvairiais progresiniais mokesčiais. Tad nėra aišku, 
kaip galėtų atsirasti vienbalsis sutarimas dėl konkrečios schemos. (Žr. mano „Coercion“, 
kn. S. Morgenbesser, P. Suppe, and M. White, eds., Philosophy, Science, and Method (N.X.: 
St. Martins Press, 1969), p. 440—472, 47 išn.) 

(gavėjų paskirstymas gali būti nustatomas loterijos būdu), minimizuo- 
ja „veltėdžio“ motyvaciją, nes kiekvieno asmens įmoka turės savo at- 
skirą poveikį. Net jeigu kas nors vadovautųsi tokiu motyvu, o kitų bū- 
tų pakankamai daug, kad jų neerzintų kai kurių žmonių nedalyvavi- 
mas šioje schemoje ir negundytų noras patiems iš jos pasitraukti, jie 
(kaip ir anksčiau) galėtų sudaryti minėtąjį jungtinį kontraktą. Lieka iš- 
nagrinėti atvejį tų, kurie priklauso tam tikrai pajamų grupei ir kurie 
atsisako duoti, nepriklausomai nuo to, duoda ar neduoda kiti. Jie nenori 
būti veltėdžiai; jie apskritai nori likti nuošalyje. Tačiau gali būti, jog 
kiti norės duoti tik su sąlyga, kad duos visi, kurie tai gali sau leisti. Šie 
atskalūnai nesutiks su tuo, kad visi būtų verčiami prisidėti; tad, prie- 
šingai mūsų hipotezei, perskirstomasis Žingsnis neveda prie paretiš- 
kai geresnės padėties.?! Kadangi būtų pažeisti moraliniai apribojimai, 
jeigu Žmonės, teisėtai disponuojantys savo lėšomis, būtų verčiami 
duoti prieš savo valią, privalomųjų schemų šalininkai turi mėginti 
žmones įtikinti nekreipti dėmesio į nedaugelį tų, kurie nenori daly- 
vauti savanoriškosios paramos schemoje. Arba galbūt tie, kurie neno- 
ri jaustis „kvailiais“, turėtų priversti santykinę daugumą dalyvauti pri- 
valomojoje schemoje prieš jos norą. 


Nieko apie mus be mūsų 


Kita idėja, kuri gali paskatinti paramą platesnių galių 
valstybei, yra tai, kad žmonėms turi būti pripažįstama balso teisė pri- 
imant sprendimus, reikšmingai paliečiančius jų gyvenimą. (Toliau ar- 
gumentuojama, jog platesnių galių valstybė reikalinga kaip institucinis 
šios teisės realizavimo įrankis.) Proprietarinė koncepcija turi nagrinėti 
tai, kokiais būdais daromas reikšmingas poveikis kitų Žmonių gyveni- 
mui. Kai kurie tokio poveikio būdai žeidžia žmonių teises (tos rūšies 
teises, kurias pripažintų Locke'as) ir todėl yra moraliai draudžiami; pa- 
vyzdžiui, asmens nužudymas, rankos nukirsdinimas. Kiti tokio povei- 
kio būdai išlieka poveikio autoriaus teisių ribose. Jeigu keturi vyrai pa- 
siperša moteriai, tai jos sprendimas, kuriam ji atiduos savo ranką, 
reikšmingai paliečia kiekvieno iš jų ir jos pačios gyvenimą, kitų mote- 
rų, norinčių ištekėti už šių vyrų gyvenimą ir t.t. Ar kas nors siūlytų, 
net apsiribojus šių penkių žmonių grupe, kad klausimą, už kurio ji tu- 

ri ištekėti, jie turi spręsti balsavimu? Šį sprendimą turi teisę priimti ji 
pati ir nėra jokios kitų balso teisės, kuri čia ignoruojama. Kiti neturi bal- 
so teisės šiame sprendime. Arturas Toscaninis, dirigavęs Niujorko filhar- 
monijos orkestrui, vėliau dirigavo vadinamajam Symphony of the Air or- 
kestrui. Finansinė šio orkestro sėkmė priklausė nuo to, kad jam diriga- 
vo Toscaninis. Jeigu jis būtų pasitraukęs, kitiems muzikantams būtų te- 
kę ieškotis kito darbo ir dauguma jų veikiausiai būtų gavę kur kas ma- 
žiau patenkinamą darbą. Kadangi Toscaninio sprendimas reikšmingai 
paliestų orkestro muzikantų gyvenimą, ar jie turi balso teisę jam pri- 
imant savo sprendimą? Ar Tidvikas, Kilniaširdis Briedis, turėtų paklus- 
ti visų gyvūnų, gyvenančių ant jo ragų, nubalsuotam sprendimui, kad 
jam negalima persikelti į kitą ežero krantą, kur daugiau maisto?* 
Tarkime, kad jūs turite autobusą ir išvykdamas į užsienį metams 
paskolinate jį grupei žmonių. Per tą laiką šie žmonės tampa visiškai 
priklausomi nuo šio automobilio, jis tampa jų gyvenimo dalimi. Kai po 
metų sugrįžtate ir pareikalaujate savo autobuso, šie žmonės jums pa- 
reiškia, kad jūsų sprendimas jį atsiimti reikšmingai paliečia jų gyveni- 
mą ir todėl jie turi balso teisę sprendžiant, ką su tuo autobusu daryti. 
Akivaizdu, kad ši jų pretenzija neturi jokio pagrindo. Autobusas pri- 
klauso jums; metus juo naudodamiesi jie gerino savo padėtį ir todėl ta- 
nosi jo technine būkle. Jeigu klausimas būtų iškilęs anksčiau, jeigu bū- 
tų atrodę, kad gali atsirasti tokia balso teisė, jūs ir jie būtumėte sutarę, 
jog autobuso skolinimo sąlyga yra tai, kad po metų sprendimas, ką su 
juo daryti, priklausys tik jums. Ir niekas nesikeičia, jeigu metams jiems 
paskolinote savo spausdinimo mašiną, kurią naudodami jie užsidirbo 
daugiau nei šiaip būtų užsidirbę. Kiti neturi balso teisės sprendimuo- 
se, kurie reikšmingai juos paliečia, jeigu sprendimo priėmimo teisė pri- 
klauso kažkam kitam (moteriai, Toscaniniui, Tidvikui, autobuso savi- 
ninkui, spausdinimo mašinos savininkui). (Tai nereiškia, kad tas, ku- 
riam priklauso sprendimo priėmimo teisė, neprivalo atsižvelgti į tai, 
kaip tas sprendimas paveiks kitus.)* Atidėjus į šalį sprendimus, ku- 


* Panašiai yra, jeigu kažkas pradeda kurti privatų „miestą“ žemėje, kurią įsigyjant 
nebuvo ir nėra pažeidžiama Locke'o išlyga; asmenys, kurie nuspręstų į jį persikelti ar 
vėliau jame pasilikti, neturėtų balso teisės sprendžiant klausimą, kaip tas miestas bus 
tvarkomas, nebent ji būtų jiems suteikta „miesto“ savininko. 

riuos turi teisę priimti kiti, ir veiksmus, kuriais mano atžvilgiu vykdo- 
ma agresija, vagystė ir t.t., t.y. pažeidžiamos mano teisės, neaišku, ar 
dar lieka kokių nors sprendimų, dėl kurių galima būtų kelti klausimą, 
ar turiu balso teisę tada, kai jie reikšmingai paliečia mane. Neabejoti- 
na, kad jeigu tokių dar lieka, jie nėra tiek reikšmingi, kad leistų patei- 
sinti kitokio tipo valstybę. 

Paskolinto autobuso pavyzdys taip pat padeda atmesti kitą kartais 
siūlomą principą: kad ilgalaikis naudojimasis objektu suteikia teisę į 
tą objektą. Panašiu principu, atrodo, remiasi nuomos reguliavimo įsta- 
tymai, kurie nuomojamo buto gyventojui suteikia teisę jame gyventi 
už tam tikro dydžio nuomą, net jeigu buto rinkos kaina smarkiai pa- 
kyla. Nuomos reguliavimo šalininkams galėčiau draugiškai pasiūlyti 
dar efektyvesnę alternatyvą, panaudojančią rinkos mechanizmus. Vie- 
nas iš nuomos reguliavimo įstatymų trūkumų yra jų neefektyvumas; 
konkrečiai, jie veda prie neracionalaus butų fondo naudojimo. Tarki- 
me, kad tam tikrą laiko tarpą gyvenau bute mokėdamas per mėnesį 
100 dolerių nuomą, dabar jo rinkos kaina pakyla iki 200 dolerių. Vei- 
kiant nuomos reguliavimo įstatymui aš ir toliau gyvenčiau tame bute 
už 100 dolerių. Tačiau gali būti, kad jūs sutiktumėte už butą mokėti 
200 dolerių; be to, gali būti, kad aš sutikčiau pernuomoti tą butą jums; 
mokėdamas savininkui 1200 dolerių ir gaudamas iš jūsų 2400 dolerių 
per metus galėčiau išsinuomoti kitą butą, pavyzdžiui, už 150 dolerių 
per mėnesį. Dėl to kas mėnesį papildomai gaučiau 50 dolerių, kuriuos 
galėčiau išleisti kitiems dalykams. Toliau gyvendamas tame bute (už 
100 dolerių per mėnesį) prarandu piniginį skirtumą tarp jo rinkos ver- 
tės ir reguliuojamos nuomos. Jeigu galėčiau šį skirtumą gauti, sutik- 
čiau iš to buto išsikelti. 

Problema lengvai išsprendžiama, jeigu man leidžiama laisvai per- 
nuomoti butą rinkos kaina. Esant tokiai tvarkai mano padėtis yra ge- 
resnė nei reguliuojamos nuomos sąlygomis, kai pernuomojimas drau- 
džiamas. Ji man suteikia papildomą pasirinkimo galimybę neversda- 
ma ja pasinaudoti. Jūsų padėtis yra geresnė, nes už 200 dolerių, ku- 
riuos sutinkate mokėti, gaunate butą, kurio negautumėte reguliuoja- 
mos nuomos sąlygomis. (Galbūt per savo nuomojimo laiką jūs jį per- 
nuomosite dar kam nors kitam.) Namo savininko padėtis nepablogė- 
ja, nes bet kuriuo atveju jis už butą gauna 1200 dolerių per metus. 
Nuomos reguliavimo įstatymai su pernuomojimo teise leidžia žmo- 

nėms pagerinti savo padėtį savanoriškais mainais; jie yra pranašesni 
už nuomos reguliavimo įstatymus, nenumatančius tokios teisės, ir jei- 
gu geriau turėti pastaruosius, nei apskritai neturėti nuomos reguliavi- 
mo įstatymų, tai a fortiori geriau turėti įstatymus, leidžiančius pernuo- 
mojimą. Tad kodėl pernuomojimą toleruojanti sistema Žmonėms atro- 
do nepriimtina?* Jos trūkumas yra tai, kad ji atskleidžia dalinę savi- 
ninko ekspropriaciją. Kodėl papildomai gauti pernuomojimo pinigai 
turi tekti buto nuomininkui, o ne savininkui? Lengviau nekreipti dė- 
mesio į klausimą, kodėl jis turi gauti subsidiją, suteikiamą jam nuo- 
mos reguliavimo įstatymu, negu kelti klausimą, kodėl šie pinigai ne- 
atitenka savininkui. 


Neneutrali valstybė 


Kadangi ekonominė nelygybė dažnai veda prie politinės 
galios nelygybės, ar didesnė ekonominė lygybė (ir platesnių galių vals- 
tybė kaip šio tikslo realizavimo priemonė) nėra reikalinga ir pateisina- 
ma, kad išvengtume politinės nelygybės? Neminimalioje valstybėje 
ekonomiškai pajėgesni individai siekia didesnės politinės galios, nes ja 
pasinaudodami jie gali atsiriekti daugiau ekonominių gėrybių. Nenuo- 
stabu, kad atsiradus tokios galios telkiniams Žmonės mėgina jais pasi- 
naudoti savo tikslams. Neteisėtas valstybės aparato pajungimas ekono- 
minių grupių interesams kyla iš ankstesnės neteisėtos valstybės galios 
praturtinti vienus žmones kitų sąskaita. Pašalinkite šią neteisėtą galią 
dalyti diferencijuotą ekonominę naudą ir pašalinsite arba radikaliai su- 
mažinsite politinės įtakos siekio motyvaciją. Tiesa, kai kurie individai 
vis vien geis politinės valdžios, nes jie pasitenkina tik valdydami ki- 
tus. Minimali valstybė veiksmingiausiai sumažina politinės galios ar- 
ba ekonominės naudos siekiančių grupuočių galimybes uzurpuoti 
valstybės aparatą arba juo manipuliuoti, ypač jeigu tam talkina budrių 
piliečių visuomenė, nes ji yra mažiausiai gundantis tokios uzurpacijos 
ar manipuliacijos objektas. Tokios pastangos nedaug duoda; net jeigu 


* Yra tam tikra tikimybė, kad dabartinis nuomininkas išsikeltų bet kuriuo atveju, ir 
tada kitas nuomininkas mokėtų mažesnę nuomą nei esant permuomojimo tvarkai. To- 
dėl tarkime, kad permuomojimo teisė suteikiama tik tiems, kurie šiaip jau neišsikeltų. 

jų griebiamasi, piliečiai dėl to patiria minimalių nuostolių. Valstybės 
stiprinimas ir jos funkcijų plėtimas siekiant užkirsti kelią jos pajungi- 
mui atskirų grupių interesams padaro ją tik vertingesniu prizu ir la- 
biau viliojančiu korupcijos taikiniu kiekvienam, galinčiam pasiūlyti pa- 
reigūnui kokią nors gėrybę; švelniai kalbant, tai yra bloga strategija. 

Gali paaiškėti, jog minimali valstybė taip pat nėra neutrali savo pi- 
liečių atžvilgiu. Galiausiai ji įtvirtina kontraktus, draudžia agresiją, plė- 
šikavimą ir t.t., O viso šio proceso rezultatas - skirtinga ekonominė 
žmonių padėtis. Juk be šių valstybės veiksmų išteklių pasiskirstymas 
galėtų būti kitoks, ir kai kurių žmonių santykinės pozicijos galėtų pa- 
sikeisti. Tarkime, kad kai kuriems žmonėms naudinga savintis ir grobti 
kitų nuosavybę arba juos eksproprijuoti. Ar minimali valstybė, naudo- 
dama (grasindama panaudoti) jėgą prieš tokius asmenis, faktiškai ne- 
tampa neneutrali? 

Ne kiekvienas tam tikro draudimo įtvirtinimas, nevienodai atsilie- 
piantis įvairių Žmonių gerovei, liudija valstybės neneutralumą. Tarki- 
me, kad kai kurie vyrai yra potencialūs moterų prievartautojai, bet jo- 
kios moterys nėra potencialios vyrų ar moterų prievartautojos. Ar prie- 
vartavimo draudimas būtų neneutralus? Juk pagal mūsų prielaidą, jis 
nevienodai atsilieptų dviejų lyčių gerovei; tačiau potencialių prievar- 
tautojų protestas, kad draudimas nėra neutralus lyčių atžvilgiu, kad jis 
yra seksistinis, būtų absurdiškas. Prievartavimo draudimas remiasi ne- 
priklausomu pagrindu: žmonės turi teisę valdyti savo kūnus, rinktis sa 
vo seksualinius partnerius ir būti saugūs nuo fizinės prievartos (grasi- 
nimo prievarta). Faktas, kad šis nepriklausomai pateisinamas draudi- 
mas skirtingai veikia įvairius žmones, nėra jo smerktino neneutralumo 
įrodymas, tarus, kad jis buvo įtvirtintas ir išlieka dėl jį pateisinančių 
priežasčių, 0 ne vien dėl to, kad kai kam duoda daugiau naudos. (Kaip 
turėtume jį traktuoti, jeigu jis yra nepriklausomai pateisinamas, bet fak- 
tiškai yra palaikomas ir išlieka dėl to, kad kai kam duoda daugiau nau- 
dos?) Teiginys, kad tam tikras draudimas yra neneutralus, suponuoja, 
kad jis yra neteisingas. 

Tas pat pasakytina apie minimalios valstybės draudimus ir jų įtvir- 
tinimą. Kad tokia valstybė saugo ir gina procesą, kuris vyksta veikiant 
žmonėms su skirtingais ištekliais, būtų pakankamas smerktino neneut- 
ralumo įrodymas, tik jeigu nebūtų nepriklausomo jos draudimų ir tai- 
syklių pateisinimo. Tačiau toks pateisinimas egzistuoja. Mažų mažiau- 

sia tie, kurie minimalią valstybę kaltina neneutralumu, negali išvengti 
klausimo, ar jos struktūra ir jos taisyklių turinys nėra nepriklausomai 
pateisinamas.* 

Šiame ir ankstesniame skyriuje aptarėme svarbiausius argumentus, 
kuriais remiantis tariamai galima būtų pateisinti platesnių galių nei mi- 
nimalią valstybę. Atidžiai analizuojant šiuos argumentus paaiškėja, jog 
nė vienas iš jų atskirai (ar jų visuma) nepasiekia savo tikslo; minimali 
valstybė išlieka vienintele pateisinama valstybe. 


Kaip veikia perskirstymas 


Mūsų normatyvinis uždavinys šiuose dviejuose skyriuo- 
se jau yra baigtas, tačiau galbūt verta kai ką pasakyti apie tai, kaip re- 
aliai veikia perskirstymo programos. Ne tik laisser faire kapitalizmo ša- 
lininkai, bet ir kairieji radikalai dažnai atkreipia dėmesį į tai, jog netur- 
tingieji Jungtinėse Valstijose toli gražu nėra valstybinių programų bei 
intervencijų į ekonomiką grynieji naudos gavėjai. Valstybinį pramonės 
reguliavimą dažniausiai inicijavo (ir dabar palaiko) įsitvirtinusios fir- 


* Galbūt šie priekaištai dėl jos neneutralumo remiasi koncepcija, kad valstybė ir jos 
įstatymai tėra dalis antstatinės struktūros, kurią formuoja giluminiai gamybiniai ir nuo- 
savybės santykiai. Pagal tokią koncepciją nepriklausomas kintamasis (bazinė struktūra) 
turi būti apibrėžiamas be nuorodų į priklausomą kintamąjį (antstatinę struktūrą). Ta- 
čiau, kaip ne kartą buvo pastebėta, „gamybos būdo“ apibrėžimas neišvengiamai kalba 
apie tai, kaip organizuojama ir valdoma gamyba, ir todėl naudojasi tokiomis sąvoko- 
mis, kaip valda, nuosavybė, išteklių kontrolės teisė ir t.t. Teisinė tvarka, kuri čia laiko- 
ma antstatiniu reiškiniu, paaiškintinu bazinės struktūros terminais, iš dalies pati priklau- 
so bazinei struktūrai. Galbūt gamybos būdas gali būti apibrėžtas nesinaudojant juridi- 
nėmis sąvokomis ir apsiribojant tik tokiomis (politinio mokslo) sąvokomis kaip „kon- 
trolė“. Bet kuriuo atveju, jeigu dėmesys būtų telkiamas į klausimą, kas realiai kontro- 
liuoja išteklius, tai marksistinė tradicija galbūt nebūtų susiviliojusi iliuzija, jog gamybos 
priemonių „visuomeninė nuosavybė“ sukurs „neklasinę“ visuomenę. 

Net jeigu bazinės struktūros ir nuo jos priklausomo antstato teorija būtų teisinga, ji 
negali implikuoti, kad kai kurios antstato dalys negali būti nepriklausomai pateisina- 
mos. (Priešingu atveju pačiai teorijai bus keliami žinomi kaltinimai.) Tokiu atveju jau 
galima galvoti apie tai, kokio pobūdžio antstatinė struktūra būtų pateisinama, ir imtis 
priemonių kuriant bazinę struktūrą, kuri ją atitiktų. (Panašiai, nors susirgimo simpto- 
mų priežastis yra virusai, mes pirmiausia apsisprendžiame, kaip norime jaustis, ir vė- 
liau mėginame paveikti tokios būklės priežastis.) 

mos, siekiančios apginti savo padėtį nuo konkurentų, o dauguma vals- 
tybinių programų daugiausia naudos duoda viduriniajai klasei. Šių 
valstybinių programų kritikai (tiek dešinieji, tiek kairieji) nepateikė, 
bent jau mano žiniomis, jokio paaiškinimo, kodėl grynąjį išlošį turi vi- 
durinioji klasė. 

Perskirstymo programos iškelia dar vieną mįslę: kodėl 51 proc. 
neturtingesniųjų rinkėjų nebalsuoja už tokias perskirstymo progra- 
mas, kurios ryškiai pagerintų jų padėtį 49 proc. turtingiausių rinkėjų 
sąskaita? Be abejo, tai prieštarautų jų ilgalaikiams interesams, tačiau 
neatrodo, kad tai išties paaiškina šį jų susilaikymą. Neatrodo įtikina- 
mi ir tie aiškinimai, kurie apeliuoja į žemutinės daugumos organiza- 
cinių pajėgumų, politinio sumanumo ir t.t. stoką. Tad kodėl niekada 
nebuvo nubalsuota už tokį masinį perskirstymą? Šis faktas bus mįslė, 
jeigu nesuprasime, kad apatinis 51 proc. nėra vienintelė galima toly- 
di balsuojančių dauguma; juk yra ir, pavyzdžiui, viršutinis 51 pro- 
centas. Kuri iš šių dviejų daugumų susiformuos, priklauso nuo to, 
kaip balsuos viduriniai 2 procentai. Viršutinei 49 proc. grupei verta 
palaikyti ir kurti tokias programas, kurios patrauktų jos pusėn vidu- 
riniuosius 2 procentus. Viršutinei 49 proc. grupei bus pigiau nusi- 
pirkti šių 2 proc. palaikymą, negu būti (dalinai) eksproprijuotai apa- 
tinės 51 proc. grupės. Siekdama patraukti savo pusėn šiuos 2 proc., 
apatinė 49 proc. grupė negali jai pasiūlyti daugiau nei viršutinė 49 
proc. grupė. Juk tai, ką apatinė 49 proc. grupė pasiūlo vidurinei 2 
proc. grupei, bus paimama (po to, kai programa institucionalizuoja- 
ma) iš viršutinės 49 proc. grupės; be to, apatinė 49 proc. grupė taip 
pat pasiims kažką sau iš viršutinės 49 proc. grupės. Viršutinė 49 
proc. grupė visada gali sutaupyti ir 2 proc. grupei pasiūlyti šiek tiek 
daugiau negu pasiūlytų apatinė grupė, nes tokiu būdu ji iaip pat iš- 
vengia būtinybės mokėti galimos 51 proc. koalicijos daliai, būtent 
apatinei 49 proc. grupei. Viršutinė grupė visada bus pajėgi nusipirk- 
ti viduriniosios 2 proc. grupės paramą priešindamasi programoms, 
kurios rimtai pažeistų jos teises. 

Žinoma, kalbėdami apie viduriniuosius 2 proc., kalbame pernelyg 
tiksliai: žmonės nežino, kuriam tiksliai procentiliui jie priklauso, be to, 
ir programos negali būti sukonstruotos taip, kad jos tiksliai „pataiky- 
tų“ į 2 viduriniuosius procentus. Tad reikia manyti, jog žymiai didesnė 

nei 2 proc. grupė bus globojama viršutinės balsavimo koalicijos.* Apa- 
tinė balsavimo koalicija nesusiformuos, nes viršutinei grupei bus pi- 
giau papirkti viduriniąją grupę, negu leisti susiformuoti tokiai koalici- 
jai. Spręsdami vieną mįslę, randame galimą paaiškinimą kitam dažnai 
pabrėžiamam faktui - kad dėl perskirstymo programų daugiausia iš- 
lošia vidurinioji klasė. Jeigu šis paaiškinimas teisingas, tai jis i1mplikuo- 
ja, jog visuomenei, kurios politiką formuoja demokratiniai rinkimai, 
bus nelengva išvengti padėties, kad jos perskirstymo programos duos 
daugiausia naudos viduriniajai klasei.** 


* Jeigu kiti kliausis tuo, jog apatinė ekonominė grupė balsavime bus pasyvesnė, tai 
pasikeis lemiamos viduriniosios grupės lokalizacija. Todėl tie, kurių pozicija bus greta 
dabartinių gavėjų grupės pozicijos, bus suinteresuoti žemiausios grupės balsavimo ak- 
tyvumu, kad patys galėtų patekti į lemiamą grupę. 

** Šį mūsų argumentą galime šiek tiek sukonkretinti. Kodėl nesusiformuos koalicija 
iš viduriniųjų 51 proc. (viršutinių 7512 proc. minusuojant viršutinius 245> proc.)? Ištek- 
liai, skiriami visai šiai grupei papirkti, kiltų iš viršutinės 2442 proc. grupės, kurios padė- 
tis būtų blogesnė tuo atveju, jeigu ji leistų susiformuoti šiai viduriniajai koalicijai, nei 
tuo atveju, jeigu ji papirktų gretimą 2612 proc. grupę ir taip sudarytų viršutinę 51 proc. 
koaliciją. Situacija bus kitokia viršutinėje 2 proc. grupėje, bet ne viršutinėje 1 proc. gru- 
pėje. Jie nemėgins sudaryti koalicijos su gretima 50 proc. grupe, bet veikiau bendradar- 
biaus su viršutine 1 proc. grupe ir mėgins neleisti susidaryti abiem šioms grupėms prie- 
šiškai koalicijai. Žinias apie pajamų ir turto pasiskirstymą jungdami su koalicijų forma- 
vimosi teorija turėtume sugebėti tiksliai prognozuoti, kokio pobūdžio perskirstymas bus 
vykdomas mažoritarinėje sistemoje. Tačiau visiško tikslumo negalėtume pasiekti, nes 
žmonės tiksliai nežino, kokiam procentiliui jie priklauso, o ir patys perskirstymo politi- 
kos instrumentai yra gana buki. 


9 SKYRIUS 


Demoktesis 


Įveikę individualistinio anarchisto prieštaravimus pateisinome mi- 
nimalią valstybę; taip pat atradome, jog visi pagrindiniai moraliniai ar- 
gumentai, ginantys platesnių galių, arba stipresnę, valstybę, nepasie- 
kia savo tikslo. Ir vis dėlto kai kuriems skaitytojams minimali valstybė 
atrodys trapi ir efemeriška.! Valstybės gyvybingumas, jų požiūriu, rei- 
kalauja tam tikros teisių asimetrijos tarp valstybės (valstybę sudaran- 
čių individų) ir individo, kuris išlieka jos (ir jų) atžvilgiu prigimtinės 
būklės situacijoje. Be to, gyvybinga valstybė turėtų daugiau galių ir 
platesnes teisėtos veiklos sritis nei toji sritis, kurią nusako gynybinės 
funkcijos. Tokios teisių asimetrijos neįmanoma pasiekti jokiu teisėtu bū- 
du. Bet ar neįmanoma kaip nors pratęsti mūsų pasakojimo apie (mini- 
malios) valstybės atsiradimą iš prigimtinės būklės ir žengiant tik teisė- 
tus, nė vieno asmens teisių nepažeidžiančius žingsnius, pasiekti kažką 
panašaus į šiuolaikinę valstybę?* Jeigu tokia mūsų pasakojimo tąsa bū- 
tų galima, tai ji nušviestų platesnių galių valstybių, t.y. valstybių, ku- 
rios vyrauja dabarties pasaulyje, esminius bruožus, apnuogindama jų 
prigimtį. Mėginsiu žengti keletą žingsnių šia kryptimi. 


Nuoseklumas ir lygiagretūs pavyzdžiai 


Tačiau pirmiausia reikia kai ką pasakyti apie sunkumus, 
kurie iškyla mėginant įtikinti kitą asmenį pakeisti savo poziciją tam tik- 
ru klausimu pateikiant lygiagretų pavyzdį. Tarkime, kad taip jūs mė- 
ginate mane įtikinti pakeisti savo poziciją tam tikru klausimu. Jeigu jū- 
sų lygiagretus pavyzdys nėra artimas ginčijamajam atvejui, tai aš ga- 
liu pripažinti jūsų pateiktą vertinimą, tačiau vis dėlto laikytis savo pra- 

dinio vertinimo ginčijamuoju atveju. Kuo artimesnis bus jūsų pateiktas 
lygiagretus pavyzdys ginčijamajam atvejui, tuo labiau aš būsiu linkęs 
jį matyti pro savo pradinio vertinimo prizmę. („Tai nėra taip jau blo- 
gai, nes tai beveik nesiskiria nuo ... .“) Panašių sunkumų iškyla deduk- 
cinėje argumentacijoje, nes asmuo gali veikiau atmesti vieną iš prielai- 
dų, kurias anksčiau pripažino, negu pripažinti jam nepriimtiną išva- 
dą; tačiau tokie sunkumai čia lengviau įveikiami. Juk ilgą dedukcinio 
samprotavimo grandinę galima pradėti iš toli, nuo prielaidų, kurių as- 
muo neneigtų žvelgdamas į jas pro nepriimtinos išvados atmetimo 
prizmę. Tuo tarpu pavyzdys, kad jis būtų įtikinamai lygiagretus, turi 
būti labai artimas ginčijamajam dalykui. (Žinoma, kuo ilgesnė deduk- 
cijos grandinė, tuo labiau asmuo bus linkęs abejoti tuo, kad išvada iš- 
plaukia iš prielaidų; ir jis gali peržiūrėti jo pripažintas prielaidas po to, 
kai pamato, kas iš jų išplaukia.) 

Jūs galite mano vertinimą arba sprendimą apie jūsų išeities tašką 
mėginti atskirti nuo mano vertinimo arba sprendimo apie tam tikrą da- 
lyką, kurio vertinimą norite pakeisti, pateikdamas pavyzdžių grandinę 
(ir taip pasiekdamas tai, ką duoda ilga dedukcinio samprotavimo gran- 
dinė). Jūs pradedate nuo labai tolimo pavyzdžio ir žingsnis po Žings- 
nio judate prie pavyzdžio, kuris savo struktūra tiksliai atitinka ginčija- 
mąjį pavyzdį. Man pripažinus jūsų pateikto tolimo pavyzdžio vertini- 
mą (pavyzdžio tolimumas svarstomajam dalykui jį apsaugo nuo pavo- 
jaus, kad į jį bus žvelgiama iš ginčijamo pavyzdžio perspektyvos), iš 
manęs bus reikalaujama pasiaiškinti, kurioje vietoje ir kodėl nuosekliai 
pateikiamų panašių pavyzdžių aibėje aš pakeičiu savo vertinimą. Ta- 
čiau toks reikalavimas nustatyti ribą retai ką nors įtikina. („Pripažįstu, 
kad sunku nubrėžti ribą, tačiau kad ir kur ji bus nubrėžta, ji turi būti 
kitapus mano sprendimo ginčijamuoju klausimu.“) 

Jūsų stipriausias ėjimas būtų rasti visiškai lygiagretų pavyzdį, ku- 
ris būtų toks akivaizdus, kad mano pradinis jo vertinimas negalėtų 
būti veikiamas to, kaip vertinu ginčijamąjį atvejį. Nepaprastai sunku 
rasti tokių puikių pavyzdžių. Tačiau net tokį pavyzdį suradęs jūs tu- 
rėtumėte paaiškinti, kuo jis skiriasi nuo lygiagretaus (ginčijamojo) pa- 
vyzdžio, kad aš galėčiau priimti vieną sprendimą dėl jo ir kitą spren- 
dimą - dėl jam lygiagretaus pavyzdžio; taip pat turėtumėte įrodyti, 
kad šis skirtumas nereiškia, jog turime reikalų su nelygiagrečiais pa- 
vyzdžiais? 


9 skyrius. Demoktesis 2: 

Nuoseklumo argumentai, kurie remiasi klausimu „Kuo šis atvejis 
skiriasi nuo to atvejo?“ kelia ir bendresnio pobūdžio problemą. Moks- 
lo filosofai dažnai kalba apie tai, kad bet kuriai turimų duomenų ai- 
bei egzistuoja begalė galimų paaiškinimų; paaiškinamajam ryšiui E ir 
bet kuriai duomenų aibei d egzistuoja begalė alternatyvių potencialių 
paaiškinimų, siejamų santykio E su d. Nemėginsiu aiškintis, kodėl taip 
kalbama. (Ar išties pakanka pasakyti, jog per bet kurį ribotą taškų 
skaičių galima nubrėžti begalinį skaičių skirtingų kreivių?) Kiek man 
yra žinoma, iki šiol nėra pateikta jokio argumento, įrodančio, kad bet 
kuriai duomenų aibei egzistuoja bent vienas paaiškinimas, nekalbant 
apie begalinį jų skaičių! Sunku spręsti apie tokio teiginio teisingumą 
(norėtųsi, kad jis būtų įrodomas kaip teorema) neturint adekvataus E 
paaiškinimo. Jeigu turime tik būtinas E sąlygas, tai gali būti, jog įve- 
dus papildomų sąlygų adekvatumui pasiekti, E bus taip apribotas, jog 
neįmanoma bus pasakyti, kad E ir d santykį tenkina begalė galimų pa- 
aiškinimų. (Nors galbūt egzistuoja bendrojo pobūdžio argumentas, 
parodantis, kad iš turimų dalykų, esančių santykyje E su d, visada ga- 
lima gauti naujų dalykų, esančių tame santykyje (bet kurioje priimtino- 
je E interpretacijoje). 

Įprastoji paaiškinimui keliama sąlyga reikalauja, kad tame, kas sie- 
jamas santykiu E su d, esmingai figūruotų tam tikras nomologinis arba 
teorinis teiginys. Moralės atveju nomologinius teiginius atitinka mora- 
liniai principai. Ar negalima vienodai pagrįstai (arba nepagrįstai) tarti, 
kad bet kurią konkrečių moralinių sprendimų aibę gali paaiškinti bega- 
lė alternatyvių (nebūtinai teisingų) moralinių principų? Įprastasis rei- 
kalavimas, kad moraliniuose principuose neturi figūruoti tikriniai var- 
dai, indeksinės išraiškos ir t.t., atitinka mokslo filosofo reikalavimą, kad 
fundamentaliuose nomologiniuose teiginiuose nefigūruotų poziciniai 
predikatai.* Įsitikinimas, jog žengiant apibendrinimo keliu galima pa- 
siekti tą rezultatą, kai tik vienas bendras moralinis principas bus sude- 
rintas su visa atskirų moralinių sprendimų įvairove, atrodo panašus į 
hipotezę, jog vienas fundamentalus nomologinis teiginys paaiškintų vi- 
są turimų duomenų aibę. O įsitikinimas, jog asmenį galima priversti at- 
sisakyti savo moralinio sprendimo reikalaujant iš jo pasiaiškinti, kuo 
tas sprendimas skiriasi nuo kito sprendimo, kurio jis nepripažįsta, t.y. 
suderinti su priešingu sprendimu, kurį jis pripažįsta, atrodo panašus į 
hipotezę, kad tam tikrai logiškai neprieštaringai duomenų aibei nėra 

jokio ją paaiškinančio fundamentalaus nomologinio teiginio (arba to- 
kių teiginių aibės). 

Tai yra labai stiprios hipotezės, toli peržengiančios visa, ką kas nors 
kada nors yra įrodęs. Tad ką galima tikėtis įrodyti apibendrinimo ar- 
gumentais etikoje? Idėja, kad joks pamatinis moralinis teiginys (tenki- 
nantis bendrumo sąlygas) nepaaiškina abiejų asmens pripažįstamų 
sprendimų, yra mažiau įtikinama nei idėja, kad joks pamatinis morali- 
nis teiginys neduoda tokio paaiškinimo, jeigu jame naudojamos tik tai 
asmeniui prieinamos sąvokos. Ir atrodo, jog galima pagrįstai reikalau- 
ti, jeigu ne to, kad asmuo pateiktų pamatinį moralinį teiginį, paaiškinan- 
tį jo sprendimus, tai bent to, kad toks principas būtų jo moraliniame pa- 
saulyje, t.y. pasaulyje, kur vartojamos tik jo moralinės sąvokos. Nėra 
garantijos, kad taip bus; bet atrodo, jog jam nedera paprasčiausiai pa- 
reikšti: „Ką gi, koks nors moralinis genijus galėtų sugalvoti naujų, mū- 
sų iki šiol net nesapnuotų moralinių sąvokų bei teorinių terminų ir jų 
dėka paaiškintų visus mano konkrečius sprendimus, remdamasis vien 
pamatiniais principais.“ Reikėtų paaiškinti, kodėl asmuo negali pa- 
prasčiausiai tenkintis tikėjimu, jog tam tikras pamatinis moralinis dės- 
nis paaiškina visus jo sprendimus. O tai, atrodo, būtų išsprendžiamas 
uždavinys. 

Šios lygiagrečių pavyzdžių problemos iškyla ir mūsų dabartinėje 
procedūroje. Vildamasis (galbūt bergždžiai), kad galima apsisaugoti 
nuo sprendimo „užkrato“ pavojaus, kai į vieną pavyzdį žvelgiama ki- 
to pavyzdžio suformuotų įsitikinimų šviesoje, prašau skaitytoją nepra- 
rasti budrumo tada, kai jis pagaus save galvojant „Tai nėra jau taip blo- 
gai, nes tai beveik nesiskiria nuo...“. O dabar pamėginkime iš mūsų mi- 
nimalios valstybės gauti didesnių galių valstybę. 


Daugiau nei minimalios 
valstybės dedukcija 


Tarkime, kad prigimtinės būklės sąlygomis nuosavybė 
įgyjama pagal teisėto pirminio pasisavinimo principą, o vėliau - pagal 
teisėto nuosavybės perdavimo principą, t.y. kai nuosavybė įgyjama 
mainais į nuosavybę, paslaugas ar įsipareigojimus, arba dovanojimo 
būdu. Galbūt tikslų nuosavybės teisių paketo kontūrą formuoja pastan- 

gos efektyviausiai (su mažiausiais kaštais ir t.t.) internalizuoti vadina- 
muosius eksternalitetus.? Šią idėją verta glaustai aptarti. Kitų nuosa- 
vybės teisės internalizuoja negatyvius jūsų veiklos eksternalitetus tuo 
mastu, kuriuo iš jūsų gali būti pareikalauta atlyginti už jūsų veiklos 
padarinius jų nuosavybei; jūsų nuosavybės teisės internalizuoja pozi- 
tyvius jūsų veiklos eksternalitetus tuo mastu, kuriuo ši veikla didina 
vertę daiktų, kuriuos galite įgyti pirminio pasisavinimo būdu. Tarus, 
kad ribos yra nubrėžtos, galime daugmaž įsivaizduoti, kaip atrodytų 
sistema, internalizuojanti visus negatyvius eksternalitetus. Tačiau kaip 
atrodytų sistema, internalizuojanti visus pozityvius eksternalitetus? Sa- 
vo radikaliausiu pavidalu ji reikalautų, kad jūs (kiekvienas asmuo) at- 
gautumėte visą tą naudą, kurią jūsų (jo) veikla duoda kitiems. Kadan- 
gi naudą sunku sukurti, tarkime, kad tai reiškia kitų naudos perdavi- 
mą jums grąžinant kitus prie tos abejingumo kreivės, kurioje jie būtų, 
jeigu jūs nesiimtumėte savo veiklos. (Nesant kokio nors be apriboji- 
mų perduodamo naudingumo vieneto, nėra garantijos, kad dėl šio in- 
ternalizavimo agentas atgaus tiek pat naudos, kiek turėtų jos gavėjas 
be šios internalizacijos.) Iš pirmo žvilgsnio atrodo, jog toks griežtas in- 
ternalizavimas panaikintų visą gyvenimo visuomenėje naudą; juk bet 
kokia nauda, jūsų gaunama iš bendravimo su kitais, būtų iš jūsų at- 
imama ir grąžinama (kiek tai įmanoma) kitiems. Tačiau žmonės norės 
gauti atlyginimą už šią kitiems suteiktą naudą, todėl laisvoje visuo- 
menėje vyks konkurencija dėl kitiems teikiamos naudos. Rinkoje susi- 
klostanti tokios naudos teikimo kaina būtų mažesnė už didžiausią kai- 
ną, kurią jos gavėjas sutiktų mokėti, ir šis vartotojo išlošis nusakytų 
gyvenimo visuomenėje naudą. Net jeigu visuomenė nebūtų laisva ir 
netoleruotų kainų konkurencijos tarp potencialių naudos tiekėjų (vie- 
toje jos naudodama kokį nors kitą naudos tiekėjų atrankos kriterijų), 
vis vien kiekvienam išliktų tam tikra gyvenimo visuomenėje nauda. 
Kiekvienoje situacijoje, kur gaunu visą atlygį už mano padarytą nau- 
dą, kartu visiškai atsilyginu už kitų man padarytą naudą. Tad gyve- 
nimo visuomenėje privalumai šioje sistemoje būtų ne ta nauda, kurią 
jums duoda kiti, bet veikiau tas atlygis, kurį jums duoda kiti už jūsų 
suteiktą naudą jiems. 

Tačiau ši schema, perkelta į kitą lygmenį, tampa prieštaringa. Jums 
naudinga gyventi visuomenėje, kur kiti jums atsilygina už jiems suteik- 
tą naudą. Ar ši nauda, kurią jums teikia kitų egzistavimas, taip pat turi 

būti internalizuojama taip, kad jūs turėtumėte už ją visiškai jiems atsi- 
lyginti? Ar jūs, pavyzdžiui, atsilyginate už tai, kad tikitės kitų atsilygi- 
nimo jums? Akivaizdu, kad šį klausimą galima kartoti be galo, ir ka- 
dangi toks atlygis nusako koegzistavimo su kitais naudą, negali būti 
pasiektas joks stabilus visų pozityvių eksternalitetų internalizavimas. 
Veiklos skatinimo sumetimai vestų prie sistemos, kur asmuo X atsily- 
gina asmeniui Y už „įprastą“ naudą, kurią Y jam duoda, 0 ne prie sis- 
temos, kur Y atsilygina X-ui už naudą, kurią Y gauna iš X dėl to, kad 
X egzistuoja ir atsilygina Y-ui „įprastoje“ sistemoje. Juk pastarojoje sis- 
temoje pati nauda nebūtų teikiama. Be to, kadangi ji yra antstatinė 
„Įprastosios“ sistemos atžvilgiu, ji negali jos pakeisti, nes neturėtų savo 
taikymo objekto, jeigu nebūtų „įprastosios“ sistemos su jos teikiama at- 
silyginimų nauda. 

Aptarinėdami pozityvių eksternalitetų internalizavimo klausimą, 
ekonomistai telkia dėmesį ne į stiprųjį visos gaunamos naudos atlygi- 
nimo principą. Veikiau jiems svarbu tai, kad tas atlyginimas būtų dau- 
giau nei pakankamas veiklos su pozityviais eksternalitetais kaštams 
padengti taip, kad tokia veikla būtų skatinama. Būtent šis silpnasis at- 
lyginimo principas, kurio pakanka ekonominiam efektyvumui, yra 
ekonominės literatūros, skirtos pozityvių eksternalitetų internalizavi- 
mo klausimui, objektas. 

Grįžkime prie daugiau nei minimalios valstybės dedukcijos. Nuosa- 
vybę Žmonės suvokia ne kaip daiktą, bet kaip tam tikras teises (galbūt 
susijusias su daiktu), kurios teoriškai gali būti viena nuo kitos atskir- 
tos. Nuosavybės teisės suvokiamos kaip teisės nustatyti, kurios leisti- 
nos veiksmo alternatyvos tam tikro objekto atžvilgiu bus realizuotos. 
Leistinos alternatyvos yra tos, kurias realizuojant neperžengiamos kito 
moralinės ribos; pakartokime pavyzdį: jeigu turiu nuosavybės teisę į 
peilį, tai dar nereiškia, kad turiu teisę įsmeigti jį kitam tarp šonkaulių 
prieš jo valią (nebent turime reikalų su teisėtos bausmės, savigynos ir 
pan. atvejais). Vienas asmuo gali turėti vieną teisę į tam tikrą daiktą, 
kitas asmuo gali turėti kitą teisę į tą patį daiktą. Artimiausi namo kai- 
mynai gali nusipirkti teisę spręsti, kokia spalva bus dažoma jo išorė; 
jame gyvenantis asmuo turi teisę spręsti, kas (iš visų leistinų dalykų) 
vyks jo viduje. Be to, keletas žmonių gali turėti tą pačią teisę ir naudo- 
damiesi tam tikra sprendimų priėmimo procedūra spręsti, kaip toji tei- 
sė bus realizuojama. Kalbant apie žmonių ekonominę padėtį, tai lais- 

vosios rinkos funkcionavimas, įvairūs žmonių savanoriški susivieniji- 
mai (kibucai ir pan.), privati labdara ir t.t. smarkiai sumažina skurdą. 
Tačiau galime tarti, kad jis nėra visiškai pašalintas arba, alternatyviai, 
kad kai kurie žmonės geidžia dar daugiau gėrybių ir paslaugų. Postu- 
luodami visa tai kaip bendrą kontekstą, keliame klausimą, kaip jame 
galėtų atsirasti daugiau nei minimali valstybė. 

Geisdami daugiau pinigų, kai kurie iš šių Žmonių sugalvoja susi- 
vienyti į bendrovę ir pritraukti lėšų parduodant akcijas į save pačius. 
Teises į save, kurias iki tol kiekvienas asmuo turėjo pats vienas, jie iš- 
skaido į ilgą tam tikrų teisių sąrašą. Tame sąraše išvardijamos tokios 
teisės kaip asmens teisė spręsti, kokia veikla jis mėgintų užtikrinti sau 
pragyvenimą, teisė spręsti, kokiais drabužiais jis vilkėtų, teisė spręsti, 
kokį sutuoktinį jis pasirinktų, teisė spręsti, kur jis gyventų, teisė spręs- 
ti, ar jis rūkytų marihuaną, teisė spręsti, kokias knygas jis skaitytų ir 
t.t. Kai kurias iš šių teisių Žmonės, kaip ir anksčiau, pasilieka sau. Ki- 
tas jie pateikia rinkai; jie parduoda akcijų pavidalu šias savo kai kurias 
teises į pačius save. 

Iš pradžių tokias dalines nuosavybės teises žmones perka tik juo- 
kais arba iš smalsumo. Tampa madinga šias juokingas akcijas, dalinės 
nuosavybės teises į save patį arba trečią asmenį, dovanoti draugams. 
Tačiau šiai madai dar nepraėjus, kai kurie čia įžvelgia rimtesnių gali- 
mybių. Jie siūlo pirkti teises į save, kurios kitiems gali būti realiai nau- 
dingos: teisę spręsti, iš kurių asmenų jie gali pirkti tam tikras paslau- 
gas (kurias jie vadina profesinio licencijavimo teisėmis); teisę spręsti, 
iš kurių šalių jie pirks prekes (importo kontrolės teisės); teisę spręsti, 
ar jie vartos LSD, heroiną, tabaką, ar kalcio ciklamatą (narkotikų var- 
tojimo teisės); teisę spręsti, kokia jų pajamų dalis nukeliaus įvairiems 
tikslams nepriklausomai nuo to, ar jie pritaria tiems tikslams (apmo- 
kestinimo teisės); teisę nustatyti jų seksualinės elgsenos pobūdį (ištvir- 
kavimo teisės); teisę nustatyti, kada ir su kuo jie kariaus ir ką Žudys 
(šauktinių karo tarnybos teisės); teisę spręsti, kokių kainų ribose jie ga- 
lės vykdyti mainus (darbo atlyginimų ir kainų kontrolės teisės); teisę 
spręsti, kokie atrankos kriterijai samdant žmones yra nenaudotini (an- 
tidiskriminacinės teisės); teisę juos priversti dalyvauti teismo procesuo- 
se (teismo šaukimo teisės); teisę rekvizuoti jų kūno dalis ir transplan- 
tuoti jas ligoniams (fizinės lygybės teisės) ir taip toliau. Dėl įvairių jiems 
patiems žinomų priežasčių kiti žmonės nori šių teisių arba nori turėti 

balso teisę jas realizuojant; todėl yra perkami ir parduodami didžiuliai 
šių akcijų kiekiai, kartais už jas mokant dideles pinigų sumas. 

Galbūt nė vienas individas neparsiduoda į visišką vergovę arba gal- 
būt gynybinės agentūros juridiškai negina tokių kontraktų. Bet kuriuo 
atveju visiškų vergų yra tik vienas kitas. Beveik kiekvienas, parduo- 
dantis tokias teises, parduoda jų tik tiek, kad jų suma (kad ir labai di- 
delė) neperžengtų tam tikros kritinės ribos. Kadangi yra ribos tam, kiek 
jų teisių pereina kitiems, jie nėra visiškai pavergiami. Tačiau daugelio 
individų teisės į save pačius, kurias išskaidytu pavidalu jie pateikė rin- 
kai, buvo visos supirktos vieno individo arba nedidelės grupės. Tad 
nors yra tam tikros ribos tų teisių naujo savininko (arba savininkų) ga- 
liai, šie žmonės, būdami priklausomi nuo savo akcininkų norų ir įgei- 
džių, kenčia didelę priespaudą. Kadangi šis kai kurių Žmonių pajungi- 
mas kitų Žmonių valiai atsiranda žengiant teisėtus žingsnius bei vyks- 
tant savanoriškiems mainams ir atsiranda iš pirminės situacijos, kuri 
nėra neteisinga, jis pats nėra neteisingas. Tačiau nors jis nėra neteisin- 
gas, kai kam jis atrodo nepakenčiamas. 

Žmonės, naujai įsitraukiantys į šią akcinę bendrovę, savo akcijas 
parduoda su sąlyga, kad jos nebus vėliau parduodamos tiems, kurie 
jau yra įsigiję tam tikrą šių akcijų skaičių. (Kadangi kuo griežtesnės 
bus tokios sąlygos, tuo mažesnę vertę turės tokios akcijos, tas skaičius 
nebus nustatomas labai žemai.) Ilgainiui daugelis pirmųjų smulkių ak- 
cinių bendrovių, disponuojančių kai kuriomis tam tikro asmens teisė- 
mis, išyra galbūt dėl to, kad akcijų savininkai, prispausti finansinių 
sunkumų, jas paskubomis parduoda bet kam, arba dėl to, kad daugy- 
bė žmonių nusiperka bendrovės akcijų; tad asmens valdymo galia 
tampa vis labiau išskaidyta. Laikui bėgant dėl vienokių ar kitokių 
priežasčių beveik kiekvienas parduoda visas savo teises į save patį, 
pasilikdamas tik vieną akciją kiekvienai savo teisei, kad galėtų daly- 
vauti jos akcininkų susirinkime. (Kadangi jų balsas beveik nieko ne- 
reiškia tokiame susirinkime ir kadangi į jų retus pasisakymus susirin- 
kime beveik nekreipiama jokio dėmesio, tą akciją jie pasilieka galbūt 
tik dėl kokių nors sentimentų.) 

Daugybė išplatintų akcijų ir išskaidyta jų nuosavybė kelia rimtą 
chaosą ir smukdo efektyvumą. Nuolat šaukiami akcininkų susirinki- 
mai įvairiems sprendimams priimti, dabar priklausomiems nuo išori- 
nių veiksnių: dėl kažkurio asmens šukuosenos, dėl jo gyvenimo būdo, 

dėl kito asmens šukuosenos ir t.t. Kai kurie žmonės eikvoja didžiąją da- 
lį savo laiko - dalyvauja akcininkų susirinkimuose arba deleguoja į 
juos savo atstovus. Veikiant darbo pasidalijimo principui atsiranda 
specializuota akcininkų atstovo profesija; šie asmenys visą savo laiką 
praleidžia įvairiuose susirinkimuose. Keliami įvairių reformų reikala- 
vimai, atsiranda vadinamieji „konsolidacijos sąjūdžiai“; pora jų išpo- 
puliarėja. Šaukiami konsolidaciniai akcininkų susirinkimai, kur renka- 
si balsavimui visi tie, kurie turi kokią nors akciją į konkretaus asmens 
teises. Jie balsuoja kiekvienu klausimu atskirai, ir balsuoja tik tie, kurie 
kiekvienu klausimu turi balso teisę. (Toks konsolidavimas didina efek- 
tyvumą, nes žmonės, turintys akcijų į kurią nors asmens teisę, papras- 
tai turi akcijų ir į kitas jo teises.) Taip pat šaukiami konsolidaciniai ak- 
cininkų susirinkimai, kur renkasi balsavimui visi tie, kurie turi akcijų į 
tam tikrą bet kurio asmens teisę, pavyzdžiui, konvencijos narkotikų 
klausimų; jose balsuojama iš eilės dėl kiekvieno asmens. (Didesnis 
efektyvumas čia pasiekiamas todėl, kad žmonės, perkantys akcijas į 
specifinę vieno asmens teisę, paprastai įsigyja akcijų į tą pačią kitų as- 
menų teisę.) Vis dėlto nepaisant šių konsolidacijos pastangų, situacija 
išlieka nepaprastai paini ir dorojimasis su ja atima daugybę laiko. Žmo- 
nės mėgina parduoti akcijas į visas savo teises, pasilikdami vieną akci- 
ją kiekvienai savo teisei, pasak jų, „kad turėčiau balso teisę priimant 
sprendimus“. Žmonėms mėginant jas parduoti kiekvienos tokios akci- 
jos kaina labai krinta, o tai skatina kitus pirkti grynai simbolines akci- 
jas į teises, kurių akcijų dar neturi. (Tokiomis akcijomis mainikaujama 
kaip pašto ženklais, siekiant susirinkti pilnas kolekcijas. Vaikai skati- 
nami užsiimti šiuo kolekcionavimu, mokant juos suprasti savo, kaip 
būsimųjų akcininkų, vaidmenį.) 

Šis didžiulė akcijų sklaida faktiškai panaikina asmens pavaldumą 
kuriam nors identifikuotam asmeniui ar nedidelei grupei. Žmonės jau nėra 
po vieno asmens (vienos grupės) padu. Vietoje to, beveik kiekvienas pri- 
ima sprendimus dėl kiekvieno jų ir jie patys priima sprendimus beveik 
dėl kiekvieno. Asmens pavaldumo mastas nesikeičia; keičiasi tik tai, kas 
disponuoja valdymo galia. 

Šiame taške sistema vis dar išlieka gana paini ir griozdiška. Šiai pa- 
dėčiai ištaisyti šaukiamas didysis konsolidacinis susirinkimas. Susiren- 
ka visi, iš visų kampų, ir po trijų (klausykite!) karštligiškos prekybos 
dienų kiekvienas įsigyja tiksliai vieną akciją kiekvienai kiekvieno kito 

asmens teisei, įskaitant save patį. Tad dabar gali įvykti susirinkimas, 
kuriame viskas bus nuspręsta dėl kiekvieno asmens; kiekvienas turi 
vieną balsą, kurį gali atiduoti pats arba per savo atstovą. Vietoje atski- 
rų sprendimų dėl kiekvieno asmens, priimami bendri sprendimai dėl 
visų. Iš pradžių kiekvienam siūloma dalyvauti kas treji metai įvyksian- 
čiame akcininkų susirinkime ir atiduoti turimus balsus — savo paties ir 
tų, kuriems jis galbūt atstovauja. Tačiau į šiuos susirinkimus ateina per 
daug Žmonių, svarstymai juose yra ilgi ir nuobodūs, nes kiekvienas no- 
ri tarti savo žodį. Galiausiai nusprendžiama, kad didžiajame akcinin- 
kų susirinkime leistina dalyvauti tik tiems, kuriems yra deleguoti ne 
mažiau nei 100 000 Žmonių balsai. 

Rimtą problemą kelia tai, kaip į šią sistemą įtraukti vaikus. „Didžio- 
sios korporacijos akcija“ yra labai vertingas ir brangintinas vertybinis 
popierius; jos neturėdamas, asmuo yra izoliuotas pašalinis, neturintis 
jokių teisių į kitus. Jeigu vaikams reikėtų laukti tėvų mirties, kad galė- 
tų paveldėti jų akcijas, didžiąją savo gyvenimo dalį jie liktų be jokių 
akcijų. Be to, ne kiekviena šeima turi tik du vaikus. Akcijos negali būti 
vaikams paprasčiausiai duodamos. Kieno akcijos turėtų būti jiems duo- 
damos, ir ar būtų sąžininga akcijas jiems paprasčiausiai duoti, jeigu ki- 
ti turėjo jas pirkti? Todėl siekiant jaunus Žmones įtraukti į akcininkų 
gildiją priimamas tam tikras akcijų skaidymo metodas. Po kiekvieno 
trimečio akcininkų susirinkimo numiršta m akcininkų ir 1 asmenų 
tampa pilnamečiais. Korporacijos direktorių tarybai pereina m akcijų 
ir jos išimamos iš apyvartos; ir kiekviena iš s likusių akcijų dalijama iš 
(s + n)/s, po to trupmenos sudedamos išleidžiant 1 naujų akcijų, ku- 
rios skiriamos ateinančiam jaunimui. Tačiau jos jiems skiriamos ne vel- 
tui (tai būtų nesąžininga), bet mainais už inkorporavimąsi, už tai, kad 
visas akcijas į save pačius jie perleidžia korporacijai. Kiekvienas gauna 
Didžiosios korporacijos akciją ir tampa akcininkų gildijos nariu, įgyja 
teisę dalyvauti priimant jungtinius korporacijos sprendimus, tampa 
kiekvieno kito asmens bendrasavininkiu. Kiekviena sena akcija gali bū- 
ti skaidoma, nes naujų žmonių įsitraukimas į gildiją reiškia, kad kiek- 
viena akcija yra akcija į didesnį žmonių skaičių. Tad naujų žmonių įsi- 
traukimas ir akcijų skaidymas pateisina vienas kitą. 

Šiuos mainus žmonės laiko absoliučiai teisingais. Iki šių mainų as- 
muo turi vieną pilną akciją į save patį, bet neturi net dalinės akcijos į ku- 
rį nors kitą asmenį. Visuomenėje esant s + 1 - 1 kitų individų kiekvie- 

nas individas inkorporuoja save į 5 + 1 akcijas, perduodamas šias akci- 
jas Direktorių tarybai. Mainais už tai jis gauna 1/s + n-ąją nuosavybės 
dalį į kiekvieną kitą asmenį iš visų visuomenės narių (s + 1 - 1), plius 
tokią pat dalį į save patį. Tad jis turi s + 1 akcijų, kiekviena iš kurių nu- 
sako jo 1/5 + n-ąją nuosavybės dalį į kiekvieną individą iš visų indivi- 
dųs + n, priklausančių visuomenei. Daugindami jo turimų akcijų skai- 
čių iš trupmenos, kuri atspindi jo nuosavybės į kitus dalį, gauname 
(5 + 1) (1/s + n), kas yra lygu 1. Tai, ką iš šių mainų jis galiausiai gau- 
na, prilygsta nuosavybės vienetui, ir būtent tiek jis pats perduoda Direk- 
torių tarybai. Žmonės ir sako, ir mano, kad jeigu kiekvienas priklauso 
kiekvienam kitam, tai niekas nepriklauso niekam." Kiekvienas asmuo ti- 
ki, kad joks kitas asmuo nėra tironas, o veikiau toks pat žmogus kaip jis 
pats, esantis tokioje pat situacijoje. Kadangi kiekvienas sėdi toje pačio- 
je valtyje, niekas nemano, kad yra pavergtas; pati keleivių šioje valtyje 
gausa daro situaciją labiau pakenčiamą už situaciją, jei valtį irkluotų ku- 
ris nors vienas. Kadangi priimami sprendimai galioja visiems vienodai, 
turime situaciją, kur mus valdo (taip sakoma) beasmenės ir nesavava- 
liškos taisyklės, o ne pavienių žmonių valia. Manoma, kad kiekvienas 
asmuo turi naudos iš to, kad kiti siekia išmintingai vadovauti visiems, 
kad siekdamas šio tikslo kiekvienas yra lygus kitam, kad kiekvienas turi 
lygų balsą. Taip atsiranda sistema „vienas akcininkas - vienas balsas“. 
Ir žmones galbūt apima brolybės jausmai jiems suvokiant, kad jie visi 
yra neatskiriamai tarpusavyje susiję, kad kiekvienas priklauso nuo ki- 
to, kad kiekvienas yra savo brolio sargas ir sergimasis. 

Kartkartėmis atsiranda maištininkų, kurie atsisako priimti Didžio- 
sios korporacijos akcijas ir atsisako pasirašyti akcininkų gildijos narys- 
tės sutartį. Atsisakydami pasirašyti ant Tarpusavio priklausomybės 
deklaracijos jie pareiškia nenorį priklausyti sistemai ir perleisti siste- 
mai kokių nors savo teisių. Kai kurie iš jų net drįsta siūlyti korporaci- 
ją panaikinti! Karštagalviai Direktorių taryboje reikalauja juos įkalin- 
ti, tačiau kitiems atrodo, jog jaunieji maištininkai, nepriimdami narys- 
tės korporacijoje, dar nėra suteikę Tarybai teisės taip su jais pasielgti. 
Kai kurie Tarybos nariai argumentuoja, jog augdami po šiltu korpora- 
cijos sparnu ir išlikdami jos įtakos sferoje šie jaunuoliai tylomis jau da- 
vė savo sutikimą priklausyti korporacijai, ir todėl nereikia jokio papil- 
domo jų akto. Tačiau kiekvienas supranta, jog tylus sutikimas nėra 
vertas popieriaus lapo, ant kurio jis nebuvo pasirašytas, todėl šis ar- 

gumentas nesulaukia pritarimo. Vienas Tarybos narys iškelia tokią 
idėją: kadangi visus vaikus sukuria jų tėvai, jie yra savo tėvų nuosa- 
vybė, todėl tėvų priklausomybė korporacijai reiškia ir jų vaikų pri- 
klausomybę korporacijai. Tačiau idėjos naujumas neleidžia ja pasinau- 
doti šioje delikačioje situacijoje. 

Pristabdykime šio siužeto raidą ir panagrinėkime Locke'o požiūrį į 
tėvų teises vaikų atžvilgiu./ Locke'ui tenka detaliai nagrinėti Filmerį ne 
vien todėl, kad jis siekia atsikratyti alternatyvios koncepcijos, bet ir to- 
dėl, kad nori parodyti, jog tokia koncepcija neišplaukia iš jo paties pa- 
žiūrų, nors taip gali atrodyti. Būtent todėl Antrojo traktato autorius sėda 
rašyti Pirmąjį traktatą.* Nuosavybės teisė į tai, ką asmuo yra sukūręs, 
atrodo, išplaukia iš Locke'o nuosavybės teorijos. Todėl Locke'ui iškiltų 
reali problema: Dievas, sukūręs ir valdęs nuosavybės teise pasaulį, do- 
vanojo Adomui nuosavybės teisę į pasaulį. Nors Locke'as manė ir ar- 
gumentavo, kad taip nebuvo ($4), jam taip pat turėjo kilti klausimas, 
kokie būtų padariniai, jeigu taip būtų buvę. Jam turėjo kilti klausimas, 
ar jo teorija implikuoja, kad jeigu taip būtų buvę, tai kiti turėtų gauti 
Adomo leidimą naudotis jo nuosavybe ir todėl būtų jo valdžioje. (Jei- 
gu taip, ir jeigu dovana gali būti paveldima, tai ... .) Koncepcija, kurios 
patenkinamas rezultatas (žmonių nepavaldumas kitiems) priklauso 
nuo atsitiktinio fakto, galėjusio būti kitokiu (jeigu Dievas nebūtų Ado- 
mui davęs šios dovanos), turėtų kelti didelį susirūpinimą tam, kuris jos 
laikosi. (Čia nekreipiu dėmesio į atsakymą, kad Dievas yra būtinai ge- 
ras ir todėl tokia jo dovana nėra atsitiktinė. Moralinė koncepcija, kuri 
turi žengti šiuo keliu, kad apsigintų nuo jai prieštaraujančių faktų, ku- 
rie atrodo atsitiktiniai, yra išties labai silpna.) Tad Locke'as aptaria es- 
minį savo teorijos elementą ten, kur jis sako, jog kiekvienas Žmogus 
„turi teisę į tokią kito turto dalį, kuri išvaduotų jį nuo kraštutinio ne- 
pritekliaus, jeigu jis neturi kitų pragyvenimo priemonių“, teisę, kurios 
kiti negali neigti (I, 55 41, 42). 

Panašiai Locke'as turi paaiškinti, kodėl vaikai nėra jų tėvų nuosa- 
vybė. Jo pagrindinis argumentas (I, $5 52-54), atrodo, remiasi idėja, jog, 
asmuo įgyja nuosavybės teisę į savo sukurtą daiktą tik tada, kai jis val- 
do jį ir supranta visas jo kūrimo proceso dalis. Pagal šį kriterijų žmo- 
nės, kurie pasėja sėklas savo žemėje ir jas laisto, neturėtų nuosavybės 
teisės į vėliau išaugusius augalus. Akivaizdu, jog dauguma mūsų 
veiksmų yra intervencija į vykstančius procesus arba naujų procesų ini- 

cijavimas, kurių visos eigos nežinome ir kurių rezultatų negalime vi- 
siškai valdyti. (Kas žino visa tai, ką fizikai laiko reikšmingais veiksniais, 
lemiančiais faktines medžiagų ir jėgų savybes; ir kas žino tai, ko neži- 
no fizikai?) Vis dėlto daugeliu tokių atvejų Locke's nori pasakyti, jog 
esame savininkai to, ką sukuriame. 

Locke'as pateikia ir kitą argumentą: „Net toji galia, kurią pats Die- 
vas turi žmonijos atžvilgiu, remiasi tėvystės teise; tačiau ši tėvystė yra 
tokia išskirtinė, kad jokių panašių teisių negali turėti žemiškieji tėvai; 
juk jis yra Karalius, nes išties yra visų mūsų kūrėjas, bet tokios teisės į 
savo vaikus negali turėti jų tėvai.“ (I, $ 54) Sunku suprasti šią tezę. Jei- 
gu ji reiškia, kad žmonės negali savo vaikų turėti kaip nuosavybės dėl 
to, kad jie patys yra kito nuosavybė ir todėl patys negali turėti nuosa- 
vybės, tada tas pat pasakytina ir apie bet kurią nuosavybę, kurią jie ta- 
riamai įgyja į savo sukuriamus daiktus. Jeigu ji reiškia, kad vaiko kū- 
rėjas yra veikiau Dievas, o ne jo tėvai, tada tas pat pasakytina ir apie 
daugelį kitų daiktų, kurie, Locke'o manymu, gali būti nuosavi (auga- 
lai, gyvuliai); ir galbūt tai pasakytina ir apie bet kurį daiktą. (Atsižvel- 
giant į laipsnį, kuriuo tai galioja, kažin ar galėtų būti sukonstruota tvir- 
tais pamatais pagrįsta teorija.) Atkreipkime dėmesį į tai, kad Locke'as 
neteigia, jog dėl kažko jų prigimtyje vaikai negali būti savo tėvų nuosa- 
vybė, net jeigu būtent tėvai juos sukūrė. Jis neteigia, kad kokie nors fak- 
tai, liečiantys Žmones (kurie nėra padarę jokių neteisėtų veiksmų, dėl 
kurių būtų praradę teisę į gyvybę; $$ 23, 178), užkerta kelią jų kūrėjui 
turėti juos kaip savo nuosavybę, nes jis mano, kad Dievas įgyja nuosa- 
vybės teisę į žmogų dėl to, kad jį sukuria kartu su visomis jo tauriomis 
prigimtinėmis savybėmis ($6). 

Kadangi Locke'as nemano, kad (1) tam tikros imanentinės asmenų 
savybės neleidžia tiems, kurie juos sukuria, jų pasisavinti, ir norėda- 
mas išvengti išvados, kad tėvai yra savo vaikų savininkai, jis turi įro- 
dyti, kad (2) tam tikra sąlyga teorijoje apie tai, kaip nuosavybė atsiran- 
da gamybos procesuose, užkerta kelią galimybei, kad, sukurdami savo 
vaikus, tėvai įgyja į juos nuosavybės teisę, arba kad (3) kažkokios tėvų 
savybės neleidžia jiems būti šiame nuosavybės santykyje su savo vai- 
kais, arba kad (4) tėvai iš tikrųjų nesukuria savo vaikų. Matėme, kad 
Locke'ui iškyla problemų mėginant įrodyti (2), (3) ir (4). Kadangi pas- 
tarieji du teiginiai nėra perspektyvūs, Locke'o šalininkas turėtų pateik- 
ti kokį nors teiginio (1) arba (2) variantą. 

Pastebėkime, jog atmesdamas idėją, kad tėvai sukuria savo vaikus, 
kad jie yra šių būtybių atsiradimo priežastis, Locke'as pašalina vieną 
iš pagrindų, kuriais gali būti grindžiama tėvų pareiga rūpintis savo 
vaikais. Todėl Locke'as tegali pasakyti, kad tokią tėvų pareigą nustato 
prigimtinis dėsnis (556), traktuodamas ją, atrodo, kaip pirmykštį mo- 
ralinį faktą. Tačiau tokiu atveju lieka neaišku, kodėl tokio rūpinimosi 
reikalaujama iš tėvų, ir kodėl tai nėra dar vienas iš tų atvejų, kai kaž- 
kas „gauna kito triūso naudą, į kurią neturi teisės“ ($34). 

Dabar turime užbaigti mūsų ankstesnį siužetą. Svarstant vaikų pro- 
blemą galiausiai nusprendžiama, kad jie vis dėlto neprivalo jungtis į 
akcininkų gildiją. Jie gali atsisakyti jos teikiamų privalumų ir pasiša- 
linti iš korporacijos teritorijos. (Tačiau jokia kolonija Marse dar nėra iš- 
gyvenusi ilgiau nei pusę metų, todėl jie turės rimto pagrindo pasilikti 
Žemėje ir įsitraukti į akcininkų gildiją.) Tie, kuriems siūloma prisijungti 
arba nešdintis, atsakydami argumentuoja, jog kadangi korporacijai pri- 
klauso ne visa žemė, kiekvienas gali nusipirkti žemės plotą korporaci- 
jos teritorijoje ir gyventi kaip nori. Tačiau nors korporacija nėra pati 
faktiškai išpirkusi visos žemės, sutariama, kad pirminės korporacijos 
taisyklės, kiekvieno priimtos didžiojoje konsolidacijos konvencijoje, 
draudžia žemių atskyrimą iš korporacijos jurisdikcijos.? Ar korporacija 
gali leisti savo viduje atsirasti kitai korporacijai? Ar ji gali taikstytis su 
pavojais, kuriuos keltų izoliuoti neinkorporuoti individai; žodžiu, to- 
leruoti „ankorpiją“? 

Kai kurie siūlo leisti užsispyrėliams pasitraukti iš korporacijos pa- 
siliekant jos teritorijoje. Kodėl neleisti jiems likti korporacijos teritorijo- 
je, sudarinėti su korporacija sandorių, kurių jie nori, formuoti (išliekant 
neagresyvumo principo ribose) savo teisių ir pareigų paketų kitų as- 
menų ir korporacijos atžvilgiu, mokėti už konkrečius daiktus, kuriuos 
jie gauna, ir gyventi nepriklausomai?!? 

Tačiau kiti atsako, jog tokia padėtis būtų per daug chaotiška; be to, 
ji gali sugriauti visą korporacinę sistemą. Juk kitiems („lengvatikiams“) 
taip pat gali kilti pagunda pasitraukti iš akcininkų gildijos. O kas joje 
pasiliktų? Tik tie, kurie mažiausiai gali savimi pasirūpinti. Kas tada jais 
rūpinsis? Ir kaip tie, kurie pasitrauks, sugebės išgyventi nepriklauso- 
mai? Ir ar brolybė toliau klestės be visų tarpusavio priklausomybės, be 
visiems (įgaliems) primetamos pareigos rūpintis kitais? Beveik visi jie 
mano, jog istorinė patirtis liudija, kad ši sistema, kur kiekvienas asmuo 
turi vienodą balsą (su kai kuriais apribojimais) sprendžiant kiekvieno 

kito likimą yra geriausia ir sąžiningiausia iš visų galimų sistemų. Jų so- 
cialiniai teoretikai sutaria, kad ši demoktesio sistema - žmonių nusavi- 
nimas, vykdomas žmonių vardu, žmonių labui - yra aukščiausioji vi- 
suomeninės organizacijos forma ir negalima leisti jai sužlugti. 

Plėtodami šį gūdų siužetą pagaliau pasiekiame tai, ką atpažįstame 
kaip šiuolaikinę valstybę su plačiomis savo piliečių valdymo galiomis. 
Tiesą sakant, pasiekiame demokratinę valstybę. Mūsų hipotetinis paaiš- 
kinimas, kaip einant nedideliais žingsniais, iš kurių nė vienas, kaip at- 
rodo, nepažeidžia jokio asmens teisių, ji galėtų atsirasti iš minimalios 
valstybės, mums padeda geriau suvokti esminę tokios valstybės pri- 
gimtį ir pamatinį tarpasmeninių santykių principą, kuriuo ji remiasi 
(kad ir kaip ją pačią vertintume). 

Galimi ir kitokie siužetai, kai kurie prasidedantys nuo teisingumą 
pažeidžiančios padėties. Pasvarstykime šią situacijų seką, kurią vadin- 
sime Vergo istorija. Įsivaizduokite, kad ši istorija apie jus. 


1. Vergas visiškai priklauso nuo savo nuožmaus pono įgeidžių. Jis daž- 
nai Žiauriai mušamas, keliamas iš miego vidury nakties ir t.t. 

2. Ponas yra geresnis ir vergą muša tik už jo nustatytų taisyklių pažeidi- 
mus (nustatytos darbo kvotos neįvykdymą ir t.t.). Jis duoda vergui šiek 
tiek laisvo laiko. 

3. Ponas turi grupę vergų ir spręsdamas, kaip jiems turi būti paskirstomi 
daiktai, atsižvelgia į jų poreikius, nuopelnus ir t.t. 

4. Ponas iš savo vergų reikalauja dirbti tik tris dienas jo žemėje, o kitas 
keturias dienas palieka jiems laisvas. Šis laikas priklauso jiems. 

5. Ponas leidžia savo vergams išeiti ir dirbti mieste (arba kitur, kur nori) 
už atlyginimą. Jis tik reikalauja, kad jie jam siųstų tris septintadalius 
savo atlyginimo. Jis taip pat pasilieka teisę pašaukti juos atgal į savo 
plantaciją, jeigu jo žemei iškiltų kokia nors grėsmė; taip pat pasilieka 
teisę didinti ar mažinti jam priklausančią jų atlyginimų dalį. Be to, jis 
išlaiko teisę drausti savo vergams užsiimti rizikinga veikla, dėl kurios 
gali nukentėti jo pajamos, pavyzdžiui, užsiimti alpinizmu arba rūkyti 
cigaretes. 

6. Ponas leidžia visiems 10 000 savo vergų, išskyrus jus, balsuoti jiems 
priimant kolektyvinius sprendimus. Tarp jų vyksta laisva ir atvira dis- 
kusija; jie turi teisę nustatyti, kokiems tikslams bus panaudojama toji 
jūsų (ir jų pačių) pajamų dalis, kurią jie nutars nusavinti, kokia veikla 


jums bus draudžiama ir t.t. 

Čia sustokime ir įvertinkime situaciją. Jeigu ponas kam nors perlei- 
džia valdymo galias be teisės jas atsiimti, jūs turite kitą poną. Vietoje 
vieno pono, dabar jūs turite 10 000 ponų; tiksliau, turite 10 000-galvį 
poną. Galbūt šie 10 000 bus net geresni už gerąjį poną situacijoje (2). 
Vis dėlto jis bus jūsų ponas. Galimos ir kitokios alternatyvos. Geras vie- 
nas ponas (toks, kaip situacijoje 2) gali savo vergui (vergams) suteikti 
balso teisę ir leistis įtikinėjamas priimti tam tikrą sprendimą. Taip pat 
gali pasielgti 10 000-galvis ponas. 


7. Nors dar neturėdamas balsavimo teisės, jūs esate laisvas (jums suteik- 
ta teisė) dalyvauti diskusijoje su 10 000 ir mėginti juos įtikinti vykdyti 
tam tikrą politiką ir tam tikru būdu traktuoti jus ir save pačius. Paskui 
jie balsuoja, kokia politika vadovaudamiesi naudos savo labai plačias 
galias. 

8. Įvertindami jūsų naudingą indėlį į diskusiją 10 000 leis jums balsuoti 
tais atvejais, kai jų balsai bus pasidaliję po lygiai; jie įtraukia šią gali- 
mybę į savo procedūrines taisykles. Po diskusijos jūs užrašote savo 
„taip“ arba „ne“ ant popieriaus lapo, o jie balsuoja. Tuo atveju, jeigu jų 
balsai pasiskirsto po lygiai, 5000 už ir 5000 prieš, jie pasižiūri į jūsų la- 
pą ir jį įskaičiuoja. Taip dar niekada nėra įvykę; jiems niekada nepri- 
reikė pažvelgti į jūsų lapą. (Vienas ponas taip pat galėtų savo vergui 
leisti priimti sprendimą kokiu nors klausimu, kuriam jis, ponas, yra ab- 
soliučiai abejingas.) 

9. Jūsų balsą jie skaičiuoja kartu su savo balsais. Jeigu jų balsai pasidalija 
po lygiai, jūsų balsas nulemia sprendimą. Priešingu atveju jis neturi jo- 


kios įtakos balsavimo rezultatui. 


Klausimas būtų toks: „Kuriame judėjimo nuo (1) prie (9) taške nu- 
trūksta vergo istorija?! 


Hipotetinės istorijos 


Ar daugiau nei minimali valstybė negalėtų atsirasti boi- 
koto būdu? Žmonės, geidžiantys tokios valstybės, galėtų atsisakyti 
bendrauti, prekiauti ar palaikyti santykius su tais, kurie neprisiima pa- 
reigos dalyvauti papildomame tokios valstybės aparate (taip pat ir da- 
lyvauti atskalūnų boikote). Kuo daugiau tų, kurie įsipareigoja boiko- 

tuoti atskalūnus, tuo sunkiau gyventi šiems atskalūnams. Boikotui pa- 
vykus, visi galiausiai įsitrauktų į papildomą daugiau nei minimalios 
valstybės veiklą, ir tada jie net gali duoti jai savo sutikimą, kad juos 
galima bus versti daryti tai, ko jie nenori daryti. 

Esant šiai tvarkai individas galėtų atsisakyti įsitraukti arba pasi- 
traukti iš papildomų procesų ir apribojimų sistemos, jeigu ryžtųsi mė- 
ginti atlaikyti prieš jį nukreiptą visuomeninį boikotą - kitaip nei dau- 
giau nei minimalioje valstybėje, kur kiekvienas yra priverstas būti sis- 
temos dalyviu. Ši tvarka, kuri yra tam tikrų institucinių daugiau nei 
minimalios valstybės bruožų veidrodinis atspindys, iliustruoja, kaip ko- 
ordinuotais savanoriškais žmonių veiksmais galima pasiekti tam tikrą 
rezultatą nepažeidžiant niekieno teisių. Labai mažai tikėtina, kad di- 
delėje visuomenėje galėtų būti sėkmingai taikomas šio pobūdžio boi- 
kotas. Joje bus pakankamai daug individų, priešiškai nusistačiusių 
prieš papildomą aparatą, kurie prekiaudami tarpusavyje, įsisteigdami 
gynybinę agentūrą ir t.t. galėtų tokį boikotą atlaikyti ir išlikti kaip ne- 
priklausomas anklavas (nebūtinai geografinis); be to, jie galėtų suteikti 
paskatų kai kuriems boikoto dalyviams iš jo pasitraukti (galbūt slapta, 
kad išvengtų išliekančių jo dalyvių reakcijos). Boikotas žlugtų, jeigu vis 
daugiau jo dalyvių pasitrauktų matydami, kad kiti, jį nutraukdami, tu- 
ri naudos. Tik tuo atveju, jeigu beveik visi visuomenės nariai būtų taip 
sužavėti daugiau nei minimalios valstybės idealu, kad džiaugtųsi vi- 
sais jos papildomai įvedamais apribojimais, aukodami bet kokią asme- 
ninę naudą boikoto veiksmingumo labui, nuolat koreguodami tarpu- 
savio santykius šiam tikslui pasiekti, galėtų atsirasti kažkoks daugiau 
nei minimalios valstybės analogas. Tai būtų tik daugiau nei minima- 
lios valstybės analogas, nes čia kiekvienas asmuo vis dar turi teisę spręs- 
ti, ar jam dalyvauti šioje sistemoje, ir tik tuo atveju, jeigu ji susiklosto 
čia aprašytuoju būdu. 

Kaip tokios hipotetinės istorijos turi veikti mūsų dabartinius spren- 
dimus vertinant institucinę visuomenės struktūrą? Pateiksiu tik kelias 
preliminarias pastabas. Jeigu esama visuomenė atsirado vykstant tei- 
singumą nepažeidžiančiam faktiniam istoriniam procesui, tai tokia vi- 
suomenė yra teisinga. Jeigu esama visuomenė atsirado vykstant teisin- 
gumą pažeidžiančiam faktiniam istoriniam procesui ir jeigu jokia hipo- 
tetinė teisingumą nepažeidžianti istorija negali paaiškinti jos dabarti- 

nės struktūros, tai tokia struktūra yra neteisinga. Sudėtingesni bus tie 
atvejai, kur faktinė visuomenės istorija buvo grindžiama neteisingumu, 
tačiau egzistuoja hipotetinė teisingumu grindžiama istorija, kuri paaiš- 
kina jos dabartinę struktūrą (nors galbūt ne konkretų nuosavybės ar so- 
cialinių padėčių joje pasiskirstymą). Jeigu hipotetinė teisingumu grin- 
džiama istorija yra „artima“ realiai, kurioje neteisingumo aktai nebu- 
vo lemiami realizuojant arba palaikant institucinę struktūrą, tai esama 
struktūra tenkins teisingumo reikalavimus, kiek jie išvis gali būti pa- 
tenkinti. 

Jeigu hipotetinė teisingumu grindžiama istorija kalba apie tai, kad 
kiekvienas asmuo sutiktų su siūloma institucine struktūra ir su jo tei- 
sių apribojimais (kurių ribas nubrėžia moraliniai apribojimai kitų elge- 
siui), tai kurio nors realaus asmens nesutikimo atveju tokia institucinė 
struktūra turi būti laikoma neteisinga (nebent ją pateisina kokia nors 
kita hipotetinė istorija). Panašiai tam tikrą institucinę struktūrą turime 
laikyti neteisinga, jeigu hipotetinė teisingumu grindžiama jos istorija 
postuluoja, jog kai kurie žmonės pareiškė savo sutikimą, nors iš tikrų- 
jų jie jo nepareiškė, ir jeigu kai kurie žmonės dabar nesutinka su tais, 
kurie tokį sutikimą pareiškė. Jeigu institucinė struktūra galėtų atsirasti 
hipotetinės teisingumu grindžiamos istorijos keliu, kuris neimplikuoja 
jokio asmens sutikimo su ta struktūra, tai tokios struktūros įvertinimas 
priklausys nuo to, kaip vertintume ją sukėlusį procesą. Jeigu tą proce- 
są laikome geresniu (kitais matmenimis nei teisingumo matmeniu, ku- 
riuo ex hypothesi jis yra geresnis) už faktinę istoriją, tai tokiu atveju tą 
struktūrą veikiausiai vertintume labiau. Galimybė, kad teisingumu 
grindžiamas procesas būtų atvedęs prie šios struktūros, bet tik su sąly- 
ga, jog jame veikia niekingi žmonės, mūsų neskatintų tokios instituci- 
nės struktūros vertinti labiau. 

Kadangi struktūra, kuri galėtų atsirasti vykstant teisingumu grin- 
džiamam procesui ir nereikalaujant individų sutikimo, nereikalautų jų 
teisių suvaržymo ir neįkūnytų savyje jokių teisių, kurių jie patys ne- 
turi, ji būtų artimesnė, kiek tai susiję su teisėmis, pradiniam atskaitos taš- 
kui, kur individų teises apibrėžia moraliniai apribojimai; todėl jos tei- 
sių struktūra būtų suvokiama kaip teisinga. Jeigu laikome, kad fakti- 
nė institucinių struktūrų istorija grindžiama neteisingumu, tai struk- 
tūros, artimesnės toms individų teisėms, kurias apibrėžia moraliniai 

apribojimai, bus teisingesnės už joms tolimesnes institucines struktū- 
ras. Jeigu institucinė struktūra, įkūnijanti tik individų teises, gali atsi- 
rasti neteisingu keliu, tai tokią struktūrą norėtume išlaikyti, net jeigu ji 
išties taip atsirado (atitaisydami konkrečius neteisingumo atvejus), 
leisdami jai transformuotis į bet kurią kitą iš jos kylančią institucinę 
struktūrą. Tačiau jeigu institucinė struktūra nukrypsta nuo tų indivi- 
do teisių, kurias apibrėžia moraliniai apribojimai, tai tokios struktū- 
ros nenorėtume išlaikyti, net jeigu ji galėjo atsirasti hipotetinės teisin- 
gumu grindžiamos istorijos eigoje; juk joje egzistuojantys teisių apri- 
bojimai darys didelį poveikį tam, kas iš jos išsirutulios, ir galbūt net 
šiems egzistuojantiems apribojimams nebūtų pritarta. Turės būti at- 
kurta individų teisių situacija. 


III DALIS 


UTOPIJA 


10 SKYRIUS 


KRėmai utopijai 


Jokia valstybė, disponuojanti platesnėmis galiomis nei mi- 
nimali valstybė, negali būti pateisinta. Tačiau ar minimalios valstybės 
idėjai, arba idealui, netrūksta žavesio? Ar ji gali sušildyti žmonių šir- 
dis, sužadinti jų norą dėl jos kovoti ar aukotis? Ar kas nors statytų ba- 
rikadas ir keltų ant jų jos vėliavą?! Ji atrodo blyški ir silpna palyginti 
su utopinių mąstytojų, imant priešingą kraštutinumą, viltimis ir vizijo- 
mis. Kad ir kokie būtų jos privalumai, minimali valstybė neatrodo pa- 
naši į utopiją. Tad galima tikėtis, jog ekskursas į utopinę teoriją ne tik 
gali padėti atskleisti minimalios valstybės, kaip politinės filosofijos ide- 
alo, trūkumus; pats savaime jis žada būti įdomus. Taigi panagrinėki- 
me utopinę teoriją ir mėginkime išsiaiškinti, kur ji veda. 


Modelis 


Reikalavimai, kuriuos keliame utopinei visuomenei, 
imant juos kaip visumą, yra prieštaringi. Kad neįmanoma vienu metu 
ir visam laikui realizuoti visų socialinių ir politinių vertybių, yra liūd- 
nas žmogiškosios padėties faktas, vertas tyrimo ir apgailestavimo. Ta- 
čiau mus čia domins geriausias pasaulis iš visų galimų.* Geriausias 


* Geriausio galimo pasaulio sąvoka yra dviprasmiška. Skirtingus sprendimų priėmi- 
mo kriterijus, kuriuos aptarinėja sprendimų priėmimo teoretikai, atitinka skirtingi insti- 
tucinės struktūros principai. Samprotavimus apie tai, jog institucijos turi būti konstruo- 
jamos taip, kad joms vadovaujantys blogi žmonės darytų kuo mažiau žalos, kad turi 
veikti stabdžių ir atsvarų mechanizmas, gali būti interpretuojami kaip mėginimas va- 
dovautis minimakso principu, arba, tiksliau, minimakso sumetimais, įkomponuotais į 
mažiau griežtą principą. [Žr. Kenneth Arrow and Leonard Hurwicz, „An Optimality 

kam? Man geriausias pasaulis iš visų galimų nebūtinai bus geriausias 
pasaulis jums. Geriausias iš visų mano įsivaizduojamų pasaulių, ku- 
riuose norėčiau gyventi, nebūtinai bus tas pasaulis, kurį pasirinktumė- 
te jūs. Tačiau utopija tam tikra apibrėžta prasme turi būti geriausias 
pasaulis mums visiems; geriausias kiekvieno mūsų įsivaizduojamas 
pasaulis.* Kaip gali būti toks pasaulis? 

Įsivaizduokite kokį nors galimą pasaulį, kuriame gyvenate; šiame 
pasaulyje nebūtinai atsiras vietos visiems dabar gyviems, ir jame gali 
atsirasti vietos būtybėms, kurios niekada realiai negyveno. Kiekviena 
racionali šio jūsų įsivaizduojamo pasaulio būtybė turės tokią pat teisę 


Criterion for Decision-Making Under Ignorance“, kn. Uncertainty and Expectations in 
Economics, ed. C. F. Carter and J. L. Ford (Clifton, N.J.: Augustus M. Kelley, 1972), 
p. 1-11.] Kiekvienas, nagrinėjęs šį klausimą, sutinka, jog maksimakso principas, pa- 
gal kurį pasirenkamas tas veiksmas, kurio bent vienas galimų padarinių yra geresnis 
už visus galimus alternatyvių veiksmų padarinius, yra nepakankamai apdairus prin- 
cipas, ir būtų kvaila juo vadovautis konstruojant institucijas. Bet kuri visuomenė, ku- 
rios institucijos grindžiamos tokiu beribiu optimizmu, būtų pasmerkta žlugimui arba, 
bet kuriuo atveju, gyvenimas tokioje visuomenėje būtų per daug rizikingas, kad žmo- 
nės norėtų joje gyventi. 

Tačiau visuomenė, kurios institucijos nėra grindžiamos maksimakso principais, 
nebus pajėgi pasiekti tų aukštumų, kurias gali pasiekti (jeigu viskas susiklosto sėkmin- 
gai) maksimakso visuomenė. Kuri visuomenė yra geriausia iš galimų? Toji, kuri ten- 
kina „geriausius“ institucijų konstravimo kriterijus (kurie numato tam tikrus saugik- 
lius nuo galimų blogų padarinių ir todėl kai kuriuos gerus padarinius padaro sunkiau 
pasiekiamus) ar toji iš visų galimų, kurioje, sėkmės atveju, realizuojama labiausiai gei- 
džiama padėtis - maksimakso visuomenė? Gali būti, kad jokia utopijos sąvoka nėra pa- 
kankamai griežta, kad galima būtų pasakyti, kaip šis klausimas turėtų būti sprendžia- 
mas. Čia mus dominantis klausimas liečia ne tik utopijų, bet ir geriausių principų, nau- 
dotinų konstruojant institucijas, problemą. (Galbūt tam, kad nesusidarytų įspūdis, jog 
galima ar pageidautina pamatines institucijas kurti de novo, čia reikėtų kalbėti veikiau 
apie institucijų vertinimo, o ne jų konstravimo principus.) 

* Tai, kad mano geriausias pasaulis nėra jūsų geriausias pasaulis, kai kurių žmonių 
nuomone, byloja bent vieno iš mūsų pagedimą ir išsigimimą. Ir tai, jų nuomone, nėra 
atsitiktinis dalykas, nes mes nebuvome užauginti ir išugdyti utopijoje. Tad kaip galėtu- 
me būti tobuli jos piliečiai? Tai paaiškina, kodėl utopiniuose rašiniuose tiek daug dė- 
mesio skiriama jaunuomenės auklėjimo klausimams. Tie žmonės pripažins utopiją. Ta- 
čiau kiek jie gali skirtis nuo mūsų? Reikia tarti, kad per ganėtinai trumpą istorijos tarps- 
nį tokius žmones, kaip mes, turėtų pakeisti tokie žmonės kaip jie. Utopija yra ten, kur 
turėtų gyventi mūsų anūkai. Ir šis dviejų kartų tarpas turi būti gana trumpas, kad visi 
laimingai suvoktume, jog esame vienos šeimos nariai. Žmonių neįmanoma transfor- 
muoti. Beždžionės savo utopijos aprašymo nepradėtų taip: „Iš pradžių evoliucionavo- 
me, o paskui...“ arba „Iš pradžių mėgome pomidorus ir rėpliojimą žeme, o paskui... .“ 

kaip ir jūs įsivaizduoti galimą pasaulį, kuriame ji norėtų gyventi (ir ku- 
riame visos kitos racionalios būtybės turi tokią pat teisę įsivaizduoti sa- 
vo geriausią pasaulį ir t.t.). Kiti jūsų įsivaizduojamo pasaulio gyvento- 
jai gali nuspręsti arba likti tame pasaulyje, kuris jiems buvo sukurtas 
(kuriam jie buvo sukurti), arba iš jo pasitraukti ir persikelti į savo įsi- 
vaizduojamą pasaulį. Jeigu jie nusprendžia palikti jūsų pasaulį ir apsi- 
gyventi kitame, jūsų pasaulis lieka be jų. Jūs galite nuspręsti atsisakyti 
savo įsivaizduoto pasaulio, dabar likusio be šių emigrantų. Šis proce- 
sas tęsiasi; pasauliai yra kuriami, žmonės juos palieka, kuria naujus pa- 
saulius ir t.t. 

Ar šis procesas tęsis be galo? Ar visi tokie pasauliai tėra efemeri- 
niai, ir ar yra kokių nors stabilių pasaulių, kuriuose norėtų pasilikti vi- 
si esamo pasaulio gyventojai? Jeigu vykstant šiam procesui susiklosto 
kai kurie stabilūs pasauliai, tai kokias netrivialias bendras sąlygas kiek- 
vienas iš jų tenkina? 

Jeigu esama stabilių pasaulių, tai kiekvienas iš jų pasižymi viena 
geidžiama savybe, apibūdinančia tai, kaip kuriami pasauliai, būtent — 
nė vienas iš jo gyventojų negali įsivaizduoti alternatyvaus pasaulio, ku- 
riame jis norėtų gyventi ir kuris (jų manymu) toliau egzistuotų, jeigu 
visi racionalūs jo gyventojai turėtų tas pačias įsivaizdavimo ir emigra- 
vimo teises. Ši savybė yra tokia patraukli, kad knieti išsiaiškinti, kokiais 
kitais bendrais bruožais pasižymi visi tokie stabilūs pasauliai. Kad ne- 
reikėtų nuolat kartoti ilgo apibūdinimo, pavadinkime pasaulį, kuriame 
visoms racionalioms būtybėms leidžiama pasitraukti į bet kurį jų įsi- 
vaizduojamą pasaulį (kuriame visoms racionalioms būtybėms leidžia- 
ma pasitraukti į bet kurį jų įsivaizduojamą pasaulį, kuriame ...) as0ci1a- 
cija, o pasaulį, kuriame kai kurioms racionalioms būtybėms neleidžia- 
ma emigruoti ir prisijungti prie jų įsivaizduojamų asociacijų, pavadin- 
kime rytų berlynu. Tad mūsų pradinė patrauklioji charakteristika sako, 
kad joks stabilios asociacijos narys negali įsivaizduoti kitos asociacijos, 
kuri (jo manymu) būtų stabili ir kurios nariu jis norėtų tapti. 

Kaip atrodo tokios stabilios asociacijos? Čia galiu pateikti tik kelis 
intuityvius ir labai supaprastintus argumentus. Jūs negalėsite sukurti 
asociacijos, kurioje esate absoliutus monarchas, išnaudojantis visus ki- 
tus racionalius gyventojus. Juk tokiu atveju jiems bus geriau asociaci- 
joje be jūsų, ir mažų mažiausiai jie visi veikiau pasirinktų asociaciją, 
aprėpiančią visus juos, minus jus, negu pasiliktų jūsų sukurtoje aso- 

ciacijoje. Jokia stabili asociacija nėra tokia, kad kiekvienas jos narys (iš- 
skyrus vieną) norėtų ją palikti ir susiburti į savo pačių asociaciją; juk 
tai prieštarautų prielaidai, kad pirminė asociacija buvo stabili. Tas pat 
pasakytina apie du, tris ar 1 asmenis, kuriais norėtų atsikratyti visi kiti 
asociacijos nariai. Taigi turime stabilių asociacijų sąlygą: jeigu A yra as- 
menų aibė stabilioje asociacijoje, tai nėra tokio jos poaibio P, kur kiek- 
vienam P nariui būtų geriau asociacijoje vien su P nariais nei liekant 
asociacijoje A. Juk jeigu būtų toks poaibis P, tai jo nariai atsiskirtų nuo 
A ir sukurtų savo pačių asociaciją.“ 

Tarkime, kad jūs atstovaujate visoms racionalioms būtybėms (išsky- 
rus mane) pasaulyje, kurį aš įsivaizdavau ir sukūriau. Jūsų sprendimas 
pasilikti mano asociacijoje A, arba sukurti kitą asociaciją A,', kurioje 


* Išsamesnėje analizėje turėtume išsiaiškinti, ar negalėtų būti toks poaibis P, kuris 
pasiliktų aibėje A dėl to, kad P nariai negalėtų susitarti dėl gėrybių pasidalijimo princi- 
po, ir ar negalėtų būti daug tokių susikertančių poaibių P, kurių tarpusavio ryšiai būtų 
tokie komplikuoti (kurią iš jų pasirinkti?), kad visi liktų aibėje A. 

Mūsų suformuluotoji sąlyga turi sąsajų su lošimo branduolio sąvoka. Tam tikras pa- 
skirstymas blokuojamas asmenų koalicijos P, jeigu yra kitas paskirstymas, kuriam esant 
kiekvienas pagerina savo padėtį ir kurį P nariai gali įsivesti nepriklausomai nuo kitų 
asmenų (nepriklausomai nuo P papildinio). Lošimo branduolį sudaro visi tie paskirsty- 
mai, kurie nėra blokuojami jokios koalicijos. Ekonomikoje branduolį sudaro būtent to- 
kie paskirstymai vartotojams, kad joks vartotojų poaibis negali pagerinti kiekvieno sa- 
vo nario padėties perskirstydamas jų turtą nepriklausomai nuo kitų vartotojų ekonomi- 
koje. Iš čia išplaukia triviali išvada, kad kiekvienas paskirstymas branduolyje yra opti- 
malus Pareto prasme, ir įdomesnė išvada, kad kiekvienas pusiausvyrinis paskirstymas 
konkurencinėje rinkoje priklauso branduoliui. Be to, kiekvienam paskirstymui branduo- 
lyje egzistuoja konkurencinė rinka su tam tikru pradiniu gėrybių paskirstymu, kuri ge- 
neruoja jį kaip pusiausvyrinį paskirstymą. 

Šiuos rezultatus, šiek tiek skirtingai formuluojant sąlygas, kurios yra būtinos teore- 
moms įrodyti, pateikia: Gerard Debreu and Herbert Scarf, „A Limit Theorem on the Co- 
re of an Economy“, Internalional Economic Review, 4, no. 3 (1963); Robert Aumann, „Mar- 
kets with a Continuum of Traders“, Econometrica, 32 (1964); Herbert Scarf, „The Core of 
an N-Person Game“, Econometrica, 35 (1967) (šiame straipsnyje formuluojamos pakan- 
kamos sąlygos tam, kad branduolys nebūtų tuščias). Šie straipsniai davė pradžią pla- 
čiai literatūrai. Žr. Kenneth Arrow and Frank Hahn, General Competitive Analysis (San 
Francisco: Holden-Day, 1971). Kadangi jų nagrinėjama branduolio sąvoka akivaizdžiai 
turi esminės reikšmės mūsų galimų pasaulių situacijoje, reikia manyti, kad jų rezultatai 
iš esmės turėtų galioti ir mūsų atvejui. Daug kitos naudingos ir įtaigios medžiagos, tu- 
rinčios reikšmės galimų pasaulių modeliui, pateikia Gerardas Debreu, Theory of Value 
(New York: Wiley, 1959). Deja, mūsų galimų pasaulių modelis kai kuriais požiūriais yra 
sudėtingesnis nei modeliai, kurie nagrinėjami nurodytuose darbuose, tad jų rezultatai 
negali būti tiesiogiai pritaikyti mūsų atvejui. 

esate jūs visi, bet be manęs, yra tas pats sprendimas, ar priimti mane kaip 
naują narį į asociaciją A,', kuriai jūs visi jau priklausote (suteikiant man 
tą patį vaidmenį išplėstoje A,', kurį turėjau asociacijoje A,). Kiekvienu 
atveju esminis faktas, lemiantis sprendimą, yra tas pats, būtent, ar jums 
naudinga turėti mane savo gretose. Taigi, norėdami nustatyti, kuriame 
iš daugelio mano įsivaizduojamų pasaulių A., A, ... , visi racionalūs jų 
nariai liks asociacijoje su manimi, o ne kurs asociacijas A", A,, ... , ku- 
rioms priklausys visi jie be manęs, galime visas šias asociacijas A,', 
A,,... , laikyti jau egzistuojančiomis ir kelti klausimą, kuri iš jų priimtų 
mane kaip naują narį ir kokiomis sąlygomis? 

Jokia asociacija manęs nepriims, jeigu iš asociacijos imsiu daugiau 
nei jai duosiu: priimdami mane jie nenorės patirti nuostolių. Tai, ką iš 
asociacijos iru, nėra tas pat, ką iš jos gaunu; tai, ką imu, yra tai, kiek jie 
vertina man duodamą dalyką, tai, ką gaunu, yra tai, kiek vertinu savo 
narystę asociacijoje. Tarus argumento dėlei, kad grupė yra suvienyta ir 
gali būti pavaizduota viena naudingumo funkcija (kur U (x) yra x nau- 
dingumas Y-ui), asociacija A/ priims mane savo nariu tik jeigu 


U,; (manęs priėmimas) 2 U,; (manęs nepriėmimas), 
ty., U,; (priklausymas A.) 2 U,/ (priklausymas A;), 


t.y. (tai, ką A; nariai gauna iš mano narystės) 2 (tai, ką jie duoda 
man, kad pritrauktų mane į asociaciją). 


Iš jokios asociacijos negaliu gauti to, ką jie vertina labiau už mano 
indėlį. 

Ar turiu priimti mažiau, nei tiek, kiek iš bet kurios asociacijos? Jei- 
gu viena asociacija siūlo man mažiau nei gauna iš mano narystės, tai 
kitai asociacijai, kuri lygiai taip pat vertina mano narystę, bus naudin- 
ga pasiūlyti man daugiau nei siūlo pirmoji (nors mažiau nei ji iš ma- 
nęs gautų), kad pasirinkčiau narystę šioje, o ne pirmoje asociacijoje. Tas 
pat pasakytina apie trečiąją asociaciją jos santykyje su antrąja ir t.t. Ne- 
gali būti jokio asociacijų suokalbio joms siekiant numušti mano narys- 
tės kainą, nes aš galiu įsivaizduoti neribotą skaičių kitų asociacijų, įsi- 
traukiančių į konkurenciją dėl mano narystės, tad asociacijoms teks di- 
dinti man siūlomą atlygį. 

Atrodo, jog čia turime ekonomistų konkurencinės rinkos modelio 
taikymo atvejį. Tai išties džiugina, nes tokiu būdu gauname tiesioginį 
priėjimą prie galingos, detalios ir rafinuotos teorijos bei analizės. Aso- 

ciacijos, konkuruojančios dėl mano narystės, struktūriškai nesiskiria nuo 
firmų, konkuruojančių dėl mano paslaugų. Kiekvienu atveju gaunu ri- 
binę savo indėlio vertę. Tad, atrodo, turime išvadą, jog kiekvienoje sta- 
bilioje asociacijoje kiekvienas asmuo gauna savo ribinio indėlio vertę; 
kiekviename pasaulyje, kurio racionalūs nariai gali įsivaizduoti pasau- 
lius ir į juos emigruoti ir kuriame joks racionalus narys negali įsivaiz- 
duoti jam patrauklesnio ir, jo manymu, stabilaus kito pasaulio (kuria- 
me kiekvienas asmuo turi tas pačias įsivaizdavimo ir emigravimo tei- 
ses), kiekvienas asmuo gauna savo indėlio tame pasaulyje ribinę vertę. 

Mūsų samprotavimai iki šiol buvo intuityvūs; ir čia nepateiksime 
jokių formalių argumentų. Tačiau turime pasakyti kai ką daugiau apie 
šio modelio turinį. Modelis konstruojamas taip, kad jūs turėtumėte pa- 
sirinkimo laisvę, ir vienintelė ribojanti sąlyga yra ta, kad kiti turi tokią 
pat pasirinkimo laisvę ir gali atsisakyti pasilikti jūsų įsivaizduojama- 
me pasaulyje. Tačiau šis modelio bruožas savaime nesukuria reikiamos 
naudojimosi teisėmis lygybės. Juk jūs įsivaizdavote ir sukūrėte kai ku- 
riuos iš šių Žmonių, tačiau jie neįsivaizdavo jūsų. Galbūt juos įsivaiz- 
duodamas priskyrėte jiems tam tikrų norų, pavyzdžiui, kad jie labiau- 
siai nori gyventi būtent tokiame pasaulyje, kokį jūs sukūrėte, net jeigu 
jame jie patys yra visiški vergai. Tokiu atveju jie nepasitrauks iš jūsų 
pasaulio, nepereis į geresnį, nes, jų supratimu, negali būti geresnio pa- 
saulio. Jokie kiti pasauliai negali sėkmingai konkuruoti dėl jų narystės, 
tad jų atlygis negali padidėti dėl konkurencinės kovos rinkoje. 

Kokie natūralūs ir intuityviai priimtini apribojimai turėtų būti nu- 
statyti tam, kaip dera įsivaizduoti tuos žmones, kad būtų išvengta šio 
rezultato? Norėdami išvengti frontalinio puolimo painiavos, kuri kiltų 
mėginant apibūdinti, kaip turi atrodyti įsivaizduojami Žmonės, nusta- 
tome šią sąlygą: Pasaulis neturi būti įsivaizduojamas taip, jog iš to lo- 
giškai išplauktų, kad (1) jo gyventojai (arba vienas iš jų) labiausiai nori 
jame gyventi arba kad (2) jo gyventojai (arba vienas iš jų) labiausiai no- 
ri gyventi pasaulyje kartu su tam tikru (tam tikromis savybėmis pasi- 
žyminčiu) asmeniu, noriai vykdo visa, ką jis liepia ir t.t. Bet kokiam 
painiavos atsiradimui, kai tik mes (ar kas nors kitas) jį suvokiame, ga- 
lime užkirsti kelią remdamiesi šia ribojančia sąlyga. Mūsų tikslams šios 
procedūros pakaks, jeigu konstrukcijos sugriovimo būdų skaičius bus 
ribotas. Primesdami šią ribojančią sąlygą netrivializuojame savo kon- 
strukcijos. Juk argumentas apie atlygį pagal ribinį indėlį yra įdomus te- 

orinis žingsnis (pagrįstas ekonomine ir lošimų teorija); sufokusuoti no- 
rai, nukreipti į konkrečius žmones arba į konkrečius galimus pasaulius, 
būtų kliūtis kelyje nuo mūsų pradinės situacijos prie šio rezultato; eg- 
zistuoja intuityvus pagrindas, kodėl turi būti šalinami šie sufokusuoti 
norai, nepriklausomas nuo to, kad šie sufokusuoti norai kliudo pasiek- 
ti rezultatą; o ir specifiniai apribojimai, kurie taikomi pradinei situaci- 
jai, kad būtų išvengta šių norų, vargiai ar yra įdomūs patys savaime. 
Tad geriausia šiuos norus paprasčiausiai pašalinti. 

Epistemologinis situacijos aspektas neturi mums kelti nerimo. Nie- 
kas negali apeiti ribojančios sąlygos, apeliuodamas į faktą, kad „išplau- 
kia iš“ nėra priežastinė sąvoka. Juk sužinojus, kad (1) arba (2) išties iš- 
plaukia, įsivaizduojamasis pasaulis iškart pašalinamas. Rimtesnė yra 
toji problema, kai kažkas išplaukia priežastiniu būdu, nors neišplau- 
kia loginiu. Tokiu atveju taptų nebūtina eksplicitiškai teigti, jog vienas 
iš šių įsivaizduotų asmenų labiausiai nori X. Remdamasis kokia nors 
priežastine norų generavimo teorija, asmuo galėtų įsivaizduoti, kad 
kažkas turėjo būtent tokią praeitį, kuri, šios teorijos požiūriu, generuo- 
ja tai, kad visų labiausiai jis nori X. Čia vėl galimi įvairūs ad hoc apri- 
bojimai, tačiau geriausia, atrodo, įtraukti papildomą reikalavimą, kad 
įsivaizduojančiam asmeniui neleistina žmonių ir pasaulio apibūdinti 
taip, kad jis žinotų, jog; priežastiniu būdu išplaukia, kad ... (toliau kaip 
„logiškai išplaukia“ sąlygoje). Norime pašalinti tik tai, apie ką įsivaiz- 
duojantis asmuo žino, jog tai išplaukia. Reikalavimas, kad nieko pana- 
šaus neturi išplaukti iš jo įsivaizduotos charakteristikos, būtų per griež- 
tas. Jeigu jis to nežino, tai negali ir pasinaudoti. 

Nors asmuo, įsivaizduojantis tam tikrą pasaulį, negali kitų asmenų 
sukonstruoti savo paties padėčiai palankiausiu būdu, jis gali įsivaiz- 
duoti, kad kiti laikosi tam tikrų bendrų principų. (Šie bendri principai 
gali būti palankūs jo padėčiai.) Pavyzdžiui, jis gali įsivaizduoti, kad 
kiekvienas visame pasaulyje, įskaitant ir jį patį, pripažįsta lygaus pa- 
skirstymo principą ir įsileidžia į pasaulį kiekvieną su lygia dalimi. Jei- 
gu pasaulio gyventojai vienbalsiai pripažįsta tam tikrą (kitą) bendrą 
paskirstymo principą P, tai kiekvienas asmuo tame pasaulyje gaus sa- 
vo dalį pagal P, o ne savo ribinio indėlio vertę. Vienbalsiškumas būti- 
nas, nes kiekvienas atskalūnas, pripažįstantis kitokį paskirstymo prin- 
cipą P", persikels į pasaulį, apgyvendintą tik principo P' šalininkų. Ži- 
noma, ribinio indėlio pasaulyje bet kuris individas panorėjęs gali dalį 


318 III DALIS. UTOPIJA 
savo turto atiduoti kitam kaip dovaną; nebent jų bendrasis paskirsty- 
mo principas reikalauja paskirstymo pagal ribinį indėlį ir kartu drau- 
džia dovanas (nors sunku suprasti, kuo toks draudimas galėtų būti 
motyvuotas). Taigi kiekviename pasaulyje kiekvienas gauna savo ribi- 
nį produktą, kurio dalį jis gali perduoti kitiems, kurie šitaip gauna dau- 
giau nei savo ribinį produktą, arba kiekvienas vienbalsiai pritaria ko- 
kiam nors kitam paskirstymo principui. Šioje vietoje derėtų pabrėžti, 
jog ne visi šie pasauliai bus geidžiami: specifinis principas P, kurį pri- 
imtų visi tam tikro įsivaizduojamo pasaulio gyventojai, gali būti gana 
žiaurus. Mūsų įsivaizduojama konstrukcija atskleidžia tik tam tikrus 
tarpasmeninių santykių aspektus. 

Ar konkretūs šios konstrukcijos bruožai leidžia ne tik neribotą skai- 
čių bendruomenių, reikalaujančių tam tikro asmens narystės, bet lei- 
džia joms įsivaizduoti ir neribotą skaičių kandidatų į jų narius? Tai bū- 
tų blogai, nes rinkoje su neribota pasiūla ir neribota paklausa kaina teo- 
riškai yra neapibrėžiama.? Tačiau mūsų konstrukcijoje kiekvienas as- 
muo įsivaizduoja ribotą skaičių jo pasaulyje su juo gyvenančių kitų in- 
dividų. Jeigu šie pasitraukia, jis vėl gali įsivaizduoti ribotą skaičių kitų 
individų. Pasitraukę individai dabar dingsta iš akiračio. Jie nekonku- 
ruoja su naujai atvykusiais, nes užsiima savo pasaulių konstravimu. 
Nors nėra kokios nors viršutinės ribos žmonių skaičiui, kurį asmuo gali 
įsivaizduoti šiame procese, jokiame pasaulyje nėra aktualios begalybės 
žmonių, konkuruojančių dėl savo dalies. Ir mažai tikėtina, kad asmuo 
nuspręs pasilikti tokiame įsivaizduojamame pasaulyje, kuriame dėl ko- 
kių nors išorinių aplinkybių jo ribinis produktas yra mažas. 

Ar apskritai yra stabilių pasaulių? Vietoje asociacijos, kurioje asmuo 
gauna mažą ribinį produktą, jis įsivaizduos alternatyvią asociaciją, ku- 
rioje tas produktas bus didesnis, ir persikels į ją (destabilizuodamas 
pirmąją). Ar jis įsivaizduos ir pasirinks gyventi tokią asociaciją, kurioje 
jo ribinis indėlis (tad ir atlygis) yra didžiausias? Ar nemėgins kiekvie- 
nas į savo asociaciją pritraukti maksimaliai jį patį vertinančių narių? 
Ar egzistuoja būtybių grupė (didesnė nei vieno elemento aibė), kur 
kiekviena jų abipusiai maksimaliai vertina kitą, t.y. grupė G tokia, kad 
kiekvienam G nariui x, G - (x) vertina x narystę daugiau nei bet kuri ki- 
ta galima Žmonių grupė vertintų x narystę? Net jeigu yra tokia grupė 
G, tai ar ji yra kiekvienam; ar kiekvienam asmeniui egzistuoja tam tik- 
ra abipusio maksimalaus vertinimo grupė, kuriai jis priklauso? 

Laimei, konkurencija nėra tokia intensyvi. Mums nebūtina atsi- 
žvelgti į grupes G, tokias, kad kiekvienam G nariui x, G - [x] vertina x 
narystę daugiau nei bet kuri kita galima grupė vertintų x narystę. Būti- 
na tik atsižvelgti į grupes G, tokias, kad kiekvienam G nariui x, G - (x) 
vertina x narystę daugiau nei bet kuri kita galima stabili žmonių grupė 
vertintų x narystę. Žinoma, šio tautologinio „stabilumo“ paaiškinimo 
nepakanka; o apibrėžimas „grupė, kuri išliks, iš kurios niekas neemig- 
ruos“, nėra pakankamai susietas su teoriškai „pakrautomis“ sąvoko- 
mis, kad galėtų duoti įdomių rezultatų, pavyzdžiui, kad egzistuoja sta- 
bilios grupės. Panašių koalicijų stabilumo problemų iškyla lošimų te- 
oretikams, 0 mūsų problema teoriniu požiūriu yra dar sudėtingesnė. 
(Tiesą sakant, mes dar nenurodėme pakankamų sąlygų, garantuojan- 
čių stabilios baigtinės grupės egzistavimą, nes visa, ką iki šiol pasakė- 
me, suderinama su galimybe, kad tam tikroje matavimo skalėje ben- 
druomenės su 11 nariais (kai 1 viršija tam tikrą ribą) naudingumo paja- 
mos = n*. Jeigu bendruomenė tą naudingumą skirstys po lygiai, ji neri- 
botai plėsis, nes kiekvienos bendruomenės žmonės kelsis į didesnę 
bendruomenę.) 

Stabilių asociacijų atsiradimo šansai padidėja, kai suvokiame, jog 
prielaida, kad kiekvienas asmuo gauna tik tai, ką kiti jam duoda, yra 
per stipri. Pavyzdžiui, asmeniui gali duoti didžiulės naudos koegzis- 
tavimas su kitais viename pasaulyje ir priklausymas įprastajam socia- 
linių santykių tinklui. Ši jam suteikiama nauda iš esmės nieko nekai- 
nuoja kitiems. Tad viename pasaulyje asmuo gali gauti kažką, ką jis 
vertina labiau nei savo išlošį stabilioje asociacijoje, kuri jo narystei tei- 
kia didžiausią vertę. Nors jie atiduoda mažiau, jis gauna daugiau. Ka- 
dangi asmuo siekia maksimizuoti veikiau tai, ką jis gauna (o ne tai, kas 
jam duodama), joks asmuo nemėgins įsivaizduoti maksimaliai jį verti- 
nančių ir savo egzistencija nuo jo visiškai priklausomų žemesnių būty- 
bių pasaulio. Joks asmuo nesirinks bičių karalienės vaidmens. 

Stabilios asociacijos negali sukurti ir narcisistiniai asmenys, kon- 
kuruojantys dėl pranašumo tais pačiais matmenimis. Veikiau ją su- 
darys labai skirtingi asmenys, pasižymintys įvairiausiais gebėjimais 
ir talentais, kur kiekvienas laimi dėl tokio bendrabūvio, kur kiekvie- 
nas duoda didžiulės naudos arba teikia džiaugsmą kitiems, papildy- 
dami vienas kitą. Kiekvienas asmuo teikia pirmenybę situacijai, kur jį 
supa tokių pat kaip ir jis pats išskirtinių gebėjimų ir talentų žmonių 

žvaigždynai, nei situacijai, kur jis yra vienintelis šviesulys vidutiny- 
bių pilkumoje. Visi žavisi vienas kito individualumu, džiaugiasi, kad 
kiti tobulai realizuoja tas potencijas, kurias jie patys paliko santykinai 
nerealizuotas.? 

Manau, kad pateiktasis modelis yra vertas atidžios analizės: jis yra 
įdomus pats savaime, žada duoti svarbių rezultatų, teikia natūralią pri- 
eigą prie geriausio galimo pasaulio temos ir leidžia pritaikyti tobuliau- 
sias racionalaus pasirinkimo teorijas (būtent sprendimų ir lošimų teori- 
ją bei ekonominės analizės principus), t.y. įrankius, kurių svarba poli- 
tinei filosofijai ir etikai turi būti neabejotina. Jis leidžia taikyti šių teori- 
jų rezultatus ne tik tose srityse, kurių analizei jos buvo skirtos, bet nu- 
rodo naują sritį, kuri, technine logikos kalba, yra šių teorijų modelis. 


Modelio projekcija į mūsų pasaulį 


Realiame mūsų pasaulyje galimų pasaulių modelį atitinka 
platus spektras įvairiausių bendruomenių, į kurias žmonės įsitraukia, 
jeigu yra priimami, kurias palieka, jeigu nori, ir kurias formuoja kaip 
nori; jį atitinka visuomenė, kurioje gali būti tikrinami įvairūs utopiniai 
projektai, išmėginami įvairūs gyvenimo būdai, kurioje gali būti reali- 
zuojamos - individualiai ir kolektyviai — skirtingos gėrio sampratos. 
Toliau analizuojant išaiškės tokios tvarkos, kurią vadinsime rėmais, 
ypatybės ir privalumai. Modelis ir modelio projekcija į realų pasaulį 
skiriasi kai kuriais svarbiais požiūriais. Rėmų funkcionavimo proble- 
mos realiame pasaulyje kyla iš neatitikimų tarp mūsų realaus žemiš- 
kojo gyvenimo ir aptartojo galimų pasaulių modelio; net jeigu pati mo- 
delio konstrukcija būtų ideali, lieka neaišku, ar jo blyškios projekcijos 
realizacija yra geriausia, ką galime pasiekti. 


1. Kitaip nei modelyje, negalime sukurti visų mūsų geidžiamų Žmonių. 
Tad net jeigu būtų įmanoma abipusio maksimalaus vertinimo asociaci- 
ja su jumis kaip jos nariu, jos kiti nariai realiai gali neegzistuoti; o kiti 
žmonės, su kuriais jūs realiai gyvenate, nėra jūsų mėgstamiausia drau- 
gija. Taip pat gali būti, kad norite gyventi specifinio pobūdžio bendruo- 
menėje, tačiau nepakankamai kitų Žmonių nori gyventi (gali būti įti- 


kinti gyventi) tokioje bendruomenėje, kad ji būtų gyvybinga. Tačiau 

modelyje įvairioms neišnaudotojiškoms bendruomenėms visada pa- 
kanka kitų žmonių, kurie nori jose gyventi. 

2. Kitaip nei modelyje, realiame pasaulyje bendruomenės daro poveikį vie- 
na kitai, ir dėl to kyla užsienio politikos, savigynos, bendruomenių gin- 
čų sprendimo problemų. (Modelyje viena asociacija daro poveikį kitai 
tik tuo, kad atitraukia kai kuriuos jos narius.) 

3. Realiame pasaulyje tenka pakelti informacinius kaštus mėginant išsi- 
aiškinti, kokios egzistuoja kitos bendruomenės, kaip jos atrodo ir t.t., 
taip pat persikėlimo iš vienos bendruomenės į kitą kaštus. 

4. Be to, realiame pasaulyje kai kurios bendruomenės gali mėginti savo 
narius laikyti nežinioje apie alternatyvias bendruomenes, prie kurių jie 
galėtų prisijungti, arba gali kliudyti laisvam jų judėjimui iš vienos ben- 
druomenės į kitą. Dėl to kyla problema, kaip judėjimo laisvė turi būti 
institucionalizuojama ir įtvirtinama situacijoje, kur kai kurie nori ją ap- 


riboti. 


Atsižvelgiant į šiuos didžiulius skirtumus tarp realaus pasaulio ir 
galimų pasaulių modelio, kokią reikšmę ši fantazija gali turėti realiam 
pasauliui? Tačiau čia, kaip ir kitur, nedera skubotai nurašyti tokių fan- 
tazijų. Jos atskleidžia svarbius mūsų situacijos aspektus. Negalime ži- 
noti, ar būtume patenkinti realizuodami savo turimas alternatyvas, jei- 
gu nežinotume, kiek jos nutolusios nuo mūsų geidžiamų įsivaizduo- 
jamų galimybių; ir tik atsižvelgdami į tokius norus bei jų intensyvu- 
mą galime suprasti žmonių pastangas plėsti savo turimų alternatyvų 
diapazoną. Smulkmenos, į kurias įsivelia kai kurie utopiniai autoriai, 
rodo, kaip ištrinama riba tarp grynos fantazijos ir praktinės galimy- 
bės, jau nekalbant apie prognozę; pavyzdžiu gali būti Fourier idėjos 
apie tai, kad jūrų vandenys pavirs limonadu, kad atsiras draugiškų 
antiliūtų, antitigrų ir t.t. Net visiškai nepamatuoti lūkesčiai ir spėjimai 
(tokie kaip Trockio Literatūroje ir revoliucijoje) išreiškia ilgesį ir geismą, 
kurių neįtraukę į savo pačių portretą paliktume jį vien trimatį. Nesi- 
šaipau iš tų mūsų norų, kurie peržengia ne tik dabartinės realybės ar 
ateities galimybių ribas, bet ir pačios galimybės ribas; nenoriu panie- 
kinti fantazijų ar sumenkinti kančių, kurias kelia būtinybė apsiriboti 
tuo, kas galima. 

Realizuojant galimų pasaulių situaciją turėtų būti patenkintos įvai- 
rios sąlygos; negalime patenkinti jų visų, tačiau daugelį jų galime pa- 


322 III DALIS. UTOPIJA 
tenkinti. Net jeigu jų visų patenkinimas sukurtų geriausią situaciją, nė- 
ra akivaizdu (tarus, kad negalime patenkinti visų), kad turėtume mė- 
ginti patenkinti kiekvieną iš tų, kurią galima patenkinti, net jeigu jas 
visas būtų galima patenkinti vienu metu. Galbūt daugumos jų paten- 
kinimas sukurtų blogesnę situaciją už tą, kur daugelis jų nėra paten- 
kintos; galbūt reikėtų sąmoningai pažeisti kai kurias iš sąlygų, kurias 
galime patenkinti, kad galėtume atitaisyti (neišvengiamą) kai kurių ki- 
tų reikalavimų pažeidimą.* 

Svarstydami alternatyvius argumentus už mūsų siūlomus rėmus ir 
atremdami prieštaravimus ginsime (nesiekdami įrodyti) tezę, kad bū- 
tų geriau realizuoti šiuos rėmus, negu realizuoti nuo galimų pasaulių 
modelio dar labiau atitolusias alternatyvas. Čia reikia pabrėžti, jog kai 
kurie bruožai, kuriais rėmai skiriasi nuo galimų pasaulių modelio, kad 
ir darydami rėmus mažiau patrauklius už galimų pasaulių modelį, vis 
dėlto palieka juos labiau patrauklia alternatyva už bet kurį kitą prak- 
tiškai realizuojamą modelį. Pavyzdžiui, realiai funkcionuojančiuose rė- 
muose bus tik ribotas bendruomenių skaičius, todėl daugeliui žmonių 
nebus vienos bendruomenės, kuri tiksliai atitiktų jų vertybes ir vertini- 
mus. Funkcionuojant rėmams kiekvienas individas pasirenka gyveni- 
mą toje realioje bendruomenėje, kuri labiausiai priartėja prie to, kas 
jam labiausiai tinkama. Tačiau problema dėl to, kad jokia bendruome- 
nė tiksliai neatitinka asmens vertybių, kyla tik todėl, kad žmonės ne- 
sutaria dėl vertybių ir vertinimų. (Jeigu šio nesutarimo nebūtų, tai vi- 
sada pakaktų kitų žmonių sudaryti bendruomenei, tiksliai atitinkančiai 
asmens norus.) Todėl jeigu gali būti realizuota tik viena vertybių aibė, 
tai nebus jokios galimybės realizuoti visų daugiau nei vieno asmens 
vertybių. Kitų vertybės bus realizuotos didesniu ar mažesniu mastu. 
Tačiau jeigu egzistuoja bendruomenių įvairovė, tai daugiau žmonių 
galės priartėti prie savo geidžiamo gyvenimo idealo nei tai būtų egzis- 
tuojant tik vieno tipo bendruomenei. 


Rėmai 
Būtų keista, jeigu egzistuotų tik vienas argumentas, pa- 


grindžiantis tam tikro utopijos aprašymo adekvatumą. Į utopiją foku- 
suojama tokia daugybė skirtingų troškimų, kad turi egzistuoti daugy- 

bė į ją vedančių teorinių kelių. Panagrinėkime keletą tokių skirtingų, 
vienas kitą palaikančių teorinių kelių.* 

Pirmasis kelias prasideda nuo fakto, jog žmonės yra skirtingi. Jie 
skiriasi temperamentu, interesais, intelektiniais sugebėjimais, siekiais, 
polinkiais, dvasiniais poreikiais ir tuo, kokį gyvenimą norėtų nugyven- 
ti. Skiriasi jų vertybės arba skiriasi svoris, kurį jie teikia bendroms ver- 
tybėms. (Jie nori gyventi skirtingo klimato kraštuose; kai kurie nori gy- 
venti kalnuose, kiti lygumose, dykumose, jūros pakrantėje, didmies- 
čiuose, miesteliuose.) Nėra jokio pagrindo manyti, kad yra viena ben- 
druomenė, idealiai tinkanti visiems Žmonėms; veikiau yra pagrindo 
manyti, kad tokios bendruomenės nėra. 

Galime išskirti šias tezes: 


I. Kiekvienam asmeniui egzistuoja tam tikras gyvenimo būdas, kuris jam 
yra objektyviai geriausias. 

a) Žmonės yra gana panašūs, todėl yra vienas gyvenimo būdas, ob- 
jektyviai geriausias kiekvienam iš jų. 

b) Žmonės yra skirtingi, todėl nėra vieno gyvenimo būdo, objektyviai 
geriausio kiekvienam, ir 

1. Skirtingi gyvenimo būdai yra gana panašūs, todėl yra viena ben- 
druomenė (tenkinanti tam tikras sąlygas), objektyviai geriausia 
kiekvienam. 

2. Skirtingi gyvenimo būdai yra tokie skirtingi, kad nėra vienos 
bendruomenės (tenkinančios tam tikras sąlygas), objektyviai ge- 
riausios kiekvienam (nesvarbu, kuris iš šių skirtingų gyvenimo 
būdų yra jiems geriausias). 

II. Kiekvienam asmeniui, kiek tai leidžia teigti objektyvūs gėrio kriterijai 
(jeigu jie apskritai egzistuoja), egzistuoja platus geriausių skirtingų gy- 
venimo būdų diapazonas; joks gyvenimo būdas už šio diapazono nėra 
objektyviai jam geresnis ir joks gyvenimo būdas šiame diapazone nėra 
objektyviai geresnis už kitą.“ Ir nėra tokios vienos bendruomenės, kuri 
būtų objektyviai geriausia kiekvienai pasirenkamai gyvenimo būdų ai- 


bei, priklausančiai objektyviai ne blogesnių gyvenimų aibių šeimai. 


* Norėdamas išlaikyti šios argumentacijos nepriklausomybę nuo pirmųjų dviejų 
knygos dalių, čia nenagrinėju moralinių argumentų, ginančių individo laisvę. 

Mūsų tikslams šioje vietoje pasitarnaus Ib2 arba II. 
Wittgensteinas, Elizabeth Taylor, Bertrandas Russellas, Thomas 

Mertonas, Yogi Berra, Allenas Ginsburgas, Harry Wolfsonas, Thoreau, 
Casey Stengelis, Lubavitcher Rebbe, Picasso, Mozė, Einsteinas, Hugh 
Heffneris, Sokratas, Henry Fordas, Lenny Bruce'as, Baba Ram Dassas, 
Gandhi, Edmundas Hillary, Raymondas Lubitzas, Buda, Frankas Sinat- 
ra, Kolumbas, Freudas, Normanas Maileris, Ayn Rand, Baronas Rot- 
hschildas, Tedas Williamsas, Thomas Edisonas, H. L. Menckenas, Tho- 
mas Jeffersonas, Ralphas Ellisonas, Bobby Fischeris, Emma Goldman, 
Piotras Kropotkinas, jūs ir jūsų tėvai. Ar yra kiekvienam iš šių žmonių 
koks nors vienas geriausias gyvenimo būdas? Įsivaizduokite juos visus 
gyvenant kurioje nors iš jums žinomų utopijų. Pamėginkite aprašyti vi- 
suomenę, kurioje būtų geriausia gyventi visiems šiems Žmonėms. Ar 
tai būtų kaimo, ar miesto visuomenė? Materialios prabangos ar aske- 
zės visuomenė? Kokie būtų lyčių santykiai? Ar būtų kokia nors insti- 
tucija, panaši į šeimą? Ar ji būtų monogaminė? Ar vaikus augintų jų 
tėvai? Ar joje būtų privati nuosavybė? Ar gyvenimas joje būtų ramus 
ir taikus, ar veikiau kupinas nuotykių ir pavojų, teikiančių progos pa- 
sireikšti heroizmui? Ar joje būtų išpažįstama viena, daugelis, ar jokia 
religija? Ar žmonių gyvenime svarbiausi būtų privatūs rūpesčiai, ar 
veikiau viešieji reikalai ir viešosios politikos problemos? Ar kiekvienas 
jų būtų atsidavęs vienai veiklos rūšiai, ar veikiau jie būtų visų galų 
meistrai? Ar vaikai būtų auklėjami griežtai, ar atlaidžiai? Kokio pobū- 
džio būtų jų lavinimas? Kokiam sportui jie teiktų pirmenybę (kaip žiū- 
rovai, kaip dalyviai)? Kokiam menui? Ar juos labiau trauktų kūniški 
malonumai, ar intelektinė veikla? Ar dar kas nors? Ar būtų aprangos 
mados? Ar daug dėmesio būtų skiriama kosmetikai? Koks būtų jų po- 
žiūris į mirtį? Ar technologija ir techniniai prietaisai būtų svarbūs jų 
gyvenime? Ir taip toliau. 

Idėja, kad yra vienas geriausias sudėtinis atsakymas į visus šiuos 
klausimus, kad yra viena geriausia visuomenė kiekvienam, man neatro- 
do įtikima. (O idėja, kad jeigu tokia yra, tai dabar mūsų turimų žinių 
pakaktų jai aprašyti, atrodo dar mažiau įtikima.) Niekam nederėtų im- 
tis utopijos aprašymo prieš tai nepaskaičius Shakespeare'o, Tolstojaus, 
Jane Austin, Rabelais ir Dostojevskio veikalų, kurie jiems primintų, ko- 
kie skirtingi yra Žmonės. (Jie taip pat jiems primintų, kokie jie sudėtin- 
gi; apie tai dar kalbėsime aptardami trečiąjį kelią.) 

Utopiniai autoriai, kiekvienas įsitikinęs savo vizijos pranašumu ir 
unikaliu teisingumu, smarkiai skyrėsi tarpusavyje (ne mažiau nei 
skiriasi aukščiau išvardyti žmonės) tuo, kokias institucijas ir kokias 
gyvenimo formas laikė pavyzdinėmis. Nors idealios visuomenės 
vaizdas, kurį kiekvienas siūlo, yra pernelyg supaprastintas (net kal- 
bant apie ją sudarančias bendruomenes), šių skirtumų faktą turime 
traktuoti rimtai. Nė vienas utopinis autorius nenumato kiekvienam 
asmeniui jo visuomenėje visiškai vienodo gyvenimo, visiškai vienodo 
kiekvieno laiko paskirstymo tos pačios rūšies veiklai. Kodėl ne? Ar to- 
kie pat argumentai negali būti nukreipti prieš vienos rūšies bendruo- 
menę? 

Siūlosi išvada, kad utopijoje bus ne vienos rūšies bendruomenė ir 
ne vienos rūšies gyvenimas. Utopiją sudarys utopijos, kuriomis va- 
dovausis daugybė skirtingų bendruomenių, kuriose žmonės gyvens 
skirtingus gyvenimus skirtingų institucijų sąlygomis. Kai kurios ben- 
druomenės bus labiau nei kitos patrauklios didesniam Žmonių skai- 
čiui; vienos bendruomenės didės, kitos - mažės. Žmonės kelsis iš vie- 
nų bendruomenių į kitas arba liks toje pačioje bendruomenėje visą 
savo gyvenimą. Utopija yra rėmai utopijoms, vieta, kur žmonės gali 
laisvai vienytis, kad realizuotų savąją gero gyvenimo idealioje ben- 
druomenėje viziją, bet kur niekas negali primesti savo utopinės vizi- 
jos kitiems.* Utopinė visuomenė yra utopizmo visuomenė. (Kai kurie, 
žinoma, tenkinsis vieta, kur jau yra. Ne kiekvienas jungsis prie eks- 
perimentinių bendruomenių; kai kurie iš pradžių susilaikys, o prie jų 
prisijungs vėliau, paaiškėjus, kaip jos faktiškai funkcionuoja.) Pusė 
tiesos, kurią noriu išreikšti, yra tai, kad utopija yra metautopija, t.y. 
aplinka, kurioje gali būti išmėginami utopiniai eksperimentai, kurio- 
je žmonės yra laisvi daryti, ką nori, aplinka, kuri turi būti sukurta 
pirmiausia, kad galėtų būti stabiliai realizuojamos specifinės utopi- 
nės vizijos. 

Jeigu, kaip pabrėžėme šio skyriaus pradžioje, ne visos vertybės ga- 
li būti realizuotos vienu metu, tai teks ieškoti jų kompromiso. Antra- 
sis teorinis kelias teikia nedaug pagrindo manyti, kad kokia nors vie- 
na tokio kompromiso sistema sulauks visuotinio pripažinimo. Skirtin- 
gos bendruomenės, kiekviena su šiek tiek skirtingu vertybių paketu, 
teiks platų alternatyvų diapazoną, iš kurio kiekvienas individas galės 
pasirinkti tą bendruomenę, kuri labiausiai atitinka jo vertybių skalę. 

(Jos oponentai vadins tai „švediškojo stalo“ utopija, teikdami pirme- 
nybę restoranams su vieninteliu pietų valgiaraščiu arba veikiau vie- 
nam restoranui su vienu patiekalu valgiaraštyje.) 


Struktūrizavimas ir filtravimas 


Trečiasis teorinis kelias į utopijos rėmus prasideda nuo 
fakto, jog žmonės yra sudėtingos būtybės. Ne mažiau sudėtingi ir jų 
galimų tarpusavio santykių tinklai. Tarkime (argumento dėlei), kad 
mūsų ankstesnieji samprotavimai klaidingi ir kad vienos rūšies visuo- 
menė yra geriausia visiems. Kokiu būdu galėtume išsiaiškinti, kaip to- 
kia visuomenė atrodo? Siūlosi du būdai, kuriuos pavadinsime struktū- 
rizavimo ir filtravimo būdais. 

Struktūrizavimo priemonės leidžia objektą (arba jo aprašymą) kon- 
struoti pagal tam tikrą procedūrą, kuri iš esmės nenumato kitų to pa- 
ties tipo objektų (jų aprašymų) konstravimo galimybės. Proceso rezul- 
tatas yra vienas objektas. Visuomenių atveju struktūrizavimo proceso 
rezultatas yra vienos visuomenės aprašymas, pavyzdžiui, tas, kuris 
gaunamas Žmonėms susėdus ir pagalvojus, kokia visuomenė būtų ge- 
riausia. Kartą apsisprendę jie mėgina viską pertvarkyti pagal šį vieną 
modelį. 

Atsižvelgiant į ypatingą Žmogaus sudėtingumą, į didžiulę jo norų, 
siekių, potraukių, talentų, meilių bei kvailysčių įvairovę, Žinant įvai- 
rių jo bruožų, santykių ir sąveikų gylį (palyginkite vienmačius žŽmo- 
gaus aprašymus, kuriuos mums teikia socialiniai teoretikai, su roma- 
nistų teikiamais aprašymais), žinant tarpasmeninių santykių, institu- 
cijų bei daugelio žmonių veiksmų koordinavimo sudėtingumą, visiš- 
kai neįtikėtina, kad net tuo atveju, jeigu egzistuotų vienas idealus vi- 
suomenės modelis, jis galėtų būti išsiaiškintas šiuo aprioriniu (turimų 
žinių atžvilgiu) būdu.* 


* Joks man (ar jums) žinomas asmuo ar grupė negalėtų pateikti adekvataus „plano“ 
visuomenei būtybių, kurios jiems prilygsta savo asmeninių savybių ir tarpasmeninių 
santykių sudėtingumu. („Faktiškai niekada nebuvo pasiūlyta utopijos, kurioje sutiktų 
gyventi bent vienas sveiko proto žmogus, turėdamas galimybę nuo jos išsisukti“. Ale- 
xander Gray, The Socialist Tradition (New York: Harperė:Row, 1968), p. 63). Tad su- 
prantama, kodėl grupės, siekiančios totaliai pertvarkyti visuomenę pagal vieną modelį, 

Žinoma, šiame vėlyvame istorijos etape mėginimas susėdus sugal- 
voti tobulos visuomenės planą nėra mėginimas viską pradėti nuo nu- 
lio. Turime tam tikrų žinių apie kitokių nei struktūrizavimo priemo- 
nių taikymo rezultatus, tarp jų ir apie filtravimo mechanizmus, kuriuos 
aptarsime toliau. Čia verta įsivaizduoti urvinių žmonių posėdį, kuria- 
me jie sprendžia klausimą, kokia būtų geriausia visuomenė visiems lai- 
kams ir jį išsprendę, imasi ją kurti. Ar šypsena, kurią mums kelia jų 
pretenzijos, nėra bent iš dalies skiriama mums patiems? 

Filtravimo priemonės siejamos su tam tikru procesu, kuris elimi- 
nuoja (nufiltruoja) daugelį alternatyvų iš tam tikros alternatyvų aibės. 
Dvi pagrindinės galutinio rezultato (rezultatų) determinantės yra spe- 
cifinis filtravimo proceso pobūdis (ir tai, kokias savybes jis eliminuoja) 
ir specifinis alternatyvų aibės, kuriai ji taikoma, pobūdis (ir šios aibės 
atsiradimo būdas). Filtravimo procesai ypač parankūs tiems projektuo- 
tojams, kurie disponuoja ribotomis žiniomis ir tiksliai nežino geidžia- 
mo galutinio rezultato prigimties. Tokie procesai jiems leidžia panau- 
doti savo žinias apie specifines sąlygas, kurių pažeidimui jie nori už- 
kirsti kelią konstruodami atitinkamą filtrą. Gali paaiškėti, jog neįma- 
noma sukonstruoti tinkamo filtro, ir tada galima mėginti atrasti kitą fil- 
travimo procesą, padedantį realizuoti konstravimo užduotį. Tačiau at- 
rodo, jog apskritai imant prireiks mažiau žinių (įskaitant Žinias apie 
geidžiamą rezultatą) siekiant sukonstruoti tinkamą filtrą, net tą, kuris 
unikaliai konverguoja į specifinės rūšies rezultatą, nei jų prireiktų kon- 
struojant rezultatą nuo nulio. 

Be to, jeigu filtravimo procesas yra to tipo, kuris teikia kintamą nau- 
jų kandidatų atrankos metodą taip, kad jų kokybė gerėja gerėjant ko- 
kybei narių, išliekančių po ankstesnio filtravimo, ir teikia kintamą fil- 
trą, kuris tampa labiau selektyvus gerėjant jam teikiamų kandidatų ko- 
kybei (t.y. eliminuoja kai kuriuos kandidatus, sėkmingai praėjusius 
ankstesnį filtravimą), tai galima pagrįstai tikėtis, jog rezultatas, gautas 
ilgai ir nuosekliai kartojant šį procesą, bus išties labai kokybiškas. 
Mums nederėtų iš aukšto žvelgti į filtravimo procesų rezultatus, nes pa- 


apdairiai vengia tą modelį konkretizuoti ir laiko mus nežinioje apie tai, kas įvyks po 
tokios pertvarkos. („Jokių planų“) Jų sekėjų elgesį sunkiau paaiškinti; gali būti, jog kuo 
labiau miglota yra jiems siūloma vizija, tuo lengviau kiekvienas gali tarti, jog yra pla- 
nuojama ir bus realizuota būtent tai, ko jis nori. 

tys esame tokių procesų rezultatas. Tie patys argumentai, kurie, svars- 
tant visuomenių konstravimo problemas, mus pastūmėjo atkreipti dė- 
mesį į filtravimo procesą, leidžia į evoliuciją pažvelgti kaip į tą gyvųjų 
būtybių kūrimo procesą, kurį deramai pasirinko kukli dievybė, tiksliai 
nežinanti, kaip atrodytų būtybė, kurią ji nori sukurti.* 


* Palyginkime: „Ir šis žmonių gyvenamas pasaulis nėra pirmasis Dievo sukurtas že- 
miškasis daiktas. Jis buvo sukūręs keletą pasaulių, bet visus juos sunaikino, nes Jis ne- 
buvo patenkintas nė vienu iš jų, kol nesukūrė mūsų pasaulio.“ Louis Ginsburg, Legends 
of the Bible (New York: Simon6:Schuster, 1961), p. 2. 
chastiniais, ir tai, kaip jie turi skirtis juos taikant skirtingiems tikslams, yra nepaprastai 
įdomi. Kiek žinau, nėra išsamios optimalių filtrų ir jų bruožų teorijos. Reikia tikėtis, kad 
matematiniai evoliucijos (ir pačios evoliucijos teorijos) modeliai gali būti naudingi ir įtai- 
gūs konstruojant tokią bendrąją teoriją. Žr. R. C. Lewontin, „Evolution and Theory of 
Games“, Journal of Theoretical Biology, 1960; Howard Levene, „Genetic Diversity and Di- 
versity of Environments: Mathematical Aspects“, Fifth Berkeley Symposium, Vol. 4 ir ten 
pateikiamas nuorodas; Crow and Kimura, Introduction to Population Genetics Theory 
(N.Y.: Harper6cRow, 1970). 

Šią problematiką iliustruoja ir genetinės inžinerijos problemos. Daugelis biologų yra 
linkę šią problemą suvokti kaip tam tikros struktūros paieškos, kaip geriausių asmens 
tipų paieškos problemą, kurią išsprendus jie galėtų imtis juos gaminti. Todėl jiems kelia 
nerimą klausimas, kokios rūšies asmenys turėtų būti gaminami ir kas kontroliuos šį pro- 
cesą. Jie nėra linkę susimąstyti (galbūt dėl to, kad tai sumenkina jų pačių vaidmenį) apie 
sistemą, kurioje jie vadovauja „genetiniam prekybos centrui“, vykdydami (tam tikrose 
moralinėse ribose) individualius būsimųjų tėvų užsakymus. Jie taip pat nesusimąsto 
apie tai, prie kokio riboto asmenų tipo skaičiaus konverguos žmonių pasirinkimai, jei- 
gu apskritai vyks jų konvergencija. Tokia rinkos sistema turi tą didžiulį privalumą, kad 
ji nereikalauja jokio centralizuoto sprendimo, nustatančio būsimąjį žmogaus tipa (tipus). 
Jeigu kiltų baimė dėl to, kad gali pasikeisti tam tikros svarbios proporcijos, pavyzdžiui, 
vyrų ir moterų, tai valdžia galėtų pareikalauti, kad genetinės manipuliacijos būtų vyk- 
domos nustatytos proporcijos ribose. Tarus, paprastumo dėlei, kad geidžiamoji propor- 
cija yra 1:1, iš ligoninių ir klinikų galėtų būti reikalaujama (bent jau savo apskaitoje) gru- 
puoti poras, geidžiančias berniuko, su poromis, geidžiančiomis mergaitės, prieš sutei- 
kiant bet kuriai porai pagalbą tenkinant jos pageidavimą. Jeigu daugiau porų pageidau- 
tų vienos alternatyvos, poros galėtų mokėti kitoms, kad susidarytų reikiama grupė, ir 
taip atsirastų ekonominė rinka tiems, kurie neteikia didelės reikšmės savo būsimo vai- 
ko lyčiai. Tokios makrolygmens proporcijos palaikymas būtų sudėtingesnis grynai liber- 
tarinėje sistemoje. Čia tėvai galėtų kreiptis į kokią nors informacijos tarnybą, kaupian- 
čią Žinias apie gimimų statistiką ir taip sužinotų, kurios lyties pasiūla yra mažesnė (ir 
kurios paklausa ateityje todėl bus didesnė) ir atitinkamai elgtis; arba suinteresuoti indi- 
vidai galėtų įsteigti labdaros fondą, kuris savo išmokomis palaikytų tą proporciją; arba 
pati proporcija natūraliai nutoltų nuo 1:1 klostantis naujo tipo šeimyniniams ir sociali- 
niams santykiams. 

Filtravimo proceso, apibrėžiančio tam tikrą visuomenę, pavyzdžiu 
gali būti tas procesas, kurio eigoje žmonės, planuojantys idealią visuo- 
menę, kritiškai svarsto įvairių rūšių visuomenes, kai kurias eliminuoda- 
mi, kai kurių charakteristikas modifikuodami, kol galiausiai pasiekia tą, 
kurią laiko geriausia. Be abejo, panašiai veiktų ir projektuotojų kolekty- 
vas, siekiantis sukonstruoti konkretų objektą; todėl negalima sakyti, jog 
struktūrizavimo ir filtravimo priemonės yra nesuderinamos. (Filtravimo 
priemonės gali turėti tam tikrų struktūrizavimo bruožų, ypač generavi- 
mo procese.) Tačiau negalima iš anksto pasakyti, kurie žmonės iškels ge- 
riausias idėjas, ir visos idėjos turi būti tikrinamos (o ne tik simuliuoja- 
mos kompiuteryje), kad išsiaiškintų, kaip jos veiktų realizuotos.* Ir kai 
kurios idėjos iškils tada, kai mėginsime (post facto) aprašyti struktūras, 
atsirandančias iš spontaninio daugelio žmonių veiksmų koordinavimo. 

Kad idėjos būtų realiai patikrintos, turi egzistuoti įvairios bendruo- 
menės, išmėginančios skirtingus modelius. Tas bendruomenių filtravi- 
mo, arba atrankos, procesas, kurį nusako mūsų rėmai, yra labai papras- 
tas: žmonės išmėgina gyvenimą įvairiose bendruomenėse, ir palieka ar- 
ba bent iš dalies modifikuoja tas bendruomenes, kurios jiems nepatin- 
ka (turi trūkumų). Tad vienos bendruomenės žlugs, kitos merdės, tre- 
čios suskils, ketvirtos klestės, pritrauks vis daugiau naujų narių ir bus 
imituojamos kitur. Kiekviena bendruomenė turi laimėti ir palaikyti sa- 
vo narių savanorišką lojalumą. Nėra jokios struktūros ar modelio, ku- 
ris būtų primetamas visiems, ir rezultatas bus tam tikra viena struktūra 
tik tuo atveju, jeigu kiekvienas savo noru pasirinks gyvenimą tokios 
struktūros bendruomenėje." 

Struktūrizavimo priemonės veikia tada, kai mėginama generuoti 
specifines bendruomenes, kurios turi būti išbandytos. Bet kuri žmonių 
grupė gali sugalvoti tam tikrą bendruomenės modelį ir mėginti įtikinti 
kitus įsitraukti į tokios bendruomenės gyvenimą. Svajotojai ir pakvaišė- 
liai, maniakai ir šventieji, vienuoliai ir laisvamaniai, kapitalistai ir komu- 
nistai, falangų (Fourier), darbo rūmų (Flora Tristan), vienybės ir bendra- 
darbiavimo kaimų (Owenas), mutualistinių bendruomenių (Proudho- 


* Kai kuriems autoriams įdomiausios mintys gimsta tik po to, kai, jų manymu, vis- 
ką apgalvoję jie sėda prie rašomojo stalo. Šiame etape kartais pasikeičia požiūris arba 
suvokiama, kad rašyti reikia apie kažką kita (apie tai, kas prieš rašant atrodė antraeilis 
ir banalus dalykas). Plano (net užrašyto) skirtumas nuo jo įgyvendinimo realioje visuo- 
menėje bus nepalyginamai didesnis. 

nas), laiko saugyklų (Josiah Warrenas), Bruderhof? kibbutzim, kundalini 
yoga ashram ir visi kiti jų siūlomos tvarkos skelbėjai gali mėginti reali- 
zuoti savo vizijas patraukliais jų realizavimo pavyzdžiais. Nereikia ma- 
nyti, kad kiekvienas naujai išmėginamas modelis turės būti konstruoja- 
mas de novo. Kai kurie išjų tik šiek tiek modifikuos jau realizuotus mo- 
delius (nudailins jų aštrius kampus); daugelio jų konkrečios detalės su- 
siklostys spontaniškai bendruomenėse, kur individams paliekama tam 
tikra veiksmų laisvė. Bendruomenėms tampant patrauklesnėmis savo 
nariams, modeliai, anksčiau jų priimti kaip geriausi iš galimų, bus at- 
mesti. Bendruomenėms, kuriose žmonės lieka gyventi, tobulėjant (jų na- 
rių požiūriu) dažnai tobulės ir naujų bendruomenių idėjos. 

Taigi aptartoji utopijų rėmų funkcija realizuoja filtravimo proceso 
privalumus - ji tobulina filtravimo ir generavimo procese išliekančių 
rezultatų sąveiką ir taip gerina generuojamų ir neatmetamų rezultatų 
kokybę.* Be to, ji leidžia, kadangi Žmonės turi istorinę atmintį, jau iš- 
mėgintą ir atmestą alternatyvą (arba nežymią jos modifikaciją) pateikti 
naujam išmėginimui, galbūt dėl to, kad naujos ar pasikeitusios sąlygos 
ją padaro labiau patrauklią arba tinkamą. Tuo ji skiriasi nuo biologi- 
nės evoliucijos, kur kartą atmestos mutacijos negali būti lengvai sugrą- 
žintos pasikeitus sąlygoms. Patys evoliucionistai pabrėžia genetinio he- 
terogeniškumo (politipinio ir polimorfinio) pranašumus radikalaus są- 
lygų pasikeitimo atveju. Panašių pranašumų turi skirtingų bendruome- 
nių sistema, kurioje kiekviena bendruomenė yra organizuojama pagal 
skirtingus principus ir kuri todėl gali būti patraukli skirtingiems žmo- 
nių charakterio tipams su jų skirtingais talentais bei gebėjimais. 


Rėmai kaip bendras utopijų pagrindas 


Faktas, kad filtravimo mechanizmas remiasi individualiu 
žmonių pasirinkimu - jie pasilieka arba pasitraukia iš tam tikros ben- 
druomenės - turi ypatingos reikšmės. Juk galutinis utopinių konstruk- 
cijų tikslas — sukurti tokias bendruomenes, kuriose žmonės norėtų gy- 


* Šie rėmai nėra vienintelis filtravimo procesas, leidžiantis atrinkti geidžiamą arba 
geriausią visuomenę (nors nežinau kito, kuris pasižymėtų panašiais privalumais), ir to- 
dėl bendrieji filtravimo procesų pranašumai struktūrizavimo priemonių atžvilgiu nebū- 
tinai unikaliai pagrindžia šiuos rėmus. 

venti, kurias savo noru pasirinktų. Mažų mažiausia toks turėtų būti 
sėkmingai įgyvendintos utopinės konstrukcijos šalutinis padarinys. 
Siūlomas filtravimo procesas duos šį rezultatą. Be to, filtravimas, pri- 
klausantis nuo žmonių sprendimų, turi tam tikrų pranašumų palygin- 
ti su mechaniškai veikiančiu filtravimu, jeigu atsižvelgiame į tai, kad 
nesame pajėgūs iš anksto suformuluoti principų, kurie leistų dorotis su 
nuolat iškylančiomis sudėtingomis, įvairialypėmis situacijomis. Dažnai 
pasitelkiame tik prima facie principus suvokdami, kad negalime iš anks- 
to nurodyti visų galimų principo taikymo išimčių. Tačiau nors negali- 
me iš anksto aprašyti visų išimčių, manome, kad paprastai gebame, su- 
sidūrę su konkrečia situacija, ją atpažinti kaip išimtį.! 

Panašiai nebūsime pajėgūs iš anksto užprogramuoti filtravimo me- 
chanizmo taip, kad jis atmestų tai ir tik tai, kas turi būti atmetama (ar- 
ba objektyviai, arba mūsų dabartiniu supratimu, arba mūsų tuometi- 
niu supratimu). Turėsime palikti erdvės žmonių sprendimams konkre- 
čiose situacijose. Tai nereiškia, kad kiekvienas asmuo turės pats priim- 
ti sprendimus. Ir, kaip tai liudija mūsų teisinės sistemos egzistavimas, 
sistema, visiškai priklausanti nuo individualių sprendimų, priimamų be 
jokių orientyrų, nėra vienintelė alternatyva mechaniniam eksplicitiškai 
suformuluotų taisyklių taikymui. Tad faktas, jog nesame pajėgūs iš 
anksto suformuluoti išimčių nepripažįstančių principų, pats savaime nė- 
ra pakankamas pagrįsti mano siūlomai alternatyvai, kai kiekvienam su- 
teikiama pasirinkimo laisvė iš anksto nenustatant jokių orientyrų (iš- 
skyrus tuos, kurie nukreipia į šią siūlomą alternatyvą). 

Argumentavome, kad net jeigu egzistuoja vienos rūšies bendruo- 
menė, kuri yra geriausia kiekvienam ir bet kuriam asmeniui, mūsų siū- 
lomi rėmai yra geriausia priemonė tokios bendruomenės prigimčiai iš- 
siaiškinti. Galima ir reikėtų pateikti daugiau argumentų, pagrindžian- 
čių idėją, kad net jeigu egzistuoja viena tam tikros rūšies visuomenė, 
kuri yra geriausia kiekvienam, tokių rėmų funkcionavimas (1) suteikia 
daugiausia galimybių kam nors iškelti tokios visuomenės viziją, (2) su- 
teikia bet kuriam asmeniui daugiausia galimybių įsitikinti, ar toji vizi- 
ja išties yra geriausios visuomenės vizija, (3) suteikia daugiausia gali- 
mybių tuo įsitikinti daugybei žmonių, (4) suteikia geriausią tokios vi- 
suomenės stabilizavimo būdą garantuodama jos nariams saugų ir sta- 
bilų gyvenimą. Čia negaliu pateikti visų šių kitų argumentų. (Ir nega- 
lėčiau visų jų pateikti kur nors kitur; supratimas, kodėl to negalėčiau 

padaryti, patvirtina šios pozicijos teisingumą.) Tačiau noriu pabrėžti, 
jog čia pateikti ir tik paminėti argumentai, ginantys mūsų siūlomus rė- 
mus, tampa dar įtaigesni, jeigu atsisakome (klaidingos) prielaidos, jog 
egzistuoja vienos rūšies visuomenė, kuri yra geriausia kiekvienam, ir to- 
dėl nustojame problemą (klaidingai) interpretuoti taip, tarsi būtų 
sprendžiamas klausimas, kokio tipo bendruomenėje turėtų gyventi 
kiekvienas asmuo. 

Mūsų siūlomi rėmai yra dvejopai pranašesni už bet kurį kitą utopi- 
jos aprašymą: pirma, jie bus priimtini beveik kiekvienam utopistui ku- 
riame nors laiko taške ateityje, nepriklausomai nuo to, kokia vizija jis 
pats vadovaujasi; antra, jie leidžia realizuoti beveik visas konkrečias 
utopines vizijas, nors negarantuoja jokios konkrečios utopinės vizijos 
realizavimo ar visuotinio triumfo.* Bet kuris utopistas sutiks, jog mū- 
sų siūlomi rėmai tinka gerų Žmonių visuomenei. Juk, jo įsitikinimu, ge- 
ri žmonės savo noru pasirinks gyvenimą jo siūlomoje visuomenėje, jei- 
gujie yra tokie pat racionalūs kaip jis pats ir todėl geba suvokti jos pra- 
našumus. Ir dauguma utopistų sutiks, kad tam tikrame istorijos taške 
mūsų siūlomi rėmai bus priimtini, nes tame taške (po to, kai žmonės 
pagerės, o naujos jų kartos nebus sugadintos) žmonės savo noru rink- 
sis jų siūlomą modelį.** Tad mūsų siūlomi rėmai jau dabar yra pripa- 
žįstami įvairių utopistų ir jų oponentų kaip anksčiau ar vėliau visiems 
tinkamas bendras pagrindas, nes kiekvienas jų mano, jog šiuose rė- 
muose bus realizuota būtent jo vizija. 

Žmonės su skirtingomis utopinėmis vizijomis yra įsitikinę tuo, kad 
šie rėmai yra tinkamas kelias į jų viziją (ir tuo, kad šiems rėmams leis- 
tina išlikti po to, kai jų vizija bus įgyvendinta), galėtų kooperuotis siek- 


* Sakau: beveik kiekvienas utopistas ir beveik visos vizijos, nes už šių rėmų lieka uto- 
pijos, išpažįstančios prievartą ir pavergimą. 

** Sakau: „dauguma utopistų“, nes yra galima ši pozicija: 

1. Modelis M yra geriausias, nes tinka ne tik nesugadintiems, bet ir sugadintiems 
asmenims. 

2. Tačiau sugadinti asmenys savo noru nepasirinktų gyvenimo M bendruomenėje. 

3. Be to, apgailėtinas empirinis faktas yra tai, kad nėra jokio būdo pasiekti nesuga- 
dintų žmonių bendruomenės startuojant nuo mūsų ir mūsų visuomenės. 

4. Todėl niekada neturėsime tos situacijos, kai dauguma žmonių norės gyventi M 
sąlygomis. 

5. Vadinasi, kadangi M yra geriausias modelis visiems (tiek sugadintiems, tiek ir 
nesugadintiems asmenims), jis turi būti nuolat ir visada jiems primetamas jėga. 

dami įtvirtinti šiuos rėmus net jeigu jie abipusiai žinotų savo skirtin- 
gas prognozes ir skirtingas preferencijas. Jų skirtingi lūkesčiai konflik- 
tuotų tik tuo atveju, jeigu kai kurie jų implikuotų tam tikro modelio 
visuotinio įgyvendinimo būtinybę. Galime skirti tris utopines pozici- 
jas: /mperialistinis utopizmas, kuris yra pasiryžęs kiekvieną asmenį prie- 
varta įtraukti į tam tikro modelio bendruomenę; misionieriškas utopiz- 
mas, kuris, nesigriebdamas prievartos, kiekvieną nori įtikinti gyventi 
tam tikro modelio bendruomenėje; egzistencinis utopizmas, kuris tiki, 
jog tam tikras bendruomenės modelis egzistuos (bus gyvybingas) net 
ir netapęs visuotiniu, tad visi tie, kuriems jis patinka, gali gyventi pa- 
gal šį modelį. Egzistenciniai utopistai gali be išlygų paremti mūsų siū- 
lomus rėmus. Net aiškiai suvokdami savo skirtingumus, skirtingų vi- 
zijų šalininkai gali bendradarbiauti realizuodami šiuos rėmus. Misio- 
nieriški utopistai, nors jų siekiai yra visuotiniai, parems jų realizavimą, 
nes savanorišką pritarimą jų siūlomam modeliui laiko lemiamu veiks- 
niu. Tačiau jų nesužavės toji papildoma šių rėmų dorybė, kad jie lei- 
džia vienu metu realizuoti daugybei įvairių galimybių. Imperialistiniai 
utopistai priešinsis šiems rėmams tol, kol išliks su jais nesutinkančių 
asmenų. (Žinoma, sunku įtikti kiekvienam, o ypač tiems, kurie bus ne- 
patenkinti dėl to, kad nebus nepatenkintų.) Kadangi šiuose rėmuose 
gali būti sukurta bet kokia specifinė bendruomenė, jie yra suderinami 
su visomis specifinėmis utopinėmis vizijomis, nors negarantuoja nė 
vienos realizavimo. Utopistas turėtų tai laikyti didžiuliu privalumu, 
nes jo konkreti vizija neturėtų tokių gerų savo realizacijos galimybių 
jokioje kitoje nei jo paties utopinėje schemoje. 


Bendruomenė ir valstybė 


Šių rėmų funkcionavimas turi daug privalumų ir nedaug 
tų trūkumų, kuriuos žmonės įžvelgia libertarinėje vizijoje. Juk nors čia 
galima laisvai pasirinkti bet kurią bendruomenę, daugelyje šių ben- 
druomenių gali egzistuoti įvairūs suvaržymai, kurie bus nepateisina- 
mi libertarų požiūriu, t.y. suvaržymai, kuriuos libertarai smerktų, jei- 
gu jie būtų primetami centrinio valdžios aparato. Pavyzdžiu gali būti 
paternalistinis valdžios kišimasis į žmonių gyvenimą, apribojimai tam, 
kokios knygos gali būti platinamos bendruomenėje, apribojimai sek- 

sualiniam elgesiui ir t.t. Bet tai reiškia tik tai, jog laisvoje visuomenėje 
žmonės gali patys prisiimti įvairius tarpusavio įsipareigojimus, kurių 
valdžia negali jiems teisėtai primesti. Nors patys rėmai yra libertariniai 
ir laissez-faire, tais bruožais nebūtinai pasižymės šiuose rėmuose vei- 
kiančios atskiros bendruomenės, ir galbūt jokia bendruomenė nepasi- 
rinks grynai libertarinės tvarkos. Tad rėmų charakteristikos nebūtinai 
tiks atskiroms bendruomenėms apibūdinti. Gali pasirodyti, kad nors 
šioje laissez-faire sistemoje yra toleruojamos „kapitalistinės“ institucijos, 
faktiškai jos niekur nefunkcionuoja, arba kad kai kurios bendruome- 
nės jų turi, o kitos - neturi, arba kad kai kurios bendruomenės turi kai 
kurias iš šių institucijų ir t.t.* 

Ankstesniuose skyriuose kalbėjome apie laisvą asmens pasitrauki- 
mą iš konkrečios bendruomenės. Kodėl dabar sakome, kad konkre- 
čioje bendruomenėje gali būti primetami įvairūs apribojimai? Argi 
bendruomenė neprivalo leisti savo nariams iš jos pasitraukti? Ne, 
mažos komunistinės bendruomenės steigėjai ir nariai gali, visiškai 
deramai, neleisti niekam pasitraukti iš savo lygiavinės sistemos net 
jeigu būtų įmanoma tokį pasitraukimą praktiškai organizuoti. Tai nė- 
ra bendras principas, kad kiekviena bendruomenė ar grupė privalo 
toleruoti savo narių vidinį pasitraukimą ten, kur jis praktiškai įmano- 
mas. Juk toks vidinis pasitraukimas gali nepageidaujamai pakeisti 
pačios grupės pobūdį. Čia iškyla įdomi teorinė problema. Valstybei 
(nation) arba gynybinei agentūrai neleistina vykdyti prievartinio per- 
skirstymo tarp bendruomenių, tačiau bendruomenė, tokia kaip kibu- 
cas, gali vykdyti perskirstymą savo viduje (arba skirti išteklių kitai 
bendruomenei bei individams už jos ribų). Tokia bendruomenė ne- 
būtinai turi palikti savo nariams galimybę pasitraukti iš jos perskirs- 
tymo sistemos išsaugant narystę bendruomenėje. Tačiau anksčiau tei- 
giau, jog valstybė turi suteikti žmonėms šią galimybę; Žmonės turi 
teisę pasitraukti iš valstybės. Kuo bendruomenė skiriasi nuo valsty- 
bės, kad atsiranda šie teisėtumo skirtumai primetus tam tikrą tvarką 
visiems jos nariams? 


* Keista, kad daugelis jaunų žmonių, siekiančių gyventi „harmonijoje su gamta“ ir 
„eiti pasroviui“ neprievartaujant natūralios reiškinių eigos, lengvai pasiduoda etatisti- 
nėms ir socialistinėms idėjoms ir yra priešiškai nusiteikę pusiausvyrinių ir „nematomos 
rankos“ procesų atžvilgiu. 

Asmuo susitaikys su jam siūlomo gėrybių paketo P (kuriame gali 
būti gynybinės paslaugos, vartojamosios gėrybės, narystė bendruome- 
nėje) netobulumu, kai tas paketas kaip visuma jam bus labiau priimti- 
nas nei siūlomas pirkti alternatyvus paketas (visiškai kitas arba P su 
kai kuriais pakeitimais), jeigu nė vienas iš jam siūlomų labiau geidžia- 
mų paketų neatsveria P vertės dėl savo didesnių kaštų (įskaitant pa- 
kankamo kitų žmonių skaičiaus pritraukimo alternatyviam paketui su- 
daryti kaštus). Tariama, kad valstybės atveju naudos ir kaštų balansas 
yra toks, kad galima leisti vidinį pasitraukimą. Tačiau dėl dviejų prie- 
žasčių klausimas tuo dar neišsemiamas. Pirma, gali būti, kad atskirose 
bendruomenėse asmens vidinis pasitraukimas nereikalautų didelių ad- 
ministracinių kaštų (jis gali sutikti juos padengti), nors ši teisė ne visa- 
da bus jam pripažįstama. Antra, valstybės siūlomas paketas skiriasi 
nuo kitų paketų tuo, kad pats individas neprivalo pakelti administra- 
cinių kaštų, atsirandančių dėl jo pasitraukimo iš kurios nors šiaip jau 
privalomos schemos. Kiti žmonės turi mokėti už tai, kad jų privalomos 
schemos būtų konstruojamos taip detaliai, kad paliktų pasitraukimo 
galimybę tiems, kurie nenori jose dalyvauti. Ir šį skirtumą lemia ne tai, 
kad alternatyvių bendruomenių yra kur kas daugiau negu valstybių. 
Net jeigu beveik kiekvienas norėtų gyventi komunistinėje bendruome- 
nėje ir todėl neliktų gyvybingų nekomunistinių bendruomenių, jokia 
atskira bendruomenė neprivalėtų (nors ir galėtų) leisti savo nariams 
pasitraukti iš jos kolektyvistinių schemų. Nepaklusnus individas netu- 
ri kitokių alternatyvų kaip tik susitaikyti su šia padėtimi. Vis dėlto kiti 
jo neverčia susitaikyti su šia padėtimi, tad jo teisės nėra pažeidžiamos. 
Jis neturi teisės reikalauti, kad kiti jam padėtų realizuoti jo nekonfor- 
mistinius siekius. 

Šį skirtumą, mano manymu, lemia glaudžios bendruomenės, kurio- 
je kiekvienas pažįsta vienas kitą, skirtumas nuo valstybės. Valstybėje 
asmuo žino, kad yra nekonformistinių individų, tačiau jis pats tiesio- 
giai nebendrauja nei su šiais individais, nei su jų nonkonformizmo fak- 
tais. Net jeigu jo jausmus žeidžia kitų nonkonformistiniai veiksmai ir 
net jeigu žinojimas, kad egzistuoja nonkonformistai, kelia jo nepasiten- 
kinimą ir daro jį nelaimingą, tai dar nereiškia, kad kiti padaro jam ža- 
los ar pažeidžia jo teises. O glaudžioje bendruomenėje neįmanoma iš- 
vengti situacijų, kai asmuo tiesiogiai susiduria su tuo, kas žeidžia jo 
jausmus. Tiesiogiai veikiama asmens gyvenimo aplinka. 

Šis glaudžios ir anoniminės bendruomenės skirtumas turi panašu- 
mų su kitu skirtumu. Glaudi bendruomenė gali egzistuoti žemės plo- 
te, kurį jos nariai valdo kolektyvinės nuosavybės teise; tuo tarpu vals- 
tybės žemė nėra valdoma kolektyvinės nuosavybės teise. Todėl ben- 
druomenė, kaip kolektyvinis agentas, turės sprendimo teisę nustatant 
tai, kokios taisyklės galios jos žemėje, o valstybės piliečiai neturi to- 
kios kolektyvinės nuosavybės į jos žemę ir todėl negali panašiai regu- 
liuoti jos naudojimo. Jeigu visi atskiri individai, kuriems priklauso tam 
tikras žemės plotas, koordinuotų savo veiksmus nustatydami tam tik- 
rą bendrą taisyklę (pavyzdžiui, kad niekas negali gyventi šioje terito- 
rijoje, jeigu neskiria 1-tojo procento savo pajamų vargšams), tai būtų 
gautas tas pats padarinys, kurį turėtų atitinkamas valstybės įstatymas. 
Tačiau kadangi vienbalsiškumo stiprybė priklauso nuo jo silpniausios 
grandies stiprybės, tai net naudojant antrinį boikotą (kuris yra visiš- 
kai teisėtas) būtų neįmanoma tokios vienbalsės koalicijos išlaikyti si- 
tuacijoje, kur kai kurie jos nariai turės pakankamai daug pagundų, 
kad ją išduotų. 

Tačiau kai kurios glaudžios bendruomenės gyvens ne kolektyviai 
valdomose žemėse. Ar miestelio gyventojai gali daugumos sprendimu 
išleisti įsaką, draudžiantį viešose gatvėse daryti tai, kas jiems atrodo 
nepriimtina ir įžeidžiama? Ar jie gali savo įsakais drausti nuogybę, 
sanguliavimą, sadizmą (sutinkančių mazochistų atžvilgiu), skirtingų 
rasių Žmonių poravimąsi? Privatus savininkas savo valdose gali tvar- 
vengti juos įžeidžiančių reginių? Ar didžioji dauguma turi užsidaryti 
nuo ją įžeidžiančios mažumos? Jeigu dauguma gali nustatyti elgesio 
viešosiose vietose taisykles, tai ar reikalaudama, kad pasirodydamas 
viešose vietose kiekvienas būtų apsirengęs, ji negali papildomai rei- 
kalauti, kad niekas nesirodytų viešai be ženkliuko atlape, patvirtinan- 
čio, jog jis atidavė 1-tąją savo metinių pajamų dalį vargšams remti, nes 
esą nepadoru viešai rodytis be šio ženkliuko (neprisidėti prie paramos 
vargšams)? Ir kaip gali atsirasti tokia daugumos sprendimo teisė? O 
galbūt neturi būti jokių „viešųjų“ vietų ir kelių? (Kai kurių pavojų, ku- 
rie čia kyla, ir kuriuos nurodėme 2 skyriuje, galima išvengti pasinau- 
dojant Locke'o išlygą (žr. 7 skyrių).) Kadangi nematau būdo, kaip šios 
problemos galėtų būti išspręstos, į jas tik atkreipiu dėmesį ir palieku 
neišspręstas. 

Kintančios bendruomenės 


Atskiros bendruomenės gali pasižymėti bet kokiomis cha- 
rakteristikomis, suderinamomis su rėmų funkcionavimu. Jeigu indivi- 
dui nepatinka tam tikra bendruomenė, jis gali joje negyventi. Nuo in- 
divido apsisprendimo priklauso, kurioje bendruomenėje jis apsigy- 
vens. Tačiau tarkime, kad tam tikra bendruomenė keičia savo pobūdį 
ir tampa tokia bendruomene, kuri individui nebepatinka. Siūlymas 
„Jeigu tau čia nepatinka, nedalyvauk“ yra patrauklesnis už siūlymą 
„Jeigu tau čia nepatinka, pasitrauk“. Po to, kai individas daugelį me- 
tų pragyveno tam tikroje bendruomenėje, įleido joje savo šaknis, įsigi- 
jo draugų, jam gali būti labai sunku priimti sprendimą pasitraukti ki- 
tur. Bendruomenei įvedant kokį nors naują suvaržymą, pašalinant ku- 
rį nors seną arba esmingai keičiant savo pobūdį individualūs jos na- 
riai patiria daugmaž tokį pat poveikį, kokį piliečiai patiria tada, kai 
valstybė keičia savo įstatymus. Tad ar nederėtų riboti bendruomenių 
laisvę tvarkyti savo vidaus reikalus, ir ar nederėtų nubrėžti tam tikrų 
ribų jų laisvei primesti individams suvaržymus, kurie, jeigu būtų pri- 
metami valstybės, reikštų individų teisių pažeidimą? Laisvės gynėjai 
niekada nemanė, kad Amerikos egzistavimas pateisina carinės Rusi- 
jos vidaus politiką. Kodėl bendruomenių atveju šis klausimas turėtų 
būti sprendžiamas kitaip?" 

Galimi įvairūs atsakymai; čia aptarsiu vieną. Kiekvienas gali steigti 
bet kokią geidžiamą naują bendruomenę (suderinamą su rėmų reikalavi- 
mais), nes niekas neprivalo į ją įsitraukti. (Jokios bendruomenės nega- 
lima drausti vadovaujantis kokiais nors paternalistiniais motyvais; ne- 
priimtini ir paternalistiniai suvaržymai, kuriais siekiama ištaisyti taria- 
mus tokio pasirinkimo proceso trūkumus, pavyzdžiui, privalomos in- 
formavimo programos, privalomi bandomieji periodai.) Kitaip traktuo- 
jamas jau egzistuojančios bendruomenės keitimas. Platesnioji visuome- 
nė gali teikti pirmenybę tam tikrai bendruomenių vidaus struktūrai 
(kur gerbiamos tam tikros teisės ir t.t.) ir gali reikalauti, kad bendruo- 
menės vienaip ar kitaip kompensuotų savo disidentams už pakeitimus, 
kuriuos darydamos jos nutolsta nuo šios struktūros. Iš šios problemos 
aprašyto sprendimo matome, kad iš tikrųjų jo nereikia. Juk tam, kad bū- 
tų gautas tas pats rezultatas, individams pakanka sutartyje (kontrakte) 
su bendruomene, į kurią jie įsitraukia, įrašyti sąlygą, kad kiekvienam 

nariui bus kažkaip kompensuojama už nukrypimus nuo tam tikros 
struktūros (kuriai pati bendruomenė nebūtinai teikia pirmenybę). (Šią 
kompensaciją asmuo gali panaudoti savo pasitraukimo iš bendruome- 
nės kaštams padengti.) 


Totalinės bendruomenės 


Šių rėmų ribose egzistuos įvairios grupės bei bendruome- 
nės, aprėpiančios visus gyvenimo aspektus, nors jų narių skaičius ir 
bus ribotas. (Tariu, kad ne kiekvienas pasirinks gyvenimą vienoje di- 
delėje komunoje ar komunų federacijoje.) Tam tikri dalykai, susiję su 
kai kuriais gyvenimo aspektais, aprėpia kiekvieną, pavyzdžiui, kiek- 
vienas turi įvairių teisių, kurios negali būti pažeidžiamos; kiekvienas 
yra apibrėžtas tam tikra riba, kurios nevalia peržengti be jo sutikimo. 
Kai kuriems žmonėms atrodo, jog ši bendruomeninė kai kurių asmenų 
visų gyvenimo aspektų aprėptis ir visų asmenų kai kurių gyvenimo as- 
pektų bendruomeninė aprėptis yra nepakankama. Šie žmonės norėtų 
dvigubo totalinio santykio, kuris aprėptų visus žmones ir visus jų gy- 
venimo aspektus, pavyzdžiui, kad visi žmonės bet kurioje savo veiklo- 
je (iš principo, be jokių išimčių) demonstruotų tam tikrus meilės, prisi- 
rišimo, rūpinimosi kitais jausmus, arba kad visi būtų pajungti kokiam 
nors bendram svarbiam tikslui. 

Pagalvokime apie krepšinio komandos narius, iš kurių kiekvienas 
nori pasirodyti kuo geriau. (Nekreipkime dėmesio į faktą, jog jie siekia 
laimėti, nors įdomu, ar tik atsitiktinai tokie jausmai iškyla tada, kai vie- 
ni susivienija prieš kitus?) Jie žaidžia pirmiausia ne dėl pinigų. Jie turi 
pirminį bendrą tikslą, ir kiekvienas vadovaujasi šiuo tikslu net aukoda- 
mas savo paties įspūdingesnį pasirodymą. Jeigu visi pajungiami tam 
tikrai veiklai vardan bendro tikslo, kurį kiekvienas laiko savo svarbiau- 
siu tikslu, tada išties atsiras brolybės jausmai. Visi veiks vieningai ir ne- 
savanaudiškai, jie bus vieninga visuma. Tačiau krepšinio žaidėjai, žino- 
ma, neturi jokio bendro aukščiausiojo tikslo; kiekvienas turi savo šei- 
mą ir savo atskirą gyvenimą. Vis dėlto galime įsivaizduoti visuomenę, 
kurioje visi dirba kolektyviai siekdami tam tikro bendro tikslo. Rėmų 
nustatytomis sąlygomis bet kuri asmenų grupė gali susivienyti su ki- 
tomis, suformuoti sąjūdį ir t.t. Tačiau pati ši struktūra nebus vienalytė; 

pati savaime ji negarantuoja, kad bus koks nors bendras tikslas, kurio 
visi sieks jungtinėmis pastangomis. Svarstant tokį klausimą kyla abe- 
jonių dėl to, kuria prasme čia derėtų vartoti individualizmo (ir jo priešy- 
bės) socializmo terminus. Savaime suprantama, kad bet kuris asmuo ga- 
li mėginti patraukti savo pusėn jam pritariančius asmenis, tačiau kad 
ir kokie būtų jų lūkesčiai bei siekiai, jie neturi teisės primesti savo vizi- 
jos visiems kitiems. 


Utopinės priemonės ir utopiniai tikslai 


Ar Žinomi argumentai prieš „utopizmą“ gali būti panau- 
doti prieš čia pateiktą koncepciją? Daugelis kritikų prikiša utopistams 
tai, kad jie per mažai dėmesio skiria toms priemonėms, kurios leistų 
realizuoti jų vizijas, arba per daug dėmesio skiria toms, kurios neleistų 
jiems pasiekti savo tikslų. Konkrečiai kritikai teigia, jog utopistai daž- 
nai vadovaujasi įsitikinimu, kad naujos sąlygos ir jų geidžiamos ben- 
druomenės gali būti sukurtos savanoriškomis pastangomis žmonėms 
veikiant egzistuojančios visuomenės struktūroje. Šio savo įsitikinimo jie 
laikosi dėl trijų priežasčių: pirma, jie mano, kad tuos Žmones, kurie yra 
suinteresuoti išlaikyti esamą netobulą tvarką, nes joje turi privilegijuo- 
tą padėtį ir pelnosi iš neteisingos struktūros, kuri būtų panaikinta ide- 
alioje visuomenėje, - jeigu jų bendradarbiavimas yra būtinas siekiant 
realizuoti idealią struktūrą savanoriškais veiksmais — galima įtikinti 
imtis veiksmų (prieštaraujančių jų pačių interesams), padėsiančių įgy- 
vendinti idealias struktūras. Utopistai tikisi argumentacija ir kitomis 
racionaliomis priemonėmis Žmones įtikinti idealios struktūros teisingu- 
mu bei jų privilegijų neteisingumu ir taip pakeisti jų elgesį geidžiama 
linkme. Antra, pasak kritikų, utopistai tiki, jog net jeigu egzistuojan- 
čios visuomenės sistema toleruoja savanoriškus veiksmus, kurių pa- 
kaktų esminei visuomenės pertvarkai įgyvendinti, tie žmonės, kurių 
privilegijoms tada iškiltų grėsmė, nesiimtų aktyvių prievartinių veiks- 
mų pertvarkai sustabdyti ir eksperimentui sužlugdyti. Trečia, pasak 
kritikų, utopistai naiviai tiki, jog net jeigu privilegijuotųjų grupių ben- 
dradarbiavimas nėra būtinas ir net jeigu jos susilaikytų nuo prievarti- 
nių veiksmų, žlugdančių pertvarkos procesą, vis dėlto įmanoma atlikti 
šį specifinį eksperimentą savanoriškumo pagrindu net nepaisant daž- 

nai jam priešiškos aplinkos. Bet kaip mažos bendruomenės gali atlai- 
kyti visos visuomenės spaudimą? Ar izoliuoti eksperimentai nėra pa- 
smerkti nesėkmei? Tačiau 8 skyriuje matėme, kaip laisvoje visuomenė- 
je galėtų susikurti darbininkų valdoma įmonė. Šį atvejį galima apiben- 
drinti: laisvoje visuomenėje 2alimma savanoriškomis žmonių pastango- 
mis realizuoti įvairias mikrosituacijas, jeigu žmonės imasi tokių pastan- 
gų. Laisvoje sistemoje revoliucinis sąjūdis galėtų pasiekti savo tikslus 
vykstant tokiam savanoriškam procesui. Kuo daugiau Žmonių supras, 
ką jis duoda, tuo daugiau jų norės į jį įsitraukti arba jį palaikyti. Taip 
jis plėsis jėga neprimesdamas kiekvienam, daugumai ar kam nors tam 
tikros tvarkos.* 

Net jeigu nė vienas iš šių priekaištų nėra pagrįstas, kai kuriems kri- 
tikams būtų nepriimtinas kliovimasis žmonių savanoriškumu, nes, jų 
manymu, dabartiniai žmonės yra tokie pagedę, kad savo noru neprisi- 
dės prie eksperimentų kuriant teisingą, dorą ir gerą gyvenimą. (Nors 
jeigu jie prisidėtų, tai eksperimentai pavyktų visiško savanoriškumo 
aplinkoje arba net ir esamoje aplinkoje.) Be to, jeigu jie nebūtų pagedę 
(po to, kai nebebus pagedę), tai jie prisidėtų (prisidės). Taigi toliau, sa- 
ko kritikai, žmones reikia priversti elgtis pagal geros sistemos reikala- 
vimus; asmenis, Mėginančius juos vesti senais blogais keliais, reikia nu- 
tildyti.'? Ši pozicija verta išsamios analizės, kurios čia negalime imtis. 
Kadangi šios pozicijos šalininkai patys yra klystančios būtybės, vargu 
ar atsiras daug tokių, kurie jiems suteiktų arba leistų įsigyti tų diktato- 
riškų galių, kurių jiems prireiktų nuslopinti pažiūroms, jų laikomoms 
ydingomis. Mums reikia tokios visuomenės organizacijos, kuri būtų 
optimali mažiau idealiems Žmonėms, ir optimali daug geresniems 


* Yra dar viena priežastis, kodėl net būdamas toleruojamas ir netrikdomas priešiš- 
kų asmenų agresyvių veiksmų toks eksperimentas, vykstantis kitokioje aplinkoje, netu- 
rėtų sėkmės šansų. Juk jeigu savanoriškumo principas neaprėpia visos visuomenės, tai 
eksperimentas, vykdomas kuriame nors jos savanoriškumo kampe, galėtų pavykti vi- 
siško savanoriškumo kontekste, bet nepavyktų esamame kontekste. Net jeigu esamoje 
situacijoje niekam nedraudžiama imtis tam tikrų veiksmų, kurie yra būtini eksperimen- 
to sėkmei, gali būti neteisėtai draudžiami kitokie veiksmai, ir todėl bus mažai tikėtina, 
jog Žmonės imsis tų savanoriškų veiksmų, nuo kurių priklauso eksperimento sėkmė. 
Antai bet kuriam tam tikros grupės nariui gali būti leidžiama dirbti tam tikrą darbą, ta- 
čiau kitiems gali būti draudžiama juos mokyti atitinkamų įgūdžių, o be tokių įgūdžių 
įsigijimo sertifikato praktiškai neįmanoma to darbo gauti (net jeigu ir lieka koks nors 
kitas nepaprastai sudėtingas kelias). 

žmonėms, ir kuri būtų tokia, kad pats gyvenimas joje žmones darytų 
geresnius ir idealesnius. Jeigu kartu su Tocgueville'iu tikime, kad tik 
būdami laisvi žmonės gali išsiugdyti laisviems žmonėms deramas do- 
rybes, gebėjimus, atsakomybę ir sprendimo galią, kad laisvė skatina to- 
kią raidą ir kad dabartiniai žmonės nėra taip beviltiškai pagedę, jog 
jiems darytume ypatingą išimtį, tai turime vadovautis savanoriškumo 
principu. 

Nepriklausomai nuo to, kiek pagrįsta ši utopinių autorių požiūrio į 
priemones kritika, mes nesiremiame prielaida, kad Žmones galima įti- 
kinti savanoriškai išsižadėti privilegijuotų pozicijų, įgytų vykdant ne- 
teisėtą intervenciją (tiesiogiai arba per valdžią) į kitų žmonių gyveni- 
mą; mes nesiremiame ir prielaida, kad susidūrę su asmenų, nebenorin- 
čių toliau taikstytis su savo teisių pažeidimais, veiksmais, šie žmonės 
liks tik pasyviais stebėtojais. Tiesa, čia nesvarstau klausimo, ką galima 
būtų teisėtai daryti ir kokią taktiką geriausia būtų pasirinkti tokiose si- 
tuacijose. Skaitytojus toks svarstymas domins tik tada, kai jie jau pri- 
pažins libertarinius rėmus. 

Daug konkrečios kritikos buvo skirta konkretiems utopinės tradici- 
jos autorių tikslams ir jų aprašomoms konkrečioms visuomenėms. Ta- 
čiau, atrodo, pora kritinių argumentų tinka jiems visiems. 

Pirma, utopistai nori perdaryti visą visuomenę pagal vieną detalų, 
iš anksto paruoštą ir anksčiau niekada neišbandytą planą. Jų tikslas — 
tobula visuomenė, todėl jie aprašo statinę ir sustingusią visuomenę, ku- 
rios nariai negali tikėtis jokios tolesnės kaitos ar pažangos ir neturi jo- 
kių galimybių rinktis naujų visuomenės modelių. (Juk jeigu kaita reiš- 
kia pažangą, tai ankstesnioji visuomenės padėtis, kadangi ji pagerina- 
ma, nebuvo tobula; o jeigu kaita reiškia regresą, tai ankstesnioji visuo- 
menės padėtis, kadangi ji leidžia regresą, nebuvo tobula. Kokią pras- 
mę turėtų neutrali kaita?) 

Antra, utopistai taria, kad toji konkreti visuomenė, kurią jie aprašo, 
funkcionuos be problemų, kad socialiniai mechanizmai bei institucijos 
veiks būtent taip, kaip jie prognozuoja, ir kad žmonės nesivadovaus tam 
tikrais motyvais ar interesais. Jie lengvabūdiškai ignoruoja kai kurias 
akivaizdžias problemas, kurias suvokia kiekvienas, turintis menkiausią 
praktinę pasaulio patirtį, arba jie vadovaujasi nepamatuotai optimisti- 
nėmis prielaidomis apie tai, kaip tokios problemos bus apeinamos ar- 
ba įveikiamos. (Utopinė tradicija vadovaujasi maksimakso principu.) 

Mes nesigiliname į visuomenėje veikiančių konkrečių bendruome- 
nių detales ir tariame, kad šių bendruomenių pobūdis bei sudėtis il- 
gainiui kinta. Utopijų autoriai faktiškai taip pat nenustato visų savo 
planuojamų bendruomenių detalių. Kadangi mūsų rėminės struktūros 
detalės turėtų būti nustatytos, kuo mūsų procedūra skiriasi nuo jų pro- 
cedūros? Utopistai nori iš anksto nustatyti visas svarbiausias socialinės 
tvarkos detales, o palikti nenustatytus tik trivialiausius dalykus, kurie 
jų nedomina arba kurie jiems nekelia principinių problemų. Tačiau 
mums įvairių bendruomenių pobūdžio klausimas yra esminis; jis yra 
toks svarbus, kad jo neleistina spręsti taip, kai vieni priima sprendi- 
mus, privalomus visiems kitiems. Bet ar mes nenorime siūlomos rėmi- 
nės struktūros apibūdinti taip detaliai, kad ji būtų nustatyta iš anksto 
ir negalėtų būti keičiama? Ar mes vadovaujamės prielaida, kad tokia 
rėminė struktūra funkcionuos be problemų? Mėginu apibūdinti tam 
tikros rūšies rėmus, tokius, kurie palieka daugiausia laisvės įvairiems 
eksperimentams.* Tačiau ne visos rėmų detalės nustatomos iš anksto. 
(Tai būtų lengviau padaryti nei iš anksto suplanuoti visas tobulos vi- 
suomenės detales.) 

Taip pat nemanau, kad visos problemos, susijusios su mūsų siūlo- 
mais rėmais, jau yra išspręstos. Paminėsiu keletą tokių. Kils klausimų 
dėl to, koks vaidmuo atitenka centrinei valdžiai (arba gynybinei agen- 
tūrai); kaip ši valdžia bus formuojama; ir kaip bus garantuojama, jog 
valdžia darys tik tai, kas jai privalu daryti? Manau, kad svarbiausias 
jos vaidmuo būtų mūsų rėmų funkcionavimo palaikymas ir įtvirtini- 
mas, pavyzdžiui, užkirsti kelią vienų bendruomenių agresijai prieš ki- 
tas, prieš jų narius, ginti asmenų ir jų nuosavybės neliečiamybę. Be to, 
jai tektų spręsti bendruomenių ginčus bei nesutarimus, kurie negali bū- 
ti išspręsti taikiai. Čia nenoriu aiškintis, kokia būtų geriausia tokios 
centrinės valdžios forma. Galbūt geriau būtų nenustatyti pastovios jos 
formos, o palikti erdvės jos detalių tobulinimui. Čia nekalbu apie su- 
dėtingas ir svarbias problemas, susijusias su tuo, kokiomis kontrolės 


* Kai kurie autoriai laisvės sistemą mėgina teisinti kaip teikiančią optimalų ekspe- 
rimentavimo ir novacijų lygį. Jeigu optimumas apibrėžiamas kaip padėtis, kuri susi- 
klosto laisvės sistemoje, rezultatas darosi neįdomus; tačiau jeigu siūlomas kitoks opti- 
mumo apibrėžimas, tai gali paaiškėti, jog optimumas geriausiai pasiekiamas priver- 
tus žmones eksperimentuoti ir siekti novacijų taip, kad labiau apmokestinami tie, ku- 
rie taip nesielgia. 

priemonėmis galima būtų priversti centrinę valdžią vykdyti jai dera- 
mas funkcijas, nes neturiu nieko naujo, ką galėčiau pridurti prie stan- 
dartinės literatūros apie federacijas, konfederacijas, valdžios decentra- 
lizavimą, saugiklių bei atsvarų mechanizmus ir t.t. 

Vienas iš būdingiausių utopinio mąstymo bruožų, kaip jau minėjo- 
me, yra tikėjimas, jog egzistuoja tam tikri principai, pakankamai aki- 
vaizdūs, kad juos pripažintų visi geros valios žmonės, pakankamai 
tikslūs, kad teiktų nedviprasmiškus orientyrus konkrečiose situacijose, 
pakankamai aiškūs, kad visi suprastų jų reikalavimus, ir pakankamai 
išsamūs, kad tiktų sprendžiant visas realiai iškylančias problemas. Ka- 
dangi nemanau, kad tokie principai egzistuoja, tai netikiu, jog politi- 
kos sritis ilgainiui sunyks. Politinio aparato detalių painumas, paties 
to aparato kontrolės ir apribojimo uždavinių sudėtingumas - visa tai 
sunku sutalpinti į kokią nors dailią ir paprastą utopinę schemą. 

Šalia bendruomenių tarpusavio konfliktų sprendimo užduočių cen- 
trinis aparatas arba agentūra turės ir kitų užduočių, pavyzdžiui, jis tu- 
rės garantuoti individo teisę pasitraukti iš bendruomenės. Tačiau pro- 
blemų iškyla tais atvejais, kai individas gali būti pagrįstai traktuojamas 
kaip skolingas bendruomenės, kurią nori palikti, nariams: pavyzdžiui, 
jų lėšomis jis gavo išsilavinimą (pagal eksplicitinį susitarimą, kad gau- 
tus įgūdžius ir Žinias naudos būtent šioje bendruomenėje). Arba jis įgi- 
jo tam tikras šeimines pareigas, kurių neturėtų persikėlęs į kitą ben- 
druomenę. Arba nesaistomas tokių ryšių jis nori pasitraukti. Ką jis gali 
pasiimti su savimi? Arba jis nori pasitraukti po to, kai padaro nusikal- 
timą, už kurį bendruomenė jį nori nubausti. Tad akivaizdu, jog princi- 
pai bus komplikuoti. Dar sunkesnių problemų kelia vaikai. Turi būti 
garantuota, jog jie bus informuojami apie savo alternatyvias galimybes 
pasaulyje. Tačiau bendruomenei gali būti svarbu, kad jos jaunimas ne- 
žinotų, jog už šimto mylių egzistuoja bendruomenė, toleruojanti visiš- 
ką seksualinę laisvę. Ir taip toliau. Atkreipiu dėmesį į šias problemas, 
kad parodyčiau, kiek daug reikia intelektinių pastangų rėmų detalėms 
apibrėžti, ir kodėl nemanau, jog jau dabar galima galutinai apibrėžti jų 
pobūdį.* 


* Žinoma, galėtume išmėginti šiek tiek skirtingus rėmus skirtinguose šalies regio- 
nuose, leisdami kiekvienam regionui šiek tiek modifikuoti savo rėmus atsižvelgiant į tai, 
kaip funkcionuoja kiti. Vis dėlto, apskritai imant, bus tam tikri bendri rėmai, nors jų spe- 
cifinis pobūdis nebus nustatytas kartą ir visiems laikams. 

Net jeigu šių rėmų detalės nėra nustatytos, ar nebus nubrėžtos tam 
tikros griežtos ribos jų įvairovei, tam tikri nekintamai įtvirtinti dalykai? 
Ar bus įmanoma pereiti prie nesavanoriškumo sistemos, kuri leidžia 
naudoti prievartą slopinant gyvenimo būdų įvairovę? Jeigu galima bū- 
tų sukonstruoti tokius rėmus, kurių neįmanoma transformuoti į nesa- 
vanoriškumo sistemą, tai ar norėtume juos institucionalizuoti? O juos 
institucionalizuodami kaip pastovią struktūrą ar neapribotume žmonių 
pasirinkimo galimybių? Ar tokiu atveju nepasakome iš anksto, kad 
žmonėms neleistina pasirinkti tam tikro gyvenimo būdo; ar nenustato- 
me griežtų ribų, kuriose žmonėms leistina judėti, ir taip nedarome 
įprastos statinių utopistų klaidos? Analogiškas klausimas apie indivi- 
dą būtų tai, ar laisvės sistema jam leistų parsiduoti į vergovę? Manau, 
kad leistų. (Kiti autoriai su tuo nesutinka.) Ji taip pat jam leistų laikytis 
principinės nuostatos niekada neiti į tokį sandėrį. Tačiau kai kurie da- 
lykai, kuriuos individas gali pasirinkti savo paties atžvilgiu, nėra jo 
laisvo pasirinkimo dalykas kitų atžvilgiu. Tam tikrus dalykus, kuriuos 
individas gali pasirinkti savo paties atžvilgiu, joks individas negali pa- 
sirinkti kitų atžvilgiu. Jeigu suvokiama, kokiame bendrumo lygmenyje 
nustatomi apribojimai ir kokią individų bei bendruomenių gyvenimo 
būdų įvairovę jie toleruoja, tai atsakymas būtų: „Taip, rėmai turi būti 
apibrėžiami kaip savanoriškumo sistema.“ Tačiau prisiminkime tai, jog 
kiekvienas individas turi teisę pagal susitarimą prisiimti bet kokius įsi- 
pareigojimus, bet kokius jo paties laisvės suvaržymus, ir todėl, naudo- 
damasis savanoriškumo sistema, jis gali iš jos pasitraukti pagal susita- 
rimą. (Jeigu taip pasielgtų visi individai, savanoriškumo rėmai nefunk- 
cionuotų, kol neateis nauja karta, kol nesubręs kiti žmonės.) 


Ką sukuria utopija? 


„Tad kaip galiausiai visa tai atrodytų? Kuriuo keliu ženg- 
dami žmonės suklestėtų? Kokio dydžio būtų jų bendruomenės? Ar bū- 
tų didelių miestų? Kaip masto ekonomija veiktų bendruomenių dydį? 
Ar visos bendruomenės būtų geografinės, ar atsirastų svarbių antrinių 
asociacijų ir t.t.? Ar dauguma bendruomenių vadovausis specifinėmis 
(nors ir skirtingomis) utopinėmis vizijomis, ar veikiau daugelis ben- 
druomenių bus atviros ir nesivadovaus specifinėmis vizijomis?“ 

Nežinau, kas įvyktų artimiausioje ateityje, funkcionuojant šiems rė- 
mams, ir nemanau, kad skaitytojams rūpėtų mano nuomonė. Ir nesi- 
1mčiau net spėlioti, kas įvyktų per ilgą laiką. 

„Bet ar visa tai galiausiai reiškia, jog Utopija yra laisva visuomenė?“ 
Utopija nėra tik tokia visuomenė, kurioje realizuojami mūsų rėmai. Kas 
galėtų patikėti, jog praėjus dešimčiai minučių po šių rėmų įtvirtinimo, 
turėtume utopiją? Padėtis nesiskirtų nuo tos, kuri buvo anksčiau. Rei- 
kėtų kalbėti apie tai, kas ilgainiui spontaniškai susiklostytų iš daugelio 
žmonių savanoriškų sprendimų ir veiksmų sąveikos. (Nesakau, kad 
kuris nors konkretus šio proceso etapas bus toji galutinė būklė, į kurią 
nukreipti visi mūsų norai. Mūsų utopinis procesas pakeičia utopinę ga- 
lutinę būklę, numatomą kitos statinės utopijos teorijos.) Įvairios ben- 
druomenės įgis skirtingų bruožų. Tik kvailys arba aiškiaregys galėtų 
pranašauti, kokių bruožų turės tos bendruomenės, tarkime, po 150 me- 
tų funkcionavimo šiuose rėmuose. 

Kadangi nenoriu būti nei vienas, nei kitas, pabaigai atkreipsiu dė- 
mesį į čia pateikiamos utopijos sąvokos dvilypumą. Turime utopijos rė- 
mus ir turime konkrečias bendruomenes tuose rėmuose. Beveik visa 
utopijai skirta literatūra, mūsų koncepcijos požiūriu, telkia savo dėme- 
sį į konkrečių bendruomenių tuose rėmuose ypatybes. Tas faktas, kad 
nepateikiau jokios konkrečios bendruomenės aprašymo, nereiškia, kad 
(mano manymu) tai nėra svarbus, mažiau svarbus arba neįdomus už- 
davinys. Juk mes gyvename konkrečiose bendruomenėse. Būtent jose 
būtų siūlomos ir realizuojamos neimperialistinės geros visuomenės vi- 
zijos. Rėmų paskirtis - suteikti mums šią galimybę. Be tokių vizijų, ska- 
tinančių konkrečių bendruomenių su jų konkrečiomis savybėmis kūri- 
mąsi, patys rėmai būtų negyvybingi. Būtent kartu su daugelio žmonių 
specifinėmis vizijomis šie rėmai leidžia mums pasiekti geriausią iš Vi- 
sų galimų pasaulių. 

Čia dėstoma pozicija visiškai atmeta smulkiai iš anksto planuojamą 
bendruomenę, kurioje turės gyventi visi; tačiau ji simpatizuoja savano- 
riškam utopiniam eksperimentavimui ir sudaro sąlygas jam suklestėti. 
Kuriai stovyklai - utopinei ar antiutopinei - priklauso ši pozicija? Man 
sunku atsakyti į šį klausimą, ir būtent tai mane skatina manyti, jog siū- 
lomi rėmai atspindi abiejų pozicijų privalumus. (Jeigu vietoje to ji at- 
spindi vien jų abiejų klaidas ir trūkumus, tai atviros ir laisvos diskusi- 
jos filtras padės tai išsiaiškinti.) 

III DALIS. UTOPIJA 
Utopija ir minimali valstybė 


Mūsų aprašytieji utopijos rėmai prilygsta minimaliai vals- 
tybei. Šio skyriaus argumentas nepriklauso nuo I ir II dalies argumen- 
tų; rutuliojamas iš kitos pusės pasiekia tą patį rezultatą, būtent - mini- 
malią valstybę. Šiame skyriuje siūlomus rėmus traktavome kaip mini- 
malią valstybę, tačiau nemėginome eksplicitiškai remtis mūsų ankstes- 
ne gynybinių agentūrų analize, nes siekėmė dviejų argumentacijos li- 
nijų konvergencijos. Mums nebūtina šio skyriaus analizę suderinti su 
ankstesniąja gynybinių agentūrų analize, pakanka pasakyti, jog išva- 
dos, kurias žmonės padarys apie centrinės valdžios vaidmenį (jos pa- 
čios kontrolės mechanizmus ir t.t.), formuos gynybinių agentūrų, ku- 
rių klientais jie norės būti, (vidinę) struktūrą. 

Pirmoje knygos dalyje argumentavome, jog minimali valstybė yra 
moraliai pateisinama; antroje dalyje argumentavome, jog jokia dides- 
nių galių valstybė nėra moraliai pateisinama, nes bet kuri didesnių ga- 
lių valstybė žeistų individų teises. Ši moraliai priimtina, vienintelė mo- 
raliai pateisinama arba toleruotina valstybė, kaip dabar matome, yra 
būtent ta, kuri geriausiai realizuoja nesuskaičiuojamų svajotojų ir vi- 
zionierių utopinius siekius. Ji išsaugo tai, ką visi galime išsaugoti iš 
utopinės tradicijos, o likusią tos tradicijos dalį atveria mūsų individu- 
aliems siekiams. Prisiminkime klausimą, kuriuo prasidėjo šis skyrius. 
Ar minimali valstybė, utopijos rėmai, nėra įkvepianti vizija? 

Minimali valstybė mus traktuoja kaip suverenius individus, kurių 
kiti negali naudoti vien kaip priemonių, įrankių, instrumentų ar ištek- 
lių; jį mus traktuoja kaip asmenis, turinčius individualias teises ir tą 
orumą, kurį jos mums suteikia. Pripažindama mūsų teises ir todėl trak- 
tuodama mus pagarbiai, ji mums leidžia, individualiai arba kartu su 
tais, kuriuos pasirenkame, rinktis savo gyvenimą, realizuoti savo tiks- 
lus ir idealus tiek, kiek tik gebame, savanoriškai padedami kitų tokių 
pat orių individų. Kaip kokia nors valstybė ar individų grupė drįstų 
siekti ko nors daugiau arba mažiau? 


PASTABOS 


1 skyrius/ Kodėl prigimtinės būklės teorija? 


1. Žr. Norwood Russell Hanson, Patterns of Discovery (New York: Cambridge Uni- 
versity Press, 1958), p. 119-120 ir citatą iš Heisenbergo (p. 212). Nors objekto savybė X 
(spalva, šiluma ir t.t.) gali būti paaiškinta kaip objekto sudedamųjų dalių savybių pro- 
duktas, visa X sritis negali būti šitaip paaiškinta arba suprasta. 

2. Carl G. Hempel, Aspects of Scientific Explanation (New York: The Free Press, 1965), 
p. 247-249, 273-278, 293-295, 338. 


2 skyrius/ Prigimtinė būklė 


1. John Locke, Two Treatises of Government, 2nd ed., ed. Peter Laslett (New York: 
Cambridge University Press, 1967). Visos nuorodos, išskyrus specialiai pažymėtas, yra 
nuorodos į Antrąjį traktatą. 

2. Apie problemas, kurias kelia asmens įsipareigojimas laikytis tam tikros pozicijos, 
ir nebylūs susitarimai, žr. Thomas Schelling, The Strategy of Conflict (Cambridge, Mass.: 
Harvard University Press, 1960). 

3. Kiti gali bausti be kieno nors prašymo; žr. šios knygos 5 skyrių. 

4. Toliau matysime, kad pinigai gali egzistuoti prigimtinės būklės sąlygomis be jo- 
kio eksplicitinio susitarimo įsteigti tam tikrą mainų priemonę. Privačių gynybinių agen- 
tūrų idėja buvo ir yra siūloma bei aptarinėjama įvairių autorių, priklausančių individu- 
alistinio anarchizmo tradicijai. Žr. Lysander Spooner, NO TREASON: The Constitution 
of No Authority (1870); taip pat jo rašinius Natural Law; A Letter to Grover Cleveland on 
His False Inaugural Address; The Usurpation and Crimes of Laumakers and Judges, and the 
Conseguent Poverty, Ignorance, and Servitude of the People (Boston: Benjamin R. Tucker, 
1886), perspausdintus rinkinyje The Collected Works of Lysander Spooner, 6 vols. (Weston, 
Mass.: M6<S Press, 1971). Benjaminas R. Tuckeris aptaria socialinę sistemą, kurioje visos 
gynybinės paslaugos yra privačios, savo kn. Instead of a Book (New York, 1893), p. 14, 
25, 32-33, 36, 43, 104, 326-329, 340-341; daug jos ištraukų perspausdinta jo kn. Indivi- 
dual Liberty, ed. Clarence Lee Swartz (New York, 1926). Reikia pripažinti, kad Spoone- 
rio ir Tuckerio argumentacija yra tokia gyva, įtaigi ir įdomi, kad net nesinori minėti ko- 
kių nors antrinių šaltinių. Vis dėlto žr. taip pat James J. Martin, Men Against the State: 

The Expositors of Individualist Anarchism in America, 1827-1908, kur pateikiamas Spoone- 
rio, Tuckerio ir kitų šiai tradicijai priklausančių jų bendraminčių gyvenimo ir pažiūrų 
aprašymas. Žr. taip pat išsamesnę privačios gynybos sistemos aptartį kn. Francis Tan- 
dy, Voluntary Socialism (Denver: F. D. Tandy, 1896), p. 62-78. Kritinę šios schemos ana- 
lizę pateikia John Hospers, Libertarianism (Los Angeles: Nash, 1971), 11 skyrius; dabar- 
tinis šios tradicijos atstovas yra Murrey N. Rothbardas, kuris savo kn. Power and Market 
(Menlo Park, Calif.: Institute for Humane Studies, Inc., 1970), p. 1-7, 120-123, glaustai 
paaiškina, kaip, jo manymu, ši schema galėtų veikti, ir duoda atsakymą kai kuriems jos 
kritikams. Detaliausia man žinoma analizė pateikiama kn. Morris and Linda Tannehill, 
The Market for Liberty (Lansing, Mich., 1970), p. 65-115. Po to, kai 1972 m. jau buvau 
parašęs šį darbą, Rothbardas savo pažiūras plačiau išdėstė kn. For a New Liberty (New 
York: Macmillan, 1973), 3 ir 11 skyriuose; anarchokapitalizmą įtaigiai propaguoja Davi- 
das Friedmanas kn. The Machinery of Freedom (New York: HarperėcRow, 1973). Visus 
šiuos darbus verta perskaityti, tačiau nė vienas iš jų manęs nepriverčia peržiūrėti to, ką 
čia sakau. 

5. Žr. I. B. Singer, In My Father's Court (New York: Farrar, Strauss, and Giroux, 1966); 
apie vieną naują „kontrakultūros“ atvejį žr. WIN Magazine, November 1, 1971, p. 11-17. 

6. Pratimas skaitytojui: aprašykite, kaip dėl čia nurodomų motyvų kiekvienoje ge- 
ografinėje teritorijoje atsiras viena agentūra arba dominuojanti agentūrų federacija, net 
jeigu iš pradžių tam tikroje teritorijoje veikia grupė agentūrų, kurių atžvilgiu santykis 
„laimi beveik visus mūšius su“ yra netranzityvus. 

7. Žr. Kenneth R. Boulding, Conflict and Defense (New York: Harper, 1962), ch. 12. 

8. Apie tokių taisyklių sudėtingumą žr. American Law Institute, Conflict of Laws; Se- 
cond Restatement of the Law, Proposed Official Draft, 1967-1969. 

9. Žr. Yale Brozen, „Is Government the Source of Monopoly?“ The Intercollegiate Re- 
view, 5, no. 2 (1968-1969), 67-78); Fritz Machlup, The Political Economy of Monopoly (Bal- 
timore: John Hopkins Press, 1952). 

10. Locke'as vadovaujasi prielaida, kad didžioji dauguma Žmonių, gyvenančių pri- 
gimtinės būklės sąlygomis, pripažįsta prigimtinį įstatymą. Žr. Richard Ashcroft, „Loc- 
ke's State of Nature“, American Political Science Review, September 1968, p. 898-915, ypač 
1-ją dalį. 

11. Žr. Morris and Linda Tannehill, The Market for Liberty; apie savanoriško bendra- 
darbiavimo svarbą valdžios funkcionavimui žr. Adam Roberts, ed., Civilian Resistance 
as National Defense (Baltimore: Penguin Books, 1969); Gene Sharp, The Politics of Non- 
Violent Action (Boston: Porter Sargent, 1973). 

12. Žr. Ludwig von Mises, The Theory of Money and Credit, 2nd ed. (New Haven, 
Conn.: Yale University Press, 1953), p. 30-34, iš kur paėmiau šį siužetą. 

13. Pradiniam susipažinimui su „nematomos rankos“ aiškinimų problematika žr. F. 
A. Hayeko rašinius: „Notes on the Evolution of Systems of Rules of Conduct“, „The Re- 
sults of Human Action but not of Human Design“ jo kn. Studies in Philosophy, Politics, 
and Economics (Chicago: University of Chicago Press, 1967), taip pat jo Constitution of 
Liberty (Chicago: University of Chicago Press, 1960) 2 ir 4 skyrių. Žr. taip pat struktūri- 
zavimo ir filtravimo mechanizmų aptartį šios knygos 10 skyriuje. Kad suvoktume, jog 

esame tik pradžioje, pastebėkime, kad niekas iš to, kas čia sakoma, nepaaiškina, kodėl 
ne bet kuris mokslinis funkcinio ryšio tarp kintamųjų paaiškinimas (neapeliuojantis į 
tikslus) laikytinas „nematomos rankos“ paaiškinimu. 

14. Žr. Max Weber, Theory of Social and Economic Organization (New York: Free Press, 
1947), p. 156; Max Rheinstein, ed., Max Weber on Law in Economy and Society (Cambrid- 
ge, Mass.: Harvard University Press, 1954), ch. 13. 

15. Plg. su tuo, kaip paralelinę problemą sprendžia H. L. A. Hartas savo kn. The Con- 
cept of Law (Oxford: The Clarendon Press, 1961), p. 113-120. 

16. Apie tezę, kad taip elgiasi gydytojai žr. Reuben Kessell, „Price Discrimination in 
Medicine“, Journal of Law and Economics, I, no. 1 (October 1958), p. 20-53. 


3 skyrius/ Moraliniai apribojimai ir valstybė 


1. Čia ir kitame skirsnyje remiuosi ta šių klausimų traktuote, kurią dėstau savo 
straipsnyje „On the Randian Argument“, The Personalist, Spring 1971 (4 išnaša). 

2. Šio požiūrio klaidingumą aiškiai teigia John Rawls, A Theory of Justice (Cambrid- 
ge, Mass.: Harvard University Press, 1971), p. 30, 565-566. 

3. Kas yra kas? Dažnai verta iškelti šį klausimą, kaip, pavyzdžiui, jis keliamas čia: 

- Kuo Zeno mokytojas skiriasi nuo analitinio filosofo? 

— Vienas kalba mįslėmis, kitas sprendžia kalbos mįsles. 

4. Groundwork of the Metaphysics of Morals. Translated by H. J. Paton, The Moral Law 
(London: Hutchinson, 1956), p. 96. 

5. Žr. John Rawls, A Theory of Justice, sects. 5, 6, 30. 

6. Žr. Gilbert Harman, „The Inference to the Best Explanation“, Philosophical Review, 
1965, p. 88-95 ir Thought (Princeton, NJ.: Princeton University Press, 1973), ch. 8, 10. 

7. Žr. Judith Jarvis Thompson, „A Defense of Abortion“, Philosophy and Public Af- 
fairs, I, no. 2 (Fall 1971), 52-53. Po to, kai šis mano tekstas buvo parašytas, pasirodė Joh- 
no Hosperso dviejų dalių straipsnis, kuriame aptariami panašūs klausimai: „Some Pro- 
blems about Punishment and the Retaliatory Use of Force“, Reason, November 1972, Ja- 
nuary 1973. 

8. Prisiminkime žydų anekdotą: 

- Gyvenimas toks baisus; geriau būti nepradėtam. 

- Taip, bet kam nusišypso tokia laimė? Nė vienam iš tūkstančio. 

9. „Ar yra koks nors argumentas, įrodantis, kodėl mums turi būti leidžiama juos 
kankinti? Tokio nežinau. Ar yra koks nors argumentas, kodėl mums neturi būti leidžia- 
ma jų kankinti. Taip, keletas argumentų ... Vieną dieną gali būti pripažinta, kad kojų 
skaičius, odos plaukuotumas ar os sacrum forma nėra pakankama priežastis pasmerkti 
jaučiančią būtybę tam pačiam likimui. Kokios savybės leistų nubrėžti neperžengiamą 
ribą? Gebėjimas protauti, o gal gebėjimas kalbėti? Tačiau suaugęs arklys arba šuo yra 
nepalyginamai protingesnis ir sukalbamesnis gyvūnas už vienos dienos, savaitės ar net 
mėnesio amžiaus kūdikį. Tačiau net tarus, kad tai būtų kitaip, ką tai duotų? Keliamas 
ne klausimas „Ar jie gali protauti?“, ne klausimas „Ar jie gali kalbėti?“, bet „Ar jie gali 

patirti kančią?“ Jeremy Bentham, An Introduction to He Principles of Morals and Legisla- 
tion, ch. 17, sect. 17, n. 1. Tekste prieš šią citatą Benthamas aptaria klausimą, ar leistina 
valgyti kitus gyvūnus; jo teigiamas atsakymas grindžiamas tuo, kad kitų gyvūnų ne- 
kankina mintis apie būsimą jų paskerdimą, ir tuo, kad mirtis, kurią jiems atneša žmo- 
nės, yra mažiau skausminga nei toji, kurią jie patirtų būdami gamtos stichijoje. 

10. Šią idėją man pasiūlė Thomas Krystofiakas. 

11. Bent jau vienas filosofas yra iškėlęs abejonių dėl to, ar gyvulių interesams ga- 
lime pagrįstai teikti mažesnę reikšmę už mūsų pačių interesus ir elgesiui su jais nu- 
brėžti mažiau griežtas ribas nei elgesiui su žmonėmis. Žr. Leonard Nelson, System of 
Ethics (New Haven, Conn.: Yale University Press, 1956), sects. 66, 67. Po to, kai ši ma- 
no knygos dalis buvo parašyta, šį klausimą iškėlė įdomus Peterio Singerio straipsnis 
„Animal Liberation“, New York Review of Books, April 5, 1973, p. 17-21. Deja, Singeris 
laiko rimta problema klausimą, ar žiurkes leistina naikinti dėl to, kad kartais jos su- 
kandžioja kūdikius. Čia reikėtų taikyti principus, apibrėžiančius leistiną atsaką į ne- 
kaltas grėsmes. 


4 skyrius/ Draudimai, kompensacija ir rizika 


1. Palyginkime tai su Kanto pažiūra, pagal kurią „kiekvienas gali naudoti prievar- 
tos priemones skatindamas kitą priimti teisinę visuomenės tvarką“. The Metaphysical Ele- 
ments Of Justice, trans. John Ladd (Indianapolis: Bobbs-Merrill, 1965), sect. 44; žr. taip pat 
išsamesnę šio klausimo aptartį 6 skyriuje. 

2. Rothbardas, atrodo, teikia pirmenybę šiai alternatyvai. „Tarkime, kad Smitas, bū- 
damas įsitikinęs Džonso kaltumu, „ima įstatymą į savo rankas“ užuot kliaudamasis teis- 
mo procedūra. Kas tada? Pats savaime toks jo elgesys būtų teisėtas ir nenusikalstamas, 
nes laisvoje visuomenėje joks teismas ar agentūra negali turėti didesnės teisės naudoti 
jėgą gynybos tikslams nei tą, kurią turi kiekvienas individas. Tačiau Smitas tokiu atveju 
susidurtų su galimu atsakomuoju Džonso ieškiniu ir jo teismu, ir jam pačiam grėstų 
bausmė, jeigu būtų įrodytas Džonso nekaltumas“. Power and Market (Menlo Park, Calif.: 
Institute for Humane Studies Inc., 1970), p. 197, išn. 3. 

3. Žr. taip pat simpoziumą „Is Government Necessary?“ The Personalist, Spring 1971. 

4. Analogiškas problemas, su kuriomis turi dorotis prigimtinių teisių teorijos, įdo- 
miai aptaria Erving Goffman, Relations in Public (New York: Basic Books, 1971), ch. 2, 4. 

5. Jeigu Locke'as toleruotų specialius paternalistinius apribojimus, tai galbūt asmuo 
galėtų teisėtai suteikti kitam galią daryti kažką, ko jis pats negali teisėtai daryti sau pa- 
čiam; pavyzdžiui, asmuo gali suteikti gydytojui teisę su juo elgtis pagal gydytojo išma- 
nymą, net jeigu jis pats neturi teisės taip elgtis su savimi. 

6. Šie klausimai ir jų tolesnis aptarimas pakartoja (su stilistiniais pataisymais) 1972 
m. vasario mėn. rankraštį, kuris buvo išplatintas šios knygos 1 dalies pavadinimu. Ne- 
priklausomai nuo jo Guido Calabresi and A. Douglas Melamed, „Property Rules, Liabi- 
lity Rules, and Inalienability“, Harvard Law Review, 85, no. 6 (April 1972), 1089-1128), 
aptaria panašius klausimus ir kai kurias kitas čia nagrinėtas temas. 

7. Pavyzdžiui, galime tarti, kad kiekvieno asmens grynas turtas yra registruojamas 
centriniame kompiuteryje ir kad kiekvienas savo sąskaitoje turi pakankamai pinigų bet 
kokiam ieškiniui padengti. (Vėliau matysime, kad atsiranda įdomių problemų, kai šią 
prielaidą susilpniname.) Kaltinamasis nuosprendis reiškia, kad tam tikra suma perve- 
dama iš kaltojo asmens sąskaitos į aukos sąskaitą; jis negali atsisakyti mokėti. Šiuo pa- 
vyzdžiu tik norime paryškinti mūsų klausimą, o ne rekomenduoti tokią kompiuterizuo- 
tą sistemą. 

8. Žr. Peter Newman, The Theory of Exchange (Englewood Cliffs, N.J.: Prentice-Hall, 
1965), ch. 3. 

9. Apie labiau įprastą tarpininkų funkciją žr. Armen Alchian and W. R. Allen, Uni- 
versity Economics, 2nd ed. (Belmont, Calif.: Wadsworth, 1967), p. 29-37, 40. 

10. Ar tai sustiprina įvykio nenumatomumas? Žr. Martin Seligman et al., „Unpre- 
dictable and Uncontrollable Aversive Events“, in Robert Brush, ed., Aversive Conditio- 
ning and Learning, Academic Press, 1971, p. 347—400, ypač 4 skyrių. 

11. Tarpinio gylio paaiškinimą teiktų tarpinė galimybė, kad tam tikroje socialinėje 
aplinkoje gali būti pašalinama kiekviena specifinė baimė, tačiau negali būti vienu metu 
pašalinamos visos baimės. Reikia pabrėžti, jog asmuo, pripažįstantis, kad kai kurios spe- 
cifinės baimės negali būti pašalintos socialinės aplinkos keitimo būdu, vis dėlto gali abe- 
joti tuo, ar šios baimės yra pakankamai racionalios, kad dėl jų reikėtų griebtis kokios 
nors socialinės politikos. Tiesa, šią poziciją būtų sunku ginti tais atvejais, kai turime rei- 
kalų, pavyzdžiui, su fizinės žalos baime. 

12. Žr. H. L. A. Hart, „Legal Responsibility and Excuses“, in Punishment and Respon- 
sibility (New York: Oxford University Press, 1968), ch. 2. Šis argumentas negali būti iš- 
plėstas nuo bausmės iki kompensacijos, nes šiuos kaštus kažkas turi pakelti. Šiais klau- 
simais žr. Walter Blum and Harry Kalven, Jr., Public Law Perspectives on a Private Law 
Problem: Auto Compensation Plans (Boston: Little, Brown, 1965). 

13. Būtų užmestas išties labai platus tinklas uždraudžiant kiekvieną veiksmą, kurio 
rizikingas padarinys keltų baimę, jeigu būtų patikimai numatomas; jis galėtų būti pa- 
našių baimę keliančių veiksmų visumos dalis, ir atsakymas į klausimą, ar toji visuma 
kelia baimę, priklausytų nuo to, kiek panašių veiksmų toji visuma aprėpia. 

14. An Anatomy of Values (Cambridge, Mass.: Harvard University Press, 1970), ch. 9. 

15. Ekonominės teorijos požiūriu, labiausiai rafinuotą žalos už gyvybės praradimą 
atlyginimo kriterijų aptartį teikia E. J. Mishan, „Evaluation of Life and Limb: A Theore- 
tical Approach“, Journal of Political Economy, 1971, p. 687-705. Deja, Mishano procedūra 
implikuoja dvigubą apskaitą, nes į asmens mirties „netiesioginę arba išvestinę riziką“ 
(p. 699-705), įskaitant finansinius ar psichologinius kitų praradimus, jau atsižvelgiama 
nustatant tiesioginės neprisiimtos rizikos kaštus, kaip juos aiškina Mishanas. Juk kom- 
pensacija, mokama už tiesioginę neprisiimtą riziką, savo dydžiu turi būti tokia, kad jos 
pakaktų paskatinti asmenį savo noru prisiimti šią mirties riziką. Jeigu auka nekreipia 
dėmesio į šią netiesioginę arba išvestinę riziką, tai jo kaštai, atrodo, negali būti teisėtai 
primetami kitam, kuris kelia riziką jo gyvybei arba sukelia jo mirtį (tarus, kad žmonės 
turi teisę žudytis, mesti savo darbą ir t.t.). Juk argi šie kaštai galėtų būti primesti jam 
pačiam, jeigu jis nusižudytų arba mestų savo darbą? Kita vertus, jeigu jam rūpi šie netie- 

sioginiai arba išvestiniai kaštai, tai jie bus įtraukti, dėl jo paties susirūpinimo jais, į kom- 
pensaciją už tiesioginę riziką. Dalyką komplikuoja dar ir tai, kad auka gali turėti įsipa- 
reigojimų kitiems, kuriuos būtų vykdęs būdamas gyvas, jeigu ne savo laisva valia, tai 
dėl socialinio ir teisinio spaudimo. Į teoriškai apibrėžiamą deramą kompensaciją reikė- 
tų įtraukti netiesioginės rizikos kaštus, tenkančius tiems, kuriems auka yra kuo nors įsi- 
pareigojusi. 

16. Šį prieštaravimą idėjai, kad ši sąlyga laikytina pakankama, man nurodė Ronal- 
das Hamowy. 


5 skyrius/ Valstybė 


1. Herbert Hart, „Are There Any Natural Rights?“ Philosophical Review, 1955; John 
Rawls, A Theory of Justice (Cambridge, Mass.: Harvard University Press, 1971), sect. 18. 
Mano naudojama šio principo formuluotė išlieka artima Rawlso formuluotei. Argumen- 
tas, kuriuo Rawlsas grindžia šį principą, iš tikrųjų galioja tik siauresniam ištikimybės 
principui (bona fide pažadai turi būti vykdomi). Vis dėlto, jeigu tik apeliuojant į sąžinin- 
gumo principą būtų įmanoma įveikti „pajudėjimo iš vietos“ problemas, susijusias su iš- 
tikimybės principu (p. 349), tai jis būtų argumentas grindžiant sąžiningumo principą. 

2. Herbert Hart, „Are There Any Natural Rights?“ 

3. Šiose savo pastabose negriežtai kalbu apie tam tikrų teisių „prasmę“, nes manau, 
kad Harto argumentą tai padeda pateikti įtikinamiau. 

4. Šios institucijos neapibūdinu kaip tokios, kurią steigiant ar apibrėžiant jos pobū- 
dį jūs neturėjote balso teisės, nes tada Rawlsas paprieštarautų, jog ji netenkinanti jo 
dviejų teisingumo principų. Nors Rawlsas nereikalauja, kad kiekviena mikroinstitucija 
tenkintų jo teisingumo principus ir apsiriboja pamatine visuomenės struktūra, jis, atro- 
do, mano, jog bet kuri mikroinstitucija turi tenkinti šiuos principus, kad galėtų gene- 
ruoti pareigas pagal sąžiningumo principą. 

5. Mūsų procedūrų priimtinumas gali priklausyti nuo to, kad nedisponuojame šia 
informacija. Žr. Lawrence Tribe, „Trial by Mathematics“, Harvard Law Review, 1971. 

6. Tai išplaukia iš Locke'o požiūrio, jog kiekvienas pilietis yra prigimtinėje būklėje 
valstybės aukščiausios apeliacinės procedūros atžvilgiu, nes aukštesnės apeliacinės pro- 
cedūros nėra. Todėl valstybės kaip visumos atžvilgiu jis yra prigimtinėje būklėje. Pilie- 
čiai taip pat turi teisę „kreiptis į Dangų, atsiradus, jų sprendimu, pakankamai rimtų 
priežasčių. Vadinasi, nors tauta negali būti teisėjas, turintis, pagal tos visuomenės kon- 
stituciją, aukščiausią galią priimti ir veiksmingai įvykdyti nuosprendį tokioje byloje, vis 
dėlto pagal įstatymą, ankstesnį ir aukštesnį už visus valstybinius žmonių įstatymus, ji 
yra pasilikusi sau teisę į tą galutinį sprendimą, kuris priklauso visiems žmonėms tais 
atvejais, kai nėra į ką kreiptis Žemėje, t.y. teisę Spręsti, ar ji turi pakankamą pagrindą 
kreiptis į Dievą. Ir šio sprendimo teisės ji negali išsižadėti ...“ Two Treatises of Govern- 
ment, ed. Peter Laslett (New York: Cambridge University Press, 1967), II, 168 skirsnis ; 
žr. taip pat skirsnius 20, 21, 90-93, 176, 207, 241, 242. 

7. Nors šios pastraipos argumentai man atrodo gana stiprūs, jie nevisiškai išsklaido 
mano abejones dėl tekste ginamos pozicijos. Jeigu skaitytojas, atmesdamas šios knygos 
argumentą, nori ginti tezę, jog kažkokie specifiniai moraliniai principai atsiranda vals- 
tybės atžvilgiu, tai čia jis turi gerą progą mėginti ją apginti. Net jeigu čia darau klaidą, 
tai ji veikiau susijusi su atsakomybės, o ne valstybės sąvoka. 

8. Ar kam nors būtų leistina pareikšti, jog jis nėra susipažinęs su šia informacija ir 
todėl dabar gali priešintis bet kieno mėginimams taikyti jam šią procedūrą? Veikiausiai 
ne, jeigu toji procedūra yra gerai žinoma ir nėra tik neseniai sukurta. Tačiau galbūt net 
čia šiam asmeniui gali būti suteikta papildomo laiko dovana. 

9. Baimę keliančių kompensacijos išieškojimo veiksmų aibė gali būti nedidelė, bet 
vis dėlto ne tuščia. Kompensacijos išieškojimas gali reikalauti veiksmų, kurie žmonėms 
kelia baimę, nes jiems gali tekti dirbti kompensacinį priverčiamąjį darbą. Ir ar tai negali 
reikšti, kad bus tiesiogiai primetamas baimę keliantis padarinys, jeigu tik šitaip auka ga- 
li būti grąžinta prie jos ankstesnės abejingumo kreivės? 

10. Gilbertas Harmanas siūlo paprastą abipusio išverčiamumo testą kaip grynai žo- 
dinių nesutarimų kriterijų straipsnyje „Ouine on Meaning and Existence“, Review of Me- 
taphysics, 21, no. 1 (September 1967). Jeigu norime pasakyti, kad du asmenis su vieno- 
dais įsitikinimais, kalbančius skirtingomis kalbomis, skiria tik žodiniai nesutarimai, ta- 
da Harmano „paprastas“ kriterijus bus ne mažiau sudėtingas nei vertimas iš vienos kal- 
bos į kitą. Kad ir kokią vertę šis kriterijus turėtų kitose situacijose, jis yra tinkamas šiuo 
atveju. 

11. Ar draudėjai gali pateikti sąskaitą kitai pusei už tai, kad jie patiria kaštus (su- 
gaišto laiko, išeikvotos energijos ir pan.), kurių nepatirtų, jeigu jos veikla nebūtų už- 
drausta? 

12. Čia, kaip ir visur kitur šiame tekste, „žala“ reiškia tik ribų peržengimą. 

13. Lawrence Krader, Formation of the State (Englewood Cliffs, N.J.: Prentice-Hall, 
1968), p. 21-22. 


6 skyrius/ Argumentas už valstybę: 
tolesnė aptartis 


1. Pasak Locke'o, žmonės gali susiburti į pilietinę visuomenę arba į gynybinę aso- 
ciaciją dėl to, kad tada jie „jaučiasi saugesni už tuos, kurie tokiai bendruomenei nepri- 
klauso. Tai gali padaryti bet koks žmonių skaičius, nes kitų laisvė nepažeidžiama; kiti 
lieka, kaip ir buvę, prigimtinės būklės laisvėje“. Two Treatises of Government, ed. P. Las- 
lett (New York: Cambridge University Press, 1967), II, 95 skirsnis. (Visos tolesnės nuo- 
rodos šiame skyriuje bus į Antrąjį traktatą, nebent nurodoma kitaip.) Ir nors kitų laisvė 
dėl to nėra pažeidžiama, nes jų teisės nėra apribojamos, jų saugumas nukenčia, nes tam- 
pa labiau tikėtina, jog jie patirs neteisingumą, nes nebus pajėgūs veiksmingai ginti savo 
teises. Aptardamas savivalės klausimą Locke'as tai pripažįsta, nors tas pat pasakytina 
apie asmenis, veikiančius pagal nuolatines ir viešai apibrėžtas taisykles: „Juk kur kas 

blogesnė padėtis yra to, kuriam gresia savivalė vieno žmogaus, valdančio šimtą tūks- 
tančių žmonių, negu to, kuriam gresia šimto tūkstančių pavienių žmonių savivalė“ (137 
skirsnis). 

2. Apie dominavimo principo taikymą kai kuriems sudėtingiems atvejams Žr. mano 
„Newcomb's Problem and Two Principles of Choice“, in Essays in Honor of C. G. Hem- 
pel, ed. N. Rescher et al. (Holland: Reidel, 1969), p. 114-146; taip pat Martino Gardnerio 
skiltį, „Mathematical Games“, Scientific American, July 1973, p. 104-109 ir mano mate- 
matinių lošimų skiltį, Scientific American, March 1974, p. 102-108. 

3. Apie „kalinių dilemą“ žr. R. D. Luce and H. Raiffa, Games and Decisions (New 
York: Wiley, 1957), p. 94-102. 

4. Apie kitas čia iškylančias problemas žr. Thomas Schelling, „The Reciprocal Fear 
of Surprise Attack“, The Strategų of Conflict (Cambridge, Mass.: Harvard University 
Press, 1960), ch. 9. 

5. Kadangi valstybių vadovų išmonei nėra ribų, nebūtų keista, jeigu valstybė A už- 
draustų valstybei B ginkluotis, ją inkorporuotų ir po to pareikštų, kad B piliečiams tai 
teikia saugumą ir kad taip pripažįstama ir vykdoma A valstybės pareiga jiems kompen- 
suoti už draudimo keliamus nepatogumus. Leidžiu skaitytojui pačiam suvokti, kodėl ši 
gudrybė nenuslepia agresijos. 

6. Tai nereiškia, kad konstituciniai žodžio laisvės apribojimai turi būti griežtesni už 
esamus. Kadangi atsakomybę gali tekti pakelti už kitų pasirinkimus, tai galbūt univer- 
sitetams leistina taikyti griežtesnius apribojimus savo profesūrai santykiuose su studen- 
tais jų pačių universitetuose. (Griežtesnio nei konstitucinio standarto taikymas čia galė- 
tų būti grindžiamas tuo, kad pats profesūros pašaukimas reikalauja ypač atsakingo po- 
žiūrio į idėjas ir žodžius.) Todėl galbūt galima ginti tokį siauresnį principą: Jeigu yra 
veiksmų, už kuriuos universitetas gali teisėtai bausti studentus ir profesūros narius, tai 
jeigu profesūros narys sąmoningai ragina savo universiteto studentus atlikti tokius 
veiksmus, ir jam tai pavyksta (kaip jis ir siekė), tada universitetas gali teisėtai jį už tai 
bausti. Čia nekreipiu dėmesio į klausimą, ką derėtų daryti, jeigu profesūros nario ragi- 
nimas patirtų nesėkmę dėl nuo jo nepriklausančių aplinkybių. Taip pat nekreipiu dė- 
mesio į painius klausimus apie tai, kokiems komunikacijos kanalams šis principas ga- 
lioja, pavyzdžiui, ar jis galioja kalboms universiteto teritorijoje už auditorijos sienų, bet 
ne straipsniui, išspausdintam miesto laikraštyje. 

7. Už šiuos klausimus esu dėkingas Jerroldui Katzui. 

8. „Bet nė viena politinė visuomenė negali egzistuoti ar išlikti neturėdama jėgos, ku- 
ri saugotų nuosavybę ir baustų visus visuomenės narius už nusikaltimus. Todėl politi- 
nė visuomenė egzistuoja tada ir tik tada, kai kiekvienas iš jos narių yra atsisakęs savo 
prigimtinės galios teisti ir bausti prigimtinio įstatymo pažeidėjus ir atidavęs ją į ben- 
druomenės rankas visais tais atvejais, kai jam nėra atimta galimybė kreiptis dėl apsau- 
gos į jos sukurtą įstatymą“ (87 skirsnis; išskirta mano). Ar Locke'as mano, kad nepri- 
klausomųjų egzistavimas tam tikroje teritorijoje daro politinę visuomenę joje negalimą, 
ar veikiau kad nepriklausomieji nėra toje teritorijoje egzistuojančios politinės visuome- 
nės nariai? (Žr. 89 skirsnį, kuris palieka klausimą neišspręstą). Locke'as teigia, kad „ab- 
soliuti monarchija, kurią kai kurie žmonės laiko vienintele valdžia pasaulyje, iš tikrųjų 

yra nesuderinama su pilietine visuomene, todėl ji apskritai negali būti pilietinės valdžios 
forma“ (čia, atrodo, remiamasi prielaida, kad į visuomenę įtraukiami visi), bet toliau jis 
sako: „O kai žmonės neturi tokios valdžios, į kurią galėtų kreiptis spręsdami tarp jų ky- 
lančius nesutarimus, tada jie vis dar tebėra prigimtinėje būklėje. Šioje būklėje yra kiek- 
vienas absoliutus monarchas atžvilgiu tų, kuriuos jis valdo“ (90 skirsnis). 

9. Skaitant Antrojo traktato skirsnius 74-76, 105-106 ir 112 kyla mintis, jog šioje situ- 
acijoje turime reikalų su sutartimi, nors pastebėkime, kad šiuose skirsniuose Locke'as 
vartoja žodį „sutikimas“, o ne „Sutartis“ ar „susitarimas“. Tačiau kiti skirsniai ir ben- 
droji Traktato nuostata verčia mus, kaip ir daugumą komentatorių, atsisakyti šios min- 
ties. Nagrinėjant Locke'o svarstymus apie pinigus (skirsniai 36, 37, 47, 48, 50. 184) taip 
pat įmanoma nekreipti dėmesio į tokias frazes, kaip „pinigų išradimas“, „buvo sutarta, 
jog geltono metalo gabalėlis ... turės vertę“, „bendru susitarimu“, „fantastinė, vien įsi- 
vaizduojama vertė“ ir t.t., ir vietoje to pabrėžti „tylaus sutarimo“ svarbą ir taip mėginti 
Locke'o aprašymą suderinti su 2 skyriuje mūsų siūlomu siužetu. 

10. Šį skirtumą aptaria Joelis Feinbergas, „Justice and Personal Desert“, jo kn. Doinę 
and Deserving (Princeton, N.J.: Princeton University Press, 1970), p. 55-87. Jeigu teisėtu- 
mas būtų siejamas su nuopelnu, tai dominuojanti gynybinė agentūra galėtų jį įsigyti pel- 
nydama dominuojančią poziciją rinkoje. 

11. Žemiau pateikiamas teiginys (1) išreiškia individo a teisę disponuoti šia galia, o 
a teisę būti tuo, kuris disponuoja šia galia, išreiškia arba teiginys (2), arba teiginys (3). 

1. a yra individas x, toks, kad x disponuoja galia G ir x turi teisę disponuoti 
galia G, ir G yra (beveik) visa esama galia. 

2. a turi teisę būti individu x, tokiu, kad x disponuoja galia G ir x turi teisę dis- 
ponuoti G, ir G yra (beveik) visa esama galia. 

3. a turi teisę būti individu x, tokiu, kad x disponuoja galia G, ir x turi teisę 
nustatyti, kad G būtų (beveik) visa esama galia. 

12. Rothbardas mano, kad laisvoje visuomenėje „bet kurių dviejų teismų sprendi- 
mas bus laikomas privalomu, t.y. bus tas atskaitos taškas, kuriuo remdamasis teismas 
galės imtis veiksmų prieš kaltinamąją pusę“. Power and Market (Menlo Park, Calif.: Ins- 
titute for Humane Studies, 1970), p. 5. Kas jį laikys privalomu? Ar asmuo, kuriam tas 
sprendimas nėra palankus, moraliai privalo jam paklusti? (Net jeigu žino, kad sprendi- 
mas nėra teisingas arba buvo priimtas remiantis klaidingais liudijimais.) Kodėl tie, ku- 
rie iš anksto nepripažino tokio dviejų teismų sprendimo galiojimo principo, turi jį lai- 
kyti privalomu? Ar Rothbardas nori pasakyti kažką daugiau nei tik tai, jog jis tiki tuo, 
kad agentūros nesiims jokių veiksmų, kol du nepriklausomi teismai (vienas iš jų - ape- 
liacinis) nepriims bendro sprendimo. Kodėl turime tarti, jog šis faktas mums pasako 
kažką svarbaus apie tai, kas yra moraliai leistina, ar kokiu autoritetingu būdu galėtų 
būti sprendžiami nesutarimai? 

13. Bet kuri daugmaž kontraktarinė pozicija turi būti formuluojama labai atsargiai, 
taip, kad paperkamojo teisėjo neleistų nepagrįstai apkaltinti nusikalstama veika. 

14. Žr. Davidas Lewis, Convention (Cambridge, Mass.: Harvard University Press, 
1969), kur pateikiama filosofinė Schellingo koordinacinio lošimo analizė; ypač svarbus 
3 skyrius, kur Lewis analizuoja visuomeninius kontraktus. Mūsų pateiktas valstybės at- 

siradimo paaiškinimas reikalauja mažiau sąmoningos individų veiksmų koordinacijos 
nei Miseso siužetas apie pinigų atsiradimą, aprašytas aukščiau, 2 skyriuje. 

Įdomūs ir svarbūs klausimai, kurių čia negalime aptarti, yra apie tai, kokiu mastu ir 
kokiomis sąlygomis klientai, gynybinei agentūrai suteikiantys visą jos teisėtumą, turi 
prisiimti atsakomybę už jos įvykdytus kitų Žmonių teisių pažeidimus; ir ką jie turėtų 
daryti, kad išvengtų atsakomybės už tokius jos veiksmus. (Žr. Hugo Bedau, „Civil Di- 
sobedience and Personal Responsibility for Injustice“, The Monist, 54 (October 1970), 
517-535.) 

15. Pirmajai pažiūrai atstovauja M. Rothbardas, Man, Economy, and State, vol. 2 (Los 
Angeles: Nash, 1971), p. 654; antrajai - Ayn Rand, „Patents and Copyrights“, in Capita- 
lism: He Unkuoumn Ideal (New York: New American Library, 1966), p. 125-129. 

16. Bent jau atsižvelgiant į tai, kaip suprantame tokios sistemos pagrindą. Alanas 
Dershowitzas man priminė, kad grindžiant privačios teisėsaugos draudimą galimi kai 
kurie alternatyvūs neprevenciniai argumentai. Jeigu tokie argumentai atlaikytų kritinę 
analizę, tai negalima būtų kategoriškai teigti, jog visos teisinės sistemos, kurios drau- 
džia privačią teisėsaugą, postuluoja kai kurių prevencinių argumentų teisėtumą. 


7 skyrius/ Paskirstomasis teisingumas 


1. Skaitytojas, pastebėjęs, jog antroje šio skyriaus dalyje aptariama Rawlso teorija, 
gali klaidingai pagalvoti, kad kiekvienas pirmosios dalies argumentas prieš alternaty- 
vias teisingumo teorijas skiriamas Rawlso teorijos kritikai. Taip nėra; yra ir kitų, kriti- 
kos nusipelnusių teorijų. 

2. Tačiau žr. naudingą Boriso Bittkerio knygą The Case for Black Reparations (New 
York: Random House, 1973). 

3. F. A. Hayek, The Constitution of Liberty (Chicago: University of Chicago Press, 
1960), p. 87. 

4. Šis klausimas nereiškia, kad jie toleruos bet kokį struktūrizuotą paskirstymą. Ap- 
tardamas Hayeko pažiūras, Irvingas Kristolas kelia idėją, kad žmonės neilgai toleruos 
sistemą, kuri paskirstymą struktūrizuoja pagal vertės, o ne nuopelno kriterijų. („When 
Virtue Loses All Her Loveliness' - Some Reflections on Capitalism and "The Free Socie- 
ty“, The Public Interest, Fall 1970, p. 3-15.) Remdamasis kai kuriomis Hayeko pastabo- 
mis, Kristolas nuopelno sistemą tapatina su teisingumu. Kadangi galima apginti pa- 
skirstymo pagal kitiems suteiktos naudos kriterijų, mes remiamės silpnesne (ir todėl įtai- 
gesne) hipoteze. 

5. Nuosekliai pereidami nuo šios ribinės situacijos prie mūsų situacijos, būsime pri- 
versti eksplikuoti racionalų valdų teisėtumo pagrindą ir spręsti klausimą, ar proprieta- 
riniams argumentams teiktina leksikografinė pirmenybė prieš įprastųjų paskirstomojo 
teisingumo teorijų argumentus ir todėl net menkiausia proprietarinė gija nusveria įpras- 
tųjų paskirstomojo teisingumo teorijų argumentus. 

6. Žr. ištrauką iš Johno Henry Kay romano The Anarchist, perspausdintą kn. Leo- 
nard Krimmerman and Lewis Perry, eds., Patterns of Anarchy (New York: Doubleday 

Anchor Books, 1966), kur individualistinis anarchistas komunistiniam anarchistui iške- 
lia tokių klausimų: „Ar visuomenės sistemoje, kurią vadinate „komunizmu“, jūs draus- 
tumėte žmonėms keistis darbo paslaugomis naudojant savo mainų priemones? Ir toliau, 
ar jūs draustumėte jiems turėti žemės sklypą asmeniniam naudojimui?“ Toliau romane 
sakoma: „Jis negali išsisukti nuo šio klausimo. Jeigu jis atsakytų „taip“, tai pripažintų, 
jog visuomenė turi teisę individą kontroliuoti ir naikinti jo autonomiją, kurią jis visada 
atkakliai gynė; jeigu jis atsakytų „ne“, tai pripažintų privačios nuosavybės teisę, kurią 
tik ką taip pabrėžtinai neigė. ... Tada jis atsakė 'Anarchijoje bet kuris žmonių skaičius 
turi turėti teisę susiburti į savanorišką asociaciją ir taip realizuoti savo idėjas praktikoje. 
Taip pat nesuprantu, kaip kas nors gali būti teisėtai išvarytas iš savo žemės arba iš na- 
mo, kuriame jis gyvena ... kiekvienas rimtas žmogus turi paskelbti: pasisakau už Socia- 
lizmą ir todėl - už prievartą ir prieš laisvę, arba pasisakau už Anarchiją ir todėl - už 


144 


laisvę ir prieš prievartą“. Noamas Chomsky, priešingai, rašo: „Bet kuris nuoseklus 
anarchistas turi atmesti privačią gamybos priemonių nuosavybę“, „tad nuoseklus anar- 
chistas ... yra specifinės rūšies socialistas“. Įvadas į kn. Daniel Guerin, Anarchism: From 
Theory to Practice (New York: Monthly Review Press, 1970), p. xiii, xv. 

7. Collective Choice and Social Welfare, Holden-Day, Inc., 1970, ch. 6, 6*. 

8. Priespauda bus mažiau pastebima, jeigu pamatinės institucijos ne draus veiks- 
mus, kurie griauna struktūrą (įvairius mainus bei keitimąsi teisėmis), bet veikiau užkirs 
jiems kelią ir laikys juos negaliojančiais. 

9. Žr. Gregory Vlastos, „The Individual as an Object of Love in Plato“, jo kn. Plato- 
nic Studies (Princeton: Princeton University Press, 1973), p. 3-34. 

10. Detalesni šios tezės paaiškinimai pateikiami mano straipsnyje „Coercion“, kn. 
Philosophy, Science, and Method, ed. S. Morgenbesser, P. Suppes, and M. White (New 
York: St. Martin, 1969). 

11. Šios ir kitos pastraipos tema žr. Armeno Alchiano rašinius. 

12. Plg. su Robert Paul Wolff, „A Refutation of Rawls' Theorem of Justice“, Journal 
of Philosophy, March 31, 1966, sect. 2. Wolffo kritika netinka Rawlso koncepcijai, kurioje 
atskaitos tašką nustato skirtumo principas. 

13. Suspendavimą ir jo moralines žymes aptariu straipsnyje „Moral Complications 
and Moral Structures“, Natural Law Forum, 1968, p. 1-50. 

14. Ar kompensacijos principas (4 skyrius) neverčia pripažinti struktūrinių argu- 
mentų? Nors šis principas reikalauja, kad žmonėms būtų atlyginama už nepatogumus, 
primetamus jiems tų, kurie nori apsisaugoti nuo rizikos, jis nėra strukūrinis. Jis nustato 
tam tikrą pareigą tiems, kurie primeta draudimą ir kuri išplaukia iš jų konkrečių veiks- 
mų, būtent pareigą pozityviai atsiliepti į konkrečius nusiskundimus, kuriuos jiems gali 
pareikšti tokio draudimo paliesti žmonės. 

15. Cambridge, Mass.: Harvard University Press, 1971. 

16. Rawls, Theory of Justice, p. 4. 

17. Žr. Milton Friedman, Capitalism and Freedom (Chicago: University of Chicago 
Press, 1962), p. 165. 

18. Apie tai, kodėl ekonomikoje veikia ne vien individualios įmonės ir kodėl indivi- 
dų kontraktiniai santykiai nėra vien personaliniai, žr. Ronald H. Coase, „The Nature of 

the Firm“, kn. Readings in Price Theory, ed. George Stigler and Kenneth Boulding (Ho- 
mewood, IlI.: Irwin, 1952); ir Armen A. Alchian and Harold Demsetz, „Production, In- 
formation Costs and Economic Organization“, American Economic Review, 1972, 777-795. 

19. Tačiau nei čia, nei kitur nesiremiame prielaida, kad šias sąlygas apibrėžia dirb- 
tinis ekonomistų „tobulosios konkurencijos“ modelis. Tinkamesnei analizės nuostatai 
atstovauja Israel M. Kirtzner, Market Theory and the Price System (Princeton, N.J.: Van 
Nostrand, 1963); taip pat jo Competition and Entrepreneurship (Chicago: University of Chi- 
cago Press, 1973). 

20. Žr. Marc Blaug, Economis Theory in Retrospect (Homewood, Il!.: Irwin, 1968), ch. 
11 ir ten pateikiamas nuorodas. Naujausių kapitalo ribinio produktyvumo studijų ap- 
žvalgą pateikia G. C. Harcourt, „Some Cambridge Controversies in the Theory of Capi- 
tal“, Journal of Economic Literature, 7, no. 2 (June 1969), 369—405. 

21. Rawls, Theory of Justice, p. 12. 

22. Rawls, Theory of Justice, p. 14-15. 

23. Rawls, Theory of Justice, 16 skirsnis, ypač p. 98. 

24. Čia mes supaprastiname teiginio (5) turinį, tačiau tai nekenkia aptarimo eigai. 
Žinoma, ir kitokie teiginiai nei (5), konjunkcijoje su (3), leistų pagrįsti išvadą (4), pavyz- 
džiui, materialioji implikacija „Jeigu (3), tai (4)“. Tačiau šiam mūsų svarstymui turi 
reikšmės tik tai, kas daugmaž prilygsta teiginiui (5). 

25. Rawls, Theory of Justice, p. 15. 

26. Rawls, Theory of Justice, p. 103. 

27. Tačiau prisiminkime argumentus, parodančius, kodėl nuoroda į teisėtų valdų 
dydžius nepagauna proprietarinio principo esmės (žr. šio skyriaus išnašą p. 157). 

28. Hayekas argumentavo (The Constitution of Liberty, ch. 3), jog laisva kapitalistinė 
visuomenė ilgainiui duoda daugiau naudos vargingiausiems visuomenės nariams nei 
bet kuri alternatyvi institucinė struktūra; kalbant mūsų naudojamais terminais, jis ar- 
gumentavo, kad būtent ji tenkina tą teleologinį (galutinės būklės) teisingumo principą, 
kurį išreiškia skirtumo principas. 

29. Klausimas tampa ypač rimtas, jeigu suvokiame Rawlso argumento (82 skirsnis) 
už leksikografinį laisvės principo prioritetą silpnumą. 

30. „Pirminės pozicijos idėja grindžiama siekiu nustatyti tokią sąžiningą procedūrą, 
kurios laikantis bet kuris priimtas principas bus teisingas. Siekiame savo teoriją pagrįsti 
grynojo procedūrinio teisingumo idėja“. Rawls, Theory of Justice, p. 136. 

31. Thomas Scanlon, Jr., „Rawls“ Theory of Justice“, University of Pennsylvania Law 
Review, 121, no. 5, May 1973, p. 1064. 

32. Žr. mano „Moral Complications and Moral Structures“, Natural Law Forum, 13, 
1968, ypač p. 11-21. 

33. Rawls, Theory of Justice, p. 72. Rawlsas toliau kalba apie tai, ką jis vadina libera- 
lia jo dviejų principų interpretacija; tokia interpretacija turi eliminuoti socialinio atsitik- 
tinumo veiksnius, nors „intuityviai ji vis dar atrodo nepakankama ... [nes] vis vien lei- 
džia turto ir pajamų paskirstymui likti priklausomam nuo prigimtinio gebėjimų ir ta- 
lentų paskirstymo ... kur paskirstymą lemia gamtos loterija; o šis rezultatas, moralės po- 
žiūriu, yra atsitiktinis. Nėra daugiau pagrindo teikti pirmenybę turto ir pajamų paskirs- 

tymui pagal prigimtinių galių paskirstymą, nei paskirstymui pagal atsitiktinai susiklos- 
čiusias palankias istorines bei socialines aplinkybes“ (p. 73-74). 

34. Rawls, Theory of Justice, p. 104. 

35. Rawls, Theory of Justice, p. 311-312. 

36. Rawls, Theory of Justice, p. 15. 

37. Rawls, Theory of Justice, p. 538-541. 

38. „Mėginant įrodyti, kad teisingumo principai bent iš dalies remiasi pavydo jaus- 
mu, reikėtų įrodyti, kad bent viena iš pirminės pozicijos sąlygų yra diktuojama šio jaus- 
mo“. Theory of Justice, p. 538. 

39. Pavyzdžiui: 

1. Bet kurių dviejų asmenų turtiniai skirtumai turi būti moraliai pelnyti; nega- 
li būti moraliai nepelnytų skirtumų. 

2. Asmenų prigimtinių galių skirtumai nėra moraliai pelnyti. 

3. Asmenų skirtumai, iš dalies nulemti moraliai nepelnytų skirtumų, patys nė- 
ra moraliai pelnyti. 

Vadinasi, 

4. Asmenų turtiniai skirtumai neturi būti iš dalies nulemti jų prigimtinių galių 
skirtumo. 

40. Rawls, Theory of Justice, p. 310. Toliau šiame skirsnyje Rawlsas kritikuoja paskirs- 
tymo pagal moralinį nuopelną kriterijų. 

41. „Lygus gėrybių paskirstymas ... nereikalauja paaiškinimo, nes jis atrodo 'natūra- 
lus', akivaizdžiai teisingas ir nereikalaujantis pateisinimo; tam tikra prasme jis suvokia- 
mas kaip teisingas pats savaime. ... Remiamasi prielaida, kad lygybei nereikia pagrindi- 
mo, ir kad vienodumas, reguliarumas, panašumas, simetriškumas ... nereikalauja specia- 
laus paaiškinimo; o skirtumams, nesisteminiam elgesiui, elgesio pokyčiams reikia paaiš- 
kinimo ir paprastai pateisinimo. Jeigu turiu pyragą ir yra dešimt žmonių, kuriems jį no- 
riu padalyti, tai duodamas kiekvienam dešimtąją jo dalį nesulauksiu, bent jau automa- 
tiškai, reikalavimų pasiteisinti; tačiau jeig1. nukrypčiau nuo šio lygaus padalijimo prin- 
cipo, turėčiau pateikti specialų pasiaiškinimą. Būtent šis suvokimas, kad ir koks latenti- 
nis, lygybę paverčia idėja, kuri niekada neatrodo ekscentriška ...“ Isaiah Berlin, „Egua- 
lity“, perspausdinta kn. Frederick A. Olafson, ed. Justice and Social Policy (Englewood 
Cliffs, N. J.: Prentice-Hall, 1961), p. 131. Teęsdami analogiją su mechanika pastebėkime, 
jog pozicija, kuri tam tikrą būseną, arba situaciją, apibrėžia kaip nereikalaujančią paaiš- 
kinimo, traktuodama nukrypimus nuo jos kaip paaiškintinus išorinio poveikio rezulta- 
tus, nusako esminį teorinį pasirinkimą. Žr. kaip Ernestas Nagelis (knygoje The Structure 
of Science (New York: Harcourt, Brace, and World, 1961), p. 175-177)) analizuoja 
d'Alemberto mėginimą pateikti apriorinį Newtono pirmojo judėjimo dėsnio įrodymą. 

42. Tačiau žr. toliau mūsų teikiamą Rawlso požiūrio į prigimtines galias kaip kolek- 
tyvinį turtą analizę. 

43. Rawls, Theory of Justice, p. 179. 

44. Rawls, Theory of Justice, p. 102. 

45. Rawls, Theory of Justice, p. 27. 

46. Rawls, Theory of Justice, p. 183. 

47. Rawls, Theory of Justice, p. 102. 

48. „Bet ar teisingumo neturi švelninti užuojauta?“ Tik ne valstybine prievarta. Kai 
privatūs asmenys savo sprendimu paremia kitus, perduodami jiems savo išteklius, jie 
išlieka mūsų teisingumo koncepcijos rėmuose. 


8 skyrius / Lygybė, pavydas, išnaudojimas ir t.t. 


1. Įvairūs, nors ne paties giliausio lygmens, argumentai už lygybę aptariami kn. 
Walter J. Blum and Harry Kalven, Jr., The Uneasy Case for Progressive Taxation, 2nd ed. 
(Chicago: University of Chicago Press, 1963). 

2. Bernard Williams, „The Idea of Eguality“, in Philosophy, Politics, and Society, 2nd ser., 
ed. Peter Laslett and W. G. Runciman (Oxford: Blackwell, 1962), p. 110-131; perspausdinta 
kn. Joel Feinberg, ed., Moral Concepts (New York: Oxford University Press, 1969). 

3. Williams, „The Idea of Eguality“, p. 121-122. 

4. Galbūt Rawlso naudojamą visuomeninio bendradarbiavimo sąvoką turėtume su- 
prasti kaip grindžiamą šiuo trinariu santykiu: vienas asmuo, bendraudamas su antru 
asmeniu, kartu kliudo trečiam asmeniui bendrauti su antruoju. 

5. Žr. Kurto Vonneguto apsakymą „Harrison Bergeron“ jo rašinių rinkinyje Welco- 
me to the Monkey House (New York: Dell, 1970). 

6. Šiuo klausimu žr. Judith Jarvis Thomson, „A Defense of Abortion“, Philosophy and 
Public Affairs, I, no. 1 (Fall 1971), 55-56. 

7. „Žmonės iš esmės yra tokie, kokiais jaučiasi esą, ir save suvokia taip, kaip juos 
suvokia aplinkiniai. Asmens savigarbos stiprėjimas, atsirandantis mažinant buvusią bar- 
barišką nelygybę, yra toks pat svarbus civilizacijos laimėjimas, kaip ir materialinių gy- 
venimo sąlygų gerėjimas“. R. H. Tawney, Eguality (New York: Barnes 6 Noble, 1964), 
p. 171. Mano toliau siūlomas šiek tiek kitoks lygybės ir savigarbos ryšio paaiškinimas 
tiesiogiai nesiremia kitų Žmonių požiūrio į asmenį idėja. 

8. Žr. L. P. Hartley romaną Facial Justice; Blum and Kalven, The Uneasy Case for Pro- 
gressive Taxation, p. 74: „Visa mūsų patirtis, atrodo, patvirtina niūrią hipotezę, jog pavy- 
das atras kitų, galbūt net bjauresnių, savo pasireiškimo formų.“ Žr. taip pat Helmut Scho- 
eck, Envy, trans. M. Glenny and B. Ross (New York: Harcourt, Brace, Jovanovich, 1972). 

9. Ar negali kai kurie būti laimingi nedirbdami jokio darbo, o kiti mielai dirbti ruti- 
ninį darbą, nes jam nereikia sukaupti dėmesio ir daug laisvės lieka svajonėms? 

10. The Theory of Capitalist Development (New York: Monthly Review Press, 1956). 
Žr. taip pat R. L. Meek, Studies in He Labor Theory of Value (London: Lawrence š: Wis- 
hart, 1958), p. 168-173. 

11. Žr. Eugene Von B6hm-Bawerk, Capital and Interest, vol. I (South Holland, II.: Li- 
bertarian Press, 1959), ch. 12; taip pat jo Karl Marx and the Close of His System (Clifton, 
N.J.: Augustus M. Kelly, 1949). 

12. Capital, Part I, Ch. 1, Sect. I, p. 48. 

13. Marx, Capital, Vol. I, Ch. 2, p. 97-98. 

14. Marx, Capital, p. 120. Kodėl „suvirškinti“? 

15. Plg. Ernest Mandel, Marxist Economic Theory, vol. I (New York: Monthly Review 
Press, 1969), p. 161: „Būtent per konkurenciją atrandama, ar darbo kiekis, įkūnytas tam 
tikroje prekėje, yra visuomeniškai būtinas ... Prekės pasiūlai viršijus paklausą, paaiškėja, 
jog jos gamybai buvo išeikvota daugiau žmogiškojo darbo nei buvo visuomeniškai bū- 
tina. ... Tačiau kai pasiūla yra mažesnė už paklausą, tai rodo, jog jos gamybai buvo iš- 
eikvota mažiau žmogiškojo darbo nei buvo visuomeniškai būtina.“ 

16. Plg. Meek, Studies in the Labor Theory of Value, p. 178-179. 

17. Žr. detalią jo teorijos analizę knygoje Marc Blaug, Economic Theory in Retrospect 
(Homewood, III.: Irwin, 1962), p. 207-271. 

18. Žr. Israel Kirzner, Competition and Entrepreneurship (Chicago: University of Chi- 
cago Press, 1973). 

19. Arba padaro n skirtingų piniginių pavedimų n skaičiui skirtingų gavėjų; arba n 
skaičius pasiturinčių žmonių kiekvienas persiunčia tam tikrą sumą vienam konkrečiam 
gavėjui. Kadangi mūsų argumentui tai neturi reikšmės, remsimės supaprastinta prielai- 
da, kad turtingų ir neturtingų individų skaičius yra vienodas. 

20. Jeigu yra 1 neturtingų individų, tai šio asmens nauda iš tos padėties, kai nėra 
neturtingų, yra didesnė už 


Zu (individas : nėra neturtingas, tarus, kad kiti lieka neturtingi). 

1=1 

Šioje formuluotėje naudojama sąlyginio naudingumo sąvoka; apie ją žr. mano ne- 
spausdintą daktaro disertaciją „The Normative Theory of Individual Choice“ (Prince- 
ton University, 1963, ch. 4, sect. 4); taip pat R. Duncan Luce and David Krantz, „Condi- 
tional Expected Utility“, Econometrica, March 1971, p. 253-271. 

21. Nors būtent taip galima buvo galvoti apie ankstesnius atvejus. Žr. H. M. Hoc- 
kman and James D. Rodgers, „Pareto Optimal Redistribution“, American Economic Re- 
view, September 1969, p. 542-556. Žr. taip pat Robert Goldfarb, „Pareto Optimal Redist- 
ribution: Comment“, American Economic Review, December 1970, p. 994-996, kurio ar- 
gumentą, jog privalomas perskirstymas tam tikromis aplinkybėmis yra efektyvesnis, 
komplikuoja mūsų įsivaizduojama tiesioginių tarpasmeninių perdavimų schema. 

22. Kodėl neįtraukti ir tų sprendimų, kurie nereikšmingai paliečia jų gyvenimą, jeigu 
sukuriama kokia nors svertinio balsavimo schema (kur balsų skaičius nebūtinai yra pro- 
porcingas poveikio laipsniui)? Žr. mano „Weighted-Voting and 'One Man, One Vote““, 
kn. Representation, ed. J. R. Pennock and John Chapman (New York: Atherton Press, 1969). 

23. Dr. Seuss, Thidwick, the Big-Hearted Moose (New York: Random House, 1948). 


9 skyrius / Demoktesis 


1. „Apribojus valstybės tikslus išorės ir vidaus saugumo parūpinimo tikslais arba 
tam tikros teisinės tvarkos palaikymo funkcijomis, suvereni valstybė faktiškai buvo nu- 
smukdyta iki draudimo kompanijos, garantuojančios individams laisvę ir nuosavybės 
saugą, lygmens“. Otto Gierke, Natural Law and the Theory of Society, 1500-1800, vol. I 

(New York: Cambridge University Press, 1934), p. 113. Šį priekaištą (kurį kiti laikytų 
pagyrimu) Gierke'as juo labiau galėtų pareikšti dominuojančiai gynybinei asociacijai. 

2. Apie alternatyvų neteisetą kelią į daugiau nei minimalią valstybę žr. Franz Op- 
penheimer, The State (New York: Vanguard, 1926). Nors šiame darbe galima būtų kri- 
tiškai panagrinėti, kaip Locke'as pasiekia didesnių galių valstybę, tai būtų gana nuobo- 
dus užsiėmimas; be to, tokią analizę jau yra atlikę kiti. 

3. Šiais klausimais žr. mano „Newcomb's Problem and Two Principles of Choice“, 
kn. Essays in Honor of C. G. Hempel, ed. Nicholas Rescher et al. (Holland: Reidel, 1969), 
ypač p. 135-140. 

4. Žr. C. G. Hempel, Aspects of Scientific Explanation (New York: Free Press, 1965), p. 
266-270. Žodį „fundamentalus“ čia vartoju Hempelio apibrėžta prasme. Tezė, jog in- 
deksinės išraiškos („aš“, „mano“) turi būti šalinamos iš moralinių principų formuluo- 
čių, nėra reikiamai pagrįsta. 

5. Žr. Harold Demsetz, „Toward a Theory of Property Rights“, American Economic 
Review, 1967, p. 347-359. 

6. „Kiekvienas, tapdamas pavaldus visiems, netampa pavaldus niekam atskirai; ir 
kadangi nėra nė vieno asociacijos nario, kuriam kiti neįgytų tų pačių galių, kurias ati- 
davė jam savo atžvilgiu, tai kiekvienas gauna ekvivalentą to, ką praranda...“ - Jean Jac- 
gues Rousseau, The Social Contract, bk. I, ch. 6. 

7. Žr. Locke, First Treatise on Government, 6 skyrių, kur Locke'as kritikuoja požiūrį, 
jog tėvai yra savo vaikų savininkai; taip pat 9 skyrių, kur jis pasisako prieš tokios nuo- 
savybės teisės (tarus, kad ji egzistuoja) tranzityvumą. 

8. Įvade jo standartiniam Locke'o traktatų leidimui (Two Treatises of Government, 2nd 
ed. New York: Cambridge University Press, 1967) Peteris Laslettas nepateikia jokio vi- 
dinio paaškinimo, kodėl po antrojo traktato Locke'as imasi rašyti pirmąjį, ir traktuoja 
tai kaip keistenybę (p. 48, 59, 61, 71). Idėja, kad Locke'o pažiūros į nuosavybę pasikeitė 
taip radikaliai, kad jis nusprendė jas kruopščiai atskirti nuo Filmerio pažiūrų, atrodo, 
prieštarauja Lasletto teiginiui (p. 68) apie Locke'o pažiūras nuosavybės klausimu; tačiau 
aiškiai matyti, jog šis teiginys neimplikuoja nieko panašaus, jeigu atidžiai išnagrinėja- 
me Lasletto teiginius p. 34 ir 59. 

9. Palyginkime tai su panašiu Locke'o argumentu skirsniuose 116 ir 117; žr. taip pat 
120 skirsnį, kur Locke'as žengia neteisėtą žingsnį nuo tezės, kad asmuo nori visuome- 
nės paramos ginant jo nuosavybę, link tezės, kad taip jis jai suteikia jurisdikcijos galias 
jo nuosavybės atžvilgiu. 

10. Žr. Herbert Spencer, Social Statics (London: Chapman, 1851), ch. 19: „The Right 
to Ignore the State“ — skyrių, kurį Spenceris išmetė iš vėlesnio knygos leidimo. 

11. Žr. Herbert Spencer, The Man Versus the State (Caldwell, Idaho: Caxton Printers, 
1960), p. 41—43. 


10 skyrius / Rėmai utopijai 


1. „Valstybė, kuri būtų išties neutrali, kuri būtų abejinga visoms kitoms vertybėms, 
išskyrus teisės ir tvarkos palaikymo vertybę, nesulauktų pakankamos paramos, kad ga- 

lėtų apskritai išlikti. Kareivis gali paaukoti savo gyvybę už karalienę ir tėvynę, bet var- 
gu ar jis aukosis už minimalią valstybę. Policininkas, tikintis prigimtine teise ir nepaju- 
dinamu teisingumu, gali rizikuoti savo gyvybe grumdamasis su ginkluotu banditu, bet 
ne policininkas, kuris save suvokia kaip samdomą darbuotoją tarpusavio gynybos aso- 
ciacijoje, sukonstruotoje apdairių individų tarpusavio kontraktų pagrindu. Būtini tam 
tikri idealai, teikiantys įkvėpimo šaltinį tiems, be kurių savanoriško bendradarbiavimo 
valstybė neišliktų.“ J. R. Lucas, The Principles of Politics (Oxford at the Clarendon Press, 
1966), p. 292. Kodėl Lucas mano, jog minimalios valstybės tarnautojas negali būti ištiki- 
mas toms teisėms, kurias ji gina? 

2. Prielaida, kad pasiūla yra visada ribota, „yra trivialiai teisinga grynoje mainų eko- 
nomikoje, nes kiekvienas individas turi ribotą kiekį mainomųjų gėrybių. Ekonomikoje, 
kur vyksta gamyba, padėtis yra nelabai aiški. Esant tam tikroms savavališkai nustaty- 
toms kainoms, gamintojui gali būti pelninga teikti neribotą pasiūlą; šių jo planų realiza- 
vimas, žinoma, reikš, kad tuo pat metu jis neribotai didins tam tikro gamybos fakto- 
riaus paklausą. Suprantama, kad tokios situacijos yra nesuderinamos su pusiausvyra; 
tačiau kadangi čia kyla klausimas dėl pačios pusiausvyros egzistavimo, analizė turi bū- 
ti labai subtili“. Kenneth Arrow, „Economic Eguilibrium“, International Encyclopedia of 
Social Sciences, vol. 4, p. 381. 

3. Žr. John Rawls, A Theory of Justice (Cambridge, Mass.: Harvard University Press, 
1971), ch. 9, sect. 79, „The Idea of a Social Union“; Ayn Rand, Atlas Shrugged (New York: 
Random House, 1957), pt. III, ch. 1,2. 

4. Žr. gausios literatūros sulaukusį straipsnį Richard Lipsey and Kelvin Lancaster, 
„The General Theory of Second Best“, Review of Economic Studies, 24 (December 1956). 

5. Plg. su John Rawls, Theory of Justice, sect. 63, n. 11. Neaišku, kaip smarkiai turėtų 
būti pataisytas Rawlso tolesnis tekstas, jeigu būtų mėginama į tai atsižvelgti. 

6. Kai kurias šį primetimą teisinančias teorijas aptaria J. L. Talmonas knygose The 
Origins of Totalitarian Democracy (New York: Norton, 1970) ir Political Messianism (New 
York: Praeger, 1961). 

7. Panašios filtravimo sistemos funkcionavimą ir jos privalumus aptaria F. A. Ha- 
yek, The Constitution of Liberty (Chicago: University of Chicago Press, 1960), ch. 2,3. 
Kai kurie utopiniai projektai bent iš dalies tenkina šią sąlygą. „[ĮNedoktrininė žydų 
bendruomenių Palestinoje kilmė] taip pat lėmė jų raidą visais esminiais aspektais. Nuo 
jų nuolat - visiškai laisvai - atsišakodavo naujos ir naujos tarpinės formos. Kiekviena 
jų kildavo - visiškai laisvai — iš naujai atsirandančių specifinių socialinių ir dvasinių 
poreikių, ir kiekviena iškeldavo, bent jau nuo pradžių, savo atskirą ideologiją, kiekvie- 
na mėgino - visiškai laisvai - save kuo plačiau paskleisti ir užimti jai deramą sritį. Įvai- 
rių formų šalininkai turėjo balso teisę, kiekvienos formos privalumai ir trūkumai buvo 
atvirai ir karštai aptarinėjami ... Įvairios naujos ir tarpinės formos, kurios tokiu būdu 
atsirado skirtingais laikais ir skirtingose situacijose, išreiškė skirtingas socialinės struk- 
tūros rūšis ... skirtingos formos atitiko skirtingus žmogiškojo charakterio tipus ... pana- 
šiai kaip naujos formos iš pradžių atsišakojo nuo Kvuza, taip ir nauji tipai atsišakojo 
nuo pirmykščio Chaluz tipo, kiekviena, pasižyminti specifinėmis savo realizavimo ir eg- 
zistavimo charakteristikomis ...“. Martin Buber, Paths in Utopia (New York: Macmillan, 
1950), p. 145-146. 

Nebūtina, kad žmonės mėgintų atrasti geriausią įmanomą bendruomenę; jie gali pa- 
prasčiausiai mėginti gerinti savo pačių padėtį. Tačiau kai kurie asmenys gali mėginti 5ą- 
moningai formuoti pasirinkimų filtravimo procesą, kad galima būtų pasiekti tai, ką jie 
(preliminariai) laiko geriausia visuomene. Tai galima palyginti su Karlo Popperio kon- 
cepcija, kuri mokslo metodą interpretuoja kaip sąmoningai taikomą filtravimo procesą, 
artinantį mus prie tiesos [Objective Knowledge (New York: Oxford University Press, 
1972)]. Kadangi kai kurie žmonės, dalyvaujantys filtravimo (arba pusiausvyriniuose) 
procesuose, sąmoningai sieks galutinio tikslo, o kiti tokio tikslo neturės, apie šį procesą 
galima kalbėti kaip apie didesnio ar mažesnio laipsnio „nematomos rankos“ procesą. 

8. Žr. Benjamin Zablocki, The Joyful Community (Baltimore: Penguin Books, 1971). 

9. Viena iš naujesnių studijų yra Haim Barkai, „The Kibbutz: an Experiment in Mic- 
rosocialism“, knygoje Israel, the Arabs, and the Middle East, ed. Irving Howe and Carl 
Gershman (New York: Bantam Books, 1972). 

10. Kitaip sakant, manome, jog jeigu susidursime su tam tikra aibe išimčių specifi- 
nio principo taikymui, tai dažnai (nors nebūtinai visada) sugebėsime kiekvieną išimtį 
suvokti kaip išimtį, net jeigu ji neatitinka jokio eksplicinio išimties apibūdinimo, kurį 
galėjome nurodyti iš anksto. Susidūrimai su konkrečiais atvejais, kuriuos suvokiame 
kaip išimtis, dažnai mus skatins iš naujo apibrėžti principo taikymo ribas, nors toks api- 
brėžimas vėlgi (ir tai suvokiame) negarantuoja, kad iš anksto nusakysime visas galimas 
išimtis. Jeigu kalbame apie asmenį, kuris daro konkrečius moralinius vertinimus, nors 
negali suformuluoti moralinių principų, kurie, jo įsitikinimu, neturi išimčių, tai vieną 
galimą jo moralinių pažiūrų struktūrą aptariu straipsnyje „Moral Complications and 
Moral Structures“, Natural Law Forum, 13, 1968, p. 1-50. 

11. Čia paliečiame emigravimo iš tam tikros bendruomenės klausimus. Reikia pa- 
brėžti, kad asmeniui gali būti neleidžiama įsilieti į tą bendruomenę, į kurią jis norėtų 
įsilieti, dėl konkrečių su jo asmeniu susijusių pmežasčių arba dėl to, kad jis priklauso tai 
kategorijai žmonių, kuriuos įsileidus, kaip manom:, kiltų grėsmė bendruomenės speci- 
fikos išlikimui. 

12. Žr. Herbert Marcuse, „Repressive Tolerance“, knygoje A Critigue of Pure Toleran- 
ce, ed. Robert P. Wolff et al. (Boston: Beacon, 1969). 

13. „Iš tikrųjų nėra patenkinamo teorinio šios problemos sprendimo. Jeigu federaci- 
nė valdžia disponuoja konstitucine galia jėga kištis į valstijos valdymą siekdama garan- 
tuoti, kad valstija vykdytų savo pareigas kaip federacijos narė, tai nėra jokių adekvačių 
konstitucinių barjerų, kurie neleistų federacijos paversti centralizuota valstybe centrinei 
valdžiai veikiant energingai ir ryžtingai. Jeigu ji neturi tokios galios, tai nėra jokios ga- 
rantijos, kad federacinė valdžia galės išlaikyti federacinį sistemos pobūdį, jeigu valstijų 
valdžia energingai ir ryžtingai naudosis tomis laisvėmis, kurias joms suteikia konstitu- 
cija“. Arthur W. MacMahon, ed., Federalism: Mature and Emergent (New York: Double- 
day, 1955), p. 139. Suprantama, žr. taip pat Federalist Papers. Federalizmo klausimus įdo- 
miai aptaria Martin Diamond „The Federalist's View of Federalism“, kn. Essays in Fede- 
ralism (Institute for Studies in Federalism, 1961). 

